s 


'h(')^ 


Digitized  by  the  Internet  Archive 

in  2009  with  funding  from 

Ontario  Council  of  University  Libraries 


^  http://www.archive.org/details/adamoehlenschlOOaren 


ADAM  OEHLENSCHLÅGER 


LITERATURHISTORISK    LIVSBILLEDE 


KRISTIAN    ARENTZEN 


MED  DIGTERENS  PORTRÆT  EFTER  A.  FLINDT 


^-7iA~^i^ 


M^ 


iU: 


KJØBENHAVN 

ANDR.  FRED.  HØST  &  SØNS  FORLAG 
1879 


SALLY  B.  SALOMONS    TRYK. 


NDHOLD. 


Første   Bog.      Forskole.  g.^^ 

Første  Kapitel.     Barndomsliv ]. 

Andet  Kapitel.     Den  unge  Skuespiller 23. 

Tredie  Kapitel.     Den  juridiske  Student 42. 

Anden   Bog.       Aladdin. 

Første  Kapitel.     Vendepunkt 89. 

Andet  Kapitel.     Digte    116. 

Tredie  Kapitel.     Poetiske  Skrifter 160, 

Tredie  Bog.   Første  Pdenlåndsreise. 

Første  Kapitel.     I  Halle,  Weimar  og  Dresden 223, 

Andet  Kapitel.     I  Paris 241. 

Tredie  Kapitel.     I  Rom 294. 

jPjERDE     ]30G.  M.ODSTAND. 

Første  -Kapitel.     N.  F.  S.  Grundtvigs  Protest 309. 

Andet  Kapitel.     Jens  Baggesens  Feide 338. 

Tredie  Kapitel.     J.  L.  Heibergs  Kritik 402. 

Femte    Bog.      Slutning. 

Første  Kapitel.     Kroning  i  Lunds  Domkirke 431. 

Andet  Kapitel.     Senere  Aar 448. 

Tredie  Kapitel.    Død  og  Eftermæle 495, 


FØRSTE    BOG. 

FORSKOLE. 


^^^ 

^  (?'-<=*,' 


FØRSTE  KAPITEL 


Barndomsliv. 


Den  28de  November  17 78  ægtede  Joachim  Conrad 
Oehlenschlåger,  en  trediveaarig  Tjener  hos  den  Hvs- 
glade  Frederik  den  femtes  mægtige  YndHng,  Mecklen- 
borgeren  Adam  Grottlob  Moltke,  den  første  G-reve  til 
Bregentved,  Videnskabelighedens  og  Kunstens  Mæ- 
cen, Grevindens  tre  Aar  ældre  smukke  Kammerjom- 
fru, Martha  Maria  Hansen,  og  befordredes  til  Organist 
paa  Frederiksberg.  De  Nygifte  boede  i  et  Ulle  Bin- 
dingsværkshus paa  Vesterbro  lige  ved  Begyndelsen  af 
Frederiksberg- Allee  paa  venstre  Haand,  naar  man 
kommer  fra  Kjøbenhavn.  I  dette  ringe  Hus  fødtes 
den  14de  November  Aaret  efter  den  store  Digter, 
som,  med  lutter  fornemme  Faddere,  en  Ugestid  senere 
i  Frederiksbergs  lille  Kirke  holdtes  over  Daaben  af 
Grevinde  Moltke  og  opkaldtes  efter  Greven  Adam 
Gottlob.  En,  ligeledes  efter  Greven  opkaldt,  ældre 
Broder  af  Digteren,  født  et  Aar  iforveien,  var  død 


2  FØRSTE  KAPITEL. 

strax  efter  Fødselen.  Ingen  kunde  dengang  ane,  at 
hin  i  den  barske  Vinter  fødte  Dreng  skulde  bringe 
sit  Land  Komantikens  straalende  Vaar  og  blive  „vor 
Adam  paa  Parnasset"  i  det  nittende  Aarhundrede. 
Ingen  kunde  dengang  ane,  at  en  nj  Gade  i  dette 
simple  Huses  umiddelbare  JSTærhed  vilde  blive  opkaldt 
efter  den  fattige  Organists  Søn  og  en  Mindetavle  op- 
sat for  ham  i  Kirken,  hvor  han  døbtes  og  konfir- 
meredes. Faa  Aar  før  sin  Død  har  Digteren  besunget 
sit  Fødselssted  paa  Vesterbro  i  varmtfølte  Strofer. 
Dette  først  efter  Oehlenschlågers  Død  i  F.  L.  Lieben- 
bergs  Udgave  af  Digterens  poetiske  Skrifter  trykte 
Digt  blev  til  umiddelbart  efter  Oehlenschlågers 
68aarige  Fødselsdag,  paa  hvilken  Xikolai  Krossing  og 
et  Par  andre  Venner  af  hans  Muse  havde  sendt  ham 
en  lithograferet  Afbildning  af  hans  Fødested,  ledsaget 
af  et  vakkert  Digt  af  Nikolai  Krossing,  der  begyndte : 

,.Her  ser  Øiet  det  ringe  Skjul, 
et  simpelt,  tarveligt  Gjemme; 
men  fra  Krj'bben  udgik  en  Jul, 
denne  Rede  har  født  en  Fugl, 
hvis  Sange  Sekler  istemme." 

Digterens  Tipoldefader  paa  fædrene  Side  var  Or- 
ganist og  Skolelærer  i  en  lille  Kii'keby  i  Nærheden  af 
Liibeck  og  fulgtes  ved  sin  Død  1696  i  denne  beskedne 
Stilhng  af  Digterens  Oldefader.  Digterens  Bedste- 
fader blev  1743  Organist  og  Skolelærer  i  Krusendorf, 
Kirkeby  ved  Eckernførde  Fjord,  fik  1748,  i  sit  andet 
Ægteskab  med  Datteren  af  en  Jyde,  en  Søn  Joachim 
Conrad  og  døde  alt  1753,  hvorpaa  hans  Enke  Aaret 
efter  giftede  sig  med  Efterfølgeren  i  Embedet.  1765 
kom  Joachim  Conrad  Oehlenschlager,  Digterens  Fa- 

der,  til  en  Organist  i  Eendsborg,  hos  hvem  han  blev 
et  Par  Aar,  hvorpaa  den  19aarige,  Plattydsk  talende 
Sydslesviger  af  Stedfaderen  sendtes  til  Kjøbenhavn 
til  Grev  Moltke,  der  eiede  Godset,  hvornnder  Krusen- 
dorf  hørte.  Det  unge  Menneske  fra  Landsbyen  hin- 
sides Dannevirke  kom  til  at  undervise  de  unge  Kom- 
tesser i  Klaverspil,  men  niaatte  forresten  paatage  sig 
en  Tjeners  Skikkelse  i  det  Moltkeske,  i  Pontoppidans 
danske  Atlas  beskrevne,  Palais  i  Renaissance-Stil  paa 
Amalienborg,  hvis  Opførelse  var  bleven  besunget  af 
Wadskjær  (der  døde  som  Professor  poeseos  faa  Dage 
før  Adam  Oehlenschlågers  Pødsel).  Her  lærte  Digter- 
kongens Fader  Kammerjomfruen  at  kjende.  Hendes 
Fader,  en  Høitydsker,  havde  været  kongelig  Fuld- 
mægtig paa  et  Slot;  Moderen  var  Datter  af  en  Borger 
i  Kjøbenhavn.  Martha  Maria  Hansen,  der  var  op- 
draget paa  Tydsk,  havde  i  sin  tidligste  Ungdom  været 
i  Huset  hos  en  Slægtning,  Godsforvalter  Bruun  ved 
Herlufsholm,  og  spøgede  senere  med,  at  der,  hvis 
Aldersforskj  ellen  ikke  havde  været,  kunde  blevet  et 
Par  af  hende  og  den  fem  Aar  yngre  Søn  af  Huset, 
den  senere,  især  som  lasciv  Forfatter  af  ..Mine  Fri- 
timer" o.  s.  V.,  bekjendte  T.  C.  Bruun,  der  dengang 
gik  i  Herlufsholm  lærde  Skole.  Fra  Bruuns  kom  hun 
som  Husjomfru  til  den  tydske  Hofpræst  og  Professor 
i  Theologien  ved  Kjøbenha\Tis  Universitet  J.  A.  Cra- 
mer, der  i  sin  Tid  øvede  en  ikke  ganske  ubetydelig 
Indflydelse  paa  vort  Aandsliv  og  vor  Literatur  og 
havde  en  væsenlig  Del  i  Selskabet  til  de  skjønne  og 
nyttige  Videnskabers  Forfremmelse,  hvilket  spiller 
saa  stor  en  Eolle  i  den  danske  Poesis  og  specielt  i 

Evalds  Historie.     Cramers  Hus   var   et  af  Samlings- 

stederne  for  de  dannede  tydske  Kredse,  hvilke  den- 
gang raadede  i  Kjøbenhavn.  Det  gjæstedes  blandt 
Andre  af  Klopstock,  som  i  hine  Dage  gjenfødte  den 
tydske  Poesi  og,  med  Understøttelse  af  den  danske 
Regering,  levede  i  vor  Hovedstad.  Oehlenschlågers 
Moder  foretrak  dog  den  jævnere  sentimentalt  fromme 
Gi-ellert  for  Evalds  Mønster,  Messiadens  høitfly vende, 
i  Følelser  hensvømmende  Forfatter,  der  ellers  ikke 
mindst  forgudedes  af  Kvinderne,  rigtignok  nærmest 
af  de  høiere  staaende. 

Som  man  ser,  vare  Oehlensclilagers  Forfædre 
næsten  udelukkende  Tydskere;  og  vor  Digter  var 
som  Følge  deraf  alt  ved  sin  Nedstammen  anlagt  til 
at  paavirkes  af  den  tydske  Aand,  hvorfra  vi  have 
modtaget  saa  mange  Impulser.  Det  tydske  Element 
levede  jo  ogsaa  dengang  i  Endrægtighed  med  det 
danske  under  samme  Kongescepter.  Oehlenschlåger 
havde  endvidere,  ligesom  den  ni  Aar  ældre  Thorvald- 
sen og  saa  mange  andre  berømte  Mænd,  sin  Rod  i 
Folkets  lavere  Lag  og  var  derved  knyttet  til  den 
Naturgrund,  den  frugtbare  Muldjord,  hvorfra  alt  Vel- 
signelsesrigt  maa  hente  sin  Næring.  „Paa  faa  Und- 
tagelser nær"  —  siger  Baggesen,  som  ligeledes  var 
Søn  af  ringe  Forældre  —  „ere  de  største  Mænd 
komne  til  Verden  i  de  mindste  Huse".  Der  gjældei' 
det  at  stræbe  og  hige  opad.  Fødestedet  frembød 
ogsaa  gunstige  Betingelser  for  den  vordende  Digter, 
eftersom  det  i  hine  Dage,  da  Kjøbenhavn  ikke  havde 
sin  nuværende  Udstrækning,  paa  een  Gang  ydede 
Landets  Fordele  og  gav  let  Adgang  til  Hovedstadens 
Dannelse  og  i  det  Hele  taget  mere  vakte  Liv.  En 
senere,   af  Oehlenschlågers  Skole   fremgaaet  Digter, 

H.  y.  Kaalund,  hvis  Barndom  ligeledes  for  en  Del  hen- 
randt „paa  Grændsen  mellem  Stad  og  Land",  har 
levende  skildret  en  saadan  blandet  Situations  Indvirk- 
ning paa  den  modtagelige  poetiske  Barnesjæl: 

„Derinde  Livets  travle  Hast 
i  trange  Gaders  tunge  Luft 
og  her,  i  fredelig  Kontrast, 
de  landlig-stille  Havers  Duft. 

Og  Byens  Larm  og  Landets  Ro, 
hvor  greb  de  mig  og  trængte  ind 
og  prægede  sig  begge  to 
i  Dybet  af  mit  Barnesind!" 

I  en  af  Oehlenschlagers  Fortællinger,  „Eremiten", 
der  indeholder  frie  Fantasier  over  hans  Liv,  har  den 
store  Digter  selv  smukt  karakteriseret  et  saadant 
lykkeligt  Udgangspunkt,  hvor  idyllisk  Natur  mødes 
med  Stadens  Kultur:  ,,I  Byen  ere  Mennesker  uden 
Natur,  paa  Landet  Natur  uden  Mennesker.  Men  i 
den  skjønne  kultiverte  Egn  mellem  Stad  og  Land 
vorder  Naturen  Kunst  og  Kunsten  Natur.  Der  blan- 
der sig  Borgeren  med  Bonden;  der  er  Blomster  og 
Bekvemmeligheder,  ensomme  Skygger  og  selskabelig 
Omgang,  Bøger  og  Bøge,  blussende  Piger  og  kølige 
Kilder.  Det  er  denne  Rand,  som  blomstrer  skjønnest, 
ligesom  Bækkens  Bred,  hvor  Græs  og  Bølge  møde 
hinanden."  Begyndelsen  af  en  af  Oehlenschlagers 
første  Romancer  „Vilhelm"  fører  ogsaa  Tanken  hen 
til  Digterens  Udgangspunkt: 

„O,  her  blev  jeg  født  i  det  fattige  Hus, 
langt  borte  fra  Stadens  forfcf rende  Sus." 

Hele  sit  Liv  igjennem  vendte  Oehlenschlåger  stadigt 
tilbage  til  sit  kjære  idylliske  Barndomshjem,  der  tyede 

lian  hen  i  Griæde  som  i  Sorg,  det  spiller  en  ikke 
liden  Rolle  i  hans  Poesi,  og  der  stededes  ogsaa  Dig- 
teren og  hans  Kjære  til  den  sidste  Hvile. 

Gjennem  Forældrene  modtog  Adam  ligeledes  en 
lykkelig  Blanding  af  forskjelligartede  Elementer.  Fa- 
deren var  en  hlle,  sund,  stærk,  bredskuldret,  rød- 
musset,  blaaøiet  Mand,  en  kraftig,  jovial,  godmodig 
og  hidsig  Natur.  Han  havde  tidt  gode  Indfald.  En 
Vinter,  da  der  var  Rævejagt  i  Søndermarken,  og  Fre- 
derik den  sjette,  fulgt  i  Afstand  af  Hof  herrerne,  ved 
Indgangen  spurgte:  „Nu,  Oehlenschlåger!  er  der  brav 
mange  Ræve?"  lød  Svaret:  „Endnu  ikke,  men  de 
komme  strax'".  Da  Frederik  den  sjette  engang  talede 
med  ham  om  Yærelser  paa  Slottet,  sagde  han:  „Der 
er  ikke  saa  stort  et  Hul  tilbage,  at  man  deri  kunde 
lægge  en  tydsk  Prinds".  Digteren  har  tænkt  paa 
Faderen  ved  Skildringen  af  Slotsforvalteren  paa  Fre- 
deriksberg i  sit  Syngespil  „Tordenskjold'-.  Opbeva- 
rede Breve  af  den  gamle  Oehlenschlåger  bære  Præget 
af  hans  kraftige,  brave,  joviale  Natur.  Moderen,  hvis 
Væxt  var  rank  og  ædel,  havde  langt,  tj^kt,  sort  Haar, 
snehvid  Hud,  milde  blaa  Øine  og  mer  end  almindelig 
Forstand  og  Følelse.  Medens  firskaarne,  lystige,  plat- 
tydske,  sydslesvigske  Skippere,  der  kom  til  Kjøben- 
havn  med  G-ryn  og  Oste,  besøgte  Faderen  og  snakkede 
med  ham  om  deres  Ungdom  hinsides  vor  gamle 
Grændsevold,  stræbte  „hellige"  kjøbenhavnske  Haand- 
værksmestere  at  paavirke  den  religiøse  Moder  i  hendes 
sidste  tunge  Dage.  Hun  henfaldt  nemlig  efterhaanden 
til  Melankoli;  og  hendes  Kræfter,  som  hun  (efter  Søn- 
nens Ord  i  det  endnu  bevarede  Manuskript  til  „Erin- 
dringer") „forgjæves  søgte  at  ophjælpe  med  øieblikke- 

lige  Pirremidler",   svækkedes  mer  og  mer,    saa  hun 
endte  med  at  gaa  tabt  for  Alle  og  sig  selv. 

Moderen  har  aabenbart  været  en  baade  sandselig 
og  aandelig  varm  Natur.  Det  røber  sig  ikke  mindre  i 
Kammerjomfruens  Hengivelse  til  Tjeneren  i  Grreve- 
palaiet  før  Ægteskabet  —  der  fremgaaer  af  Tiden  for 
den  ældste  Søns  Fødsel  —  end  i  hendes  religiøst  be- 
vægede Sind  og  sørgelige  Livsslutning.  Datteren 
Sofia,  A.  S.  Ørsteds  Hustru,  af  hvem  først  Baggesen 
og  siden  F.  C.  Sibbern  betoges  saa  stærkt  i  hendes 
Ægtestand ,  og  som  ogsaa  led  af  en  vis  Hypokondri, 
tildels  grundet  i  Sygelighed,  tildels  i  en  ikke  ganske 
tilfredsstillet  Trang  til  noget  Høiere,  har  tydehg  nok 
taget  ikke  saa  ganske  liden  Arv  efter  Moderen.  Og 
væsenlige  Momenter  i  Sønnens  Natur  maa  vistnok 
for  en  Del  hidledes  fra  Moderen.  Baade  for  det  Sandse- 
liges  og  Aandeliges  Vedkommende  minder  Digteren 
om  den  elskede  Martha  Maria,  der  ikke  skulde  opleve 
sin  kjære  Adams  Aladdins-Lykke.  I  Digtet  „Kirke- 
gaarden"  i  „Frederiksberg"  vandrer  Oehlenschlåger 
en  Høstaften  i  Maaneskin  i  den  lille  landlige  Dødens 
Have.  Da  stiger  Moderens  Skikkelse  op  fra  Grraven. 
Digteren  udbryder: 

„O,  elskte  Moder!  ser  jeg  Dig  igjen? 
Kom  nærmere,  kom  til  din  Søn,  din  Ven ! 
Lad  ham  betragte  disse  kjære  Træk  — 
han  skjælver  ei,  han  føler  ingen  Skræk: 
din  Pande,  dine  Øine,  denne  Mund, 
de  sorte  Haar,  det  hulde  Smil,  som  kun 
Du  straalte,  naar  Du  aned,  hvad  jeg  blev, 
naar  mit  Forsøg  jeg  paa  din  Skammel  skrev. 
O,  Du  har  ci  oplevet  denne  Lyst 
at  trykke  mig  som  Digter  til  dit  Bryst! 
Jeg  har  ei  nydt  den  Salighed  at  se 
din  Moderfryd  —  jeg  delte  kun  din  Ve. 

Og  denne  Sjæl,  den  fik  jeg  dog  fra  Dig; 

dit  eget  Billed  skued  Du  i  mig; 

din  Ild  indstrømmed  Du  den  spæde  Dreng 

med  Aftenpsalmer  ved  hans  lille  Seng; 

Du  lærte  ham  i  Kval  at  føle  Mod, 

Du  lærte  ham  at  være  øm  og  god. 

Din  varme  store  Sjæl  var  kun  for  mørk, 

og  Livet  var  Dig  længe  kun  en  Ørk." 

„Vemodens  Følelse  og  en  dyb  Alvor",  siger  Oeh- 
lenschlåger,  „fik  jeg  fra  hende,  fra  min  Fader  Sund- 
hed og  Munterhed.  Indbildningskraft  og  Ild  havde 
de  begge,  han  mer  for  det  Lystige,  det  Tragiske  fik 
jeg  i  Arvelod  fra  min  Moder." 

Vor  Poesi  havde  dengang  —  Ligesom  den  tydske 
ved  Klopstock,  Wieland,  Lessing,  Schiller,  Groethe 
o.  s.  V.  —  taget  et  nyt  Opsving.  Det  var  Evalds  og 
Vessels  Tid,  den  Første  døde  noget  over  et  Aar,  den 
Anden  hdt  over  sex  Aar  efter  Oehlenschlagers  Fødsel. 
Ikke  fuldt  et  Fjerdingaar  efterat  Adam  saa  Lyset,  ud- 
kom og  opførtes  Evalds  modneste  poetiske  Arbeide 
„Fiskerne".  Og  faa  Aar  efter,  1785,  udkom  Baggesens 
første  større  Værk,  „Komiske  Fortællinger".  Vor 
Aladdin  kom  altsaa  ogsaa  til  Verden  paa  et  gunstigt 
poetisk  Tidspunkt.  1784  overtog  endvidere  Kronprinds 
Frederik  umiddelbart  efter  sin  Konfirmation  Statens 
Styrelse,  og  en  i  mange  Henseender  lykkelig  Periode 
oj^randt  dermed  for  Danmark.  Medens  den  politiske 
Umyndighedstilstand,  hvori  Enevoldsmagten  stadigt 
fandt  sig  beføiet  til  at  holde  det  stilladne  Folk,  ved- 
blev, fremmedes  under  den  unge  Kongesøns  Auspicier 
i  disse  Fredsaar  sociale  Eeformer  af  den  mest  gjen- 
nemgribende  Betydning  og  største  Rækkevidde,  in 
specie  Bonde-Emancipationen. 

Aaret  efter  Adams  Fødsel  blev  Faderen,  foruden 
Organist,  tillige  Slotsforvalterfuldmægtig  paa  Frede- 
riksberg Slot;  og  her  fødtes  i  Sommeren  1782  Digte- 
rens Søster  Sofia,  et  begavet  Barn,  der  blev  Broderens 
Legekammerat  paa  den  smukke  Plet,  hvor  tre  forskj el- 
lige  Arter  Kultur  vare  repræsenterede.  Frederik  den 
fjerdes  høitliggende  smukke  Sommmerslot  med  den 
prægtige  Udsigt  til  Kjøbenhavn,  Havet  og  Øen  Ama- 
ger, med  de  skjønne  Ya^relser  og  Billedsale  er  i  ita- 
liensk Stil.  Haven  var  endnu  dengang  i  den  arkitek- 
turagtig stive  franske  Smag  og  prangede  å  la  Ver- 
sailles, fuld  af  kunstlede,  klippede  Hækker,  Taxpyra- 
mider  o.  s.  v.  I  den  for  Publikum  i  hin  Tid  lukkede, 
stillere,  mørkere,  romantisk  ensomme,  mere  bakkede 
Søndermark  veg  derimod  den  franske  tvungne  Regel- 
mæssighed i  Digterens  Barndom  Pladsen  for  den  af 
Rousseau  lovpriste  større  engelske  ISTaturlighed  i  Park- 
anlæg, der  gjorde  sig  gj ældende  samtidigt  med  den 
engelske  Literatur.  Oehlenschlager  udbryder  i  den 
lille  Digtcyklus  „Frederiksberg'-,  der  dvæler  ved 
Barndomshjemmet : 

„Aldrig  en  Skov  jeg  saa  yndig  har  funden, 
kjær  for  mit  Hjerte  som  Søndermarkslunden, 
aldrig  et  Tag 

huldt  majestætisk  og  skjønt  for  mit  Øie 
som  Frederiksberg  med  de  lysgule  Fløie 
paa  en  forfriskende  Midsommerdag." 

I  Slotsforvalterfuldmægtigens  simple  Bolig  sang 
Pigerne  „Kæmpeviser".  Middelalderens  romantiske 
Toner,  som  skulde  blive  af  en  saa  fremragende  Betyd- 
ning for  Digteren,  hilsede  ham  saaledes  alt  i  de  tid- 
ligste Dage.  Om  Sommeren  spillede  Hoffet,  Livvag- 
ten, Pagerne  og  Hovedstadsvrimlen  naturligvis  en  stor 

Rolle  for  Drengen.  I  Høsten  færdedes  han  mellem 
Haandværkere  og  Arbeidsfolk  paa  Slot  og  i  Have.  I 
Vinterens  ensomme  Stilhed  gik  han  i  de  forladte  kon- 
gelige Værelser  og  betragtede  Malerierne  eller  kjørte 
med  en  lille  Slæde,  der  havde  tilhørt  Kronprindsen 
som  Barn,  lavede  Snemænd  med  Øine  af  Kul  og  Læber 
af  Rødsten  og  bombarderede  med  Sneboldte.  Om 
Søndagen  var  han  med  sin  Fader  paa  Orgelværket ;  og 
da  han  havde  en  god  Syngestemme,  blev  han  fri\dllig 
Forsanger.  Psalmerne  begeistrede  ham,  og  Evangeliet 
hørte  han  andægtigt  paa;  men  naar  Præsten  begyndte 
sin  Forklaring  af  Texten,  gik  han  for  det  Meste 
med  nogle  Kammerater  bag  Orgelet.  Originale  Fi- 
gurer og  Scener  fattedes  ikke  ude  paa  Frederiksberg. 
Der  var  Mudderforvalteren,  som  stadigt  „gjorde  Mud- 
der" og  engang,  da  han  søgte  Tillæg  i  Gage  hos  Kron- 
prindsen, og  denne  spøgende  sagde:  „Ei  hvad!  De 
gaaer  jo  med  Silkestrømper  i  Halvstøvlerne!"  raabte: 
„Tag  Dem  i  Agt,  Deres  kongelige  Høihed!  der  er. 
Fanden  gale  mig!  ingen  Sokker  til  Skafterne."  Hvilke 
naive  patriarkalske  Tider,  da  en  Mudderforvalter 
kunde  give  Landets  enevældige  Hersker  et  saa  gemyt- 
ligt Svar,  som  danner  et  godt  Pendant  til  de  nys  anførte 
af  Slotsforvalterfuldmægtigen !  Der  var  „Doktoren", 
Kirurgen,  der  i  yngre  Aar  havde  faret  paa  Vestindien 
som  Skibslæge,  en  humoristisk  Fyr,  der,  naar  han  af 
og  til  spiste  Frokost  hos  gamle  vestindiske  Venner  i 
Kjøbenhavn,  var  dobbelt  saa  lystig  som  ellers,  naar 
han  kom  hjem:  „Doktoren  har  været  i  Byen!"  hed 
det  da.  Der  var  Spækhøkeren,  som  hang  sig  i  et  Pile- 
træ, saa  Fødderne  næsten  rørte  ved  Jorden,  og  havde 
plantet  sin  Spanskrørsstok  med  den  trekantede  Hat 

Og  Pidskeparykken  paa  ved  Siden,  medens  han  paa 
et  Lindetræ  lige  overfor  havde  slaaet  en  lille  Bog  fast 
med  Søm,  hvori  der  udførlig  meddeltes,  at  Vedkom- 
mende tog  Livet  af  sig,  fordi  hans  Kone  gjorde  ham 
til  Hanrei;  to  Kis  laa  under  Linden,  et  Birkeris  til 
Konens  og  et  Tjørneris  til  Elskerens  Bag.  Ved  Besøg 
i  Kjøbenhavn  var  der  naturligvis  talrige  Herligheder 
at  stirre  paa  for  Drengen.  Engang  om  Sommeren 
gjordes  en  Dyrehavstur  paa  en  af  de  store  saakaldte 
holstenske  Vogne,  der  bleve  almindelig  brugte  langt 
ind  i  dette  Aarhundrede.  Havet,  Fiskerleiet,  Bøge- 
skoven, Mester  Jakel,  Linedandseren  o.  s.  v.  beundre- 
des; og  et  tarveligt  Maaltid  indtoges  ved  et  Træbord 
i  Nærheden  af  Kirsten  Pils  Kilde. 

Drengen  gik  først  i  Skole  hos  en  gammel  vranten 
Enke,  hvor  Smaagutterne  maatte  sidde  ganske  stille 
paa  Skamler  og  bleve  bankede  med  Madamens  Finger- 
bøl i  Hovedet,  ja  undertiden  fik  et  Rap  af  et  Stykke 
Bøgebrænde,  naar  der  intet  Andet  var  ved  Haanden. 
Den  bibelske  Historie  ydede  dog  ved  sine  smukke 
Fortælhnger  lidt  Trøst  under  denne  triste  Indespær- 
ring. Skolemadamens  Datter,  en  gammel  Jomfru,  der 
forelskede  sig  i  en  høitstaaende  Person  og  gik,  for- 
styrret og  latterlig  udmalet,  omkring  som  en  trave- 
steret Ofelia,  hørte  til  Datidens  ikke  ganske  faa  sæl- 
somme Figurer.  Fra  Madamens  Skole  kom  Drengen  i 
den  tykke  Degns,  der  var  en  slem  Svinesti  med  op- 
traadt  Stengulv  og  Borde  og  Bænke  som  i  den  usleste 
Landsbykro.  Haandtager  og  Ørefigen  hørte  til  Da- 
gens Orden  i  denne  yderst  primitive  Opdragelses- 
anstalt, hvor  Adam  blev  Kammerat  med  pjaltede 
Gadedreno'e,    i   hvis  Selskab  han  efter  Skoletimerne 

vederkvægede  sig  ved  at  spille  Klink.  Den  laalandske 
Degnesøn  Biskop  Balles  store  værdige  Person  med 
det  alvorlige,  men  dog  milde  og  kjærlige  Ansigt  under 
den  mægtige  puddrede  Allongeparyk  var  som  en  him- 
melsk Aabenbaring  ved  Visitatserne.  Forresten 
læste  den  lille  Purk  privat  Alt,  hvad  han  kunde  faae 
fat  paa,  ved  Siden  af  adskilligt  Slettere  —  han  tog  tidt 
(som  han  selv  siger  i  sit  „Levnet")  tiltakke  paa  meget 
ringe  poetiske  Grjæstgiversteder  —  Robinson  Crusoe, 
Albertus  Julius,  Tusind  og  een  Nat,  Reineke  Foss, 
Uglspil,  Tom  Jones,  Holbergs  Komedier,  Evald,  Ves- 
sel, Baggesen  o.  s.  v.  Han  gik  oftere  til  Byen  for  at 
hente  Bøger  fra  et  Leiebibliothek.  Med  de  kostelige 
Skatte  bundne  i  et  blaat  Lommetørklæde,  stukket  paa 
en  lille  Stok,  som  blev  baaret  paa  Ryggen,  kom  han 
saa  hjem  i  Mørkningen  og  glemte,  naar  der  var  sat  Lys 
paa  Bordet  i  den  lille  Stue,  Stormen,  Regnen  og  Sneen 
udenfor  i  de  lange  Vinteraftener  over  Herlighederne  i 
Fantasiens  Verden.  I  et  Digt ,, Min  barnlige  Dannelse  " , 
der  tryktes  i  Juli  1802,  siger  Oehlenschlåger: 

„Se  Drengen  i  den  unge  Floras  Arm! 
En  Blomst,  en  Sommerfugl  er  kun  hans  Glæde. 
For  hvert  et  Indtryk  aabner  sig  hans  Barm, 
det  er  ham  lige  let  at  le  og  græde. 

Naturens  Straaler  samles  i  hans  Bryst 
og  tænde  Fantasiens  vilde  Luer. 
Han  lytter,  studser,  drømmer  hen  i  Lyst 
og  higer  efter  Mere,  end  han  skuer." 

Og  han  skildrer  derpaa,  hvorledes  han  fordyber 
sig  i  „Tusind  og  een  Nat",  „Robinson  Crusoe",  „Insel 
Felsenburg",  „Reineke Foss"  o.  s.v.  I  et  smukt,  varm- 
følt Digt  til  Goethe  foran  sin  tydske  Oversættelse  af 
Aladdin,  der  udkom  1808,  udbryder  Oehlenschlåger: 


BARNDOMSLIV.  13 

„lu  meiner  Kiiidlieit  Tagen 

las  ich  so  ofi,  entziickt,  die  alten  Sagen. 

"Wenn  auf  die  Mauern 

es  fiel  der  Scbnee  so  diclit, 

musst  ich  vor  Kålte  niclit, 

vor  Wunder  schauern. 

"VVenn  auf  das  Schloss  am  Hiigel 

der  Winter  sclilug  mit  seinem  kaiten  Fliigel  — 

es  war  eiu  Fåcheln: 

ich  sass  im  Kammerlein. 

sah  bei  der  Lampe  Schein 

den  Friihling  låcheln." 

Ogsaa  i  Digtcyklen  „Frederiksberg"  fra  1817  skil- 
dres der,  hvorledes  Tusmørket  bryder  frem,  og  Dren- 
gen fra  Vinterens  Grys  sniger  sig  ind  til  sit  Bord  med 
det  enkelte  Lys: 

„Lidet  han  mærker,  at  Stormene  brage, 
læser  i  Reineke  Foss  og  Rolf  Krage." 

Støttende  Hovedet  til  Armen,  glemmer  Grutten 
Alt  omkrino'  sio^: 

„Langt  over'  Søen 

er  han  paa  Øen 

hisset  hos  Robinson,  elsker  hans  Daad, 

hjælper  ham  trolig  at  bygge  sin  Baad, 

følger  i  Hulen  ham  tidlig  og  silde, 

gyser  for  Fredag  og  skyder  de  Vilde." 

Digteren  udbryder  derpaa: 

„Gamle  Romaner,  min  tidlige  Glæde! 
Eder  om  Vintren  i  Bøndernes  Flok 
hented  fra  Staden  jeg,  bar  paa  min  Stok, 
bundet  som  Bylt  i  et  blaatærnet  Klæde." 
o.  s.  V. 

I  Evalds  Tragedier  „Balders Død"  og  „Eolf  Krage" 
aabenbarede  den  gamle  nordiske  Mythe  og  Saga  sig, 
rigtignok  stærkt  moderniserede,  første  Gang  for  ham, 
Hvad  der  imidlertid  især  morede  ham,  var  interessante 

prosaiske  Fortællinger  og  Eventyr,  dog  ikke  for  bro- 
gede eller  græsselige  —  som  dog  ellers  Børn,  især  fan- 
tasibegavede,  pleie  at  sværme  for  —  men  foredragne 
i  en  rolig  Tone  og  med  lykkeligt  Udfald.  Han  læste 
specielt  gjerne  om  karakteristiske  Mennesker  i  ual- 
mindelige Livsforhold,  hvilke  efter  overstandne  Be- 
sværligheder endelig  naaede  Maalet:  en  Læsning, 
der  ikke  ubetegnende  for  Digterens  hvilekjære  JSTatur 
hele  Livet  igjennem  vedblev  at  høre  til  hans  mest  yn- 
dede. Alt  i  sit  niende  Aar  forsøgte  han  sig  som  Poet 
med  en  lille  Morgenpsalme. 

Drengen  var,  som  vi  nylig  hørte,  kommen  i  forbi- 
gaaende  Berøring  med  en  af  Religionens  Hovedrepræ- 
sentanter herhjemme  dengang,  Orthodoxiens  For- 
kæmper, Balle ;  nu  traadte  en  af  Datidens  Poeter  ham 
imøde  og  fik  uHge  større  Betydning  for  ham.  Det  var 
den  elskværdige  hlle,  midaldrende,  noget  svagelige 
og  tungsindige  Pebersvend  Edvard  Storm,  Præstesøn 
fra  Gudbrandsdalen  i  Norge  —  Scenen  for  hans 
„Zinklars  Vise"  med  Klangen  fra  vore  gamle  Folke- 
sange —  Evalds  varme  Beundrer  i  Modsætning  til 
Landsmændene,  der  forargede  sig  over  de  „Ha-stemte 
Toner".  Han  var  Forstander  for  den  1786  oprettede 
Efterslægts-Selskabets  Realskole  paa  Østergade,  hvor 
han  beskeden  nøiedes  med  et  Par  smaa  Værelser  i 
Baghuset  og  om  Sommeren  glædede  sig  ved  sin  lille 
Blomsterhave  paa  Børnenes  Legeplads  og  om  Vinteren 
ved  sine  varmt  besungne  Urtepotter  med  Hyacinther, 
Tulipaner  o.  s.  v.  — 

„oprigtige  Yeninder, 

som  svige  ei,  naar  Is  og  Sne 

med  Vintren  sig  indfinder, 

men  da  just  kjærligst  mod  mig  le" 

(saaledes  som  han  fortæller  i  et  af  de  vakkre  Breve, 
der  findes  i  „Tidsskrift  for  den  norske  Personal- 
historie"). Storm  traf  1792  —  samme  Aar  som  Bagge- 
sens andet  Hovedværk  „Labyrinthen"  udkom  —  den 
tolvaarige  Adam,  der  gik  og  legede  i  saHg  Uvidenhed 
i  sit  Barne-Paradis.  Digteren  gav  sig  i  Samtale  med 
Drengen,  der  var  blevet  anbefalet  til  ham  af  en  Ven 
af  den  Oehlenschlågerske  Familie,  fandt  Behag  i  ham 
og  skaffede  ham  en  Friplads  i  sin  Borgerskole,  den 
første  i  sit  Slags  hos  os.  Det  friere  Liv  var  alt  be- 
gyndt at  trænge  indenfor  Skolemurene,  hvor  en  aand- 
løs  mekanisk  Dressur  kun  altfor  længe  havde  hersket; 
og  Efterslægtens  Opdragelsesanstalt  var  en  Affødning 
af  de  Rousseau-Basedowske  Ideer,  som  dengang  gjorde 
sig  gj ældende.  Adam  blev  nu  paa  billige  Vilkaar  tinget 
i  Kost  hos  en  brav  Pakhusforvalter  „høit  under  Taget, 
hvor  Svalen  boer",  i  fjerde  Etage  i  lille  Strandstræde. 
Han  gik  i  lang  Tid  med  sit  svære  sorte  Haar  ned  over 
Skuldrene,  i  Kronprindsens  høirøde  vendte  Kjole  og 
i  Kongens  stive  Støvler;  af  et  kasseret  Billardklæde 
havde  man  syet  ham  grønne  Buxer.  Den  saa  bizart 
kostumerede  opløbne  naive  og  uvidende  Dreng  ude 
fra  Frederiksberg  blev,  som  man  let  kan  tænke  sig, 
Gjenstand  for  den  altid  rede  kjøbenhavnske  Spot  fra 
de  finere  og  mere  udviklede  Hovedstads-Drenges  Side. 
Den  paa  een  Gang  bløde  og  hidsige  Knøs  søgte  først 
at  standse  Drillerierne  med  gode  Ord  og  Taarer,  men 
satte  sig,  da  det  ikke  hjalp,  tappert  til  Modværge  mod 
sine  kaadePlageaander.  Da  Pakhusforvalteren,  efter  at 
være  flyttet  hen  foran  i  store  Kongensgade,  blev  Told- 
inspektør paa  Femern,  kom  Drengen  i  Kost  hos  en 
stille,  venlig  Kontrollør  ved  det  vestindiske  Kompagni 

i  lille  Kongensgade,  der  senere  flyttede  hen  i  Borger- 
gade, et  af  Hovedarnestederne  for  det  simplere  kjø- 
benhavnske  Liv. 

I  Skolen,  hvor  der  blot  undervistes  i  Eealviden- 
skaber  og  levende  Sprog,  hvilke  først  nu  begjTidte 
at  komme  til  deres  Eet,  foredrog  Storm,  der  alt 
døde  i  Se]3tember  1794,  kun  45  Aar  gammel,  paa 
Frederiks  Hospital,  nordisk  Mythologi  og  under\åste 
i  Dansk.  Det  nationale  Element  gjorde  sig,  efterat 
Struensee  havde  bragt  Røre  i  Nationen,  stærkere 
og  stærkere  gjældende,  ogsaa  i  Skoleundervisningen. 
Evald  kom  derimod  som  Tydsktalende  ud  af  Sles- 
vigs lærde  Skole.  I  sine  danske  Stile  henvendte  den 
unge  Adam  sig  med  barnlig  Frimodighed  til  den  af- 
holdte Lærer.  Et  Par  af  hans  smaa  danske  Stilebøgei' 
haves  endnu.  En  af  Drengens  Udarbeidelser  begynder : 
„Kjære  Hr.  Storm!  Her  tilski'iver  jeg  Dig  nogle 
Anekdoter  af  det  Tydske'-.  En  anden  begynder: 
..Kjæreste  Yen!  Denne  Gang  opvarter  jeg  Dig  med 
en  Historie".  En  tredie  begynder:  „Jeg  agter  denne 
Gang  at  skiive  den  Historie  til  Stil,  som  Du  for- 
leden Løverdag  fortalte  os,  og  ønsker,  at  den  maa 
finde  dit  Bifald'-;  dens  Finale  lyder:  „Da  Historien 
nu  er  tilende,  slutter  jeg  med  at  forbhve  din  Yen  og 
Tjener*-.  En  fjerde  begjTider:  ..Bedste  Yen!  Da  jeg 
veed,  at  Du  heller  vil  have  Originaler  end  Over- 
sættelser, saa  ski'iver  jeg  denne  Gang  et  originalt  Brev 
i  Haab  om  dit  Bifald-'.  En  femte  slutter:  „Nu  er 
min  Stil  tilende;  og  jeg  slutter  med  at  ønske,  at 
Du  snart  maa  blive  frisk ,  hvilket  vist  Ingen  ønsker 
mere  end  din  oprigtige  Yen  A.  G.  Oehlenschlager*-. 
Det  er  Bagateller,    men  h^^em  følger  ikke  med  Del- 

tagelse  Forsøgene  paa  at  finde  en  stor  Flods  Kilder? 
Og  det  gjør  et  vederkvægende  Indtryk  at  lægge 
Mærke  til,  hvorledes  Barnealderens  naive  Ubehjælp- 
somhed lades  frit  Spillerum  og  ikke,  som  saa  hyppigt 
under  vor  Tids  Drivhuskultur,  tvinges  til  at  vige 
Pladsen  for  en  forceret  Skin-Modenhed.  En  sexten 
Aar  yngre  Landsmand  af  Storm  fra  Holbergs  Fødeby, 
Bergen,  C.  F.  Dichman  (Student  fra  1781),  der  med 
poetisk  Liv  og  Yarme  underviste  i  Historien  og 
„tankefuld  oplod  den  store  Krønike  om  svundne 
Tider",  hvilken  han  ikke,  som  saa  mange  aandløse 
Historielærere ,  selv  i  vore  Dage,  skandaløst  nedvær- 
digede til  et  blot  Navne-  og  Aarstal-Eegister,  spillede 
en  endnu  betydeligere  Eolle  for  den  tilkommende 
Poet,  som  senere  i  et  Par  Digte  varmt  mindedes  denne 
begavede  humoristiske,  ligesom  Storm  svagelige,  men 
ikke  med  dennes  sædehge  Kraft  udrustede  Melanko- 
liker, der  led  af  ISTæringssorg  og  liushg  Kummer  og 
nok  tilsidst  berøvede  sig  selv  Livet  i  Aaret  1806,  lige- 
som Wiedewelt  faa  Aar  iforveien^).  Et  Par  Sønner  af 
Dichman  —  hvis  Ungdomskj  ærlighed,  som  han  maatte 
opgive,  omtales  i  Conradine  B.  Dunkers  interessante 
norske  Memoirer  „Gamle  Dage"  —  kæmpede  senere, 
som  Medlemmer  af  „Tylvten",  for  deres  Faders  Dis- 
cipel mod  Baggesen. 

Adams  poetiske  Natur,    der   paa  denne  Tid  især 
fandt  Behag   i   Holbergsk,    Yesselsk    og  Baggesensk 


')  Jfr.  Dødsanmeldelsen  af  Rahbek,  Dichmans  „mer  end  tyve- 
aarige  Ven-',  i  „Den  danske  Tilskuer"  den  20de  November  1806,  Fran- 
kenaus  Mindedigt  sammesteds  den  29de  December  1806  og  Oehlen- 
schlagers  Mindedigt  i  Rahbeks  „Ny  danske  Tilskuer"  den  12te 
Marts  1807. 

Skjemt,  gav  sig  Luft  i  Smaadigte  med  satirisk  An- 
strøg. Han  skrev  endvidere  dramatiske  Forsøg,  som 
„Besøgeisen,  et  lidet  Syngespil",  hvori  Æbler,  Pærer 
og  Blommer  spille  en  betydelig  Rolle  —  den  lille 
Adam  var  en  stor  Slikmund  — ,  „Den  belønnede 
Gjæstfrilied",  hvori  en  fornem  Herre  inkognito  som 
Nødlidende  besøger  et  Par  fattige  Folk  for  at  prøve 
deres  Gravmildhed  og  siden  belønner  denne  —  det 
var  jo  Sentimentalitetens  Dage  —  og  „Ridefogden"  i 
meget  bondevenlig  Aand  med  et  Slutningskuplet  om 
„at  ære  den  Ringe"  —  det  var  jo  Bondeemancipa- 
tionens Tid,  og  den  unge  Oehlenschlåger  var  tilstede 
ved  den  betydningsfulde  Folkefest  hin  Sommerdag 
1792,  da  Kronprinds  Frederik  nedlagde  Grrundstenen 
til  Frihedsstøtten  udenfor  Vesterport.  Engang  skul- 
kede Drengen  af  Skole  for  at  bese  et  Linieskib  og 
følte  sig  ved  denne  Leilighed  første  Gang  omsvævet 
af  Kristian  den  fjerdes,  Tordenskjolds,  Juels,  Kort 
Adelaers  og  Hvitfeldts  Aander.  Kristian  den  sjettes 
prægtige  Rococo-Slot  Kristiansborgs  Ildebrand  faldt 
i  hans  Skoleaar;  og  han  saae  fra  Marmorbroen  hint 
frygtelig-skjønne  Skuespil  med  det  uhyre  Ildhav,  som 
Steffens,  der,  20  Aar  gammel,  ligeledes  var  Øien\ådne 
dertil,  har  skildret  med  meget  Liv  i  „Die  Famihen 
Walseth  und  Leith,  ein  Cyclus  von  Novellen".  Aaret 
efter  indtraf  Kjøbenhavns  store  Ildebrand,  som  skil- 
dres i  et  fortællende  Digt  „Julie  de  St.  Julien 
eller  Frihetsbilden"  af  den  svenske  Digter  Franzén, 
der  dengang  paa  en  Reise  opholdt  sig  i  vor  Hoved- 
stad. Livets  Rædsler  mødte  saaledes  alt  som  Barn 
den  tilkommende  tragiske  Digter,  hvis  Hjem  ogsaa 
gjæstedes  af  Sorger.    Den  franske  Revolution  gik  hel- 

ler  ikke  aldeles  sporløst  hen  for  Efterslægten.  I  en 
dansk  Stilebog  fra  1793  findes  en  oversat  Fortælling 
om  en  Skrædder  i  Paris,  hvori  der  gjøres  Løier  med 
Herligheden  af  kongeligt  Blod,  som  jo  i  det  Aar  blev 
udgydt  i  Frankrigs  Hovedstad.  „De  kaldte  ham  Lud- 
vig Capet,  nu  er  det  Ludvig  Caput!"  udbrød  Storm 
med  stille  Lune,  da  Aviserne  bragte  Efterretning  om 
Ludvig  den  sextendes  Henrettelse.  En  Gjenklang  fra 
Revolutionen  forekommer  ligeledes  i  „Republikaner- 
nes Love",  en  Relikvie  fra  de  Dage,  som  endnu  haves. 
Ligesom  Evalds  Skole  i  Frederik  den  andens  Dage 
legede  Syvaarskrig  i  Slesvig,  saaledes  legede  nemlig 
Oehlenschlagers  i  den  franske  Revolutions  Tid  Repu- 
blik i  Kjøbenhavn.  Gutternes  Love  hylde  Flertals- 
majestæten  og  ere  i  det  Hele  taget  høist  radikale. 
§  2  byder,  at  Øversten  eller  Anføreren  „skal  efter  de 
fleste  Stemmer  vorde  udvalgt".  §  4  lyder:  „Træffer 
der  sig  et  eller  andet  tvetydigt  Tilfælde,  som  kunde 
være  af  nogen  Vigtighed,  og  som  i  Loven  ikke  anført 
er,  da  beroer  ikke  alene  Sagens  Udfald  paa  Anføre- 
rens, men  det  hele  Folks  Mening".  §  5  fastsætter: 
„Naar  man  paa  Anføreren  har  Noget  at  klage,  da 
sættes  et  Raad  af  fire  Mand,  som  efter  Loven  dømmer 
ham".  §  6  bestemmer:  „Dersom  Folket  er  misfor- 
nøiet  med  deres  Anfører  og  kan  bevisliggjøre,  at  han 
mod  Loven  handlet  haver,  da  afsættes  han,  og  en  ny 
i  hans  Sted  vorder  udvalgt".  Dagbogsoptegnelser  fra 
hine  Dage,  som  ligeledes  ere  blevne  bevarede,  røbe 
en  sund,  naturlig,  brav,  noget  ilsindet  og  meget  lidet 
udviklet  Dreng,  vidt  forskjellig  fra  Evald  i  Slesvigs 
og  Baggesen  i  Slagelses  lærde  Skole.  Oehlenschlager 
drømte  ikke,  uagtet  Krigslarmen  lød  rundt  omki^ing 

i  den  vide  Verden,  som  Evald  om  Krigerhæder,  endnu 
mindre  løb  han  sin  Vei  for  i  Lighed  med  Robinson 
Crusoe  at  strande  paa  en  eller  anden  ubeboet  0.  Ikke 
heller  fordybede  han  sig  som  Baggesen  om  Natten  i 
broget  Blanding  i  Horats,  naturlig  Theologi,  Youngs 
„Natte tanker"  og  Elskovs  bittersøde  Følelser  eller 
skrev  i  sin  Dagbog  i  den  bare  Skjorte.  Oehlenschlå- 
gers  sorgløse  Aladdins  Barndom,  der  var  ulige  lykke- 
hgere  end  de  to  poetiske  Forgængeres,  frembyder 
ingensomhelst  saadanne  Excentriciteter. 

I  det  sidste  Skoleaar  var  han  Dux;  og  ved  den 
sidste  Examen  fik  han  i  Historie,  Greografi,  Kalligrafi, 
Tegning  og  tydsk  Stiløvelse  ug^  i  GJ-eometri,  Astronomi, 
Regning,  Tydsk,  Fransk  og  dansk  Orthografi  mg,  i 
tydsk  Orthografi  g,  for  udmærket  Opførsel  og  stadig 
Flid  erkj endtes  han  værdig  til  offentlig  Roes.  Enhver 
veed  imidlertid,  hvor  lidt  Vægt  der  tør  lægges  paa 
Sligt.  Oehlenschlågers  Skolegang  var  kun  kortvarig 
og  hans  Skolekundskab  tarvehg.  Overlæsset  og  for- 
kluddret  blev  han  da  idetmindste  ikke. 

I  Paasken  1795  var  den  livlige,  smukke  femten 
Aar  gamle  Dreng  bleven  konfirmeret.  I  en  Dagbogs- 
optegnelse fra  den  Tid  erklærer  han  vel,  at  han  nu 
har  „dræbt  den  gamle  Adam";  men  i  en  anden  Dag- 
bogsnotits  fra  næste  Aar  fortæller  den  unge  Aladdin, 
at  han  „spillede  Khnk  paa  et  afsides  Sted".  Man 
kommer  herved  uvilkaarligt  til  at  tænke  paa  Rephk- 
keme  i  første  Akt  af  Aladdin : 

Noureddin: 
Hvad  gjør  Aladdin?  er  han  flittig?  har 
han  alt  bestemt  sig?  hvortil  har  han  Lyst? 

Morgiaue. 
Ak.  hvortil  har  han  Lyst!     At  gaae  paa  Gaden 
den  hele  lange  Dag,  at  spille  Skorsten, 
nærmest  til  Væg,  Klink,  Pind  og  So  i  HuUet! 
o.  s.  V. 

Aaret  efter  lian  var  bleven  konfirmeret,  kom  han 
ud  af  Skolen  —  paa  hvis  Stiftelsesdag  han  1822  holdt 
en  Tale  —  og  begyndte  at  forberede  sig  til  Examen 
artium,  efterat  et  Forsøg  paa  at  faae  ham  anbragt  ved 
den  i  hine  Dage  paa  Grund  af  Danmarks  Neutralitet 
mider  Eevolutionski^igene  saa  fordelagtige  Handel  til 
hans  Grlæde  var  strandet.  Han  boede  nu  igjen  hos 
Forældrene  paa  sit  kjære  Frederiksberg  og  fik  daglig 
en  Times  Undervisning  i  Latin  og  Græsk.  Den  aand- 
løse  filologiske  Dressur  var  imidlertid  uudholdelig  for 
den  tilkommende  Digter.  Den  klassiske  Dannelse 
ledede  jo  altid  (som  N.  M.  Petersen  med  Føie  be- 
mærker i  sine  „Bidrag  til  den  danske  Literaturs  Hi- 
storie''), ifølge  den  Maade,  hvorpaa  den  blev  dreven, 
ikke  til  Poesien,  men  fra  den.  Tidens  Grund- 
stemning, den  bløde  Følsomhed,  gjorde  sig  i  Puber- 
tetsaarene  stærkt  gj ældende  hos  Ynghngen,  hvis  Af- 
gud var  den  tydske  Romanforfatter  Lafontaine,  som 
dengang  stod  paa  sin  Berømmelses  Høidepunkt.  Det 
Fantastiske  fandt  Næring  hos  Spiess,  der  førte  gj  en- 
nem  Jammerens  Huler  og  Elendighedens  Bohger  og 
opvartede  med  græsselige  Spøgelsehistorier.  Oehlen- 
schlåger  kj endte  endnu  ikke  nogen  af  de  store  tydske 
Digtere.  Derimod  havde  han  i  en  Normands  1790 — 
1792  udkomne  daarHge  Oversættelse  af  nogle  Shake- 
speareske Dramaer  læst  „Lear"  og  „Othello'' ;  men  han 
hørte  disse  kolossale  Arbeider  saaledes  nedrive,  at  han 
neppe  turde  vedkjende  sig  sin  studsende  Beundring 


22  FØRSTE  KAPITEL. 

for  dem.  Det  Erotiske  vaagnede ;  og  Oehlenschlåger 
sværmede,  ligesom  den  halve  kjøbenhavnske  Ungdom, 
for  den  sex  Aar  ældre  Skuespillerinde  Eline  Marie 
Smidth,  en  granvoxen  blond  nordisk  Mø  med  et  ædelt 
Ansigt  og  et  sværmerisk  Blik,  der  blandt  Andet  spil- 
lede Dyveke  i  Samsøes  sentimentale  Sørgespil  af  dette 
Navn,  ll^^lket  opførtes  første  Glang  under  stort  Tilløb 
i  Begyndelsen  af  1796.  Da  hun  1797  ægtede  Steffen 
Heger,  Student  fra,  1788,  hvem  Begeistring  for  Sce- 
nen og  dens  unge,  skjønne  Præstinde  havde  ført  fra 
Bøgerne  til  Theatret,  trøstede  Oehlenschlager  sig 
med  en  munter  Forgabelse  i  den  ganske  unge  Eline 
Bech,  Datter  af  en  Skuespiller  og  Skuespilforfatter, 
der  omgikkes  den  Oehlenschlågerske  Famihe,  en  ny- 
delig blond  skalkagtig  Pige,  som  i  Foraaret  1797  de- 
buterede i  et  Stykke  af  Kotzebue,  der  dengang  spil- 
lede samme  Rolle  ^ma  Scenen  som  Lafontaine  i  Lite- 
raturen.  Den  poetiske  Drift  vaagnede  samtidigt  stærkt 
hos  Ynglingen.  Hans  Forsøg  vare,  hvad  man  kan 
tænke  sig,  i  den  gængse  Smag.  I  Oktober  1796  gjorde 
Oehlenschlager  sin  første  Reise,  der  imidlertid  kun 
gjaldt  Roeskilde,  i  h^ås  herlige  gamle  Domkirke  han 
bivaanede  Enkedronning  Juliane  Marias  Begravelse. 
I  „Wallfahrt  nach  Rom"  i  „Morgenblatt  fiir  gebildete 
Stande"  1810  dvæler  Digteren  ved  denne  sin  første 
Udflugt  og  siger:  „Det  Indtryk,  som  den  gamle  sjæl- 
landske Kirke  gjorde  paa  mig,  vil  neppe  nogen  mere 
gjøre".  Det  begravede  Danmark  traadte  her  for 
første  Grang  med  gribende  Magt  sin  tilkommende 
Digter  imøde  i  vort  storartede  Middelalders-Monu- 
ment. 

Theatret  spillede  dengang  en  overordenKg  Rolle. 
Man  behøver  blot  at  læse  Bøger  som  Rahbeks  „Erin- 
dringer", Conradine  B.  Dunkers  „Gramle  Dage'"  og 
Groethes  „Wilhelm  Meisters  Lehrjahre"  for  at  faae  en 
levende  Forestilling  om  dets  overvættes  Betydning  for 
Datiden.  I  den  sidste  Halvdel  af  det  18de  Aarhundrede 
—  siger  Hermann  Hettner  i  sin  „Literaturgeschichte 
des  achtzehnten  Jahrhunderts"  —  var  den  næsten 
feberagtige  Trang  til  Theatret  et  meget  fremtrædende 
Træk  i  den  almindelige  Tidsstemning.  Paa  Scenen 
vilde  man  virkeliggjøre  den  Lidenskabens  Poesi,  hvis 
Yirkehggj øreise  Livet  nægtede.  Yort  Xationaltheater 
indtog  en  høi  Rang  og  besad  ikke  faa  udmærkede 
Kunstnere  og  Kunstnerinder.  Theaterlidenskaben  af- 
fødte megen  Privatkomedie.  Ogsaa  Oehlenschlåger, 
paa  hvem  det  Dramatiske  stadigt  øvede  stærk  Til- 
trækningski'aft,  opførte  alt  som  Dreng,  i  Forening  med 
Søsteren,  Eline  Bech  og  Andre,  Skuespil,  deriblandt 
selvlavede,    paa   Frederiksberg-Slot  i   den  kongehge 

Spisesal  Foraar  og  Efteraar  før  Hoffets  Ankomst  og 
efter  dets  Bortreise  samt  andetsteds,  f.  Ex.  hos  den 
fortræffelige  Skuespiller  Schwarz,  hvis  Søn  var  Oeh- 
lenschlågers  Klassekammerat  i  Efterslægten,  og  i 
Digteren  Ludvig  Bødtchers  Barndomshjem  ved  Fre- 
deriksholms Kanal. 

En  Dag  i  Begyndelsen  af  1797,  da  den  unge  Stu- 
diosus artium,  efter  at  have  udholdt  den  klassiske 
Dressur  —  der  hgesaa  lidt  faldt  i  hans  som  i  Evalds 
Smag  —  et  Aarstid,  sad  og  pinte  sig  med  at  lære  den 
latinske  Oversættelse  af  Apostelen  Pauli  Brev  til  de 
gamle  Romere  udenad,  brast  endelig  Taalmodigheden. 
Han  lagde  den  sløvende  Lærdom,  som  saa  lidet  egnede 
sig  for  ham,  tilside  og  erklærede  Faderen,  at  han  øn- 
skede at  gaae  til  Theatret.  Slotsforvalterfuldmægtigen 
lod  Sønnen  raade  og  talede  til  den  daværende  Thea- 
terchef.  Hofmarskalken  A.  Y.  Hauch,  den  bekj endte 
Fysiker,  en  Onkel  til  Digteren  C.  Hauch.  Med  de 
lange  sorte  Haar  pænt  flettede  og  stukne  op  i  Nakken 
ved  Hjælp  af  en  lille  Kam  og  med  en  af  Moderen 
laant  Guldring  i  Halstørklædet  —  efter  Tidens  Mode 
—  fremstillede  den  unge  Adam  Oehlenschlåger  sig 
for  Stormanden,  som  søgte  at  bringe  den  tilbage- 
holdne, undselige,  noget  keitede  Yngling,  der,  hge 
kommen  fra  Frederiksberg  og  Skolen,  vilde  agere 
Kavaller,  Elsker  og  Helt,  til  at  opgive  sit  Forsæt.  Da 
det  var  forgjæves,  erklærede  Hauch,  at  han  idet- 
mindste  først  maatte  lære  at  dandse  og  fægte  samt 
gaae  med  Handsker,  da  hans  Hænder  vare  altfor  røde. 
Forøwigt  henvistes  han  til  Normanden  Michael  Ro- 
sing som  Instruktør.  Ynglingen  ilede  strax  hen  til 
den  store  Skuespiller,  hvem  han  høilig  beundrede;  og 

dennes  smukke  Øine  med  deres  sjeldne  Kjærminde- 
farve  hvilede  med  Venlighed  paa  den  ungdommelig 
skjønne  og  begeistrede  Kunstenthusiast,  der  snart  blev 
Rosings  Yen  og  Dusbroder. 

Oehlenschlager  fik  en  godhjertet  gammel  lang- 
preussisk  Hugaf  fra  Evalds  og  Goethes  Heltekonge 
Frederik  den  andens  Tid  til  Fægtemester  og  en  venhg 
ung  velvoxen  Svensker  med  et  smukt,  regelmæssigt 
Ansigt  til  Dandselærer.  Hos  den  Første  foretrak 
Yno-lino-en  den  raske  Sabel  for  den  mere  raffinerede 
Kaarde,  hos  den  Anden  den  gratiøse  franske  Menuet, 
der  jo  er  en  langsom  Dands,  omtrent  saaledes  som 
vore  Forfædre  traadte  den  i  Middelalderen,  for  En- 
gelskdandsen  i  det  hurtige  Tempo,  hvilken  var  i  Mode 
i  Slutningen  af  forrige  og  Begyndelsen  af  dette  Aar- 
hundrede.  Oehlenschlager  kom  forresten  aldrig  til  at 
værge  sig  for  Alvor  med  Vaaben  i  Haand  eller  endog 
kun  til  at  dandse  paa  et  Bal.  Han  var  overhovedet 
—  i  Modsætning  til  Evald  i  samme  Alder  —  alt  Andet 
end  forfaren;  han  kunde  f.  Ex.  ikke  ride,  ikke  ryge 
og  havde  ikke  engang  synderlig  Sands  for  de  dengang 
dog  saa  gængse  Drikkegilder.  I  Sangens  Kunst  ind- 
viedes han  først  af  den  ærlige,  lunefulde  sydslesvigske 
Syngemester  H.  O.  C.  Zinck,  en  grundig  Theoretiker, 
der  ogsaa  har  erhvervet  sig  et  Xavn  som  Komponist, 
og  siden  af  en  ildfuld,  heftig,  men  godmodig  kæmpe- 
stor Neapolitaner  med  stærk  Selvfølelse,  der  paa  sit 
halvtydske  Patois  karakteriserede  sin  usædvanlige 
Elev  som  „magno  ingenio,  aber  Faulenzer",  naar  denne 
undertiden  i  Sommerheden  fritog  sig  for  at  gaae  den 
lange  varme  Yei  ud  paa  Østerbro,  hvor  Læreren 
boede.  —  Fregatchefen,  der  1796  førte  Thorvaldsen 

til  Italien,  kaldte  ligeledes  den  unge  drømmende 
Kunstner  „en  doven  Hund".  Det  vev,  som  man  ser, 
et  broget,  dansk,  norsk,  svensk,  tydsk,  italiensk 
Kunstnerselskab,  Oehlenschlager,  hvis  poetiske  Natur 
gik  ud  paa  Eventyr,  pludselig  som  ved  et  Trylleslag 
saae  sig  hensat  i  fra  sin  Frederiksbergske  Ensomhed. 
Den  første  Spilleaften  i  Saisonen  1797,  den  fjerde 
September,  betraadte  Oehlenschlager  Brædderne,  der 
betyde  Verden,  som  Korist  i  Thaarups  dramatiske 
Idyl  „Høstgildet",  der  første  Gang  var  bleven  opført 
ved  Festforestillingen  1790  i  Anledning  af  den  nylig- 
formælede  Kronprindses  og  Gemalindes  Indtog  i  Ho- 
vedstaden, ved  hvilken  den  en  halv  Snes  Aar  gamle 
Oehlenschlager  fra  Frederiksberg  havde  gj æstet  Kjø- 
benhavn  og  forundret  stirret  paa  al  den  usædvanlige 
Stads  med  Æreporte,  Sindbilleder  o.  s.  v.  Den  15de 
December  debuterede  den  unge  Skuespiller  i  den  af 
Rosing  tidligere  udførte  Titelrolle  i  Schrøders  Ko- 
medie „Fændriken  eller  den  falske  Mistanke",  et  af 
de  dengang  ^mdede  moralske,  halvt  rørende  Lystspil, 
der  hudflettedes  i  Schillers  Digt  „Shakespeares  Schat- 
ten",  hvilket  opmaner  den  store  Englænder  fra  Elisa- 
beths Dage  mod  Datidens  spidsborgerlige  Misere  paa 
Scenen.  Faderen  overværede  Sønnens  Debut,  medens 
Moderen  og  Søsteren  vare  hjemme.  I  det  Øieblik,  da 
Forestillingen  skulde  begynde,  grebes  den  kjærlige 
Moder  af  en  saadan  Urolighed,  at  hun  ikke  længer 
kunde  bhve  i  sin  hlle  Stue,  men  gik  ud  i  Slottets  Bue- 
gang den  mørke  Vinteraften  og  græd  og  bad  til  Gud 
for  sin  Adam.  Vægterens  Kone,  som  kom  til,  misfor- 
stod hendes  Stemning  —  der  herskede  dengang  endnu 
ikke  liden  Fordom  mod  Skuespillerstanden,  hvis  Liv 

ogsaa  ofte  i  hine  Dage  var  alt  Andet  end  regelret  — 
og  udbrød:  „Aa  Madam!  græd  ikke,  han  kan  jo 
endnu  omvende  sig!"  Man  kommer  uvilkaarligt  til 
at  tænke  paa  den  endnu  større  Sjælekvide,  hvori 
Thorvaldsens  Moder,  den  simple  jydske  Bondedatter 
Aaret  iforveien  havde  været  stedt  i  sit  fattige  kjøben- 
havnske  Hjem,  da  hendes  elskede  Bertel  gik  ombord 
i  Fregatten,  der  skulde  føre  ham  til  Kunstens  forjæt- 
tede Land.  Og  hvad  led  ikke  Schillers  Moder,  da 
Sønnen  1781  for  Poesiens  Skyld  flygtede  fra  sin 
schwabiske  Hjemstavn!  Den  Lykke  at  være  en  stor 
Mands  Moder  kjøbes  hyppigt  med  Taarer. 

Den  30te  December  debuterede  Oehlenschlåger 
anden  Gang  som  Søofficer  i  Todes  Komedie  „Søoffi- 
cererne eller  Dyd  og  Ære  paa  Prøve",  h\41ken  Rolle 
Rosing  ligeledes  tidhgere  havde  spillet.  I  December- 
heftet af  den  mildt  dømmende  Rahbeks  Maanedsskrift 
„Minerva"  hedder  det:  „Hr.  Øhlenslager  har  ved 
begge  sine  Prøver  givet  Haab  om,  at  han  med  Tiden 
vil  kunne  vorde  brugbar  for  det  Fag,  han  har  valgt 
sig,  og  som  ved  vort  Theater  saa  meget  trænger  til 
nye  og  duehge  Subjekter.  Ungdom,  et  godt  og  tyde- 
ligt Organ  og  en  rigtig  og  simpel  Diktion  ere  Fordele, 
som  han  unegtehg  er  i  Besiddelse  af,  og  som  Øvelse 
og  Flid  vil  lære  ham  vedbørlig  at  nytte".  Den  24de 
Marts  1798  debuterede  han  tredie  Gang  som  Slots- 
herren Torben  Oxe  i  Samsøes  „Dyveke",  og  tre  Dage 
efter  spillede  han  Lieutenant  Cederstrøm  i  Kotzebues 
forskruede  Lystspil  „Armod  og  Høimodighed",  hge- 
ledes  en  af  Rosings  Roller.  Oehlenschlåger  dømmer  i 
sit  „Levnet"  saaledes  om  sin  Udførelse  af  disse  Elsker- 
Roller:    „Med  Undtagelse  af  den  sidste,  passede  sig 

ingen  for  mig,  skjøndt  jeg  selv  havde  valgt  dem.  Jeg 
skulde  vise  fin  Levemaade,  militært  Væsen,  mandig 
Fasthed  —  hvor  var  det  muhgt  for  en  opløben  Yng- 
ling uden  Manerer,  uindviet  i  Toilettets  Kunster? 
Det  Eneste,  hvad  jeg  maaske  kunde  vise.  Følelse  og 
Begeistring,  yttrede  sig  i  de  tre  første  Roller  kun  i 
fine  Træk,  hvilke  jeg  endnu  ikke  besad  Færdighed  i 
at  tegne.  Først  i  Cederstrøm  lykkedes  det  mig  at 
røre  Tilskuerne  og  at  indhøste  rigeligt  Bifald."  Over- 
skou —  der  i  „Den  danske  Skueplads"  for  dette  Tids- 
punkts Vedkommende  tildels  støtter  sig  til  mundthge 
Meddelelser  fra  Schwarz  —  fælder  følgende  Dom  om 
Oehlenschlågers  første  Theater-Præstationer:  „Hans 
første  Debut  var  ingenlunde  heldig.  Han  kunde  slet 
ikke  komme  ind  i  en  Eolle,  der,  istedetfor  at  hjælpe 
ham  til  Udtryk  for  hans  Sjæls  Fyrighed,  paalagde 
ham  Resignation,  Nedslagenhed,  Sukken,  en  prosaisk 
Konversation  og  fremfor  Alt  forpligtede  ham  til,  forat 
han  skulde  kunne  bruge  Forfatterens  tørre  Ord  og 
følge  de  sceniske  Forskrifter,  at  fastholde  en  nøgtern 
Opmærksomhed,  der  slappede  ham,  naar  han  endelig 
kom  til  et  Sted,  som  faldt  ind  i  hans  naturlige  Følelse. 
Den  anden  Debut  faldt  endnu  uheldigere  ud;  den 
flinke,  mandige  Søofficer  gik  aldeles  under  i  Forkert- 
hed og  Forknythed.  Den  tredie  Debut  var  ogsaa 
temmelig  utilfredsstillende.  Der  fremglimtede  vel  et 
Par  Steder  en  Ild,  som  man  ikke  i  hans  foregaaende 
Roller  havde  bemærket,  og  disse  bleve  ikke  uden  Bi- 
fald ;  men  han  kunde  ikke  bringe  det  Øvrige  af  Rollen 
i  Samklang  med  dem  og  savnede  ridderlig  Holdning 
og  kunstnerisk  Ild.  Hans  bedste  Fremstilling  var 
Cederstrøm;  den  havde  enkelte  smukke  Steder,  hvori 

det  syntes,  at  et  hidtil  skjult  Talent  kom  til  Gjennem- 
brud."  Datidens  Drama  laa  naturligvis  ikke  ret  for 
den  ildfulde  Yngling,  som  snart  skulde  skabe  et  ganske 
andet.  Om  Oehlensclilåger  end  havde  besiddet  større 
Skuespiller-Talent,  end  han  gjorde,  kunde  den  tilkom- 
mende Forfatter  af  „Hakon  Jarl",  uagtet  han  ingen- 
lunde endnu  havde  fundet  sig  selv,  umuligt  fuldtud 
gaae  op  i  og  assimilere  sig  med  Samsøes  og  Todes, 
Kotzebues  og  Schrøders  sceniske  Figurer.  Ved  en 
Skrivelse  af  16de  April  1798  meddeltes  der  desuagtet 
Debutanten,  at  Kongen  under  12te  Marts  paa  Dii^ek- 
tionens  Forestilling  havde  behaget  at  ansætte  ham 
som  Skuespiller  med  120  Rd.  aarhg  Grage  fra  første 
Februar  samt  tilladt  Direktionen  at  give  ham  et  aar- 
Hgt  Tillæg  af  80  Rd.,  naar  han  blev  duelig  til  Sanger. 
I  Efterslægts-Selskabets  Skole  paa  Østergade  var 
Oehlenschlager  kommen  i  Forbindelse  med  en  af  Da- 
tidens Poeter;  i  den  brogede  Kuhsse- Verden  paa  Kon- 
gens Nytorv,  som  den  tilkommende  dramatiske  Digter 
nu  fik  at  se  paa  Vrangen,  stødte  han  sammen  med  et  Par 
andre,  ulige  betj^deligere  Digtere.  Den  midaldrende 
Thomas  Thaarup,  der  fødtes  i  Kjøbenhavn  samme  Aar 
og  Dag  som  Edvard  Storm  i  Grudbrandsdalen,  var, 
skjøndt  ingenlunde  skikket  dertil,  fra  1794  Medlem 
af  Theaterdirektionen ,  i  hvilken  Egenskab  han  — 
hvem  H.  C.  Sneedorff  karakteriserer  som  „en  Skjald, 
hel  stiv  udi  Sinde",  hvis  Tale  var  „hvas  som  Biens 
Braad",  medens  hans  Viser  vare  „som  dens  Honning" 
—  optraadte  meget  hovmesterende  og  engang  ogsaa 
vidtløftigt,  som  han  pleiede,  tog  Oehlenschlager  i 
Skole  paa  Grund  af  en  denne  med  Uret  tillagt  lille 
Forseelse.  Samme  Aar  som  Oehlenschlager  ansattes  som 

Skuespiller,  var  endvidere  den  34aarige  titulære  Profes- 
sor Jens  Baggesen  bleven  Medlem  af  Direktionen,  en  Stil- 
ling, hvortil  han  var  ligesaa  lidet  egnet  som  Thaarup. 
I  Slutningen  af  JSTovember  1798  vendte  Baggesen  til- 
bage fra  sin  tredie  Udenlandsreise.  Samme  Dag  han 
ankom  tilKjøbenhavn,  opførtes  med  Bifald  for  ottende 
Gang  hans  Opera  „ErikEiegod",  i  hvilken  dennitten- 
aarige  Oehlenschlager,  der  snart  skulde  skabe  ganske 
andre  Helte,  spillede  en  Statistrolle  som  dansk  Helt. 
Den  af  Oehlenschlager  i  hine  Dage  høit  beundrede 
Forfatter  af  „Komiske  Fortællinger'',  „Ungdonisar- 
beider",  „Labyrinten"  o.  s.  v.  var  ganske  anderledes 
behagelig  som  Overordnet  end  Thaarup.  Han  havde 
aldeles  ingen  Ærgjerrighed,  hvad  Theaterbestyrelsen 
angik,  men  lod  Rosing  og  Schwarz  raade  og  spøgede 
med  sin  unaturlige  Stilhng  i  nogle  Vers,  der  findes 
som  Udkast  i  en  Baggesensk  Skrivekalender  paa  det 
kongelige  Bibhothek  og  1807  tryktes  i  „Eventyrer  og 
komiske  Fortælhnger"  under  Titel  „Theateradministra- 
toriade".  Oehlenschlager  omtales  her  i  Anledning  af 
en  stedfunden  Forvirring  paa  G-rund  af  manglende 
Sufflør  ved  Prøven  paa  et  lille  fransk  Syngestykke 
„Barnlig  Kjærlighed",  der  dengang  gjorde  Lykke: 

„I  Prøven  paa  Barnlige  Kjærligheden 
forsøgte  jeg  Øhlenschlæger;  men 
af  Hullet  han  snart  sprang  op  igjen, 
og  Eosing  kjærlig  sprang  ned  isteden." 

Efter  endt  Saison  1799  udbetaltes  der  dog  Oehlen- 
schlager et  Gratiale  af  40  Rd.,  fordi  han  under  den 
brystsvage  Sufflørs  Upasselighed  med  Ufortrødenhed 
havde  paataget  sig  dennes  Forretninger. 

Den  unge  Oehlenschlager,  der,  ligesom  de  græske 

Digtere  og  Shakespeare,  var  optraadt  paa  Scenen,  blev 
iøvrigt  mer  og  mer  misfornøiet  med  Theatret,  hvor 
han  fordetmeste  kun  fik  ubetydelige  Opgaver,  og  hvor 
Subordinationen  og  det  Utaalelige  i  at  lære  kjed- 
sommelige  Roller,  skrevne  i  et  slet  Sprog,  pinte  ham, 
tilmed  da  han  efterhaanden  følte,  at  han  intet  ret 
Kald  havde  til  Skuespillerkunsten  —  han  skulde  kun 
(hvad  han  selv  senere  indsaae)  lære  Theatret  at  kjende 
som  en  Bygmester  sine  Murere  og  Tømrere.  I  Slut- 
ningen af  1799  maatte  han  ogsaa  tage  imod  en  netop 
Dagen  før  hans  tyveaarige  Fødselsdag  dateret  og  af 
Baggesen  medundertegnet  „Pro  Memoria"  fra  Thea- 
terdirektionen,  der  lød:  „Da  De,  foruden  anden  For- 
sømmelse, ikke  har  vidst  Deres  Rolle  i  „Myndlin- 
gerne"^) og  derved  foraarsaget  Forvirring  i  Skuespil- 
lets Gang,  er  De  for  denne  Gang  mulkteret  for  1  Rd". 
A.  P.  Bernstorff  og  P.  A.  Suhm  døde  under  Oeh- 
lenschlagers  Skuespiller-Episode,  og  han  sang  med 
ved  deres  Mindefester.  Den  Sidstnævntes  feiredes  i 
Dreiers  Klub.  Det  var  den  ældste  kjøbenhavnske, 
1775  stiftede  og  efter  Selskabets  Vært  opkaldte  Klub 
og  den  mest  ansete,  fordi  literære  Notabiliteter  og 
høiere  Embedsmænd  stadigt  indfandt  sig  der.  Man 
spillede  Billard  og  om  Aftenen  Kort,  læste,  pas- 
siarede, røg,  havde  varm  Aftenspisning,  drak 
Punsch  og  sang  Drikkeviser  og  andre  for  Tiden 
karakteristiske  Viser,  som  Abrahamsens  „Min  Søn, 
om  Du  vil  i  Verden  frem,  saa  buk!",  Zetlitzes 
„At  Slyngler  hæves  til  Ærens  Top"  o.  s.  v.  Klubberne 


^)  Et  Ifflandsk  Drama,  som  dengang  gjorde  Lykke  paa  Theatret, 
hvor  Ifflands  Spidsborgere  i  hine  Dage  delte  Magten  med  Kotzebues 
Karrikaturer. 

hørte,  som  bekjendt,  til  Datidens  Hovedfoiiystelser 
udenfor  Hjemmet.  Suhms  Mindefest  faldt  netop  paa 
Oehlenschlågers  nittenaarige  Fødselsdag  1798.  Da 
Festen  var  endt,  blev  der  ombudt  Forfriskninger. 
Den  unge  Skuespiller  og  Sanger  havde  neppe  faaet  et 
Grlas  Punsch  i  Haanden,  før  den  næsten  en  Snes  Aar 
ældre  ansete  Professor  i  Æsthetik  ved  Universitetet 
Rahbek,  der  havde  holdt  Festtalen,  kom  hen  til  ham 
og,  venligt  smilende,  spurgte:  ,, Er  det  ikke  Oehlen- 
schlåger?''  Da  Spørgsmaalet  var  bleven  bejaet,  sagde 
Rahbek:  „Nu,  saa  ville  vi  drikke  Dus!"  I  sin  Befip- 
pelse over  denne  uventede  Ære  havde  „Manden  med 
de  skjulte  Talenter"  —  som  man  ved  Theatret  spot- 
tende kaldte  Ynglingen,  hvis  hemmehge  Offringer  til 
Muserne  vare  rygtedes^)  —  nær  ikke  blot  tabt  N^æse 
og  Mund,  men  ogsaa  Glasset  af  Haanden,  da  den  navn- 
kundige ældre  Forfatter,  til  hvem  Ungdommen  saae  op 
med  Ærbødighed,  gjorde  Alvor  af  den  ham  saa  kjære 
Dusdrikning  midt  i  den  store  Kreds  af  Notabiliteter, 
som  Mindefesten  over  den  berømte  Historiker  havde 
samlet.  Ynglingen,  der  hidtil  kun  som  Underordnet 
var  kommet  i  Forbindelse  med  Datids -Poesiens  Re- 
præsentanter, saae  sig  nu  pludselig  som  Dusbroder  af 
ham,  der  dannede  Midtpunktet  for  dem  og  paa  mange 
Maader  sammenholdt  dem.  Udgiveren  af  Maaneds- 
skriftet  „Minerva"  og  Ugebladet  „Den  danske  Til- 
skuer", som  dengang  spillede  en  saa  betydelig  Rolle 
hos  os. 


^)  Et  „komisk  Sørgespil"  i  een  Handling  fra  1798  „Gertrude"  i 
Alexandrinere  med  indstrøede  Sangnummere,  der  spotter  med  forskruet 
Følsomhed,  lod  Oehlenschlåger  1834  trykke  i  sit  Maanedsskrift  „Pro- 
metheus"  —  dog  neppe  (som  han  siger)  „uforandret". 

Alt  næste  Aar,  1799,  debuterede  Oehlenschlåger 
i  disse  to  Tidsskrifter  paa  sin  rette  Scene,  Literaturen. 
I  Februarheftet  af  „Minerva"  tryktes  anonymt  en  ver- 
sificeret komisk  Fortælling  „Fanden  tog  ham'',  der  alt 
skal  stamme  fra  Skoletiden.  Den  begyndte,  som  det 
sig  Oplysningens  Aarhundrede  sømmede,  rationalistisk 
med  Kailleri  over  Dj ævlelæren: 

,,I  fordums  Tid,  da  Satans  Magt  var  stor, 
og  han  husered  hæsligt  paa  vor  Jord 
(jeg  haaber  dog,  min  Læser  veed 
om  denne  Sag,  fuldkommen  god  Besked; 
thi  vore  Ammer  —   Gud  dem  lønne!  — 
fortælle  Sligt,  saasnart  vi  kunne  skjønne)" 

Og  senere  hedder  det: 

„Nu,  da  man  ei  engang  vil  troe, 
at  Knegten  har  en  Hestesko  — 
dog  ligemeget  med  de  mindre  Dele, 
naar  ei  i  Fare  stod  det  Hele!" 

Revolutionstidens  politiske  Præg  savnes  heller 
ikke.  Satan  skjænker  Fortælhngens  Dagdriver-Helt 
et  Slot,  for  at  han  skal  udøve  Ondt,  og  henter  ham, 
da  Fyren  er  for  meget  fornem  Døgenicht  til  at  gjøre 
sig  den  Uleilighed.    Moralen  lyder: 

„Nu,  Læser!  dersom  Fanden  fandt  for  godt 
at  skjænke  Dig  et  Slot, 

træd  paa  de  Smaa,  saa  meget  Du  kan  træde, 
ifald  Du  hisset  ei  vil  græde!" 

Som  man  ser,  debuterer  Oehlenschlåger  poetisk  i 

det  18de  Aarhundredes  Aand  og  begynder  med  at 

træde  i  Forgængerne  Vessels  og  Baggesens  Fodspor. 

Det  er  imidlertid  tydeUgt  nok,    at  han  her  ikke  er 

inde  paa  sit  rette  Territorium ;  og  hans  lille  komiske 
Fortælling  er  ingenlunde  vellykket. 

I  næste  Hefte  af  „Minerva"  debuterede  Oehlen- 
schlåger,  ligeledes  anonymt,  med  en  oldnordisk  Bal- 
lade „Sverting",  der  begynder: 

„Paa  forriges  Klippe  staaer  Asathor 
med  lynsvangre  Mjølner  i  Haand, 
han  Meigingarder' )  om  Lænderne  snoer 
med  stærke  og  smidige  Baand. 
De  stride  i  Dalen  med  frygteligt  Ski'ig, 
men  glad  han  beskuer  de  blødende  Lig. 
„Frem!^  tordner  den  stridbare  Gud, 
og  Kæmperne  lyde  hans  Bud.-' 

Ung  Sverting,  „Seirens  Søn",  fældes  af  den  El- 
skede, som  saaledes  hævner  sin  Fader,  hvorpaa  hun 
styrter  sig  selv  i  Sværdet  for  at  mødes  med  Sverting 
hos  Freia.  Her  er  Oehlenschlåger  ikke  blot  inde  i 
den  nje  poetiske  Verden,  det  gamle  Norden,  hvortil 
hans  Ka^^l  saa  stærkt  er  knyttet,  men  ogsaa  ifærd 
med  det  Episk-Lyriske,  hvori  JSTorden  fra  gammel  Tid 
har  præsteret  saa  meget  Udmærket,  og  hvori  ogsaa 
Oehlenschlåger  har  sin  Hovedstyrke.  Digterens  ma- 
lende Fantasi  og  klangfulde  Versifikation  har  heller 
ikke  ganske  ladet  sig  uden  Vidnesb^^rd  i  denne  Bal- 
lade, hvad  der  saa  end  kan  indvendes  imod  den. 

I  December  lod  Oehlenschlåger  endelig  i  „Den 
danske  Tilskuer"  under  sit  Navn  (som  han  dengang 
og  indtil  April  1804  skrev  Øhlenslæger,  medens 
han  tidligere  stavede  det  Øhlenschlåger  og  senere 
endnu  mere  tydsk:  Oehlenschlåger)  indr3^kke  et  Poem 
„Visdom,  Kjærlighed  og  Venskab".  Ligesom  den  unge 


')  Styrkebeltet,  Megingjardar,  som  fordobler  Thors  Kræfter. 

Skuespiller  ved  sin  første  poetiske  Debut  traadte  i 
Vessels  Fodspor,  saaledes  minder  denne  tredie,  som 
er  en  allegorisk  Drøm,  lidt  om  Evalds  Debut  med 
Prosa- Allegorien  „Lj^kkens Tempel'-.  „Visdom,  Kjær- 
lighed og  Venskab'^  forherliger  i  Tidens  Aand  Ven- 
skabet, medens  Kjærligheden  af  Ynglingen  gammel- 
klogt tituleres  „en  Feberhede".  Digtet  er  forresten, 
skjøndt  i  sin  Helhed  trættende,  ikke,  ligesaa  lidt  som 
dets  Forgænger  Balladen,  uden  Præg  af  Oehlenschlå- 
gers  lyrisk-episk  malende  Fantasi,  hvad  der  alt  kan 
skjønnes  af  Begyndelsen : 

„Af  Stadens  Bulder  kjed  og  mat  af  lumre  Varme, 

jeg  tyede  til  den  skjønne,  køle  Egn, 

som  vinked  mig  med  blomsterfulde  Arme 

og  smilte  liflig  efter  sagte  Hegn. 

I  Ly  af  Bøge,  paa  det  friske  Leie 

orakrandste  mig  den  yndige  Natur. 

Her  saae  jeg  Bønder  dandse  ved  Skalmeie: 

tungsindig  hisset  stod  en  gammel  Mur, 

Ruin  af  Hedenolds  ældgamle  Bolig, 

med  Mos  og  Græs  begroet,  afsides,  rolig." 

I  Rahbeks  Nytaarsgave  „Charis  for  1800",  der 
udkom  i  December  1799,  tryktes  endvidere  Digtet 
„Melodiens  Almagt"  —  næst  Poesien  elskede  Oehlen- 
schlåger  Musiken  høiest  af  alle  Kunster  og  kompone- 
rede endog  smaa  Melodier.  Bevolutionstidens  Fri- 
hedsbegeistring,  der  gjorde  sig  stærkt  gj ældende  i 
vor  Hovedstad,  hvor  man  ikke  blot  i  selskabelige 
Sammenkomster,  men  selv  paa  Graderne  sang  den  ved 
Udgangen  af  1799  landsforviste  P.  A.Heibergs  danske 
Oversættelse  af  MarseiUaisen,  udtaler  sig  i  fire,  oven- 
ikjøbet  ved  Spatieren  fremhævede.  Linier : 

„Forfærdet  blegnende,  Tyranner  vige  — 
Marseillerhvmnen  vandt  de  franske  Krige; 

og  Frihedshymner  evig  vinde  vil, 

saa  længe  Mod  og  Frihedsaand  er  til." 

Da  Oelilensclilåger  gik  til  Theatret  (hvis  brogede 
Kulisse- Verden  spiller  en  ikke  ganske  ringe  Rolle  i 
Fortællingen  „Eremiten")  var  han  bleven  sat  i  Kost 
inde  i  Kjøbenhavn  for  den  billige  Pris  af  100  Rd.  om 
Aaret  hos  en  velhavende  Farverenke  paa  Vestergade, 
hvor  Bønderne  lode  deres  hjemmegjorte  Vadmel 
farve  blaat,  grønt,  høirødt  og  violet,  medens  Bønder- 
konernes og  Pigernes  Forklæder  trykkedes  fulde  af 
hvide  Blomster  paa  mørk  Grund  —  Landets  male- 
riske Dragt  med  stærke,  Hvlige  Farver  var  endnu  ikke 
fortrængt  af  karakterløs  Kjøbstadmode  uden  Farve- 
Sands  og  Farve- Grlæde  eller  vel  endog  med  smagløs 
Forkj ærlighed  for  falmede,  udviskede  Farver.  Eien- 
dommehge  Figurer,  som  endnu  trivedes  i  Slutningen 
af  Holbergs  Aarhundrede,  mødte  ogsaa  Digteren  i 
dette  nye  Hjem.  Der  var  Husmoderen  fra  Baggesens 
Skoleby  Slagelse  i  sit  hjemmegjorte  Hvergarn,  en 
naiv,  brav  og  munter  Kone,  Moder  for  de  „aange" 
Mennesker,  hun  havde  om  sig  —  hun  har  ydet  Oeh- 
lenschlåger  Hovedtrækkene  til  Morgiane  i  „Aladdin", 
hvori  Digterens  Ungdomsliv  jo  overhovedet  spiller  en 
stor  Rolle  — ;  og  der  var  hendes  Søster,  som,  plaget 
af  Sovesyge,  stod  i  Kjøkkenet  med  lyseblaa  Filtehat, 
sat  paa  Skraa  over  en  stor  Tour,  og  i  diverse  stive 
Skjorter  —  Digteren  har  tænkt  paa  hende  ved  Skil- 
dringen af  Ursula  i  Romanen  „Øen  i  Sydhavet",  hvor 
der  ogsaa  findes  andre  Erindringer  fra  Oehlenschlågers 
Liv  (Trautmann  minder  f.  Ex.  om  Dichman,  Seifart 
om  Steffens).  Der  var  den  lystige  Mestersvend,  som 
paa    gammeldags    Vis     tiltalede    Husmoderen    med 

„Moer"  og  „I''  til  Forargelse  for  hende  i  Fremmedes 
Nærværelse;  og  der  var  den  bløde,  vemodige  Farver- 
svend, som  altid  læste  saa  længe  til  og  fra  Bords  med 
fromt  foldede  mørkeblaa  Hænder.  Der  var  den  selv- 
tilfi^edse  tykke  Kræmmer  med  den  pnddrede  Pidske- 
parj^k,  Elefant-Bevægelserne  og  Talens  Lapidarstil; 
og  der  var  den  lille,  tynde,  spidsnæsede,  af  sit  Latin 
stolte  pedantiske  gamle  Skoleholder. 

Hos  Farverenken  paa  V^estergade  traf  den  unge 
Skuespiller  ogsaa  ved  Middagsbordet  et  Par  af  de 
Ynghnge,  som  i  Forening  med  ham  skulde  hidføre 
den  nye  Tid,  Husmoderens  Brodersønner,  Apotheker- 
sønnerne  fra  Rudkjøbing  paa  Langeland,  de  1794 
privat  dimitterede  Studenter  Brødrene  Ørsted,  hvis 
Bedstefaders  Broder  havde  været  Skuespiller  paa  Hol- 
bergs Tid.  H.  C.  Ørsted,  der  var  mørkhaaret  hgesom 
den  et  Par  Aar  yngre  Oehlenschlager,  tog  1797  far- 
maceutisk Examen  og  vandt  samme  Aar  Universite- 
tets Guldmedaille  for  det  æsthetiske  Prisspørgsmaal. 
Han  nærede  stor  Kjærlighed  til  Poesi,  hvori  han 
endog  forsøgte  sig.  1796,  Aaret  da  Napoleon  førte 
de  franske  Republikanere  til  Seir  i  Italien,  skrev 
H.  C.  Ørsted  saaledes  et  begeistret  Digt  til  de  Franske, 
som  findes  i  fjerde  Bind  af  hans  „Samlede  og  efter- 
ladte Ski^ifter".  Den  et  Aarstid  yngre  blonde  Broder 
A.  S.  Ørsted,  der  ivrigt  studerede  Kant  og  Fichte,  vandt 
1798  Guldmedaillen  for  det  filosofiske  Prisspørgsmaal 
og  tog  Aaret  efter  latinsk-j uridisk  Embedsexamen, 
Disse  Dioskurer  boede  paa  Ehlers'  Kollegium,  fra  hvis 
Stifter  de  nedstammede,  og  levede  meget  ensomt,  for- 
dybede i  deres  Studier.  Oehlenschlager  blev  snart  en 
Ven  af  de  to  sjeldne  Brødre,  som  skulde  bhve  ham 

tro  til  det  Sidste.  Yed  Besøg  hos  dem  grebes  han 
stærkt  af  Modsætningen  mellem  deres  alvorlige  viden- 
skabelige Stræben  og  det  i  Grunden  tomme  Skuespil- 
lerliv, hvormed  han  hendrev  sine  bedste  Ungdomsaar. 
En  Dag  i  Aaret  1799  stod  han  i  Kollegiets  Bibliothek 
og  stirrede  paa  dets  Skatte,  medens  Taarerne  strøm- 
mede ned  ad  hans  Kinder.  I  denne  Situation  traf 
H.  C.  Ørsted,  der  var  Kollegiets  Bibliothekar,  Vennen, 
trøstede  ham  og  forsikkrede,  at  det  slet  ikke  var  for 
silde  at  studere;  og  A.  S.  Ørsted  beki^æftede  Brode- 
rens Ord.  Oehlenschlåger  besluttede  saa  efter  endt 
Saison  at  vende  Theatret  Rj^ggen;  og  Faderen  lod 
ham  som  sædvanligt  følge  sit  eget  uroHge  Hoved.  Da 
den  unge  Skuespiller  imidlertid,  foruden  „anden  Mo- 
lest", i  November  blev  mulkteret,  tilstillede  han  strax 
i  Vrede  Direktionen  følgende  lakoniske  Opsigelse: 
„Grrunde  have  bevæget  mig  til  at  forlade  Theatret. 
Den  første  og  sidste  Godhed,  Direktionen  viser  mig, 
er  jo  før,  jo  heller  at  skaffe  mig  min  Afsked".  Bagge- 
sen kom  en  Dag  godlidende  hen  til  sin  unge  hidsige 
Underordnede  og  sagde,  at  dennes  Brev  havde  været 
ham  paafaldende  i  to  Henseender,  først  fordi  han  — 
der  selv  skrev  ualmindelig  smukt  —  ikke  længe  havde 
set  saa  vakker  en  Haandskrift,  og  dernæst  fordi  han 
aldrig  havde  set  et  Brev  til  Direktionen  i  den  Tone. 
Oehlenschlåger  svarede  mut,  at  een  Gang  skulde  være 
den  første,  og  at  Direktionen  selv  havde  stemt  ham  i 
den  Tone.  Da  Afskeden  lod  vente  paa  sig,  skrev  den 
unge  Skuespiller  paany  i  en  endnu  mere  skurrende 
Tone  og  fik  saa  i  en  den  8de  Januar  1800  dateret 
„Pro  Memoria'  den  saa  varmt  attraaede  Afsked.  Da 
han  sidste  Gang  stod  paa  Theatret,  efter  den  30te  De- 

cember  at  have  afsluttet  sin  Skuespillervirksomhed 
som  Leonard  i  Holbergs  „Jacob  von  Thyboe",  sagde 
den  en  halv  Snes  Aar  ældre  Steffen  Heger,  der  var 
bleven  Skuespiller  Aaret  før  Oehlenschlåger  og  lige- 
som denne  sin  Ven  og  Dusbroder  følte  sig  i  høi  Grad 
utilfreds  med  den  sceniske  Virksomhed,  at  Oehlen- 
schlåger ikke  skulde  sætte  sin  Fod  der  igjen  før  som 
Direktør:  unegtelig  et  slaaende  Bevis  paa  de  For- 
ventninger, „Manden  med  de  skjulte  Talenter"  for- 
maaede  at  vække.  Et  Decennium  efter  stod  Oehlen- 
schlåger igjen  paa  Scenen  —  som  mer  end  Direktør, 
som  Nordens  største  Digter,  ved  Prøven  paa  „Axel 
og  Valborg",  efterat  „Hakon  Jarl"  og  „Palnatoke" 
(hvori  Steffen  Heger,  der  vaktes  til  fornyet  Liv  ved 
Oehlenschlågers  Poesi,  udførte  Einar  Tambeskjælvers 
og  Thorvald  Vidførles  Rolle)  var  gaaet  over  Scenen. 
Heger  spillede  varmt  Axels  trofaste  Ven  Vilhelm  og 
fremsagde  Digterens  Epilog,  da  Tragedien  gik  første 
Gang  som  Festforestilling  i  Anledning  af  Frederik 
den  sjettes  Fødselsdag;  og  Hegers  Hustru,  for  hvem 
Oehlenschlåger  i  sin  Tid  havde  sværmet,  spillede  for- 
træffeligt Valborg,  ligesom  tidhgere  Thora.  Og  nu 
throner  Oehlenschlåger  i  Bronce  udenfor  det  nyopførte 
Theater  jævnsides  med  Holberg,  der  grundlagde  den 
danske  Skuej)lads  i  det  foregaaende  Aarhundrede.  Paa 
det  Kollegium,  hvor  den  unge  Skuespiller  havde  an- 
stillet de  sørgehge  Betragtninger  over  sit  forfeilede 
Liv,  begyndte  Oehlenschlåger  1810  som  Professor  i 
Æsthetik  ved  Universitetet  sine  Forelæsninger  over 
den  store  poetiske  Forgænger  Evald. 

Oehlenschlåger  følte  alt  den  kommende  Tids  Kræf- 
ter gjære  i  sig.     Det  var  skrevet  ud  af  hans  Hjerte, 

da  han  i  et  af  de  Dramaer,  han  vedblev  at  forfatte, 
et  stort  Skuespil  „Hjemkomsten"  fra  1799,  hvilket 
endnu  haves,  lod  en  ung  Mand  sige:  „Jeg  in- 
teresserer mig  uendelig  meget  for  alt,  hvad 
der  er  udmærket  og  stort,  føler  selv  Drift  til  at 
udrette  det,  men  mangier  Kraft.  Nu!  jeg  er  ung 
endnu,  det  kan  komme  med  Tiden".  Denne  Selv- 
følelse røbede  sig  stærkt  samme  Aar  ved  en  festlig 
Leilighed.  En  Septemberaften  vare  endel  yngre  og 
ældre  A-^idenskabsmænd  samlede  til  Doktorgilde  hos 
H.  C.  Ørsted.  Der  taledes  først  om  lærde  Sager;  og 
Oehlenschlåger,  der  følte  sig  tilovers  paa  dette  Grebet, 
sad  taus  i  en  Krog,  tømte  undertiden  sit  Punscheglas 
og  fyldte  de  Andres.  Tilsidst  kom  Digtekunsten  paa 
Bane,  og  En  beklagede,  at  den  danske  Poesi  var  sun- 
ket saa  dybt  siden  Evalds  Død.  Da  reiser  den  unge 
Skuespiller  sig,  der  hidtil  kun  havde  ladet  den  ko- 
miske Fortælling  „Fanden  tog  ham"  og  Balladen 
„Sverting"  trykke,  ovenikjøbet  anonymt,  og  ellers 
var  tilbageholdende  og  undselig,  gaaer  midt  ind  i  den 
lærde  Kreds,  som  han  ser  kjækt  og  stolt  ind  iØinene, 
slaaer  i  Bordet  og  raaber:  „Ja,  det  er  sandt,  den  er 
sjunken;  men  den  skal.  Fanden  gale  mig!  reise  sig 
igjen".  Selskabet  tav  og  saae  forundret  paa  den  høit- 
blussende  unge  Mand,  men  intet  Smil  spillede  om  de 
lærde  Mundvige  —  en  stor  Muligheds  betagende  Magt 
holdt  Spotten,  der  dog  laa  saa  nær,  nede.  Og  Ør- 
stederne,  som  følte  Kræfterne  svulme  hos  sig  selv, 
anede,  hgesom  Steffen  Heger,  sympathetisk,  hvad  der 
laa  uudviklet  i  Vennens  Bryst,  og  ansaae  hans  dristige 
Ord  for  enSpaadom,  der  ikke  skulde  gjøres  tilskamme 
af  Ynglingen,  der  efter  sin  vulkanske  Eruption,  stille 

Og  utilfreds  med  den   givne  Blottelse,   sneg   sig   hen 
igjen  i  sin  Krog. 

I  Dreiers  Klub  var  Oelilenschlåger  truffet  sammen 
med  en  tredie  af  Fremtidens  Bannerførere,  den  fire 
Aar  ældre  Cand.  theol  J.  P.  Mynster,  der,  ligesom 
H.  C.  Ørsted,  interesserede  sig  levende  for  Poesi,  ja  en- 
dog forsøgte  sig  deri  og  blandt  Andet  1799  begyndte 
paa  en  Tragedie  „Hakon  Jarl''.  J.  P.  Mynster  holdt  i 
Klubben  Fihppiker  mod  Lafontaine  og  Aandsbeslæg- 
tede;  og  den  unge,  smukke,  sortlokkede  Skuespiller, 
der  ikke  vovede  at  modsige  den  overlegne  ældre  Vi- 
denskabsmand, saae  med  Taarer  i  Øinene  bønligt  op 
til  den  strenge  Kritiker,  som  var  ifærd  med  at  voxe 
fra  Tidsalderens  flane  Sentimentalitet,  hvori  ogsaa  han 
havde  været  stærkt  hildet,  og  nu  saa  ublidt  rev  den 
Yngre  Bindet  fra  Øinene.  Oelilenschlåger  blev  snart 
en  Yen  af  ham  saavelsom  af  hans  tre  Aar  ældre,  lige- 
ledes æsthetiserende  Broder  O.  H.  Mynster,  Oehlen- 
schlagers  Lærer  i  Efterslægten  i  ISTaturliistorie ,  som 
var  bleven  Student  1788,  1794  vandt  Universitetets 
Guldmedaille  for  et  medicinsk  Prisspørgsmaal,  1796 
blev  medicinsk  Kandidat  og  Aaret  efter  disputerede 
for  den  medicinske  Doktorgrad,  hvorpaa  han,  efter  et 
Par  Aars  Udenlandsreise ,  1800  blev  Reservemedicus 
ved  Frederiks  Hospital. 

Den  juridiske  Student. 


Alt  en  Snes  Aar  gammel,  tog  Oehlensclilåger  atter 
fat  paa  Bøgerne,  som  lian  et  Par  Aar  iforveien  mis- 
modig havde  lagt  tilside,  og  blev  i  Oktober  samme 
Aar,  1800,  uden  offentlig  Prøve  efter  Vidnesbyrd 
(sagtens  fra  Ørstederne)  privat  indskrevet  ved  Uni- 
versitetet som  Student,  hvad  man  —  ifølge  Universi- 
tetsfundats  af  syvende  Mai  1788,  der  først  ophævedes 
ved  Forordnino-en   af   22de  Marts  1805  —  deno-anor 

o  o         o 

kunde  mod  Forphgtelse  til  at  tage  Præliminærexamen 
før  Embedsexamen.  Samme Maaned tog  Oehlenschlåger 
latinsk  juridisk  Forberedelsesexamen.  Hans  Studier 
have,  som  man  ser,  indskrænket  sig  til  et  Minimum. 
Yeiledet  af  A.  S.  Ørsted,  der  et  Par  Aar  efter  ægtede 
Søsteren,  tog  han  saa  fat  paa  Jura  for  at  blive  Ad- 
vokat. 

Oehlenschlåger  havde  forresten  ikke  begyndt  paa 
Studierne  igjen,  før  han  strax  blev  distraheret. 

I  Februar  1800,  altsaa  Maaneden  efter  at  Oehlen- 
schlåger havde  faaet  sin  Afsked  fra  Theatret,  opgav 
Universitetet   det   æsthetiske    Prisspørgsmaal :     „Var 

det  gavnligt  for  IS^ordens  skjønne  Literatur,  om  den 
gamle  nordiske  Mythologi  blev  indført  og  almindelig 
antaget  i  Stedet  for  den  græske?"  Tendenser  i  denne 
Retning  baade  i  Tydskland  og  Danmark  gjorde  denne 
Opgave  tidssvarende:  Gerstenbergs,  Klopstocks  og 
Evalds  Navne  ere  i  saa  Henseende  betegnende;  og 
Herder  havde  faa  Aar  iforveien  i  en  Afhandling 
„Iduna  oder  der  Apfel  der  Yerjiingung"  talt  den  nor- 
diske Mythologis  Sag,  der  alt  var  bleven  forfægtet  i 
Aarhundredets  Midte  af  Grottfried  Schiitze  (Professor 
og  Konsistorialraad  i  Altona,  senere  Professor  i  Ham- 
borg). Oehlenschlåger,  som  med  Kjærlighed  sj^ssel- 
satte  sig  med  vore  Forfædres  Grudelære,  vilde  ikke 
lade  en  saadan  Leilighed  til  at  bryde  en  Landse  for 
den  slippe  sig  af  Hænderne  og  udarbeidede  en  Af- 
handling med  et  Motto  af  Horatses  ars  poetica,  hvori 
den  berømte  romerske  Digter  roser  sit  Lands  Poeter, 
fordi  de  havde  dristet  sig  til  at  vende  sig  fra  deres 
græske  Forbilleder  til  det  Hjemhge. 

Oehlenschlågers  lille  Afhandling  bærer  slaaende 
Præg  af  hans  daværende  Situation  i  Aand  som  i  Tid 
paa  Vendepunktet  mellem  de  to  mærkelige  Aarhun- 
dreder,  det  18de,  Oplysnmgens,  og  det  19de,  der  i 
diametral  Modsætning  til  det  foregaaende,  som  en  Re- 
aktion, skulde  bringe  os  den  i  Fortidens  clair-obscur 
sig  fordybende  Romantik.  At  Digteren  endnu  ikke 
har  brudt  med  det  Gamle,  ses  blandt  Andet  af  den 
gjentagne  Citeren  af  Horats,  hvis  Autoritet  dengang  i 
høi  Grad  overvurderedes,  skjøndt  denne  Citeren  vist 
ogsaa  er  en  captatio  benevolentiæ,  beregnet  paa  de 
Herrer  Professorer.  Det  ISTye  gjør  sig  imidlertid 
stærkt  gj ældende.  I  Fremstillingen  af  Poesiens  Væsen 

som  gaaende  ud  paa  at  bringe  usandselige  Ting  i  en 
skjøn  sandselig  Form  ligger  saaledes  alt  den  nyere 
Æsthetiks  Opfattelse  af  det  Skjønne  som  Enheden 
af  Ide  og  Form  i  Modsætning  til  den  ældre  Tids  Be- 
tragtningsmaade,  ifølge  hvilken  det  Poetiske  fremher- 
skende kun  opfattedes  som  et  smykkende  Appendix, 
der  skulde  indsmigre  Religion,  Moral  o.  s.  v.  I  god 
Konsekvens  med  Poesiens  selvstændige  Væsen  stiller 
Oehlenschlager  derfor  heller  ikke,  uagtet  Fristelsen 
dertil  laa  saa  nær,  tendensmæssigt  det  Nationale  i 
Spidsen,  men  hiddrager  det  først  tilsidst.  Det  er  af- 
gjort i  den  nye  Tids  Aand,  der  lod  Fantasien,  hvilken 
Sjæleevne  hidtil  var  bleven  sat  tilside  for  Forstanden, 
komme  til  sin  Ret,  ja  endog  ofte  overskride  den,  at 
Oldtiden,  som  man  i  Oplysningens  Aarhundrede  havde 
været  vant  til  at  se  ned  paa  som  barbarisk,  naar  det 
da  ikke  netop  var  den  klassiske  —  hvorved  man  oven- 
ikjøbet  nærmest  kun  bornert  tænkte  paa  den  ro- 
merske i  Augusts  Tidsalder  —  forherliges  som  Poe- 
siens mest  blomstrende  Epoke.  Oehlenschlager  har 
endvidere  i  den  nordiske  Mythologi  opdaget  en  hel 
ny  poetisk  Verden,  som  han  snart  skal  begynde  at 
tage  i  Besiddelse.  Maaden,  hvorpaa  han  vil  gjøre  det, 
er  alt  antydet;  Programmet  til  „Nordens  Guder"  lig- 
ger i  Troen  paa,  at  den  nordiske  Gudelære  kan  be- 
handles som  et  stort  episk  Digt.  Senere,  i  Fortalen  til 
„Nordiske  Digte"  1807  fik  Oehlenschlager  dogØinene 
op  for,  at  Æmnet  i  den  nordiske  Mythologi  ikke  blot 
var  episk;  og  hans  „Baldur  hin  gode"  var  jo  i  græsk 
Tragedieform.  N.  F.  S.  Grundtvig  hævder  endog 
Aaret  efter,  1808,  i  Fortalen  til  „Nordens  Mythologi", 
at  Asalæren,  hvori  det  Dramatiske  unægtelig  er  stærkt 

fremherskende,  baade  i  det  Hele  taget  og  i  det  En- 
kelte,   og   hvis   Ragnarøk-Katastrofe   specielt   er  saa 
storslaaet  dramatisk,  er  et  Drama  i  fem  Akter.     At 
det  spøgende  Element  i  den  nordiske  Mythologi,  som 
alt  Baggesen  havde  søgt  hen  til  i  sin  komiske  For- 
tælling   „Poesiens    Oprindelse",    fremhæves   i   Pris- 
afhandlingen ,    er  ikke  uden  Betydning.     Den   unge 
Digter  vendte  sig  jo  kort  efter  til  det  humoristiske 
Eventyr  i  den  yngre  Edda  om  Thor  hosUdgaardsloke. 
Mythologien  fremstilles  endvidere  i  Afhandlingen  som 
Forgaarden  til  Historien,  og  Digteren  betraadte  1805 
med  „Hakon  Jarl"  dens  Gebet.     Det  er  betegnende, 
at  Oehlenschlåger  for  Historiens  Vedkommende  læg- 
ger Hovedvægten  j^aa  den  ældste  Tid  med  Morgen- 
dæmringens Uklarhed,    der   ensidigt  fremhæves  paa 
Bekostning    af  de    senere   Tiders    skarpere    Dagslys, 
hvori  det  Dramatiske,  baade  hvad  Karakterer  og  Hand- 
ling angaaer,    dog   ganske  anderledes  kan  gjøre  sig 
gjældende.     Ikke  mindre  betegnende  er  det,  at  han 
vil  skildre  Naturmennesker  paa  en  digterisk  Maade 
og  idealisere  Lidenskaber,  at  han  vil  mildne  den  altfor 
krigerske  Tænkemaade  og  lægge  mere  erotisk  Blidhed 
ind  i  Hedenold,  at  han  anser  Evald  og  især  den  ogsaa 
af  Evald  beundrede  Ossian,  der  alt  dengang  var  ble- 
ven oversat  paa  Dansk  og  desuden  gjort  til  Grjenstand 
for  en  Disputats  ved  vort  Universitet,  for  Mønstre  i 
Behandlingen  af  det  Nordiske.     Den  strengere  histo- 
riske Kolorit  betragtes  som  et  Aag,    Digteren  helst 
saa  meget  som  muligt  maa  frigjøre  sig  for.     Oehlen- 
schlågers  svage  Side  for  det  historiske  Dramas  Ved- 
kommende røber  sig  i  denne  Anskuelse,  som  han  i 
alt  Væsenhgt  ikke   kom  ud  over  sit  hele  Liv  igjen- 

nem.  „Jeg  mente  og  mener  endnu"  —  siger  Digteren 
i  sine  „Erindringer"  som  Olding  — ,  „at  Poesi  baade 
skal  være  Oldtid  og  Nutid  og  hverken  Oldtid  eller 
Nutid.    Jeg  underskrev  Schillers  Ord: 

„Was  sich  nie  und  nirgends  hat  begeben, 
das  allein  veraltet  nie". 

Digteren  bør  efterstræbe  Idealet.  Han  maa  altsaa 
lægge  Noget  af  sin  Tids  Dannelse  og  Blidhed  over  i 
den  gamle  Heltetids  altfor  vilde  Kraft.  Han  maa 
handle  i  Palnatokes  Aand,  naar  han  siger: 

„I  gode  Brødre!     Kraft  og  Fromhed  er 
de  tvende  Lys,  som  bør  bestraale  Livet." 

I  denne  Aand  har  jeg  digtet  mine  Tragedier." 
Oehlenschlågers  Exempel  med  Palnatoke  viser  slaaende 
det  Uholdbare  i  denne  Theori  om  at  sætte  en  ny  Lap 
paa  et  gammelt  Klædebon.  Eller  kan  der  tænkes 
noget  mere  Disparat  —  og  man  fristes  at  tilføie: 
Desperat  —  end  at  lade  den  vilde  Jomsviking  føre 
saadan  Tale?  Paa  denne  Maade  at  knytte  Udgydelser, 
som  ikke  ere  ganske  fri  for  at  være  lidt  i  Smag  med 
den  i  „Palnatoke"  ogsaa  „aldeles  forliebte"  J.  P.Myn- 
sters Prædikener,  til  Jomsvikinga-Saga  kan  umu- 
ligt lede  til  noget  Godt.  Hvorfor  vælger  vel  Dig- 
teren et  bestemt  historisk  Sujet?  Er  det  for  hvert 
Øieblik  at  sætte  sig  ud  over  det  givne  Tidspunkt  og 
de  givne  Karakterer?  Er  det  ikke,  eller  burde  det 
idetmindste  ikke  være,  fordi  det  valgte  Sujet  udfolder 
en  eller  anden  væsenlig  Side  af  Menneskets  og  Men- 
neskeslægtens Liv,  som  Digteren  føler  sig  særligt  hen- 
draget til  og  derfor  vil  fremstille   klart  og  skarpt  i 


DEN  JURIDISKE  STUDENT.  47 

Poesiens  forklarende  Lys?     Den  udmærkede  Æsthe- 
tiker  F.  Th.  Yischer  bemærker  træffende   (i  sin  store 
Æsthetik):    ..Ligesaa  lidt  som  jeg,  naar  Foraaret  be- 
geistrer  mig,    kan  ville  lægge  Vinterstemning  ind  i 
det,  ligesaa  lidt  kan  jeg,  naar  et  græsk  Stof  begeistrer 
mig,  deri  ville  lægge  Subjektets  Stemning,   saaledes 
som  den  er  betinget  ved  Bruddét  med  den  objektive 
Livsform.  Kun  i  alt  det,  der  som  Almenmenneskeligt, 
trods  Tid sforskj  ellen,  endnu  den  Dag  i  Dag  bevæger 
Hjerterne  paa  samme  Maade  som  Grækernes,  kan  jeg 
forhøie   dette   græske  Stof  til  umiddelbar  Sympathi 
med  vor  Tid,  kun  forsaavidt  kan  jeg  løfte  det  over  i 
mit  Aarhundredes   sartere  Levevis ,   dybere  Følelses- 
Resonans,    strengere  Moral.     Jeg  er  et  Barn  af  min 
Tid;  men  nu  lader  jeg  kun  de  Tidsbevidstheds-Strenge 
klinge,  der  i  en  aandelig  Linie  hænge  sammen  med 
det  antikke  Liv.     Og  paa  samme  Maade  som  det  for- 
holder sig  med  Tidsbevidstlieden ,   forholder  det  sig 
med  Karaktererne.    Deres  Pathos  maa  udformes  rent, 
deres  Motiver  maa  udvides ;  men  ingen  anden  Pathos, 
ingen   væsenhg   forskjellige    Motiver   maa    tillægges 
dem. "     Ved  at  blande  Oldtid,  Middelalder  og  Nutid, 
Nord  og  Syd  fremgøgles  kun  en  romantisk  Drømme- 
verden uden  ret  Rod  i  Virkehgheden  og  derfor  uden 
tilstrækkelig  Livskraft.  At  Oehlenschlågers  Tragedier, 
af  hvilke  de  bedste  dog  besidde  saa  store  Fortrin,  og 
endnu  mere  Ingemanns  historiske  Romaner  alt  have 
tabt  saa  Meget  af  deres  Tiltrækningskraft,  beroer  ikke 
mindst  herpaa.     Om  slige  historiske  Billeder,  fristes 
man   til   at  sige  som  Poul  Møller   om   Malerierne  i 
Lægsgaarden  i  Ølsebymagie :    Jeg  finder  det  en  altfor 
bizar  Ide,  at  Adam  og  Eva  æde  af  et  Træ,  der  bærer 

baade  Æbler,  Pærer  og  Blommer  paa  een  Gang".  Og 
derpaa  passer  heller  ikke  lidet  Ordene  om  Fresko- 
maleriet paa  Kjøkkenvæggen  sammesteds:  „Det  hjæl- 
per Fantasien  utroligt  til  at  fatte  den  abstrakte  Fore- 
stiUing  om  et  firføddet  Dyr.  Maleriet  kan  umuligt 
forstyrre  det  rene  Begreb  ved  at  vække  Tanken  om 
en  Hund,  Hest  eller  Ko.  At  Kunstneren  selv  paastaaer, 
hans  Hensigt  var  at  skildre  den  graa  Kat,  omstyrter  ei 
vor  Synsmaade.  Geniet  har  henrevet  ham  og  bragt  ham 
til  at  fremstille  en  hel  Dyreklasse."  Udgangspunktet 
fra  det  18de,  fremherskende  humane,  kosmopohtiske 
Aarhundrede  røber  sig  slaaende  heri  hos  Oehlenschla- 
ger  som  hos  hans  store  tydske  dramatiske  Forbillede 
Schiller.  Man  har  gjort  gjældende,  at  Thorvaldsen, 
der  ved  sin  umiddelbare  plastiske  Naturs  fremherskende 
Hvilen  i  det  Almen-Menneskelige  er  saa  beslægtet 
med  Oehlenschlåger,  ikke  havde  sin  Styrke  i  Gj  en- 
nemførelsen  af  den  historiske  Karakter,  at  hans  Statue 
af  Kopernikus  f.  Ex.  i  Grunden  er  Astronomiens 
Muse,  der  ved  et  let  Anstrøg  af  det  Portrætagtige  er 
omdannet  til  den  historisk  bestemte  Person.  ISTaar 
man  ligeoverfor  en  saadan  Mester  i  Billedhuggerkun- 
sten, hvilken  Kunst  tilmed  i  en  ganske  anden  Grad  end 
Poesien  er  typisk,  har  troet  at  burde  gjøre  opmærk- 
som paa,  at  hans  Karakteristik  holder  sig  altfor  meget 
i  en  guddommelig  Almindelighed,  at  han  ikke  accen- 
tuerer det  Særlige  tilstrækkehgt ,  er  der  saa  meget 
mere  Anledning  til  at  fremhæve  det  Hgeoverfor  vor 
Digterkonge.  Rigtignok  bør  man  (hvad  Kunsthisto- 
rikeren Julius  Lange  heller  ikke  undlader  ligeoverfor 
Thorvaldsen,  efter  at  have  talt  om  hans  svage  histo- 
riske Karakteriseren)  tilføie,  at  Oehlenschlåger  hyppig 

bringer  alle  Indvendinger  til  at  forstumme  ved  sin 
henrivende  Skjønhedssands  og  ved  den  Egenskab,  der 
ved  et  poetisk  som  ved  et  plastisk  Værk  dækker  ad- 
skillige Mangler:  at  det  røber  sin  Herkomst  fra  en 
stor  og  rig  Kunstneraand.  Og  det  bør  heller  ikke  glem- 
mes, at  lignende  Indvendinger  mer  eller  mindre  kunne 
gjøres  mod  de  græske  Tragikere,  Shakespeare  o.  s.  v. 
Oehlenschlagers  halvandet  Ark  store  Afhand- 
ling, der  tryktes  i  Martsheftet  af  „Minerva"  1801,  fik 
kun  Accessit,  hvorimod  Prisen,  som  det  var  at  vente, 
tilkj endtes  en  Afhandling,  der  forfægtede  den  gængse 
Anskuelse  og  hyldede  den  græske  Mythologi.  Oeh- 
lenschlagers Prisskrift  er  ogsaa  uden  ^ddenskabeUg  Be- 
tydning ;  det  Videnskabelige  laa  ikke  for  Digteren,  hvis 
Kundskaber  desuden  vare  utilstrækkelige  —  den  nor- 
diske Mythologi  var  heller  ikke  dengang  synderlig 
bearbeidet.  Desto  større  Betydning  har  denne  lille 
Afhandling  som  Indledning  til  Oehlenschlagers  nor- 
diske Digtervdrksomhed ;  og  selv  det,  vel  endnu  ikke 
ret  beherskede,  men  dog  naive,  friske  Sprog  deri,  som 
bærer  Præg  af  den  unge  Poets  levende  Fantasi  og 
varme  Følelse,  dannede  en  afgjort  Modsætning  til  den 
herskende,  tidt  gammelagtig  brede  og  tunge  udlevede 
Stil  og  forjættede  den  nye,  som  Oehlenschlåger  snart 
skulde  føre  til  Seir. 

I  Mai  1800  døde  Oehlenschlagers  Moder.  Umid- 
delbart efter  hendes  Død  forfattede  Sønnen  et  Digt 
„Paa  min  Moders  Grav";  og  i  en  tydsk  Psalmebog 
har  han  skrevet:  „Denne  Bog  er  hellig  for  mig.  Min 
Moder  læste  i  den,  naar  hun  var  bedrøvet;  og  den  laa 
under  hendes  Hage,  da  hun  laa  Lig.  '• 

Oehlenschlåger    lod    stadigt    enkelte    Smaadigte 

tiykke.  I  Martslieftet  af  ..Minerva'-  for  1800,  hvori 
Prisafhandlingeu  stod,  optoges  saaledes  „Rosen  og 
Evighedsblomsten",  en  Fabel,  helKget  den  elskede  Sø- 
ster, hvori  Evighedsblomsten  gammelklogt  forherliges 
paa  Ilosens  Bekostning  af  den  blomstrende  Ynghng, 
der  i  Datidens  Aand  udbryder: 

„O  Skjønhed,  Dødeliges  korte  Fryd! 
Du  visner  brat  som  ilosen  og  forglemmes; 
men  aldrig,  aldrig  Du  forglemmes, 
guddommelige,  evig-skjønne  Dyd!" 

Man  ser,  at  Oehlenschlåger,  uagtet  han  i  Pris- 
afhandlingen  theoretisk  ikke  sa^s^ier  Øie  for  Enheden 
af  Ide  og  Form  som  det  Skjønnes  Tæsen,  dog  prak- 
tisk i  sin  begyndende  Produktion  hyppigt  gaaer  ud 
fra  det  Abstrakte  og  saa  paa  udvortes  Maade  hiddra- 
ger det  Konki^ete,  hvorved  han  kommer  ind  paa  det 
ikke  rent  æsthetiske  Grændsegebet  mellem  Poesi  og 
Prosa  og  lader  det  Skjønne  indgaae  et  Fornuftgifter- 
maal  med  det  Sande  og  Gode,  der  fremkalder  Blan- 
dingsformer som  Satire,  Allegori,  Fabel,  didaktisk  og 
deski'iptiv  Poesi,  Former,  hvilke  yndedes  i  det  attende 
Aarhundrede,  men  med  Rette  stødtes  fra  Thronen  i 
det  nittende.  Det  satiriske  Elements  Fremhersken  i 
den  versificerede  komiske  FortæUing  „Fanden  tog 
ham"  med  dens  fabula  docet  streifer  saaledes  alt  Pro- 
saen. Den  allegoriske  Drøm  „Visdom,  Kjærlighed  og 
Yenskab ••  samt  Digtet  „Melodiens  Almagt",  hvori  det 
Didaktiske  gjør  sig  stærkt  gjældende,  tildels  i  Forbin- 
delse med  det  Deskriptive,  er  endnu  mere  inde  paa  dette 
Grændsegebet  mellem  Poesi  og  Prosa  —  og  det  Samme 
gj ælder  om  Fabelen  til  Søsteren. 

„Fædrenes  Gravei\ol",  trykt  særskilt  og  optaget  i 

Maanedsskriftet  „Iris  ogHebe  "^  for  Mai  1 800,  bærer,  lige- 
som Prisafhandlingen,  Vidnesbyrd  om  Oehlenschlågers 
Begeistring  for  den  nordiske  Oldtid.  Det  hedder  deri : 

„Mod  sj-nkende  Gravhøie  lyde  vor  Sang 
og  Bægerets  Klang, 
thi  Oldtidens  Minni  vi  hædre  I 
Beundrende  svinge  vor  Tanke  sig  hen 
i  Tiden,  som  dannede  saadanne  Mænd 
som  Danmarks  værdige  Fædre  1" 

Især  tyede  Oehlenschlåger  til  L.  Kruses  Ugeskrift 
„  Almen  Læsning  af  blandet  Indhold".  Ved  Theatret 
havde  den  unge  Skuespiller  og  Poet  stiftet  Bekjendt- 
skab  med  den  et  Par  Aar  ældre  geniale  tungsindig- 
humoristiske jydske  Præstesøn  P.  T.  Foersom,  der, 
efter  at  være  bleven  Student  1793,  gik  til  Theati'et 
1798,  altsaa  Aaret  efter  Oehlenschlåger.  Den  senere 
aandfulde  Oversætter  af  Shakespeare  boede  dengang 
i  et  faldefærdigt  Hus  paa  Kristianshavn,  hvis  Eier,  en 
ung  Haandværksinester,  som  saa  Mange  p)aa  den  Tid, 
var  en  stor  Theater-Enthusiast.  Oehlenschlåger  laa 
halve  Dage  paa  Knæ  i  dette  Hus  —  hvor  Foersom, 
der  nok  boede  frit,  sagdes  at  maatte  Hgge  med  op- 
slaaet  Paraply  om  ]S[atten  —  og  malede  KuHsser  til 
Privatkomedie  i  et  Bagværelse  med  Stiver  til  Loftet 
og  nedfaldne  Stene  og  Kalkstumper  rundtom.  I  Foer- 
soms  endnu  bevarede  Stambog  findes  blandt  Vers  fra 
1798  et  større  Digt  til  ham  af  Oehlenschlåger,  hvori 
det  betegnende  hedder : 

„Ei  vil  jeg  kalde  Grækers  blide  Muser, 
men  Nordens  gamle  barske  G-ud". 

Yed  Foersom  stiftede  Oehlenschlåger  Bekjendt- 
skab  med  L.  Kruse,  Søn  af  en  Kommandørkapitain  i 

Søetaten.  L.  Kruse,  som  var  bleven  Student  1794  og 
1799  fik  opført  sit  første  Drama,  „Emigranterne" 
(hvis  „Emigranter-Lykke"  Baggesen  raillerer  med  i 
,,Theateradministratoriade")  samt  udgav  nogle  „Dra- 
maturgiske Blade"  ,  spøgede  med  den  et  Aars  Tid 
yngre  Oehlenscklåger ,  fordi  han  ski^ev  saa  Meget, 
kaldte  hans  poetiske  Etablissement  Yandmøllen  og 
spurgte,  naar  de  saaes,  om  Yandmøllen  igjen  havde 
malet.  I  Begyndelsesmaaneden  afKruses  Ugeblad,  Mai 
1800,  optoges  deri  Balladen  „Sivald  og  Thora"  samt 
et  hlle  Poem  „Tusmørket",  hvori  „Egnen  h^dler  stor 
som  Dyden"  —  Le  mot  de  vertu  fut  partout,  siger 
Thiers  med  Føie  i  sin  franske  Revolutionshistorie  om 
hine  Dage  —  og  „halv  indhyllet  Skjønhed  røber, 
dobbelt  skjøn,  sin  store  Skabers  Magt".  Næste 
Maaned  tryktes  sammesteds  „Blomster  fra  den  nor- 
diske Oldtid",  hvori  Hedenold  forherliges  endnu  stær- 
kere end  i  Prisafhandlingen.  Den  unge  Forfatter,  som, 
med  forresten  ikke  uberettiget  Eeaktion  mod  Oplys- 
ningstiden, ensidigt  og  overdrevent  fremhæver  Na- 
turen og  dens  Førstefødte,  Fantasien,  og  uden  at 
ændse  Trældommen,  den  ustyrhge  Vildhed ,  Blod-  og 
Guldtørsten,  Herskesygen,  Vellysten,  Hevngjerrig- 
heden,  Listen  og  Svigen  priser  den  unegtelig  stor- 
slaaede  Oldtid  paa  den  nyere  Tids  Bekostning,  ud- 
bryder: „Jeg  kan  ikke  Islandsk,  men  allerede  Over- 
sættelse var  nok  til  at  tænde  Beundring  i  min  Sjæl". 
Ligesom  i  Prisafhandlingen  har  Oehlenschlåger  ikke 
tilstrækkeligt  Øie  for  den  himmelvide  Forskjel  mel- 
lem den  gamle  nordiske  Poesi  og  Macphersons  Ossian 
med  dens  hensvømmende  Figurer,  taagede,  ordrige 
Lvrik  og   moderne  Naturskildringer.     Dette  Feilsyn 

gjør  sig  endnu  langt  senere  gj ældende.  I  Tragedien 
„Hagbarth  og  Signe"  synger  Skjalden  saaledes  i  Os- 
sianske  Toner;  og  hvor  Oehlenschlåger  i  sit  Maaneds- 
skrift  „Prometheus"  omtaler  denne  Tragedie,  for- 
svarer han  dens  Sentimentalitet  med  at  henvise  til  de 
Ossianske  Sange.  I  Løbet  af  Sommeren  leverede 
Oehlenschlåger  adskillige  andre  Bidrag  til  Kruses 
Ugeskrift,  deriblandt  en  Ode,  en  Drikkevise  og  en 
Ballade  i  gammel  Stil  „Fridleif  og  Helga" ;  men  der 
er  ingen  Anledning  til  at  dvæle  ved  disse  mer  eller 
mindre  ordinære  Præstationer. 

lEfteraaret  1800  vederfores  der  den  unge  Digter 
en  uventet  Ære,  som  langt  overgik  Dusbroderskabet 
med  Eahbek  et  Par  Aar  iforveien,  idet  Baggesen,  hint 
bevægelige  Overgangsled  mellem  de  to  Aarhundreder, 
lig  en  sandsigende  Proteus  testamenterede  den  tid- 
ligere Inferiør  sin  danske  Lyra,  hvilken  han  selv  ikke 
havde  i  Sinde  at  slaae  mere.  Den  hvileløse  Baggesen, 
der  var  misfornøiet  med  det  Omslag  i  aandelig  Hen- 
seende, som  var  ifærd  med  at  foregaae  i  Danmark, 
hvor  Fichtes  Filosofi  og  den  romantiske  Poesi  be- 
gyndte at  faae  Indpas,  havde  besluttet  atter  at 
bryde  op  med  sin  anden  Hustru,  „den  Pariserinde 
blevne  Genferinde " ,  der  ikke  kunde  trives  i  vort  Nor- 
den; og  i  September  stod  han  reisefærdig  for  at  drage 
til  Paris  og  bosætte  sig  der.  Oehlenschlåger,  som  fra 
sin  Barndom  havde  næret  varm  Følelse  for  den  aand- 
fulde  Forfatter,  foranstaltede  i  Forening  med  Yennen 
H.  C.  Ørsted,  trods  endel  Modstand,  da  Baggesen  ikke 
stod  i  den  tidhgere  Gunst  herhjemme,  en  Fest  i 
Dreiers  Klub  til  Ære  for  den  berømte  ældre  Digter, 
der  maaske  for  bestandig  vendte  sit  Fødeland  E.3^ggen. 

Ved  Festen  blev  afsnngen  en  Sang  af  Oehlenschlåger 
paa  Melodi  af  Thaamps  „Fædrelands-Kj ærlighed" 
(„Du  Plet  af  Jord,  hvor  Livets  Stemme  steg  første 
Gang  fra  spæde  Brjst"),  som  begjmdte: 

„Den,  som  med  Snillets  hvasse  Pile 
nedfældte  Dumhed,  Fordom,  Svig, 
Den,  som  fik  Øiet  til  at  smile, 
naar  det  med  Taarer  hæved  sig, 
den,  som  gød  Smag  og  ædel  Varme 
og  Følelse  i  Alles  Bryst  — 
han  trykkes  bør  i  Broderarme, 
før  han  forlader  Danmarks  Kyst". 

Det  hed  senere  i  Sangen: 

„Vor  Røst  er  svag,  den  ikke  stiger, 
som  din,  til  Pindi  høie  Fjeld  — 
det  inderlige  Hjerte  siger 
Dig  kun  et  vemodsfuldt  Farvel". 

Den  Bortdragende  mindedes  om  de  smukke  Li- 
nier, hvorom  han  selv  kort  før  sin  Død  i  Udlandet 
skrev  i  et  Rimbrev  fra  den  første  Hustrus  Fødeby  Bern: 

„Eet  Vers  dog,  jeg  har  digtet,  skal  bestaae  — 
det  nemlig:  „Ingensteds  er  Iloserne  saa  røde, 
og  ingensteds  er  Tornene  saa  smaa, 
•    og  ingensteds  er  Dunene  saa  bløde 

som  de,  vor  Barndoms  Uskyld  hvilte  paa". 

Den  varmtfølte  Sang  —  vistnok  det  Bedste ,  den 
begyndende  Digter  hidtil  havde  frembragt  —  endte: 

„Men  lyder  Du  den  Hoies  Stemme, 

og  er  det  Skjebnens  mørke  Bud, 

at  fremmed  Land  dit  Støv  skal  gjemme  — 

da  smil  til  Danmark  ned  fra  Gud! 

En  Taare  skal  hvert  Øie  væde, 

og  Hver  skal  hviske  mod  din  Grav: 

Gud  glæde  Dig  for  hver  en  Glæde, 

din  sjeldue  Sang  de  Danske  gav!" 

Et  Exemplar  af  denne  Sang,  som  Baggesen  under 
Afsjngningen  holdt  i  Haanden,  gav  han,  da  den 
hjertegribende  Slutningsstrofes  sidste  Toner  vare  hen- 
døde, Oehlenschlåger  tilbage,  gjennemvædetafTaarer, 
idet  han  rørt  omfavnede,  ham  og  testamenterede  ham 
sin  danske  Lyra. 

I  Slutningen  af  den  store  Feide  mod  Oehlen- 
schlåger, hvormed  Baggesen  endte  sit  sidste  Ophold  i 
Danmark,  erklærede  Polemikeren  i  sine  „Breve  til 
Oehlenschlåger"  1818:  „Jeg  var  den  Første,  der  paa 
Eosings  mig  derom  givne  Yink  blev  faderligen  op- 
mærksom paa  Deres  Digter-Talent  og  bevirkede  Deres 
Fratræden  fra  den  Bane,  dette  havde  taget  feil  af".  I 
Oehlenschlågers  Erklæring  til  Publikum  om  hans  per- 
sonlige Forhold  til  Baggesen,  udbryder  Oehlen- 
schlåger i  den  Anledning:  „Hvad  Justitsraaden  for- 
tæller om  faderlig  Opmærksomhed  og  Yelvillie,  han 
som  Theaterdii'ektør  skal  have  viist  mig,  er  aldeles 
usandt".  Baggesens  Replik  ved  Afskedsfesten  viser 
dog  uimodsigeligt,  at  han  maa  være  bleven  opmærk- 
som paa  Ynghngens  Digter-Talent ;  ellers  kunde  han 
umuligt  have  faldet  paa  at  testamentere  ham  sin 
danske  Lyra,  selv  om  Øieblikkets  bevægede  Stemning- 
lægges  nok  saa  meget  i  Yægtskaalen.  Den  „god- 
lidende" Maade,  hvorpaa  Baggesen  (efter  Oehlen- 
schlågers egen  Fremstilling)  behandlede  sin  hidsige 
Underordnedes  uhøflige  Afskedsansøgning  midt  i  Sai- 
sonen,  røber  ogsaa  aabenbart  faderlig  Opmærksomhed 
og  Yelvillie  og  gjør  det  høist  sandsynligt,  at  Baggesen 
kan  have  bevirket,  at  Direktionen  gik  ind  paa  excep- 
tionelt at  føie  den  misfornøiede  Skuespiller  samtidigt 
med,  at  der  sendtes  et  Circulære  om  til  Personalet, 

som  i  Anledning  af  Oehlenschlågers  Afsked  gjorde 
opmærksom  paa,  at  for  Fremtiden  vilde  ingen  Skue- 
spiller kunne  vente  at  faae  Afsked  før  Saisonens  Slut- 
ning. At  Afskedsbevillingen  ikke  blot  er  undertegnet 
af  Baggesen,  men  skreven  med  dennes  egen  Haand 
—  hvilket  Sidste  ikke  er  Tilfældet  med  nogen  anden 
Skrivelse  fra  Direktionen  til  Oelilensclilager  —  synes 
at  være  et  yderligere  Fingerpeg  i  den  Retning. 

Efter  Festen  i  Dreiers  Klub  liavde  Oelilen- 
sclilager et  Par  Samtaler  med  Baggesen  og  viste  ham 
et  lyrisk  Digt,  der  fremkaldte  enkelte  formelle  Ind- 
vendinger fra  Grratiernes  Sanger.  Oehlenschlåger  var 
ogsaa  sammen  med  Baggesens  unge ,  fransktalende 
Hustru,  men  hans  svage  Sprogkundskaber  lagde  ham 
uoverstigelige  Hindringer  iveien  for  Kommunikation 
med  Genferinden. 

Idet  Baggesen  maaske  for  bestandigt  tog  Afsked 
med  Danmark,  laa  det  nær  for  ham  at  søge  at  ordne 
sit  literære  danske  Bo ;  og  han  begyndte  derfor  paa 
Udgivelsen  af  sine  „Samtlige  Værker",  hvoraf  dog 
blot  første ,  tilmed  ikke  vellykkede ,  Del  udkom  i 
Slutningen  af  Aaret.  Forfatteren  naaede  kun  selv  at 
faae  rettet  Korrektur  paa  Beg3mdelsen  af  Bindet  og 
overlod  Oehlenschlåger,  der  forresten  ikke  var  synder- 
lig skikket  til  et  saadant  mere  mekanisk  Arbeide,  i 
Forening  med  en  Anden,  at  tage  sig  af  det  forladte 
Barn  —  et  Tillidshverv,  der  viser,  hvorledes  For- 
holdet i  kort  Tid  havde  udviklet  sig  mellem  den 
navnkundige  ældre  og  den  begyndende  unge  Poet. 

Endnu  yderligere  fremgaaer  dette  af  et  Brev, 
Oehlenschlåger  i  Februar  1801  tilskrev  Baggesen  som 
Svar  paa  nogle  fra  Emigranten  modtagne  venskabe- 


DEN  JURIDISKE  STUDENT.  57 

lige  Linier.  Overskriften  lød:  „Min  Velynder!  Min 
Ven!"  og  det  endte:  „Farvel,  dyrebare  Mand!  som 
har  næret  min  Fantasi,  vakt  min  Følelse  og  dannet 
min  Smag  fra  den  Tid,  jeg,  knap  en  Alen  lang,  sang- 
Deres  „Da  jeg  var  lille"  ,  til  det  Øieblik,  da  jeg  sidst 
forelæste  nogle  Venner  „Mirabeaus  Død"  og  "Aaben- 
barelsen"  og  fik  dem  til  at  blusse  ved  den  Første  og 
til  at  fælde  Taarer  ved  den  Sidste!  Farvel,  Jens 
Baggesen!  den  danske  Digtekunsts  Hæder,  som  mit 
Hoved  er  stolt  af  at  være  kjær,  og  som  mit  Hjerte 
bæver  af  Glæde  ved  at  sympathisere  med ! "  Hvad  de 
ovennævnte  Digte  angaaer,  der  findes  i  første  Bind  af 
Baggesens  „Samtlige  Værker" ,  er  det  ikke  lidet  be- 
tegnende for  Oehlenschlagers  aandelige  Habitus  den- 
gang, at  han  sværmer  for  et  revolutionært  Digt  som 
det  førstnævnte ,  der  ender  med  Forherligelse  af  en 
Fremtid,  „naar  Rousseaus  Sæd  fremspirer  i  hvert 
Hjerte,  naar  Kants  Lys  opgaaer  i  hvert  Hoved,  naar 
Verden  har  forglemt,  hvad  den  lærte  af  Præster,  og 
ingen  død  Apostel  mer  opstaaer"  —  et  Digt,  der  se- 
nere bragte  Oehlenschlagers  unge  Ven  Peder  Hjort 
til  at  beskylde  Baggesen  for  Blasfemi.  Ikke  mindre 
betegnende  er  det,  at  Oehlenschlager  røres  saa  stærkt 
af  det  sidstnævnte ,  temmebg  sentimentale  Digt ,  der 
begynder:  „Tung  af  mange  mørke  Dages  Kummer". 
Det  hed  i  Oehlenschlagers  Brev:  „Tak,  fordi  De 
elsker  mig!  Jeg  er  stolt  af,  at  Danmarks  bedste  nu- 
levende Skjald  elsker  mig.  Jeg  er  henrykt  over  at 
være  kommen  hans  Hjerte  nær,  thi  jeg  er  kommen  et 
stort  Hjerte  nær.  Men  heller  Intet  uden  denne  Glæde 
er  i  Stand  til  at  neddysse  Bedrøvelsen  over,  at  Bagge- 
sen, som  i  kort  Tid  fik  mig  kjær,  som  kunde  glædet 

mig  saa  meget  med  sin  Omgang,  dannet  mig  saa  meget 
med  sin  Smag,  at  han  —  kun  trykkede  mig  til  sit 
Biyst  for  paa  Øieblikket  at  rive  sig  løs  igjen.  Men 
jeg  taber  dog  ikke  Modet.  Kan  jeg  end  ikke  omgaaes 
Dem  selv,  saa  lever  jeg  dog  i  en  fortrolig  Omgang 
med  den  Sjæl,  som  bestandig  saa  levende,  høi  og  yn- 
dig lyser  frem  gjennem  Deres  Mesterdigte.  Den  og 
Deres  Breve  skal  erstatte  mig  Deres  Savn,  indtil  vi 
personligen  ses  igjen  —  Grud  give  det  maa  ske  idet- 
mindste  een  Gang  her  førend  hisset!"  Naar  Oehlen- 
schlåger  1818  i  sin  lidenskabeHge  „Erklæring  til  Pu- 
blikum" bemærker,  angaaende  de  Samtaler,  han  havde 
med  Baggesen  efter  Afskedsfesten:  „Hvad  han  da  for- 
talte mig  angaaende  Poesiens  Væsen,  indgav  mig,  saa 
hdet  end  mine  egne  Ideer  dengang  vare  udviklede, 
kun  ringe  Agtelse  for  ham  som  Tænker"  —  saa  staaer 
dette,  som  man  ser,  i  afgjort  Modstrid  med  Oehlen- 
schlagers  Brev  umiddelbart  efter  Baggesens  Bortreise 
i  Aarhundredets  Vendepunkt.  Oehlenschlager  har 
aabenbart  i  sit  Stridsskrift  lagt  en  senere  antipathisk 
Stemning  mod  Baggesen  og  hans  æsthetiske  An- 
skuelser over  i  deres  første  sympathetiske  Samkvems 
Dage,  da  den  yngre  Digter  endnu  sværmede  for  den 
ældre,  og  derved  berøvet  sin  Erklæring  paa  dette, 
som  paa  det  alt  tidligere  berørte.  Punkt  den  Betyd- 
ning, der  ellers  nødvendigvis  maatte  tillægges  hans 
Ord.  I  det  Oehlenschlågerske  Brev  hedder  det  end- 
videre: „De  spørger,  hvorledes  jeg  lever.  Borger  i 
Staten!  De  vil  vist  trække  paa  Skuldrene  og  selv 
svare:  „I  det  Høieste  saa  saa!"  naar  jeg  siger  Dem, 
at  jeg  har  forlovet  mig  uden  endnu  at  være  i  nogen 
Brød-bringende  Vei.    Menneske!  Digter!  Du  vil  vist 

selv  svare:  „Overmaade  lykkeligt!"  naar  jeg  for- 
tæller Dig,  at  jeg  elsker  en  ædel,  dannet  og  elskvær- 
dig Pige  og  bliver  inderlig  elsket  igjen".  I  en  Efter- 
skrift til  Brevet  hedder  det:  „O,  i  dette  Øieblik  er  jeg 
saa  fyldt  af  Følelse  for  Dem,  og  kan  jeg  Andet?  Bæ- 
vede Deres  Hjerte  ikke  igaar  Aftes  ved  ]\Iindet  om 
sit  Fødeland?  Jeg  var  paa  Koncert  i  „Harmonien" '), 
hvor  man  opførte  Deres  Mesterdigt  „Skabningens 
Halleluja" 2).  Det  var  første  Gang,  jeg  rigtig  hørte 
det;  thi  de  andre  Grange  har  jeg  sjunget  selv  med. 
Den  opløftede  min  Sjæl  til  inderlig  Tilbedelse ,  til 
den  stærkeste  Følelse  for  det  almægtige  Væsen. 
A.  S.  Ørsted  sad  ved  min  Side ;  og  jeg  havde  min  Glæde 
af  at  se,  hvorledes  Muserne  henrev  Filosofens  Marmor- 
aand^).  Tak  for  den  Glæde,  De  Haand  i  Haand  med 
Kunzen*)  har  gjort  mig!  Og  der  var  endnu  En 
med  mig,  som  ogsaa  glædede  sig,  som  elsker  Digteren 
Baggesen  saa  inderligt  og  har  bedet  mig  hilse  ham  — 
det  er  min  Pige." 

Oehlenschlager,  for  hvem,  som  man  ser,  Bagge- 
sens Poesi  og  Personlighed  spiller  en  betydehg  Rolle, 
var  kort  efter  Emigrantens  Bortreise  bleven  forlovet. 
Ude  paa  det  landlige  Bakkehus ,  nærved  den  unge 
Poets  Barndomshjem,  hvor  Dusbroderen  E-ahbek  boede 
med  sin  elskelige  Kamma,  som  han  et  Par  Aar  ifor- 


')  Den  fornemste  og  dyreste  Klub  dengang. 

^)  En  af  de  Hymner,  hvormed  første  Bind  af  Baggesens  „Samt- 
lige Værker"  begyndte. 

3)  Udtrykket  „Filosofens  Marmoraand"  er  hentet  fra  Baggesens 
Digt  „Idealia",  der  fandtes  i  „Samtlige  Værker",  første  Bind. 

*)  Hymnens  Komponist. 

veien  havde  ægtet,  følte  Stud.  jur.  OeKlenschlåger  sig 
hendraget  til  Fru  Rahbeks  syv  Aar  yngre  Søster  Kri- 
stiane Georgina  Elisabeth  Heger,  som  først  var  bleven 
konfirmeret  for  et  Par  Aar  siden.  Det  var  en  —  fra- 
regnet Krampeanfald  —  sund  og  kraftig  livlig,  for- 
standig attenaarig  nordisk  Skjønhed  med  store  blaa 
Øine,  snehvid  Hud,  Rosenkinder  og  askelyse  Haar  i 
en  saadan  Fylde,  at  hun  aldeles  kunde  skjule  sig  deri. 
Den  første  Gang,  Oehlenschlåger  saae  hende,  var  en 
Sommerdag,  som  han  ikke  glemte.  Hun  bandt  en 
Krands  af  Kornblomster,  blaa  som  hendes  Øine,  hvil- 
ken Oehlenschlåger  fik  og  gjemte  hele  Livet  igjennem 
til  Minde  om  sit  første  Møde  med  den  Elskede.  Oeh- 
lenschlåger var  blød  om  Hjertet  efter  Moderens  Død. 
Ogsaa  den  Elskedes  varmblodige,  meget  heftige  Mo- 
der, hvem  Datteren  slægtede  paa,  var  død  for  ikke 
længe  siden,  Aaret  iforveien.  Efter  en  smuk  Spad- 
seretur fra  Hovedstaden,  hvor  de  juridiske  Bøger  just 
ikke  fængslede  ham,  traf  den  unge  Poet  hos  Drikke- 
visernes baade  lunefulde  og  følsomme  Sanger  og  hans 
saavel  i  Henseende  til  Aand  som  Hjerte  rigt  begavede 
Hustru  i  det  gjæstfri  Digterhjem  fjernt  fra  Stadens 
Larm  den  yndige  Ungmø  Kristiane  ved  sit  Haand- 
arbeide,  fra  hvilket  hun  med  veltalende  Øine  saae  op 
til  den  paa  een  Gang  bløde  og  ildfulde  Student.  I 
Digtet  „Søndermarken"  i  „Frederiksberg"  fra  1817 
henvender  Oehlenschlåger  følgende  Ord  til  sine  Børn: 

„Ofte  denne  Port,  beruset 
af  en  kjærlig  Ild, 
aabned  jeg  til  Bakkehuset  — 
da  var  Skjebnen  mild! 

Her  sin  Ungdoms  bedste  Glæde 
Eders  Fader  fandt. 
Eders  Moder,  hulde  Spæde! 
her  hans  Hjerte  vandt." 

Aftenen  fløi  afsted  som  et  Nu  med  muntre  Sam- 
taler og  Fortællinger  hos  den  paa  Anekdoter  uud- 
tømmelige E-ahbek  og  hans  skj elmske  Hustru;  men 
Lystigheden  fik  en  brat  Ende,  naar  Oehlenschlåger 
fulgte  Kristiane  Heger  hjem  til  Faderens  store, 
smukke  Gaard  paa  Nørregade  iMaaneskin  ogStjerne- 
skjær.  Med  hendes  Arm  i  sin  blev  „Adagiospilleren", 
som  Kamma  Rahbek,  der,  som  bekjendt,  holdt  af  at 
omdøbe  Folk,  kaldte  Ungersvenden,  forlegen  og  taus, 
og  den  Elskede  blev  det  ikke  mindre.  Endehg  tog 
han  en  Gang  Mod  til  sig  og  fremstamjnede  saa  godt, 
han  kunde,  en  Kjærlighedserklæring.  Hun  holdt  sig 
lidt  tilbage ;  og  han  skiltes  fra  hende  uden  endelig  Af- 
gjørelse,  men  dog  ikke  uden  Haab.  Det  varede  heller 
ikke  længe ,  inden  hun  tillod  ham  at  henvende  sig  til 
Faderen,  hvis  yngste  Barn  hun  var,  og  hvis  Hjem  hun 
styrede  efter  Moderens  Død,  hvis  SamUv  med  Manden 
—  hvem  Hustruen  skal  have  kunnet  give  grundet  An- 
ledning til  Skinsj^ge  —  ikke  havde  været  Ij^kkeligt. 
Kristianes  Fader  var  en  eiendommelig  Personlighed, 
Assessor  i  Lands  Over-  samt  Hof-  og  Stadsretten  og 
tillige  Eier  af  en  efter  Faderen  arvet  Bryggergaard, 
Smed,  Snedker,  Dreier,  Optiker,  Gartner,  Fyrværker, 
Arkitekt,  Komponist  o.  s.  v.  —  en  sand  Tusind- 
kunstner, saaledes  som  Rationalismens  i  mange  Hen- 
seender dygtige  Dage,  der  ikke  spildte  Tiden  med 
Drømmeri,  frembragte  ikke  ganske  faa.  Kammas 
Forlovelse   var   (hvad   man    ser   af  Rahbeks    „Erin- 

dringer")  som  alt  Andet  gaaet  flinkt  fra  Haanden  for 
Faderen ;  og  det  Samme  blev  Tilfældet  med  den  sidste 
Datters.  Da  den  undselige  fattige  Yngling  havde 
fremstammet,  at  han  elskede  og  haabede  at  være 
gjenelsket,  samt  phgtskyldigst  forklaret,  at  han  vilde 
være  Advokat,  og  at  A.  S.  Ørsted  havde  lovet  at 
gjøre  ham  færdig  i  et  Par  Aar  —  ringede  Assessoren, 
der  nok  overhovedet  ikke  var  nogen  synderlig  øm 
Eader,  lod  Datteren  kalde,  sagde  hende,  hvad  Talen 
var  om,  lagde  de  Elskendes  Hænder  i  hinanden  og 
begyndte  strax  at  tale  om  andre  Ting.  Et  Oehlen- 
schlågersk  Digt  „Den  elskende  Bondeknøs" ,  der 
tryktes  i  December  1800  i  „Den  danske  Tilskuer", 
bærer  stærkt  Præg  af  den  unge  Digters  netop  i  hine 
Dage  nyfødte  Kjærlighedsliv.  Elskeren  udbryder 
deri: 

..Det  undrer  mig  ret, 

at  aldrig  jeg  kan  en  Gang  blive  træt 

af  at  se  i  det  smilende  Øie, 

af  at  kysse  den  Mund 

i  rolige  Lund, 

om  Aftenen,  naar, 

at  Solen  nedgaaer, 

og  naar  Maanen  staaer 

bag  de  kratbevoxede  Høie". 

I  Digtet  „Juleaftenen,  en  Idyl,"  i  Oehlenschlågers 
Nytaarsgave  „Sjofna  for  Aaret  1802",  som  udkom  i 
December  1801,  altsaa  et  Aarstid  efter  Forlovelsen, 
har  Digteren  ligeledes  aabenbart  paa  et  Par  Steder 
havt  sig  og  den  Elskede  for  Øie.  Han  skildrer,  hvor- 
dan Elskeren  en  Midnat  i  December  følger  den  El- 
skede hjem  fra  et  muntert  Selskab:  Himlen  nedfunk- 
lede  med  sin  talløse  Vrimmel  af  Stjerner  paa  Sneen, 

Stormen  hylede  om  deres  blussende  Kinder;  men  de 
Unge,  hvem  Kjærligheds  Yaar  omstraalede,  mærkede 
det  ikke.  Og  et  andet  Sted  i  Idyllen  fries  der  med 
følgende  Ord: 

„Fader!  jeg  elsker  hende,  mit  Hjerte  lød  paa  min  Læbe; 

og  hun  elsker  mig,  det  læste  jeg  i  hendes  Øie, 

skjøndt  hun,  rødmende,  taug  og  bad  mig  tale  til  Fader". 

Ogsaa  i  Fortællingen  „Eremiten" ,  der  udkom 
faa  Aar  efter  Oehlenschlågers  Ægteskab,  findes  Mo- 
tiver fra  hans  Kjærligheds  Vaartid  benyttede  i  Form 
af  Dichtung  und  Wahrheit.  Hvor  forskjellig  var  ikke 
Oehlenschlågers  Kjærlighedshistorie  fra  den  ulykke- 
lige Evalds! 

Nu  da  den  unge  juridiske  Student  havde  knyttet 
en  Andens  Skjebne  til  sin,  gjaldt  det  dobbelt  at  være 
flittig  og  se  „med  Guds  og  Taalmodighedens  Hjælp"  at 
faaeden  „kjedsommelige  juridiske  Attestats"  (som  det 
hedder  i  det  nysomtalte  Brev  til  Baggesen)  fra  Haan- 
den.  I  Begyndelsen  af  den  senere  Romance  „William 
Shakespeare"  har  Oehlenschlåger,  upaatvivlelig  ikke 
uden  Henbhk  paa  sig  selv,  skildret  den  store  engelske, 
ligesom  han  selv  af  Folkets  lavere  Lag  fremgaaede,  af 
lærd  Dannelse  ubetyngede,  tidlig  af  Kjærlighed  hen- 
revne Forgængers  Barndom  og  Ungdom.  Der  dvæles 
ved  det  landlige  fædrene  Hjem,  hvor  Drengen  spillede 
Klink  og  gik  i  Fattigskole,  fængsledes  af  Natur  og 
Krønike  og  morede  sig  over  Egnens  Originaler,  Hans 
Elskov  berøres,  og  det  hedder  saa: 

„Nu  gjælder  det  først  at  være  flink! 
Nu,  "William  lystre  Du  Pligtens  Vink, 
arbeide  Natten  os:  Dagen!-' 

Der  vedblives: 

„Han  var  et  godt  og  et  ærligt  Skind, 
taalmodig  slog  han  Islætten  ind 
og  stod  i  Skyggen  bag  Muren, 
gik  ikke  saa  meget  ud  som  før, 
men  sad  om  Aftnen  i  snevre  Dør 
og  skottede  til  Naturen". 

I  Brevet  til  Baggesen  fra  Begyndelsen  af  1801 
hedder  det  ogsaa:  „H^'^d  mine  poetiske  Bedrifter  an- 
gaaer,  saa  har  jeg  foreskrevet  Muserne,  at  de  skal 
mætte  sig  af  de  Smuler,  som  falde  af  deres  rige  Sted- 
søster Themis'  Bord".  I  „William  Shakespeare" 
siges  der: 

„Gud  veed,  hvordan  det  var  gaaet  tilsidst! 

En  Uldvæver  var  han  vorden  vist 

som  ingen  af  Bretlands  bedste; 

han  havde  vævet  med  Kunst  og  med  Skik, 

hvad  nu  den  allerbedste  Fabrik 

knap  væver  med  Damp  og  Heste. 

Men  Damp  i  Bretland  gives  der  nok, 

af  Heste  haves  en  skjellig  Flok, 

hvis  Æt  ei  Landet  forlader; 

en  Sjæl,  der  Naturen  som  Shakespeare  ser, 

i  Verden  findes  vel  aldrig  mer  — 

saa  tænkte  Digternes  Fader". 

Og  han  lægger  sig  imellem,  bringende  Forstyr- 
ring, for  at  lede  Ynglingen  ind  paa  hans  rette  Bane. 
Det  Samme  gjorde  Phøbus  Apollo  ved  den  juridiske 
Student  herhjemme;  og  Gruden  „lo  i  sin  Himmel", 
da  Themis  trak  det  korteste  Straa.  I  Brevet  til 
Baggesen  hedder  det  om  Muserne:  „Da  disse 
Møer  hverken  mangle    facundia   præsens    eller  præ- 


DEN  JURIDISKE  STUDENT.  65 

cepsi),  saa  lægge  de  mig  ofte  paa  Hjerte  med  megen 
Fynd ,  at  det  er  urimeligt  forlangt ,  at  Ni  skal  leve  af, 
hvad  En  levner.  Jeg  fortæller  dem  da  ved  slige  Leilig- 
heder,  ligesom  den  fulde  Præst,  om,  hvorledes  Jesus 
bespiste  5  Mand  med  5000  Bygbrød,  men  saa  slaae  de 
en  høi  Latter  op  —  og  saa  er  jeg  lige  nær.  Af  hvad 
jeg  har  sagt  %der,  at  naar  Pallas  bosætter  sig  i  et 
Hoved,  saa  skulde  egenlig  Poesien,  som  ogsaa  apud 
poetas  hedder  Tiggernes  Tungemaal,  ligge  sub  scam- 
num'^);  men  den  vil  ikke  bUve  liggende.  Det  er  to 
Store,  som  ingenlunde  kan  rømmes  i  en  Sæk;  men 
Sækken,  som  de  to  kan  ikke  rømmes  i,  tilgavns  und- 
gjælde  maa  for  deres  Klammeri.  Dersom  jeg  endda 
elskede  dem  begge !  Men  det  er  Poesien ,  som  er  min 
Kjæleclægge.^)     Derfor   gjør  jeg  ogsaa  et  og  andet 


')  Udtrykket  „facundia  praeceps-'  (stormende  Veltalenhed)  er  hentet 
fra  Horatses  ..ars  poetica". 

^)  I  Holbergs  „Jacob  von  Thyboe"  siger  Stygotius:  ,,Xaar  Amors 
Griller  kommer  et  Menneske  først  i  Hovedet,  saa  maa  Philosophia 
ligge  sub  scamno.  Naar  Veneris  Søn,  jeg  mener  Cupido,  faaer  Plads 
i  en  Philosophi  Hjerte,  gaaer  Minerva,  som  ogsaa  apud  poetas  kaldes 
Pallas,  fløiten."  Og  sammesteds  siger  Per,  da  Petrouius  erklærer  Poesi 
for  Gudernes  Tungemaal:  „Mig  synes,  det  maa  heller  hedde  Tiggernes 
Maal!" 

^)  Hentydning  til  Johan  von  Ehrenpreises  Ord  i  Vessels  „Kjærlig- 
hed Ilden  Strømper-' : 

„O,  hvilken  Kval  og  Strid!  Mit  Hjerte  splittes  ad. 
Dyd!  Elskov!  Kan  I  To  ei  søbe  af  et  Fad? 
En  af  Jer  vinde  maa,  den  Anden  maa  fordømmes; 
to  Store  i  een  Sæk  kan  ingenlunde  rømmes, 
men  Sækken,  som  I  To  kan  ikke  rømmes  i, 
tilgavns  undgjælde  maa  for  Eders  Klammeri. 
Mit  Hjerte  revner  snart.     Jeg  elsker  Eder  begge: 
Du,  Elskov!  er  mit  Liv,  Du,  Dyd!  min  Kjæledægge." 

^rømmes.  Norsk,  rummes). 

5 

Vers  imellem,  unter  uns  gesagt;  og  jeg  har  halvveis 
faaet  den  Ide  at  udgive  et  lille  Bind  Digte  med  det 
Første ,  som  da  bliver  unter  al  Verden  gesagt ,  det  vil 
sige :  for  en  Jordkreds  saa  stor  som  Landskabet  Verden 
i  denWestfalske  Kreds,  tlii  meget  større  er  den  danske 
Verden  ikke."  Den  unge  Jurists  og  Poets  gale  Latin, 
barnagtige  Vittighedsforsøg  og  overmodige  Utilfreds- 
stillelse ved  den  snevre  hjemlige  Læseverden  er  ikke 
ubetegnende.  I  „Kjøbenhavnske  lærde  Efterretninger" 
indbød  Oehlenschlager  ogsaa  virkeHg  i  Slutningen  af 
samme  Aars  Sommer  til  Subskription  paa  et  Bind 
Digte. 

Apollo  skaffede  i  de  Dage  Themis  en  farhg  Kon- 
kurrent hos  den  juridiske  Student  i  Goethe,  som  selv 
i  sin  Tid  emanciperede  sig  fra  hende.  Kortefter  at 
Oehlenschlager  var  bleven  Student,  stiftede  han  Be- 
kjendtskab  med  Forfatteren  af  det  1797  under  meget 
Bifald  opførte  Sørgespil  „Xiels  Ebbesen",  Holsteneren 
Sander,  som  et  halvt  Aars  Tid  havde  været  hans  Lærer 
i  T^Tlsk  i  Efterslægten.  Denne  Skræddersøn ,  der  var 
over  en  Snes  Aar  ældre  end  Oehlenschlager,  havde 
studeret  i  Kiel,  været  Lærer  ved  det  Dessauske  Philan- 
thropin  samt  i  Bondevennen  Grev  C.  D.  F.  Reventlovs 
Hus  i  Kjøbenhavn  og  blev  i  Begyndelsen  af  Aaret  1800 
Lærer  i  Pædagogik  og  TjTlsk  ved  det  pædagogiske 
Seminarium  paa  Blaagaard  med  Titel  af  Professor. 
Det  var  en  lille  pertenthg  sygeHg  Mand  med  ikke 
ganske  ringe  literær  Dannelse,  men  uden  egentligt 
skabende  Geni.  Sander  laante  Oehlenschlager  Værker 
af  Goethe  —  hvilken  Forfatter,  der  dog  alt  var  frem- 
traadt  med  sine  herHge  poetiske  Arbeider  for  over  en 
Menneskealder  siden,  Oehlenschlager  mærkværdigt  nok 

endnu  ikke  kj  endte  —  med  faderlig  Advarsel  om  For- 
sigtighed ligeoverfor  disse  brændbare  Sager.  En  1776 
paabegyndt  dansk  Oversættelse  af  den  store  tydske 
Digters  fortræffelige  Ungdomsværk  „Leiden  des  jungen 
Werthers"  var  jo  ogsaa  bleven  standset  efter  det  fader- 
lig bekymrede  theologiske  Fakultets  velvise  Betænk- 
ning som  „et  Skrift,  der  bespotter  Religionen,  besmyk- 
ker Lasterne  og  kan  fordærve  gode  Sæder".  Derved 
aabnedes  en  ny,  fortryllende  Verden  for  den  unge  Poet, 
der  alt  var  bleven  stærkt  paavirket  af  Schillers  ild- 
fulde revolutionære  Ungdomsværker  „Die  Rauber", 
„Fiesco",  „Cabale  undLiebe"  og  „Don  Carlos";  og  den 
unge  Oehlenschlåger  fulgte  begeistret  Goethe,  som  den 
trofaste  Dreng  Georg  Gotz  von  Berlichingen.  Georg 
kommer  i  Begyndelsen  af  Goethes  Ungdomsdrama 
(som  Oehlenschlåger  kortefter  oversatte)  ind  til  sin 
Herre  i  en  Voxens  Pandser;  og  med  Hentydning  her- 
til siger  Oehlenschlåger:  „Jeg  krøb  i  det  store  Digter- 
harnisk ;  og,  skjøndt  jeg  endnu  ikke  kunde  udfylde  det, 
trøstede  mig  dog  Gotzes  Ord:  Ogsaa  de  kommende 
Tider  bruge  Mænd ! " 

Et  uendeligt  Digterhav,  hvorpaa  den  sværmeriske 
Aand  kunde  vugge  sig  i  Anelse,  Vemod  og  Længsel, 
Lune  og  Overgivenhed,  fandt  Oehlenschlåger  ved 
Siden  heraf  i  Jean  Paul,  som  O.  H.  Mynster  gjorde 
ham  bekjendt  med.  „Hvor  mange  skjønne  Morgen- 
og  Aftentimer"  —  siger  Oehlenschlåger  —  „har  jeg 
ikke  tilbragt  med  ham  i  min  Faders  lille  Have  under 
Kirsebærtræet,  som  rystede  sin  hvide  Blomstersne 
ned  paa  Bogens  Blade!"  Det  kjære  idylliske  Barn- 
domshjem og  Poesien,  det  var  dog  adskilligt  bedre 
end  hin  Videnskab,  som  selv  den  berømte  Lovkyn- 

dige  Kofod  Ancher  1764  raillerede  med  i  sit  lille  sa- 
tiriske Skrift  ..om  Intet  i  Lov  og  Eet",  og  hvorom 
Mefistofeles  i  Goethes  „Faust'-  med  bitter  Spot  er- 
klærer : 

..Es  erben  sich  Gresetz'  und  Kechte 

v>ie  eine  ew'ge  Krankheit  fort. 

sie  schleppen  von  Geschleclit  sich  zum  Geschlechte 

und  riicken  sacht  von  Ort  zu  Ort. 

Vernunft  wird  Unsinn,  "Wohlthat  Plage  — 

well  Dir,  dass  Du  ein  Enkel  bist! 

Vom  Rechte,  dass  mit  uns  geboren  ist. 

von  dem  ist  leider!  nie  die  Frage." 

Og  nu  kom  ovenikjøbet  Thors  Kærre  rullende  i 
Skyerne  til  Skærtorsdagskampen  for  yderligere  at 
bringe  Oehlenschlager  ud  af  de  juridiske  Koncepter. 
Den  gamle  nordiske  Kraft,  som  Oehlenschlager  saa 
begeistret  hyldede,  var  ikke  ,,en  saga  blott" ,  men 
aabenbarede  sig  lyslevende  i  Slaget  paa  Kjøbenhavns 
Khed,  da  Kanontordenen  fra  de  danske  Blokskibe 
skød  det  nye  Aarhundrede  ind  i  vort  lille  Fædreland. 
Med  Undtagelse  af  en  kort  Krig  med  Sverrig  1788 
og  med  Tripolis  1797  havde  Danmark  havt  Fred 
siden  1720,  altsaa  snart  i  tre  Menneskealdere.  Denne 
Fred  havde  medført  ikke  faa  Goder,  og  betydehge 
Fremskiidt  vare  gjorte.  Yor  Poesis  Udvikling  fra 
Holberg  og  Brorson  gjennem  Evald  og  Vessel  til 
Baggesen  falder  jo  saaledes  i  denne  Periode.  Men  de 
mislige  Følger,  en  langvarig  Fred  pleier  at  medføre, 
vare  heUer  ikke  udeble^iie.  I  Klubbernes  og  Drikke- 
visernes Tidsalder  sang  man  med  Bao-oesen  i  vor 
Hovedstad,  hvis  Handel  blomstrede  og  Velstand  tiltog : 

,,Det  gaaer  saa  godt  i  Byen  her, 
Koncerter,  Klubber,  Baller, 

Komedier  og  andet  Mer 
i  deilig  Mængde  falder. 
,  Man  hopper  om  fra  Dør  til  Dør. 

man  gifter  sig  og  Bøger  gjør, 
man  puffer,  drikker,  ler  og  døer, 
naar  Død  og  Doktor  kalder." 

Og  der  har  sagtens  oprindelig  staaet  et  andet, 
mere  adækvat  Ord  i  Visen  end  „Bøger'*.  Kasmus 
Xyerup  karakteriserede  1799  Danmark  som  „dette 
lille  og  af  Smaaheds-Aand  besjælede  Land".  Nu 
naaede  Eevolutionstidens  Krigslarm  endelig  ogsaa  det 
sorgløse  Danmark.  Nelsons  Kanoner  skræmmede 
Folket  op  af  dets  trygge  Ro,  og  Spidsborgerligheden 
afløstes  af  Heroisme.  De  Danske  og  Xorske,  der  saa 
længe  havde  levet  et  fra  de  store,  rystende  Verdens- 
begivenheder fjernet,  til  materiel  og  aandelig  Udvik- 
ling viet  fredehgt  Liv,  kom  til  at  prøve  Kræfter 
med  den  mægtige  Sømagt,  det  stolte  Albions  vældige 
Flaade;  og  vor,  i  Modsætning  til  Landmagten,  aldeles 
nationale  Sømagt,  svigtede  ikke  sine  stolte  Tradi- 
tioner og  gjorde  Tidens  navnkundigste  Søhelt,  Seir- 
herren  ved  Nilen  det  broget  nok.  Oehlenschlåger 
var  Øienvidne  til  Slaget  paa  Søkadetakademiets  Altan 
ikke  langt  fra  Kampens  Scene,  medens  en  anden 
Fremtidens  Mand,  der  var  blevet  Student  samme  Aar 
som  Oehlenschlåger,  N.  F.  S.  Grrundtvig  havde  taget 
endnu  3'derligere  Stade,  nemlig  paa  Toldbodbroen  — 
Grundtvig  skulde  hele  sit  lange  Liv  igjennem  aande- 
ligt  stille  sig  yderhgere  end  Oehlenschlåger.  Den 
smaalandske  Præstesøn  P.  H.  Ling,  som  var  tre  Aar 
ældre  end  Oehlenschlåger  og  hgeledes  forsøgte  at  be- 
handle den  nordiske  Oldtid  poetisk,  stod  under  Vaaben 
til  Forsvar  for  A^or  Hovedstad.     „Dersom  det  er  til- 

ladt  at  sammenligne  det  Mindre  med  det  Større"  (be- 
mærker Oehlenschlåger,  hvem  Skærtorsdagskampen 
inspirerede  til  flere  Digte)  „saa  begeistrede  Slaget 
paa  Eheden  de  Danske  for  Poesien  ligesom  Slagene 
ved  Marathon  og  Salamis  Grækerne  og  Tilintet- 
gj  øreisen  af  den  spanske  Armada  Britterne  i  Elisa- 
betlis Tid.  Der  hører  en  foregaaende  Kraftanstren- 
gelse til  for  at  forjage  det  Spidsborgerlige,  det  Smaa 
og  stemme  en  ISTation  for  det  Store,  det  Skjønne." 
Da  Kjøbenhavn,  under  Frederik  den  tredie,  belei- 
redes  af  Svenskerne,  havde  Studenterne  dannet  et 
Korps ;  og  det  Samme  blev,  efter  Opfordring  af  Kron- 
prindsen,  Tilfældet  ved  Efterretningen  om  det  fore- 
staaende  engelske  Overfald  1801.  Oehlenschlågers 
tidligere  Foresatte  som  Theaterdirektør ,  Overhof- 
marskalk  Hauch  udnævntes  til  dets  Chef.  Over  Tu- 
sinde lode  sig,  grebne  af  den  stærkeste  patriotiske 
Stemning,  indtegne,  deriblandt  akademiske  Veteraner, 
endog  Embedsmænd.  Den  tjenstivrige,  men  yderst 
keitede  Eahbek  blev,  ligesom  Thaarup  og  T.  C.  Bruun 
(hvilken  Sidste  Aaret  iforveien  var  bleven  Lektor  i 
Fransk  og  Engelsk  ved  det  pædagogiske  Seminarium 
og  Aaret  efter  tiUige  blev  Professor  i  det  engelske 
Sprog  ved  Universitetet),  honoris  causa  Lieutenant, 
medens  ellers  kun  virkehge  Militære  kunde  blive  Of- 
ficerer. Den  32aarige  tungsindige  adelige  Lieutenant 
Schack  Staffeldt,  der  alt  før  den  franske  Revolutions 
Udbrud  havde  debuteret  som  Poet  og  kort  iforveien, 
samme  Efteraar  som  Baggesen  testamenterede  Oehlen- 
schlåger sin  danske  Lyra,  var  vendt  tilbage  fra  en 
femaarig  L^denlandsreise ,  indtraadte  som  Officer  i 
Studenterkorpset  og  skrev,   ligesom  Oehlenschlåger, 

flere  Krigssange,  deriblandt  en  tydsk  —  det  Tjdske 
spillede  jo  dengang  en  stor  Rolle  hos  os,  og  Staffeldt 
var  desuden  baade  paa  fædrene  og  mødrene  Side  af 
tydsk  Slægt  og  født  i  Tydskland  paa  en  Reise.  Stu- 
denterne valgte  selv  Underofficerer  og  Kommander- 
sergenter;  og  Oehlenschlager,  der  alt  havde  et  lille 
Forfatternavn  og  snart  poetisk  skulde  løfte  vor  natio- 
nale Fane  saa  høit,  blev  Underofficer  og  kort  efter 
Kommandersergent  og  Fanejunker.  Desværre  havde 
den  fattige  unge  Stud.  jur.  ikke  altid  de  to  Skilling, 
der  krævedes  for  at  faae  en  Kop  saakaldet  The ,  der 
ikke  var  stort  Andet  end  kogende  Mælkevand,  hos 
Marketenderen  i  Løngangen  ved  Ridebanen  paa  Kri- 
stiansborg,  hvor  han  maatte  møde  med  Kammeraterne 
i  den  tidlige  kolde  Foraarsmorgen  for  at  lære  Exer- 
citien.  Og  genial  Distraktion  greb  af  og  til  forstjn:-- 
rende  ind  i  den  ikke  til  praktisk.  Virksomhed  anlagte 
Ungersvends  militære  Pligter.  Saaledes  havde  han 
engang  glemt  at  spænde  Faneskobeltet  om  Livet. 
Det  blæste  uheldigvis  stærkt;  og  den  spædlemmede 
unge  Fanejunker,  som  maatte  bære  Fanen  blot  med 
Hænderne,  var  nær  blæst  omkuld. 

Det  er  ikke  uden  Literesse  at  sammenligne  Oehlen- 
schlagers  Krigssange  fra  1801  med  den  en  halv  Snes 
Aar  ældre  Staffeldts.  Hverken  den  Førstes  eller  den 
Sidstes  ere  af  videre  Betydning;  men  Oehlenschlagers 
vare  dog,  om  de  end  ikke  fattedes  enkelte  uheldige 
forcerede  Udtryk  (som,  at  Cimbrerne  skulle  skure 
Knud  den  stores  rustne  Skjold  paa  Britternes  Pande- 
skal), ulige  friskere  Udbrud  af  en  bevæget  Stemning, 
end  Staffeldts  mere  kunstige,  for  ikke  at  sige  kunst- 
lede, Kompositioner. 

Ogsaa  Baggesen  lod  fra  Seinens  Bred  sin  Stemme 
høre  ved  denne  Leilighed.  Den  ulykkelige  expa- 
trierede  Digter  laa  dødelig  syg  af  Forraadnelsesfeber 
og  tænkte  alt  paa  en  ny,  større  Reise,  „Reisen  til 
Evigheden" ,  da  „Efterretningen  om  den  brittiske 
Hvals  Indsvømmen  i  Sundet  vakte  de  sidste,  svindende 
Livsaander"  og  bragte  ham  til  atter  at  slaae  sin  hen- 
lagte danske  Lyra.  Baggesens  Krigssange  ere  vel 
ikke,  ligesaa  lidt  som  Oehlenschlågers  og  Staffeldts,  af 
videre  Betydning,  men  savne  dog  ikke  poetisk  Ild. 
Et  Baggesensk  Brev  til  Oehlenschlager,  hvori  Krigs- 
sangene skulde  have  været  indlagte  —  ved  en  Feil- 
tagelse  fulgte  de  ikke  med  —  begyndte:  „Min  Yen! 
Dig,  som  jeg  efterlod  min  danske  Lyra,  sender  jeg, 
udsluppen  af  Dødens  Strube,  mit  første  Suk  til  Livet, 
i  hoslagte  Krigssange  for  Danmarks  Forsvarere.  Mit 
Hjerte  brænder  af  Længsel  efter  at  staae  og  falde  med 
mine  Brødre;  men  jeg  er  fængslet  og  syg  med  min 
syge  Elskede.  Brænd  Du  din  Ungdoms  Kraft  og  Fy- 
righed i  dine  Dig  omgivende  Brødres  Sjæle!  Syng 
dem,  med  dine  egne,  disse  mine  Sange!  Lad  dem 
føle,  at  Baggesens  Aand  er  nærværende  hos  dem  midt 
i  Flammerne!"  I  sin  bevægede  Stemning  tiltaler 
Baggesen  Oehlenschlager  her  med  „Du",  ligesom  Oeh- 
lenschlager Baggesen  paa  et  betegnende  Sted  i  Brevet 
fra  Februar  samme  Aar.  Dette  var  imidlertid  sans 
conséquence;  i  en  følgende  Skrivelse  fra  Juli  (paa 
hvilken  Oehlenschlager  lod  Baggesen  forgjæves  vente 
efter  Svar)  siger  Baggesen:  „Kjære  Oehlenschlager! 
Jeg  elsker  og  bliver  ved  at  elske  Dem." 

Slaget    paa   Rheden    begeistrede    ogsaa    Oehlen- 
schlager   til     „en    dramatisk   Situation"    med    Titel 

„Anden  April  1801".  Scenen  er  henlagt  til  en  Em- 
bedsmands Hus  i  Kjøbenhavn:  det  var  jo  Bureau- 
kratiets —  endnu  ikke  ret  endte  —  Dage.  Stykket 
aabnes  med  en  i  al  sin  Korthed  og  Simpelhed  for- 
træffelig Romance  om  Kjøbenhavns  tappre  Forsvar 
under  Frederik  den  tredie,  en  primula  veris,  der  ind- 
ledede den  senere  rige  Sommerflor  af  herlige  Oehlen- 
schlagerske  Romancer.  En  Student,  Broder  til  Elsker- 
inden, hvem  den  unge  Digter  havde  givet  Navnet 
Georgine  efter  sin  Forlovede,  skildrer  levende  Dagens 
Betydning : 

„En  Guddom  svæver  over  Kjøbenhavn. 
Al  Smaahedsaand,  alt  Nag  er  dræbt  i  Dag; 
thi  Tordenen  paa  Danmarks  Kongedyb 
har  brudt  Eorholdets  kolde,  snevre  Lænker. 
Den  gamle  Aand  er  vaagnet  af  sin  Dvale." 

Han  erklærer: 

„Saameget  veed  jeg,  at  jeg  er  idag 
langt  større,  end  jeg  nogensinde  var, 
fordi  jeg  føler  mig  at  være  dansk". 

Og  efter  Slaget  jubler  Elskeren,  en  Søofficer,  i 
klangfulde  Rhythmer,  Forløbere  for  lignende  i  „Sankt 
Hansaften-Spil" : 

„Salige  Dag! 

Danmarks  og  min  Lyksaligheds  Dag! 

Fra  Vaabenbrag, 

fra  de  glatte  Lag 

for  den  gode  Sag 

i  Elskovs  bævende  Favnetag! 

Salige  Dag!-' 

Den  fordringsløse,  varmtfølte,  om  end  ikke  be- 
tydelige dramatiske  Situation,  hvori  den  unge  juri- 
diske Student  forherhgede  Kampen  og  Kjærligheden, 

som  han  nylig  havde  lært  at  kjende ,  mdleveredes 
anonymt  til  Theaterdirektionen,  der  imidlertid  i  en 
lakonisk  Skrivelse  til  Oehlenschlåger,  dateret  den 
24de  Februar  1802,  uden  et  eneste  opmuntrende  Ord 
fandt  sig  beføiet  til  at  forkaste  det  vakkre  lille  Ar- 
beide,  som  saa  udkom  i  Trykken  næste  Maaned. 

I  December  1801  udgav  Oehlenschlåger  Nytaars- 
gaven  ,,Sjofna  for  Aaret  1802",  opkaldt  efter  Kjær- 
ligheds-Asynien  Sjofn  og  indledet  med  et  Digt  af  den 
unge  poetiske  Elsker  til  Elskovsdisen.  Nytaarsgaven 
indeholdt  desuden  ni  andre  Poesier  af  Udgiveren, 
deriblandt  en  Oversættelse  af  en  større  Fortælhng  af 
Baggesens  Ven  Wieland  efter  „Tusind  og  en  Nat" 
(hvis  Stof  senere  benyttedes  i  „Fiskeren")  og  af  et 
Par  Digte  af  Groethe.  Schack  Staffeldt,  der  efter  sin 
Hjemkomst  fra  Udenlandsreisen  var  bleven  —  Asses- 
sor i  Økonomi-  og  Commerce-Kollegiet  og  Kammer- 
junker, havde  givet  den  unge  juridiske  Student  et 
Par  Bidrag,  hvoraf  især  det  ene  „Platonismus"  slaaende 
viser  Modsætningen  mellem  de  to  første  danske  Eo- 
mantikere,  idet  hint  Digt  med  den  betegnende  Titel  i 
høiGlrad  bærer  Præg  af  det  tungsindige  „iiberschwang- 
Hche"  idealistiske  Sværmeri,  hvorved  dets  ulykkelige 
Forfatter,  som  tidligst  anslog  de  romantiske  Strenge 
hos  os,  saa  stærkt  adskiller  sig  fra  den  livskraftige, 
blomstrende  Aladdin,  der  snart  skulde  sætte  sin  dog 
saa  rigt  udstyrede  lyriske  Forgænger  aldeles  i  Skygge. 

En  Epilog  af  Oehlenschlåger  efter  Opførelsen  af 
Holbergs  „Hus-Spøgelse  eller  Abrakadabra,  Komedie 
uden  Aktricer,"  i  en  Klub,  hvilken  tryktes  i  „Den 
danske  Tilskuer"  i  Februar  1802,  viser,  hvorledes  den 
af  Kjærlighedens    første    søde    Fryd    betagne    unge 

vordende  Romantiker  stillede  sig  til  sin  store  Mod- 
sætning, det  foregaaende  Aarhundredes  epokegj ørende 
danske  Digter.    Freia  tiltales  her : 

„o  harmes  ei,  Gudinde  i  det  Høie! 

Hvo  skrev  det  ued  med  kold,  ufølsom  Lune? 

En  Pebersvend,  som  havde  intet  Øie 

for  skjønne  Piger,  blonde  eller  brune, 

en  Momus,  som  ei  blussed  for  det  Høie, 

fordi  det  Lave  passed  for  hans  Lune, 

og  derfor  digted  slige  Elskovsscener, 

hvorved  det  øriime  Hjerte  sig  forstener!" 

IForaaret  1802  skrev  Oehlenschlåger  i  Anledning 
af  Søslaget  det  foregaaende  Aar  en  Sang  for  Kron- 
prindsens  Livkorps,  som  Studenterkorpset  kaldtes, 
hvori  det  gribende  hed: 

„Oldtids-Kæmpehøie  sjunke, 

Danmarks  Daad  blev  glemt  paa  Jorden  — 

Dag!  som  en  elektrisk  Funke 

rystede  Du  atter  Norden". 

Og  Slagets  første  Aarsdag  fremkaldte  ligeledes  en 
Oehlenschlågersk  Kantate,  hvori  den  vordende  store 
Ijrisk-episke  Digter  paa  sine  Steder  alt  aabenbarer 
sig  i  de  mest  maleriske  Skildringer.  Den  begynder 
med  et  Kor: 

„Det  er  Danmarks  Høitidsdag!" 
o.   s.  V. 

Efterat  „En  Stemme"  har  skildret  Fredens  Lykke  og 
dens  Afbrydelse,  sluttende : 

„Da  flygted  Fredens  Crenius  og  græd", 

udbryder  en  anden  Stemme  med  høi  Pathos: 

„Men  sagte  Tordner  lød,  og  Jorden  bæved, 

og  mosbegroede  Bautastene  rasled, 

og  Oldtids  sjunkne  Gravhøi  hæved  sig. 

Da  traadte  Skjold  og  Frode 

og  Svend  og  Knud  og  Valdemar 

i  Kobberbrynier  op  og  viste  frem 

Rustpletterne  af  Blod  paa  Sværd  og  Skjold  — 

og  svunde. 

Og  i  de  gothisk-mørke  Hvælvinger 

vildt  flagred  af  sig  selv  det  gamle  Banner, 

som  svæved  over  Heltens  Ben; 

og  Sværdet  klirred  høit  og  lydeligt 

fra  Kristian  den  fjerdes  Kobberkiste; 

og  tæt  ved  Tordenskjolds  Kapel  i  Stranden 

lød  vildt  forvovne  Havfrus  Sang; 

og  Stenen  løsnedes  om  Gravene, 

hvor  Jueler  laa; 

og  Hvitfeldt  svæved  smilende,  forklaret, 

indhyllet  i  en  gjennemsigtig  Taage, 

Favn  imod  Favn  med  sine  Heltebrødre 

paa  Kongedybet." 

Koret  siger  saa: 

„Vi  følte  dem  virke,  de  elskte  Maner; 
i  Tøihuset  hvisled  de  gamle  Faner. 
En  underlig  Aand  steg  fra  Himmel  til  Jord 
og  svæved  over  Nord." 

Hvad  der  end  i  politisk  og  moralsk  Henseende  kan 
indvendes  mod  den  danske  Politik,  der  førte  til  Slaget 
paa  Rheden,  hvad  Mangler  vort  Forsvar  end  havde, 
hvad  der  end  kan  siges  mod  Kampens  Afbrydelse,  og 
om  end  den  af  Werlauff  ikke  uden  Grrund  fremhævede 
Tilbøielighed  hos  os,  som  vel  forresten  hos  de  fleste 
Folk,  til  at  overvurdere  vore  Bedrifter  og  til  Selvroes 
ved  denne  Leilighed  gjorde  sig  stærkt  gj ældende^)  — 
saa  vil  Skærtorsdagskampen  paa  Kongedybet  dog  al- 
tid staae  som  et  i  høi  Grad  betydningsfuldt  Moment  i 


')  Som  Repræsentant   herfor   siger   en    gammel  Matros    i  Oehlen- 
schlågers' „Anden  April  1801",  at  een  Dansk  kan  kuske  ti  Engelskmænd. 

vor  nyere  Historie,  som  Udgangspunkt  for  vort  na- 
tionale Liv  i  dette  Aarhundrede.  „Slaget  paa  Kjøben- 
havns Rlied"  —  siger  Ingemann,  der  1801  gik  i  Sla- 
gelse lærde  Skole,  i  sin  „Levnetsbog"  —  „maatte  som 
elektrisk  gjennemryste  hele  Danmark.  Selv  hos  den 
mindste  Skoledreng  i  Landet  fremkaldte  det  en  ufor- 
glemmelig Virkning.  Det  var,  som  den  Folkebevidst- 
hed, der  i  80  Aar  havde  slumret  i  fredelige  Drømme, 
ved  et  eneste  mægtigt  Tordenbrag  var  bleven  vakt." 
Og  den  et  Aar  yngre  C.  Hauch,  som  endnu  den- 
gang var  i  sit  Fødeland  Norge,  udtaler  sig  paa  lig- 
nende Maade  i  „Minder  fra  min  Barndom  og  Ungdom" . 

Skærtorsdagskampen  banede  Yeien  for  Oehlen- 
schlågers  Poesi  ikke  blot,  fordi  den  i  det  Hele  taget 
vakte  Folket  til  et  høiere  Liv,  men  paa  endnu  spe- 
ciellere  Maade,  idet  den  førte  Tanken  tilbage  til  den 
gamle  Heltetid,  som  den  unge  Digter  fordybede  sig  i 
og  stræbte  at  fremmane  af  Gravhøien.  Der  blev  jo 
ogsaa  kastet  en  Høi  over  de  Faldne  hgesom  over  Old- 
tidens Kæmper. 

Oehlenschlåger ,  der  i  sin  Prisafhandling  forher- 
Hgede  Hedenold  som  poetisk  Fundgrube  og  havde 
givet  sig  ifærd  med  det  Islandske,  syntes,  at  Historien 
i  Begyndelsen  af  Snorre  Sturlessøns  berømte  norske 
Kongekrønike  om  Harald  Haarfager,  som  under- 
tvinger Smaakongerne  for  at  vinde  den  skjønne  Gry  da, 
egnede  sig  til  at  behandles  dramatisk,  og  forsøgte  der- 
paa.  Hvor  hildet  han  imidlertid  endnu  var  i  den  sen- 
timentale Tidsalders  Taager,  kan  ses  af  en  tredie  Hand- 
ling i  Prosa  af  dette  Drama,  hvilken  er  bleven  be- 
varet. Den  handler  om  Herlaug,  der  lod  sig  levende 
begrave  for  ei  at  tvinges  til  at  bøie  Nakken  under 

Aaget.  Dette  mægtige  heroiske  Motiv  har  den  unge 
Poet  ombyttet  med  et  følsomt,  idet  han  lader  Helten 
gjøre  det  for  at  følge  sin  elskede  Hustru,  hvem  en 
gyselig  Elsker  har  forgivet,  da  hun  ikke  vil  føie  hans 
bolerske  Lyst.  Ogsaa  Saxos  Danmarkshistorie  syssel- 
satte Oehlenschlåger.  I  sit  Exemplar  af  Vedels  Over- 
sættelse har  Digteren  skrevet:  „Af  denne  Saxo  har  jeg 
fra  min  første  Ungdom  af  havt  mangfoldig  Hjælp''. 
I  den  gamle  Klerks  Sagnhistorie  tiltrak  Fortællingen 
om  de  norske  Brødre  Eriks  og  Rollers  Eventyr  i  Dan- 
mark Digteren;  og  han  bearbeidede  den  til  en  old- 
nordisk Fortælling,  hvoraf  over  en  halv  Snes  Ark 
tryktes  og  endnu  haves.  Man  kan  godt  forstaae,  at 
den  poetisk  fremadstræbende  Slotsforvalterfuldmægtig- 
Søn  tiltaltes  af  Sagnet  om  Erik,  ,,en  ringe  almues 
mand",  som  „vaar  her  til  dags  fortryckt  oc  holden  for 
en  simpel  oc  taabehg  mand  aff  alle",  men  i  hvis  Lod 
Lykken  falder,  saa  han  i  Forstand,  Ord  og  Grjerning 
bliver  uovervindelig.  Den  alt  i  Hovedsagen  hos  Saxo 
liggende  Ide  i  Oehlenschlagers  nordiske  Fortælling 
fremgaaer  af  nogle  Ord,  som  en  gammel  Jættekvinde 
i  et  Drømmesyn  udtaler  om  Erik  og  Stedbroderen 
Roller  til  den  Førstnævnte:  „Du  stiger,  han  synker. 
Længsel  vil  fortære  ham,  mens  Du  nyder  dit  liflige 
Liv."  Det  var  ligesom  et  Billede  af  den  unge  Dig- 
ter selv,  hvem  Fremtiden  tilhørte.  Den  ældre  Tids 
aandfuldeste  Repræsentant,  Digterbroderen  Baggesen 
skulde  ikke  mindre  end  den  nye  Tids  for  tidlig  komne 
Sanger  Schack  Staffeldt  fortæres  af  haabløs  Længsel 
og  blegne  for  Oehlenschlagers  stigende  Sol.  Oehlen- 
schlåger mægtede  dog  ikke  at  gjenføde  det  gamle 
heroiske  Stof  om  Erik  og  Roller  poetisk.    Hans  Erik 

er  moderne  sentimental,  og  hans  Roller  en  Slags 
AYerther.  Ossianske  Taager,  Schillerske  Røvere  og 
Tiecksk  „Klingklingel" -Poesi  fattes  ikke.  Thors 
Aabenbaring  viser  sig  betegnende  rationalistisk  at 
være  en  Mystifikation.  Hvor  mislykket,  ja  endog 
ikke  ganske  sjelden  Parodien  udfordrende  denne  old- 
nordiske Fortælling  —  hvori  Digterens  nyfødte  Kjær- 
Hghedsliv  som  i  adskillige  andre  Arbeider  fra  denne 
Tid  ikke  har  ladet  sig  uden  stærkt  Vidnesbyrd  — 
end  unegtelig  i  sin  Helhed  er,  vise  dog  nogle  af  Dig- 
tene i  den,  til  hvilken  Høide  Oehlenschlager  alt  den- 
gang i  sine  mest  inspirerede  Øieblikke  kunde  hæve 
sig  paa  Rhythmernes  Vinger.  Det  kan  f.  Ex.  ses  af  det 
Kvad,  som  efterlades  af  den  bortilende  unge  Skjald, 
der  var  draget  viden  om  og  altid  sang  om  et  hdet 
Barn,  han  havde  set  dybt  nede  i  Syden,  som  han  gav 
ud  for  at  være  en  Gud,  der  var  meget  bedre  end  alle 
Nordens  Guder  tilsammen  —  Sagnet  om  Erik  og 
Roller  henlægges  af  Saxo  til  Kristi  Fødselstid  i  Frode 
den  fredegodes  Dage.  Dette  Digt  danner  den  stær- 
keste Kontrast  til  Oplysningsperiodens  hele  Karakter 
og  er  et  varmblodigt,  om  end  hist  og  her  lidt  ube- 
hjælpsomt, Udtryk  for  den  frembrydende  nye  Roman- 
tiks drømmende  Higen  mod  det  lokkende  ubestemte 
Fjerne  saavel  i  Rum  som  i  Tid:  Syden,  Barneverdenen, 
Historiens  Begyndelsespunkter,  Mysteriet.  Digtet  be- 
gynder : 


„Taagen  dybt  nedfalder, 
Natten  kalder. 
Stjernen  atter  skimter, 
stærkt  den  afliniter.'' 

Det  ender: 

„Knælende  jeg  atter 

snart  omfatter 

dine  Knæ,  Du  Hvide, 

Søde,  Blide." 

Den  unge  danske  Digter  stod  selv,  efterat  det  at- 
tende Aarhundredes  Sol  var  gaaet  ned  i  Blod,  om- 
givet af  en  poetisk  Taage,  hvori  lokkende  romantiske 
Elverpiger  opførte  deres  bedaarende  Dands,  som  kom 
Staffeldt  saa  dyrt  at  staae.  Stjernen  vinkede,  stærkt 
glimtende  i  den  aflSTovalis  forherligede  hemmeligheds- 
fulde hellige  Nat,  til  det  straalende  Fjerne,  hvor  det 
vidunderlige  Barn  sad  i  mystisk  Herhghed  paa  den 
feirede  Jomfru-Moders  Skjød  som  den  ældede  Yerdens 
Grjenføder.  Renaissancen  havde  søgt  Foryngelse  i  den 
klassiske  Oldtids  klare  Dagslys  under  Hellas'  Him- 
mel; vort  Aarhundredes  Romantik  tyede  derimod, 
især  i  Udgangspunktet,  den  tydske  Drømmeverden, 
til  Middelalderens  maaneklare  Tryllenat,  hvilken  Op- 
lysningens Aarhundrede  skyede  hg  Pesten  og  troede 
at  have  gjort  det  af  med  for  bestandigt. 

Den  romantiske  „Hjemve"  —  som  Romantikeren 
Eichendorff  taler  om  i  sin  Bog,  der  afhandler  den 
nyere  tydske  Poesis  ethiske  og  religiøse  Betydning 
—  gjaldt  ikke  blot  det  religiøse,  men  ogsaa  det  na- 
tionale Barndomshjem;  og  for  dette  sidste  Territo- 
riums Vedkommende  var  Oehlenschlager  saa  lykkelig 
i  det  gamle  Norden  at  finde  et  godt  Reagens  mod 
Tendenserne  „in's  Blaue  liinein",  hvilket  fattedes  de 
tydske  Romantikere.  Den  nye  jDoetiske  Verden,  Oeh- 
lenschlager havde  opdaget  i  vor  Mythologi  og  Saga, 
var  hgeledes  smukt  repræsenteret  i  hans  oldnordiske 

Fortælling  ved  det  aabenbart  af  Skærtorsdagskampen 
inspirerede  kraftige  Drapa,  som  begynder: 

„Naar  Odin  vinker, 
naar  Sværdet  blinker, 
er  Helten  glad". 

Og  det  gamle  Norden  var  ikke  blot  Hjemsted  for 
blodig  Kamp,  men  ogsaa  for  trofast  Kj ærlighed.  Den 
graadfagre  Vanadis  Freia  deler  Yalen  med  As-Odin. 
Hendes  Rok,  som  straaler  prægtigt  i  Vinternatten  paa 
den  nordiske  Himmel  —  Stjernebilledet  Orion  —  be- 
geistrede  ligeledes  den  unge  danske  Skjald  og  Elsker : 

„Naar  Natten  udruller  sit  sorte  Slør, 
naar  Lyset  døer, 

naar  Himlen,  berøvet  sin  blanke  Lue, 
ruger  ned  som  en  skummel  Fængselbue  — 
da  fremluer,  Freia!  din  Kok  saa  blid 
ved  Kjærliglieds  stille  Midnatstid, 
sødtstraalende,  bævende,  hvid." 

Og  Ynglingens  Sang  om  Oefion  ender  med  en 
Forherligelse  af  Digterens  skjønne  Fødeø: 

„Heltes  Hjem, 
Du  gamle  Sjælland! 
hyggelig  udsøgt 
iblandt  Nordens 
bedste  Egne, 
tag  min  Sang! 
Hil  Dig,  Gefion, 
bedste  Disa 
iblandt  Diser! 
Sjællands  unge 
Skjald  Dig  priser." 

Ikke  blot  i  det  sidstnævnte  Digt  havde  Oehlen- 
schlåger  alt  begyndt  at  bearbeide  sin  nye  poetiske 
Gudeverden.      Mythen    om,    hvorledes   Idun    røves, 

men  tages  tilbage,  behandles  ligeledes  i  hans  oldnor- 
diske Fortælling.  Digtet  derom  ender  med  en  varm 
Lovprisning  af  Skjaldens  Kunst,  der  skulde  føre 
Brages  lyse,  længselvækkende,  sorgdulmende  Hustru 
tilbage  og  forynge  de  falmede  gamle  Aser  ogAsynier: 

„Herlige  Bragamaal, 

skjønne  Æble 

i  Bardekvindens 

gyldne  Kar! 

Kun  ved  Dig 

lever  Guder 

og  alt  Lifligt 

i  Naturen. 

Tidt  det  onde 

Muspelheimske, 

som  evig  strider 

mod  Guders  Klarhed, 

Dig  vil  dræbe; 

men  Kjærlighed, 

den  søde  Freia 

bringer  Dig 

med  Kraft  tilbage 

paa  Falkevinger. 

Skjønne  Bragamaal, 

Gudelue! 

Harpen  toner 

høit  din  Pris." 

Disse  Digte  give  en  levende  Forestilling  om,  hvor 
vidt  Oehlenschlager  alt  før  Steffens'  Ankomst  var 
naaet;  og  Digteren  lod  senere  med  Føje  flere  af  dem 
se  Lyset  i  en  mer  eller  mindre  forandret  Skikkelse. 
Stoffet  til  den  oldnordiske  Fortælling  benyttedes  til 
en  Episode  i  „Hroars  Saga". 

Med  Tilhængerne  af  den  ældre  Skole  havde  den 
unge  vordende  Romantiker  ofte  en  haard  Dyst  at  be- 
staae.  Det  var  saaledes  Tilfældet  med  Storms  Lands- 
mand fra  Grudbrandsdalen,  Pram,  med  hvem  Oehlen- 

schlager  havde  stiftet  Bekjendtskab  og  drukket  Dus  i 
Dreiers  Klub.  „Hør!"  sagde  den  iltre  TNTormand  en- 
gang til  ham,  da  de  disputerede  om  Schiller.  „Naar 
jeg  siger  til  en  tydsk  Underofficer:  Du  skal  skrive 
et  Stykke  som  Wallenstein !  og  den  Slyngel  ikke  gjør 
det  inden  24  Timer,  saa  har  han  fortjent  27  Stokke- 
prygl." Flertallet  af  Underofficererne  i  vor  Hær  var 
i  hine  Dage  hvervede  Tydskere.  Schiller,  om  hvem 
den  ældre  og  yngre  Poet  hos  os  ikke  kunde  enes, 
havde,  som  bekjendt,  samtidig  med  at  Napoleon  Bona- 
parte gik  sin  Seirsgang  gjennem  den  lynslagne  Ver- 
den, ikke  blot  theoretisk,  men  ogsaa  praktisk  frem- 
manet „Shakespeares  Schatten"  mod  det  borgerlige 
Dramas  Smaalighed  og  Ynkelighed.  Han  havde  dri- 
stigt vovet  (som  det  hedder  i  Prologen  til  „Wallen- 
steins  Lager") 

„auf  einen  Loliern  Schaiiplatz  zu  versetzen, 

niclit  unwerth  des  erhabenen  Moments 

der  Zeit,  in  dem  wir  strebend  uns  bewegen; 

denn  nur  der  grosse  Gegenstand  vermag 

den  tiefen  Grund  der  Menschlieit  aufzuregen: 

im  engen  Kreis  verengert  sich  der  Sinn, 

es  wåclist  der  Mensch  mit  seinen  grossern  Zwecken". 

Oehlenschlåger,  som  snart  skulde  træde  i  Schillers 
dramatiske  Fodspor,  grebes  naturHgvis  af  dette  Kæmpe- 
skridt paa  Kunstens  Skyggescene,  som  havde  været 
truet  med  aldeles  at  distanceres  af  Livets  Scene  i  Re- 
volutionstidsalderen ;  medens  den  brave  Pram,  skjøndt 
han  var  fra  „Kæmpers  Fødeland" ,  og  skjøndt  han 
havde  bundet  an  med  Stærkodder,  befandt  sig  i  samme 
Situation  som  Wieland  i  Groethes  satiriske  Ungdoms- 

arbeide  „Grotter,  Helden  und  Wieland".   Da  Herkules 

6* 

i  denne  aandfulde  dramatiske  Spøg,  der  spotter  den 
Wielandske  Opfattelse  af  Antiken,  aabenbarer  sig  for 
Wieland,  vil  den  gode  Scliwaber  ikke  vedkjende  sig 
den  kolossale  Heros,  men  erklærer:  „Ich  hab'  Euch 
mir  niemals  so  imaginirt.  Ich  vermuthete  einen  statt- 
lichen  Mann  mittlerer  Grrosse." 

Oehlensclilager  var  dog  ikke  mere  omvendt  til 
den  romantiske  Skole  end,  at  han  i  Hidsighed  kunde 
titulere  den  nye  poetiske  Retnings  tydske  Banner- 
førere Brødrene  Schlegel,  der  rigtignok  ofte  vare 
store  Renomister  og  ikke  gave  liden  Forargelse,  „ufor- 
skammede Drenge". 

Umiddelbart  før  Steffens  Ankomst  lod  Oehlen- 
schlager  i  „Den  danske  Tilskuer"  i  Mai  1802  trykke 
et  Digt  „Til  Apol".  Den  unge,  endnu  famlende  po- 
etiske Jurist  træder  her  paa  Vendepunktet  mellem 
det  Gramle  og  Nye  lyslevende  frem  for  os,  som  han 
staaer  og  gaaer.    Digtet  begynder: 

„Du  lange  laurbærkrans'de  Dreng-, 
der  altid  Lyren  har  i  Hænde 
og  klimprer  paa  den  gyldne  Streng 
fra  Morgenen  til  Aftens  Ende. 

men  gjør  forresten  idel  Vind 

og  bryster  Dig  saa  stolt  som  Pokker, 

fordi  Du  har  en  Kosenkind, 

en  rank  Figur  og  brune  Lokker, 

fordi  der  gaaer  ei  Dag  forbi, 

da  Du  tilsmiles  jo  af  Here 

og  ømt  omfavnes  af  de  Ni 

og  henrykt  kysses  af  Cythere  — " 


Digteren  var  selv  en  saadan  prægtig  lang  Dreng 
med  Rosenkind  og  mørke  Lokker,  der  nød  Kjærlig- 

hedens  søde  Fryd  og  klimiDrede  paa  den  ungdomme- 
lige Lyrsi  fra  Morgen  til  Aften.  Oelilenschlågers,  rig- 
tignok ikke  sjelden  temmelig  harnagtige,  fra  Faderen 
arvede  sunde  naive  Lune,  der  bevarede  ham  fra  at 
blive  en  romantisk  Don  Quixote  som  saa  mange  sam- 
tidige Tydskere,  gjør  sig  gj  ældende  i  dette  Digt, 
hvilket  lader  Nutiden  travestere  de  gamle  Guder  og 
Ceres  f.  Ex.  optræde  i  moderne  Skikkelse  som  en 
forædt  Forpagterkone.    Poemet  ender: 

„ — Bliv  lav,  bliv  stor, 

naar  hvad  Du  er  kun  ei  Du  bliver! 
Du  trives  ei  paa  denne  Jord, 
hvis  Lyren  ei  Du  sønderriver." 

Det  er  ganske  Ungersvendens  Situation.  Oehlen- 
schlåger  følte  dybt  i  sin  Trældom  hos  Fru  Justitia  — 
hvem  Ingemann  et  Decennium  senere  under  lignende 
Forhold  udskjældte  for  „en  gammel  Mo'erlil  med  tu- 
sinde Rynker  og  tør  som  en  Sild"  —  Sandheden  af  de 
Ord,  som  den  unge  Goethe,  hvis  Pegasus  under  Ud- 
arbeidelsen  af  „Gotz  von  Berlichingen"  ligeledes  gik 
i  Jurisprudensens  Aag,  lægger  sin  kjække  Ridder  i 
Munden:  „Es  "^drd  Einem  sauer  gemacht  das  Bischen 
Leben  und  Freiheit!" 

I  Juni  1802,  altsaa  Maaneden  efter  at  dette  Oehlen- 
schlågerske  Digt  tryktes,  gjæstede  Baggesen  Kjøben- 
havn,  hvor  han  dog  kun  opholdt  sig  nogle  faa  Dage. 
Det  var  i  et  fremtidssvangert  Vendepunkt,  Overgangs- 
tidens Repræsentant  dengang  gjensaae  vor  Hovedstad 
et  flygtigt  Nu.  Yaarprofeten  Steffens  ankom  netop 
sydfra  i  dette  Øiebhk,  da  Oehlenschlager  var  som  en 
bristefærdig  Knop.  I  sin  „Erklæring  til  Pubhkum" 
siger  Oehlenschlager  1818:  „Da  Baggesen  1802  gjorde 

et  kort  Besøg  hjem,  saaes  vi  ikke  meget,  og  vi  havde 
ikke  længer  nogen  tiltrækkende  Kraft  mod  hinanden. 
I  de  mellemværende  to  Aar  var  jeg  gaaet  frem  og 
kunde  ikke  vedligeholde  den  forrige  Begeistring  for 
ham  som  Digter.  Hans  Kjærhgheds-Blus  for  mig  syn- 
tes ogsaa  med  det  Samme  at  glimte  døende  i  Asken, 
og  med  vor  Brevvexling  var  det  forbi."  Baandet 
mellem  det  forrige  Aarhundredes  sidste  store  Digter 
og  Fremtidens  Skjald  løstes.  Oehlenschlager  stod  be- 
redt til  at  modtage  den  romantiske  Indvielse. 

Det  tidUgere  nævnte  Oehlenschlågerske  Digt  „Min 
barnlige  Dannelse " ,  der  tryktes  Maaneden  efter, 
Juli  1802  i  Rahbeks  „Den  danske  Tilskuer",  viser  for- 
resten, hvorledes  Oehlenschlager  baade  religiøst  og 
politisk  var  et  Barn  af  det  attende  Aarhundrede.  Idet 
Digteren  dvæler  ved  sin  elskede  Historielærer  Dich- 
mans Undervisning,  siger  han  nemlig: 

,,Jeg  saae  den  store  Jesus  svede  Blod 
i  Urt^gaarden,  saae,  hvor  Judas  ilte 
med  kolde  Bødler  frem  paa  sagte  Fod, 
forraadende  den  Ven,  som  Gud  tilsmilte. 

Og  Hellas'  Jesus  —  ogsaa  ham  jeg  saae, 
tilgivende  med  salig  milde  Blikke, 
i  Fængselshvælvingen  paa  sine  Straa 
af  Dødens  Kalk  høitidelig  at  drikke." 

Og  det  hedder: 

„Den  vakte  Frihedsaand  steg  til  vor  Jord, 
jeg  saae  ham  Paven  og  Bastillen  fælde. 
Dem  ingen  Niding,  var  han  nok  saa  stor, 
skal  atter  hæve  til  den  gamle  Vælde!" 


ANDEN  BOG. 

ALADDIN. 

Vendepunkt 


Det  norske  Element  har  spillet  en  betydelig  Eolle 
i  vor  Kulturhistorie.  I  den  første  Halvdel  af  det  at- 
tende Aarhundrede  skjænkede  Klippelandet  mod  Nord 
os  samtidigt  med  Tordenskjold  i  hans  Landsmand 
Holberg  den  første  Forfatter  af  universellere  Betyd- 
ning, den  egenlige  Grrundlægger  af  vor  Literatur ;  og 
i  den  sidste  Halvdel  af  samme  Aarhundrede  stillede 
Norge  (for  ikke  at  tale  om  Andre)  Tordenskjolds 
Æthng  Vessel  som  en  ypperlig  Modvægt  ligeoverfor 
Evald.  Ved  vor  Literaturs  Gjenfødelse  i  Begyndelsen 
af  det  nittende  Aarhundrede  var  ogsaa  en  i  Norge 
født  ung  Mand  —  der  forresten  hverken  paa  fædrene 
eller  mødrene  Side  var  af  norsk  Herkomst  og  alt  som 
Barn  kom  ned  til  Danmark  —  udkaaret  til  at  øve  en 
stærk  Indflydelse ;  og  den  nye  norske  Poesis  Betyd- 
ning for  vore  Dage  er  dybtindgribende. 

Henrik  Steffens,  der  skulde  spille  en  saa  stor  Rolle 
ved  den  gamle  nordiske  Heltetids  poetiske  Grjenfødelse 
i  vort  Aarhundredes  Vaar,  var  født  i  Søstaden  Stavanger 

i  det  sydlige  Norge,  Skuepladsen  for  stolte  nordiske 
Heltebedrifter,  en  Foraarsdag  1773,  samme  Aar  som 
LudvigTieck,  Aaret  efter  No  valis  og  Friedrich  Schlegel, 
der  alle  tre  i  høi  Grrad  skulde  paavirke  hans  modtage- 
lige Aand.  Faderen  var  af  holstensk  Familie,  men 
født  i  Sydamerika  paa  en  Plantage,  som  hans  Fader 
eiede ;  Moderen  —  en  Søster  til  N.  F.  S.  Grrundtvigs 
Moder  —  var  en  Sjællænderinde  af  den  gamle,  ud- 
bredte og  ansete  Bangske  Familie,  der  skal  ned- 
stamme fra  Esbern  Snare.  Faderen  var  Kirurg,  med 
ikke  Uden  Selvfølelse  og  af  en  noget  heftig,  revolutio- 
nær Karakter;  Moderen  var  sygehg,  bhd  og  religiøs. 
Oehlenschlågers  Fødselsaar  kom  den  sex  Aar  ældre 
Henrik  Steffens  med  Forældrene  til  Danmark,  hvor 
han  først  gik  i  Helsingørs  og  siden  i  Roeskildes  lærde 
Skole  og  derpaa  nød  Privatundervisning  i  Hoved- 
staden, ved  hvis  Universitet  han  blev  Student  1790 
samtidigt  med  den  et  Par  Aar  yngre  J.  P.  Mynster, 
der  ved  sin  Moders  andet  Ægteskab  var  blevet  ind- 
lemmet i  den  Bangske  Familie.  Steffens  skulde  have 
studeret  Theologi  hgesom  Slægtningen  Mynster;  men 
Naturvidenskaberne,  hvilke  dengang  toge  et  stort  Op- 
sving, droge  ham  uimodstaaeligt  til  sig.  Goethes 
Fragment  af  „Faust"  ,  der  udkom  i  Steffens'  Rusaar, 
greb  mægtigt  den  unge  Student,  hos  hvem  den,  alt 
1788  i  en  Alder  af  kun  37  Aar  afdøde,  sjællandske  Mo- 
ders drømmende  Natur  var  forenet  med  den  ameri- 
kanske Faders  urolige  Aand.  I  et  tydsk  Brev  fi'a 
1830  til  Ungdomsvennen  J.  P.  Mynster  taler  Steffens 
om  „vore  ungdommelige  Drømme"  og  spørger: 
„Erindrer-Du,  hvorledes  vi  dengang  altid  sagde:  „Kun 
ikke    forgaae   i  Mørke,    ubemærkede!"     I   Foraaret 

1794  tiltraadte  den  kun  en  Snes  Aar  gamle  Yngling 
med  en  sygelig  tungsindig  Afskedshilsen  paa  Yers  af 
J.  P.  Mynster  —  det  var  jo  Elegiens  Dage  —  en 
videnskabelig  Reise  til  sit  Fødeland,  der  drog  ham  til 
sig  som  et  Tiecksk  „Runebjerg"  og  overhovedet  spil- 
lede en  lignende  Rolle  for  ham  som  senere  for  Lands- 
manden C.  Hauch.  Trods  sin  pekuniære  Hjælpeløs- 
hed seilede  Steffens  —  over  hvem  J.  P.  Mynster  havde 
lavet  følgende  Grravskrift : 

„Vandrer!  her  ligger  den  Mand,  hvem  ingen  Ting  høied: 
se!  endnu  i  sin  Grav  ligger  han  stiv  som  en  Pind''  — 

med  en  Energi,  der  minder  om  Holbergs  i  dennes 
Ungdomsaar  under  beslægtede  Forhold,  om  Efter- 
aaret  fra  N'orge  til  Tydskland  som  til  det  forjættede 
Land.  Der  forberedtes  jo  samtidigt  med  den  franske 
Revolution  en  Revolution  i  Aandens  Verden;  der 
var  en  fremtidssvanger  Stræben  i  Videnskab  og  Poesi, 
som  deltes  af  den  ildfulde  unge  Normand;  der  stod 
en  ideel  Kamp,  som  han  følte  sig  kaldet  til  at  vie  sine 
uprøvede  Kræfter. 

Henrik  Steffens,  der,  ligesom  den  urolige,  even- 
tyrligt fremadstræbende  Riddersmand  Ulrich  von 
Hutten  i  Reformationstidens  Krisis,  vendte  det  mage- 
lige Hjemfødnings-Liv  Ryggen  og  gik  ud  paa  dristige 
Tog,  skulde  dog  ikke  uden  at  sættes  paa  haard  Prøve 
naae  Maalet.  Som  Skibbrudden  kom  han  til  Elben 
og  maatte  derpaa  midt  om  Vinteren  fra  Hamborgs 
storartede  kosmopohtiske  Handelsrøre  tye  til  den 
lille  triste  danske  Fæstning  Rendsborg,  hvor  Faderen 
levede  i  fortrykte  Kaar  som  Regimentskirurg,  og  hvor 
den  unge  Naturforsker  ofte  grebes  af  dybt  Mismod. 

I  Februar  1796  drog  lian  til  Kiel,  hvor  han,  under 
stadig  Kamp  med  det  materielle  Livs  uafviselige  For- 
dringer og  under  stærk  indre  Gjæring,  paa  ingen- 
lunde feilfrit  Tydsk  med  Bifald  holdt  naturfilosofiske 
Forelæsninger  ved  Universitetet  og  Aaret  efter  fik 
den  filosofiske  Doktorgrad.  „Ofte  svæver  et  glim- 
rende Fantasispil  for  mine  Øine,  som  forsvinder,  naar 
jeg  vil  gribe  efter  det,"  skriver  han  i  de  Dage  til  en 
Ven  iKjøbenhavn.  „Hvilken  dunkel,  bevidstløs  Stræ- 
ben mod  det  Ubekj endte,  der  bestandig  straalede  mig 
imøde  fra  en  forunderlig  fjern  Verden,  men  flygtede, 
naar  jeg  vilde  gribe  det!"  udbryder  han  i  Anledning 
af  sine  Forelæsninger  i  et  Brev  til  SehelHng  et  Par 
Aar  efter.  F.  H.  Jacobis  Skrift  om  Spinoza  —  der 
ogsaa  senere  fik  Betydning  for  J.  P.  Mynster  —  gjorde 
paa  denne  Tid  Epoke  i  Steffens'  aandelige  Liv;  og 
den  store  xDantheistiske  Filosof,  som  i  det  syttende 
Aarhundrede  i  Holland  forfærdigede  optiske  Glas  for 
Legemets  og  Sjælens  Øine,  øvede  mægtig  Indflydelse 
paa  den  over  Livets  Gaade  grublende  moderne  Ham- 
let, der  grebes  af  „den  høie  Evidens  i  hans  Demon- 
strationer, dette  Lys,  denne  klare  Overbevisning, 
denne  rene,  himmelske  Uskyldighed"  —  for  at  bruge 
Steffens'  Ord  om  Spinoza  i  hans  kjøbenhavnske  „Lid- 
ledning til  filosofiske  Forelæsninger"  fra  1803.  Efterat 
Steffens'  Elskede,  til  hvem  han  havde  været  knyttet 
en  tre  Aars  Tid,  i  Efteraaret  1797  havde  ægtet  en 
Anden,  hvad  der  styrtede  ham  i  mørk  Fortvivlelse, 
og  efterat  Faderens  Død  i  Marts  1798  yderhgere 
havde  rystet  ham,  faldt  Schellings  „Ideen  zu  einer 
Philosophie  der  Natur"  i  hans  Hænder,  og  han  greb 
med  stormende  Uro  dette  banebrydende  Skrift,  der 

indledede  den  nyere  tjdske  Filosofis  Overgang  fra 
Subjektivismen  til  Objektivismen  med  Naturen  som 
Udgangspunkt.  Det  blev  af  gjennemgribende  Betyd- 
ning for  den  unge  fantasirige  og  følelsesfulde  gj  ærende 
Filosof  og  Katurforsker,  som  nu  med  forhøiet  Læng- 
sel higede  mod  det  Land,  hvor  Aanden  dengang  fei- 
rede  Triumfer,  der  rivahserede  med  de  franske  Hæres 
under  K^apoleon  Bonaparte.  Han  ilede  til  Kjøben- 
havn;  og  den  sjeldne  tydskfødte  Finantsminister  Grrev 
Schimmelmann,  der  hilsede  alt  aandeligt  Betydnings- 
fuldt Velkommen,  Baggesens  og  senere  Oehlen- 
schlågers  trofaste  Mæcen,  satte  den  25aarige  Xatur- 
forsker  istand  til  at  gjøre  den  attraaede  Valfart  til  den 
nye  Aands  hellige  Steder  hinsides  Elben. 

I  Jena,  Filosofiens  Hovedarnested  dengang,  hvor- 
til stræbende  Ynglinge  strømmede  fra  alle  Verdens 
Lande,  hørte  Steffens  den  et  Par  Aar  yngre  Schelling 
begynde  sine  Forelæsninger  —  der  1799  udgaves 
under  Titel  „Erster  Entwurf  eines  Systems  der  Natur- 
philosopliie '•  ■ —  og  sluttede  sig  varmt  til  den  dristige 
geniale  Tænker  samt  til  A.  "W.  Schlegel,  der  samtidigt 
med  Schelling  var  bleven  Professor  i  Jena,  hvor 
ogsaa  Fichte  holdt  Forelæsninger.  Goethe,  der  var 
fordybet  i  Xaturstudier,  kom  i  Besøg  fra  det  nærlig- 
gende "Weimar;  og  den  unge  Normand  kjørte  med 
Digterkongen  som  hans  Gjæst  til  det  poetiske  Tydsk- 
lands  Hovedstad,  „^vie  Bethlehem  in  Juda,  klein  und 
gross'",  hvor  han  i  Januar  1799  i  Schillers  Loge  ved 
Siden  af  den  ædle  Forfatter  af  „Wallenstein'- ,  der 
efter  „Sturm  und  Drang" -Perioden  havde  vendt  sig 
til  Historien  som  Goethe  til  Naturen,  saae  „Die  Pic- 
colomini" første  Gang  gaae  over  Scenen.    I  Foraaret 

1799  drog  Steffens  til  Berlin,  hvor  lian  glædede  sig 
ved  at  gjøre  Bekjendtskab  med  Fr.  Schlegel  ogTieck, 
hvilken  Sidste  —  som  Steffens  i  et  Brev  til  A.  W. 
Schlegel  fra  samme  Aar  „er  tilbøiehg  til  at  kalde  sin 
Sjæls  Æsthetiker"  —  dengang  udgav  „Eomantische 
Dichtungen'-.  Med  ikke  mindre  Glæde  gjorde  Stef- 
fens i  Berlin  Schleiermachers  Bekjendtskab.  Reisen 
gik  saa  til  den  saxiske  Bjergstad  Freiberg,  hvor  Da- 
tidens største  Mineralog  Werner  samlede  Natur- 
forskere fra  alle  Lande  om  sig,  og  hvor  Steffens  lærte 
Novalis  at  kjende.  Den  sælsomme  underjordiske 
Verden  i  Grruberne  forfeilede  naturligvis  ikke  sin 
Virkning  paa  Naturfilosofen.  Det  nve  Aarhundredes 
Begyndelse  feiredes  i  Weimar  paa  et  Maskebal  sam- 
men med  Dioskurerne  Goethe  og  Schiller  samt 
SchelHng,  til  hvilken  Sidste,  der  i  Aarhundredets 
Vendepunkt  udgav  sit  „System  des  transcendentalen 
Ideahsmus",  Steffens  kort  iforveien  havde  skrevet: 
„Jeg  er  Deres  Discipel,  aldeles  Deres  Discipel.  Alt, 
hvad  jeg  vil  komme  til  at  præstere,  tilhører  oprinde- 
lig Dem.''  I  Foraaret  1801  udgav  Steffens  sine,  til 
Goethe  dedicerede,  „Beitråge  zur  inneren  Natur- 
geschichte  der  Erde".  Næste  Foraar  drog  han  hjem 
for  at  omvende  sine  Landsmænd  til  det  nye  Evan- 
gehum,  den  spekulative  Idealisme  og  den  romantiske 
Poesi.  Han  traf  i  Leipzig  i  Slutningen  af  Mai  sammen 
med  den  Hgeledes  for  Naturfilosofien  begeistrede 
H.  C.  Ørsted,  der  var  ifærd  med  atbegynde  den  samme 
Valfart  til  Tjdsklands  Kulturmidtpunkter,  som  Stef- 
fens havde  gjort,  og  forlovede  sig  i  Begyndelsen  af 
næste  Maaned  med  Komponisten  Reichardts  unge, 
skjønne  Datter  i  Giebichenstein  ved  Halle. 

Oehlenschlåger  sad  den  Sommer  en  Middag  paa 
et  Beværtningssted  paa  Kongens  Nytorv.  En  klap- 
pede ham  paa  Skulderen.  Den  unge  Stud.  jur.  vendte 
sig  om  og  saae  Lægen  O.  H.  Mynster  bag  sin  Stol 
med  en  ung,  rank  Mand,  hvis  smukke  Ansigt  var 
fuldt  af  Liv  og  Aand.  „Maa  jeg  gjøre  Dig  bekjendt 
med  en  ung  Digter,  som  alt  har  ladet  Adskilligt 
trj^kke ! "  sagde  Mynster  til  sin  Ledsager,  hvem  han 
derpaa  præsenterede  for  Oehlenschlåger  som  Dr. 
Steffens. 

Nogle  Aftener  efter  traf  Oehlenschlåger  Steffens  i 
Dreiers  Klub.  Dette  gamle  Selskab  levede  dengang 
for  en  stor  Del  af  Reminiscenser  fra  det  foregaaende 
Aarhundrede  j)aa  en  første  Sal  i  Læderstræde.  Der 
var  den  ansete  Rahbek  med  sit  røde  Haar ,  Hdt 
forover  bøiet,  altid  i  Bevægelse,  leende  og  hviskende 
med  sin  noget  skærende  Stemme.  Der  førte  den 
koleriske  Pram,  Kommitteret  i  Økonomi-  og  Com- 
merce-KoUegiet,  en  Person:  han  blev  1802  Justits- 
raad.  Der  gik  Veteranen  Abrahamson  alvorlig  om  i 
sin  gammeldags  Artilleri-Uniform  med  Foret  udad 
paa  de  brede  Kjoleskjøder  —  han  havde  været  Ar- 
tillerikapitain.  Der  spankulerede  den  høie ,  smalle 
Horn,  som  i  Foraaret  1802  blev  Høiesteretsadvokat, 
„den  skrappe  Regnemester" ,  med  lange  Skridt  og 
paafaldende  store  Øine;  han  stillede  senere  Hustruens 
Navn :  Winkel  foran  sit,  da  den  efter  Gustav  den  tre- 
dies Mord  landsforviste  svenske  Grev  Horn  bosatte 
sig  i  Kjøbenhavn.  Hin  Sommeraften  1802  bragte 
Steffens,  der  faa  Aar  iforveien  i  et  Brev  til  Schelling 
havde  kaldt  sine  i  gemytlig  Ro  nedsunkne  Lands- 
mænd „Abderiter",  Røre  i  den  ellers  jævnt  kj edelige 

Klub.  Hans  mægtige  Veltalenhed  slog  ned  som  Lyn. 
Med  Aand  og  Ild,  straalende  Øine  og  livlige  G-estus 
prædikede  han  med  norsk  Accent  det  nye  tydske 
Evangelium  og  skaanede  ikke  det  Gramle,  ja  paastod 
endog-  —  i  saa  Henseende  trædende  i  Fr.  Schleo^els 
Fodspor  —  at  Lessing  ikke  var  nogen  ægte  Digter. 
De  Tilstedeværende  tabte  baade  Næse  og  Mund  og 
stode  forstenede,  maalløse.  Kun  Oehlenschlåger,  hvem 
Sander  alt  havde  advaret  for  Steffens  som  en  af  den 
nyere  Skoles  ivrigste  Tilhængere,  vovede  at  tage  til 
Gjenmæle,  men  kunde  naturligvis  ikke  hamle  op  med 
den  unge  Filosofs  stormende  Veltalenhed.  Da  Stef- 
fens var  gaaet,  og  de  brave  Klubbister  kom  lidt  til 
sig  selv  igjen  efter  dette  romantiske  Mareridt,  vare 
de  ikke  sene  med  at  rose  Oehlenschlåger,  som  Jesper 
Ridefoged  Per  Degn,  for  hans  Opposition  mod  den 
slemme  nysankomne  Erasmus  Montanus,  der  vilde 
indføre  en  ny  Tro  paa  det  gode  gamle  Bjerg  og  lade 
Jorden  bevæge  sig.  Til  deres  ikke  ringe  Sorg  udbrød 
Oehlenschlåger  imidlertid:  ,,I  tage  feil,  hvis  I  troe  at 
kunne  gjøre  Regning  paa  mig  som  en  Modstander  af 
denne  Mand.  Lad  ham  ogsaa  have  Uret  i  Noget,  men 
hvilken  Ild,  Begeistring,  Forstand,  Vittighed,  Vel- 
talenhed! Jeg  føler,  at  Dr.  Steffens  og  jeg  ville  blive 
de  bedste  Venner  af  Verden. " 

Det  varede  ogsaa  kun  meget  kort  Tid,  inden  den 
unge  juridiske  Student  og  Poet  opsøgte  „den  tydske 
Doktor",  som  Steffens  tituleredes  i  vor  til  Karikeren 
og  Øgenavne  saa  tilbøieUge  smaakjøbstedagtige  Hoved- 
stad, om  hvilken  Natui^losofen  faa  Aar  iforveien 
havde  ski^evet  til  J.  P.  Mynster:  „En  politisk  Sværm 
stormede  mig  imøde,   jammerligt  Væv  døvede  mig, 

forvanskede  Genier  vrimlede  omkring.  Ingen  høi  In- 
teresse, ingen  Følelse,  som  hæver  os !  Det  var  Hver- 
dagsmennesker, og  de  største  Ideer  tabte  deres  Me- 
ning og  uendelige  Omfang  i  deres  Mund."  Den  unge 
norske  Naturfilosofs  Bolig  var  ikke  mindre  romantisk 
end  lian  selv.  Over  en  renlig  firkantet  Gaard  i  et 
smukt  stille  Hus,  der  tilhørte  en  Kjøbmand,  som  var 
bleven  rig  i  det  fjerne  Indien,  kom  Oehlenschlåger 
gjennem  en  kort  mørk  Gang  og  en  lille  Stue  ind  i  en 
underlig  stor  gammel  Sal.  Væggene  med  poleret 
mørkt  Panelværk  vare  delte  i  Felter  med  forgyldte 
Rande,  fra  hvilke  Figurer  af  den  hellige  Historie 
skuede  ud.  Møblerne  vare  af  gammeldags  Form, 
Borde,  Stole,  Skabe,  Pult  af  glindsende  sort  Ibenholt. 
De  høie  Vinduer  med  gule  Gardiner,  som  faldt  ned  i 
rige  Folder,  vendte  ud  mod  en  af  høie  Mure  omgiven 
forsømt  gammel  Have  med  yppig  Græsvæxt  og  mange 
Træer,  gjennem  hvis  sagte  susende  Løv  Sommersolen 
skinnede  dæmpet  ind  i  Salen.  Vognlarmen  fra  Graden 
lød  kun  utydeligt  som  fra  det  Fjerne.  Den  unge 
Digter  følte  sig  hentryllet  langt  fra  Spidsborgerhvet 
til  en  Troldmands  mystiske  Bolig,  omgivet  af  en 
underfuld  Aandeverden.  Et  Værk  af  Shakespeares, 
Calderons  og  Cervantes  Samtidige,  den  tydske  theo- 
sofiske  Bondesøn  og  Skomager  Jakob  Bøhme,  hvis 
Titel  „Aurora"  alt  virkede  betydningsfuldt  forjæt- 
tende, laa  opslaaet  paa  det  sorte  Ibenholts  Bord,  paa 
hvilket  Solstraalerne  spillede.  Det  var  om  dette  Værk, 
Novalis  skrev  til  Tieck: 

„Die  Zeit  ist  da,  und  nicht  verborgen 
soli  das  Mysterium  mehr  seyn. 

In  diesem  Buche  bricht  der  Morgen 
gewaltig  in  die  Zeit  hinein." 

Klokken  var  11  om  Formiddagen,  da  de  to  unge 
Mænd  begyndte  deres  epokegjørende  Samtale.  De 
spiste  og  drak  Yin  sammen  paa  deres  første  Mødested 
paa  Kongens  Nytorv,  spadserede  til  Oehlensclilågers 
Barndomshjem,  der  straalede  i  liele  sin  livsalige  Sommer- 
glands,  og  gik  rundt  i  den  ensomme  romantiske 
Søndermark.  Mangen  med  Kone  og  Børn  adstadig 
spadserende  kjøbenhavnsk  Borgermand  har  vist  hin 
Sommer-Eftermiddag  forundret  stirret  paa  de  to  unge 
ivrigt  samtalende  og  heftigt  gestikulerende  Grenier. 
Det  var  en  Vandring  som  Aladdins  med  Noureddin 
udenfor  Persiens  Hovedstad.  Reflexionens  Repræsen- 
tant Noureddin  og  Umiddelbarhedens  Repræsentant 
Aladdin  komme  jo  i  første  Akt  af  Oehlensclilågers 
efter  Steffens'  definitive  Bortreise  i  Sommeren  1804 
forfattede  berømte  dramatiske  Eventyr  gaaende  sam- 
men udenfor  Ispahan,  fordybede  i  Samtale.  Aladdin 
udbryder : 

„Ak,  kjæreste  Hr.  Fætter!  I  fortæller 

de  bedste  Eventyr,  som  jeg  har  hørt 

i  al  min  Levetid.     Det  er  en  Lyst 

at  høre  Eder  saadan  tale,  Fætter! 

Det  forekommer  mig,  som  om  jeg  var 

langt  klogere,  end  da  vi  først  gik  ud 

af  Porten.     I  har  viist  mig  rundt  omkring 

i  alle  Verdens  Dele.     Hvad  I  siger 

om  Handelsdriften  er  fornøieligt 

at  høre  paa;  dog  maa  jeg  tilstaae  rent  ud, 

at  hvad  I  talte  om  Naturens  Kræfter, 

dens  skjulte  underlige  Skatte  —  om 

de  Mennesker,  som  af  en  venhg  Skjebne 

tidt  pludselig  faae  det,  som  Andre  hige 

forgjæves  efter  deres  hole  Liv  — 

om  det  Usynliges  Indvirkning  i 

det  Synlige  og  alle  slige  Sager: 

det  mored  mig  af  alle  Ting  dog  mest." 

Noureddin  svarer: 

„Det  er  og  det  Mærkværdigste,  min  Søn! 
det  Helligste,  hvortil  vor  Sjæl  sig  hæver". 

Der  kan  ikke  være  Tvivl  om,  at  Digteren  ved 
denne  Scene  i  „Aladdin"  har  tænkt  paa  hin  første,  be- 
tydningsfulde Vandring  med  Naturfilosofen  Sommer- 
dagen 1802. 

De  to  unge  Mænd  vendte  saa  tilbage  til  Steifens' 
sælsomme  fra  Døgnets  Larm  gjemte  stille  Bolig,  hvor 
Tankeudvexlingen  fortsattes  til  Kl.  3  om  Morgenen 
—  Samtalen  strakte  sig  altsaa  over  hele  sexten 
Timer.  Oehlenschlåger  gik  derpaa,  medens  Solen  alt 
brød  frem  efter  den  korte  Sommernat,  overvældet  af 
nye  Indtryk,  tilkøis  hos  den  fremmede  Magus,  der 
havde  rørt  op  i  hans  Sjæl  som  Ingen  før.  Den  ild- 
fulde Digter  sov  altid  uroUgt  og  manøvrerede  med 
Sengetæpperne  som  en  Sømand  med  Seilene,  men 
denne  Morgen  gik  det  endnu  uroligere  til  end  sæd- 
vanligt. Oehlenschlågers  varme  Blod  var  kommet  i  en 
saadan  Bevægelse,  at  han,  efter  at  have  slumret  lidt, 
drømmende  sprang  ud  af  Sengen  og  larmede. 

Efter  Frokosten  gik  den  unge  Digter  hjem  i  sit 
lille  Kammer  paa  Vestergade  hos  den  brave  Farver- 
enke.  Et  saadant  Døgn  havde  han  endnu  aldrig  op- 
levet! Der  gik  høie  Dønninger  i  hans  Sjæl  efter  den 
fremtidssvangre  Samtale;  han  kunde  ikke  holde  sig 
rolig,  men  greb,  stærkt  bevæget,  Pennen  og  gav  sit 

Hjerte  Luft.    For  hans  Fantasi  svævede  i  underfuld 

7* 

mytliisk  Belysning  et  Par  store  Guldhorn  med  sæl- 
somme Figurer  og  Skrifttegn  fra  liine  Oldtids-Dage, 
som  han,  dybt  greben  af  deres  Storhed,  saae  i  Morgen- 
rødens mest  straalende  Glands.  De  vare  fundne  — 
og  forsvundne.  En  Sommerdag  i  den  første  Halvdel 
af  det  pedantisk-lærde  17de  Aarhundrede  havde  en 
fattig  Kniplepige  fra  en  Landsby  ved  Jjdlands  Syd- 
grændse  paa  sin  barbenede  Kirkevandring  fundet  det 
første ;  og  et  Aarhundrede  efter,  i  Oplysningens  Tids- 
alder, medens  Holberg  i  Hovedstaden  lo  ad  de  gamle 
Dage,  fandt  en  fattig  Bonde,  der  en  Foraarsdag  gik 
ud  for  at  grave  Ler,  det  andet  i  Jorden  ved  den 
samme  Landsby,  hvor  det  første  havde  ligget.  Disse 
kostelige  Oldtidsminder  opbevaredes  paa  „Kunst- 
kammeret" blandt  Rariteter  og  Snurrepiberier,  men 
vare  om  Foraaret  blevne  bortstjaalne  af  en  Gruldsmed. 
I  kraftige  Jamber  og  heftigere  fremadskridende 
Anapæster,  kun  to  Fødder  i  hver  Linie,  med  kvinde- 
lige Eim  klangfuldt  følgende  paa  hinanden,  to  og  to. 
Slag  i  Slag,  begyndte  den  begeistrede  unge  Digter: 

„De  liiger  og  søger 
i  gamle  Bøger, 
i  oplukte  Høie 
med  speidende  Øie, 
paa  Sværd  og  Skjolde, 
i  muldne  Volde, 
paa  Runestene, 
blandt  smuldncde  Bene". 


Han  vedblev: 


„Oldtids  Bedrifter, 
anede,  trylle. 

Men  i  Mulm  de  sig  hylle 
de  gamle  Skrifter. 

Blikket  stirrer, 

sig  Tanken  forvirrer, 

i  Taage  de  famle. 

„I  gamle,  gamle 

hensvundne  Dage, 

da  det  straalte  i  Norden, 

da- Himlen  var  paa  .Torden! 

giv  et  Glimt  tilbage!" 

Skyen  suser. 

Natten  bruser, 

Gravhøien  sukker, 

Kosen  sig  lukker. 

De  øvre  Regioner 

toner. 

De  sig  møde,  de  sig  møde 

de  forklarede  Høie, 

kampfarvede,  røde, 

med  Stjerneglands  i  Øie." 

De  gamle  Guder  bestemme,  at  „det  skjønneste 
Skjønne",  en  Mø,  skal  finde  et  Minde  om  den  gamle 
Herlighed.  Ikke  den,  der  higer  og  søger  i  gamle 
Bøger  o.  s.  v.,  er  Lykkens  Yndling,  de  Gammelkloges 
uroligt  speidende  Øie  famler  i  Taage.  Salige  ere  de 
Fattige  i  Aanden,  dem  aabenbare  Guderne  sig  for  — 
som  det  hedder  i  Schillers,  senere  af  Oehlenschlager 
oversatte,  Digt  „Das  Gliick"  : 

„Nicht  der  Seliende  wird  von  ihrer  Erscheinung  beseligt, 
ihrer  Herlichkeit  Glanz  hat  nur  der  Blinde  geschaut. 
Gern  erwahlen  sie  sich  der  Einfalt  kindUche  Seele, 
in  das  bescheidne  Gefass  schliessen  sie  Gottliches  ein." 

Morgenstunden  oprinder,  som  skal  bringe  Skat- 
ten i  den  sorgløst  smilende,  kun  paa  Elskov  grublende 
Kvindes  Hænder. 

„Hrymfaxe,  den  sorte, 
puster  og  dukker 

og  i  Havet  sig  begraver. 
Morgenens  Porte 
Delliug  oplukker, 
og  Skinfaxe  traver 
i  straalende  Lue 
paa  Himlens  Bue.') 

Og"  Fuglene  synge. 

Dugperler  bade 

Blomsterblade, 

som  Vindene  gynge. 

Og  med  svævende  Fjed 

en  Mø  hendandser 

til  Marken  afsted. 

Violer  hende  krandser, 

hendes  Rosenkind  brænder, 

hun  har  Liliehænder. 

Let  som  en  Hind 

med  muntert  Sind 

hun  svæver  og  smiler. 

Og  som  hun  iler 

og  paa  Elskov  grubler  — 

hun  snubler 

og  stirrer  og  skuer 

gyldne  Luer 

og  rødmer  og  bæver 

og,  sittrende,  hæver 

med  undrende  Aand 

af  sorten  Muld 

med  snehvide  Haand 

det  røde  Guld 

En  sagte  Torden 
dundrer. 
Hele  Norden 
undrer." 


De  stimle  nu  lien  og  grave  begj ærlig  for  at  finde 


')    Rimmanke    er  Nattens  Hest,    DelUng  Dagens  Fader    og  Lys- 
manke Dagens  Hest  i  den  nordiske  Mythologi. 

mere  Guld,  men  forgjæves:  de  se  kun  Muldet,  hvoraf 
Klenodiet  er  skudt  frem. 

Et  Sekel  svinder.  De  gamle  Guder  samles  atter  i 
Skyerne : 

„For  de  sjeldne  Faa, 

som  vor  Gave  forstaae, 

som  ei  Jordlænker  binde, 

men  hvis  Sjæle  sig  hæve 

til  det  Eviges  Tinde, 

som  ane  det  Høie 

i  Naturens  Øie, 

som,  tilbedende  bæve 

for  Guddommens  Straaler 

i  Sole,  i  Yioler, 

i  det  Mindste,  i  det  Største, 

som  brændende  tørste 

efter  Livets  Liv, 

som,  o  store  Aand 

for  de  svundne  Tider! 

se  dit  Guddomsblik 

paa  Helligdommens  Sider  — 

for  dem  lyder  atter  vort  ,.BlivI" 

Naturens  Søn 

ukjendt  i  Løn, 

men  som  sine  Fædre 

kraftig  og  stor 

dyrkende  sin  Jord, 

ham  vil  vi  hædre, 

han  skal  atter  finde!" 

Saa  synge  de  og  svinde." 

Det  Umiddelbare  er  Lykken  vedblivende  liuld. 
Naturens  ubekj endte  store  og  kraftige  Søn,  Fædrenes 
ægte  Ætling,  der  trofast  dyrker  den  nærende  Moder- 
jord, finder  en  straalende  Morgenstund  Guldet,  hvor 
den  begjærligt  søgende  Yrimmel  kun  saae  Muldet. 

„Da  standser  Ploven, 
og  en  Gysen  farer 

igjennem  Skoveu. 
Fugleskarer 
pludselig  tier. 
HelUg  Taushed 
Alt  indvier. 

Da  klinger  i  Muld 
det  gamle  Guld." 

Det  gaaer  atter,  som  Schiller  siger  i  sit  Digt  „Die 
Worte  des  Glaubens": 

„Und  was  kein  Verstand  der  Verståndigen  sieht, 
das  iibet  in  Einfalt  ein  kindlich  Gemiith". 

Den  kvindelige,  kun  paa  Elskov  muntert  grub- 
lende Skjønked  og  den  mandlige  Styrke,  staaende  paa 
Folkelivets  urkraftige  Grund,  hæve  Skatten,  som  und- 
drog sig  den  gammelklogt  grublende  vindesyge 
Stræben.  I  ,,Anders-Skov"  i  „Langelands -Heise  i 
Sommeren  1804"  forherliger  Oehlenschlåger  —  der  i 
„Hæderssang  over  den  brave  Lars  Bagge"  (Bearbei- 
delse  af  en  Biirgersk  Romance)  i  „Den  danske  Til- 
skuer" i  Slutningen  af  1801  havde  besunget  den 
simple  Søgut  —  paa  hgnende  Maade  som  i  „Gruld- 
hornene"  den  danske  Almue  ude  i  den  frie  Ka- 
tur,  hvis  Lænker  den  brave  unge  Krouprinds 
Frederik  og  hans  ædle  Raadgivere  brøde,  saa  den 
efterhaanden  kunde  indtage  sin  berettigede  Plads  i 
Folkenes  Aarhundrede : 

„Bonden  end  med  Andagt  skuer 
hen  til  Kirkens  hvalte  Buer, 
Himlen  i  hans  Hjerte  luer--. 

Og  i  den  lille  dramatiske  Idyl  „Ærhghed  varer 
længst",  der  udkom  og  opførtes  1813,  hedder  det: 

„Bag  Purpret  skjuler  Synden  sig  saa  ofte  — 
lad  bag  en  Bondekofte 

idag  et  Hjerte  funkle. 

hvis  stille  Dyd  kan  Heltene  fordunkle!" 

Landbefolkningen,  det  agerdyrkende  Danmarks 
Hovedbestanddel,  den  egenlige  Bærer  af  Nationali- 
teten i  Modsætning  til  den  stærkt  fortydskede  Intelli- 
gens, havde  alt  øvet  megen  Tiltrækning  paa  Oehlen- 
schlagers  to  store  poetiske  Forgængere  Holberg  og 
Evald,  af  hvilke  den  Første  saa  gjerne  i  sin  Alder- 
dom færdedes  paa  Landet,  og  den  Anden  tilbragte  et 
Par  af  de  bedste  Aar  i  sit  ulykkelige  kortvarige  Liv 
ved  Øresundets  Kyst  opad  Helsingør  til.  I  sin  29de 
Epistel  erklærer  Forfatteren  af  den  Bondemandens 
Fornedrelse  saa  ypperligt  fremstillende  Komedie 
..Je^Dpe  paa  Bjerget"',  at  han  „haver  mere  Behag  i  at 
omgaaes  med  Bønder  end  med  Kjø]l3stæd-Folk" ;  i 
sine  latinske  Epigrammer  hævder  han,  at  intet  Liv  er 
ædlere  end  Agerdyrkerens;  og  i  „Niels  Klims  under- 
jordiske Heise"  skildrer  han,  hvorledes  Bondestanden 
i  Byen  Keba  holdes  for  den  ædleste  Stand,  medens 
den  hos  os  foragtes.  Forfatteren  af  „Fiskerne",  hin 
skjønne  Idealiseren  af  den  danske  Sømands  raske, 
farefulde  Liv,  siger  i  en  paabegyndt  Afhandling  om 
Almuens  Oplysning,  for  hvilken  der  til  alle  Tider  er 
gjort  saa  utilbørlig  lidt  og  det  Lidt  endda  som  oftest 
paa  en  mer  eller  mindre  taabelig  Maade:  „Min 
Skjebne  har  i  en  Del  Aar  indskrænket  min  daglige 
Omgang  til  den  Klasse  af  mine  Medbrødre,  som  i  en 
vis  Forstand  kan  kaldes  den  ringeste,  men  i  en  anden 
og  sandere  uden  Tvivl  er  den  største  og  betydeligste. 
Jeg  kunde  her  aabenbar  bedre  lære  at  kjende  Men- 
nesker end  ved  Hoffet  eller  ved  Akademiet  eller  paa 
Børsen  og  bedre  lære  at  kjende  Danske  end  i  deres 

Hovedstad."  Forfatteren  af  „Høstgildet",  hvori  det 
hed:  „Adel  kan  en  Bonde  være!"  havde  nylig  vendt 
Hovedstaden  Ryggen  og  søgte  paa  sin  lille  Bonde- 
gaard  ved  Øresundets  Kyst  at  realisere  den  poetiske 
Idyl  i  det  "\nrkelige  Liv.  Det  laa  nær  for  den  fattige 
unge  Digter  Oehlenschlager  derude  fra  Grændsen 
mellem  Stad  og  Land  i  vort  folkelige  Aarhundredes 
Begyndelse  —  ligesom  for  hans  i  den  norske  Fjelddal 
fødte  Efterfølger  Bjørnstjerne  Bjørnson  og  Andre 
senere  —  at  henvise  til  det  umiddelbare  Livs  landlige 
Repræsentanter ,  hvilke  netop  dengang  udløstes  af 
Aarhundreders  skjændige  Trældom,  som  Udgangs- 
punkter for  en  ny  livsfriskere,  nationalere  Tid,  der 
skulde  hæve  de  gamle  Fædres  Arv,  Oldtidens  koste- 
lige Guld. 

I  Modsætning  til  den  idealiserede  Bonde  stiller 
Oehlenschlager  i  „Anders-Skov"  den  spidsborgerlige 
Bybefolkning,  der  ingen  blid  Medfart  faaer : 

„Kjøbstedfolket,  plat  og  sløvet, 
fromhed,  Kraft  og  Tro  berøvet, 
Sølvets  Slaver,  slængt  i  Støvet". 

Disse  Sidste,  der  have  tilegnet  sig  de  i  Naturen  af 
dens  skjønne  Datter  og  kraftige  Søn  Aladdinsagtigt 
fundne  gaadefulde  Vidnesbyrd  om  Oldtidens  Herlig- 
hed, se  kun  Guld  i  dem,  uden  Sands  for  deres  dybere 
Betydning,  og  stille  dem  til  Skue  for  aandløsNysgjer- 
righed.  Da  vredes  de  gamle  Guder  og  tage  deres  her- 
Hge  Gave  tilbage.    Digtet  om  Guldhornene  endte: 

..Himlen  sortner,  Stoi*me  brage. 
Visse  Time!  Du  er  kommen. 
Hvad  de  gav,  de  tog  tilbage. 
Evig  borts  vandt  Helligdommen." 

Ogsaa  J.  P.  Mynster  vil  faa  Aar  efter  (i  et  Brev 
til  Fru  Rahbek)  „give  vore  høiere  Stænder,  Middel- 
standen naturligvis  iberegnet,  til  Pris" ,  men  holder 
paa  Bonden,  hvem  han  som  Landsbypræst  havde 
ulige  bedre  Leihghed  end  Oehlenschlager  til  at  lære 
at  kjende  baade  hvad  Dyder  og  Lyder  angik. 

Med  blussende  Kinder  og  straalende  Øine  læste 
Oehlenschlager  „Gruldhornene"  for  Steffens.  Den 
unge  Digter  havde  gjort  et  stort  Indtryk  paa  jSTatur- 
filosofen.  Oehlenschlågers  smukke  Ansigtstræk,  Il- 
den i  hans  Øine,  den  underfulde  Blanding  af  blød 
Længsel  og  trodsig  Dristighed  i  alle  hans  Yttringer 
lode  Steffens  snart  erkjende,  at  det  ikke  var  en  al- 
mindelig Yngling,  han  her  var  stødt  sammen  med. 
Hvad  han  hidtil  havde  læst  af  Oehlenschlågers  Poesi 
syntes  ham  dog  ingenlunde  betydeligt.  Dennes  nylig 
trykte  Digt  „Til  Apol"  f.  Ex.  var  et  let  henkastet 
livhgt  hlle  Arbeide,  men  heller  ikke  mere ;  og  Stef- 
fens fandt  endnu  deri  Spor  af  den  gamle  Parykstil. 
Da  Oehlenschlager  havde  reciteret  „Guldhornene", 
udbrød  Steffens  imidlertid,  slaaet  af  Digtets  Dybsin- 
dighed, maleriske  Diktion,  klangfulde  Rhythmer  og 
nye,  usædvanhge  Sprog:  „Ei,  min  Bedste!  De  er  jo 
virkehg  Digter!"  Steffens  fik  en  Følelse  af,  at  den 
unge  smukke  sortlokkede  fattige  Slotsforvalterfuld- 
mægtig-Søn  ude  fra  det  landlige  Frederiksberg  selv 
var  „Naturens  Søn,  ukjendt  i  Løn,"  der  skulde  finde 
de  gamle  poetiske  Guldhorn,  som  laa  dybt  nedgra- 
vede i  Fædrejordens  Muld.  Steffens  hørte  alt  pro- 
fetisk en  sagte  Torden  dundre  og  saae  i  Aanden  hele 
Norden  undre  sig  over  Thors  paa  Poesiens  Himmel 
henruUende  gamle  mægtige  Kærre. 

Hvilken  Sommer  maa  ikke  Oehlenschlåger  have 
tilbragt  med  Steffens  1802!  Hvor  har  den  unge  Dig- 
ter ikke  sværmet  med  den  kun  lidt  ældre  Naturfilosof 
indenfor  vore  gamle  Volde  og  sagtens  endnu  mere 
ude  i  det  Frie,  i  Frederiksberg-Have,  i  Søndermarken, 
paa  Strandveien,  mellem  Dyrehavens  Bøge!  Hvem 
ser  ikke  Dioskurerne  lyslevende  vandre  Arm  i  Arm, 
fordybede  i  aandfuld  Samtale,  snart  polemisk  stor- 
mende mod  det  Gramle,  snart  begeistret  jublende 
Fremtiden  imøde ! 

Et  Par  Dage  før  Oehlenschlågers  23aaarige  Fød- 
selsdag i  ISTovember  1802  begyndte  Steffens  offentlige 
Forelæsninger  paa  Ehlers'  Kollegium  i  Kannike- 
stræde, ligeoverfor  hvilket  han  nu  boede  efter  at  have 
maattet  forlade  sit  første  poetiske  Asyl.  Oehlen- 
schlåger  og  en  Broder  til  hans  Forlovede ,  Theologen 
Carl  Heger  —  denne  kunstelskende  Klosterbroder, 
som  Oehlenschlager  kalder  hin  noget  sære  og  tung- 
sindige unge  Mand  med  Hentydning  til  „Herzens- 
ergiessungen  eines  kunstliebenden  Klosterbruders" 
fra  1797  af  Wackenroder  og  Tieck — ,  der  ligeledes 
var  vunden  for  det  nye  Evangehum,  ledsagede  den 
stærkt  bevægede  unge  Naturforsker  til  hans  betyd- 
ningsfulde fyrste  Forelæsning.  Den  ellers  saa  stille 
Gade  vrimlede  af  Folk;  og  Steffens  kunde  knap 
trænge  sig  op  til  den  projDfulde  Høresal,  hvor  han 
med  Møie  naaede  Kathedret.  Det  var  en  Kreds  af 
Tilhørere,  til  hvilke  man  aldrig  før  havde  set  Mage  i 
Kjøbenhavn.  Alle  Aldere  og  Klasser  vare  repræsen- 
terede, ogsaa  Ustuderede.  Mange  maatte  gaae  bort 
uden  at  kunne  komme  ind.  Steffens'  Ydre  impo- 
nerede, hans  Organ  var  klangfuldt,  hans  Veltalenhed 


VENDEPUNKT.  109 

mægtig.  Saadan  livlig  aandfuld  Tale  var  endnu  al- 
drig hørt  fra  et  dansk  Katlieder.  Det  var  desuden 
første  Gang,  at  den  nye  Filosofi,  der  forjættelsesrigt 
med  høi  Begeistring  førte  Mennesket  ud  i  den  store 
Natur  og  lod  ham  føle  sig  som  et  ringe  og  dog  mæg- 
tigt Led  i  den,  foredroges  hos  os.  Steffens  bekæm- 
pede heftigt  den  herskende  Rationalisme ,  angreb 
skarpt  dens  Fostermoder,  det  nys  endte  Aarhundrede, 
og  dette  Aarhundredes  to  berømte  franske  Banner- 
førere Voltaire  og  Rousseau,  forhaanede  hensynsløst 
den  danske  Theater-  og  Læseverdens  tydske  Afguder 
Kotzebue  og  Lafontaine,  og  brød  Staven  over  det 
Meste  af,  hvad  man  hos  os  kaldte  Poesi.  Han  talede 
med  høi  Ærbødighed  om  Kristus  og  ydede  den  ka- 
tholske  Kirke  —  som  Romantiken  stærkt  hendroges 
til  —  saa  varm  Anerkj endelse,  at  Mange  ansaae  ham 
for  en  hemmelig  Konvertit.  Som  sine  Lærere  og 
Mestere  nævnede  han  først  og  fremmest  Spinoza, 
Goethe  og  Schelling ,  hvilken  Sidste  forherligedes 
som  en  af  Verdens  største  Aander.  Shakespeare  an- 
pristes ligeledes  i  høie  Toner.  Det  A^ar  Altsammen 
mer  eller  mindre  nyt  og  kjættersk  i  det  gode 
Kjøbenhavn,  hvor  den  brave  Rahbek  præsiderede  i 
Smagens  Høiesteret,  og  Universitetet  redeligt  er- 
nærede sig  af  videnskabehgt  Vrag.  Steffens'  Fore- 
drag var  fuldt  af  fremmede  Kunstord;  og  kun  Faa 
forstode  hans,  ofte  ogsaa  alt  Andet  end  videnskabe- 
ligt klare,  Foredrag  i  dets  Helhed.  Man  stod  som  i 
en  romantisk  Foraarsmorgens  dæmrende  Skjær,  gj en- 
nem  hvilket  Landskabet  kun  utydeligt  skimtedes. 
Men  der  var  Grøde  i  de  varme  Taager;  og  naar  de  af 
og  til  lettede,  syntes  man  at  skue  ind  i  en  ny,  under- 

fuld  Verden,  hvis  halv  tilhyllede  Skjønhed  virkede 
dobbelt  betagende  ved  at  give  Anelsen  frit  Spillerum. 
Det  var  derfor  intet  Under,  at  fængelige  Sjæle  blus- 
sede i  aandeløs  Spænding.  Ikke  blot  Oehlenschlåger 
lyttede  til  Foraarsprofetens  gribende  Ord;  ogsaa 
N.  F.  S.  Grundtvig,  der  endnu  dengang  var  hildet  i  den 
ældre  Tids  rationalistiske  Anskuelser,  der  saae  op  til 
Holberg  som  Mønster  paa  en  virkelig  Poet  og  fuld- 
kommen Skribent,  og  der  aldrig  havde  hørt  Shake- 
speare og  Goethe  nævne  —  hvad  unegtelig ,  lige- 
som Oehlenschlågers  langvarige  Ubekjendtskab  med 
Goethe,  er  sørgehgt  betegnende  for  Datidens  danske 
Kultur  —  bevægedes  stærkt  af  Moderens  Søstersøn, 
der  som  en  rigtig  Henrik  spillede  den  gamle  Jeroni- 
mus saa  dristigt  paa  Næsen  og  udslyngede  sine 
„Tordenkiler".  Det  var  de  eneste  Forelæsninger,  den 
unge  Theolog  nogensinde  udholdt  at  høre  tilende. 
Steffens'  Tale  faldt  ham  rigtignok  mørk  og  syntes 
ham  urimelig.  Han  lo  kjækt  og  troede,  at  der  i 
Grunden  dog  ikke  var  Noget  i,  hvad  hans  Sødskende- 
barn  saa  henrivende  forkyndte.  Men  Steffens'  Fore- 
læsninger brøde  dog  ogsaa  hos  ham  Isen  baade  for 
det  KristeUges,  Historiskes  og  Poetiskes  Vedkom- 
mende. I  „Mands  Minde"  fra  1838  erklærer  han 
endog,  at  hele  hans  Udvikling  er  en  Frugt  af  Stef- 
fens' vingede  Ord,  hvis  Mage  til  at  lynslaae  Folk  med 
aabne  Ører  han  aldrig  har  kjendt.  Blicher  hørte 
ligeledes  som  ung  theologisk  Student  disse  mærke- 
lige Foredrag.  Efter  sin  Hjemkomst  i  Begyndelsen 
af  1804  hørte  H.  C.  Ørsted,  der  paa  sin  Reise  i  Tydsk- 
land  havde  Leilighed  til  at  iagttage  Opsigten,  den  ge- 
niale Normand  havde  vakt  i  Nabolandet,  ham;  og  Hi- 

storikeren  Werlauff  var  flere  Gange  tilstede.  Schack 
Staffeldt,  der  (ifølge  et  utrykt  Brev  fra  Prof.  tlieol. 
P.  E.  Midler  fra  Januar  1803)  skal  have  været  en 
varm  Beundrer  af  Steffens,  har  sagtens  ogsaa  hørt 
ham.  I  Staffeldts  første  Digtsamling,  der  udkom  i 
December  1803,  Aaret  efter  Oehlenschlågers ,  kan 
man,  Ugesom  i  dennes,  høre  Efterdønninger  af  Stef- 
fens' Forelæsninger.  Man  sammenligne  f.  Ex.  det 
Staffeldtske  Digt  „Blomsten"  med  Steffens'  „Indled- 
ning til  filosofiske  Forelæsninger"  fra  1803,  hvor  det 
hedder:  „Livet  er  en  Plante,  og  alt  det  Skjønneste  og 
Herligste  i  Verden  er  dens  Stilk  og  Blade  og  Bæger. 
—  Den  hele  Klode  svnes  en  Blomst,  som  aabner  sine 
mangefarvede  Blade,  udaander  sit  Liv  om  Dagen  og 
lukker  sig  om  Xatten."  Den  unge  svenske  Præstesøn 
P.  H.  Ling,  der  opholdt  sig  i  Kjøbenhavn  fra  1800  til 
1 804  og  den  anden  April  1 801  havde  været  under  Yaaben 
til  Forsvar  for  vor  truede  Hovedstad,  den  mærkehge 
Forfatter  af  „Asarne"  o.  s.  v.,  hørte  hgeledes  Steffens. 
Steffens  holdt  Forelæsninger  i  Yinterhalvaarene 
1802—1803  og  1803—1804  dels  over  JSTaturfilosofi, 
dels  over  Poesi,  in  specie  Goethes  „Faust".  Der 
havde  udbredt  sig  det  Rygte,  at  de  skulde  forbydes. 
Hans  „M^^sticisme"  var  ilde  anset,  ikke  mindst  af  Da- 
tidens rationalistiske  Geistlighed ;  og  Universitetets 
Patron,  Kongens  Svoger  Hertugen  af  Augustenborg, 
der,  ligesom  Baggesen  og  saa  mange  Andre  af  den 
ældre  Slægt,  misbilligede  Eetningen,  den  nye  tydske 
Literatur  tog,  var  ham  heller  ikke  gunstig.  Man  ven- 
tede endog,  at  Interdiktet  vilde  ramme  den  dristige 
unge  Privatdocent,  medens  han  stod  i)aa  Talerstolen. 
Tilstrømningen  forøgedes  naturhgvis  derved.    Sine  ni 

første  Foredrag  over  Filosofiens,  især  Naturfilosofiens 
Hovedproblemer  har  Steffens  udgivet  1803  i  sin 
eneste  danske  Bog  „Indledning  til  filosofiske  Fore- 
læsninger". Han  aj)pellerer  heri  til  den  indvortes  An- 
skuelse, som  sammenfatter  hver  enkelt  Del  til  et  Helt 
og  sætter  det  absolut  Hele,  Ene  som  det  Reelle.  Han 
fremhæver,  at  en  Anelse  om  en  uendelig  Forbindelse 
er  det  djbe  bevægende  Princip  for  Naturforskeren 
og  Historikeren,  og  udbryder:  „Denne  Anelse  kaldes, 
naar  den,  levende,  skabende,  aabenbarer  sig  i  sin  Her- 
lighed i  et  fortræffehgt  G-emj^t,  Poesi.  Det  er,  som 
vaagnede  Naturens  egen  Produktivitet  med  Digteren. 
Ædle  høie  Gestalter  trine  frem;  en  guddommehg 
gylden  Verden,  oplivet  af  en  evig  Sol,  oplukkes  for  os 
som  ved  et  pludseligt  Trylleslag.  En  uendelig  Sands 
synes  at  have  skjult  sig  bag  enhver  Grestalt  og  straaler 
os  mystisk  imøde.  Yi  omgives  af  en  høi,  en  herlig 
Glands.  En  dyb  Længsel  vaagner  i  vort  Inderste  og 
slutter  os  uimodstaaelig  til  den  forunderhg  gøglende 
Verden."  Han  søger  at  vise,  hvorledes  en  ordnende 
Haand  synes  at  skjule  sig  bag  den  tilsyneladende 
regelløse  Vilkaarhghed  i  Naturens  Produktioner  og 
vækker  Anelsen  om  en  uendelig  Sammenhæng;  han 
erklærer,  at  Ideen,  som  alene  formaaer  at  fatte  Dif- 
ferenserne i  Identiteten  og  Identiteten  i  Diff'eren- 
serne,  indeholder  Nøglen  til  al  Naturtheori ;  og  han 
overskuer  saa  poetisk  Naturens  uendelige  Verden. 
Han  gaaer  derpaa  over  til  Historien  og  søger  at  gjøre 
opmærksom  paa  det  Planfulde  i  dens  Gang,  stærkt 
fremhævende  „den  gamle  gyldne  Tid"  i  Modsætning 
til  den  nj-ere  Tids  „overveiende  Prosa".  I  den  sidste 
Forelæsning  apotheoseres  Geniet  som  tidhgere  Poe- 

sien.  „Det  er"  (hedder  det)  „den  umiddelbareste 
Aabenbarelse  af  det  Evige  selv  i  det  Endelige  og  der- 
for, endskjøndt  det  Individuelleste ,  dog  tillige  det 
Universelleste.  Geniet  spotter  de  blotte  Klogskabs- 
regler, gjennembryder  alle  Kegler,  man  vil  udkaste 
for  det.  baner  sig  og  ved  sig  sin  hele  Tidsalder  en 
egen  Yei.  Geniet  er  Guddommens  egen  Straale,  der 
nu  og  da,  glandsfuld,  bryder  ud  af  Massen.  Til  at  be- 
dømme et  Geni  kan  man  aldrig  bruge  Regler,  som 
Tiden  giver;  thi  den  er  intet  Geni,  som  ikke  rager 
ud  over  sin  Tid,  skaber  en  ny.  Det  er,  som  om  hele 
Historiens  Aand  reiste  sig  midt  i  Tiden.  Den,  som 
lever  blot  i  det  Endelige,  forstaaer  aldrig  det  sande 
Geni.  For  den  sande  Tænkende  er  han  en  mystisk 
Hieroglyf,  ved  hvilken  det  Evige  profetisk  viser  hen 
til  en  tilkommende  Tid.  Naar  Geniets  Stemme  lader 
sig  høre,  saa  lytter  Enhver.  De  Ideer,  de  Gestalter, 
han  producerer,  ere  Historiens  egen  evige  Eiendom, 
dens  uforvisnelige  Blomster.  Hele  Generationer  komme 
og  forsvinde,  hele  Nationer  gaae  tilgrunde  i  den 
evige  Konflikt  —  hans  Produkter  ere  uforgængelige 
som  det  Evige,  af  hvilket  de  havde  deres  Udspring." 

Hvilken  Modsætning  mellem  det  begyndende 
Aarhundredes  jublende  Idealisme,  der  paa  sin  Ørne- 
flugt ser  Tilværelsen  i  Fugleperspektiv,  og  det  da- 
lendes som  oftest  mer  eller  mindre  pessimistiske  Rea- 
lisme, der  Muldvarpeagtigt  fordyber  sig  i  Detaillen ! 
Med  hvilken  Ild  forherliger  ikke  Steffens  det  poetiske 
Geni,  som  han  havde  havt  den  Lykke  at  mødes  med 
Ansigt  til  Ansigt  i  saa  fuldendte  Skikkelser  som 
Goethe  og  Schiller  paa  deres  Høidepunkter  og  den 
maaske    endnu    større  Lykke    at    se  i  forjættelsesrig 

A-^orden  lios  ISTovalis  og  Tieck  —  og  paa  ulige  nær- 
mere Hold  hos  Oehlensclilager !  Vor  Tid  foretrækker 
Prosaen. 

Man  kan  let  tænke  sig  den  Begeistring,  hvormed 
den  unge  Oehlensclilager,  som  selv  var  et  saadant 
banebrydende  Geni,  en  umiddelbar  Aabenbarelse  af 
det  tilsidesatte  Evige,  har  lyttet  til  denne  kjække 
Forherligelse  af  Greniet,  der  gjennembryder  alle  Reg- 
ler, man  gammelklogt  vil  foreskrive,  og  baner  sig  og 
med  sig  sin  hele  Tidsalder  en  ny  Vei.  Han  er  aaben- 
bart  bleven  grebet  af  en  lignende  Følelse  som  den 
unge  Groethe  en  Menneskealder  tidligere  under  be- 
slægtede Forhold.  „Ich  sprang  in  die  freie  Luft"  — 
siger  Goethe,  idet  han  med  flammende  Ungdoms- 
begeistring  forherliger  Shakespeare  —  „und  fiihlte 
erst,  dass  ich  Hånde  und  Fiisse  hatte.  Und  jetzo,  da 
ich  sahe,  wie  viel  Unrecht  mir  die  Herrn  der  Regeln 
in  ihrem  Loch  angethan  haben,  wie  viel  freie  Seelen 
noch  drinne  sich  krummen,  so  ware  mir  mein  Herz 
geborsten,  wenn  ich  ihnen  nicht  Fehde  angeklindigt 
hatte  und  nicht  tåglich  suchte  ihre  Thlirme  zusammen 
zu  schlagen." 

Steffens  virkede  paa  Oehlensclilager  som  den 
26aarige  Herder  paa  den  faa  Aar  yngre  juridiske  Stu- 
dent Goethe  i  Strasburg.  Han  fuldendte  Bruddet 
med  den  gamle  Skole  og  sprængte  de  sidste  Lænker, 
som  fængslede  den  unge  Genius.  Han  fik  Oehlen- 
sclilager til  at  samle  sig  og  stræbe  mod  større  Maal. 
Han  fremmanede  vide  Perspektiver  for  den  studsende 
Yngling  og  viste  ham  de  evige  Idealer,  som  skulde 
restitueres,  i  straalende  Glands.  „Var  jeg  end  ikke 
selv  nogen  Digter"   —  erklærer  Steffens  i   „Was  ich 

erlebte"  —  .,saa  følte  jeg  dog,  at  jeg  formaaede  at 
oplyse  en  poetisk  Aand  om  sig  selv  og  sætte  den  i  le- 
vende Bevægelse".  Og  han  formulerer  træffende  sin 
Betydning  for  Grjenføderen  af  vor  Poesi  i  dette  Aar- 
hundrede  med  de  Ord:  ..Ich  gab  ilin  sicli  selber". 

Steffens'  Indflj^delse  hidrørte  ingenlunde  blot  fra 
hans  Eorelæsninger.  Hans  personlige  Omgang  var, 
specielt  for  Oehlenschlågers  Vedkommende ,  endnu 
mere  vækkende  og  befrugtende.  ,.Jeg  har  aldrig 
kjendt  et  Menneske  med  den  interessante  Personlig- 
hed" ,  erklærer  J.  P.  Mynster  og  kalder  ham  „en 
Talekunstner  som  Faa  eller  Ingen".  H.  C.  Ørsted 
siger:  „Det  Liv,  der  sprudlede  i  hans  Samtaler,  de 
herlige  Fremstillinger,  de  ofte  meddelte,  blandt  Andet 
af  store  Mænds  Liv  og  Tanker,  den  elskværdige  Med- 
delsomhed i  hele  hans  Adfærd  frembragte  en  over- 
ordenlig Virkning". 


8* 

Digte. 


Oelileuschlåger  —  om  hvem  Steffens  erklærer,  at 
han  endnu  aldrig  havde  lært  at  kjende  nogen  ung 
Mand,  der  saa  fuldstændigt,  ja  lidenskabehgt  og  til- 
hge  aktivt  sluttede  sig  til  ham  —  kasserede  efter 
Steffens'  Ankomst  med  et  for  en  fattig  Student  ikke 
ringe  Pengetab  sin  moderne  sentimentale  oldnordiske 
Fortælling  „Erik  og  Roller",  hvoraf  over  en  halv  Snes 
Ark  alt  vare  trykte.  Samme  Skjebne  overgik  næsten 
hele  Manuskriptet  til  det  Bind  Digte.  Oehlenschlåger 
havde  udstedt  Subskriptionsplan  paa.  Den  unge  ro- 
mantiske Neofyt  sagde  med  Apostelen  Paulus:  „Det 
Gamle  er  forbigangent.  Alt  er  bleA^et  in't",  og  satte 
sig  hen  og  skrev  i  største  Hast  —  der  var  Grøde  i 
Jorden  —  en  nj  Række  Poesier.  „Jeg  forfærdedes 
næsten-,  udbryder  Øienvidnet  Steffens,  „da  den  ung- 
dommelige friske  Kilde  strømmede  mig  voldsomt 
imøde".  I  December  1802  udkom  saa  „Digte  af  Adam 
Øhlenslæger"  med  et  Motto  af  Goethe.  Forlæggeren, 
Universitetsboghandler  Brummer  havde  kun  vur- 
deret dem  til  hundrede  Rio^sdaler,  fem  Daler  Arket, 

Og  var  skamløs  nok  til  at  foranstalte  et  hemmeligt 
Efter-Oplag  paa  1500  Exemplarer.  Denne  lille  Bog, 
som  er  af  saa  stor  kulturhistorisk  Betydning,  inde- 
holdt 34  originale  Digte,  hvoraf  Halvdelen  var  Ro- 
mancer, denne  lyrisk-episke  Digtart,  hvori  Oehlen- 
schlager  havde  sin  Hovedstyrke,  samt  5  oversatte  Digte 
af  Goethe,  Novahs,  Horats  og  Yennen  Steffens  og  slut- 
tede med  Hovedarbeidet,  den  frit  dramatiserede  Digt- 
ning „Sankt  Hansaften-Spil". 

Normanden  Holberg  havde  i  Begyndelsen  af  det 
foregaaende  Aarhundrede  grundlagt  vor  Literatur. 
Skjøndt  fattig  og  sygelig,  tumlede  han  sig  viden  om 
i  Verden  og  i  Studierne  med  en  Energi  og  Rastløshed, 
der  viser,  at  han,  trods  al  Forskj ellen,  var  Torden- 
skjolds Samtidige  og  Landsmand,  og  „som  rensende 
Stormvind"  klang  hans  Latter  ud  over  Dal  og  Fjeld, 
idet  han  gik  løs  paa  vore  Jeronimuser,  Erasmus  Mon- 
tanuser,  Stygotiuser,  Jakob  von  Thyboer  o.  s.  v. 
Havde  Holberg  i  Begyndelsen  af  Oi^lysningens  Aar- 
hundrede efter  Svenskekrigen  paa  Basis  af  Europas 
nyere  Kulturliv ,  hvis  L'dgangspunkt  var  England, 
nærmest  støttet  til  den  klare,  men  ikke  tilstrækkelig 
dybe  franske  Aand,  givet  vor  Literatur  en  rationel, 
satirisk,  komisk  Retning  —  saa  var  det  Oehlen- 
schlagers  Mission  i  Begyndelsen  af  vort  Aarhundrede 
efter  Slaget  paa  Rheden,  støttet  til  den  dybere,  men 
ikke  tilstrækkelig  klare  gjenfødte  tydske  Aand,  tyende 
tilbage  til  de  livsfriske  Begyndelsespunkter  i  jN^atui*  og 
Historie  og  specielt  søgende  hen  til  den  gamle  nor- 
diske Kulturs  Mausoleum  Island,  med  sit  umiddel- 
bare Geni  at  bringe  det  modsatte  Element,  som  alt 
Evald  havde  hævdet  ligeoverfor  Yessel,  til  sin  Ret. 

Og  hvor  glimrende  skete  dette  ikke  alt  i  Oehlen- 
schlågers  første  Digtsamling! 

Oelilenschlåger  staaer  i  et  lignende  Forhold  til 
Groethe  som  Holberg  til  Moliére;  og  „Sankt  Hans- 
aften-Spil" har  —  ved  Siden  af  hist  og  her  at  minde 
om  Tieckske  dramatiske  Poesier  fra  denne  Roman- 
tikers Ungdomsaar,  „Der  gestiefelte  Kater ",  „Prinz 
Zerbino  oder  die  Reise  nacli  dem  guten  Geschmack" 
og  „Die  verkehrte  Welt",  hvilke  tre  fremherskende 
literære  Satirer  senere  delvis  oversattes  af  Oehleii- 
schlåger  —  et  Slags  Forbillede  i  Groethes  lille  Ung- 
domsarbeide  „Das  Jahrmarkts-Fest  zu  Plunderswei- 
lern-^,  der  i  lignende  Form  som  Fastelavnsspillene  af 
Hans  Sachs  i  kjækt  henkastede  dramatiske  Scener 
fører  et  broget  Folkeliv  frem  for  Læseren  og  med 
det  Samme  spøger  med  den  poetiske  Parykstil.  Et 
enkelt  Sted  kan  man  endog  i  Yers-Rliythmerne  finde 
Parallehsme  mellem  Oehlenschlågers  og  Groethes  Ung- 
domsdigtning.  I  den  sidste  raaber  saaledes  „ISTlirn- 
berger" : 

„Trummel  und  Schlagel, 
ein  Eeitpferd.  eiii  Wagel, 
Kugeln  und  Kegel 
Kistchen  und  Låufer. 
Husar  und  Schweizer  — . 
nur  ein  paar  Kreutzerl- 

Og  i  den  første  udbryder  „Mødende  Kor  af  Alf'  i 
Dyrehaven : 

j.Smagfulde  Pantouiiuer! 

Per  Døver  og  Kirsten  Kimer  I') 

')  Time-  og  Kvarterslag  angivende  Figurer  i  Koeskilde  Dumkirke. 

Valdhorn  og  Violiner! 
Bajatzer  og  Harlekiner! 
Kager  og  Appelsiner!" 


I  et  Brev  til  A.  W.  Schlegel  fra  Sommeren  1799 
havde  Steffens  benyttet  nogle  Ord  af  „Zigeunerhaupt- 
mann''  i  „Das  Jahrmarkts-Fest  zu  Plundersweilern'*. 
Maaske  har  Steffens  henledet  Oehlenschlagers  Op- 
mærksomhed paa  det  lille  poetiske  Arbeide  af  den 
beundrede  Mester,  naar  de  i  Sommeren  1802  gik 
over  Dyrehavsbakken,  hvilken  tidligere  spillede  en 
langt  større  Rolle  end  nu. 

Hvor  vellykket  imidlertid  end  Goethes  næsten  en 
]\Ienneskealder  forud  skrevne  lille  Skizze  er  i  sin  Art, 
saa  blegner  den  dog,  ligesom  Tiecks  ovennævnte 
fremherskende  polemiske  Poesier  i  dramatisk  Form, 
aldeles  ved  Siden  af  Oehlenschlagers  vidtforskjellige, 
ulige  større  og  fyldigere  Yærk.  Det  Kosteligste  i 
Oehlenschlagers  Ungdomsdigt,  den  vidunderlige  Ro- 
mantik fattes  saaledes  aldeles  i  Goethes  og  spiller  en 
ganske  anden,  baade  mere  underordnet  og  langt 
ufriskere  Rolle  hos  Tieck.  I  „Sankt  Hansaften-Spil" 
faaer  man,  som  i  et  Brændpunkt,  hele  det  overvæl- 
dende Indtryk  af  den  unge  danske  Digters  ved  jN^atur- 
filosofien  og  den  romantiske  Poesi  nys  til  Selvbevidst- 
hed vakte  poetiske  Genius.  Schelling  søgte  aandfuldt 
at  føre  den  brogede  Mangfoldighed  tilbage  til  Ideens 
Enhed  som  Moderskjødet,  idet  han  specielt  vendte 
sig  til  I*^aturen  som  Ideens  første,  umiddelbareste  Ma- 
nifestation. Denne  epokegj  ørende  poetiske  Livs- 
anskuelse, som  Steffens  havde  indviet  Oehlenschlåger 
i,  pulserer  overalt  med  den  nye  lykkelige  Opdagelses 

uendelig  jublende  Grlæde  i  vor  Digters  første  Hoved- 
værk og  giver  det  sin  dybe  Betydning.  Fra  Begyn- 
delsen til  Enden  er  denne,  man  kunde  fristes  til  at 
sige,  Naturdrukkenskab,  til  hvilken  Oehlensclilager 
har  hengivet  sig  i  Sommeren  1802  under  Samlivet 
med  den  poetiske  norske  Naturfilosof,  Grrundstem- 
ningen  i  de  fortryllende  dramatiske  Scener.  Dyre- 
havsspillet  slaaer  strax  denne  Akkord  an.  Den  gamle 
Vandringsmand,  der  fra  en  Oldtids  Gravhøi  aabner 
Stykket  som  Prologus  i  „den  røde  Morgenstund"  — - 
ogsaa  „PrinzZerbino"  begynder  med  „der  rothe  Mor- 
gen" —  hilser  Enhver  velkommen,  der  vil  ombytte 
„Byens  dorske  Taage"  med  Naturens  nyfødte  Herlig- 
hed, og  udbryder: 

„O,  Du  evige  Natur! 

inden  jeg  favnes  af  den  sorte  Mur, 

lad  mig  skue  Dig! 

Du  oplue  mig! 

Din  uendelige  Harpe  saa  huld 

med  de  liflige  Strenge 

af  Havets  Sølv  og  af  Solens  Guld 

i  mit  Hjerte  trænge  , 

med  sin  Harmoni, 

med  sin  søde  Sympathi!" 

Og  Enden    svarer   til  Begyndelsen.     Tildels  med 
samme  Ord  lyder  Natte-Hymnen  tilsidst: 

Tryllende  Harmoni 

i  midnatsdunkle  Jord! 

Salige  Sympathi. 

Hellige  Poesi 

uden  Ord! 

Sammensmeltning  af  Lund  og  Sø 

og  Stjerner  og  omslynget  Yngling  og  Mø   — 

Favn  mod  Favn 

tolker  hele  Naturen  Kjærligheds  Navnl-' 

Jægeren  kommer  saa  gaaende  gjennem  Skoven 
med  sin  Hmid  —  i  „Prinz  Zerbino"  er  en  Jæger  som 
Naturlivets  Repræsentant  baade  Prologus,  Epilogus 
og  Chorus.  Jægeren  i  „Sankt  Hansaften-Spil"  ud- 
bryder : 

„Den  hele  Natur  er  min  Elskerinde. 
Gid  jeg  som  de  hvinende  Vinde 
kunde  styrte  høit  fra  Skyerne  ned 
og  favne  Alt !     Det  var  Kjærlighed !" 

Med  de  smaa  Fugles  yndige  Slutnings-Kor  ud- 
klinger Digterværket.  Indenfor  disse  Yderpunkter 
gjør  Begeistringen  for  den  „hellige  Natur"  sig  sta- 
digt gjældende.  Stykket  begynder  i  Huset  hos  en 
Borgermand,  der  siger : 

„Om  Sommeren  er  man  kun  lidet  glad 
ved  at  sidde  midt  i  den  lumre  Stad. 
Naar  Øiet  standser  paa  snevre  Mur, 
da  længes  man  efter  den  vide  Natur. 
Grønt  overalt  og  Fuglesang, 
hoppende  Vildt  og  Valdhornklang, 
viden  Udsigt  og  svale  Vind  — 
det  gjør  et  let  og  fornøiet  Sind!" 

Maria  udbryder  paa  sit  Kammer: 

„En  stor,  en  hellig  Aand  usynlig  vanker 
i  al  Naturens  vidtudstrakte  Egne  I" 

De  Kjørende  juble : 

„Fra  kvalmfulde  Mure 
til  Marken  saa  huldl" 

Manden  ved  Kilden  synger : 

„Der  er  saa  lummert  og  saa  tungt, 
det  brænder  stærkt  deroppe. 

Her  skygger  Løvet  grønt  og  ungt 

fra  Vaarens  lyse  Toppe. 

Her  springer  langt  fra  Kvalm  og  Larm 

ved  Sang  af  Nattergalen 

den  tykke  Straale  som  en  Arm 

fra  Høien  ud  i  Dalen." 


Pigerne  inde  i  Skoven  sige: 

,.I  Skyggen  vi  vanke 
blandt  lysgrønne  Straa, 
Sankt  Hans-Urt  vi  sanke, 
hvor  Blomsterne  staae. 
Pæne  lille  Urt ! 
staaer  saa  rent  og  purt, 
staaer  saa  frisk  og  grøn 
uformærkt,  i  Løn." 

En  gammel  Mand  med  en  Perspektivkasse  fører 
os  i  mesterlige  poetiske  Træsnit,  som  i  al  deres  Sim- 
pelhed ere  uendelig  maleriske,  „ned  i  dunkle  Fjeld, 
omsust  af  kolde  Kildevæld '^  —  den  underjordiske 
Verden,  som  havde  virket  saa  stærkt  paa  Steffens  i 
Freibergs  Gruber,  og  som  han  naturligvis  veltalende 
har  skildret  for  den  unge  Digter  —  og  ud  til  Korn- 
marken med  Kæmpehøien,  paa  hvis  Runestens  gamle 
Skrift  Maanen  nedstirrer  gjennem  Skyens  Rift,  ve- 
modig blid  vækkende  Anelser  om  længst  forsvunden 
Tid.  Af  Xaturbillederne  i  Digtningen  skal  her  endnu 
blot  fremhæves  den  hundredaarige  Eg,  hvis  Liv  er 
„langsomt,  koldt,  stærkt'-,  som  aandfuldt  stilles  i 
Modsætning  til  Sankt  Hans-Ormen  ved  dens  Fod,  der 
„kun  er  een  Dag",  og  hvis  Liv  er  ..hurtigt,  bræn- 
dende, begeistret,  lutter  Grlød,  levende  bevægelig 
Glød,  et  Øieblik  mellem  Fødsel  og  Død"  —  ligesom 
symbolske  Repræsentanter  for  den  gammeldags  Soli- 

ditet  og  den  nye  Tids  ungdommelige  romantiske  Ild- 
fuldhed. 

Skjøndt  Naturen  spiller  en  saa  stor  Rolle  hos  den 
afSchelHngsiSratui'filosofi  grebne  unge  danske  Roman- 
tiker, er  Historien  dog  ikke  tabt  af  Syne  i  „Sankt 
Hansaften-Spil".  Den  Schellingske  Identitetsfilosofi 
vilde  jo  med  I^aturen  som  Udgangspunkt  omspænde 
hele  Tilværelsen,  altsaa  ogsaa  det  liistoriske  Liv ;  og 
Oehlenschlager  havde  jo  tidligt  følt  sig  hendraget  til 
dette,  specielt  som  det  aabenbarer  sig  i  vor  Hedenold 
og  Middelalder.  Den  gamle  Mand  med  Perspektiv- 
kassen fremviser  foruden  Oldtidens  Kæmpehøi,  som 
Oehlenschlågers  Tanker  stadigt  kredsede  om,  og  som 
alt  føres  frem  i  Prologen,  en  Middelalders  Ridderborg 
paa  en  Klippetop,  en  Ruin  med  Latin  paa  Porten  — 
to  Hæres  vældige  Kamp  med  Spyd  og  Sværd  før 
Krudtets  Opfindelse  —  Klerken  Saxo  Grrammaticus  i 
det  gothiske  Kammer,  hvor  det  svage  L3"s  flammer  i 
Natten,  grublende  med  Haand  under  Kind  ved  det 
store  Bord  med  gamle  Pergamenter  o.  s.  v. 

„Han  stirrer  ud  i  den  vide  Natur 

gjennem  Yiudvet  paa  den  tykke  Mur. 

Xaar  man  sidder  i  mørke  Midnatsstund 

og  stirrer  ud  i  den  dunkle  Lund, 

og  Maanen  med  sine  blege  Miner 

kneiser  over  de  gamle  Ruiner  — 

da  bliver  man  saa  underlig. 

Det  Svundne  og  det  Kommende  hæver  sig, 

det  Nærværende  ubemærket  døer 

i  Ubetydelighedens  Slør. 

Han  skuer  dybt  i  Naturens  Høie, 

den  ædle  Mand  med  sit  skarpe  Øie 

og  stirrer  til  den  straalende  Top, 

hvorfra  vi  er  sunken  og  atter  skal  op. 

Saa  griber  han  Pennen  i  sin  Haand 

for  at  indgyde  Nutid  Oldtids  Aand, 

de  adspredte  Sange  han  forvandler 

til  et  gothisk  Epos,  som  lever  og  handler." 

Oprindeligt  skal  Oehlensclilåger  her  forresten 
have  forherliget  sin  kjære  A.  S.  Vedel,  „som  blæste 
Liv  i  Saxos  Grrammatica". 

Kjærligheden,  Livets  Midtpunkt,  med  sin  halvt 
mod  Naturens,  halvt  mod  Aandens  Verden  vendte 
Ild,  forherliges  i  Scenerne  mellem  Ludvig  og  Maria, 
hvis  Møde  ved  Kilden  danner  ligesom  et  romantisk 
Modstykke  til  Leanders  og  Leonoras  Udflugt  i  „Kilde- 
reisen" af  Holberg. 

Selve  Aandeverdenen  bryder  tilsidst  ind  i  de  svær- 
meriske natlige  Slutningsscener,  hvor  de  høieste  Myste- 
rier feires.  Døden,  det  brogede  Livs  blege  Arvtager,  sti- 
ger over  den  fjerne  Kirkemur  og  gaaer  gjennem  Mar- 
ken forbi  Skoven  til  en  Bondeby  med  sin  Le  paa 
Nakken.  Sankt  Kirsten,  Stedets  Helgen,  kommer  til 
sin  gamle  Kilde  og  kalder  paa  Ellepigen,  der  skal 
sørge  for,  at  de  klare  Bølger  udvælde  „køle,  milde 
og  mange".  Og  Kj ærlighedens  Grenius,  hvis  Vingeslag 
mærkes  gjennem  hele  Digtningen,  triner  endelig  frem 
i  hele  sin  mægtige  Herlighed  med  Griorie  om  Hovedet 
og  bringer  forsonende  Afslutning  paa  Dissonanserne, 
som  ikke  fattes  i  dette  „lette  Spil,  som  flygtig  Fantasi 
har  sammenføiet",  hvilket  i  al  sin  Lethed  dog  anslaaer 
de  dybeste  Toner  og  selv  streifer  det  Tragiske. 

Dyrehavsspillet,  hvori  Oehlenschlågers  Lidgang  i 
Romantikens  nye  straalende  A^erden  saa  stærkt  mani- 
festerer sig,  har  —  hvad  der  er  en  naturlig  Følge  af 
dets  Stilling  paa  Grrændsen  mellem  de  to  vidtforskj el- 
lige  Verdener,  det  18de  og  det  19de  Aarhundrede  — 
som  ei\ Janus  tvende  Ansigter,  foruden  det  mod  Frem- 

tiden  vendte  sværmeriske  et  satirisk,  der  gjør  Front 
mod  Fortid  og  Samtid.  Medens  den  gamle  Vandrings- 
mand som  Prologus  repræsenterer  den  dybere  Natur 
i  det  umiddelbare  Drama,  repræsenterer  en  anden 
Prologus,  Harlekin,  der  afløser  den  første,  Skjemten 
og  Polemiken.  Den  brogede  Harlekin  var  alt  bleven 
benyttet  af  Holberg  i  „De  Usynlige"  og  af  Evald  i 
„Harlekin  Patriot'-.  Justus  Moser's  „Harlekin  oder 
Vertlieidigung  des  Groteske-Komischen"  fra  1761 
forplantedes  fire  Aar  efter  fra  Tydsk  til  Dansk  i 
„Samling  af  Skrifter  til  de  skjønne  Videnskabers  Op- 
komst". Alt  før  Stefi'ens'  Ankomst  havde  Oehlen- 
schlåger  (efter  den  anden  April  1801)  forsvaret  og 
adopteret  den  iTydskland  af  Gottscked  banlyste,  men 
atter  rehabiliterede  og  af  Goethe  og  Tieck  anvendte 
Harlekin  i  et  utrj^kt  Lystspil  „Frierne",  der  endnu 
haves.  Dettes  første  Scene  indeholder  følgende  Dia- 
log mellem  en  forhenværende  Husar-Major  Hjelm  og 
dennes  Tjener  Hans: 

Hjelm. 
Du  er  en  Harlekin  I 

Hans. 
Ja,  det  var  just  rare  Folk. 

Hj  elm. 
Men  de  gik  dog  saa  udmærket  klædte! 

Hans. 
For  at  skille  sig  fra  de  dumme  Narre! 

Hjelm. 
Som  det  lader,  kan  Du  godt  lide  Harlekin. 

Hans. 
Naturligvis!     De  vare  vittige  og  gjorde  Nar  af  Narrestreger. 

Hj  elm. 
De  gjorde  Løier! 

Hans. 
Løier  er  Fløden  af  Livets  Mælk. 

Hj  elm. 
De  sloge  sig  med  Brixen  for  Rumpen! 

Hans. 
Det    gjorde    de    for    at   bevise,    at  Menneskene  bør  have  Ris,    saa 
gamle  de  end  ere. 

Hjelm. 
De  ranglede  med  Bjælder  ligesom  Kaneheste! 

H  ans. 
Kaneheste  trække  lettere  end  andre  Heste. 

H j  elm. 
De  gik  med  en  spidspullet  Hat! 

Hans. 
Des  bedre  kunde  Vandet  løbe  ned  ad  dem,  naar  det  regnede. 

Hjelm. 
De  gik  med  Trækaarde  ved  Siden! 

Hans. 
For  at  vise,  det  er  bedre  at  være  naragtig  end  grum. 

Hj  elm. 
Deres  Klæder  vare  syede  af  brogede  Lapper! 

Hans. 
En  Satyre  paa  den  menneskelige  Sjæls  Bestandighed! 

Og  Hans  optræder  saa  efter  sin  Herres  Ønske  i 
Harlekinsdragt. 

I  „Sankt  Hansaften-Spil"  introducerer  Harlekin 
sig,  idet  han  kommer  styrtende  op  ad  Grravliøien,  som 
den  gamle  Vandringsmand  netop  har  forladt,  med 
følgende  karakteristiske  Ord: 

„De  Gravhøie  skulde  Fanden  flytte! 

De  staae  her  og  gjør  ikke  den  mindste  Nytte!" 

Nytten  var  jo  Oplysningstidens  Løsen.  Oldtid, 
Middelalder,  Fantasi,  Følelse  vare  mer  eller  mindre 
satte  i  Skammekrogen ;  Prosaen  havde  afløst  Poesien. 
„Nytten  er  Tidens  store  Idol,  som  alle  Kræfter  skulle 
trælle  for,  og  som  alle  Talenter  skulle  hylde",  klager 
Schiller  bittert  1795  i  sine  Breve  „Ueber  die  åsthe- 
tische  Erziehung  des  Menschen",    hvilke  skreves  til 

Hertugen  af  Augustenborg,  som  ædelt  havde  under- 
støttet den  betrængte  og  lidende  store  tydske  Digter, 
men  forresten  var  et  Barn  af  Oplysningstiden. 
Harlekin  vedbliver: 

„Det  er  en  Levning  af  Barbariet! 
Jeg-  troer,  jeg  skal  klage  for  Politiet.-' 

I  Oelilensclilagers  Alderdom  gjenfindes  samme 
Polemik  —  som  „haver  den  Skjebne,  den  aldrig  skal 
døe"  —  i  det  aandfulde  tragiske  Drama  „Dina",  hvor 
den  unge  Dina,  da  Hr.  Geheimeraad  og  Oberst  Valter 
taler  om  det  Nyttige  i  Modsætning  til  det  Poetiske, 
fortørnet  stamper  i  Gulvet  og  udbryder: 

„Pløi  Kjæmpehøien  bort,  som  staaer  paa  Marken!-' 


o.  s. 


Harlekin  raillerer  med  „den  gamle  Kj ællinge- 
præst", der  har  havt  Ordet  før  ham,  og  siger: 

„Han  førte  vel  en  lang  Konferens 
om  Komposition  og  en  høi  Tendens. 
En  høi  Tendens  i  et  Dyrehavsspil! 
I  hans  Pande  det  aldrig  gaaer  rigtig  til. 
Det  sk-al  være  paa  sin  Shakespearisk  — 
en  Skik,  som  hos  os  er  rent  barbarisk! 
For  Guds  Skyld  lad  Eder  ikke  smitte 
af  denne  uvidende  excentriske  Britte!" 

Shakespeare  (af  hvem  A.  W.  Schlegel  alt  dengang 
havde  oversat  sexten  Dramaer)  var  jo  et  af  de  vig- 
tigste gamle ,  men  evig  unge  Begyndelsespunkter, 
hvortil  den  gjenfødte  Poesi  støttede  sig  i  sin  Kamp 
mod  Realismens  Aandløshed. 

Dandseren  paa  Voltigerlinen,  med  hvis  romantiske 
Vagabond-Natur,    der  svæver   høit    over   Filistrenes 

Hoveder,  den  unge  Digter  selvfølgelig  sympathiserer, 
vender  sig  kjækt  mod  Spidsborgerlivet,  som  ikke 
mangler  Repræsentanter  paa  Dyrehavsbakken: 

„Du  rynker  Panden,  Du  satte  Flok ! 

Gavner  jeg  ikke  nok? 

Heisa!     Hopsa!     Høit  i  Skyl 

Lad  dem  knye! 

Mit  Liv  er  Sving 

og  Dødningespring. 

Som  Ingenting 

jeg  svaier  omkring, 

til  jeg  gjør  det  allersidste  Spring; 

og  spør'  saa  St.  Peder:  „Hvad  Godt  har  Du  gjort?" 

svarer  jeg  Schweizeren:  „Ikke  stort  I 

Men  hvad  har  de  andre  Bengler  da  gjort?" 

Baade  den  civile  og  militære  Stand  tager  tilorde 
mod  en  saadan  usolid  Grøgler-Letsindighed  og  frivol 
Kaadhed,  medens  et  ungt  Menneske  smiler  ad  Re- 
spektabilitetens dydige  Harme. 

En  Kancelliraad. 
Den  Knægt  falder  lidt  impertinent! 

En  Officer. 
En  Dragt  Prygl  han  havde  fortjent! 

Et  ungt  Menneske. 
Det  er  Skade,  han  svæver  dem  for  høit! 

En  Borger. 
Af  mig  skal  han  ikke  faae  en  Døit! 

I  Marionetspillet  spottes  den  ældre  Digterskole. 
Marionetspilleren  siger : 

„At  gavne,  medens  vi  fornøie, 
har  vi  bestandig  havt  for  Øie, 
da  det  er  Kunstens  Hovedsag-'. 

Ikke  blot  i  Livet  var  „Nytte"  dengang  Stikordet; 
ogsaa  Poesien  skulde  tendensmæssig  gjøre  Nytte  — 

en  Afvei,  som  vore  ligesaa  problematiske  Dage  atter 
har  faaet  Kunsten  ind  paa.  Oelilenschliiger  er  nu 
bleven  saa  dristig,  at  han  endog  gjør  Løier  med  Tids- 
alderens store  „klassiske'"  Autoritet  Horats,  som  han 
tidligere  stadigt  brugte  som  æsthetisk  Hjemmels- 
mand. I  den  berømte  Romers  „ars  poetica"  doceres 
der  jo:  „Omme  tulit  punctum,  qui  miscuitutile  dulci" 
—  „Musernes  Lov :  at  nytte  og  more'*,  som  Bagge- 
sen siger  i  Forerindringen  til  anden  Del  af  sine  ,,Ung- 
domsarbeider'-  1791.  Med  samme  polemiske  Tanke- 
gang mod  de  poetiske  Tendensbjørne  havde  Tieck 
faa  Aar  iforveien  i  „Prinz  Zerbino  oder  die  Reise 
nach  dem  guten  Geschmack'-  erklæret,  at  hint 

„bekannte  utile  dulci,  diesen  Syrup, 
der  von  Catarrhen  uns  erlosen  soli, 
trefft  Ihr  bei  uns  in  Vers  und  Prosa  nicht". 

Marionetspilleren  erklærer  videre : 

„Her  ser  I  intet  Sværmeri  — 
med  Sligt  har  vi  ingen  Maskepi 
og  endnu  mindre  Sympathi. 
Akkurat  som  det  i  Livet  gaaer. 
til  Eders  Fryd  I  skue  faaer." 

Realismen,  som  vor  Tid  atter  søger  at  optage  i  en 
høiere  Form  og  ikke  sjelden,  man  kunde  fristes  til  at 
sige,  fortaber  sig  i,  maa  holde  for. 
.  Der  vedblives: 

,.Det  er  det  rene,  gediegne  Guld  I 
Af  Moraler  Stykket  er  pærefuld. 
Humanitet  og  Dyd  og  Gavn  — 
og  fremfor  Alt  Poesiens  Savn, 
kort  Alt,  hvormed  en  ærlig  Mand 
vor  oplyste  Tidsalder  glæde  kan. 

Her  ser  1  nu  en  borgerlig  Stue, 
vi  efterligne  Iffland  og  Kotzebue." 

Det  borgerlige  Drama,  Tidens  theatralske  Yndlings- 
genre —  hvilken  vore  Dage  har  taget  op  igjen  —  for- 
haanes,  ligesom  i  Tiecks  dramatiske  Satirer.  Iffland, 
Rahbeks  Ideal,  spottes;  og  Kotzebue,  hvis  Lystspil 
„Armod  og  Høimodighed"  Oehlenschlåger  faa  Aar 
iforveien  (i  en  Dagbog  fra  1796)  erklærede  for  „nyde- 
ligt'', og  hvori  han  1798  havde  spillet  en,  af  ham 
selv  valgt.  Hovedrolle,  sættes  i  Skammekrogen. 

I  selve  Marionetspillet  erklærer  Frieren  om  Shake- 
speare og  Groethe,  den  nyere  Digterskoles  beundrede 
Mestere : 


,.De  følger  ikke  den  rigtige  Regel, 
roses  desuden  af  Tieck  og  Schlegel" 


Og  Baggesen,  hvem  Oehlenschlåger  endnu  Aaret 
iforveien  havde  lovprist  som  „den  danske  Digtekunsts 
Hæder",  parodieres.  I  Marionetkomedien  gaaer  det 
ud  over  Begyndelseslinierne  i  et  Baggesensk  Digt 
„Taus  Tilbedelse"  til  Palmine  (Sofie  Haller): 

„Den  høiere  Begeistrings  Himmelelv 
lienrinder  uden  Sprudlen  i  sig  selv". 

Ved  samme  Leilighed  railleres  der  med  et  Par  Li- 
nier i  Thaarups  Syngespil  „Peters  Bryllup",  hvori  en 
lignende  Tanke  udtales.  Værtindens  Ord  om  sin  af- 
døde Mand,  Officeren,  der  „var  altid  i  Fred  til  Krig 
parat,  som  det  sig  sømmer  en  brav  Soldat,"  o.  s.  v. 
sigter  hgeledes  til  Thaaruj),  nemlig  til  Syngespillet 
„Høstgildet",  hvor  det  hedder: 


DIGTE.  131 

„Være  i  Fred  til  Krig  parat, 
det  bør  den  danske  Landsoldat". 

I  „Idyl",  der  persiflerer  de  dengang  høit  skattede 
Idyller  af  Baggesens  Ven  Voss  —  en  Digtart,  hvori 
Oehlenschlager  selv  Aaret  iforveien  havde  præ- 
steret „Juleaftenen"  ,  og  som  atter  i  vore  Dage  er 
bleven  bragt  til  Ære  i  Landsbyhistorierne  —  be- 
nyttes Udtrykket  „O,  tro  mig,  Fremtid!"  i  en  sa- 
phisk  Ode  af  Baggesen  („Hellebæks  Harjje")  til  Spøg 
med,  at  den  „ærværdige  Husfader  Morten"  og  hans 
„geskæftige  Hustru"  ude  i  Skoven,  „spiste,  alt  hvad 
de  kunde".  Begge  de  Baggesenske  Digte ,  som  det 
i  „Sankt  Hansaften-Spil"  gik  ud  over,  stode  i  første 
Bind  af  Emigrantens  „Samtlige  Værker",  hvis  Korrek- 
tur Oehlenschlager  det  foregaaende  Aar  havde  havt  at 
gjøre  med. 

I  Scenen  mellem  Harlekin  og  Poppe  spottes  lige- 
ledes den  ældre  Digterskole.  Harlekin  erklærer, 
„meget  alvorlig  og  vigtig"  : 

„Her  finde  vi  en  dannet  Digter, 
som  synger  kun  om  Fornuft  og  Pligter. 
Hans  store  Plan,  mens  han  hopper  herneden, 
er  den:  at  forædle  Menneskeheden." 

I  Epilogen  „til  Læseren"  efter  „Labyrinten" 
havde  Baggesen  1793  erklæret,  at  „den  Quixote,  hvis 
Fjed  han  følger,  er  Humaniteten". 

Poppe  forsikkrer: 

„At  jeg  har  anvendt  megen  Flid 

og  brugt  en  grumme  Hoben  Tid, 

før  et  Ord  slap  ud  af  min  Digterelv  — 

er  en  Erklæring,  jeg  skylder  mig  selv. 

En  Kleinsmed  bruger  sin  Fil  med  Forstand  — 

en  Rimsmed  er  ligesaa  klein  som  han!" 

9* 

Allerede  i  Fortalen  til  sit  første  større  Arbeide 
„Komiske  Fortællinger'-  erklærede  Baggesen:  ^,Jeg 
stræbte  at  anvende  den  muligste  Flid  paa  mit  Ar- 
beide og  at  bruge  Filen  saa  længe,  jeg  nogenledes 
kunde".  Forerindringen  til  anden  Del  af  Baggesens 
andet  Hovedværk  ,~Ungdomsarbeider"  lægger  ogsaa 
meget  større  Vægt  paa  „hvorledes"  end  paa  „hvad". 
Og  i  sine  „Erindringer"  siger  Yennen  J.  K.  Høst  om 
Baggesen:  „Ingen  brugte  Filen  mere  end  han".  I 
Forordene  til  F.  H.  Guldbergs  1803  udkomne  „Sam- 
lede Digte"  hedder  det:  „Jeg  er  mig  bevidst  at  have 
anvendt  den  strengeste  Flid  i  at  bruge  Filen". 

Poppe  deklamerer  saa  „Hymnen  til  Middelmaadig- 
hed"  —  hin  Samtidens  Afgud,  hvilken  Schack  Staf- 
feldt ligeledes  havde  angrebet  1802  i  et  Digt  „Op- 
fordring". 

Hos  Steffens'  Mæcen  Grev  Schimmelmann  faldt 
Talen  engang  i  hine  Dage  paa  Opdragelsen.  Henrik 
Steffens  —  som  (ifølge  Grundtvig)  kaldtes  Holbergs 
Henrik  —  sagde  spottende,  at  en  berømt  Læge  havde 
gjort  den  Bemærkning,  at  der  gaves  to  Excesser  i 
Samfundet:  Nogle  vare  for  kloge,  de  saakaldte  Ge- 
nier, de  Andre  for  dumme;  det  gjaldt  nu  at  ned- 
stemme Genierne  og  hæve  de  Dumme  for  at  tilveie- 
bringe  en  jævn  Vælling,  den  sande  menneskelige 
Lyksalighed.  En  indflydelsesrig  Mand,  som  var  til- 
stede, billigede  til  Steffens'  store  Forundring  et  saa- 
dant  juste  milieu  og  afviste  fornemt  Naturfilosofens 
Railleri  dermed. 

Man  kommer  uvilkaarligt  til  at  tænke  paa  denne 
Scene  ved  „Hymnen  til  Middelmaadighed",  som  min- 
der om  den  Holbergske  Livsvisdom  og  Moral:   „Den 

tryggest  er,  der  Middelveien  tager"  og:  Al  Dyd  be- 
staaer  udi  Mediocritet'*,  hvilken  Livsvisdom  og  Moral 
er  „ein  gefundenes  Pressen"  for  den  Tilbøielighed 
til  at  gaae  Middelveien,  som  (ifølge  den  ældre  8nee- 
dorf)  karakteriserer  det  danske  Folk.  Det  hedder  i 
Poppedrengens  Hymne: 

.,Hvis  Du  vil  høste  Livets  Frugt, 
da  gaa  ad  Middelveien  smukt!" 

Der  fortsættes : 

„Den  Sætning  mig  saa  vel  behager, 
at  ei  engang  jeg  Vers  undtager. 

I  ret  fornuftig  Poesi 
bør  aldrig  spores  Fantasi. 
Hvad  Djævlen  rager  Fantasien 
den  mindste  Smule  Poesien? 

Hvi  skriver  nu  en  sand  Poet? 
Af  Iver  for  Humanitet, 
for  vor  Moral  at  understøtte, 
i  Korthed:  for  at  gjøre  Nytte! 

Hvor  stort  for  en  moralsk  Poet 

at  tolke  blid  Humanitet 

om  sveden  Grød  og  svegne  Pligter  — 

hvor  skjønt,  hvor  saligt  for  en  Digter!" 

Selv  Baggesen  havde  1792  i  et  Poem  „Den  brave 
Digter"  (tilegnet  den  senere  bittre  Modstander  Peder 
Hjorts  Pader,  som  dengang  var  Præst  paa  Amager  og 
havde  ladet  trykke  „en  Folkesang" ,  kaldet  „den 
brave  Husbonde")  paa  lignende  Maade  i  den  Grrad 
lovprist  Kjøkkenhaven  paa  Blomsterflorens  Bekost- 
ning, at  man  endog  fristes  til  at  betragte  Poemet  som 
Ironi. 

Bladet  „Dagen"  stillede  1803  Tode  op  mod  den 
sværmeriske  Schack  Staffeldt  som  „en  Digter,  der 
staaer  paa  en  solid  Grund".  I  lignende  Aand  forher- 
liger „en  Tilskuer"  Poppe: 

„Poppe  hedder  han,  Pope  burde  han  hedde!" 

Baggesen  nævner  i  Forerindringen  til  „Digter- 
vandringer" 1807  Pope,  i  Forening  med  Voltaire  og 
Wieland,  som  en  Forfatter,  der  „forgudedes"  iKjøben- 
havn  i  Slutningen  af  forrige  Aarhundrede.  I  Eeins 
samtidigt  med  Oehlenschlågers  udkomne  Digtsamling 
siges  der,  at  en  himmelsk  Glands  omgiver  Pope.  Eng- 
lænderen Alexander  Pope  fra  den  første  Halvdel  af 
det  18de  Aarhundrede,  Holbergs  Samtidige,  „the 
grand  poet  of  reason",  var  jo  en  af  Parjktidens  dig- 
teriske Koryfæer. 

Kritikerens  Ord  til  Poppe  om  det  Par  enkelte 
Steder,  som  stødte  ham  i  dennes  Digt  til  Middel- 
maadighedens  Forherligelse,  og  den  derpaa  følgende 
„fine  Anmærkning"  om  „ganske"  og  „det  nemlig" 
fører  Tanken  hen  til  Stedet  i  Oehlenschlågers  „Er- 
klæring til  Publikum  om  hans  personlige  Forhold  til 
Baggesen"  1818,  hvor  det  hedder:  „I  vort  Bekjendt- 
skabs  første  Dage  viste  jeg  ham  et  lille  lyrisk  Digt, 
hvori  han  gjorde  mig  opmærksom  paa  Hiatus  og  fore- 
slog et  Par  Ordforandringer  med  Hensyn  paa  Vel- 
klangen. " 

Ogsaa  de  unge  Menneskers  „Sang  fra  Teltet"  er 
en  Protest  mod  den  nyere  Tids  „overveiende  Prosa", 
ved  hvilken  „al  Poesi,  alle  Gruder  bleve  forjagede" 
(for  at  bruge  Steffens'  Ord  i  „Indledning  til  filosofiske 
Forelæsninger")   og  ikke  uden  Lighedspunkter  med 

en  poetisk  Apotlieose  af  Vinen  i  Tiecks  „Franz  Stern- 
balds  Wanderungen"  fra  1798,  som  dog  er  formet 
paa  en  ganske  anden  Vis. 

Man  kan  vistnok  gjøre  enkelte  Indvendinger  mod 
„Sankt  Hansaften-Spil".  Det  ironiske  Element  breder 
sig  unegtelig  temmelig  meget  og  er  heller  ikke  fri  for 
en  vis,  Oehlensclilager  i  det  Komiske  eiendommelig, 
Barnagtighed  —  Goethes  lille  Ungdomsarbeide  er 
baade  mere  begrændset  og  finere  i  sin  Satire.  Ung- 
domssværmeriet  er  maaske  ogsaa  hist  og  her  vel 
stærkt  1  Djrehavsspillet.  Af  og  til  nødes  man  næsten 
til  at  indrømme  Sandheden  af  Grrnndtvigs  Bemærk- 
ning om  Oehlenschlagers  første  Digte  i  Verdens- 
krøniken  fra  1812,  at  endel  af  dem  „avledes  i  en 
aandelig  Rus".  Man  kan  overhovedet  ikke  let  gjøre 
sig  for  stor  en  Forestilling  om  den  unge  Digters  Be- 
tagethed i  hine  Romantikens  Hvedebrødsdage.  Oeh- 
lenschlåger  fortalte  senere  C.  Hauch,  at  han  dengang 
blev  saaledes  reven  med  af  de  Fantasier,  der  syssel- 
satte ham,  at  han  kunde  vandre  et  langt  Stykke  Vei 
uden  at  vide,  hvor  han  var,  ja  engang  var  han  kom- 
men en  hel  Mil  ud  i  Landet,  fordybet  i  sin  Digtning, 
og  da  han  vaagnede  op  af  Drømmen,  befandt  han  sig. 
midt  i  en  Kornmark  ude  ved  Gjentofte  uden  at  ane, 
hvorledes  han  var  kommen  derhen. 

Alle  Indvendinger  mod  „Sankt  Hansaften-Spil" 
maa  dog  forstumme  ligeoverfor  Skjønheden  i  dette 
Oehlenschlagers  første  Hovedværk,  om  hvilket  J.  L. 
Heiberg  ikke  uden  Grund  siger:  „Begrebet  af  det 
umiddelbare  Drama  i  lyrisk  Form  er  aldrig  blevet 
fuldkomnere  realiseret  end  i  Oehlenschlagers  „Sankt 
Hansaften-Spil".     Fantasi,  Følelse  og  Lune  ere  i  rig 

Fylde  udbredte  over  dette  herlige  Digt,  som  aander 
Sommerens  Liv  og  Varme."  1816  lagde  Heiberg  sin 
Erkj  endelse  af  dette  Digterværks  Skjønhed  for  Dagen 
i  Grjerningen  ved  at  udgive  en  saakaldet  „Fortsæt- 
telse" deraf,  „Julespøg  og  Ny taarsløier"  ,  der  i  lyrisk 
Fylde  dog  ikke  kan  maale  sig  med  Forbilledet,  me- 
dens derimod  Heibergs  mere  udviklede  Reflexion  be- 
virkede, at  den  æstlietisk-kritiske  Side,  de  satiriske 
Partier,  som  droge  tilfelts  mod  den  nu  alt  herskende 
Romantiks  Ingemannske  „Ueberschwangligkeit",  ere 
finere  formede.  Ogsaa  ellers  undlod  „Sankt  Hans- 
aften-Spil" ikke  at  øve  Paa virkning.  Man  sporer  det 
saaledes  i  St.  St.  Blichers  „Jyllandsreise"  fra  1817, 
der  ogsaa  har  en  blind  Mands  Sang ,  hvilken  dog 
staaer  meget  langt  tilbage  for  Oehlenschlågers,  samt 
i  Henrik  Hertz'  polemiske  Komedie  „Hundrede  Aar" 
fra  1849,  hvor  en  gammel  Mand  ogsaa  foreviser  Bil- 
leder, der  imidlertid  aldeles  ikke  kunne  maale  sig  med 
dem  i  „Sankt  Hansaften-Spil". 

Hvor  Steffens  i  Slutningen  af  første  Del  af  „Was 
ich  erlebte"  taler  om  den  danske  ISTatur,  siger  han: 
„Yndige  Sagn  omsvæve  som  lyse  Aander  de  skjøn- 
neste  Egne.  Det  er  ikke  de  vilde  Bjerges  truende 
Myther;  det  er  en  sagte,  mild,  lokkende  Aande- 
hvisken,  som  bleve  Bladenes  Susen  og  Bølgernes 
Brusen  Sange.  Det  danske  Sprog  har  Udtryk  af  den 
største  Sarthed  for  denne  Naturpoesi.  Oehlenschlager 
er  den  Digter,  som  bedst  forstod  at  bruge  dette 
Sprogets  dybe  Trylleri.  Han  har  aabnet  de  yndigste 
Naturtoners  inderste  Kilder."  Intetsteds  er  dette 
maaske  mere  Tilfældet  end  i  Oehlenschlågers  første 

Hovedværk,  som  blev  til  i  den  unge  Digters  lykke- 
lige Samliv  med  Natnrfilosofen. 

Af  de  mindre  Digte,  der  udgjøre  de  første  to  Tre- 
diedele  af  den  lille  Bog,  havde  ikke  engang  en  halv 
Snes  før  været  trykte.  Man  mindes  om  Steffens' 
„Indledning  til  filosofiske  Forelæsninger"  i  „Val- 
ravnen",  hvis  unge  ul3^kkelige  Helt  fortæller  om,  hvor- 
ledes en  Engel  aabenbarede  sig  for  ham  en  Sommernat 
i  en  Lund,  hvor  han  laa  slumrende : 

„Han  viste  mig  en  Kjæde,  som  sig  rækked 

fra  Himlen  ud  —  den  klang  som  Fryd  og  Klage. 

Halvsynlig  den  sig  rundt  om  Jorden  strækked, 

i  mange  Bugter  vendte  den  tilbage. 

Med  Blodstænk  var  den  ofte  helt  bedækket, 

paa  mange  Steder  Ledene  var  svage. 

Af  blandet  Erts  den  slyngte  sig  om  Muldet, 

først  Guld,  saa  Sølv,  saa  Jern,  saa  atter  Guldet. 

Da  raabte  Englen  med  sin  klare  Stemme: 
,.Du  Skjebnens  Kjæde  ser,  som  hænger  ned. 
Den  sluttet  er,  dens  Løb  kan  Intet  hemme  — 
Alt  ordnes  ved  en  streng  Xødvendighed." 

Steffens  siger:  „At  gjenkjende  Naturens  Nødven- 
dighed i  Historien  er  den  filosofiske  Opgave.  Det 
Hele  virker  med  tvingende,  uimodstaaelig  Nødven- 
dighed paa  Enhver;  og  Enhver  satte  Skjebnen,  den 
usynhge  Haand,  som  leder  det  Hele,  paa  en  bestemt 
Punkt,  i  en  bestemt  Tid  og  beredte  ham  Indtryk  og 
Ideer,  hvilke,  ubøielige,  uforanderlige  som  Natur- 
lovene selv,  følge  ham  sit  hele  Liv  igjennem.  Ingen 
formaaer  at  træde  ud  af  den  Ring,  som  Fødsel  og  Op- 
dragelse, bestemte  af  en  ubøielig  Skjebne,  har  snoet 
om  ham.  Der  er  en  Plan  i  hele  Menneskeslægtens 
Historie,    i   hvilken   Frihedens    og   A'ilkaarlighedens 

tøilesløse  Spil  med  Nødvendighed  taber  sig,  i  hvilken 
en  Guddom  aabenbarer  sig.  Vi  ere  alle  Led  af  den 
Kjæde,  som  ud^dkler  sig  i  en  uendehg  Progressus  i 
Tiden." 

Ideen  om  Livets  kæmpende  Magter,  h^dlke  den 
nordiske  Mythologi,  som  Oehlenschlåger  fordybede 
sig  i,  saa  storartet  personificerede  under  Form  af 
Aser  og  Jætter,  og  Ideen  om  det  G-odes  Udødelighed, 
der  i  vore  Forfædres  Billedsprog  saa  herligt  aaben- 
barer sig  i  Gjenfødelsen  efter  Eagnarøk,  hævdes  ogsaa 
i,,Yalravnen",  ligesom  oftere,  f.Ex.  i  ..Løveridderen", 
hvor  Kongen,  for  stærkere  at  indskærpe  Sandheden, 
et  Par  Gange  gjentager: 

,.Det  Onde  med  det  Gode  altid  strider 
og  vinder,  til  det  evig  overvindes". 

Ligesom  i  „Sankt  Hansaften.Sx^il"  gjor  baade  Na- 
turen og  Historien,  de  to  Hovedformer  for  Ideens 
Udvikling,  sig  stærkt  gjældende.  For  Historiens  Ved- 
kommende fremhævede  Grundtvig  med  Føie  i  sin 
Verdenski^ønike  1812  ..Higen  mod  de  gamle  Tider'- 
som  et  af  de  mest  fremtrædende  Særkj ender  for  den 
begyndende  Oehlenschliigerske  Digtergenius.  „Ha- 
rald i  Offerlunden"  er  karakteristisk  i  saa  Henseende. 
Harald  vanker  en  Midnat  iMaaneskin  mellem  Herthas 
Alterstene  og  udbryder: 

„Oldtids  underlige  Minde! 
Du  mit  Hjerte  gjennemtrænger. 
Hvad  I  frtr,  I  elskte  Steder! 
ak,  det  er  I  ikke  længer. 

Her,  hvor  Hjertet  helligt  brændte, 
nu  kun  mine  Suk  opstige. 
I  forsvandt,  I  skjønne  Dage! 
Dødt  er  Fantasiens  Rige. 

Intet  luer,  Intet  hæver. 
Alt  er  koldt,  fornuftigt,  øde. 
Fyldt  med  Oldtids  store  Minder, 
vanker  jeg  som  mellem  Døde." 


En  Benrad  hæver  sig  langsomt  op  af  Jorden 
med  sønderslagen  Pande  og  en  gammel,  rusten  Dag- 
gert i  venstre  Side  og  spørger : 


„ønsker  Du  Dig,  unge  Daare! 

i  den  grumme  Tid  tilbage, 

da  man  offred  kold  sin  Broder; 

døvende  hans  bange  Klage?-' 


Ynglingen  vaagner  af  sin  Afmagt  i  den  friske 
Morgenluft.  Men  den  kraftige,  fantasirige  Oldtid  sei- 
rer  dog  over  Oplysnings- Aarhundredets  Philantropi : 

„Blomsten  aabner  sig  saa  venlig, 
Duggen  ned  ad  Espen  glider. 
Harald  gyser  ved  sin  Drøm  — 
ønsker  dog  de  gamle  Tider." 

Denne  Begeistring  for  og  Kjærligiied  til  de  svundne 
Dage  repræsenteres  slaaende  af  „Digteren  i  Leire- 
Lunden",  der  begynder: 

„Fantasi!   hvi  river  Du  mig 

til  skjønne  Erindringer  henV 

Gjerne,  gjerne  fulgte  jeg  Dig, 

men  maa  vende  tilbage  igjen 

til  den  kolde  Tid,  da  din  skjøune  Lue 

hvirvler  ei  længer  mod  Himlens  Bue." 


Digtet  ender  gribende 


„Kom,  Harpe  1     Solen  udslukkes  brat, 
dens  sidste  Straaler  kun  virke. 
Kom !     Vi  vil  lukke  os  inde  i  Nat 
1  Roskildes  gamle  Kirke. 

Der  vil  jeg  ved  din  dæmpede  Klang 
i  Koret  synge  min  Svanesang. 

Min  Røst  skal  mane  Skyggerne  frem 

fra  Jordens  fugtige  Volde. 

Fra  Gravens  gamle,  ærværdige  Hjem 

skal  de  stige  med  Harnisk  og  Skjolde, 

og  de  blege  Piger  i  Maaneskin 

skal  atter  smile  med  blussende  Kind. 

Saa  har  jeg  dog  sjunget  en  eneste  Stund 
paa  en  Tid,  det  var  værd  at  sjunge. 
Farvel  Du  gamle,  dunkle  Lund! 
Under  Hvælvingen  nu  min  Harpe  skal  runge. 
Mellem  Ridder  og  Hustru  og  Svend  og  Mø 
vil  jeg  synge  og  Ijlusse  og  blegne  og  døe!" 


Den  modneste  Frugt  af  Digterens  historiske  Be- 
geistring  er  Romancen  „Hakon  Jarls  Død",  der  paa 
den  mest  romantisk-malende  Maade,  ogsaa  hvad 
Versemaalet  angaaer,  fremstiller  det  store  Vende- 
punkt, da  Kristendommen  holdt  sit  seirrige  Indtog  i 
Norge  med  det  vaiende  Korsbanner,  og  ender: 

„Det  ruller  i  Horizontens  Himmel, 
og  sagtelig  skjælver  Hav  og  Jord. 
De  gamle  Guders  brogede  Vrimmel 
forsvinder  og  kommer  ei  mer  til  Nord. 
Istedetfor  Lundens  ærværdige  Minder 
man  idel  Kirker  og  Klostere  finder. 
Kun  hist  og  her 
man  fjern  og  nær 

en  Høi  og  en  opreist  Kampesten  skuer, 
der  minder  om  Oldtidens  slukte  Luer." 

Oehlenschlager  skuer  længselsfuld  tilbage  til  den 
nordiske  Oldtid  som  Goethe  og  Schiller  —  ikke 
mindre  end  Renaissancen  —  til  den  græske  og  ro- 
merske og  mindes  vemodig  Valhals  Guder  som  For- 

fatterne  af  ..Die  Braut  von  Corinth'*  og  ..Die  Gotter 
Griechenlands''  Olympens: 


„Und  der  alten  Gotter  bunt  Gewimmcl 
hat  sogleich  das  stille  Haus  geleert. 
Unsichtbar  wird  Einer  nur  im  Himmel, 
und  ein  Heiland  wird  am  Kreuz  verelii't". 

„Ja,  sie  kelirten  heim,  und  alles  Schone, 

alles  Hohe  nalimen  sie  mit  fort. 

alle  Farbeu,  alle  Lebenstone  — 

und  uns  blieb  nur  das  entseelte  AVortl" 

Oehlenschlågers  ungdommelig  friske  og  rige  Fan- 
tasi fandt  i  den  nordiske  Oldtid  en  ungdomsfrisk  rig 
poetisk  Yerden.  Den  fandt  det  ogsaa  i  den  nordiske 
Middelalder,  hvis  Fantasi  endnu  var  saa  levende,  me- 
dens den  unge  Digters  varme  Følelse  desuden  i  hine 
den  himmelske  og  jordiske  Kjærligheds  romantiske 
Dage,  da  de  gamle  Folkevisers  gribende  Toner  løde, 
mødte  en  Følelsens  Glød.  som  Oldtiden  ikke  saaledes 
havde  kjendt.  Fra  vore  „Kæmpeviser",  der  jo  bleve 
sungne  i  Barndomshjemmet,  og  af  hvilke  Sandvig  og 
Nyerup  1780 — 84  havde  leveret  nye  Samlinger  i  „Lev- 
ninger af  Middelalderens  Digtekunst",  har  Oehlen- 
schlåger  hentet  Stof  til  flere  Digte.  I  sit  Exemplar  af 
Peder  Syvs  Kæmpeviser  skrev  han:  „Denne  Bog 
læste  jeg  uafladeHgt  i  min  Ungdom".  Middelalderens 
Kæmpevise  er  —  som  N.  M.  Petersen  med  Rette  be- 
mærker —  Moderen  til  den  moderne  danske  Bal- 
lade og  Romance.  „Yalravnen'*,  hvori  et  Barn  i 
Moders  Liv  loves  bort  til  Uhyret,  støtter  sig  til  Vi- 
sen om  Germand  Gladensvend;  „Løveridderen'',  som 
i  Lindormekampen  allierer  Dj^renes  Konge  med 
Heltekongen,  der  fører  en  Løve  i  sit  Vaaben,  og  saa- 

ledes  lader  Naturen  slutte  sig  sammen  med  Historien 
til  Striden  paa  Liv  og  Død  mod  de  dæmoniske  Mag- 
ter, støtter  sig  til  Visen  om  Kong  Diderik  og  Løven. 
Er  Middelalderens  Kæmpevise  imidlertid  end  Moder 
til  vor  nyere  Romancedigtning,  saa  er  dog  ogsaa  en 
anden   Faktor   medvirkende    ved    denne    Poesi.     De 
gamle  Yiser,  der  uden  Ueflexion  i  korte,  storstilede, 
slaaende  Træk  gaae  lige  løs  paa  Sagen,  og  hvis  Yerse- 
maal   ere  høist  simple,    faae    hos    den  nyere  Digter, 
samtidigt  med  at  Ideen  fremhæves,  en  fremmedartet 
Kolorit  og  yppig  Fylde,  der  minder  om  Syden,  hvis 
klangfulde    ottave    rime    ogsaa   benyttes    i  de    sidst- 
nævnte Digte.    P.  L.  Møller  siger  ikke  uden  Føie  i 
„Adam  Oehlenschlåger,  et  Erindringsblad",  om  Dig- 
teren: „Han  var  saavel  af  Ydre  som  af  Lidre  i  Grun- 
den en  langt  mere  sydlig  end  nordisk  Natur.   Langt- 
fra som  Digter  eller  Menneske  at  have  Noget  af  den 
nordiske  Indesluttethed,  Ordknaphed  og  bedske  Tvær- 
hed var  han  Aabenheden  og  Expansionen  selv;  han 
undsaae    sig    aldrig   for    at  udtale  en  varm  og  ædel 
Følelse  og  stræbte  aldrig  efter  at  holde  den  saakaldte 
„Inderlighed"   skjult,  men  aabenbarede  den  til  For- 
staaelse  og  Glæde  for  saa  Mange  som  muligt."     Alt 
Folkeviserne  vare  jo  forresten,  som  vor  Middelalder  i  det 
Hele  taget,  stærkt  paavirkede  af  Syden.  Hvad  her  er  sagt 
om  „Yalravnen"    og   „Løveridderen"    gj ælder    ogsaa 
om  „Ellehøien",  der  støtter  sig  til  den  herlige  gamle 
Yise    om    Naturens    bedaarende    Ynde    (som    J.  L. 
Heiberg    senere   benyttede    i    sit   bekj  endte  Drama) 
men    er  skrevet  i    de    sydlige    høitidelige    Terziner. 
„Rosmer  Havmand"  ,   der  skildrer ,    hvorledes  Kong 
Ulier   tilligemed  Hustruen,    hvem  en  Havmand   har 

røvet,  reddes  fra  det  dæmoniske  Dyb,  støtter  sig 
ligeledes  til  en  gammel  Folkevise  og  har  i  skiftende 
Versemaal  en  stærk  dramatisk  Karakter.  „Fugle- 
fængeren", hvori  Ynglingen  —  med  dristig  Symbolik 
—  hugger  Kjød  af  sit  Bryst  til  Fuglen  paa  Kvist,  saa 
denne  forvandles  til  en  ung  og  deilig  Mø,  er  derimod 
holdt  i  en  simplere  lyrisk-episk  Tone,  som  ikke  fjer- 
ner den  saa  meget  fra  den  gamle  Vise,  hvorpaa  den 
grunder  sig.  „Fridleif  og  Helga"  ,  Omarbeidelse  af 
det  ovenfor  nævnte  ældre  Digt  af  Oehlenschlåger, 
der  havde  staaet  i  Kruses  Ugeskrift,  er  en  endnu 
mere  direkte  Kæmpevisestudie,  hvis  Slutning  for- 
resten slaaer  over  i  det  Parodiske  og  viser,  at  den 
unge  Digter  endnu  ikke  havde  naaet  det  Herredømme 
over  Kæmpeviseformen,  der  faa  Aar  efter  aaben- 
barede  sig  saa  glimrende  i  „De  to  Kirketaarne " . 

Ogsaa  den  i  Fortidens  Poesi  sig  fordybende  ro- 
mantiske ISTeofyts  polemiske  Stilling  til  Samtiden  er, 
som  vi  alt  have  set  Prøver  paa,  repræsenteret  i  disse 
mindre  Digte,  ligesom  i  „Sankt  Hansaften-Spil".  I  saa 
Henseende  er  „Harpespilleren  ved  Posthuset",  hvori 
Oehlenschlåger  selv  umiskj endeligt  fremtræder  i  po- 
etisk Forklædning,  specielt  af  mer  end  almindelig 
Interesse.  Ligesom  i  Dyrehavsspillet  bruger  Dig- 
teren, der  forherliger  det  Gamle,  men  evig  Unge,  en 
livsfrisk  Olding  som  sin  begeistrede  Muses  Repræsen- 
tant.   Harpespilleren  synger: 

„Jeg  sidder  som  Oldtids  Skjald 
og  digter  og  synger  —  store  Kald ! 
Skjøndt  gammel,  med  sølvgraa  Haar, 
dog  kraftigt  jeg  Harpen  slaaer." 

Han  har  „med  en  Sjæl  saa  uskyldig  og  ren"   taget 

Stade  ved  Posthuset,    hvorhen    den   rastløse  Verden 
strømmer,  og  udbryder: 

„Og  kunde  jeg,  medens  de  styrte  afsted 

ad  Porten  ind  som  en  Elv, 

et  Øieblik  sagtne  det  hurtige  Fjed, 

faae  dem  til  at  glemme  sig  selv 

og  Breve  og  Penge  og  kolde  Ord 

for  Sol  og  Maane  og  Blomster  og  Jord  — 

kunde  jeg  standse  den  hele  Flok: 

da  var  det  dog  artigt  nok!" 

Men  den  travle,  hjerteløse  Mængde,  de  snilde 
Handelsmænd  med  de  kolde,  urolige  Smil,  de  „nyt- 
tige Drog",  hvis  Aand  Guldet  tynger  til  Jorden, 
ændse  ikke  hans  „Klimpreri".  Kun  de  Fattige  byde 
ham  Noget,  men  af  dem  tager  den  Fattige  Intet.  Da 
kommer  en  blussende  Yngling  henrykt  med  et  Brev 
fra  den  Elskede;  og  hans  modtagelige  Sjæl  smeltes  af 
Harpespilleren,  der  saa  med  kraftig  Haand  griber  i 
Strengene  og,  profetisk  begeistret,  udbryder: 

„Endnu  er  Kjcerlighed  til  paa  Jord, 

med  det  Øvrige  ikke  den  svandt! 

Jeg  haaber,  jeg  haaber,  min  Tro  er  stor: 

den  Tid  skal  komme  tilbage,  som  randt! 

Ja,  Kjærligheds  Gnist  saa  mild 

skal  tænde  Oldtidens  Guddomsild; 

af  det  kolde  natlige  Hav 

skal  Solen  staae  frem  af  sin  Grav!-' 

Ligesom  i  „Sankt  Hansaften-Spil"  træder  ogsaa 
her  Kjærlighedens  Genius  frem  med  Glorie  om  Ho- 
vedet som  forsonende  Afslutning  paa  Dissonanserne, 
som  udødelig,  livsforyngende  Magt. 

Den  udspringende  Bøgs  grønne  Blade  kaste  ikke 
strax  det  brune  Hylster,  og  der  er  i  Oehlenschlagers 

Digte  endnu  Levninger  af  hans  tilbagelagte  Udvik- 
ling.   Hertil  hører  f.  Ex.  den  tidligere  i  Kruses  Uge- 
skrift  trvkte    Ballade    „Sivald   og  Thora" ,    som    vel 
ingenlunde  fattes    poetisk  Liv   og  Yarme,    men   dog 
bærer  Præg  af  Lafontainesk  Sentimentalitet  og  Spies- 
sesk  G^'selighed.    Og  der  er  (som  P.  L.  Møller  i  sit 
ovennævnte    „Erindringsblad"    bemærker)    ikke    saa 
ganske  sjelden  lidt  Dissonans  mellem  de  romantiske 
Forfærdeligheder   i    Digtsamlingen    og    .,det    sunde, 
rødmussede  Liv  i  Diktionen,  hvorved  Digteren  røber 
sig  selv,    og  hvem  han  egenhg  er'-.    Der   kan    ogsaa 
efter\dses  Sprogfeil    og  LTagtsomheder   af  forskjellig 
Art.    Men  Sligt  er,  ligesom  i  „Sankt  Hansaften-Spil", 
for  Intet  at  regne  i  Sammenligning  med   „den  frem- 
brydende Yaar"  —  Xavnet  paa  et  af  Digtene,  i  hvis 
Slutning  Evald  forherliges  —    der,    sødt   berusende, 
uimodstaaeligt   maa   henrive   enhver  Læser   af  disse 
Laigdomsdigte,  hos  hvem  ikke  al  poetisk  Receptivitet 
er  gaaet  tilgrunde  i  Livets  Prosa.    Ikke  mindst  maa 
Sprogformen    fremhæves.    Steffens   siger  i   „Was  ich 
erlebte":    „Hvad  der  forbausede    mig,    da  jeg   mest 
umiddelbart  af  Alle  oplevede  det,    var  den  Lethed, 
hvormed  Oehlenschlager  beherskede  sit  Modersmaal. 
En  aldrig  før  kjendt  Ynde  og  digterisk  Fvlde  udvik- 
lede sig  pludselig;  en  ny  Epoke  i  sproglig  Henseende, 
der  udbredte  sio-  mæo'tio't  over  hele  Skandinavien  — 
thi  ogsaa  i  Sverrig  trængte  den  senere  ind  og  øvede 
sin  Indflydelse  paa  de  mest  udmærkede  svenske  Dig- 
tere, Tegner  og  Atterbom  —  traadte  anelsesfuldt  og 
rigt  frem  under  mine  Øine.    Man  kj  ender  ikke  Oeh- 
lenschlager som  Digter,  man  kan  ikke  tilbørlig  skatte 
hans  ungdommelige  Fortjeneste,  naar  man  ikke  over- 

veier   den   næsten    utrolige    Magt,    han    øvede    over 
Sproget.  '• 

Det  frembyder  selvfolgelig  ikke  ganske  liden  In- 
teresse at  komme  til  Kundskab  om.  hvorledes  Sam- 
tiden optog  Oehlenschlagers  første ,  banebrvdende 
Digtsamhng.  I  sin  Yerdenski^ønike  fra  1812  er- 
klærer Grrundtvig  om  Oehlenschlagers  første  Digte, 
at  de  ,,ændsedes  kun  af  Faa  og  yndedes  af  Færre".  I 
sit  Maanedsskrift  ..Ei  blot  til  Lyst'-  siger  Baggesens 
Yen  J.  K.  Høst  i  Begyndelsen  af  1803,  at  Oehlen- 
schlagers Poesisamhng  har  fremkaldt  ,.de  stridigste 
Domme  af  dens  forskjellige  Læsere'^,  og  taler  om  ..det 
høie  !N"ummer  iblandt  Skalder,  AdskilHge  give  ham". 
Høst,  der  ogsaa  havde  Sands  for  Schack  Staffeldt,  er- 
klærer om  ..Sankt  Hansaften-Spil'-,  at  ,.det  udmærker 
sig  iblandt  vor  Literaturs  poetiske  Fænomener  ved 
de  umiskjendehgste  Tegn  paa  sandt  og  sjeldent 
DigtersniUe" ;  men  han  har  rationaHstiske  Betænke- 
ligheder ved  Oehlenschlagers  romantiske  Sværmeri 
og  finder,  at  Digteren  ikke  altid  tilstrækkehg  respek- 
terer Sproglære  og  Prosodi.  I  de  to  første  Xummere 
af  „Dagen",  der  begyndte  med  Aaret  1803,  leverede 
Bladets  Udgiver,  den  ansete  Bogtrj^kker  K.  H.  Seide- 
lin, hvem  "Werlauff  tillægger  baade  Talent  og  Dan- 
nelse, en  Anmeldelse  af  „Digte",  der  begynder:  „En 
synderlig  blandet  Følelse  opstod  hos  Recensenten 
ved  at  læse  disse  Digte.  Ligesaa  meget  som  han 
glædede  sig  over  det  Gode,  der  findes  i  dem,  Hgesaa 
misfornøiet  blev  han  over  det  Slette,  der  staaer  ved 
Siden  af  det  og  vansirer  det."  Han  ønsker  Forfat- 
teren ..menneskeligere  Fantasi",  forarger  sig  over 
,. frastødende  Underligheder"  og  ender  med  det  Haab, 

at  Oehlenschlåger  „vil  uddanne  sit  sande  poetiske 
Talent  ved  at  studere  gode  Mønstre,  ved  flittigen  at 
bruge  Filen,  ved  at  raadføre  sig  med  Mænd,  hvis 
dannede  og  sikkre  Smag  kunde  veilede  hans,  f.  Ex. 
med  en  Sander  eller  Rahbek".  Den  ældre  Skole  lod 
sig  endvidere  i  „Kjøbenhavnske  lærde  Efterretninger 
for  1803"  høre  gjennem  en  af  sine  Hoved  -  Repræsen- 
tanter, Rahbeks  Discipel  Præsten  Pavels,  der  selv 
forsøgte  sig  som  Poet,  og  om  hvem  V.  H.  F.  Abra- 
hamson  1790  havde  spaaet,  at  hans  Navn  vilde  blive 
et  af  de  berømteste  paa  det  danske  Parnas.  Oehlen- 
schlåger var  den  en  halv  Snes  Aar  ældre  Xormand 
Pavels'  Dusbroder  fra  Samlivet  i  det  dramatisk-lite- 
rære  Selskab,  oprettet  1780,  det  mest  bekjendte  Pri- 
vattheater  dengang,  der  efter  Eieren  af  det  Hus,  hvor 
det  begyndte  sine  Øvelser,  sædvanlig  kaldtes  Borups 
Selskab.  Oehlenschlåger  havde  forelæst  „Til  Apol", 
„Den  frembrydende  Vaar"  og  „Hakon  Jarl"  før 
deres  Optagelse  i  „Digte"  for  Pavels  og  dennes  lige- 
ledes æsthetiserende  Ven  Liebenberg,  der  1799  blev 
Sognepræst  i  Oehlenschlågers  Barndomshjem,  Fader 
til  Udgiveren  af  Oehlenschlågers  „Poetiske  Skrifter" 
o.  s.  V.  Da  Pavels  —  Landsmanden  Steffens'  ratio- 
nalistiske Antipode  —  bedst  giver  et  Billede  af  den 
ældre  Skoles  Standpunkt  hgeoverfor  den  frembry- 
dende Romantik  og  bragte  Oehlenschlåger  til  at 
rykke  i  Marken  mod  Kritiken,  er  der  Anledning  til 
at  dvæle  lidt  længere  ved  den  brave  Præstemands  Op- 
fattelse af  „Digte". 

Pavels,  som  i  Begyndelsen  af  1803  leverede  en 
Række  æsthetiske  Anmeldelser  i  „Kjøbenhavnske 
lærde  Efterretninger",    havde  alt  i  Februar  i  Forbi- 

gaaende  fat  paa  Oehlenschlåger  i  en  Bedømmelse  af 
sin  elegiske  Landsmand  Reins  samlede  Digte,  der, 
ligesom  Oehlenschlågers,  vare  udkomne  Aaret  ifor- 
veien.  Det  hedder  om  Rein  med  Hentydning  til  Pole- 
mik mod  den  Evaldske  Retning  i  et  Yesselsk  Digt : 
„Vistnok  er  han  ikke  af  dem,  der  efter  allernyeste 
Mode  svæve  saa  høit  blandt  Ætherens  Regioner,  at 
de  rent  glemme,  de  leve  blandt  Mennesker  og  skrive 
for  dem  —  der,  som  Vessel  siger: 

„ —  — •  —  skrive  høit  og  vildt 
og  gjøre  Hvers  Umage  spildt, 
som  vil  opdage,  hvad  de  mene, 
men  som  opdager  altfor  sent, 
at  de  har  oftest  Intet  ment". 

Ei  heller  henhører  han  blandt  dem,  efter  hvis 
Dom  Alt  er  flant  og  sløvt  og  væmmeligt,  som  ikke 
idetniindste  er  tusinde  Aar  gammelt  —  der  saa  ki^af- 
tigen  anprise  den  barbariske  Oldtid,  at  de  maa  for- 
modes ikke  at  kjende  eller  d^'bt  at  foragte  Horatses : 

didicisse  fideliter  artes 
emollit  mores  nec  sinit  esse  feros  ' ). 

Det  kunde  vel  endog  hænde  sig,  at  de ,  der  anse 
det  vanærende  for  Digteren  „at  tolke  blid  Humani- 
tet", som  finde  lige  lavt  at  synge  om  „svegne  Phgter" 
og  „sveden  Grød'-,  rent  ville  frakjende  Rein  Digter- 
navnet. Men  for  dem ,  der  tillægge  Digteren  en 
anden  og  høiere  Bestemmelse  end  den  at  synge  for 
sig  selv  og  Muserne,  der  finde  det  værdigt  for  ham  at 


*)  Kunsten  mildner  Siederne  og  hindrer  Raalied. 

indgyde  blide ,  ædle ,  humane  Følelser  i  sine  Med- 
menneskers Hjerter,  for  dem,  der  elske  de  gamle 
Grræker  mer  end  de  gamle  Skandinaver,  troe  mere 
paa  Horats  og  Pope  end  paa  Tieck  og  Schlegel,  er 
Eein  en  skjøn,  hædei^^ærdig  Digter." 

Det  er  den  høie  Flugt  og  det  oldnordiske  Svær- 
meri, som  sj^mpathiserer  med  de  tydske  Romantikere 
og  ikke  stiller  Poesien  i  Oplysningstidens  humane 
Tjeneste  med  Grækerne,  Horats  og  Pope  til  Mønstre, 
der  forarger  den  gode  JSTormand  ligesom  Evalds 
Patlios  tidligere  forargede  saa  Mange  af  Paveis' 
Landsmænd. 

Et  Par  Maaneder  efter  leverede  Pavels  en  om- 
hyggelig udarbeidet  Anmeldelse  af  Oehlenschlågers 
„Digte"  paa  ikke  mindre  end  24  tættrykte  Sider,  Alt 
Anmeldelsens  Størrelse  viser,  hvilken  Betydning  Re- 
censenten tillægger  Oehlenschlager,  der  ogsaa  i  Ind- 
ledningen til  de  Pavelske  Kritiker  ved  Aarets  Begyn- 
delse var  bleven  kaldt  „en  ung  Digter  af  stort  Haab". 
Anmeldelsen  begynder  med  følgende  Lovprisning: 
„Uden  Tvivl  er  den  Digter,  hvis  Arbeider  her  an- 
meldes, et  af  de  ypperste  Genier,  der  nogensinde  har 
betraadt  vort  Parnas.  Liv  og  Ynde ,  Kraft  og  Ild, 
forenede  med  en  umiskjendeUg  Originalitet,  udmærke 
saare  hæderligen  en  ikke  liden  Del  af  nærværende 
Digte.  Endog  i  de  mest  ufuldkomne  spores  herlige 
Anlæg.  Opmærksomheden  holdes  ideligen  spændt. 
Selv  de  Stykker,  der  ved  første  Læsning,  prøvede 
efter  Kritikens  Regier,  vakte  grundet  Misnøie,  lokkes 
man  uvilkaarligen  til  at  læse  anden  Gang.  Man  er- 
kj ender,  at  de  Feil,  der  findes  hos  ham,  ere  de,  der 
nødvendigen  maa  findes  hos  den  fyrige,  genirige  Yng- 

ling  ved  hans  første  Indtrædelse  x^aa  Digterbanen." 
Og  der  tales  om,  at  Oehlenschlager  „niaaske  med 
Tiden  kunde  erstatte  os  vor  hidtil  uerstattelige  Evald" 
og  „vil  kunne  leve  i  sine  Digte  Aarhundrede,  efterat 
han  har  forladt  Jorden".  Der  kan  ikke  let  tæn- 
kes noget  større  Bevis  paa  den  unge  Oehlen- 
schlågerske  Muses  betagende  Magt  end,  at  selv  en 
Mand  af  den  ældre  Skole  som  Pavels  i  den  Grad 
grebes  af  den. 

Naturligvis  har  dog  Kritikeren  —  hvad  der  alt 
fremgaaer  af  Anmeldelsen  af  Rein  —  ikke  faa  og 
smaa  Betænkeligheder.  Han  er  misfornøiet  med  „de 
Mønstre,  hvorefter  Hr.  Oehlenschlager  tydeligen  ses 
at  have  dannet  sig  istedetfor  at  holde  sig  til  exem- 
plaria  græca"  —  Hentydning  til  Horatses  bekj  endte 
Opfordring  i  „ars  poetica" :  stadigt  at  have  de  græske 
Mesterværker  for  Øie,  som  ogsaa  var  det  norske 
Selskabs  Valgsprog  —  og  taler  om  „Døgngenierne 
Tiecks  og  Schlegels  vanærende  Fodspor".  Han  anker 
ogsaa  over  „den  haanende  Tone,  hvori  Hr.  Oehlen- 
schlager bryder  Staven  over  hele  Digtearter"  og  over 
„de  sarkastiske  Sidehug  til  Mænd,  han,  som  ældre  og 
høiligen  talentfulde  Digtere,  bør  have  Ærbødighed 
for".  Han  fremhæver  endvidere  som  „en  Synderlig- 
hed, der  nok  har  bidraget  med  til  at  lede  vor  Digter 
hen  paa  en  Afvei,"  at  „Hr.  Oehlenschlager  i  de  gamle 
Nordboer  har  fundet  de  sande  Mennesker,  hvis  Lige 
nuomstunder  ikke  findes"  ;  og  Pavels  er  ogsaa  paa 
Post  mod  den  middelalderlige  Poesi.  Om  „Dand- 
seren  paa  Voltigerlinen"  i  „Sankt  Hansaften -Spil", 
der  jo  paa  en  Maade  repræsenterer  Oehlenschlager 
selv,  er  Kritikeren  ganske  af  Hr.  Kancelliraadens  Me- 

ning,  at  det  er  en  impertinent  Knegt.  „En  Luft- 
springer" (hedder  det),  .,der  vil  indbilde  sig  at  gavne 
lio'esaa  meo-et  som  den  virksomme  Statens  Boro-er, 
burde  rigtignok  have  en  Plads  i  Tvangs-Arbeidshuset, 
hvor  han  dog  nok  vilde  gavne  mere  end  før".  Slut- 
ningen af  Dyrehavsspillet  bringer  selvfølgelig  Hr.  Pa- 
storen rent  fra  Koncepterne.  ,,I  Egens ,  St.  Hans- 
ormens og  Jægerens  Monologer"  (udbryder  han)  ,.er 
Poesi,  men  tillige  —  ja,  den,  som  finder,  at  det  ikke 
er  Sværmeri,  jeg  laster  ikke  hans  hede  Indbildnings- 
kraft, men  han  udskjælde  ei  heller  mig  for  en  kold 
Ignorant,  fordi  jeg  kalder  det  saa!"  Eorskjellige  De- 
tailler i  det  Oehlenschlågerske  Sprog,  hvilket  over- 
hovedet underkastes  en  minutiøs  Kritik,  paaankes 
ogsaa. 

I  „Dagen"  tog  Oehlenschliiger.  hvis  stolte  Selv- 
følelse og  hede  Digterblod  ganske  oversaae  den 
stærke  Anerkj endelse  hos  Pavels,  ligesom  senere  hos 
Baggesen,  og  kun  holdt  sig  til  Dadelen  —  tilorde 
mod  den  velærværdige  Dusbroder  i  et  Digt,  hvori  det 
hedder: 


;,Til  Værge  for  den  spæde  Lire 

blev  Persiflage  og  Satire 

nedlagt  i  Skjaldens  kjække  Bryst. 

Ham  idel  Hindringer  omgiver: 

han  nødes,  Svøben  svunget  bliver  — 

troer  Du,  han  snerter  til  med  Lyst? 

O  ueil     Tidt  nærved  at  forsage 

han  mindes  Nords  og  Grækers  Dage, 

da  Alle  hørte  Skjalden  fro, 

da  ei  for  Enkelte  blev  skrevet, 

da  i  een  Verden  kun  han  leved 

og  ikke,  ak!  som  nu  i  to. 


152  ANDET  KAPITEL. 

I  Stormen  staaer  den  unge  Hose 

midt  i  en  døsig  Taage-Mose, 

derfor  afledes  Vandets  Gang. 

Sig  golde  Urter  sammenklæbe 

de  spæde  Knopper  plumpt  at  dræbe, 

og  derfor  lyder  Leens  Klang." 

Den  Ulige  sværmeriske  Oelileiischlager  føler  dybt, 
som  enhver  sand  Digter,  den  imndgaaelige  Konflikt 
mellem  Yirkeligliedens  og  Idealets  Verden.  Kunst- 
poesiens mislige  exklusive  Stilling  i  den  moderne 
Tid,  da  den  store  Masse  af  Folket  næsten  staaer  uden- 
for al  Berøring  med  den  kølere  Literatur,  der  kun 
har  Betydning  for  en  kile  Minoritet,  virker  kgeledes 
nedslaaende  i^aa  ham.  Og  den  sluttede  Falaiix  af  au- 
toriserede regelrette  Poeter  og  Kritikere  og  deres 
Publikum,  hvilken  han  niaa  gjennembryde  for  at 
faae  Luft,  tvinger  ham  til  med  Yaabeii  i  Haaiid  at 
bane  sig  Yei  ud  i  det  Frie.  I  høi  Begeistring  ud- 
bryder han: 

„Det  blev  den  sande  Digter  givet 

at  se  Naturen,  skue  Livet 

i  al  sin  Glands  og  Herligbed. 

Den  Gud,  bvis  Blik  i  Alt  fremtrænge, 

udtaler  sig  ved  Harpens  Strenge 

i  vrimlende  Mangfoldigbed. 

Et  Liv  som  det,  Du  fik  at  skue, 
Du  skabe  skal;  og  det  skal  lue 
i  Evigbedens  rene  Glands. 
Det  er  det  Maal,  livortil  jeg  sigter; 
det  kalder  jeg  at  være  Digter 
og  at  fortjene  Dafnes  Krands." 

Pavels,  som  især  krænkedes  ved  et  Par  Linier, 
hvori  det  hed,  at  „Pavels  var  ei  længer  Pavels,  ifald 
han  skrev  med  andre  Ord",  kalder  i  sin  1809 — 12  for- 

fattede  Autobiografi  Oehleiischlagers  Replik  —  der 
i  „Dagen"  foranledigede  et  Par  plumpe  anonyme 
Verslinier  „Til  en  vis  Anti-Recensenf'  —  „etTorden- 
veir,  som  rent  slog  ham  til  Jorden"  og  nedlagde  Re- 
censentpennen, hvilken  han  først  optog  et  Par  Aar 
efter  og  da  kun  brugte  nogle  faa  Gange. 

Oehlenschlåger  havde  i  Marts  1803  i  „Den  danske 
Tilskuer"  ladet  trykke  et  Digt  „Fantasien",  en  Over- 
sættelse af  et  tydsk  i  Tiecks  „Franz  Sternbalds  Wan- 
derungen".  Dette  for  den  fi^embrydende  tydske  Ro- 
mantik meget  betegnende  Poem  skildrer  aandfuldt  i 
ubundent,  rimfrit  Versemaal  — der  oftere  brugtes  saa- 
vel  af  Goethe  som  af  den  Skrankerne  saa  gjerne 
sprængende  nyere  Digterskole  —  og  i  allegorisk  Form 
—  hvilken  ligeledes  oftere  anvendtes  paa  dette  Over- 
gangsstadium  af  den  yngre  Generation,  ja  selv  kun 
altfor  hyppigt  af  Goethe  i  hans  senere  Aar  —  hvorledes 
den  lunefulde  Fantasus,  en  underlig  gammel  Knark, 
er  bunden  i  en  Krog,  og  Forstanden  holder  Vagt 
over  ham,  medens  Mennesket,  som  maa  gaae  til  For- 
retningerne, kun  med  et  Sideblik  skotter  til  Gubben 
og  trækker  paa  Skuldrene  ad  ham.  Opgaven  var 
dengang :  atter  at  bringe  den  af  Oplysningsperioden 
dethroniserede  Fantasi  til  Ære  og  Værdighed.  Ra- 
vels, der  holdt  æsthetisk  Vagt  i  Aarhundredets  Be- 
gyndelse i  „Kjobenhavnske  lærde  Efterretninger", 
som  redigeredes  af  Baggesens  Ven  den  rationalistiske 
fyenske  Bondesøn  Rasmus  Nyerup  (der  1796  blev 
Professor  i  Literaturhistorien  og  1803  Universitets- 
bibliothekar),  kunde  naturhgvis  umuhg  Andet  end 
finde,  at  den  Tieckske  Fantasi,  som  havde  sprængt 
sine  Baand,  ja  endog  holdt  sit  Indtog  i  Lærerens  og 

Mesterens  respektable  Ugeblad,  var  „Ammestuesnak" 
og  titulerede  den  ogsaa  saaledes  i  sin  Anmeldelse  af 
Oehlenschlågefs  „Digte",  der  liertillands  første  Gang 
med  ungdommelig  Kamplyst,  som  ikke  var  fri  for 
Overmod,  poetisk  løftede  det  romantiske  Banner.  En 
moderne,  forresten  ganske  anderledes  organiseret  og 
ganske  anderledes  talentfuld,  Anti-Eomantiker  hos  os, 
Gr.  Brandes,  mødes  iøAi'igt  —  ligesom  hans  paa  sin  Yis 
ligesaa  ensidige  tydske  Forgænger  Julian  Schmidt  i 
„  Grescliichte  der  deutschen  Literatur  seit  Lessing's 
Tod"  —  med  Pavels  i  Forkastelse  af  dette  Tieckske 
Digt  og  siger  i  Skildringen  af  den  romantiske  Skole 
i  Tydskland  i  ,,  Hovedstrømninger  i  det  19de  Aar- 
hundrede",  at  Digtet  er  „uden  Gruist  af  Fantasi  i  elen- 
dige Yers".  Med  ulige  større  Ret  kalder  Jean  Paul  i 
sin  „Yorschule  der  Aesthetik"  Tiecks  Digt  „næsten 
en  Shakspeare'sk  humoristisk  Fantasi  over  Fantasien". 
Idet  Oehlenschlåger,  ligesom  den  tydske  Roman- 
tik, med  ungdommelig  Dristighed  sprængte  de  Læn- 
ker, hvori  Oplysningstiden  havde  smeddet  den  gamle 
Fantasus,  var  det  naturligt,  at  han,  hgesom  den  nyere 
Skole  i  det  Hele  taget,  tyede  til  de  svundne  Dage. 
hvori  Fantasien  rørte  sig  saa  frit  og  mægtigt,  og  ikke 
mindre  naturligt,  at  han  vendte  sig  til  det  ISTationale, 
der,  ligesaa  lidt  som  Fantasien  og  Fortiden,  var  kom- 
met til  sin  Ret  i  det  fremherskende  kosmopolitiske 
18de  Aarhundrede.  Og  for  det  Nationales  Vedkom- 
mende havde  Oehlenschlåger  —  som  alt  fremhævet 
—  et  livskraftigt  Udgangspunkt  i  den  nordiske  Old- 
tid, som  den  tydske  Romantik  til  sin  Skade  savnede. 
Medens  Holberg  ringeagtede  det  Islandske ,  som 
han  først  paa  sine  gamle  Dage  gav  sig  noget  af  med, 

fordybede  Oehlenschlager  sig  deri.  Medens  Baggesen 
i  Ungdomsaarene  som  begyndende  Digter  Yoltairesk- 
Wielandsk  legede  med  den  nordiske  IVfythologi  i  ..Poe- 
siens Oprindelse",  og  medens  han  senere,  ligesom  den 
franske  Revolution,  gjorde  mislykkede  Forsøg  paa  at 
frembringe  en  moderne,  rationel  Mythologi,  færdedes 
Oehlenschlager  med  ungdommehg  Begeistring  i  Nor- 
dens storartede  Grudeverden.  I  sin  Opdagerjubels 
første  Hede  røbede  Oehlenschlager  endog  en  nnegte- 
lig  lidt  faretruende  Tilbøielighed  til  at  oyervurdere 
den,  heller  ikke  altid  ganske  rigtig  opfattede,  nor- 
diske Oldtid  —  og  Paveis'  Memento  for  dette  Punkts 
Vedkommende  savner  derfor  ikke  ganske  Berettigelse. 
Det  Samme  gj ælder  om  Paveis'  rationelle  Frygt  for 
Middelalderen,  som  Holberg  havde  spottet,  og  specielt 
for  dens  romantiske  Fantasi,  der  ganske  vist  oftere  ud- 
arter til  Fantasteri ;  Baggesen  gjorde  sig  senere  til  Tals- 
mand for  en  lignende  Opposition  mod  Middelalder- 
Sværmeriets  Udskeielser.  Oehlenschlager  fik  ogsaa 
selv  efterhaanden  et  besindigere  Blik  paa  Fortiden, 
ja  var  endog  af  og  til  ikke  fri  for  at  vende  sig  vel 
meget  imod  sin  egen  Ungdoms  overstrømmende  Be- 
geistring for  de  svundne  Dage. 

Det  var  Higen  mod  det  Gamle,  in  specie  Nordens 
Oldtid  og  Middelalder,  der  mødtes  med  den  Schel- 
hngske  Naturfilosofi  hos  den  unge  Oehlenschlager  i 
hans  Steifensske  Vendepunkt,  hvis  første  Frugt 
„Digte"  blev.  Den  evig  unge  Natur  frembød  ikke 
mindre  end  Nationahtetens  Begyndelsespunkter  et 
Foryngelsens  Bad  for  en  gammelklog  Tid.  Vil  man 
slaaende  føle  den  nye  Aand,  som  Oehlenschlager 
ogsaa  for  dette  Punkts  Vedkommende  gjorde  sig  til 

Organ  for,  behøver  man  kun  at  sammenligne  „Sankt 
Hansaften-Spil"  med  „Gedicht  auf  den  Thiergarten 
und  auf  die  nicht  weit  von  Bellevue  darinnen  befind- 
liche  Quelle"  i  J.  E.  Schlegels  Ugeskrift  „Der 
Fremde"  1745,  eller  med  „Kilden  eller  den  nydte 
Dag,  en  Kjøbenhavner-Idylle"  i  Rahbeks  Ugeskrift 
„Den  danske  Tilskuer"  1797  eller  maaske  endnu 
bedre  med  Prams  „Emilies  Kilde"  fra  1782.  Hos 
Pram,  hvis  Naturskildringer  Pavels  roste  i  Anmel- 
delsen af  Rein,  hedder  det  saaledes: 

„Nu  Solen  bort  til  Vestens  Egne  iler, 
og  dobbelt  skjøn  dens  sidste  Straale  smiler. 
Med  stille  Grang,  i  Guld  og  Purpur  klæd, 
gaaer  Bølgen  frem  og  kysser  yndig  Bred." 
o.  s.  V. 

Oehlenschlåger  synger: 

„Den  vilde  Støi  nu  lyder  ikke  længer, 
den  store  Sværm  fremtrænger  ei  i  Støvet, 
ei  længer  under  Løvet  Kredsen  sidder; 
kun  sagte  Fuglekvidder  sine  Toner 
saa  sødt  i  Skovens  Kroner  sammensmelter. 
Den  tunge  Bølge  vælter  sig  mod  Sandet, 
mens  Purpurskjær  i  Vandet  venlig  glimter, 
og  medens  Lyset  skimter  hist  i  Hytten. 
I  Skovens  Dybde  Skytten  og  lians  Hunde 
gaaer  gjennem  dunkle  Lunde;  Maanen  titter 
bag  Egers  Stammegitter  i  sin  Lue. 
Ad  blege  Himmelbue  Kragen  svæver, 
og  Harpelyd  sig  dybt  i  Lunden  hæver." 

Begge  Digtere  skildre  Sobiedgangen  ved  Øre- 
sundets skjønne  Kyst  i  samme  Versemaal;  men 
hvilken  Modsætning  mellem  Prams  polerede  Rheto- 
rik  og  Oehlenschlagers  romantiske  Maleri,  hvori  Ri- 
met  —    ligesom    for   at   betegne    Tusmørket,    siger 

C.  Hauch  i  ny  Række  af  „Afhandlinger  og  æsthetiske 
Betragtninger"  —  forvilder  sig  ind  i  Verslinien  og 
først  tilsidst  med  den  endte  Dag  finder  sig  tilrette 
paa  sin  sædvanlige  Plads  som  afsluttende  Samklang. 
Selv  om  det  „Sværmeri",  Pavels  denuncerer,  hist  og 
her  gjør  sig  stærkt  gj ældende,  saa  er  det  dog  en  sød 
Beruselse,  om  hvilken  man  fristes  til  at  udbryde  med 
Daumer's  Hafis: 

„Enthalte  Dich  der  Niichternheit. 
so  bist  Du  auf  der  rechten  Bahn: 
denn  dass  der  Rausch  zur  Seligkeit 
unniitze  sei,  das  ist  eiii  Wahn. 

Wahrhafter  Offenbarung  Licht, 
das  wii'st  Du  nur  im  Rausch  empfah'u; 
denn  dass  der  Unberauschte  nicht 
ganz  finster  sei,  das  ist  ein  Wahn." 

Og  hvor  forløsende  brød  ikke  denne  Naturjubel 
ind  over  den  altfor  naturløse  ældede  Kultur,  der  ikke 
sjelden  sagde  med  Vessel  i  „Vaaren" :  „Ja,  HeiTe 
Gud!  man  veed,  hvordan  en  Mark,  naar  den  er  grøn, 
ser  ud!"  og  selv  ikke  skaanede  Haverne  for  sin  Pa- 
rykstil. Oehlenschlåger  kunde  vel,  sværmende,  for- 
vilde sig  i  den  romantisk  dæmrende  Sommernat;  men 
denne  var  dog  ikke  en  tydsk  „mondbegiånzter 
Zaubernacht" ,  fuld  af  Fantasmer;  men  —  hvad 
C.  Hauch  ogsaa  hævder  —  en  nordisk  Sommernat,  hvori 
Aften-  og  Morgenrøde  række  hinanden  Haanden, 
og  Lyset  aldrig  ganske  forsvinder.  Ogsaa  for  dette 
Punkts  Vedkommende  modererede  Oehlenschlåger 
sig  forresten  senere,  af  og  til  endog  vel  meget. 

Hvilken  ideel  Glands  kastes  der  endvidere  ikke, 
samtidigt   med  Forherligelsen  af  Natur  og  Historie, 

over  Tilværelsens  evige  Livskilde,  Kj ærligheden 
mellem  Mand  og  Kvinde,  som  Holberg  og  Vessel 
havde  smilet  ad  og  Baggesen  kun  altfor  tidt  leget  og 
leflet  med!  Midt  i  jSTaturen  apotlieoseres  Naturens 
høieste  Moment,  hvor  den  modes  med  Aanden. 
Medens  Skoven  hvælver  sig  som  en  Kirke  ved  Mid- 
natstide,  lyder  Hymnen  brusende  med  Jubel  over 

„Sammensmeltning  af  Lund  og  Sø 

og  Stjerner  og  omslynget  Yngling  og  Mø" 

Og  udklinger  begeistret: 

..Favn  imod  Favn 

tolker  liele  Naturen  Kjærligheds  Navn-'. 

Ligeoverfor  det  Positive  i  Oehlenschlågers  første 
Digtsamling,  Kjærhghedens  Jubel,  Vemod  og  Smerte, 
!N^aturbegeistringen,  Fortidsminderne  stod  det  Nega- 
tive, Polemiske,  der  skulde  bane  Veien  for  og  værge 
det  nye  Aandsliv  ved  at  rj^dde  Hindringerne  tilside. 
Det  var  naturligt,  at  Pavels,  der  her  kæmpede  pro 
aris  et  focis,  maatte  føle  sig  høist  ubehagehg  berørt 
ved  den  ungdommeHge  Hensynsløshed,  hvormed  Oeh- 
lenschlager  nedst}T:'tede  de  gamle  poetiske  Altre. 
Senere  har  ogsaa  Oehlenschlager  selv  fremhævet  de 
lyse  Sider  ved  de  Hterære  Fænomener,  han  som  be- 
gyndende Digter  først  hyldede  og  derefter  heftigt 
drog  tilfelts  imod.  I  Fortalen  til  „Nordiske  Digte" 
1807  kalder  han  saaledes  Voss'  „Luise"  for  et 
Mestertykke;  og  i  „Erindringer"  undlader  han  ikke 
at  paapege  det  Gode  hos  Iffland  og  Kotzebue.  I  An- 
ledning af  Baggesen  hedder  det  sidstnævnte  Sted: 
„Min  store  Begeistring  for  Baggesen  var  bortdunstet. 

Heri  var  nu  vistnok  tildels  den  nyere  romantiske 
Skole  Aarsag,  som  bragte  mig  til  med  ungdommelig 
Ensidighed  at  vrage  en  hel  Del  af  det,  der  forhen 
havde  henrykket  mig,  og  som  siden  igjen,  om  ikke 
just  henrykkede  mig,  dog  meget  behagede  mig." 

Den  nye,  romantiske  Sprogfylde,  der  brød  frem  i 
Oehlenschlagers  første  Digtsamling  med  Yaarens  be- 
tagende, berusende  Magt,  kan  endelig  —  som  alt 
fremhævet  —  ikke  sættes  høit  nok,  om  man  end  maa 
indrømme  Pavels  Ret  i  enkelte  af  hans  Ankeposter 
for  dette  Punkts  Vedkommende ,  som  senere  gav 
Baggesen  endnu  mere  grundet  Anledning  til  Polemik, 
da  Oehlenschlagers  stigende  Berømmelse  gjorde  ham 
i  en  utilbørlig  Grad  lidet  nøieregnende. 

Poetiske  Skrifter. 


1803,  altsaa  omtrent  samtidigt  med  Oehleii- 
schliigers  første  danske  Digtsamling,  udkom  den  ex- 
patrierede  Baggesens  første  tydske  „  Gredichte '• ,  hvori 
den  uforlignelige  Rimkunstner  polemiserede  mod  det 
romantiske  Rim  til  Fordel  for  det  klassiske  Hexa- 
meter  og  angreb  den  nyere  tydske  Digterskole,  ja 
selv  Groetlie ,  hvis  Storhed  han  forresten  aner- 
kjendte.  Det  hed  f.  Ex.  i  en  Sang  fra  Nytaar  1802 
—  med  Rim: 

„Der  Diclitkuust  wiinsch'  ich  die  Fiisse  frey 

vom  Ketten-klirrenden  Reini, 

die  l'liigel  gereinigt  von  Schlegeley 

und  allem  klebenden  Schleini 

und  —  dass  sie  entfliege  dem  Tross 

und  sicher  in  Fluge  harmoiiisclies  Schwungcs  die  Stern'  erreiclr, 

Helliinis  gleich  — 

Musikgesetze  von  V<iss". 

Og  et  Digt  om  Goethe  ender  med  Dadel  over  Me- 
sterens ringe  Respekt  for  Læseverdenen  (vistnok 
ikke  mindst  med  Hentydning  til  de  bekj endte  bidende 

Epigrammer  „Xenien",  der  tryktes  i  ScMllers  Musen- 
almanach  for  1797,  og  hvoraf  et  upaatvivlelig  sigtede 
til  Baggesen) : 

„o,  wollt'  er  sicli  manierlicher  geberden, 
fand  er  der  Lesewelt  was  Andres  -werth  als  Spott, 
was  wiird'  aus  ihm  dann  Cxrosseres  noch  werden  — 
es  wiird"  aus  diesem  grossen  Gotlr  ein  Grott!" 

Iforveien  hed  det  i  samme  Digt: 

„Er  hat  dem  Pobel  manclies  Bucli  gesclienkt, 
worin  er  niemals  dacht,  und  jede  Zeile  denkt". 

Oehlenschlager,  som  netop  samme  Aar  udgav  en 
Oversættelse  af  den  elskede  Mesters  herlige  Ung- 
domsværk  „Gotz  von  Berlichingen",  forargedes  selv- 
følgelig høiUg  herover  og  gav  sin  Harme  Luft  i  — 
forresten  ikke  synderlig  vellj^kkede  —  satiriske 
Digte,  som  oplæstes  for  Yenner,  men  først  tryktes  i 
„Erindringer".  I  et  af  dem  skildrer  Oehlenschlager 
sit  Forhold  til  Bao^Q-esen  saaledes: 

„Der  er  en  Tid,  man  græder 
og  elsker  alle  Steder, 
hvor  der  er  rigt  paa  Vand. 
Jeg  tilstaaer  det  med  Smerte: 
der  var  en  Tid,  mit  Hjerte 
Dig  elskte,  kjære  Mand! 
Jeg  eftersang  din  Trille 
og  njTinede  din  Sang  — 
da  var  Forstanden  lille 
og  knap  en  Alen  lang.'' 

Efter  denne  Skildring  af  Oehlenschlågers  senti- 
mentale Periode,  som  ender  med  Hentydning  til  Bag- 
gesens berømte: 

11 

„Uei-  var  en  Tid,  da  jeg  var  meget  lille, 
min  hele  Krop  var  knap  en  Alen  lang"  — 

yedblives  der: 

,.Der  er  en  Tid,  man  higer 

til  Sirius'ers  Riger, 

til  Soles  høie  Sol; 

man  elsker  Eminensen  — 

det  er  Reminiscensen 

af  Barnets  høie  Stol. 

Naar  Du  Dig  nærmed  Himle,  , 

jeg  tænkte:  „Himlen  veed, 

hvor  han  saa  høit  kan  svimle 

og  falder  ikke  ned!" 

Dvi  skjænkte  mig  din  Lyre, 

da  Sukker,  Rum  og  Syre 

os  gjorde  Hjertet  blødt. 

Jeg  klimprede,  jeg  snakked  — 

snart  blev  mit  Vers  for  blakket, 

snart  blev  det  mig  for  sødt. 

Algodhed  i  det  Høie 

da  fandt  Barmhjertighed, 

den  aabnede  mit  Øie  — 

og  væk  jeg  Lyren  smed. 

Derved  jeg  blev  Dig  væm'lig. 

Du  fandt  mig  utaknemlig 

og  Gaven  slet  anvendt. 

Som  Gotz  von  Berlichingen 

din  Streng  med  samt  sin  Klingen 

jeg  nær  Dig  havde  sendt 

og  sagt  som  han:  „Jeg  fatter, 

at  ei  Du  kj endte  mig; 

den  Haand,  Du  gav,  jeg  atter 

tilbagegiver  Dig!" 

Der  alluderes  her  til  en  Scene  mellem  Gotz  og 
Biskoppen  af  Bamberg,  hvori  denne  Sidste  uden  at 
kjende  Grotz  giver  ham  Haanden,  og  Helten  saa  siger: 
„Herre!    ich    merkt's    wohl,     dass   Ihr    mich    nicht 

kanntet,  und  hiermit  habt  Ihr  eiire  Hånd  wieder!" 
Udtrykket  „Derved  jeg  blev  Dig  væm'lig"  o.  s.  v. 
røber,  at  Baggesen  alt  paa  dette  Tidspunkt  maa  være 
bleven  opmærksom  paa  Oelilenschlågers  Overgang  til 
Romantiken  og  have  misbilliget  den.  Da  Baggesen  i 
Juni  1802  gjestede  vor  Hovedstad,  havde  Oehlen- 
schlåger  jo  ogsaa  alt  skrevet  —  skjøndt  rigtignok 
endnu  ikke  ladet  trykke  —  saa  afgjort  romantiske 
Digte  som  de  tidligere  omtalte  i  „Erik  og  Roller" ; 
og  Bruddet  mellem  den  ældre  og  yngre  Digter  maa 
sagtens  da,  idetmindste  i  det  Yæsenlige ,  være  fuld- 
byrdet, hvad  der  jo  ogsaa  synes  at  fremgaae  af  Oeh- 
lenschlågers  nys  anførte  Ord  i  „Erklæring  til  Pu- 
blikum". 

Oehlenschlåger  vedblev  i  sit  polemiske  Digt,  med 
Hentydning  til  Baggesens  SkærsHberpoesi  i  „Ge- 
dichte",  hvor  Emigranten  optræder  i  poetisk  For- 
klædning som  en  fra  Sted  til  Sted  lystigt  dragende 
Skærsliber,  der  bestaaer  allehaande  Eventyr : 

„Dog"  —  tænkte  jeg  —  „hvad  Fanden! 

Hvo  nægte  kan,  at  Manden 

besidder  sit  Talent? 

Imedens  om  han  tripper 

bisweilen  som  Skærslipper 

han  synger  excellent." 

Men  som  paa  Saar')  jeg  bødte 

og  havde  Skaden  kvalt, 


'")  I  de  efter  Digterens  Død  af  hans  ældste  Søn  ikke  omhyggelig 
nok  udgivne  „Erindringer"  staaer  her  meningsløst  „Svar";  men  Ma- 
nuskriptet har  „Saar",  og  i  den  tydske  Oversættelse  („Meine  Lebens- 
Erinnerungen")  hedder  det: 

,.Doch  wie  den  Schmerz  ich  todte, 
als  ich  die  Wund"  vergass". 

11* 

saae  jeg  dit  Vers  til  Goethe 
og  i  Forundring  faldt. 

HvadV     Synger  han  for  Pøbel? 

Sligt  ormestukket  Møbel 

vil  styrte  Helten  ned! 

Du,  liøist  en  Jens  for  Piger, 

som  Goethes  Kjortelfliger 

bør  kysse  med  Besked  — 

hvis  Spring  er  lig  en  Laxes 

i  Taarers  salte  Sø! 

Jens  Baggesen  maa  baxes, 

Jens  Baggesen  maa  døe!" 


Tanken  om  Digterbroderens  mislige  Stilling  i  Ud- 
lændigheden med  sin  sygelige  Hustru  bringer  dog 
den  unge  Romantikers  „hede  Harme"  til  at  svinde. 

Umiddelbart  efter  Udgivelsen  af  „Digte"  tryktes 
i  „Den  danske  Tilskuer"  i  Januar  1803  Oehlen- 
schlagers  skjønne  Digt  over  Nordens  første  betyde- 
ligere Billedhugger,  Thorvaldsens  for  Antiken  begei- 
strede  Lærer  Wiedewelt,  der  ogsaa  omfattede  det 
gamle  Norden  med  levende  Interesse  og  har  efter- 
ladt sig  talrige  Haandtegninger  til  Evalds  „Balders 
Død".  Det  Oehlenschlagerske  Mindedigt  ender,  som 
bekjendt,  med  Hentydning  til  den  i  December  1802 
paa  en  saa  sørgelig  Maade  tabte  ædle  og  elskelige, 
mer  end  almindelig  dannede  gamle  Billedhuggers 
mest  berømte  Figur,  Statuen  „Troskab"  paa  Friheds- 
støtten paa  Vesterbro : 

„Troskab  græder 

i  de  hvide  Marmorklæder, 

kold  og  bleg,  den  ranke,  hulde  Mø. 

Haand  paa  Brystet, 

aldrig,  aldrig  trøstet, 

stirrer  hun  hen  paa  den  grumme  Sø." 

I  et  samtidigt  (utrykt)  Brev  fra  Prof.  theol.  P.  E. 
Muller  hetlder  det:  „De  skjønne  Kunster  havde  ved 
Wiedewelts  og  Juels  Død^)  lidt  et  Tab,  som  ei  lette- 
ligen  vil  erstattes.  Wiedewelt  havde  i  et  halvt  hun- 
drede Aar  udført  en  Mængde  store  og  skjønne  Mo- 
numenter. Som  han  begyndte  at  ældes,  tog  Fortjene- 
sten af;  nogle  sammensparede  Penge  mistede  han  ved 
en  Bankerot;  han  begyndte  at  føle  trykkende  Næ- 
ringssorger, thi  hans  faste  Gage  var  kun  500  Rdl., 
og,  omendskjøndt  han  var  ugift,  havde  han  dog 
tvende  Søstre  og  en  gammel  Yen  at  ernære.  Det 
krænkede  den  72  Aars  Olding  at  maatte  pantsætte 
sit  Tøi  og  falde  sine  Venner  til  Besvær,  en  mørk  De- 
cemberaften gaaer  han  ud  af  Nørreport  og  kaster  sig 
i  Pebhngesøen."  ^)  1790  havde  en  anden  Kunstner, 
den  kun  40aarige  Landskabs-,  Historie-  og  Portræt- 
Maler  Erik  Pauelsen  (hvis  Billede  af  Evald  Martin 
Hammerich  har  ladet  sætte  foran  Digterens  Levnet) 
taget  Livet  af  sig  ved  at  springe  ud  af  Vinduet  i  sin 
Bohg.  En  Billedhugger,  der,  hgesom  Wiedewelt,  var 
Professor  ved  Akademiet,  Stanley,  gik  forfalden  om- 
kring i  en  lurvet  Dragt  ogtiggede.  Kunsten  har  tidthavt 
tunge  Dage  i  vort  lille  Land.  Samtidigt  med  Wiedewelts 
Død  grundlagde  forresten  hans  Discipel,  den  32aarige 
Æthng  af  Snorre  Stmiason,  Thorvaldsen  i  Rom  ved  sin 
kolossale  Statue  af  Jason  med  det  gyldne  Skind  vort 
Aarhundredes  plastiske  Kunst  og  gjenfødte  den  græ- 
ske Oldtids  Gruder  og  Heroer,  ligesom  den  en  halv 
Snes    Aar    yngre     Oehlenschlager     grundlagde    vor 


')  Den  berømte  Maler  Juel  døde  Dagen  efter  Wiedewelt. 
^)  Jfr.  Fr.  J.  Meiers  „Efterretninger  om  "Wiedewelt",  1877. 

nyere  Poesi  og  gjenfødte  den  nordiske  Oldtids  Guder 
og  Helte. 

I  „Den  danske  Tilskuer"  tryktes  i  Mai  1803  Eo- 
mancen  „Eventyret  i  den  fremmede  Stad".  Den  blev 
i  August  i  „Dagen"  G-jenstand  for  en  pseudonym 
Parodi,  hvilken  (ifølge  C.  Hauch)  var  af  en  Søn  af 
den  bekj  endte  V.  H.  F.  Abrahamson.  Oehlenschlager 
kunde  sige  ligesom  Goethe  og  i  det  Hele  taget  alle 
fremadstræbende  Aander : 

„Wir  reiten  in  die  Kreuz'  und  Quer' 

nacli  Freuden  und  Geschafteu, 

doch  immer  klåfft  es  hinterher 

und  billt  aus  allen  Kraften. 

So  will  der  Spitz  aus  unserm  Stall 

uns  immerfort  begleiten, 

und  seines  Bellens  lauter  Schall 

beweist  nur,  dass  wir  reiten." 

Parodien  synes  dog  —  nærmest  imidlertid  nok  kun 
paa  Grund  af  sin  Plathed  —  at  have  vakt  Forargelse ; 
thi  alt  i  det  næste  Nummer  af  Bladet  saae  dens  Autor 
sig  foranlediget  til  at  fremkomme  med  en  Erklæring 
desangaaende.  „Eventyret  i  den  fremmede  Stad"  har 
iøvrigt  havt  slaaende  Eftervirkninger  i  vor  Literatur. 
Schack  Staffeldts  „Et  Aar  i  Padua",  „Trende  Nætter" 
og  „Ruinens  Indvaaner"  i  hans  i  December  1803  ud- 
komne første  Bind  „Digte"  minde  saaledes  om  den. 
St.  St.  Blichers  „Ynglingen  i  den  store  Stad"  i  hans 
første  Bind  „Digte"  1814  er  heller  ikke  fri  for  at 
røbe  Paavirkning  af  den.  Og  samme  Tone  klinger 
hørligt  gjennem  N.  Søtofts  „Den  kongelige  Kiste"  i 
dennes  første  større  Arbeide  „Romantiske  Digte" 
1815.  Oehlenschlager  var  i  Sandhed  „Skaldernes 
Adam"  i  vort  Aarhundrede. 

Umiddelbart  efterat  Oehlenschlåger  var  bleven 
parodieret  i  „Dagen",  greb  han  selv  til  Persiflagens 
Yaaben,  som  han  havde  brugt  saa  skrapt  i  „Sankt 
Hansaften-Spil",  og  lod  i  August  i  „Den  danske  Til- 
skuer" trykke  et  lille  Digt  „Den  j^oetiske  Billed- 
jæger",  der  udmaler,  hvorledes  A^edkommende  man- 
gen Aftenstund  gaaer  i  den  grønne  Lund  med  sin 
Lyra  og  søger  sig  halv  træt  efter  et  Sujet,  som  han 
kan  bearbeide  „sødt,  blødt,  blidt,  net".  Selv  den 
ældre  Tids  nøisomme  Korfører  Eahbek  havde  hge 
iforveien  i  sit  Ugeblad  set  sig  nødt  til  at  indrømme, 
at  vor  Poesi  dengang  kun  å^embragte  „enkelte  smaa 
Døgnblomster"  —  Oehlenschlagers  Mdvise  var  alt- 
saa  et  Ord  i  rette  Tid. 

I  „Den  danske  Tilskuer"  tryktes  endvidere  i  Au- 
gust „Den  gamle  Kæmpe  Kometes",  der,  med  Af- 
benyttelse af  Folketroen  om  Kometerne,  forherUger 
Oldtiden  som  Livets  Vaar,  fuld  af  Heltemod,  medens 
det  i  Anledning  af  Middelalderen  hedder : 

„Jeg  græd,  da  jeg  forsvundet  saae 
den  høie  Kraft  og  Kunst. 
Saa  mørk  man  skued  mig  at  staae 
i  taaget  Taaredunst." 

Korstogene  berøres,  og  der  siges  saa : 

„Men  ak!  det  var  det  sidste  Grlimt 
i  matte,  brustne  Blik. 
Jeg  kom  igjen  —  og  intet  Skimt 
mig  mer  imøde  gik. 

Thi  vil  jeg  tugte,  streng  og  god, 
forjage  dorske  Ro 

og  gjøde  Dig,  o  Jord!  med  Blod  — 
deraf  skal  Roser  groe. 

og  Stjerner  atter  lue  frem, 
for  høit  at  staae  i  Glands, 
naar  de  har  flettet  gamle  Hjem 
den  gamle  Blomsterkrands.-' 

Det  geniale  Digt  ender: 

,,Meu  kommer  jeg  lier  sent  igjen 
(læg  Mærke  til  mit  Ord!) 
og  ser  i  Dig  bestandig  end 
den  kolde,  mørke  Jord  — 

da  støder  jeg  med  rædsom  Gru 
mod  Dig  min  Barm  saa  bred, 
at  udi  tusind  Stykker  Du 
i  Dybet  styi'ter  ned." 

Oelilensclilager  ser  i  „Den  gamle  Kæmpe  Kometes" , 
ikke  mindre  end  i  sit  tidligere,  ligeledes  symbolske, 
Digt  „Guldhornene"  og  i  det  Hele  taget  i  Aarhun- 
dredets  Morgen,  Tidernes  Morgen  i  Frastandens  idea- 
liserende Glands  som  den  straalende  Top,  hvorfra  vi 
ere  sjunkne,  og  hvortil  vi  atter  skulle  op  (for  at  bruge 
Ordene  i  „Sankt  Hansaften-Spil").  I  Sammenhgning 
med  Oldtiden  blegner  for  ham  den  hos  os  rigtignok 
ogsaa  mindre  fremtrædende  JMiddelalder ,  som  de 
tydske  Romantikere,  der  ikke  havde  en  national  Old- 
tids rige  Minder  at  t^^e  til,  medens  Riddertiden  og 
Katholicismen  har  efterladt  sig  storartede  Monu- 
menter i  deres  Fædreland,  saa  ensidigt  forherligede. 
Det  var  vor  Digters  Opgave,  med  Begyndelsens  Ex- 
klusi^itet,  at  vise  den  gammelkloge  Tid  tilbage  til 
Foryngelseskilden ,  der  for  Nationen  som  for  den 
Enkelte  ligger  i  Udgangspunktets  storstilede  Mulig- 
hed med  Uendehghedens  Præg.  „Uden  I  blive  som 
Børn,  komme  I  ikke  i  Himmeriges  Rige!"    gj ælder 

ogsaa  i  folkelig  Henseende.  Kun  ved  at  holde  sin 
Naturgrunds  Kræfter  friske  formaaer  en  Nation  som 
et  Individ  at  fuldføre  sin  Mission.  Nornerne  maa  øse 
Vand  fra  Urds  hellige  Brønd  ved  Ygdrasils  himmel- 
ske Rod  over  Træet,  der  i  Tidernes  Løb  forulemj)es 
saa  haardt  af  Ormene  og  Hjortene.  Den  unge  Oeh- 
lenschlagers  nationale  Tro  var  ganske  vist  ikke  uden 
Paradoxi,  og  hans  Oldtidsbegeistring  var  unegtelig 
ikke  fri  for  at  være  overdreven  og  uden  tilstrække- 
ligt Fundament;  men,  med  al  Misvisningen,  frem- 
kaldte denne  stærke  Tro  og  høie  Begeistring  de  her- 
ligste Digtersyner  og  skabte  henrivende  Billeder  med 
den  lifligste  Farveglands. 

I  Slutningen  af  1803  tryktes  i  Rahbeks  „Charis 
for  1804"  „Første  Sang  af  Edda,  Epopee  i  24  Sange". 
Det  var  en  Begyndelse  til  at  realisere  den  i  Afhand- 
lingen om  det  æsthetiske  Prisspørgsmaal  for  1800 
fremsatte  Tanke :  i  episk  Form  at  behandle  den  nor- 
diske Mythologi,  der  forekom  Oehlenschlåger  at  inde- 
holde en  Række  Digtninger,  gjennem  hvis  Billed- 
sprog en  aandfuld  Yerdensbetragtning  gjorde  sig 
gjældende.  Den,  forresten  djærve,  Træsnitmaneer, 
de  korte  muntre  treføddede  Jamber  med  Rim 
hurtigt  følgende  paa  Rim,  hvori  den  for  det  Natio- 
nale og  Naive  i  Homer  begeistrede  unge  danske  Dig- 
ter, støttende  sig  til  den  tydske  Middelalderspoesi, 
begyndte  det  tilsigtede  Epos,  røbede  alt  slaaende,  at 
hans  frodige  Natur  uimodstaaehgt  drev  ham  til  at 
give  det  i  den  nordiske  Mythologi  fremherskende 
Yilde,  Mørke,  Grublende,  Tungsindige  en  blidere, 
lysere,  lettere,  naivere,  hvsgladere  Kolorit.  Alt  i  sin 
første  Strofe  anslog  han  de  prægtige  Toner,  som  med 

Rette  have  gjort  hans  ., Thors  Reise  til  Jothunheim" 
saa  berømt: 

„Et  Sagn,  fuld  værd  at  høre, 
med  gamle  Runer  staaer. 
Laaner  mig  Eders  Øre, 
mens  jeg  Guldharpen  slaaer! 
Hvad  i  de  mørke  Skrifter 
er  tegnet  om  Leg  og  Krige 
og  Gudernes  Bedrifter, 
det  vil  jeg  Eder  sige." 

Selve  Udtrykket  „Griildharpen"  er  ligesom  sym- 
bolsk for  den  danske  Digters  paabegyndte  Grjen- 
fødelse  af  Edda,  fra  hvis  yidtforskjeUige  Aand  mange 
Aarhnndreders  ikke  hdet  fremmedartede  Kultur 
skilte  ham.  Asers  og  Asyniers  Boliger  og  Virksom- 
hed samt  Jætternes  Yerden  skildres  i  denne  første 
Sang  paa  Grundlag  af  Fremstillingen  i  den  yngre, 
prosaiske  Edda,  hvilken  Oehlenschlåger  ikke  ubeteg- 
nende  vendte  sig  til  som  den  moderneste  og  lettest 
tilgængehge,  uagtet  den,  idetmindste  i  det  Hele  og 
Store  taget,  staaer  langt  tilbage  for  den  ældre,  poe- 
tiske Edda,  især  for  Yoluspå,  og  ofte  paa  mange 
Maader  udvisker  og  overmaler  de  gamle  storartede 
Myther.  Oehlenschlagers  første  Sang  endte  med,  at 
Thor  ager  afsted  til  Udgaardsloke : 


„INIed  Søm  han  fast  mon  nagle 
Guldsko  til  haarde  Hov; 
Selen  fra  lette  Skagle 
han  fæst  om  stærke  Bov, 
tog  saa  i  Haand  sin  Hammer, 
bød  Loke  fare  med. 
Der  gnistred  Ild  og  Flammer, 
saa  hart  de  foer  afsted." 


POETISKE  SKRIFTER.  171 

Hvad  „Griildhornene"  havde  forjættet,  begyndte 
at  gaae  i  Opfyldelse. 

„Eu  sagte  Torden 
dundrer. 
Hele  Norden 
undrer." 

Den  unge,  ildfulde  Digter  stod  selv  paa  lignende 
Maade  som  Thor  —  med  hvem  han  i  sin  Ungdom 
drog  ud,  medens  Holberg  som  begyndende  Poet  be- 
gav sig  afsted  med  Peder  Paars  —  ifærd  med  at  vove 
sig  ind  i  en  ubekjendt  forunderhg  vild  Fjeld  verden, 
fuld  af  Fare;  og  han  kom  ogsaa  til  at  dele  Skjebne 
med  den  stærke,  trohjertede  As,  der  vel  slogDomme- 
dagsslag,  men  ogsaa  var  udsat  for  Øiensforblændelse. 
Strax  i  sin  første  Sang  gjør  Digteren  Sjøfn ,  der 
hører  til  Freias  Kreds  og  bøier  Mænds  og  K^dnders 
Hu  til  Kjærlighed,  paaGrrund  af  Ordklangen  til  „Søv- 
nens milde  Dys";  og  Aserne  svømme  i  Gruld,  uagtet 
Guldaldren  ligger  bag  dem,  og  de  kaste  Gruldtavel  over 
Bord,  skjøndt  de  gyldne  Tavlbrikker,  hvormed  de 
legede  i  Tidens  straalende  Morgen,  ere  gaaede  tabte 
og  først  skulle  gjenfindes  efter  Ragnarøk.  ISTaar  man 
imidlertid  ikke  blot  ser  fremad  mod  en  mulig  Be- 
handling af  den  nordiske  Mythologi,  som  er  mere  i 
dens  Aand,  men  tilbage  til  det  tidligere  Pra^sterede, 
vil  man  føle  den  gjennemgribende  Betydning  af  Oeh- 
lenschlågers  episke  Vovestykke.  Man  læse  f.  Ex. 
Baggesens  første  større  Arbeide,  hvormed  „Komiske 
Fortælhnger"  aabnedes  1785,  „Poesiens  Oprindelse", 
der  behandler  den  yngre  Eddas  Mythe  om  Suttungs- 
mjøden,  altsaa  ogsaa  et  humoristisk  Stof  fra  samme 
Kilde  som  Thors  Eeise,  og  begynder: 

„Engang  i  denne  Verdens  unge  Dage, 

en  fem,  sex  tusind  Aar  og  fler,  ifald  man  vil, 

før  jeg,  min  Læser!  eller  Du  var  til 

og  andet  Mer,  som  jeg  ei  vil  umage 

mig  eller  Dig  med  at  opramse  her, 

var  noget  Andet  til,  som  nu  just  ikke  er 

(medmindre  hele  Sæmunds  Bog  er  Sludder), 

det  er  at  sige:  der  var  Guder", 

Hvilken  Modsætning  mellem  det  attende  Aarhun- 
dredes  moderne  rationalistiske  Plaisanteri  å  la  Vol- 
taire og  Wieland 

„i  Vers  som  trækkes  ud  og  ind 
alt  efter  Musens  løierlige  Sind" 

Og  det  nye  Aarlinndredes  kjærligliedsfnlde  og  tro- 
faste Fordybelse  i  Hedenold,  der  gjorde  sig  gj ældende 
i  OeUensclilågers  fantasifulde  maleriske  Træsnit  i 
den  gamle  Heldenbuchs  naive,  af  den  unge  Digter 
med  sjældent  Mesterskab  behandlede  Yersemaal !  Og 
saa  læse  man  i  Baggesens  „Nye  blandede  Digte"  fra 
1807  denne  Digters  1803  forsogte  Begyndelse  af  et 
alvorligt  Digt  om  Odin  i  Jamber: 

„Om  Fædres  Hedenold  og  Asers  Ankomst 
fra  Morgenland  til  Xords  besueete  fjelde 
og  til  det  havgjenfødte  Herthas  Sletter 
mit  Kvad  fortæller  underfulde  Hjemsagn" 
o.  s.  V.  — 

Og  den  sammesteds  trykte  Hexameter-Bearbeidelse 
deraf: 

„Oldtid  toner  min  Sang,  Dans  Æt  og  Asernes  Ankomst 
fjern  fra  bebyggede  Høie  til  Nords  udyrkede  Snefjeld 
og  det  af  Havet  igjen  fremblomstrende  Cimbrias  Sletter" 
o.   s.  V. 

Hvilken  himmelvid  Forskjel  mellem  Oehlen- 
schlågers  og  Baggesens  samtidige  Forsøg  paa  at  tage 
den  nje  poetiske  Verden  i  Besiddelse!  Det  bør 
dog  ikke  glemmes,  at  i  Evald  fandtes  en  For- 
gænger, som  i  l^^risk-dramatisk  Form  havde  leveret 
nordisk  mythologiske  Skildringer  af  stor  Yærdi. 
Med  Imlken  høi  Flugt  svinge  saaledes  ikke  i  ..Bal- 
ders Død"  Valkyrierne  sig 

,.over  -Bjerg,  over  Dal, 
over  brusende  Søer". 

En  af  Oehlenschlagers  Omgangsvenner  i  disse  her- 
lige Ungdomsaar  var  den  fem  Aar  ældre  Urte- 
kræmmersøn  fi'a  Altona,  Organisten  ved  reformert 
Kii'ke,  Komponisten  AVevse,  et  betydningsfuldt  Led  i 
den  prægtige  Konstellation,  som  i  Aarhundredets  Be- 
g}Tidelse  kastede  saa  stor  Glands  over  vort  lille  Land. 
Det  var,  ligesom  Oehlenschlåger,  en  barnlig  Kunstner- 
sjæl, til  hvem  en  Ven  1802  skrev:  ,.Jeg  haraldrig 
set  et  Menneske  paa  28  Aar,  der  saa  ganske  i  Ordets 
skjønneste  Forstand  er  Barn  som  Du".  AVeyse  ta- 
lede endnu  dengang  mest  sit  Modersmaal,  Tydsk  — 
som  overhovedet  i  hin  Tid  lød  langt  hyppigere  i 
Kjøbenhavn  end  i  vore  Dage  —  og  morede  sig  med 
at  gjøre  lystige  tydske  Knittelvers.  Den  herlige  Eo- 
mancedio'ter  Oehlenschlaoer  henreves  af  den  ikke 
mindre  fortræffehge  Romancekomponists  skjønne  Me- 
lodi til  Theklas  Sang  i  Schillers  „Wallenstein" :  „Der 
Eichwald  brauset"  og  lod  i  „Sankt  Hansaften-Spil" 
Maria  synge  Sangen  i  dansk  Oversættelse.  Weyse  havde 
forsøgt  sig  i  forskjelhge  Retninger,  Klaverstykker, 
Sange,  Symfonier  og  ^ilde  prøve  sin  Lykke  med  en 

dramatisk  Komposition.  I  Foraaret  1800  fandt  han 
tilfældig  hos  en  Boghandler  de  faa  Aar  iforveien  ud- 
komne „Singspiele  von  Bretzner"  (af  hvilke  Mozart 
henved  en  Snes  Aar  tidligere  havde  skrevet  Musik  til 
„Die  Entflihrung  ans  dem  Serail")  og  tog  dem  hjem 
med  sig.  „Der  Schlaftrunk"  syntes  ham  brugelig,  og 
han  komponerede  i  Løbet  af  Sommeren  næsten  hele 
første  Akt  og  noget  af  anden.  Han  forespillede  Oeh- 
lenschlåger  sin  geniale  Musik  og  bad  den  unge  Poet 
om  at  oversætte,  hvad  han  havde  komponeret,  og 
bearbeide  Resten  af  det  komiske  Syngestykke.  Oeh- 
lenschlåger  havde  i  Begyndelsen  ikke  synderlig  Lyst 
til  dette  mere  mekaniske  Arbeide,  men  efter  et  Aars- 
tids  Forløb  gav  han  sig  dog  ifærd  dermed.  Weyses 
(i  A.  P.  Berggreens  Biografi  af  Kunstneren  frem- 
dragne) ulykkelige  Kjærlighedshistorie  med  den  rige 
Grrosserer  Tuteins  ni  Aar  yngre  smukke,  musikalske 
Datter  Julie,  hvem  Komponisten  underviste,  kastede 
imidlertid  1801,  medens  Oehlenschlåger  netop  nød 
sin  nyfødte  Kjærligheds  Lykke,  en  mørk  Skygge  ind 
i  Musikerens  Sjæl  og  standsede  hans  Produktion.  I 
Sommeren  1803  endte  Oehlenschlåger  sin  overgivne 
frie  Bearbeidelse  af  „Der  Schlaftrunk"  ^),  hvori  for- 
resten Adskilligt  mishagede  Weyse  —  den  er  da  hel- 
ler ingenlunde  fri  for  Smagløshed  og  Sjudskeri,  ikke 
at  tale  om  den  Oehlenschlåger  i  det  Komiske  eien- 
dommelige,  tidt  flaue,  Barnagtighed.  Paa  flere  Punk- 
ter bærer  Omarbeidelsen  af  den  tydske  Text  Præg  af 
den  unge   danske  Digters  Datids-Situation    og   faaer 


')  Angaaende  Bearbeidelsens  Forhold    til    den    tydske    Text   kan 
efterses  „Om  Syngespillet  Sovedrikken"  af  Carl  Elberling,  1876. 

derved  forøget  Interesse.  Den  oplyste  „chirurgus 
literatusque "  Braiise  angriber  saaledes  i  Begyndelsen 
af  det  komiske  Syngestykke  „skammelig  dum  Over- 
tro" og  „nymodens  Sværmerier"  ;  og  Vandmølleren, 
der  lovpriser  den  nyttige  Poesi  og  selv  fusker  i  den, 
da  han  troer,  at  „en  Poet  og  en  Vandmøller  kan  for- 
enes i  een  Person",  polemiserer  i  Slutningen  af  anden 
Akt  mod  „disse  gamle  enfoldige  overtroiske  Viser,  i 
hvilke  der  ikke  er  sund  Smag  og  jSTytte",  mod  „dette 
Blod,  dette  evige  Blod",  som  „fordærver  Gremyttet 
og  gjør  os  haardhjertede  mod  vore  Medmenneskers 
Jammerlighed",  mod  „dette  gamle  dumme  Fjas",  der 
„fordærver  Smagen  og  befordrer  Overtroen"  — 
aabenbart  med  Hentydning  til  Kritiken  over  „Digte", 
specielt  til  Pavels,  der  især  var  fremkommet  med  lig- 
nende Expektorationer.  Den  for  en  stor  Del  af  Oeh- 
lenschlåger  skabte  Safts  Forkj ærlighed  for  Mad  og 
Drikke  er  maaske  heller  ikke  uden  Allusion  til  den 
æsthetiserende  Præstemand,  der  i  sin  „Autobiografi" 
og  i  sine  „Dagbogs-Optegnelser"  tilstaaer:  „Grod 
Mad  og  Drikke  var  i  lang  Tid  den  høieste  og  er 
endnu  en  ikke  uvigtig  jSTydelse  for  mine  Sandser.  Jeg 
har  ikke  Styrke  nok  til  at  overvinde  Fristelsen,  naar 
jeg  seer  delikat  Mad  og  Vin  foran  mig,  men  maa 
nyde  af  Alt. " 

I  September  1804  viedes  Julie  Tutein,  hvis  Fader 
ikke  fandt  Musikeren,  for  hvem  Datteren  nærede 
varm  Følelse,  acceptabel  som  Svigersøn,  til  en  rig 
Kjøbmand  fra  Amsterdam  i  reformert  Kirke,  hvor 
Weyse  var  Organist  —  den  ulykkelige  Elsker  har 
altsaa  maaske  endog  maattet  spille  op  til  Brylluppet. 
I  Foraaret  1807   vakte  Opførelsen  af  Mozarts   „Don 

Juan"  paa  vort  Theater  endelig  Wevse  til  nyt  Liv,  og 
han  fremtog  den  henlagte  ..Sovedrik"  ,  hvis  Kom- 
position var  bleven  afbrudt  ved  Sangen  i  anden  Akt : 

„Elskovs  skjønue,  gyldne  Dage 
svandt  for  evig  for  mig  hen. 
Natten  iører  nu  min  Klage. 
Deu,  hvem  Elskovs  Roser  døde, 
aldrig  mere  ny  frembrøde  — 
Tornens  Saar  er  kun  igjen." 

Kjøbenhavns  Bombardement  om  Efteraaret  bragte 
vel  atter  Forstyrrelse;  men  i  Jannar  1808  begyndte 
Komjjonisten  igjen  at  arbeide,  og  i  Marts  var  Synge- 
stykket  færdigt  fra  hans  Haand.  Theaterchefen, 
Overhofmarskalk  Hauch  \TJde  længe  ikke  antage 
„Sovedrikken",  fordi  det  var  en  Farce;  men  Kapel- 
mester Kuntzen  overvandt  dog  tilsidst  hans  Mod- 
stand, og  i  April  1809  —  medens  Oehlenschliiger 
gjestede  Eom  —  gik  det  komiske,  paa  Erotik  saa 
rige  Syngestykke,  der  var  udkommet  i  Trykken 
Aaret  iforveien,  med  stort  Bifald  over  Scenen 
umiddelbart  efter  dets  diametrale  Modsætning  Tra- 
gedien „Palnatoke'' ,  af  hvilken  K^dnder  ere  ude- 
lukkede. „Sovedrikken-  er  nu  blevet  opført  hundrede 
Gange. 

Efterat  Oehlenschlager  havde  skaffet  sig  nogen 
Øvelse  i  Syngespilformen  ved  sin  frie  Bearbeidelse  af 
„Der  Schlaftrunk" ,  skrev  Digteren,  hvem  Kompo- 
nisten, Koncertmester  Schall  havde  anmodet  om  et 
Arbeide,  han  kunde  sætte  Musik  til,  i  Sommeren 
1803  det  overgi\Tie  Syngestj'kke  „Freias  Alter". 
Oehlenschlager,  som  i  hine  Ij^kkelige  Ungdomsdage 
ret  var  oplagt  til  at  slaae  sig  løs,   stillede   her  den 

(ogsaa,  skjøndt  paa  hel  anden  Maade,  i  Goethes  1787 
hos  os  opførte  Sjngestykke  fra  Ungdomsaarene 
,.Claudine  von  Yilla  Bella'-  dramatiserede)  geniale  ro- 
mantiske Yagabondage  —  der  alt  i  „Sankt  Hans- 
aften-Spil" havde  set  Fihsteriet  over  Hovedet  —  lige- 
overfor sært  Pedanteri.  Sønnens  og  Faderens  Skik- 
kelser ere  ligesom  Repræsentanter  for  de  to  Gene- 
rationer, mellem  hvilke  Kampen  dengang  stod. 
Guilelmo  og  Bilbo  flakke,  hver  paa  sin  Yis,  om  i 
Midsommernattens  poetiske  Skov,  hvilken  William 
Shakespeare  ogsaa  havde  tnmlet  sig  lystigt  i.  ..Freias 
Alter"  bærer,  ligesom  „Sankt  Hansaften-Spil"  og 
„Sovedrikken",  ikke  lidet  Præg  af  sin  Tilblivelsestid. 
..Keiser  a:ale  Fredrik"  fio-urerer  saaledes  deri.  aaben- 
bart  med  venskabeligt  spøgende  Hentydning  til  Stef- 
fens, der  af  Kamma  Rahbek  beæredes  med  denne 
Titel  efter  en  gal  Mand,  der  ansaae  sig  for  en  fyrstelig 
Person  og  gik  omkring  paa  Gaderne  og  talede  med 
sig  selv  under  mange  besynderhge  Fagter.  Skole- 
holderen i  „Freias  Alter"  erklærer:  „Den  gode  Yil- 
lie  er  dog  i  alle  skjønne  Kunster  det  Fornemste" ;  og 
han  veed  ingen  bedre  Trøst  end  „smukke  didaktiske 
Yers".  Bilbo  synger  „noget  Idyllisk"  og  anser  Pa- 
rykken for  „Hovedsagen".  Obersten  kan  ikke  lide 
den  nye  Havekunst  med  „disse  Kanaler  og  Djævel- 
skaber", men  foretrækker  „en  smuk  Buxbomfugl  i 
en  net,  tæt  og  velreven  Hækkegang  —  det  giver  en 
Hauge  et  vist  ærværdigt  Udseende!" 

„Freias  Alter"  —  hvori  der  findes  saa  smuk  Lyrik 
som  den  erotiske  Sonet  „Saa  dugbesprængte  staae  de 
Roser  her"  —  forkastedes  1804  afTheaterdirektionen, 
der  var  paa  Post  imod  det  Burleske  og  ikke  ganske 

uden  Grund  fandt  Syngestykket  i  flere  Henseender 
stridende  mod  „sand  god  Smag"  (som  det  hedder  i 
Forkastelses-Skrivelsen).  Syngespillet  aabnede  saa 
Aaret  efter  1805,  som  en  munter  Ouverture,  „Poe- 
tiske Skrifter^',  i  hvis  Fortale  der  findes  Sidehug  til 
Theaterdirektionen ,  fordi  den  havde  ladet  „Freias 
Alter"  dele  Skjebne  med  „Den  anden  Aj^ril  1801". 
Oehlenschlågers  første  større  Arbeide  „Sankt 
Hansaften-Spil"  øvede  stor  Indvirkning  paa  J.  L.  Hei- 
berg; og  man  fristes  til  i  Brugen  af  Kurven  som 
„Kjærligheds  Postvogn"  i  „Aprilsnarrene"  at  se  en 
Gjenganger  fra  „Freias  Alter".  Oehlenschlågers  bur- 
leske Syngespil  med  Sange  som 

„Endelig  fik  jeg  min  Lykke  fat, 
jeg  er  i  Nærheden  af  min  Pige" 

har  upaatvivlelig  i  det  Hele  taget  ikke  været  uden 
Indflydelse  paa  Vaudevillernes  Forfatter,  der  karak- 
teriserer „Freias  Alter"  som  „et  St3^kke,  man,  hvad 
man  end  vil  udsætte  derpaa,  dog  ikke  kan  nægte  en 
usædvanlig  Grad  af  frisk  og  ungdommeligt  Lune". 
J.  L.  Heiberg  siger  ogsaa  i  sine  autobiografiske 
Fragmenter  fra  1839:  „I  min  Barndom  var  jeg 
Vidne  til  den  Sensation,  som  Oehlenschlågers  første 
Fremtræden  i  Literaturen  gjorde;  og  min  Begeistring 
for  ham  var  grændseløs".  Scenen  i  „AjDrilsnarrene", 
hvor  Sigfrid  truer  Zierlich  til  at  opgive  Constance,  er 
heller  ikke  fri  for  at  minde  om  en  lignende  i  „Sove- 
drikken",  hvor  Falentin  truer  Saft  til  at  ojDgive  Eose. 
Oehlenschlågers  ungdommelige,  lidt  barnagtige  Ly- 
stighed har  aabenbart  fundet  Gjenklang  hos  „l'en- 
fant",  som  den  unge  J.  L.  Heiberg  tituleredes  i  det 

Brnnske  Hus.  I  en  Anmeldelse  af  „De  Uadskillelige" 
1832  i  Maanedsski^ftet  „Prometheus"  udbryder  Oeh- 
lenschlager  ogsaa:  „Det  smigrer  mig  at  troe,  at  den 
ungdommelige ,  den  danske  Munterhed  og  lystige 
Kjækhed,  som  lever  i  Sankt  Hansaften-Spillet,  i  den 
fri  Bearbeidelse  af  Sovedrikken  og  i  Freias  Alter  har 
i  Heibergs  Barndom  bidraget  til  at  nære  hans  med 
hint  beslægtede  Lune". 

Et  yderligere  Bevis  paa  den  unge  Oehlenschlågerske 
Muses  Tryllemagt  afgiver  Schack  Staffeldts  første 
Digtsamhng,  der  udkom  i  December  1803,  idet  den 
bærer  øiensynHgt  Præg  af,  at  selv  en  saa  vidtforskj  el- 
lig  og  stolt  Digterindividualitet  ikke  kunde  unddrage 
sig  Paavirkning  af  ham,  hvem  J.  L.  Heiberg  i  Sangen 
„Den  yngre  Digterskole"  ved  Festen  for  Oehlen- 
schlåger  paa  hans  TOaarige  Fødselsdag  med  Føie 
kaldte  „vor  Adam  paa  Parnasset". 

Et  Par  Sommere  boede  Oehlenschlåger  sammen 
med  Steffens  i  Xærheden  af  Barndomshjemmet,  i 
Runddelen  af  Frederiksberg- AUee.  Det  var  saaledes 
Tilfældet  1803.  I^.  C.  Bjerring,  Skibstømmermands- 
sønnen,  der  i  Begyndelsen  af  det  sidstnævnte  Aar 
blev  Prokurator  ved  Kjøbenhavns  Hof-  ogStadsret,  en 
mærkelig  excentrisk  Personlighed,  revolutionær  paa 
Politikens  Omraade  —  han  var  i  sin  Tid  bekjendt  i 
hele  Kjøbenhavn  under  Navn  af  „den  lille  Marat"  — 
som  den  over  sex  Aar  yngre  Oehlenschlåger  paa  Poe- 
siens, hvor  Bjerring  var  af  den  gamle  Skole,  foreslog 
engang  den  unge  Poet,  at  han  og  Steffens  skulde  lade 
sig  male  og  hænge  udenfor  Huset,  hvori  de  boede, 
ligesom  de  vilde  Dyr  paa  Vesterbro  figurerede  uden- 
for Forevisningsstedet.    Digterfantasien,  der  paa  den 

Tid  under  Samlivet  med  den  ildfulde  Kontubernal  var 
i  den  stærkeste  Bevægelse,  fremkaldte  i  den  landlige 
Bolig  en  lignende  Scene  som  den  første  Sommernat, 
Oehlenschlåger  tilbragte  sammen  med  Natuil&losofen : 
den  unge  Poet  sprang,  larmende,  op  fra  sit  natlige 
Leie.  Han  drømte  nemlig,  at  en  Røver  sneg  sig  ind 
paa  ham  med  en  Dolk  i  den  bælmørke  Stue ,  hvis 
Vinduesskodder  vare  for. 

I  Sommeren  1803  sad  den  27aarige  J.  P.  Mynster, 
der,  dengang  hans  Slægtning  Steffens,  af  hvem  han 
var  bleven  ikke  hdet  paavirket,  begyndte  sine  Fore- 
læsninger i  Vinteren  1802,  drog  ud  til  sin  stille  syd- 
sjællandske Landsbypræstegaard  i  Spjellerup  ikke 
langt  fra  Præstø  Bugt  (hvor  Steffens  besøgte  ham),  en 
Dag  henimod  Aften  og  læste  i  F.  H.  Jacobis  Bog 
„Ueber  die  Lehre  des  Spinoza" ,  som  nogle  Aar 
iforveien  havde  gjort  Epoke  i  Steffens'  Liv.  Da  foer 
der  med  Et  gjennem  den  unge  Landsbypræsts  sø- 
gende mismodige  Sjæl  .,som  et  Lys  fra  det  Høie"  — 
der  var  Elektricitet  i  Luften  i  hine  mærkværdiofe 
Dage.  Det  Religiøse  kom  til  Gjennembrud  hos  ham 
som  det  Poetiske  hos  Oehlenschlåger  og  det  Pla- 
stiske hos  Thorvaldsen,  og  en  113^  Faktor  traadte  der- 
med ind  i  vort  AandsHv. 

Samme  Sommer  foretog  Steffens,  hvem  Schimmel- 
mann  havde  skaftet  offentlig  L^nderstøttelse,  en  geo- 
gnostisk  Reise  til  sin  Families  oprindelige  Hjemstavn, 
Holsten;  og  om  Efteraaret  førte  han  den  Elskede 
som  sin  Hustru  til  Kjøbenhavn,  i  hvilken  Anledning 
Oehlenschlåger  foranstaltede  en  Fest,  som  han  for- 
herUgede  med  et  Digt  paa  den  unge  Kones  Moders- 
maal.    Steffens   fremhæver  den  vidunderhge  Lethed, 

hvormed  Oehlenschlager,  trods  sin  grammatiske  Svag- 
hed, haandterede  det  tydske  Sprog  poetisk.  „Han 
formaaede"  —  hedder  det  i  „Was  ich  erlebte"  — 
..endnu  ikke  at  føre  nogen  længere  tydsk  Samtale, 
da  han  alt  bragte  mig  tydske  Digte,  der  rigtignok 
maatte  klinge  sælsomt  for  en  Tydsker,  men  dog  rø- 
bede en  indre  dyb  Forstaaelse,  en  formende  Kraft, 
der  hurtigt  assimilerer,  hvad  der  sædvanlig  kun  er- 
hverves møisommeligt  ved  regelmæssigt  Arbeide". 
Det  Tydske,  som  den  danske  Digter  forresten  aldrig 
blev  ret  Herre  over,  laa  ham  jo  alt  i  Blodet;  og  hans 
Læsning  havde  desuden  fremherskende  været  tydsk. 
I  Fortalen  til  fjerde  og  sidste  Bind  af  sin  tydske 
Oversættelse  af  Størstedelen  af  Holbergs  Komedier 
1823  kalder  han  det  tydske  Sprog  „mit  andet  Moders- 
maal,  da  mine  Forældre  vare  Tydskere,"  og  siger: 
„Det  har  altid  dybt  krænket  mig,  naar  man  under- 
tiden i  Tydskland  betragtede  mig  som  en  Fremmed". 
Festen  for  Steffens,  som  Oehlenschlager  foranstaltede 
i  Efteraaret  1803,  danner  en  slaaende  Modsætning  til 
Festen,  den  unge  Digter  i  Efteraaret  1800  fik  bragt  i 
Stand  for  Baggesen.  Nu  lød  Sangen  til  Ære  for  den 
romantiske  ^Naturfilosof  som  tre  Aar  tidligere  for  den 
ældre  Tids  poetiske  Hovedrepræsentant. 

I  Foraaret  1804  udstedte  Oehlenschlager  en  Sub- 
skriptions-Indbydelse paa  „Samlinger  af  den  nordiske 
Middelalders  skjønne  Literatur"  ,  specielt  islandske 
Sagaer.  Han  agtede  at  gjøre  dem,  som  ikke  kunde 
eller  ikke  vilde  gaae  til  Kilderne,  bekj endte  med 
disse  gamle  Sager,  „der  fra  hans  Barndom  af  paa  den 
besynderhgste  og  kraftigste  Maade  have  trukket  ham 
til  sig  og  sysselsat  hans  Sjæl'^  ligesom  Evalds.    Han 

mener:  „Den  Tid  synes  at  komme  igjen,  da  Inte- 
resse for  det  Skjønne  og  en  inderligere  Længsel  efter 
fortrolig  Bekjendtskab  dermed  synes  at  vaagne,  da 
en  Væmmelse  A^ttrer  sig  for  det  Fade  og  Kuustløse, 
hvilket  saa  let  langsomt  og  uformærkt  bemægtiger 
sig  den  uskyldige  Yduns  Helligdom  og  jager  hende  i 
Landflygtighed  med  sin  uædle  Klang  som  hendes 
Husbond,  den  mandige  Bragi,  med  sin  kvindelige  Af- 
magt. Man  begynder  at  ane.  at  Beskyldningen  om 
smagløst  Barbari  vel  turde  være  et  Foster  af  Fordom, 
Uvidenhed  og  Mangel  paa  Fordøielsesevne,  og  at 
vore  gamle  Digte,  igjennem  hvilke  en  liflig  og  har- 
monisk Natur  med  Kraft  og  Enfoldighed  udtaler  sig, 
maaske  endda  vel  turde  komme  de  græske  Urbilleder 
nærmere  end  det  Meste  af,  hvad  der  er  bleven  til  paa 
en  Tid,  som  Intet  havde  at  udtale".  Han  kaster  et 
Blik  tilbage  paa  disse  gamle  Minders  Skjebne  gj  en- 
nem  Tiderne  og  siger:  ..Denne  Følelse  for  en  for- 
gangen Xationalpoesi  har  vel  været  underkuet,  men 
aldrig  udslettet.  Selv  da  den  næsten  ganske  var  tabt, 
yttrede  den  sig  endnu  bestandig  hos  Almuen  ubevidst 
i  sin  fulde  Kraft."  Hentydende  til  sine  to  store 
Forgængere  Holberg  og  Evald,  vedbliver  han  med 
ikke  tilstrækkeligt  opladt  Blik  for  Holbergs  over- 
ordenlige komiske  Fantasi:  „Da  et  udødeligt  Greni, 
skjøndt  ensidigt,  vidste  at  gribe  den  gamle  National- 
poesis Naivitet  og  Vittighed  og  ved  at  potensere  den 
bødede  paa,  hvad  Fantasi  og  dybere  Anskuelse  skor- 
tede, varede  det  ikke  længe,  inden  det  blev  almen 
Lecture;  men  hvad  der  manglede,  følte  man,  og 
Kæmpeviserne  laa  altid  ved  Siden  af  Holbergs  Ko- 
medier.   Ja,  selv  den  høiere  Klasse  blev  begeistret. 

da  en  Digter  med  mindre  Fuldendelse  og  Originalitet, 
men  med  ædlere  Anlæg  lod  Valhallas  Guder  gaae 
over  Skuepladsen,  skjøndt  i  en  sydlig  Dragt."  I  god 
Overensstemmelse  med  den  sidste  Bemærkning'  om 
Evalds  „Balders  Død'-  siger  Odin  til  Braga  i  en 
Oehlenschlågersk  Elegi  ..Evald"  fra  samme  Aar: 

„Braga!  den  Balder,  som  huld  i  Evalds  Rose  fremblusser 
er  miu  Balder  vel  ei,  men  eiendommelig  hans-'. 

I  Anlednii]g  af,  at  Konstruktionerne,  Ordføinin- 
gerne  og  Udtrykkene  for  de  islandske  Sagaers  Ved- 
kommende agtes  gjengivne  saa  nøie  som  muligt,  er- 
klærer Oehlenschlåger ,  at  lian  nærer  det  Haab,  at 
„vort  paa  de  senere  Tider  noget  forkjælede  Sprog- 
Intet  vil  tabe  ved  at  reduceres  til  Roden,  hvoraf  det 
er  udsprunget". 

Naar  Oehlenschlåger  i  denne  Subskriptions-Indby- 
delse —  der  paa  en  Maade  slutter  sig  til  Prisafhand- 
lingen —  hævder,  at  Evald  i  sin  „Balders  Død"  lod 
Valhals  Guder  fremtræde  „i  en  sydlig  Dragt",  mær- 
ker man,  at  den  unge  Digter  har  faaet  Øiet  opladt 
for,  at  hans  store  Forgænger  i  den  alvorlige  Poesi, 
hvad  Behandlingen  af  det  Oldnordiske  angaaer,  hvori 
Oehlenschlåger  i  Prisafhandlingen  opstillede  Forfat- 
teren af  „Balders  Død"  som  Mønster,  ikke  er  gaaet 
dybt  nok  og  har  ladet  Meget  tilbage  at  gjøre.  Naar 
Oehlenschlao'er  imidlertid  tillæo'a:er  de  gamle  Di^te 
„en  liflig  og  harmonisk  l^atur",  faaer  man  dog  sam- 
tidigt en  ligesaa  bestemt  Følelse  af,  at  han  selv  ikke 
tilstrækkeligt  er  trængt  ind  i  de  poetiske  Fortids- 
minders Eiendommelighed.  Han  har  ganske  vist  Ret 
i,  at  de  staae   ..de  græske  Urbilleder"  nærmere  end 

det  Meste,  hvad  en  senere,  kraftløsere  Tid,  trods  al 
dens  Talen  om  det  Klassiske,  har  frembragt;  men 
Edda  og  Saga  ere  netop,  i  Modsætning  til  Homer  og 
den  græske  Poesi  i  det  Hele  taget,  af  en  alt  anden 
end  liflig  og  harmonisk  Natur.  Medens  det  Skjønne, 
det  Harmoniske  var  fremherskende  under  Glræken- 
lands  klarere,  mildere  Himmel,  hvor  Livet  var  lysere 
og  lettere,  er  det  Ophøiede,  der  forudsætter  Brud- 
det, Hovedkategorien  i  Norden,  paa  hvis  Himmel  de 
tungsindige  Skjer,  lig  den  nordiske  Mythologis  Jæt- 
ter i  Ulveham,  saa  tidt  sluge  Sol  og  Maane,  og  hvor 
Livet  hyppigt  —  som  det  hedder  i  Sagaen  om  Half 
og  hans  Kæmper  —  ikke  er  lettere  end  Døden. 
Hvilken  Forskjel  mellem  den  gaadefulde ,  mørkt 
grublende,  enøiede  Yalfader  Odin  og  den  skjønne 
livsglade  Zeus,  mellem  den  langskj æggede  Brage  og 
den  evige  Ynghng  Apollo,  mellem  det  skjoldtækkede 
Valhal  og  Olymp,  hvor  Gudernes  udødelige  Latter 
Ij'der,  og  Muserne  synge!  Der  kæmpes  vel  begge 
Steder;  men  i  Illaden  gjælder  Kampen  den  kvinde- 
lige Skjønhed,  repræsenteret  af  Helena,  i  Norden  er 
det  derimod  en  Yalhalsleg,  hvor  Freia  kun  faaer  Lov 
at  dele  Valens  faldne  Kæmper  med  Odin.  Ragnar 
Lodbrog  døer  leende,  medens  Akilles  hellere  vil 
trælle  paa  Jorden  end  herske  i  Underverdenen.  Og 
saa  det  rædselsfulde  Eagnarøk,  hvori  Alt  maa  gaae 
under  for  at  gjenfødes !  Orækeren  befandt  sig  altfor 
vel  i  dette  Liv  til  at  stræbe  efter  et  bedre ,  oven- 
ikjøbet  gjennem  en  slig  forfærdelig  Krisis.  Oehlen- 
schlågers  poetiske  Natur  var  heller  ingenlunde  syn- 
derlig beslægtet  med  en  saadan  Kæmpeverden  som 
den  nordiske,  hvis  villiestærke,  kun  stødvis  sig  ud- 

ladende  Pathos  var  energisk  sammentrængt  ordknap 
og  foretrak  Sværdets  Afgjørelse.  Derfor  gjorde 
]Sr.  F.  S.  Grundtvig  ikke  uden  Grund  1808  i  sin  For- 
tale til  „Nordens  Mythologi"  og  Aaret  efter  i  Til- 
egnelsesdigtet  til  Oehlenschlager  foran  „Optrin  af 
Kæmpelivets  Undergang  i  N^ord"  Oehlenschlågers 
Indvending  mod  Evald  gj ældende  mod  Oehlensclilåger 
selv  og  erklærede,  at  han  stundom  iførte  vore  Fædres 
Guder  „et  Purpur,  sprængt  med  Sydens  Guld",  at 
han  vel  havde  vakt  Nordens  Kraft,  men  „klædt  i  Sy- 
dens Glands".  Alt  1807  havde  Grundtvig  i  en  An- 
meldelse af  Oehlenschlågers  „Baldur  hin  gode"  i 
Rahbeks  Maanedsskrift  „Ny  Minerva"  stillet  sig  hge- 
saa  kritisk  overfor  Oehlenschlågers  Balder  som  Oeh- 
lenschlager overfor  Evalds.  Om  der  forresten  ikke 
ogsaa  kunde  gjøres  grundede  Indvendinger  mod 
Præsteskjaldens  Opfattelse  og  Gjengivelse  af  det  Nor- 
diske, er  et  Spørgsmaal,  som  det  her  ikke  er  Stedet 
at  gaae  ind  paa.  Med  aabenbar  Overdrivelse,  men 
dog  ikke  uden  Føie  tilraabte  Islænderen  Repp  1819 
Grundtvig  i  Anledning  af  dennes  Oversættelse  af 
Snorro:  „Intet  Slægtskab  er  fjernere  end  det  imellem 
Dem  og  Island,  Intet  er  mindre  Grundtvigsk  end  Is- 
land og  Intet  mindre  Islandsk  end  Grundtvig!"  Hvad 
endelig  Oehlenschlågers  Bestræbelse  for  at  „redu- 
cere" vort  Sprog  til  Roden  angaaer,  maa  den  god- 
kj endes,  naar  man  da  ser  bort  fra  det  mindre  heldige 
Udtryk,  hvormed  der  selvfølgelig  blot  menes,  at  nye 
Kræfter  kunne  tilføres  det  moderne  Tungemaal  fra 
det  gamle.  Saavel  i  Henseende  til  Sproget  som  til 
Aanden  vare  de  Fortidskilder,  man  havde  fjernet  sig 
saa  langt  fra,   aabenbart   et  Gjenfødelsens  Bad,    det 

vel  var  værd  at  søge  hen  til.  At  Oehlenschlåger 
ogsaa  for  dette  Punkts  Vedkommende  har  de  største 
Fortjenester,  er  uimodsigeligt;  skjøndt  Sandheden 
byder  at  tilføie,  at  han,  for  hvem  et  strengere  Stu- 
dium aldrig  laa,  og  som  aldrig  ret  bevægede  sig  mel- 
lem Menigmand,  hos  hvem  det  Oprindelige  er  bedst 
bevaret,  heller  ikke  her  gik  dybt  nok.  Kilden  til 
Sprogets  Mlflod  er  ligesaa  vanskehg  at  finde  som 
Kilden  til  Ægyptens. 

Der  blev  forresten  ikke  Noget  af  disse  „Sam- 
linger", som  blandt  Andre  Grrundtvig  (efter  sin  Er- 
klæring i  „Lidet  om  Sangene  i  Edda",  hvormed  han 
1806  i  „Ny  Minerva"  aabnede  sin  Eorfattervirksom- 
hed)  med  Længsel  imødesaae.  Oehlenschlåger  var 
paa  G-rund  af  utilstrækkelig  Sprogkundskab  heller 
ingenlunde  et  saa  vanskeligt  Foretagende  voxen,  og 
den  fornødne  Taalmodighed  og  Flid  til  slig  besværlig 
filologisk  Virksomhed  fattedes  ham  ligeledes. 

1804  begyndte  Oehlenschlåger  forfra  paa  sin  my- 
thologiske  Digtning  og  skrev  „Thors  Eventyr  hos 
Udgaardsloke " ,  men  lagde  saa  atter  Arbeidet  hen. 
Den  nordiske  Mythologis  poetiske  Gjenfødelse  var 
ikke  at  løbe  til.  Det  er  ret  betegnende ,  at  Oeh- 
lenschlåger begyndte  sin  poetiske  Behandling  af  den 
nordiske  Gudelære  med  denne  Mythe,  der  vel  ikke 
savner  dybere  Betydning,  men  dog  aabenbart  er  et 
senere  Eventyr. 

Fra  det  groteske  Eventyr  i  den  yngre  Edda  om 
Thor,  som  gjækkes  af  Udgaardsloke,  vendte  Oehlen- 
schlåger sig  derpaa  til  et  af  de  heroiske  Digte  i  den 
ældre  Edda  med  en  ganske  anden  Kolorit  og  skrev 
„Vaulundurs    Saga".     Dette    Kunstnersagn    om    den 

nordiske  Dædalus  er  en  forunderlig  tiltrækkende 
Forbindelse  af  de  to  poetiske  Hovedstrømninger, 
mellem  hvilke  den  unge  Digter  dengang  bevægede 
sig:  det  Oldnordiske,  der  ingenlunde  fattes  et  roman- 
tisk Element,  og  den  nye  Naturfilosofi  og  Romantik. 
Det  gruvækkende  gamle  Vølundskvad  er  Grrundlaget ; 
men  de  tre  store  forskjellig  farvede  Ædelstene  kaste 
symbolsk  Glands  fra  „den  skjulte  og  dybe  Natur" 
over  det.  „Hvad  der  bsérer  Spiren  til  Fordærvelse  i 
sig  selv,  maa  gaae  tilgrunde;  hvad  der  derimod  lever 
i  en  bestandig  Fred  med  sig  selv,  og  hvis  Fjende  kun 
udvortes  er  sat,  det  seirer  tilsidst,  naar  det  med  Taal- 
mod  og  Sindighed  udholder  Nødens  Time"  —  saa- 
ledes  formulerer  Digteren  Sagnets  Ide,  som  alt  fand- 
tes i  den  forkastede  oldnordiske  Fortælling  om  Erik 
og  Stedbroderen  Roller  og  senere  gjorde  sig  saa  fuld- 
endt gjældende  i  „Aladdin".  Oehlenschlåger  for- 
dybede sig  ikke  for  Intet  i  Vedels  i  sproglig  Hen- 
seende saa  fortræffelige  Oversættelse  af  Saxo.  Der 
hviler  ligesom  et  fint  Skjær  fra  gamle  Dage  over 
„Vaulundurs  Saga"  med  dens  tiltrækkende  Prosa- 
form. Hvilket  Fremskridt  denne  Digtning  baade  for 
Aandens  og  Sprogets  Vedkommende  var,  ses  ret, 
naar  man  sammenligner  den  med,  hvad  der  hidtil  var 
præsteret  i  vor  Literatur  i  samme  Retning,  Suhms 
oldnordiske  Fortællinger  (f.  Ex,  den  i  sin  Tid  saa  an- 
sete „Sigrid  eller  Kjærlighed  Tapperheds  Belønning") 
og  Samsøes  hgnende  Arbeider  i  Suhms  Maneer.  Den 
„underskjønne  Bearbeidelse  af  Vaulunds  Kvæde" 
virkede  derfor  ogsaa  stærkt  paa  N.  F.  S.  Grundtvig  — 
der  tidligere  havde  set  op  til  Suhm  som  Mønster  —  da 
den  unge  theologiske  Kandidat  i  sit  Livs  gj ærende 

Vaartid  som  Huslærer  ovre  paa  den  smukke  lille  0 
Langeland  stiftede  Bekjendtskab  med  Oehlenschlågers 
første  større  Prosaværk,  der  aabnede  anden  Del  af 
„Poetiske  Skrifter"  1805.  Det  greb  ham  ikke  mindre, 
end  Oehlensclilågers  første  større  poetiske  Arbeide 
„Sankt  Hansaften-Spil"  greb  J.  L.  Heiberg.  Man  ser, 
hvorledes  „vor  Adam  paa  Parnasset"  paavirker  de 
mest  forskjellige  yngre  poetiske  Aander,  og  hvor- 
ledes den  ene  føler  sig  mere  tiltrukket  af  den  ene 
Art  af  Oehlenschlågers  i  alle  Farver  —  ligesom  Gu- 
dernes Yndling,  den  kunstrige  Yaulundurs  Ædelsten 

—  spillende  Ungdomspoesi,  den  anden  mere  af  den 
anden  Art.  „Yaulundurs  Saga"  er  forresten  ikke  al- 
deles fri  for  Pletter.  Digterens  mangelfulde  Sprog- 
kundskab røber  sig  saaledes  i  Udtrykket:  „Jeg  stræn- 
ger  Dig  høit  ved  alle  Guderne".  Det  er  (ligesom 
Sjøfna  med  de  halvtillukkede  Øine  og  med  Yalmue- 
krandsen  over  de  mørke  Lokker)  en  af  Ordklangen 
hidført  Forvanskning;  det  islandske  „strengja  heit", 
gjøre  et  høitideligt  Løfte,  har  fremkaldt  den. 

Ogsaa  Syden  øvede  Tiltrækningskraft  paa  den 
unge  Digter,  I  Mai  1804  lod  han  i  „Den  danske  Til- 
skuer" trykke  en  smuk  Gjengivelse  af  en  Canzone  af 
Petrarka  —  hvoraf  en  tydsk  Oversættelse  fandtes  i 
en  samme  Aar  udkommen  Samling  af  poetiske  Over- 
sættelser fra  de  romanske  Sprog  af  A.  W.  Schlegel 

—  og  i  Juli  1804  en  Gjengivelse  af  en  erotisk  Elegi 
af  Properts.  Den  sprogkyndige  Kamma  Rahbek  har 
sagtens  hjulpet  Oehlenschlåger  med  det  Italienske  og 
Rahbek  eller  Ørstederne  med  Latinen. 

I  den  i  Slutningen  af  1804  udkomne  „Charis  for 

1805",  udgivet  af  Rahbek,  tryktes  en  skjøn  Oehlen- 
schlågersk  „Sang"  ved  Yaarens  Komme ,  hvori  det 
hedder : 

„O  Pige,  søde  Pige! 
nu  har  jeg  lukt  min  Bog. 
Jeg  sidder  ei  og  stirrer 
mer  i  det  gamle  Sprog. 
Det  Liv,  som  der  jeg  finder, 
det  blomstrer  ude  nu." 


Der  siges,  betegnende  for  Digteren,  som  søgte  til- 
bage til  Menneskeslægtens  Foraarsdage  i  Oldtiden : 

„Ak,  Tiden  gaaer  tilbage, 
naar  Løvet  springer  frem ! 
De  unge  gamle  Dage 
staae  op  fra  mørke  Hjem." 

De  græske  sommerlige  Guder  og  Gudinder  ind- 
tage de  nordiske  vinterlige  Asers  og  As^^niers  Plads; 
Zefyrer,  Fauner  o.  s.  v.  holde  deres  Indtog  —  ved 
hvilken  Leilighed  dog  uheldigvis  Dryader  boltre  sig  i 
Tandet  istedetfor  Najader,  hvad  „Poetiske  Skrifter", 
hvori  Digtet  gjenoptoges ,  imidlertid  raadede  Bod 
paa.  I  Sommeren  1804  lukkede  Oehlenschlåger  Bø- 
gerne og  drog  afsted  til  sine  Venner  Ørstedernes 
Fødeø  Langeland,  som  F.  C.  Sibbern  kalder  „Dron- 
ningen for  alle  de  danske  Øer",  og  hvor  de  nærmest 
paafølgende  Aar  Lodden  kastedes  for  N.  F.  S.  Grundt- 
vigs Fremtid  ikke  mindst  ved  Oehlenschlagers  Poesi. 
Det  poetiske  Udbytte  af  denne  Reise,  den  første  lidt 
større  Udflugt  den  dog  snart  25  Aar  gamle  Digter 
havde  gjort,  nedlagdes  i  en  Digtcyklus,  som  optoges 
i  „Poetiske  Skrifter"  Aaret  efter.    Det  er  et  slaaende 

Bevis  paa  Oelilensclilågers  overstrømmende  Produk- 
tionskraft  i  disse  straalende  Ungdomsaar,  at  en  lille 
Sommerreise  til  Langeland  kunde  fremkalde  en  saa- 
dan  Række  Poesier.  Omtrent  en  Trediedel  af  „Lange- 
lands-Reise  i  Sommeren  1804"  er  vel  temmelig 
ubetydelig,  tildels  endog  lidt  triviel  og  barnagtig; 
men  det  Øvrige  er  unegtelig  desto  skjønnere. 

Man  liar  med  Grrund  som  den  herligste  Eien- 
dommeliglied  ved  Homer  fremhævet  hans  friske  Syn 
paa  Tilværelsen.  Oldtidsskjalden  —  der  vel,  efter 
Sagnet,  skal  have  digtet  som  blind  Olding,  men  da 
under  alle  Omstændigheder  først  maa  have  levet  som 
klartskuende  Yngling  og  Mand  —  ser  med  et  Barns 
forundrede  store  Øine  paa  det  brogede  Liv  rundtom. 
Bølgernes  Brusen,  Kornmarkens  Svaien  i  Vinden, 
Biernes  mylrende  Sværm,  den  tykuldede  Vædder, 
det  dorskfremvraltende  Hornkvæg,  Fuglen,  der  stik- 
ker i  Sky  —  hele  Naturen  har  Nyhedens  Interesse 
for  ham.  Oq;  han  dvæler  med  ikke  mindre  naiv 
Grlæde  ved  Menneskeaandens  og  Menneskehaandens 
Frembringelser  ligefra  Skjaldekunsten  til  Kongescep- 
teret og  det  rullende  Vognhjul.  Alt  er  den  præg- 
tigste Baggrund  for  Heltelivet,  som  han  besynger. 
Morgenluft  og  Foraarsduft  møder  os  paa  ethvert 
Punkt  hos  den  gamle  evig  unge  Sanger.  Med  en  be- 
slægtet, i  den  nyere  Tid  neppe  overtruifet  Umiddel- 
barhed ser  den  unge  Oehlenschlager  i  vort  Aarhun- 
dredes  Morgen  paa  Alt  omkring  sig.  Udgaaet  fra 
Naturens  Skjød,  ubetynget,  men  ikke  uberørt  af  Re- 
flexion  og  Kundskab,  baaret  op  af  en  ny,  grundj)oetisk 
Verdensanskuelse,  bevæger  han  sig  med  høi  Livs- 
glæde og  friske  Sandser  i  den  straalende  Tilværelse, 

som  aabner  sig  for  ham,  der  hidtil  kun  havde  været 
faa  Mile  fra  Hovedstaden.  Han  er  som  en  opvakt 
Student,  der  gjor  sin  første  deilige  Fodtour,  paa 
hvilken  Alt,  selv  det  Mindste,  har  Nyhedens  fulde 
Interesse.  Medens  Baggesen  foretog  sin  tidligste 
større  Udflugt,  selv  sygelig  gj ærende,  i  en  sygelig 
gj  ærende  Overgangstid  umiddelbart  før  den  store 
franske  Eevolution  og  nærmest  færdedes  som  et 
svagt,  forkjælet  Barn  paa  adehge  Herresæder,  næsten 
udelukkende  blandt  dannede  forfinede  Tydskere,  ikke 
mindst  i  Holsten  —  drager  Oehlenschlåger,  kjærne- 
sund,  paa  en  Tid  da  vor  Tids  mægtigste  Heros  havde 
gjort  Ende  paa  Kevolutionens  vilde  Grjæring  og  sam- 
tidigt næsten  forvandlet  Virkeligheden  til  et  Alex- 
andertogs-Eventyr, om  paa  vore  skjønne  Smaaøer, 
som  hvilede  i  idyllisk  Fred,  uberørte  af  den  rundtom 
rasende  Krigslarm,  og  han  bevæger  sig  fornemmelig 
blandt  vor  jævne  Borgerstand,  Mellemklassen,  til 
hvis  lavere  Lag  han  selv  hørte.  Datidens  Kjærne. 

I  Modsætning  til  Skipperdatterens  Søn  fra  Kor- 
sør, der  efter  sit  eget  Udsagn  var  „en  født  Matros", 
føler  Slotsforvalterfuldmægtigens  Søn  fra  det  idyl- 
liske Frederiksberg,  der  hidtil  kun  har  sat  sin  Fod 
paa  den  sikkre  Landjord,  sig  ikke  ret  hjemme  paa  de 
brusende  Bølger.  Han  ser  helst  Havet  i  Ko  fra  den 
trygge  Strandbred,  som  i  Digtet,  der  begynder  saa 
malerisk  smukt: 

,.Søen  strammer  ud  sit  Klæde, 
Himlen  farver  Søen  blaa. 
Klare,  lyse  Bølger  smaa 
ganske  bly  paa  Landet  træde; 
Breddens  Blomstersiv  de  væde, 
trække  sig  saa  uden  Brag 

atter  hen,  saa  sølversmukke, 
i  det  stille  Hav  og  vugge 
mod  den  klare  Sommerdag." 

Men  er  Oelilensclilåger  ikke  ret  i  sit  Es  paa  sine 
Landsmænds  „Vei  til  Roes  og  Magt",  saa  er  han  det 
desto  mere  paa  den  faste  Jord,  i  Taasinges  og  Lange- 
lands frugtbare  Herlighed.  Kosteligt  skildres  „Frei- 
digt  Sommerliv"  i  Naturens  Skjød,  og  det  hedder  ka- 
rakteristisk : 

„O  søde  Drøm!     Jeg  skuer  grant  i  Aanden 
den  gamle  Oldtid  række  Eremtid  Haanden. 
Alt  synker  Døgnet  ned,  som  vilde  hindre, 
og  tætforenet  ser  jeg  begge  tindre." 

Overalt  i  den  gjenfødte  Natur  følges  den  unge 
Digter  nemhg  af  de  nationale  Minder,  hvormed  han 
vil  gjenføde  Aandens  Verden  og  skabe  en  lysere, 
mere  poetisk  Fremtid.  Han  har  vel  lukket  den 
gamle  Foliobog  med  Pergamentbindet,  den  kjære 
y edelske  Saxo,  men 

„følger  den  Elskte  ei  med,  selv  naar  Farvel  der  er  sagt?" 

Ved  de  mosgroede  Mure,  under  den  hellige  Hvæl- 
ving, hvor  Heltenes  Ben  smuldre  til  Støv,  er  den 
gamle  Klerk  fra  den  glimrende  Valdemarstid  med  som 
trofast  Cicerone,  der  ogsaa  lærer  Digteren  „igj en- 
nem  Bondens  enfoldige  Mund"  at  opdage  mangt  et 
Sagn  fra  svundne  Dage, 

„at  sig  Oldtid  kan  blande  med  Nutid  og  Nutid  med  Oldtid 
kjærligt,  i  blid  Harmoni  gjennem  det  reisende  Digt". 

I  Eioeskilde,  hvortil  han  havde  gjort  sin  tidhgste 

Reise,  begeistrer  Domkirken  ham  paany ;  og  han  ud- 
bryder i  høitidelige  Terziner : 

„Med  vilde,  stærke  Slag  mit  Hjerte  slaacr. 
En  barnlig  Skjald,  som  Harpen  kun  kan  røre, 
de  tunge  Sværd  jeg  løfte  knap  formaaer. 

Men  for  det  Store  gav  mig  Gud  et  Øre. 
Skjøndt  selv  ei  Helt,  jeg  tolker  hans  Bedrifter  — 
og  sene  Slægter  skal  mit  Drapa  høre." 

Ved  Sigersted  ikke  langt  fra  Ringsted  mindes 
han  de  to  navnkundige  Elskende  Hagbarth  og  Signe, 
som  Kæmpevisen  saa  gribende  besynger,  og  Saxo 
fortæller  om,  og  som  han  selv  senere  forherligede  i 
en  Tragedie: 

„Længst  foi's vundne  Bedrift!  den  ringe,  lavthvælvede  Kirke 
toner  den  sidste  Lyd  end  af  dit  hellige  Sagn." 

I  ,, Anders-Skov"  ved  Slagelse  (i  hvis  lærde  Skole 
Ingemann  havde  efterfulgt  Baggesen)  besynges  den 
nationale  Helgen,  som  J.  L.  Heiberg  ligeledes  senere 
viede  et  Ungdomsdigt,  der  dog  langtfra  ikke  i  lyrisk 
Klangfylde  kan  maale  sig  med  Oehlenschlagers : 

„Skjalden,  ak!  hvis  Blik  saa  længe 
paa  de  gamle  Mure  hænge, 
griber  i  de  stemte  Strenge, 
blusser,  sødt  til  Sang  opvakt." 

I  „Thorsing"  mindes  Oehlenschlager  i  Hexametre 
vor  stolte  Søhelt  Mels  Juel.  I  „Morgenvandring" 
hedder  det: 


„Til  Skoven  jeg  gjenneni  en  Mark  monne  gaae. 
Da  fik  jeg  se 

13 

en  vældig  Stenhob  paa  Marken  staae 

mellem  Høie  tre. 

Den  stod  saa  ærværdig  og  saa  blid, 

en  aflang  King. 

Her  holdtes  der  %åst  i  gammel  Tid 

et  Konge-Thing." 

I  „Freidigt  Sommerliv"  have  forresten,  ligesom  i 
Vaarsangen,  de  mildere,  gladere  græske  Guder  for- 
trængt de  strengere,  mørkere  nordiske ;  og  den  græ- 
ske Mjthologi  spiller  overhovedet  en  betydelig  Rolle 
i  Digterens  Sommerreise,  ved  kvilkenLeilighed  Hama- 
drvader  dog  uheldigvis  boltre  sig  i  Bplgerne,  hgesom 
Drj'ader  tidligere  —  paa  det  lærde  Gebet  fik  Oehlen- 
schlåger  aldrig  rigtigt  Fodfæste.  Græske  Yersemaal 
blandes  ogsaa  med  gothiske  i  ,, Langelands -Reise". 
Som  et  af  de  smukkeste  alvorhge  Digte  i  Samhngen 
maa  fremhæves  den  gribende  ..Aften  -  Sang'- ,  hvori 
det  Religiose  spiller  stærkt  ind. 

Xutids  Genrebilleder  fattes  ikke,  men  ere  for- 
resten som  oftest  mindre  vellykkede.  Det  var  først 
J.  L.  Heiberg,  der  ret  skulde  finde  et  Spillerum  for 
sit  Talent  i  den  Retning.  Opmærksomheden  drages 
specielt  hen  til  FamiUehjemmet  i  Rudkjøbing,  hvor- 
fra de  to  berømte  Brødre  stammede.  Hvem  har 
staaet  i  den  lille  Langelandske  By  ved  Apotheket 
ikke  langt  fra  Havnen  og  set  ^Daa  den  gammeldags 
Stentrappe  og  Mindetavlen  paa  Facaden  uden  be- 
væget at  ihukomme  Dioskurerne,  som  udgik  derfra, 
og  den  unge,  begeistrede  Digter,  der  i  smukke  Sommer- 
dage dvælede  her  som  Gjæst? 

Der  er  ogsaa  endel  Polemik  i  „Langelands-Reise". 
„Nutids-GKmmer"  stilles  mod  ,,  Oldtids  Kjerne",  „Chi- 
nesernes  The"  mod  „vort  straalende  Mjødhorn"  o.s.v. 

I  Slagelse  (hvor  den  navnkundige  gamle  Ratio- 
nalist Kristian  Bastholm  dengang,  efterat  have 
søgt  sin  Afsked  som  Præst,  levede  hos  Sønnen)  er 
Herberget  en  fordums  Præstegaard;  i  Korsør  er  Klo- 
steret først  blevet  forvandlet  til  Fæstning  og  siden  til 
Pakhus,  medens  et  Pakhus  figurerer  som  Kirke  — 
„man  ser  rundtom  Forædlingens  Skridt".  Tanken 
ledes  herved  uvilkaarHgt  hen  paa,  hvorledes  Holberg 
i  Begyndelsen  til  sidste  Bog  af  sin  Helt  Peder  Paar- 
ses  Reise  spotter  Manden,  der  deklamerer: 

„Jeg  kimcle  regne  op  vel  tusind  Sager  meer, 
som  nok  heviiser,  at  det  fast  mod  Enden  er. 
Det  Huus  til  Hestestold  nu  gjort  er  af  Hans  Mentz, 
som  i  min  Barndom  var  en  Klokker-Residentz". 
o.   s.   V. 

Paa  den  i  Baggesens  Fødeby  1798  som  Præst 
døde  brave,  baade  reUgiøst  og  politisk  frisindede 
Kantianer  Birckners  Gravsten  har  man  sat  „Sand- 
heden" istedetfor  „Gud".  Videnskaben  —  der  iøv- 
rigt  saa  temmelig  var  terra  incognita  for  Oehlen- 
schlåger  —  har  forjaget  de  gamle  Guder: 

„At  Alt  af  Surstof,  Vand-,  Stikstof  og  Kul  bestaaer  — 

saa  vidt  vor  Videnskab  alt  nu  til  Dato  gaaer. 

Hvad  disse  er,  hvordan  de  Alting  kan  bestride  — 

det  veed  vi  endnu  ei,  det  faaer  vi  vel  at  vide. 

At  destruere  Alt,  det  kan  vi  nu  perfekt; 

at  komponere  —  ja,  det  maa  en  anden  Slægt! 

Tid  er  en  Sandseform,  dog  Meget  den  udretter. 

Naturen  lystre  skal,  hvor  meget  den  end  sprætter! 

Tilsidst  vil  Mennesket  blot  ved  Forstandens  Bud 

forstaae  at  skabe  Alt,  saa  godt  som  næsten  Gud. 

Derfor  til  Overtro  man  bør  ham  ei  forlede; 

han  er  sin  egen  Gud,  han  bør  sig  selv  tilbede.' 

Det  andet  Væsen  er  kun  Egoisteri 

og  Væv  og  Nonsens  af  den  dumme  Fantasi, 

18* 

som.  skjøndt  ved  Skjebnen  den  har  nydt  den  store  Lykke 
at  være  af  vor  Sjæl  et  ganske  artigt  Stykke, 
bør  dog  afhugges  rent  og  kastes  i  en  Krog 
og  af  den  anden  Del  behandles  som  en  Pog." 

Man  ser,  at  den  religiøse  Reaktion,  som  dette 
Aarhundredes  Begyndelse  indledede ,  gjør  sig  ikke 
ganske  lidet  gj ældende  hos  den  unge  Oehlensclilåger. 
Holberg  kaldes  ..den  koldsindige  Digter"  og  karak- 
teriseres som  ,, negativ  blot'-  og  „from  kun  lidet  og 
blid.  fremmed  for  Elskov  oo-  Lvst'".  Den  Aaret  før 
Oelilensclilagers  Fødsel  døde  Voltaire  —  hvem  Oehlen- 
sclilåger forresten  ikke  kj endte  synderligt  til  —  titu- 
leres ..den  frosne  Spottefugl"  med  ..Abekatte -Fjæs", 
og  der  siges: 

„Den  tomme  Sjæl!  han  skal  herned, 
som  vilde  Kunst  og  Fromhed  døde 
og  troede,  fræk,  paa  Alt  at  bøde 
med  usle  Stumper  Vittighed!" 

Hvilken  Modsætning  mellem  den  unge  Oehlen- 
schlager  og  den  unge  Baggesen,  der  1785  i  ..Poesiens 
Oprindelse"  forherligede  „den  exig  store,  herlige 
Voltaire"  som  .,den  liele  Klodes  Ære" !  I  Dio-tet 
„Korsør"  leveres  da  ogsaa  en  temmelig  hensjmsløs 
Karakteristik  af  Beltbyens  navnkundige  Fostersøn : 

„Her  er  altsaa  den  By.  hvor  Jens  Baggesen  fødtes!  Hvor  liden, 
brøstfældig,  sørgelig  møi'k  —  komisk  som  Stabelstad  dog!" 

o.  s.  V. 

Den  unge  Digter  kan  imidlertid,  hvor  meget  han 
end  føler  sig  fristet  dertil,  ikke  rent  opgive  sin  gamle 
Kjærlighed  til  Forfatteren  af  „Der  var  en  Tid,  da  jeg 
var  meget  lille,"  og  ender: 

„Underlig  blandede  By!  uagtet  din  Svaghed  og  Brusen 
maa  jeg  dog  have  Dig  kjær,  enten  jeg  vil  eller  ci". 

De  Vessel  -  Baggesenske  Parentheser  spottes  ikke 
mindre  end  den  i  sin  Tid  saa  yndede  Alexandrin,  og 
vor  Literatur  behandles  i  det  Hele  taget  med  ung- 
dommeligt Overmod. 

„Langelands-Reise"  afbrydes  med  en  „Katastrofe '^ 
Midt  i  den  unge  Digters  liflige  Sommerlyst  kommer 
det  Sørgebud,  at  Steffens  om  et  Par  Dage  vil  forlade 
Danmark  for  bestandig  —  ligesom  Baggesen  tid- 
ligere; og  Oehlenschlåger  bryder  øieblikkelig  op  og 
iler  afsted  for  endnu  engang  at  favne  ham,  om  hvem 
det  i  „Erindringer"  hedder:  „Ingen  Mand  har  jeg 
elsket  mere".  Hovedstaden  naaes.  Digteren  ud- 
bryder: 

.,Til  vante  Dør  jeg  foer  og  aabned  den 

og  skjalv  —  og  saae  —  og  fandt  endnu  min  Ven-'. 

„Langelands -Reise",  hvori  Allegro  ellers  er  frem- 
herskende, ender  saa  med  Andante: 

„Og  hermed  er  min  Reise  nu  forbi. 

Min  Sjæl  er  fuld,  min  Haand  kan  Intet  male. 

Jeg  veed,  at  varig  Fryd  og  Harmoni 

ei  søges  maa  i  Jordens  dunkle  Dale. 

Den  matte  Harpes  douce  Melodi 

kan  ei  mit  eget  tunge  Bryst  husvale. 

Hvad  skal  da  Flere  med  den  tause  Kummer? 

Kamønen  tier,  Harpens  Lyd  forstummer." 

I  Foraaret  1804  var  Steffens  bleven  kaldet  som 
Professor  til  Halle.  Der  var  ikke  blivende  Sted  for 
ham  herhjemme,  hvor  Autoriteterne  næsten  uden 
Undtagelse  betragtede  ham  som  en  fantastisk  Drømmer, 

der  fordreiede  Hovederne  paa  Folk ,  især  paa  Ung- 
dommen. En  ung  Mand  skal  virkelig  være  kommet 
i  Gralehuset  og  stadigt  have  raabt:  „O  Steffens!  O 
Oehlenschlåger!"  Prof.  theol.  P.  E.  Muller  udbrj^der 
i  et  (utrykt)  Brev  fra  Februar  1804  i  Anledning  af 
Oehlenschlåger:  „Naar  kun  ikke  Steffens'  Filosofi 
gjør  ham  gal!"  Man  kan  føle  sig  fristet  til  at  be- 
klage, at  en  Mand  som  Steffens  gik  tabt  for  os;  men 
ved  nøiere  Overveielse  vil  man  dog  nødes  til  at  sande 
]Sr.  F.  S.  Grrundtvigs  Bemærkninger  i  Yerdenskrøniken 
fra  1812:  „Han  kom  og  svandt  som  et  Luftsyn.  Det 
var  godt;  thi  han  havde  vist  ellers  forvirret,  om  ei 
forrykket  mange  Hjerner.  Nu  derimod  vakte  han 
kun  Eftertanke ;  og  mangt  et  Frøkorn,  som  han  ud- 
strøede, er  vist  i  Stilhed  opvoxet  til  at  bære  god 
Frugt."  Steffens  havde  (som  hans  anden  berømte 
Slægtning  J.  P.  Mynster  med  Føie  bemærker  i  „Med- 
delelser om  mit  Levnet")  for  liden  videnskabelig 
Stringens;  og  naar  man  søgte  Oplj^sning  hos  ham, 
maatte  man  ofte  tage  tiltakke  med  uklare  Ord  i  den 
nyeste  filosofiske  Jargon.  Han  var  vel  en  Sædemand, 
som  havde  Frø  af  mange  Slags  og  udstrøede  dem 
rigelig  trindt  omkring;  men  hans  Mission  gik  aaben- 
bart  ikke  videre.  A^ort  lille  Fædreland  var  in  specie  paa 
dets  daværende  Udviklingstrin  ingenlunde  —  saaledes 
som  det  aandelig  modnere  store  Naboland  —  istand  til 
at  assimilere  ham.  Den  danske  Kultur,  som  ikke  for- 
maaede  at  præstere  den  nødvendige  jævnbyrdige 
Modvægt,  var  kun  lidet  egnet  til  at  fordøie  et  saa- 
dant  Grjæringsstof  og  udstødte  det  derfor  ik:ke  uden 
Grund,  efter  at  have  modtaget  et  gavnligt  Incitament 
deraf. 

Der  findes  et  Digt  i  Oehlenschliigers  „Poetiske 
Skrifter"  fra  1805,  der  aabenbart  er  skrevet  umiddel- 
bart efter  Naturfilosofens  Bortreise  og  afgiver  et  le- 
vende Vidnesbyrd  om,  hvor  dybt  Digteren  savnede 
Vennen.  Det  hedder  „Fortrøstning  (Til  Henrik  Stef- 
fens)" og  begynder  med  at  skildre,  hvorledes  den 
unge  Poet,  der  gaaer  ensom  gjennem  Landet  og  med 
barnlig  Andagt  staaer  for  de  gamle  Gravstene  og 
under  Kirkens  høie  Bue,  ser,  hvorledes  Alt  for- 
falder, og  den  fromme  Manddomsalder  dækkes  af 
Støv  —  og  der  vedblives  saa: 

„Naar  da  jeg,  bleg,  har  fundet, 
at  Kraften  længst  gik  ud, 
at  Fromhed  er  forsvundet, 
at  Faa  kiin  troe  paa  Gud  — 
naar  da  jeg  hen  vil  ile 
udi  din  Favn,  min  Ven ! 
for  ved  dit  Blik  at  smile 
og  hente  Kraft  igjen  — 

og  naar  jeg  da  nu  finder, 
Du  est  der  heller  ei, 
at  sørgende  Kjærminder 
kun  blaane  paa  min  Vei, 
at  Intet  mig  omgiver, 
som  støtte  kan  min  Fod, 
naar  nedtrykt  da  jeg  bliver 
og  taber  plat  mit  Mod: 

da  gjennem  Buskens  Gitter 
Hun  trænger  ind  til  mig 
og  rækker  mig  sin  Cither, 
og  jeg  er  lykkelig! 
Hver  Fryd  da  frem  jeg  kvæder 
hen  i  mit  dunkle  Ly, 
og  alle  svundne  Glæder 
omringe  mig  paany." 

Medens  Oehlenschlåger   saaledes  varmt  udtrykte 

sin  Sorg  over  Steffens'  Bortreise,  sendte  den  ældre 
Skole  gjennem  Sander  Ukvemsord  efter  den  Expa- 
trierede.  Aaret  efter  Naturfilosofens  Bortreise  ud- 
kom ..Hospitalet",  et  uheldigt  Lystspil  i  fem  Akter, 
som  i  Foraaret  1806,  da  Oehlenschlåger  alt  var 
udenlands,  opførtes  paa  det  kongelige  Theater,  der 
ikke  havde  villet  vide  af  Oehlenschlågers  dramatiske 
Poesi  at  sige.  Alt  i  Forordet  til  ..Hospitalet"  polemi- 
serer Sander  mod  den  nye  Filosofi.  Der  citeres  med 
lidt  Modifikation  en  Replik  af  Holbergs  Komedie 
„Philosophus  udi  egen  Indbildning'"  samt  nogle  Be- 
mærkninger af  en  tydsk  Kunstdommer,  hvori  det 
gaaer  ud  over  ..unsere  modemen  philosophischen  und 
asthetischen  Systeme ,  Avelche  die  Phantasie ,  unter 
dem  Titel:  Greist,  zur  Mutter  der  Yernunft  und  zur 
Selbstbeherscherin  aller  Speculationen  erheben  und 
nun  im  Stande  sind  Alles,  was  ihnen  beliebt,  a  priori 
zu  construiren".  Stykket  har  følgende  Indlednings- 
Replik  af  den  unge  „mystiske  nymodens  Filosof", 
hvis  Tjener  hedder  Jakob  Bøhme:  „Xei,  længe  holder 
jeg  det  ikke  ud  blandt  disse  gemene  Naturer,  der 
mangle  Organet  for  al  Filosofi!"  Hvorledes  Oehlen- 
schlager,  der  heller  ikke  var  gaaet  Ram  forbi  i  Lyst- 
spillet, optog  dette  Angreb  af  sin  tidligere  Lærer, 
kan  man  let  tænke  sig.  „Professor  Sander  er  en 
Æsel!"  hedder  det  i  et  Brev  til  Vennen  H.  C.  Ørsted 
fra  Dresden  i  Sommeren  1806,  og  endnu  stærkere 
(hidtil  utrykte)  Expektorationer  findes  i  et  andet 
Brev  til  den  Samme  fra  næste  Aar.  I  sit  uheldige 
Sørgespil  „Knud,  Danmarks  Hertug",  der  udkom 
1808  og  opførtes  i  Begyndelsen  af  næste  Aar,  kaldte 
Sander  en  Stimand  Adam. 

Musen  trøstede  —  som  Oehlenschlåger  siger  i 
Slutningsstrofen  af  det  nys  anførte  Digt  til  Henrik 
Steffens  —  den  unge  danske  Skjald  over  Yennens  Tab. 
Fuld  af  forhøiet  Naturbegeistring,  skrev  han  umiddel- 
bart efter  sin  første  større  Udflugt,  der  havde  affødt 
„Langelands-E-eise  i  Sommeren  1804",  den  fortræffe- 
lige Digtc3^klus  „Jesu  Kristi  gjentagne  Liv  i  den 
aarlige  Xatur".  I  „Erindringer"  hedder  det,  at  No- 
valis' aandelige  Digte,  der  tiltalte  Oehlenschlagers  alt 
i  Barndommen  vakte  religiøse  Følelse,  som  nu  igjen 
gjorde  sig  gj ældende  efter  et  rationalistisk  Interreg- 
imm ,  begeistrede  ham  til  at  skrive  disse  Natur- 
symbolske Digte.  Man  kan  ogsaa  i  den  tolvte  af  No- 
valis' „Geisthche  Lieder"  finde  „Aarets  Evangelium", 
som  Oehlenschlåger  senere  kaldte  Digtcyklen,  an- 
tydet. Gud -Fader  anraabes  her  om  at  sende  Verdens 
Trøst: 

„In  schweren  "Wolken  sammie  ihii 
und  lass  ihn  so  hernieder  zielm! 

In  kiililen  Stromen  send'  ihm  her, 
in  Feuerflammen  lodre  er!" 


Og  det  hedder  saa : 

„Der  AVinter  weicht,  ein  neues  Jahr 
steht  an  der  Krippe  Hoclialtar. 

Aus  Kraut  und  Stein  und  Meer  und  Licht 
schimmert  sein  kindlich  Angesiclit." 

Blandt  Novalis'  Fragmenter  findes  ogsaa  et,  som 
lyder:    „Naar  Gud  kunde  bhve  Menneske,   ka.n  han 

ogsaa  blive  Sten,  Plante,  Dvr  og  Element;  og  maaske 
gives  der  paa  denne  Maade  en  bestandig  Forløsning  i 
Xatnren".  Detmaa  dog  stærkt  accentueres,  at  Aarets 
Evangelium,  der,  som  den  kjernesunde  Oehlen- 
schlågers  Poesi  i  det  Hele  taget,  fremherskende  be- 
væger sig  i  det  klare  Dagslys,  er  uendelig  vidt  for- 
skjelligt  fra  den  sygelige  tydske  Romantikers  my- 
stisk-religiøse  Poesi.  I  Fortalen  til  „Poetiske  Skrif- 
ter", hvori  „Jesu  Liv  i  den  aarlige  Xatur"  Aaret  efter 
tryktes,  gjør  Oehlenschlåger  for  denne  Digtcyklus' 
Yedkommende  dels  Front  mod  den  nærværende  „Fri- 
volitet, denne  sørgelige  Indifferentismus,  hvori  Men- 
neskene, blot  med  det  sløve  Øie  heftet  paa  den  dag- 
lige iSTødtørft,  forskandser  sig  med  den  endelige  For- 
stands malmløse  Floskler,  som  man  forskandser  Last- 
dyret med  Øieklapper,  at  de  ikke  skulle  skotte  til 
Siden  og  forstyrres  af  alle  de  Særsyn,  som  rundt  om- 
ringe dem  og  vække  Ideer  om  det  Evige,  Trang  til 
Religion"  —  dels  mod  de  Fromme,  der  muhgvis 
kunde  forarges  over  Digtcyklen  i  den  Tanke,  at  det 
havde  været  Forfatterens  Hensigt  at  reducere  Kristus 
til  en  M3'the  af  den  aarlige  Natur.  Ligeoverfor  de 
Sidste  hævder  han,  at,  naar  han  har  søgt  at  ^åse  Na- 
turen som  en  aarlig  gjentaget  Mythe  af  den  gud- 
dommelige Forløser,  „vilde  denne  Mythus  i  ingen 
Henseende  have  nogen  BetvdniuQ-.  dersom  han  ikke 
troede  -pB>?i  det  hellige  Kulminationspunkts  Grud- 
dommehghed  i  Historien".  Den  ikke  sjmderlig  po- 
etiske Biskop  BaUe  havde  som  Professor  i  Theolo- 
gien  været  med  til  at  afgive  den  ovenfor  omtalte  Be- 
tænkning i  Anledning  af  en  dansk  Oversættelse  af 
„Leiden  des  jungen  Werthers",    med   hvis  fem  Aar 

yngre  Digter  han  som  theologisk  Kandidat  var  sam- 
men ved  Leipzigs  Universitet.  Ligesom  Balle  syntes, 
at  Goethes  Værk  bespottede  Religionen,  saaledes 
fandt  han,  at  Oehlenschliiger,  der  som  Skoledreng 
paa  Frederiksberg,  naar  Bispen  visiterede,  havde 
staaet  mellem  hans  Knæ  og  ramset  Lektien  op,  kun 
daarligt  mindedes  sin  Børnelærdom  og  ikke  var  stort 
bedre  end  den  tydske  Poet.  Ved  en  Bispevielse  i 
Frue-Kirke  kortefter  Udgivelsen  af  „Poetiske  Skrifter" 
gjorde  den  gamle  Biskop  netop  den  Opfattelse  af 
„Aarets  EvangeHum"  gjældende,  som  Oehlensclilåger 
havde  reserveret  sig  imod,  og  udbrød:  „O  Gud, 
hvilke  Forvildelser!"  I  sin  Verdenskrønike  fra  1812 
bemærker  forresten  ogsaa  den  efter  sin  Faders  Svo- 
ger Balle  og  dennes  første  Kone  opkaldte  Grundtvig, 
efter  i  de  stærkeste  Udtryk  at  have  prist  „Poetiske 
Skrifter"  :  „Dog,  at  der  var  en  Orm,  som  nagede  den 
herlige  Rose  og  vilde,  hvis  den  fik  Raaderum,  fortære 
dens  herligste  Safter,  det  var  synligt,  fremfor  Alt  i 
den  allegoriske  Fremstilling  af  Kristi  Liv.  Digteren 
var  Kristen,  men  Tænkeren  var  det  kun  halvt." 
Denne  sidste  Bemærkning  savner  ikke  Sandhed. 
Hvor  meget  end  Oehlenschlågers  Fantasi  og  Følelse 
bevægedes  ved  Evangeliets  storartede  og  hjerte- 
gribende Historie  og  Lære,  var  han  ikke  for  Intet  en 
Søn  af  det  18de  Aarhundrede,  og  Rationalismen 
fremtraadte  ofte  temmehg  stærkt  hos  „denuomvendte 
Adam"  (som  Digteren  tituleres  1805  i  et  Brev  fra 
Fru  Rahbek  til  J.  P.  Mynster).  Oehlenschlågers 
Fromhed  var  væsentligt  blot,  hvad  man  kunde 
kalde  Naturfromhed.  Men  hvor  skjønt  viser 
denne  Naturfromhed  sig  ikke  i  „Aarets  Evangelium"  ! 

Hvem  mindes  ei  bevæget  Digte  som  „Jesu  Mi- 
rakler'' og  „Jesu  Lære",  for  kim  at  nævne  et  Par 
Exempler? 

Den  29cle  December  1804  tryktes  i  Adresse- 
avisen Oehlensclilågers  smukke  Mindedigt  over  den 
nogle  Dage  iforveien  døde  Normand  Yahl,  sin  Tids 
mest  udmærkede  Botaniker,  en  af  den  store  Linné's 
sidste  umiddelbare  Disciple,  Steffens'  elskede  Lærer, 
paa  livis  Forelæsninger  Oelilensclilager  havde  været 
som  Dreng.  Faa  Dage  efter  lod  Schack  Staffeldt 
sammesteds  trykke  sit  ikke  mindre  smukke  Minde- 
digt. Den  ulykkeUge  store  Lyriker,  der  anslog  de 
romantiske  Strenge  hos  os  før  Oehlenschlåger  —  som 
mærkværdigt  nok  aldrig  nævner  den  af  ham  aaben- 
bart  miskj  endte  Staffeldts  Navn  —  havde  vel  ikke 
kunnet  unddrage  sig  Paavirkning  af  den  opgaaende 
straalende  Oehlenschliigerske  Sol ,  men  vilde  dog 
prøve  en  Væddekamp  og  ikke  være  en  uselvstændig 
Planet.  „Digterløfte",  som  Staffeldt  paa  denne  Tid 
lod  trykke  i  en  Nytaarsgave,  er  betegnende  i  saa 
Henseende.    Det  hedder  deri: 

„Hvad?     Jeg  skulde  forraade  den  Magt,  som  mit  Indre  bevæger, 

vanvittig  svimlende,  Dyrkeren  dyrke  igjen, 

troløs  opløse  hint  Forbund  med  Kunstens  ædle  Fuldendte 

og  til  den  Vordende  binde  en  trællende  Flugt!-' 

Og  Digteren  udbrj'der: 

„ —  I  min  Kraft  vil  jeg  staae,  som  Træet  suser  i  Skoven, 
og  i  mit  sagtere  Liv  ligne  selvstændige  Blomst. 
Dybt  i  Verdenens  Indre  jeg  slaaer  mine  evige  iiødder, 
ei  fra  en  fremmed  Rod  spirer  min  Blomst  og  min  Frugt." 

Medens  Staffeldt  saaledes  ikke  vil  bøie  sig  for  den 
„senere  Komne"   —  for  at  bruge  et  Schellingsk  Ud- 


POETISKE  SKRIFTER.  205 

tryk  om  Hegel  —  har  den  ældre  Baggesen  derimod 
faaet  en  Følelse  af,  at  han  ikke  formaaer  at  optage 
nogen  poetisk  Yæddekamp  med  hin  Lykkens  Ynd- 
ling. I  et  fortræffeligt  Rimbrev  fra  Begyndelsen  af 
1804  siger  Baggesen,  der  paa  denne  Tid  forgjæves 
havde  søgt  at  faae  Lod  og  Del  i  Oehlenschlagers  nye 
poetiske  Verden  i  det  gamle  Norden  ved  ogsaa  at 
skrive  et  episk  Digt  om  Aserne : 

„Om  for  barn  i  Skjul  jeg  krøb? 
Ham  i  Drukkenskab  at  stikke 
vover  min  Begeistring  ikke, 
skjøndt  i  Digter-Yæddeløb 
fra  de  Fem  og  fra  Forstanden 
den  tør  trodse  bver  en  Anden." 

Man  mindes  uvilkaarhgt  ved  de  tre  Digtere,  som 
i  Aarhundredets  Begyndelse  saaledes  kæmpede  om 
Seirspalmen,  de  tre  Brødre  i  Oehlenschlagers  „Vau- 
lundurs  Saga".  Slagfidnr,  den  ældste  Broder,  sværger 
til  Haabets  grønne  Fane,  men  drives  af  en  uimod- 
staaehg  Magt  høiere  og  høiere,  saa  han  tilsidst  svim- 
ler paa  Fjeldets  Tinde  —  Baggesen  sammenHgnes 
ogsaa  af  Oehlenschlager  i  ..Erklæring  til  Pnblikmn" 
1818  med  denne  Kongesøn,  Eigil,  den  mellemste 
Broder,  har  intet  Haab;  han  drives  af  den  dunkle, 
ængstelige,  tærende  Forlængsel  langt,  langt  hen  efter 
noget  Bedre ;  hans  Blik  stirrer  ud  i  den  tomme  blaa 
Himmel,  og  han  sluges  af  Bølgen.  Er  det  ikke,  som 
Talen  var  om  Staffeldt?  Og  fører  ikke  den  yngste 
Broder,  den  kunstrige  Yaulundur,  Grudernes  Yndling, 
hvis  røde  Ædelsten  overstaaer  alle  Trængsler  og  til- 
sidst straaler  seirrig,  begende  med  alle  Farver,  medens 
den  Lykkelige   favner    sin    elskede  Yalkyrie  og  ud- 

raabes  til  Konge,  Tanken  hen  til  Digterkongen,  Alad- 
din-Adam Oehlenschlåger? 

I  Vinteren  1804 — 1805  skrev  Oehlenschlåger  med 
et  stort  fortræffeligt  Eventyr  i  „Tusind  og  een  Nat" 
til  Grundlag,  selv  i  Detailler,  „Aladdin  eller  den  for- 
underhge  Lampe".  Ligesom  „Sankt  Hansaften-Spil" 
var  Hovedværket  under  Oehlenschlågers  SamHv  med 
Steffens,  saaledes  var  „Aladdin"  Digterens  Hoved- 
værk umiddelbart  efter  Naturfilosofens  Bortreise  og 
tillige  Afslutningen  paa  Oehlenschlågers  første  po- 
etiske Periode,  hvis  mest  betegnende  og  modne  Frugt 
det  er.  I  dette  dramatiske  Eventyr,  hvori  den  25aarige 
Digter  staaer  i  sin  hele  straalende  Ungdomsfylde 
—  ikke  mindst  hvad  det  Erotiske  angaaer  —  førte 
han  Læseren  fra  det  høie  Norden  hen  til  det  fjerne 
Østen,  hvorfra  vore  Forfædre  i  Tidernes  Morgen  vare 
udgaaede,  og  hvortil  en  af  Digterens  sandsynlige  For- 
fædre, den  navnkundige  Skræddersøn  Adam  Olearius 
eller  Oehlschlåger  i  det  syttende  Aarhundrede  drog 
med  et  Gesandtskab  fra  Hertugen  af  Holsten-Gottorp. 
„I  Orienten",  havde  Fr.  Schlegel  sagt,  ..maa  vi  søge 
det  høieste  E/Omantiske".  Og  Novalis  havde  erklæret: 
„Eventyret  er  ligesom  Poesiens  Canon".  Imod  det 
attende  Aarhundrede  s  Forstandsoplysning  stillede  det 
nye  Aarhundredes  danske  poetiske  Bannerfører  Tu- 
sind og  een  Nats  eventyrlige  Fantasi,  der  alt  havde 
henrevet  ham  i  Barndomsaarene,  imod  den  Noured- 
dinsagtige  Grublen  satte  han  Aladdins  geniale  Umiddel- 
barhed, imod  Rationahsmen  Underet. 

I  Fortalen  til  sin  tydske  Oversættelse  af  „Alad- 
din" siger  Oehlenschlåger,  at  Tiecks  1804  udkomne 
store  romantiske  Lystspil  „Kaiser  Octavianus"  havde 

Del  i  Tilblivelsen  af  det  danske  dramatiske  Eventyr. 
Der  er  ganske  vist  Lighedspunkter  mellem  disse  to 
Værker,  som  begge  fremstille  den  nye  Romantiks 
Sprængen  af  de  gamle  Skranker  —  Florens  i  anden 
Del  af  „Octavianus"  er  saaledes  en  Slags  Aladdin  — ; 
men  der  er  dog  ligesaa  stor  Forskjel  mellem  Oelilen- 
schlågers  solklare  Digtning  ogTiecks  „mondbeglånzter 
Zaubernacht"  som  mellem  „Aarets  Evangelium"  og 
Novalis'  „ Greistliche  Lieder". 

„Aladdin"  sluttede  „Poetiske Skrifter"  1805.  FaaAar 
efter  udkom  første  Del  af  „Faust"  af  den  store  Mester, 
hvem  Oehlenschlåger  tilegnede  sin  tydske  Oversættelse 
af  „Aladdin"  medet  varmtfølt  Digt.  Havde  den  umiddel- 
bare Oehlenschlåger  forherliget  Umiddelbarheden  i 
„Aladdin",  saa  fremdrog  den  gjennemdannede  Goethe 
Noureddins  Tankeverden  i  „Faust",  med  hvis  Frag- 
ment den  brusende  Yngling  1775  var  draget  til  Wei- 
mar. Havde  Oehlenschlåger,  hvis  eget  Liv  frembød 
saa  mange  Paralleler  med  „Aladdin"  ,  skrevet  Un- 
derets eventyrlige  Evangelium  og  prist  Naturens 
muntre  Søn ,  hvem  Lykken  tilfalder,  medens  han 
sorgfrit  blunder,  i  Modsætning  til  Nattens  Grubler, 
der  higer  og  søger  i  gamle  Bøger  —  saa  lod  Goethe 
denne  Sidste,  med  hvem  den  herlige  tydske  Digters 
rastløs  stræbende  Aand  følte  dyb  Sympathi,  ske  sin 
Ret  i  hin  storartede  Digtning,  hvis  anden  og  sidste 
Del  afsluttedes  med ,  at  Englene  komme  svævende 
med  den  udødehge  Del  af  Faust,  idet  de  synge : 

„Grerettet  ist  das  edle  Grlied 
der  Geisterwelt  vom  Bosen. 
"Wer  immer  strebend  sich  bemiiht, 
den  konnen  wir  erlosen." 

Og  medens  Oehlenschlager  i  Danmark  skrev  sin 
„Aladdin"  og  Goethe  i  Tydskland  sin  „Fanst",  paa- 
satte  i  Frankrig  Napoleon,  der  nylig  i  Lighed  med 
Alexander  den  store  havde  søgt  et  ndødeligt  ISTavn  i 
Østerleden,  som  en  Aladdin-Noureddin  sig  Keiser- 
kronen og  gjorde  de  eventyrlige  poetiske  Typer  til 
haandgribelig  Virkelighed. 

At  „Aladdin"  drog  dybe  Spor  i  vort  Aandsliv,  er 
selvfølgeligt;  og  vor  Literatur  hærer  ogsaa  stærkt 
Præg  deraf  i  Eomantikens  Tidsalder,  hvis  Kj ende- 
mærker (som  Jnlian  Schmidt  med  Føie  bemærker  i 
sin  „Greschichte  der  deutschen  Literatur  seit  Lessing's 
Tod")  vare  Sværmeri  og  Frivolitet.  Ligemanns  en 
halv  Snes  Aar  yngre  dramatiske  Eventyr  „Reinald 
Underbarnet"  er  saaledes  et  Slags  kristelig  Aladdin, 
et  Barn  af  Restaurationsperiodens  dristigt  fremskri- 
dende religiøse  Reaktion;  og  J.  L.  Heibergs  omtrent 
med  Ligemanns  supranaturale  Tryllespil  samtidige 
romantiske  Skuespil  „Dristig  vovet,  halv  er  vundet" 
er  Underbarnets  Aladdinsagtige  Antipode  og  repræ- 
senterer det  diametralt  modsatte,  ikke  mindre  be- 
tegnende ,  letsindigere  Moment  i  Datiden ,  hvilken 
snart  yderst  devot  bøiede  Knæ  for  de  gjenopreiste 
Altere,  snart  meget  verdshgt  gik  paa  galante  Eventyr. 
Aladdinstypen  var  i  det  Hele  taget  poetisk  mer  eller 
mindre  fremherskende  i  den  største  Del  af  vort  Aar- 
hundredes  første  Halvdel.  Eventyrdigteren  H.  C.  An- 
dersen, der  fødtes  samme  Aar,  som  „Aladdin"  udkom, 
var  dens  sidste  store  Repræsentant. 

Havde  Julen  1802,  da  Oehlenschlågers  „Digte" 
udkom,  været  epokegjørende  for  vor  Literatur,  saa 
var  Sommeren  1805,  da  „Poetiske  Skrifter",  indledede 

med  et  smukt  Digt  „Til  Danmarks  Frederik",  i  Juli 
Maaned  saae  Lyset,  det  endnii  mere.    Forlæggeren, 
Hof  boghandler  Schubothe,    skal  ogsaa  have   „grinet 
i  Skj ægget"  af  Tilfredshed  med  Afsætningen  af  disse 
herlige  to  Bind,  for  hvilke  han  havde  givet  den  unge 
Digter  sex  Rigsdaler  Arket  og  Skamflikker  i  Tilgift, 
fordi  Bogen  var  bleven  saa  stor.    I  en  Fortale  hævder 
Oehlenschlager :    „Granske    at   kunne   tabe    sig   i   sit 
Objekt  og  fremstille  det  sandt,  tydeligt  og  betydnings- 
fuldt uden  uvedkommende  Indblanding  er  uden  Tvivl 
det,  som  karakteriserer  den  virkelige  Kunstner.   Fun- 
damentet for  den  sande  Kunst  er  Harmonien  og  Lige- 
vægten   af  Sjælekræfterne.     Mangler    en   Kunstner 
denne,  kan  han  vel  vise  Talent,  men  bliver  altid  ma- 
niereret og  ensidig;  det  kan  aldrig  længer  bhve  den 
hele  Verden,  der  bevæger  sig  i  hans  Værk,  men  kun 
enkelte  Dele,  og  selv  disse  kun  bornert  betragtede, 
da  han  mangier  den  Cirkumspektion,  der  ser  dem  som 
Lemmer  af  det  Hele."    Oehlenschlager  har   hermed 
klart   angivet   sin   Position.     Ligeoverfor   Baggesen, 
der  udgik  fra  den  franske  Revolutions  og  Kants  Sub- 
jektivisme, førte  Oehlenschlager,  paa  Basis  af  Restau- 
rationens og  Schellings  Objektivisme,  Poesien  fra  det 
Subjektive  —  hvis  lunefuldt  blandede  Spil  hos  Bagge- 
sen dog  forresten  ogsaa  har  sin  ubestridelige  Beret- 
tigelse —  til  det  Objektive.    Og  idet  Oehlenschlager 
gjør   Harmonien    og   Ligevægten   af  Sjælekræfterne 
gj  ældende    som   den   nødvendige   Forudsætning   hos 
den  objektive  Digter,  er  Differensen  mellem  hans  og 
Baggesens  Natur  træffende  udtalt.    Ogsaa  over  Oeh- 
lenschlagers  Stilling  til  Schack  Staffeldt  kaste  disse 
Bemærkninger  orienterende  Lys.  Staffeldt,  der  ligesom 

Baggesen,  udgik  fra  Subjektivismen,  formaaede,  uagtet 
han  tilegnede  sig  den  nje  Livsanskuelse  —  li\alken 
Baggesen  heller  ikke  blev  uberørt  af —  og  søgte  at  ud- 
præge den  i  sin  Poesi,  dog  ikke  at  naae  til  Harmoni 
af  Sjælekræfterne  og  fuld  og  klar  kunstnerisk  Objek- 
tivitet. Staffeldts  aandfulde  Kamp  med  Ide  og  Form 
har  med  alt  det  noget  paa  sin  Vis  ikke  mindre  Til- 
trækkende end  den  Oehlenschlågerske  Ligevægt,  der 
bringer  En  til  at  tænke  paa  „Stemmen  fra  Lamj)en", 
da  Aladdin  har  grebet  Klenodiet: 

„Nu  Skjebnen  har  en  Lykkelig  forundet 
at  trænge  dybt  udi  Naturen  ind. 
Da  først  det  store  Unders'ærk  er  fundet, 
naar  Øiet  blander  sig  med  Bjergets  Skin. 

Naar  Litet  længer  Jordens  Hersker  blinder, 
da  ser  ban  Undervirkning  rundtomkring. 
En  Aaud  til  at  udrette  Alt  han  finder, 
og  Harmonia  skjænker  ham  sin  Ring. 

Den  fjerner  fra  hans  Hjerte  Angst  og  Krampe, 
den  gjør  ham  let  og  lykkelig  og  mild, 
mens  Helligdommenes  dybtfundne  Lampe 
udretter  Alting  med  sin  Himmelild.-' 

Subjektiviteten,  der  feirede  sin  FormæUng  med 
Objektiviteten,  Aanden,  der  kastede  sig  i  Armene 
paa  Naturen  og  gjenfandt  sig  selv  i  den  —  med  hin 
salige  Identitetsfølelse,  som  udtrykkes  i  Ordene: 
„Naar  Øiet  blander  sig  med  Bjergets  Skin"  —  det 
var  Adam  Oehlenschlågers  poetiske  Aladdins-Fund  i 
Aarhundredets  Morgen.  Det  var  et  umiddelbart 
Fund ;  og  Oehlenschlager  var  altfor  sorgløs  til  at  tage 
ret  vare  paa,  hvad  han  saa  let  kom  til.  Men  „Helhg- 
dommenes  dybtfundne  Lampe"  var  dog  hans;  han 
kunde  vel  letsindig  forskjærtse  den,  men  den  vendte 

igjen  tilbage  i  hans  Haand.  Oehlenschlager  var  det 
lykkelige  „Kongsemne",  ligeoverfor  hvilket  Kron- 
prætendenterne  Baggesen  og  Staffeldt  sattes  i  Skygge. 
„Freias  Alter"  aabner  „Poetiske  Skrifter"  som  en 
ungdommelig  overgiven  Capriccio  og  følges  af  „Ro- 
mancer, Sange  og  Elegier",  der  begynde  med  Sagnene 
om  Oldtidshelten  „Uffe  hin  spage"  ,  hvem  man  ikke 
uden  Grund  har  betragtet  som  et  Speilbillede  af  vort 
Folk,  og  om  Middelalderskongen  „Knud  den  store",  der 
ydmygt  bærer  Kronen  hen  i  Kirken  efter  Scenen  ved 
Strandbredden,  hvilken  alt  havde  tiltrukket  Evald  i 
Barndomsaarene.  Den  derpaa  følgende  Romance 
„Borgridderen"  er  høist  karakteristisk  for  den  unge 
Digters  Higen  mod  de  gamle  Tider.  Borgridderen 
hæver  sig  i  den  romantiske  Maaneskinsnat  og  gjæster 
Ruinen  paa  Fjeldet,  hvor  han  i  længst  henfarne  Dage 
havde  hjemme. 

„Naar  Østen  frem  da  luer, 
han  hen  for  Vindvet  gaaer. 
Mørk  han  til  Jorden  skuer, 
som  dybt  i  Taage  staaer, 
ser  deres  travle  Hænder 
og  deres  Trællefærd 
og  harmfuld  bort  sig  vender 
med  Haanden  paa  sit  Sværd." 

I  en  stor  aandfuld  Afhandling  karakteriserede 
K F.S.Grundtvig  1818  i  sit  Tidsskrift  „Danne- Virke" 
træffende  den  unge  Oehlenschlager  paa  følgende 
Maade :  „Det  er,  som  om  han  af  al  Magt  kneisede  for 
at  kunne  se  op  og  ud  over  en  tyk  og  lummer  Taage, 
der  bedækkede  ØiebHkket.  Livet  og  Lyset  sætter  og 
søger  han  i  det  Forbigangne  og  Tilkommende;  og 
med  lyse,  kraftige,   glødende  Farver  skildrer  han  os 

14* 

Aandelivet  i  Kamp  med  Øieblikket. "  De  fleste  af  de 
efter  „Borgridderen"  følgende  Digte  havde  været 
trykte  idet  foregaaende  Aar.  „Langelands-Reise"  og 
„Jesu  Liv  i  den  aarlige  Xatur"  slutte  den  første  Del  af 
„Poetiske  Skrifter".  Anden  Del  indeholder  „Yau- 
lundurs  Saga"  og  „Aladdin" ,  der  satte  Kronen  paa 
det  Hele. 

Denne  rige  og  mægtige  Produktion  vakte  natur- 
lig\ds  overordenlig  Opsigt.  Ikke  mindst  tiltalte  „Alad- 
din". „Uskyldighed  og  naturlig  Sorgløshed,  besei- 
rende  ved  egen  Kraft  Argehst  og  selvisk  Kløgt, 
ikke  tilintetgjort  ved  Ulykke,  men  luttret  til  høiere 
Lykke  og  betrygget  for  Fremtids  Letsind,  dette  er 
en  Grjenstand,  som  bevæger  ethvert  ufordærvet  Ge- 
myt" —  siger  med  Føie  den  unge  Meklenborger 
F.  C.  Dahlmann  (den  senere  saa  bekj  endte  Pohtiker 
og  Historiker,  Forfatteren  af  „G-eschichte  Dane- 
marks"), der  i  nogen  Tid  havde  studeret  ved  Kjøben- 
havns Universitet,  hvor  han  1811  holdt  filologiske 
Forelæsninger  over  Aristofanes  paa  Latin,  i  sine  1812 
udkomne  „Betragtninger  over  Oehlenschlågers  dra- 
matiske Værker",  hvilke  oprindehgt  vare  skrevne 
paa  Tydsk.  Og  han  tilføier:  „Intet  Under  altsaa,  at 
dette  Værk,  udrustet  med  saadan  Fantasi,  Lune  og  al 
den  Grratie,  som  er  det  danske  Sprog  egen,  blev  mod- 
tagen med  Enthusiasmus".  Især  den  yngre  Slægt 
grebes  af  Beundring.  Man  kunde  dog  ikke  ret 
komme  til  Klarhed  over  en  saa  ny  og  uvant  Poesi. 
Selv  J.  P.  Mynster  formaaede  kun  i  poetisk  Form  at 
gjengive  sit  Indtryk:  at  Vennens  Poesi  stammede  fra 
den  samme  Livskilde,  han  selv  var  tyet  hen  til  i  sin 
ensomme  Landsbypræstegaard,  og  derfor  maatte  liilses 

som  en  Allieret  i  Kampen  for  det  Religiøses  Restau- 
ration —  en  Betragtning  som  Aarhundredets  anden 
store  Theolog,  der  var  saa  vidt  forskjellig  fra  Mynster, 
N.  F.  S.  Grundtvig  ligeledes  gjorde  gjældende  i  sin 
Verdenskrønike  1812,  hvor  han  hævder,  at  „Poetiske 
Skrifter"  aandede  en  kristelig  Stemning  og  derfor 
maatte  vække  en  saadan ,  idet  han  tilføier,  at  de  sik- 
kert virkede  mere  for  Kristendommen  end  alle  Tids- 
alderens apologetiske  Skrifter  tilsammen.  Ogsaa 
Cand.  theol.  Jens  Møller,  Adjunkt  ved  den  lærde 
Skole  i  Slagelse,  der  ligesom  Oehlenschlager  havde 
besvaret  den  æsthetiske  Prisoj3gave  fra  1800  og 
maattet  lade  sig  nøie  med  Accessit,  besang  Forfat- 
teren af  „Poetiske  Skrifter". 

Den  gamle  Skole  kunde  selvfølgehg  ikke  føle  sig 
rigtig  vel  tilmode.  Dens  godmodige  Hovedrepræsen- 
tant Rahbek,  hvis  Tidsskrifter  havde  indeholdt  flere 
af  Digtene  i  „Poetiske  Skrifter",  erkjendte  vel,  lige- 
som Pavels  tidhgere  ligeoverfor  „Digte",  at  den  til- 
kommende Svoger  var  „et  af  de  yj)perste  poetiske 
Grenier,  vor  Literatur  nogensinde  har  frembragt," 
ikke  mindst  i  sproglig  Henseende,  og  optog  J.  P. 
Mynsters  og  Jens  Møllers  Hyldest  i  „Den  danske 
Tilskuer";  men  det  Underfulde  i  den  nye  Poesi  med 
sin  fra  den  ældres  grundforskjellige  Idekreds  og 
Kunstform  var  ham  dog  saa  fremmed,  at  han  følte  sig 
ikke  mindre  desorienteret  end  Discipelen  Pavels.  En 
decideret  Stemme  fra  den  rette  faste  Stok  af  de  Kon- 
servative lod  sig  høre  i  „Nyeste  Skilderi  af  Kjøben- 
havn"  i  en  stor  „Skrivelse  fra  Poeten  i  Aabenraa", 
der  klager  over,  at  „en  nyere  Ringelrangelpoesi  for- 
trænger den  sande  Digtekunst",  og  med  den  øiensyn- 

ligste  direkte  personlige  Hentydning  til  Oehlen- 
schlåger  spottende  præsenterer  „en  ung  Digter  af 
den  nyere  Skole".  Skrivelsen,  som  ingenlunde  er 
blottet  for  en  vis  polemisk  Fynd,  røber  mer  end  al- 
mindeligt Kjendskab  til  den  nyere  tydske  Literatur; 
og  man  fristes  til  at  gjætte  paa  Forfatteren  af  ..Ho- 
spitalet" som  Autor. 

Ogsaa  i  Privatlivet  kom  det  til  et  ScMsma  mel- 
lem det  Gamle  og  det  K"ye.  Under  Steffens'  Opliold 
i  Kjøbenhavn  vare  han  og  Oehlenschlager  optraadte 
privat  i  Holbergs  „Erasmus  Montanus":  Steffens 
spillede  den  slemme  Titelperson  og  OehlenscMåger 
Antipoden  Per  Degn.  De  to  unge  Romantikere  vare 
overhovedet,  som  man  let  kan  tænke  sig,  meget 
uregerlige,  sloge  om  sig  med  Paradoxer  og  frakjendte 
strax  Enhver,  som  var  af  anden  Mening,  al  Sands  for 
det  Høiere.  Efterat  H.  C.  Ørsted  i  Begyndelsen  af 
1804  var  kommet  hjem  fra  sin  Udenlandsreise ,  sad 
han,  der  vel  af  og  til  kunde  have  sin  Xød  med 
den  poetiske  Vens  Balstyrighed,  men  dog  følte  sig 
fastere  og  fastere  knyttet  til  denne,  en  Aften  sammen 
med  Oehlenschlåger  ved  et  Gilde  i  Dreiers  Klub, 
hvor  der  blev  sunget  flere  Viser.  Efter  en  saadan  i 
gammel  Stil  af  en  skikkelig  Præstemand  stirrede 
Oehlenschlågers  Vis-å-vis,  den  over  en  Snes  Aar 
ældre  Horn  med  sine  forunderlig  store  Øine  stivt  paa 
den  unge  Poet,  hvis  ildsprudende  Væsen  ikke  ganske 
sjelden  forargede  de  adstadige  Klubgængere ,  og 
sagde:  „Det  var  en  deihg  Melodi!"  —  „Ja,"  svarede 
Oehlenschlåger,  „meget  smuk."  —  „Det  var  ogsaa 
en  meget  smuk  Vise!"  vedblev  Horn  udfordrende. 
„Aaja!"  svarede  Oehlenschlåger  langtrukkent.   „Ja," 

udbrød  saa  Horn  heftigt,  „det  er  rigtignok  ikke  af 
disse  nymodens  Digte,  som  jeg  anser  for  det  pære 
Skidt  —  men  hvad  forstaaer  jeg  mig  derpaa?"  Nu 
tabte  Oehlenschlager  Taahnodigheden ,  som  over- 
hovedet ikke  var  hans  stærke  Side,  og  replicerede: 
„Ingen  kan  forlange,  at  D  e  skal  forstaa  Dem  paa 
Poesi;  men  hvad  man  kan  forlange,  er,  at  en  ældre 
Mand  ikke  bærer  sig  ad  som  en  Dreng!"  Horn  sprang 
da  op  og  raabte:  „Hermed  lader  jeg  det  ærede  Sel- 
skab vide,  at  Hr.  Oehlenschlager  har  skjældt  mig  ud 
for  en  Dreng!"  Der  opstod  naturligvis  stor  Larm. 
Oelilenschlåger  fortalte  Sagens  Sammenhæng,  buk- 
kede og  sagde:  „Jeg  melder  mig  ud  af  Selskabet!" 
—  „Og  jeg  med!"  sekunderede  den  trofaste  Kamme- 
rat H.  C.  Ørsted.  Begge  gik  saa.  Efter  dette  Brud 
med  den  gamle  Skoles  Hoved- Arnested,  hvor  Oehlen- 
schlager umuligt  længere  kunde  føle  sig  hjemme, 
levede  han  mere  afsondret  i  sine  hushge  Kredse,  især 
paa  Bakkehuset  og  hos  A.  S.  Ørsted,  der  1802,  efter 
at  være  bleven  Assessor  i  Hof-  og  Stadsretten,  havde 
ægtet  Søsteren  og  boede  j)aa  Vestergade  ligesom  den 
unge  Digter.  Paa  dette  sidste  Sted  havde  Oehlen- 
schlager sit  egenlige  Standkvarter.  Her  sang  han 
med  sin  kjære  Sofia  i  Yinter-Tusmørket,  medens  Ilden 
fra  Kakkeloven  svagt  oplyste  Værelset;  her  læste 
han,  naar  der  blev  tændt  Lys,  høit  i  Voss'  Homer,  i 
Tiecks  Don  Quixote ,  i  Schlegels  Shakespeare ,  i 
G-oethes,  SchiUers,  Tiecks  og  Novahs'  Værker  — 
som  man  ser,  lutter  Tydsk;  selv  de  andre  fremmede 
Literaturer  tilegnede  Oehlenschlager  sig  gjennem 
dette  Medium. 

Efterat  Oehlenschlager  havde   udgivet  „Poetiske 

Skrifter",  som  grundlagde  hans  Digternavn,  hørte 
han,  at  Grevinde  Schimmehiiann  havde  læst  dem  og 
ønskede  at  lære  deres  Forfatter  at  kjende.  En  smuk 
Sommerdag  1805  begav  den  unge  Aladdin  sig  saa  ud 
til  Sølyst,  Finantsministerens  smukke  Sommerbolig  i 
Nærheden  af  den  prægtige  Dyrehave,  Scenen  for 
„Sankt  Hansaften-Spil".  Med  bankende  Hjerte  stod 
Slotsforvalterfuldmægtigens  Søn,  den  fattige  Student, 
der  for  første  Grang  skulde  besøge  en  saa  fornem 
Dame,  hvem  han  ovenikjøbet  aldrig  havde  set,  i  For- 
gemakket og  krammede,  forlegen,  Hatten.  En  bleg, 
mager,  simpelt  klædt  Kone  traadte  ind  og  sagde  med 
en  venlig  Hilsen:  „Nu  kommer  min  Mand  strax!" 
Hun  tog  saa  Poeten  med  ind  i  sin  store  Havestue  og 
vidste  snart  at  indgyde  ham  Mod.  Den  lille,  magre, 
koparrede,  skelende,  stærkt  snusende  Greve,  der  saa 
faderligt  havde  taget  sig  af  Baggesen  og  Steffens  og 
understøttet  Schiller,  traadte  vaklende  ind  med  blaat, 
vatret  Eidderbaand  og  et  Par  store  Stjerner  paa 
Brystet ;  de  tynde  Haar  vare  friserede  og  pudrede  op 
med  en  lille  Pidsk  i  Nakken.  Oehlenschlåger  stud- 
sede i  Begyndelsen  over  Mæcenens  Hæslighed ;  men 
det  varede  ikke  længe,  inden  han  aldeles  glemte  den 
over  Stormandens  venlige  Væsen,  beskedne,  undselige, 
følsomme,  menneskekj ærlige  Smil  og  sjælfulde  Blik. 
I  et  Digt  ved  Schimmelmanns  Død  1831  mindedes 
Oehlenschlåger  sin  ædle  Mæcen  paa  følgende  Maade: 

„Statsminister,  Digter,  Tænkei', 
fri  for  alle  Fordomslænker, 
sund,  dog  øm  for  Andres  Smerte, 
munter,  med  et  Englehjerte, 
følsom  som  en  Mø  i  Vaaren, 
Øiet  skarpt,  men  mildt  af  Taaren, 

tankefuld,  i  Visdom  kyndig, 
lille,  bleg,  og  dog  saa  yndig  — 
saadan  ind  til  os  han  traadte, 
og  et  Vennesmil  forraadte 
al  den  Godhed,  Hjertet  gjemte, 
som  til  Glæde  Flokken  stemte. 

Saadan  staaer  han  for  mit  JØie 
hist  iDaa  Sjølunds  Blomsterhøie. 
Blikket  med  Begeistring  brænder. 
Videnskabens,  Kunstens  Kjender! 
Videnskabens,  Kunstens  Dyrker! 
mangen  Ynglings  Mod  Du  styrker. 

Ogsaa  mit  Du  styrked,  hæved; 
da  min  Knop  i  Stormen  bæved 
vauded  Du  dens  Rod  og  satte 
huldt  i  Sol  den  fast  Forladte." 

Ministeren  raaclede  Poeten,  der  havde  slaaet  Haan- 
den  af  Juraen  og  ønskede  at  reise  udenlands,  til  at 
indgive  en  Ansøgning  desangaaende  og  førte  ham 
derpaa  tilbords,  ved  hvilken  Leihghed  Slotsforvalter- 
fuldmægtig-Sønnen sagtens  har  følt  sig  tilmode  om- 
trent som  Skræddersønnen  Aladdin,  der,  da  A anden 
dækker  op  for  ham,  udbryder: 

..Hvad?  Dyrekjød!  Kjødsuppe!  Kogte  Riis! 
Bagværk  og  Frugrter!  Fiskemad!  Fasaner!" 


Efter  at  have  indgivet  Ansøgning  om  Reisestipen- 
dium, drog  Oehlenschlåger ,  der  betragtede  Sagen 
som  afgjort,  strax  til  den  elskede ,  dybtsavnede  Stef- 
fens, fra  hvem  han  havde  modtaget  en  Indbydelse  til 
Halle. 

Hvor  meget  „Poetiske  Skrifter"  grebe  ind  i  vort 
Aandsliv,  er  der  stærke  Vidnesbyrd  om.  De  øvede 
saaledes  afgj ørende  Indflydelse  paa  N.  F.  S.  Grundt- 

vig,  cla  han  fik  dem  over  paa  Langeland,  hvor  han  i 
deres  Udgivelsesaar  var  bleven  Huslærer;  og  han  kal- 
der dem  i  sin  Yerdenskrønike  1812  „en  Blomster- 
kost, til  hvilken  Danmark  ei  kan  fremvise  Magen-. 
I  sit  Tidsskrift  „ Danne- Yirke"  skildrede  han  lidt  over 
en  halv  Snes  Aar  senere  hint  mærkehge  Vendepunkt 
i  sit  Liv  saaledes:  ..En  sælsom  Drift  til  at  vandre  med 
Fædrene  greb  mig  alt  i  Børnesko.  Det  staalblanke  Val- 
hal og  guldtakte  Grimle  var  Grjenstand  for  min  Længsel, 
og  Skjaldenes  dundrende  Kvad  klang  sødt  i  mit  Øre. 
Tiden  kunde  ligesaa  lidt  vinde  mig  for  sin  Viden- 
skabehghed,  som  den  formaaede  at  give  mig  Opl^^sning 
om,  hvad  der  gj ærede  i  mig,  og  hvorledes  jeg  skulde 
finde  Udvei  af  det  Vilderede,  som  omringede  mig. 
Fritænkeriet  var  Alt,  hvad  jeg  af  min  Tid  tilegnede 
mig.  Jeg  fulgte  min  Fornuft  ligesaa  vel,  naar  den  o})- 
høiede  sig  over  det  tørre,  kjedsommehge  Tøi,  man 
kaldte  Lærdom,  den  forskruede,  vandede,  langtrukne, 
følsomme  Snak,  man  kaldte  Poesi,  som  naar  den  mod- 
satte sig  Troen.  Et  forvirret  Billede  af  Holberg, 
Vessel,  Baggesen,  Samsøe,  Balders  Digter,  Sneedorf, 
Sigrids  Forfatter  —  og  Skriftemaalets  svævede  som 
Mønster  for  mig^).  Ledsaget  af  Sandvigs  Edda, 
Vedels  Saxo,  Clausens  Snorro,  nogle  Sagaer,  Olavsens 
Bog  om  Nordens  Skjaldskab,  Hvitfeldts  Krønike,  de 
første   Bind   af  Sulims    danske    Historie    med   hvad 


')  Ved  Sneedorf  menes  aabenbart  Suhms  Lærling,  Historikeren 
Fredrik  Sneedorf,  der  ihukommes  varmt  af  Grundtvig  i  Fortalen  til 
hans  Oversættelse  af  Saxo  fra  samme  Tid.  Den  nordiske  Fortælling 
af  Suhm  (efter  Saxo)  „Sigrid  eller  Kjærlighed  Tapperheds  Beløn- 
ning" spillede  i  sin  Tid  en  ikke  ringe  Rolle.  Skriftemaalets 
Forfatter  er  den  lascive  Poet  T.  C.  Bruun,  som  Grundtvig  tog  skrapt 
i  Skole  i  sin  Yerdenskrønike  1812. 

andet  dansk  Historisk,  jeg  havde  sammenplukket,  og 
med  den  Smule  Islandsk,  jeg  uden  Veiledning  havde 
stavet  mig  til,  begav  jeg  mig,  som  mig  syntes,  i  Land- 
flygtighed; og  her  i  landlig  Ensomhed  gj  ærede  det  i 
mig,  til  Sponsen  af  sig  selv  fløi  op,  og  jeg  blev  For- 
fatter. Oehlenschlågers  „Poetiske  Skrifter"  fandt  hos 
mig  et  Øre,  der  var  fortroligt  med  nordiske  Toner,  og 
et  Øie,  der  just  nu  begyndte  at  oplade  sig  for  Kristen- 
dommens Herhghed  og  alle  Livets  store  Gestalter, 
samt  et  Hjerte,  hvis  dybere  Længsler,  som  ved  et 
Tordenskrald,  vare  pludsehg  vaagnede.  Det  var  mig 
som  et  Underværk,  at  de  i  Tiden  længst  hensovne 
Toner  og  de  i  Hjertedybet 'hviskende  Længsler  kunde 
føre  et  saadant  levende  Sprog  paa  Dannemarks  Tunge- 
maal.  Mange  henslumrede  Minder  vaagnede.  Til 
Shakespeares ,  Goethes,  Schillers  og  Ossians  Harpei" 
havde  jeg  og  i  min  Ensomhed  lyttet;  medFichte,  Schiller 
og  Schelhng  grundede  jeg  paa  Livets  Yilkaar,  paa 
det  Faste  og  Flygtige.  Hvad  Steffens  fordum  ei 
kunde  bringe  mig  til  at  troe,  men  nødte  mig  dog  til 
at  huske,  levede  op  i  min  Sjæl;  og  der  skete  en  For- 
vandling i  mine  Forestillinger  og  min  hele  Tanke- 
gang, som  jeg  selv  først  ret  mærkede,  da  jeg  atter 
greb  den  en  Stund  henlagte  Pen  for,  efter  min  Sæd- 
vane, at  gjøre  mig  selv  Rede  for,  hvad  jeg  troede  og 
tænkte  om  det,  der  i  mine  Øine  var  vigtigt  og  stort. 
Hvorledes  jeg  nu  betragtede  Norden,  det  fik  man  at 
\dde;  thi  nu  var  mit  Tungebaand  løst."  Den  fra 
Grundtvig  saa  vidtforskjelhge  J.  L.  Heiberg,  der  kun 
var  tretten  Aar  gammel,  da  „Poetiske  Skrifter"  ud- 
kom, erklærede  i  sin  „Flyvende  Post"  1828,  at  nogle 
af  hans  Barndoms   kjæreste  Erindringer  vare  knyt- 

tede til Oehlenschlagers  „Digte"  og  „Poetiske Skrifter". 
Han  udbryder:  „Hine  Værker  betoge  mig  saaledes, 
at  min  poetiske  Bevidsthed,  saa  at  sige,  først  vaktes 
fra  det  Øieblik  af,  da  jeg  lærte  dem  at  kjende.  Det 
forekom  mig,  som  om  jeg  tilforn  aldrig  havde  vidst, 
hvad  Poesi  var ,  men  nu  først  havde  lært  det. "  Efter 
anden  Examen  1809  faldt  „Poetiske  Skrifter"  i 
O.  Hauchs  Hænder.  „Jeg  havde  neppe  læst  „Lange- 
lands-Keise",  „Jesus  i  Naturen"  og  de  øvrige  lyriske 
Digte"  —  hedder  det  i  „Minder  fra  min  Barndom  og 
Ungdom"  —  „før  Oehlenschlåger  vandt  mig  for  be- 
standig; og  jeg  blev  vistnok  allerede  dengang  en  al 
de  varmeste  Tilhængere  af  hans  Poesi,  som  fandtes  i 
det  hele  Land.  Min  Grlæde  og  Beundring  forhøiedes 
endnu  mere  ved  at  læse  hans  „Yaulundurs  Saga", 
hans  „Aladdin".  jSTæsten  Alt,  hvad  jeg  tidhgere 
havde  læst  af  Poesi,  lignede  kun  adspredte  Grhmt  fra 
Grudens  Tempel,  der  i  Frastand  af  og  til  havde  mødt 
mit  Øie;  men  Oehlenschlåger  var,  næstefter  Shake- 
speare, den,  der  helt  aabnede  Templet  for  mig,  saa  at 
den  fulde  Guddomsgiands  strømmede  mig  imøde." 

I  Halle,  Weimar  og  Dresden. 


Det  var  i  Begyndelsen  af  August  1805,  altsaa 
umiddelbart  efter  Udgivelsen  af  „Poetiske  Skrifter", 
at  den  unge  Aladdin  drog  afsted  for  at  gjæste  JSTatur- 
filosofen,  som  havde  øvet  saa  afgjøreade  Indflydelse 
paa  ham,  og  for  derpaa  at  drage  videre  ud  i  den  ube- 
kjendte  fremmede  Verden,  som  lokkende  vinkede  den 
hvsfriske,  men  uprøvede  2 5aarige  Digter,  hvis  længste 
Udflugt  hidtil  havde  været  til  Langeland. 

En  Søndagmorgen  ankom  Oehlenschlåger  til  Halle. 
Steffens  og  hans  Hustru  tilbragte  hver  Søndag  hos 
Reichardt  i  det  smukke  romantiske  Giebichenstein 
en  Fjerdingvei  fra  Universitetsbyen ;  og  Oehlenschlåger 
ilede  strax  derud,  hvorved  han  med  det  Samme  stif- 
tede Bekjendtskab  med  den  begavede  Komponist  af 
Goethes  Sange  o.  s.  v.  samt  med  hans  Familie,  hvis  Pige- 
børn ofte  fik  sig  en  god  Latter  over  den  unge,  smukke 
danske  Poets  gale  Tydsk.  Her  traf  Oehlenschlåger 
ogsaa  Steff'ens'  Ven  Schleiermacher ,  der  samtidigt 
med    den   nogle  Aar  3'ngre  jSTaturfilosof  var   bleven 

ansat  som  Professor  i  Halle.  Oehlenschlåger  over- 
satte de  to  saa  vidtforskjellige  poetiske  Arbeider 
„Yaulimdurs  Saga"  og  „Freias  Alter"  for  den  be- 
rømte Theolog,  der  forresten  i  sin  Ungdom  havde 
havt  Leilighed  til  at  læse  lidt  Dansk  i  den  Hernliuter- 
Skole,  hvori  han  var  bleven  opdraget.  Til  Grjengjæld 
foredrog  og  oversatte  den  aandfulde  Schleiermacher, 
der  netop  dengang  havde  begyndt  sin  Oversættelse 
af  Plato,  Sofokles'  herlige  „Ødipus  i  Kolonos"  for 
Oehlenschlåger,  hvis  geniale  Naivetet  i  høi  Grrad  til- 
talte den  gjennemdannede  Theolog.  Achim  von  Ar- 
nim  —  der  i  Forening  med  Clemens  Brentano,  hvis 
Søster  han  senere  ægtede,  stod  ifærd  med  i  „Des 
Knaben  Wunderhorn"  at  udgive  de  herlige  gammel- 
tydske  Folkeviser  —  gjestede  denne  Høst  Reichardt; 
og  Oehlenschlåger  gjorde  saaledes  ogsaa  denne  mærke- 
lige Romantikers  Bekjendtskab. 

Et  Par  Dage  efter  sin  Ankomst  til  Halle  kjørte 
Oehlenschlåger,  utaalmodig  efter  at  træffe  den  høit 
elskede  Goethe ,  med  Steffens  til  Lauchstådt  ikke 
langt  fra  Halle,  for  at  hilse  paa  den  mægtige  Glenius, 
der  opholdt  sig  nogle  Dage  i  den  lille  By,  hvorhen 
det  Weimarske  Theater  i  hine  Aar  forlagdes  om  Som- 
meren. En  tidlig  Formiddag  besøgte  den  reisende 
Digter  med  Naturfilosofen  den  store  tydske  Mester, 
der  var  en  Menneskealder  ældre  end  sin  danske  Be- 
undrer. Goethe  kj endte  lidt  til  „Aladdin",  da  en 
Datter  af  hans  aandfulde  Ven,  den  berømte  filologiske 
Professor  F.  A.  Wolf  i  Halle,  der  havde  lært  noget 
Dansk,  havde  oversat  Noureddins  første  Monolog  for 
Forfatteren  af  „Faust"  ,  og  bad  Oehlenschlåger  be- 
søge sig  i  Weimar. 

En  Dag  var  Oehlensclilåger  i  Selskab  med  Stef- 
fens hos  en  anden  Professor.  En  tyk,  rødmusset,  ly- 
stig ,  snaksom  Mand ,  der  spiste  og  drak  godt ,  for- 
talte Anekdoter  og  var  i  det  Hele  taget  Midtpunktet 
for  den  selskabelige  Moro.  Hvor  forundredes  Oehlen- 
sclilåger ikke,  da  han  hørte,  at  det  var  Lafontaine. 
Komanforfatteren ,  der  i  Digterynglingens  sentimen- 
tale Periode  havde  afpresset  ham  saa  mange  søde 
Taarer!    Lafontaine  boede  udenfor  Halle. 

Oehlensclilåger,  som  hørte  Steffens'  Forelæsninger 
over  Naturfilosofi,  Schleiermachers  over  Ethik  og 
AYolfs  over  Arkæologi  —  neppe  dog  spiderlig  flittigt, 
da  et  alvorhgt  Studium  aldeles  ikke  laa  for  ham  — 
spadserede  daglig  langsmed  den  gustne  Flod  Saales 
stenede  Bredder,  der  kun  vare  en  daarlig  Erstatning 
for  Øresundets  deilige  Kyst.  Paa  disse  ensomme 
Yandringer  tænkte  han  tidt  paa  Hjemmet  ved  det 
sølvblaa  Hav.  En  saadan  rørt  Aftenstemning  i  den 
dalende  Efteraarssols  matte  Skjær  fremkaldte  det 
skjønne,  dybtfølte  Digt  „Hjemve". 

Oehlenschlågers  26aarige  Fødselsdag  høitidelig- 
holdtes  hos  Steffens,  der  i  den  Anledning  forærede 
Digteren  en  jSTytaarsgave  af  Fr.  Schlegel.  Om  Af- 
tenen samledes  Schleiermacher  og  andre  Yenner  af 
Huset  i  Naturfilosofens  festlig  oplyste  Stue. 

Det  stille  Efteraar  og  Begyndelsen  af  Yinteren 
færdedes  Oehlenschlågers  Fantasi  langt  borte  fra  den 
hlle ,  noget  triste  tydske  Universitetsby  i  Steffens' 
storladne  Fødeland.  Paa  Universitetsbibliotheket  havde 
Digteren  faaet  fat  i  Snorro  Sturlessøns  norske  Konge- 
krønike. Hakon  Jarls  Historie,  som  Oehlensclilåger 
tidligere  havde  benyttet  til  sin  fortræffelige  Eomance, 

syntes  ham  egnet  til  en  Tragedie ;  og  i  en  halvanden 
Maaneds  Tid  fuldendte  han  sit  første  Sørgespil  „Ha- 
kon Jarl"  ved  et  lille  Bord  ved  Vinduet  i  den  samme 
Stue,  hvor  jSTaturfilosofen  henne  i  en  Krog  ved  sit 
Skrivebord  arbeidede  paa  „Grundziige  der  philoso- 
phischen  Naturwissenschaft",  som  udkom  1806. 

Medens  Historien  gik  med  Kæmpeskridt  over 
Verdensscenen  og  drog  Alles  Blik  hen  paa  sig,  vendte 
Oehlenschlåger  sig  fra  det  umiddelbare  Drama,  hvori 
han  hidtil  havde  naaet  sit  Høidepunkt,  til  Tragedien 
og  førte ,  ligesom  Schiller ,  Historien  op  paa  den 
Skyggescene,  der  forestiller  Verden.  Med  Føie  siger 
Oehlenschlåger  i  Fortalen  til  „Nordiske  Digte"  1807, 
der  sluttede  med  „Hakon  Jarl" :  „Den  høieste  Grj en- 
stand,  en  Digter  kan  bringe  paa  Theatret,  er  uden 
Tvivl  en  historisk  Bedrift.  Da  enhver  Nation  har 
sine  egne  Bedrifter,  saa  følger  heraf,  at  enhver  Nation 
ogsaa  bør  have  sit  eiendommelige  Nationalskuespil. 
Dette  eiendommelige  Nationale  er  Poesiens  ædleste 
Blomst."  Det  historiske  Drama  har  nu  ubetinget  sit 
bedste  Stof  i  Historiens  Knudepunkter,  Kevolutions- 
tiderne,  da  det  Gamle  og  Nye  brydes;  og  det  var 
derfor  et  heldigt  Greb  af  Oehlenschlåger  at  vælge 
Sammenstødet  mellem  Hedenskab  og  Kristendom, 
Overgangen  fra  Oldtid  til  Middelalder,  det  betydeligste 
af  alle  historiske  Vendepunkter,  til  Stof  for  sin  første 
Tragedie,  skjøndt  rigtignok  Kristendommen  lægger 
særegne  Hindringer  iveien  for  poetisk  Fremstilling. 

Den  danske  Digter  havde  nu  ganske  vist  ikke  den 
radikale  Karakter,  intensive  Villiestja^ke  og  udvik- 
lede Reflexion,  som  den  fuldendte  Dramatiker  maa 
være    i  Besiddelse  af.    Oehlenschlåger   var    et  noget 

blødt  Folks  noget  bløde  Søn,  der  vel  levede  paa  et 
stærkt  bevæget  historisk  Tidspunkt,  men  dog,  ligesom 
Nationen,  hvortil  han  hørte ,  kun  svagt  berørtes  af  de 
mægtige  Brydninger  ude  i  den  vide  Verden.  „Jeg 
læste  denga-ng  endnu  ingen  Aviser"  ,  siger  Oehlen- 
schlåger  i  sine  ,, Erindringer"  om  hine  Dage ,  da 
Aviserne  dog  indeholdt  det  største  historiske  Drama; 
og  han  tilføier  ikke  uden  Grrund:  „Det  er  ubegribe- 
ligt, hvor  unge  Folk,  som  elske  Historien,  saa  Kdet 
kunne  bekymre  sig  om  de  politiske  Begivenheder,  da 
disse  dog  ere  Dagens  Historie'-.  Aandens  Verden 
lagde  næsten  udelukkende  Beslag  paa  den  danske 
Digter  som  paa  de  tydske  Ideologer,  til  hvem  han 
følte  sig  hendraget,  og  mellem  hvem  han  færdedes. 
Oehlenschlåger  havde  heller  ikke  oplevet  Synder- 
ligt, ingen  Lidenskaber  havde  omtumlet  ham ,  han 
havde  ikke  gjennemgaaet  nogen  Vildfarelsernes  Skole 
—  komplicerede  Karakterer,  i  hvilke  Godt  og  Ondt 
sælsomt  blandes,  laa  derfor  ikke  for  ham;  og  hvad 
er  det  liistoriske  Drama  egenlig  uden  dem?  Re- 
flexionen  var  hans  svageste  Side,  han  var  en  umiddel- 
bar Natur  med  en  høist  ufuldstændig  Dannelse  —  og 
hvad  er  den  dramatiske  Dialog  uden  den  skarpe 
Dialektik,  hvori  Replikkerne  krydse  hinanden  som 
smidige  Kaardespidser ;  hvilken  ud\åklet  Reflexion 
hører  der  ikke  til  for  at  knytte  Scene  til  Scene  i  sti- 
gende Spænding,  for  at  slynge  Katastrofens  Knude  og 
løse  den  kunstrigt?  Hvad  det  Nordiske  angaaer,  var 
Oehlenschlåger  desuden  altfor  meget  et  naivt  og 
aabent  Barn  af  en  vidtforskjellig  human  Tid  til  at 
kunne  gjengive  den  energiske  ordknappe  Sagatid,  da 
næsten  blot  Sværdets  Tunge  talte,  og  da  de  stærke, 

indesluttede  Karakterer,  naar  de  brøde  Taushedeu,  i 
Regelen  kun  lode  det  komme  til  enkelte  korte, 
slaaende  Yttringer,  hvilke  tilmed  ikke  sjeldent  gave 
deres  Tanker  et  indirekte  Udtryk,  der  ligesaa  meget 
skjulte  som  røbede,  hvad  der  bevægede  sig  i  deres 
Indre  ^).  Baade  for  det  Dramatiskes  og  Nordiskes 
Vedkommende  var  Oehlenschlåger  ubestridehg  meget 
for  Ijrisk-episk  expansiv  anlagt.  Det  frembyder  i  saa 
Henseende  ikke  ganske  liden  Interesse  at  sammen- 
ligne „Mellem  Slagene",  det  første  dramatiske  Ai- 
beide  af  Bjørnstjerne  Bjørnson,  som  ogsaa  tyede  til 
den  norske  Historie,  med  Oehlenschlågers  første  dra- 
matiske Arbeide.  I  Fortalen  til  „Nordiske  Digte" 
siges  der:  .,Som  et  Forbillede  for  den  nyere  dra- 
matiske Digter  staaer  den  udødelige  "William  Shake- 
speare som  en  høitidelig  Kolossus  i  Baggrunden  •■. 
Men  Schiller  —  der  var  død  midt  i  sin  stolte  poetiske 
Seirsgang  i  Foraaret  1805,  kun  45  Aar  gammel,  efter 
at  have  dig^tet  ..Wilhelm  Tell"  —  var  Oehlenschlao-ers 
nærmeste  dramatiske  Forbillede ;  og  den  tydske  Dig- 
ter besad,  som  Søn  af  et  Folk,  hvis  Aandsudvikhng 
var  langt  forud  for  dets  historisk  politiske  Modenhed, 
om  han  end  havde  gjennemgaaet  en  ganske  anden 
Livets  og  Dannelsens  Skole  end  Oehlenschliiger  og  i 
den  var  bleven  en  kraftigere  Karakter  og  skarpere 
Tænker  end  Oehlenschlåger,  ingenlunde  et  saa  emi- 
nent dramatisk  Geni  som  den  store  engelske  Digter  i 
Elisabeths   paa    een  Gang  handlekraftige  og  dybsin- 


')  Træffende  Bemærkninger  af  Islænderen  Grimur  Thorasen  om 
den  gamle  nordiske  Aand  findes  i  „Annaler  for  nordisk  Oldkyndiglied" 
1846,  Side  96—115,  „Nordisk  Literatur-Tidende''  1846,  Nr.  22—23  og 
25—26,  samt  „Nordisk  Universitets-Tidsskrift^'  1857,  III,  1,  Side  1—54. 

dige  Tidsalder.  Schillers  humane  Filosoferen  og  ord- 
rige abstrakte  idealistiske  subjektive  Pathos  vare 
endog  alt  Andet  end  gode  dramatiske  Ledestjerner, 
specielt  for  det  Jordiskes  Vedkommende.  Schiller 
var  maaske  i  saa  Henseende  et  næsten  ligesaa  vild- 
ledende Forbillede  for  Oehlenschlager  som  Klopstock 
for  Evald. 

„Hakon  Jarl'-  er  dog  visselig  i  dobbelt  Betydning 
Oehlenschlagers  første  Tragedie.  Ikke  at  tale  om,  at 
den  er  et  Kæmpeskridt  ud  over  de  foregaaende 
danske  Sørgespil,  ligefra  Evalds  „Rolf  Krage"  til 
Samsøes  „Dyveke"'  og  Sanders  „Mels  Ebbesen" ,  saa 
er  den  i  og  for  sig  af  en  uimodstaaeHg  Skjønhedsvirk- 
ning.  Hakon  Jarl  og  Olaf  Trygvesøn  ere  rigtignok 
ikke  Snorros  Granitkæmper  —  den  Første  er  des- 
uden bleven  poetisk  forherliget  paa  den  Andens  Be- 
kostning —  men  Thorvaldsenske  Marmorskikkelser 
ere  da  heller  ikke  at  forsmaae.  Oehlenschlagers  rige 
Ungdomsfylde ,  der  aabenbarer  sig  saa  mægtigt  i 
„Sankt  Hansaften-Spil"  og  „Aladdin"  med  Goethe 
og  Tieck  til  Forgængere,  har  i  „Hakon  Jarl"  med 
Schiller  som  Forbillede  indført  Melpomene  paa  vor 
Scene  —  hvilken  i  Aarhundredets  Begyndelse  af  de 
storartede  Verdensbegivenheder  i  saa  høi  Grad  dreves 
henimod  det  Pathetiske  —  som  en  jævnbyrdig  Søster 
af  Thaha,  der  i  Begyndelsen  af  det  foregaaende  Aar- 
hundrede  holdt  sit  Indtog  hos  os  med  „Den  politiske 
Kandestøber" ,  hvori  Enevoldsmagtens  uhistoriske 
Spidsborgere  fik  sig  en  lungerystende  Latter  over 
deres  egen  Taabehghed. 

„Hakon  Jarl"  ankom  til  Kjøbenhavn  i  Manuskript 
i  Begyndelsen  af  Marts  1 806  og  oplæstes  en  Søndag- 

aften  hos  OeMenschlågers  elskede  Søster  af  Heltens 
Landsmand,  Digterens  Ven  og  Beundrer  Eosing,  der, 
som  Oehlenschlåger  siger,  levede  med  sine  Fantasier 
i  Sagaernes  gamle  Tid,  og  paa  hvem  Digteren  havde 
tænkt  ved  Skildringen  af  den  vældige  Hlade-Jarl. 
„Saadan  en  Aften  har  jeg  aldrig  havt!"  udbryder 
Oehlenschlågers  Forlovede,  der  saae  op  til  sin  herlige 
Elsker  som  til  en  Grud,  om  hin  Helhgaften,  da  Oeh- 
lenschlågers tragiske  Førstefødte  forbausede  den 
lille  Kreds  af  Slægt  og  Venner  paa  Vestergade.  ,,Saa- 
ledes  som  da  har  jeg  aldrig  været  tilmode!"  vedbhver 
hun.  „Rosing  læste  os  „Hakon  Jarl"  mesterhgt  for, 
hvert  Ord  gjorde  sin  Virkning."  Det  var  et  epoke- 
gj ørende  Øieblik,  da  disse  mægtige  Lurtoner  fra  de 
norske  Fjelde  første  Gang  lød  i  den  stille  danske 
Hovedstad  i  den  spirende  Vaar. 

Tragedien  var  bleven  sendt  hjem  fra  Berhn,  hvor- 
hen Oehlenschlåger,  som  havde  faaet  det  attraaede 
Reisestipendium  —  600  Rigsdaler  — ,  var  draget  i 
Begyndelsen  af  1806,  altsaa  efter  henved  et  halvt 
Aars  Ophold  hos  Steffens.  Forholdet  mellem  Dig- 
teren og  Xaturfilosofen  havde  ændret  sig  ikke  ganske 
lidet.  Oehlenschlågers  Selvfølelse  var  forøget  i  be- 
tydelig Grad;  og  han  kunde  ikke  længere  finde  sig  i 
den  Maade,  hvorpaa  Steffens  \ålde  gjøre  sin  Over- 
legenhed over  ham  paa  Reflexionens  og  Kundska- 
bernes Gebet  gj ældende.  Breve  fra  Oehlenschlåger 
til  H.  C.  Ørsted  et  Aars  Tid  efter  vise,  til  hvilken 
Høide  Spændingen  mellem  de  to  ildfulde  Romantikere 
var  stegen  under  Samhvet  i  Halle.  Oehlenschlåger 
bebreider  Steffens  „immens  Pretention  og  utaalehg 
Impertinens"    og  frakj ender  ham   „Kunstsind".    Det 


I  HALLE,  WEIMAR  OG  DRESDEN.  231 

hedder:  „I  et  halvt  Aar  gik  jeg  daglig  i  Halle  og 
maatte  se  Steffens'  Forfængelighed  støde  Alt  ned, 
som  ikke  konvenerede  ham.  Omstændighederne  bøde 
mig  at  blive  hos  ham,  jeg  maatte  altsaa  daglig  døie  at 
høre  de  største  Digtere  af  alle  Nationer  nedrives, 
hvis  Skotvinge  han  ikke  er  værdig  at  opløse."  Den 
hidsige  unge  Digter  taler  om  „den  lange  trykkende 
Inkommodation  af  Steffens'  Personhghed"  og  leverer 
en  meget  vidtløftig  og  i  høieste  Gi-rad  bitter  Karakte- 
ristik af  Naturfilosofen  (som  imidlertid  ikke  er  bleven 
optaget  i  H.  C.  Ørsteds  trykte  Breve).  Ogsaa  i  de  faa 
Aar  efter  Oehlenschlågers  Hjemkomst  fra  Udenlands- 
reisen  udgivne  Fortællinger  „Eremiten"  og  „Lykke- 
ridderne" ,  hvori  Steffens  optræder  i  poetisk  For- 
klædning, dvæles  der  ved  denne  Misstemning. 

Et  af  Stridsæmnerne  mellem  Oehlenschlao-er  og; 
Steffens  i  Halle  var  Schiller,  hvem  Oehlenschlåger 
som  begyndende  Tragediedigter  havde  vendt  sig  hen- 
imod,  medens  Steffens,  som  den  romantiske  Skole  i 
det  Hele  taget,  ikke  havde  noget  godt  Øie  til  ham : 
„det  ensformige  deklamatoriske  Klædebon"  —  siger 
Steffens  i  „Was  ich  erlebte"  —  „var  mig  altid  fra- 
stødende hos  Schiller;  det  bevirkede  en  altfor  stor 
Overensstemmelse  mellem  de  forskjellige  Personer,  en 
Monotoni  i  FremstilHngen,  der  har  noget  uovervinde- 
Hg  Trættende".  Det  kom  i  den  Anledning  engang 
til  en  voldsom  Scene  mellem  de  to  unge  Brushoveder. 
Steffens  begyndte  en  Dag  at  forelæse  Schillers  sidste 
Drama  „Wilhelm  Tell"  i  en  af  sine  Tilhøreres,  en 
ung  Schweizers  IS[ærværelse.  Midt  under  Oplæs- 
ningen kastede  han  Bogen  fra  sig  med  de  Ord:  „Jeg 
kan  ikke  udholde  det  længere ! "    Misfornøiet  herover 

gik  Oehlensclilåger  ind  i  sit  Yærelse.  Steffens  fulgte 
ham,  men  den  vrede  Poet  lukkede  Døren  ilaas  efter 
sig.  jSTu  blev  Naturfilosofen  rasende.  Der  var  Grlas- 
ruder  paa  Døren,  dem  slog  Steffens  itu  og  aabnede 
Døren  indvendigfra ,  idet  han  spurgte ,  om  Oehlen- 
schlager  vilde  lukke  ham  ude  i  hans  eget  Hus.  Freden 
blev  dog  snart  gjenoprettet;  et  Par  gode  Ord  bevir- 
kede, at  den  letbevægelige  Steffens  brast  i  Glraad  og 
omfavnede  og  kyssede  Oehlenschlager,  som  forresten 
kunde  havt  Nytte  af  at  tage  noget  mere  Hensyn  til 
Indvendingerne  mod  det  Schillerske  Drama. 

Paa  ..Hakon  Jarl"  maatte  Steffens  naturligvis 
sætte  Pris.  Den  sidste  Aften,  Oehlenschlager  tilbragte 
i  Halle,  vare  Steffens,  Schleiermacher  og  Oehlen- 
schlager sammen;  og  Naturfilosofen  forelæste  den 
storartede  Tragedie  om  sin  vældige  Landsmand  fra  de 
gamle  Dage. 

I  Berlin  besøgte  Oehlenschlager  den  mod  Natur- 
filosofien protesterende  Fichte,  hvis  mandige  Kraft, 
moralske  Dygtighed  og  Lutherske  Mod  imponerede 
den  danske  Digter,  som  hørte  nogle  af  Filosofens 
Forelæsninger  —  „Anweisung  zum  seligen  Leben"  — 
og  læste  sin  „Hakon  Jarl"  extempore  paa  Tydsk  for 
ham.  Krigen  mellem  Frankrig  og  Preussen  førte 
næste  Sommer  Fichte  til  Kjøbenhavn,  hvor  hans 
Navn  havde  en  god  Klang,  især  hos  A.  S.  Ørsted.  I 
Søndermarken  brød  den  store  tydske  Filosof,  der 
havde  faaet  Oehlenschlager  kjær,  en  Grankvist  af  ved 
det  norske  Hus  og  gav  Sofia  Ørsted  den,  forat  hun 
deraf  kunde  flette  en  Krands  til  Forfatteren  af  „Ha- 
kon Jarl".  I  Berlin  var  Oehlenschlager  ogsaa  sammen 

med  l^aturforskeren  Alexander  Humboldt  og  Histo- 
rikeren Johannes  Miiller. 

En  smuk  Foraarsdag  kom  den  unge  danske  Digter 
til  Weimar.  Goethe  modtog  Oehlenschlåger,  som 
havde  længtes  inderhg  efter  at  mødes  med  sin  store 
Lærer  og  Mester,  faderligt.  De  to  dramatiske  Hoved- 
værker, hver  i  sin  Retning,  „Aladdin"  og  „Hakon 
Jarl"  forelæstes  i  en  improviseret  Oversættelse  fra 
Dansk  paa  Tydsk,  og  det  fornøiede  Groethe  at  se  sit 
Modersmaal  „blive  til  i  en  poetisk  Aand".  „Alad- 
din" optoges  godt;  men  „Hakon  Jarl",  h^ås  Stof 
jo  ogsaa  laa  Goethe  fjernere,  vilde  ikke  strax  behage. 
Oehlenschlåger  fortæller,  hvorledes  han  i  den  An- 
ledning, nedslaaet,  vandrede  om  i  den  hertugelige 
Lysthave  ved  Bredderne  af  den  lille  Flod  Hm  og 
mismodig  blev  staaende  foran  et  Stenbilled :  en  Slange, 
der  bed  i  en  henkastet  Klump  —  det  forekom  ham, 
som  det  var  i  haus  Hjerte.  Det  Monument,  der  sigtes 
til,  findes  endnu  i  den  smukke  Slotshave  i  Weimar, 
som  Ingen  kan  gjennemvandre  uden  dybtbevæget  at 
mindes  alle  de  herlige  Mænd  og  Kvinder ,  der  have 
vandret  paa  denne  lille  Plet.  Det  er  et  Søilestykke, 
omkling  hvilket  der  snoer  sig  en  kolossal  Slange,  som 
er  ifærd  med  at  fortære  de  ovenpaa  Søilestykket  lig- 
gende antikke  Offerbrød.  „Genio  loci"  (Stedets  Ge- 
nius helliget)  lyder  Monumentets  Indskrift.  Den 
ulærde  Oehlenschlåger  har  ikke  kjendt  Betydningen 
af  dette  Monument,  der  refererer  sig  til  et  Sted  i  Vir- 
gils Æneide  og  til  en  gammel  Kommentator  af  Stedet, 
og  i  Offerbrødet  kun  set  „en  henkastet  Klump".  Da 
Oehlenschlåger  faa  Aar  efter  i  Italien  digtede  Scenen, 
hvor   Mikkel  Angelo    gjør   Indvendinger   mod    C  or- 

reggios  Maleri,  har  Digteren  sagtens  tænkt  paa  Goe- 
thes Indvendinger  mod  „Hakon  Jarl",  der  ogsaa,  hge- 
som  hine,  kun  vare  forbigaaende. 

Oehlenschlåger  tilbragte  henved  et  Fjerdingaar  i 
Goethes  Selskab.  Den  store  tydske  Digter  fik  den 
unge,  smukke,  varmtfølende  elskværdige  Forfatter  af 
„Aladdin"  kjær  som  „ein  herzheber  Junge"  ,  der 
mente  det  „treu  und  gut".  Yar  Oehlenschlågers  Be- 
geistring  for  Eomantiken  alt  dalet  under  Opholdet  hos 
Steffens  i  Halle,  saa  bidrog  i  Weimar  „den  gamle 
Løves  stumme  Indignation  over  den  nyere  Frækhed 
og  kaade  Petulans"  —  som  Oehlenschlåger  taler  om 
Aaret  efter  i  et  Brev  til  H.  C.  Ørsted  —  endnu  mere 
til  at  fjerne  ham  fra  den. 

Oehlenschlåger  stiftede  Hgeledes  i  Weimar  Be- 
kjendtskab  med  Wieland,  som  Baggesen,  for  hvem 
Oberons  Forfatter  spillede  en  lignende  Eolle  som 
Fausts  for  Oehlenschlåger,  ogsaa  havde  lært  personHg 
at  kjende  paa  sin  første  Udenlandsreise.  Herder  var 
alt  død,  ligesom  Schiller,  hvis  Enke  Oehlenschlåger 
besøgte  og  viede  et  varmtfølt  Digt. 

I  Jena  var  den  danske  Poet  sammen  med  Hegel, 
der  Aaret  iforveien  var  bleven  Professor  i  Filosofi 
ved  Universitetet  og  arbeidede  paa  sit  første  epoke- 
gjørende  Hovedværk  „Phånomenologie  des  Geistes". 
Ved  Liitzen  betragtede  Oehlenschlåger  bevæget  den 
af  Popler  omringede  Sten,  hvor  Gustav  Adolf  var 
falden;  i  Leipzig  besøgte  han  den  af  sin  kjære  afdøde 
Moder  saa  høit  elskede  GeUerts  Grav  og  naaede  der- 
paa  gjennem  de  smukke  Egne  ved  Floden,  paa  hvis 
Bredder  Evald  i  sin  stormende  Ungdom  havde  svær- 
met og  drømt  om  Krigerhæder,  Dresden,  i  hvilken 

By  Evald  havde  været  under  dens  Bombardement  af 
Preusserne  1760. 

Her  henrev  det  herlige  Billedgalleri  Oehlen- 
Bchlåger,  som  efter  det  første  Besøg  i  et  Brev  til  sin 
Forlovede  udbrød:  ,,0,  hvor  takkede  jeg  Gud,  at  jeg 
ogsaa  er  Kunstner,  da  jeg  med  bævende  SkiMt 
gjennemvandrede  Kunstens  Tempel,  at  ogsaa  jeg 
havde  dannet  og  skulde  danne  Billeder,  som  ville 
indgyde  Glæde  og  Andagt  i  kommende  Slægters 
Bryst,  naar  mit  havde  ydet  sin  sidste  Saft  til  en  HUe, 
snart  visnende  Gravblomst,  og  mit  Støv  havde  blandet 
sig  med  min  Moder  Jordens  Støv!"  Rafaels  verdens- 
berømte Madonna  begeistrede  ham  —  som  Steffens 
nogle  Aar  tidligere  —  og  fremkaldte  et  smukt  Digt. 

I  Dresden  var  Oehlenschlager  sammen  med  flere 
Landsmænd,  deriblandt  Filologerne  Brøndsted  og 
Koés  og  læste  „Hakon  Jarl"  samt  Partier  af  „Alad- 
din" og  „Jesu  Liv  i  den  aarlige  Xatur"  for  Tieck, 
der  fandt  ikke  mindre  Behag  end  Schleiermacher, 
Fichte  og  Goethe  i  den  unge  danske  Digter,  hvis 
sunde  og  friske  Natur  dannede  en  velgj ørende  Mod- 
sætning til  de  grasserende  s^'gehge  romantiske  tydske 
Sonetfabrikanter.  Den  nyere  Skoles  Overdrivelser, 
især  dens  forcerede  doktrinære  retrograde  fromme 
Sværmeri,  der  var  stærkt  repræsenteret  i  den  navn- 
kundige Kunstby,  virkede  ikke  lidet  frastødende  paa 
Oehlenschlager,  som  i  Opposition  hertil  skrev  et  Digt 
„Kiinstlers  Morgen-  und  Abendhed'-,  der  begynder: 

„O  helliger  Gott!  was  Dir  gehoi't 
tief  in  der  menschlichen  Brust, 
nicht  die  gesmide  Freude  stort, 
ist  ja  nicht  Schmerz,  ist  Lust, 

åussert  in  That  sicli  und  frischer  Kraft, 
in  bliihender  Schonheit  Schein, 
nicht  die  Bliitlien  weg  es  rafft, 
liebt  nicht  Grab  und  Gebein." 

Digtet  ender: 

„Wirken  und  weben, 

nehmen  und  geben 

und  tiichtig  streben  — 

das  ist  Leben! 

So  wollen  wir  leben 

und  Etwas  leisten 

mehr  als  die  Meisten. 

Es  ist  Gottesdienst  ein  "Werk  zu  voUenden, 

wiedér  bilden  muss  Gottes  Bild. 

Das  wollen  wir  fiihren  in  unserm  Schild. 

Teufel  noch  einmal!  so  wollen  wir  enden." 

Dette  Digt  (hvilket  Oehlenschlåger  senere  ikke 
ret  heldigt  oversatte  paa  Dansk)  er  ganske  i  samme 
Aand  som  Goethes  „Kiinstlers  Morgenlied"  og  „Kiinst- 
lers  Abendlied". 

I  Dresden  havde  Oehlenschlåger  i  det  Kørnerske 
Hus,  der  spiller  en  saa  stor  Rolle  i  Schillers  Liv,  truffet 
Theodor  Kørner,  som  nogle  Aar  efter,  kun  22  Aar 
gammel,  skulde  finde  Heltedøden  for  Fædrelandet, 
efter  at  have  vundet  et  Navn  som  Digter. 

Fra  Dresden  drog  Oehlenschlåger  i  Begyndelsen 
af  Oktober  med  Brøndsted  og  Koes  igjen  til  Weimar 
for  endnu  engang  at  mødes  med  Goethe.  Uden  at 
ane  det  geraadede  den  fredsæle  danske  Digter  derved 
midt  ind  i  Napoleons  Krigsrædsler.  Den  franske 
Keiser  rykkede  frem  mod  Preusserne,  hvis  Hoved- 
kvarter samt  Konge  og  Dronning  kom  til  den  lille 
Digterby,  udenfor  hvilken  Leiren  bredte  sig  i  en  uhyre 
Udstræknino;.  Den  14de  Oktober  oprandt,  Kanonade 

lød,  Slaget  ved  Jena  var  begyndt.  Vogne  med  Saa- 
rede,  franske  Krigsfanger  ankom.  Efter  Middag  nær- 
mede Kanonaden  sig  mer  og  mer,  og  enkelte  Kugler 
hvinede  over  Weimar.  Preusserne  flygtede  i  Hobetal 
gjennem  Byen.  Forfatteren  af  „Hakon  Jarl'-,  der,  da 
det  første  Skud  rystede  Værtshuset  paa  Torvet,  hvor 
han  boede,  i  naiv  Befippelse  havde  lukket  et  Vindue, 
som  stod  aabent  i  hans  Værelse,  søgte  Tilflugt  i  en 
Kjælderhals  tilligemed  Landsmændene  —  Oehlen- 
schlåger  gjorde  ikke,  som  Evald,  Fordring  paa  at  være 
en  Helt.  Pludseligt  blev  det  dødsstille.  Butikkerne 
lukkedes.  Alle  forsvandt  fra  Gaderne.  Seirherrerne  ryk- 
kede ind.  Smukke,  drabelige  solbrændte  franske  Hu- 
sarer satte  sig,  hede  af  Kampen,  tilbords  i  Værtshuset. 
Oehlenschlager  kastede  sig  paa  en  Sofa  i  et  af  de  to 
smaa  Kvistkamre ,  han  og  Landsmændene  maatte 
nøies  med,  og  slumrede  ind,  men  foer  op,  vækket  af 
Jammerskrig.  Det  var  ganske  lyst  i  Stuen.  Byen 
brænder!  Fortvivlet  vred  han  Hænderne.  De  føl- 
gende Dage  toge  et  Par  franske  Generaler  Værts- 
huset i  Besiddelse,  og  vor  Digter  maatte  finde  sig  i  at 
blive  sat  paa  smal  Kost.  Den  uhyre  franske  Armee 
marscherede"  gjennem  den  lille  By,  hvis  Storhertug, 
den  navnkundige  Karl  August,  kommanderede  et 
preussisk  Armeecorps. 

Oehlenschlager  spiste  endnu  en  Middag  hos  Goethe, 
der  havde  svævet  i  Fare,  da  et  Par  franske  Soldater 
trængte  ind  i  hans  Værelse,  ved  hvilken  Leilighed 
den  aldrende  Digter  var  bleven  staaet  trofast  bi  af 
sin  lille  Veninde  af  den  nederlandske  Skole,  Søsteren 
til  den  bekj  endte  Forfatter  af  Køverromanen  ,.Ri- 
naldo  Rinaldini",  med  hvem  Goethe  alt  længe  havde 

levet  sammen  og  faaet  en  Søn,  og  hvem  han  ægtede 
faa  Dage  efter  Slaget.  Oehlenschlåger  forlod  saa  til- 
ligemed Landsmændene  den  24de  Oktober  Weimar, 
som  var  bleven  forvandlet  til  et  Lazareth,  for  at  drage 
til  Paris. 

I  "Weimar  og  Dresden  havde  Oehlenschlåger  digtet 
sit  nordisk-mythologiske  Sørgespil  „Baldur  hin  gode". 
I  Fortalen  til  „Nordiske  Digte"  erklærer  Oehlen- 
schlåger i  Anledning  af  „Thors  Reise  til  Jothunheim", 
at  Homer  —  som  han  forresten  kun  kj  endte  af  Voss' 
Oversættelse  —  var  ham  „et  af  Drivehjulene  til  dette 
Foretagende",  og  siger:  „Hvad  der  især  henrev  mig  i 
Homer  var  det  eiendommelig  Nationale,  det  karak- 
teristisk Naive ,  det  store  Græske ,  den  individuelle 
Natur.  Ved  at  læse  Oldtidens  skjønneste  Digt  be- 
gyndte en  ny  A^erden  at  bevæge  sig  i  mit  Indre.  Jeg 
fik  Lyst,  saa  vidt  mine  Kræfter  vilde  tillade  det,  at 
digte  noget  Lignende.  Den  homeriske  Natur  vakte 
min,  det  Græske  begeistrede  mig  til  det  Nordiske. 
Jeg  fik  Lyst  til  i  mit  eget  Sprog,  ved  egen  Nationalitet 
at  vdrke  og  yttre  mig,  saaledes  som  de  gamle  Rhap- 
soder  paa  deres  Vis  havde  gjort  det  i  sin  Tid."  Stod 
„Thors  Reise  til  Jothunheim"  i  Relation  til  Homer, 
saa  stod  „Baldur  hin  gode"  det  endnu  mere  til  So- 
fokles,  hvis  Kunstform  endog  benyttedes  til  Oehlen- 
schlågers  nordisk-mythologiske  Sørgespil.  I  Halle 
førte  Schleiermacher  den  unge  danske  Digter  ind  i 
Sofokles,  som  Oehlenschlåger  saa  paa  egen  Haand 
studerede  i  Solgers  Oversættelse ;  og  i  Weimar  ledede 
Omgangen  med  Goethe,  for  hvem  den  klassiske  Ver- 
den spillede  en  afgj ørende  Rolle,  naturligvis  Oehlen- 
schlåger yderligere  hen  til  Grækerne,  med  hvem  det 

Plastiske  i  Oehlenschlagers  —  som  i  Thorvaldsens  — 
Natur  ikke  følte  sig  ganske  lidet  beslægtet.  Allerede  i 
Oehlenschlagers  Barndom  havde  Evalds  „Balders 
Død"  virket  paa  ham;  senere  havde  han  i  Edda  fundet 
en  ganske  anden  Balder  end  Evalds  fra  Saxo  hentede 
sagnhistoriske  Heros;  og  efter  at  have  endt  „Hakon 
Jarl"  fik  han  Lyst  til  at  prøve  poetisk  Behandling  af 
den  herlige  Mythe,  hvori  han  fandt  en  dybsindig 
filosofisk-poetisk  Symbolik,  der,  anslaaende  Tilværel- 
sens Grundakkorder,  i  gribende  Billeder  fremstillede 
Menneskets  og  Menneskeslægtens  Liv  og  Skjebne. 
Idet  han  saae  sig  om  efter  en  Kunstform,  forekom  det 
ham,  at  den  græske  Tragedie,  som  han  nylig  var 
bleven  hendraget  til,  maatte  kunne  afgive  et  Forl)il- 
lede.  „Den  uendelige  Skjebne,  det  Eenfoldige  i  Hand- 
lingen ,  det  store  Optrin ,  hvortil  Menneskehoben 
maatte  være  deltagende  høitideligt  Kor,  det  med 
Dramaet  blandede  Episke,  der  nødvendig  af  en  ind- 
trædende Person  maatte  fortælles,  alt  dette"  —  siger 
han  i  Fortalen  til  „Nordiske  Digte",  hvori  „Baldur 
hin  gode"  optoges  —  »gav  Æmnet  en  stor  Lighed 
med  de  græske  Sørgespil.  Det  alvorlige,  strenge,  af 
Jern  smeddede  Trimeter  vedligeholder  en  fremtræn- 
gende egen  Tone,  hvilken  giver  det  Hele  Høitidelighed, 
Old-Ærværdighed.  Jeg  fandt  ogsaa  i  de  anapæstiske 
kortliniede  Korvers  nogen  Lighed  med  de  islandske 
Vers.  For  at  bevise  denne  Lighed  har  jeg  et  Par 
Gange  blandet  dem  ind  mellem  det  Antike."  Lige- 
som imidlertid  Schillers  Pathos  ingenlunde  var  det 
adækvateste  Forbillede  for  Sagahelten  Hakon  Jarl, 
saaledes  er  Sofokles'  Tragedie  heller  ikke  saa  kom- 
mensurabel med  Baldersmythen,  som  Oehlenschlåger 

mente.  Der  kan  ogsaa  gjøres  Indvendinger  mod  Dig- 
terens Mytliebehandling  i  „Baldur  liin  gode"  som  i 
det  Hele  taget,  hvad  der  alt  skete  i  ^N".  F.  S.  Grundt- 
^dgs  Anmeldelse  af  det  mjtliologiske  Sørgesj)il  i  Rah- 
beks Maanedsskiift  „Ny  Minerva'-  i  Slutningen  af 
1807.  Desuagtet  er  „Baldur  liin  gode"  baade  for  Dia- 
logens og  Korsangenes  Yedkommende  et  af  Oehlen- 
schlagers  skjønneste  Værker  og  af  uforgængelig  Be- 
tydning ,  ogsaa  hvad  Sprogformen  angaaer ,  trods 
enkelte  Smaapletter  i  saa  Henseende.  Som  det  første 
Drama  i  græsk  Tragedieform  er  det  desuden,  ligesom 
Oehlenschlagers  foregaaende  Ai'beider,  et  nyt  Be- 
g}Tidelsespunkt  og  faaer  derved  forhøiet  Interesse. 

I  Dresden  gjorde  Oehlenschlager  endvidere  „Thors 
Reise  til  Jothunheim"  færdig  til  Trj^kken.  Yor  Dig- 
ters poetiske  Behandling  af  den  bekj endte  Mythe  i 
den  yngre  Edda  med  den  „episk  humoristiske  Kolos- 
Natur",  hvori  Oehlenschlager  fandt  et  Billede  af  den 
uden  sindigt  Overlæg  spildte  Kraft,  af  Striden  mellem 
skjult  Værd  og  gøglende  Pral,  er,  som  bekj  endt,  et  i 
sin  Art  mesterligt  Arbeide,  selv  om  en  mere  old- 
nordisk, vild  og  grotesk  poetisk  Gjenfødelse  afMy- 
then  nok  lod  sig  tænke ;  og  Oehlenschlager  kalder  den 
med  Rette  en  af  sine  dristigste  og  eiendommeligste 
Sprogdigtninger,  idet  han  fremhæver  dens  „egetvovede 
naivheroiske  nordiske  Tunge". 


ANDET  KAPITEL 


I  Paris. 


I  August  1806  gjestede  Baggesen  atter  Kjoben- 
havn ,  medens  Oehlenschlager  i  Dresden  arbeidede 
paa  „Baldur  hin  gode'",  hvori  Digteren  maaske  af  og 
til  i  Skildringen  af  Loke  har  tænkt  paa  Baggesen  — 
idetmindste  anvender  Oehlenschlager  i  et  Brev  fra 
1808  til  H.  C.  Ørsted  Tiltalen:  „Du  brænder  eller 
frjser!"  af  det  mythologiske  Sørgespil  paa  Baggesen. 

Den  Expatrierede  havde  forsøgt  at  sætte  sig  fast  i 
Oehlenschlågers  nye  poetiske  Verden ,  det  gamle 
ISTorden,  hvilken  Forfatteren  af  „Komiske  Fortællinger'- 
som  begyndende  Digter  spasede  med  i  ,, Poesiens  Op- 
rindelse", men  igjen  opgivet  dette  Foretagende,  som 
han  aldeles  ikke  var  voxen.  I  Marts  1806,  altsaa 
umiddelbart  før  han  paany  gjestede  vor  Hovedstad, 
skrev  han  i  et  Brev  herom:  „Jeg  har  ladet  det  beroe 
dermed,  indtil  jeg  faaer  at  se,  hvorledes  Hr.  Oehlen- 
schlager har  behandlet  eller  behandler  disse  Materier 
—  og  det  er  sandelig  ligesaa  meget  af  Interesse  for 
ham  som  Digter  som  for  mig  selv.    Min  Sjæl  kj ender 

ingen  Skinsyge  paa  denne,  som  mig  synes,  over  al 
Forfængelighed  ophøiede  Løbebane.  Det  er  neppe 
muligt,  at  en  Prosaist  hjerteligere  og  ivrigere  kan 
have  hyldet  og  udbasunet  en  Poets  Talent  end  jeg, 
selv  Poet,  hyldede  og  udbasunede  Oehlenschlagers, 
da  det  anede  mig."  Han  sammenhgner  derpaa  Oeh- 
lenschlagers Genius  med  en  Pige  i  Vuggen  og  ved- 
bliver: ,,Jeg  frygtede  med  Grund  Børnekopperne, 
da  man  lod  til  hverken  at  ville  inoculere  hende  ved 
Studium  eller  vaccinere  hende  med  Kritik.  Har  hun 
overstaaet  dem  uden  at  Hde  Skaar  i  den  Skjønhed, 
hun  lovede  mig,  skal  det  være  mig  hjertelig  kjært; 
og  uagtet  Hr.  Oehlenschlåger  har  erklæret,  at  han 
ikke  vidste,  hvad  Poesi  var,  dengang  han  holdt  mig 
for  Digter,  skal  jeg  være  redebon  til  at  erklære,  at 
han  altsaa  var  det  uden  at  vide  det.  Jeg  elskede  en- 
gang Oehlenschlåger,  og  saa  meget  mere,  da  fast  Alle 
miskj endte  ham;  og  han  havde  en  næsten  grændseløs 
Uartighed  nødig  for  aldeles  at  forkjøle  min  Interesse. 
Men  næsten  Alt  tilgiver  jeg  en  ung  Poet,  især  hvis 
han  virkelig  er  det.  Kun  har  jeg  Møie  med  at  over- 
bære med  en  vis  Art  af  Indbildskhed.  Et  høit- 
svævende  Ideal  synes  mig  at  gjore  den  umulig.*' 
Oehlenschlåger  havde  jo  dengang  offentlig  angrebet 
Baggesen  i  Digtet  „Korsør",  og  i  Fortalen  til  „Poe- 
tiske Skrifter"  polemiseres  der  aabenbart  ligeledes 
mod  Emigranten.  Privat  havde  Oehlenschlåger  taget 
endnu  stærkere  fat  paa  Digterkollegaen. 

I  Vinteren  1806 — 7  levede  Baggesen  næsten  ude- 
lukkende i  Huset  hos  A.  S.  Ørsted,  hvis  sjeldne  Hu- 
stru aldeles  henrev  Baggesen  og,  blandt  Andet,  fik 
Bugt  med  hans  antipathiske  Stemning  mod  Oehlen- 

schlagers  Lærer  og  Mester  Goethe.  Baggesen  læste 
Oehlenschlågers  „Digte"  og  „Poetiske  Skrifter"  og 
gjorde  Bekjencltskab  med  Oehlenschlågers  sidste,  ny- 
lig i  Manuskript  hjemsendte  Arbeide  „Hakon  Jarl". 
Det  var  en  Selvfølge,  at  den  ældre  Digter  stærkt  gre- 
bes af  denne  nye  og  storartede  Poesi,  der  saa  pludse- 
ligt var  brudt  frem  som  en  Kilde  i  Ørkenen  og  udvik- 
lede sig  rigere  og  rigere,  modnere  og  modnere  med 
uendelige  Perspektiver.  I  et  Brev  til  Filosofen  Rein- 
hold  i  Kiel  fra  denne  Tid  kalder  Baggesen  Oehlen- 
schlåger  „den  danske  Groethe"  ;  og  i  et  andet  Brev  til 
den  samme  Ven  skriver  han,  at  der  i  det  danske 
Drama  hæver  sig  „ein  schillernder,  vielleicht  mehr 
als  Schillerscher  Stern"  af  første  Størrelse.  I  et  Brev 
til  Hustruen  i  Frankrig  hedder  det  om  Oehlen- 
schlåger:  „Det  er  den  mest  aandfulde  unge  Danske 
og  alt  en  Digter  af  første  Rang".  Baggesen  stod  den- 
gang ifærd  med  at  udgive  „Skjemtsomme  Rimbreve", 
hvori  hans  Eiendommelighed  gjorde  sig  gj ældende 
med  saa  stort  Mesterskab.  Et  af  de  sidste  Digte  heri 
var  „Noureddin  til  Aladdin.  Til  Digteren  Adam  Oeh- 
lenschlager  i  Paris."  Dette  Rimbrev,  som  var  dateret 
den  14de  November  1806 ,  Oehlenschlågers  27aarige 
Fødselsdag,  sendtes  af  den  42aarige  Baggesen  i  et 
Separataftryk  (som  endnu  haves)  til  Forfatteren  af 
„Hakon  Jarl".  Paa  første  Side  af  dette  Separataftryk 
er  der  ovenover  Rimbrevets  Titel  med  Baggesens 
smukke  Haand  skrevet:  „I  min  bedste,  høiest  skat- 
tede og  inderligst  elskede  danske  Venindes,  din  gud- 
dommelige Søsters  Stue  —  efter  at  have  helligholdt 
din  Fødselsdag".  Rimbrevet  er  underskrevet:  Bag- 
gesen;   og    derefter  følger  paa  Resten  af  den  sidste 

Side  af  Rimbrevet  og  paa  den  efterfølgende  blanke 
Side  en  lang  Efterskrift,  der  begynder:  „Jeg  vilde 
have  altfor  Meget  at  fortælle,  min  Oeklenschlåger ! 
hvis  jeg  begyndte  at  tale  om,  hvor  og  hvorledes  jeg 
har  tilbragt  de  tre  sidste  Maaneder  af  mit  Liv.  Derom 
maa  siges  Alt  eller  Intet.  Jeg  sparer  det  til  en  Række 
af  mundtlige  Samtaler."  Det  hedder  derpaa:  „Under- 
hgen  ere  vore  virkehge  Tilværelser,  efter  i  lang  Tid 
at  være  stødt,  næsten  i  det  UendeHge,  langt  fra  hin- 
anden, igjen  trufne  sammen.  Jeg  veed  ikke  hvorfor; 
men  jeg  har  en  besynderUg  indvortes  Overbevisning, 
at  det  er  ikke  blot  mig,  som  er  vendt  tilbage  til  den 
sympathetiske  Punkt,'  vi  begge  gik  ud  fra."  Der 
siges:  „Min  Længsel  efter  min  Fanny  og  min  Paul^) 
og  min  og  Sofies  Broder  er  ubeskrivelig.  Hvi  er  jeg 
ikke  allerede  i  Paris  for  at  lette  Dig  den  hurtigste 
Nydelse  af  Alt,  hvad  deri  er  din  Aand  og  dit  Hjerte 
værd!"  Efterskriften  er  undertegnet:  „Evig  din  B." 
Alt  Overskriften  paa  dette  i  poetisk  Henseende 
saa  fortræifelio;e  Rimbrev  var  et  o-enialt  Greb.    Bao-- 

o  o  o 

gesen  kunde  —  bortset  fra  det  moralske  Moment  — 
ikke  uden  Grund  sammenhgne  sig  med  den  grub- 
lende og  søgende  Noureddin.  Han  var  et  svageligt, 
indesluttet,  altfor  tidlig  udviklet  Barn  med  Hovedet 
fuldt  af  mest  paa  egen  Haand  uordenhgt  samlede 
Kundskaber.  Latinskolen  i  Slagelse  gav  ham  det 
lærde  Grundlag;  og  den  unge,  sygelige  kjøbenhavnske 
Student  syslede  i  Hovedstaden  og  paa  de  adehge 
Herresæder  med  Æsthetik,  Sprogstudium,  Mathematik, 
Ji)Ioi 

"^     ')  Sønnen,   som  Fanny  havde  født  Baggesen  et  Par  Aar  iforveien 
i'  Paris. 


I  PARIS.  245 

Astronomi,  Botanik  o.  s.  v.  Hans  Vandring  gjennem 
de  forskjellige  Tankens,  Følelsens  og  Fantasiens  Egne, 
indtraf  (som  han  selv  fremhæver)  i  Tidsalderens  store 
Vendepunkt,  da  Politik,  Filosofi  og  Poesi  brøde  sig 
nye  Baner.  Den  franske  Revolution,  Voltaire  og 
Rousseau,  Kant,  Fichte  og  F.  H.  Jacobi ,  Klopstock, 
Wieland  og  Schiller  —  for  kun  at  minde  om  nogle 
af  de  betydeligste  Elementer  i  den  gj ærende  Tid  — 
omtumlede  hans  rastløse  Aand  paa  høi  Sø.  Hans  bro- 
gede Liv,  ikke  mindst  hans  stadige  Udenlandsreiser, 
førte  ham  ind  i  de  forskjelligste  Forhold,  høie  som 
lave,  sammen  med  Statsmænd,  Feltherrer,  Filosofer, 
Digtere ,  Pædagoger  o.  s.  v.  som  med  de  jævneste 
Mennesker  af  den  laveste  Klasse.  Han  gik  i  Paris 
(efter  sin  egen  FortælHng)  med  den  unge  korsikanske 
Lieutenant  Bonaparte  under  Armen,  og  denne  afteg- 
nede for  ham  i  Sandet  med  sin  lille  Kor23oralstok  en 
Plan  til  Tuileriernes  Beleiring;  og  han  flakkede  om 
blandt  Alpernes  Hyrder  og  Hyrdinder  —  imellem  saa 
slaaende  Modsætninger  bevægede  den  Hvileløse  sig. 
To  Grange  hentede  han  sig  en  Hustru  i  Udlandet. 
Vennen  Grrev  Adam  Moltke  (en  Fader  til  vor  senere 
Minister  Carl  Moltke)  kunde  alt  1803  med  Føie 
spørge  ham:  „Hvor  er  den  Digter  blandt  de  nyere, 
der  har  havt  Leilighed  til  at  indsamle  mere  Erfaring 
end  Du?"  Baggesen  erklærer  selv  under  Opholdet  i 
Kjøbenhavn,  der  fremkaldte  Rimbrevet  til  Oehlen- 
schlåger:  „Jeg  har  paa  min  Bane  som  Menneske  og 
Digter  gjennemvandret  næsten  Begges  muhge  Tids- 
og  Rum-Stillinger.  Der  gives  faa  menneskelige  For- 
fatninger fra  Overflødighedens  til  Armodens,  fra  Hof- 
mandens til  Eremitens,  fra  den  i  Verden  omhvirvlede 


246  ANDET  KAPITEL. 

Reisendes  til  den  Aar  ud  og  Aar  ind  i  sin  Hytte  med 
Kone  og  Børn  levende  Bondes,  jeg  ikke  har  fundet 
mig  i,  snart  i  Syden,  snart  i  ISTorden;  der  gives  faa 
Kunstens  og  Videnskabens  Sfærer,  hvori  min  Aand 
ikke  har  svævet,  faa  Europas  dyrkede  Lande  og  dyr- 
kede Sprog,  hvori  jeg  ikke  har  gjort  Bekjendtskab 
med  det  Kj  ende  værdigste."  Hvad  Studierne  specielt 
angaaer,  siger  han,  der,  ligesom  Holberg,  men  ganske 
anderledes  urohgt  og  hvileløst,  havde  Følehornene 
ude  til  alle  Sider:  „Naar  jeg  undtager  Jurisprudens 
og  Medicin,  gives  der  faa  Videnskaber,  hvormed  jeg 
ikke  mer  eller  mindre  har  søgt  at  gjøre  migbekjendt". 
Et  af  de  Baggesenske  Digte,  der  var  Frugten  af  Sam- 
hvet  med  Oehlenchlågers  Søster,  som  blev  besunget 
under  Navnet:  „Liha"  ,  hedder  „Samklang"  og  be- 
gynder: 

„Jeg  havde  ledt  derom  paa  tusind  Veie 
med  ufortrøden  Omhu,  Flid  og  Sved 
i  Himmelens  og  Jordens  Kongers  Eie, 
i  Kunstens  Spor  og  i  Naturens  Ejed". 

Det  Komiske,  Baggesens  Hovedforce,  forudsætter 
jo  ogsaa  en  udviklet  Eeflexion. 

Og  Oehlenschlager  var  vissehg  fremherskende  en 
Aladdin.  Var  Jens  Baggesen  i  den  lille,  brøstfældige, 
sørgelige,  mørke  Kjøbstad  yderst  paa  den  sjællandske 
Kyst,  for  hvem  Beltets  skummende  Bølger  nynnede 
sine  urohge  Vuggesange,  et  svageligt,  indesluttet, 
altfor  tidlig  udviklet  Barn,  saa  var  Adam  paa  „det  ly- 
stige Frederiksberg"  lige  det  Modsatte:  sund,  aaben 
og  saa  uudviklet,  at  han  endnu  spillede  KHnk  i  sit 
17de  Aar.  Over  en  Snes  Aar  gammel,  i  en  Alder  da 
Baggesen  alt  havde  frembragt  sit  første  Hovedværk 

„Komiske  Fortællinger",  havde  Oehlenschlager,  efter 
sin  egen  Tilstaaelse,  endnu  „et  atærkt  Anstrøg  af  det 
Barnlige,  ja  næsten  Barnagtige".  Forfaren  var  han 
ingenlunde,  og  han  blev  det  aldrig.  Hans  Kund- 
skaber vare  et  Minimum.  Oehlenschlager  dvæler 
ogsaa  selv  i  sine  „Erindringer"  ved  Ligheden  mellem 
sig  og  Aladdin.  Det  var  heller  ikke  ubetegnende,  at 
Oehlenschlager  i  sit  første  store  Arbeide  vendte  sig 
til  Eventyret,  hvilket  fantaserer  sig  bort  fra  det  reale 
Livs  strenge  Krav  og  Kamp  og  lægger  Hovedvægten 
paa  Naturbegavelsen,  Umiddelbarheden,  den  barnlige 
ISTaivetet,  den  ungdommelige  Sorgløshed,  det  hulde 
Letsind  og  Uskyldigheden  fremfor  paa  det  Selver- 
hvervede, Reflexionen  og  den  mandlige  Kraft,  —  Even- 
tyret, hvilket  forherliger  Lykken  fremfor  Fortjenesten, 
Underet  fremfor  Virkeligheden.  Han  søgte  jo  ogsaa 
en  ny  poetisk  Yerden  i  vor  Nationalitets  Barndom,  den 
fantasirige  Oldtid  med  det  mythologiske  Billedsprog; 
og  han  var  ubetinget  mere  anlagt  paa  det  Lyrisk- 
Episke  end  paa  det  Lj-riske,  der  forudsætter  et  stærkere 
gjennemarbeidet  Gemyt,  eller  paa  det  Dramatiske, 
der  kræver  større  Yilheskraft  og  Reflexion. 

„Noureddin  til  Aladdin"  involverer  nu  paa  den 
ene  Side  den  mest  afgjorte  Anerkj endelse  af  Oehlen- 
schlågers  geniale  Natur  og  af  hans  lykkelige  Fund  af 
„den  gamle  hellige  forunderlige  Lampe,  som  i  Na- 
turen dybt  nedgravet  laa,"  samt  den  aabneste  Ind- 
rømmelse af,  at  Rimbrevets  Forfatter  ikke  havde  for- 
maaet  at  gribe  Klenodiet,  som  han  saa  brændende 
higede  efter.  Man  kommer  uvilkaarlig  til  at  tænke 
paa  nogle  Ord  i  et  Brev  af  den  i  flere  Henseender 
med  Baggesen  aandelig  beslægtede  Wieland  om  hans 

Stilling  til  Groethe,  der  ikke  var  uden  Lighed  med 
Baggesens  daværende  Situation  ligeoverfor  Oehlen- 
sclilager:  „Wissen  Sie  ein  ander  Beispiel,  dass  jemals 
ein  Dichter  den  andern  so  enthusiastisch  geliebt  hat? 
Fiir  mich  ist  kein  Leben  mehr  ohue  diesen  wunder- 
baren  Knaben,  den  ich  als  meinen  eingebohrnen  ein- 
zigen  Sohn  liebe  und,  wie  einem  åchten  Yater  zu- 
kommt,  meine  innige  Freude  daran  håbe,  dass  er  mir 
so  schon  iibern  Kopf  wachst  und  alles  das  ist,  was 
ich  nicht  håbe  werden  konnen. " 

Paa  den  anden  Side  har  Sammenstillingen  mellem 
Noureddin  og  Aladdin  imidlertid  ogsaa  en  Braad. 
Oehlenschlager  har  ikke  søgt,  men  kun  spøgt;  han 
har  fundet  iblinde ;  han  stod  som  et  Barn  midt  i  Her- 
ligheden, fortryllet  af  falsk  Grlimmer  —  medens  Bag- 
gesen, som  erkjender  Lampens  Aand,  bestandig  har 
havt  Øiet  heftet  paa  den  i  alle  Livets  Taager  og  søgt 
med  Alvors  dybe  Grrublen  og  med  utrættelig  Arbeid- 
somhed,  glødende  og  isnende,  i  Afgrundens  Skjød  og 
paa  Klippernes  Top,  blandt  Torne  og  Tidsler  i  blodige 
Fjed,  mens  Hindring  og  Fare  kun  forøgede  hans 
Stræben. 

Det  Baggesen-Oehlenschlagerske  Forholds  Genesis 
fremstilles  i  ret  god  Overensstemmelse  med  det  Bil- 
lede, man  kan  danne  sig  deraf  ved  Hjælp  af  tidligere 
Aktstykker.  Den  ældre  Digter,  som  alt  1800  testa- 
menterede „Manden  med  de  skjulte  Talenter"  sin 
danske  Lyra,  erklærer  i  Rimbrevet: 

„Fra  første  Gang,  jeg  saae  Dig,  var  jeg  din"  — 

Og  tilføier: 

„og  hver  Triumf,  Du  nød  som  Digter,  min." 

Ligesom  i  Brevet  fra  Marts  1806  skildrer  Bag- 
gesen i  sin  poetiske  Epistel,  hvorledes  han  fnlgte 
Oehlenschlåger  „paa  de  vilde  Grange,  nu  fuld  af  Haab, 
nu  tvivlende,  nu  bange  " .  Kollisionerne  mellem  den  ældre 
og  yngre  Digter,  som  man  faaer  et  Indblik  i  ved  det 
nysnævnte  Baggesenske  Brev  saavelsom  ved  Oehlen- 
schlågers  Poesier,  berøres  i  E-imbrevet,  idet  der  siges, 
at  Oehlenschlåger  engang  har  ærgret  sig  over,  at  han 
nogensinde  har  kunnet  holde  Baggesen  for  endog  en 
lille  Digter,  og  idet  der  dvæles  ved  „de  blinde  Puf-', 
Digterkollegaerne  gave  hinanden,  „miskjendende  hin- 
andens Aand,  forledte  af  Fanden,  der  gjerne  sætter 
Splid  imellem  Vid  og  Vid".  Hentydning  til  Oehlen- 
schlagers  i  det  Baggesenske  Brev  fra  Marts  samme 
Aar  omtalte  „Indbildskhed"  fattes  heller  ikke —  Stef- 
fens taler  ogsaa  i  en  Skrivelse  til  Tieck  fra  samme 
Aar  om  Oehlenschlagers  „umaadelige  Forfængehg- 
hed",  der  overhovedet  stadigt  vakte  Anstød,  ude  som 
hjemme. 

Rimbrevet  tager  sit  Udgangspunkt  fra  ..Aladdin", 
uimodsigelig  det  Betydeligste ,  Oehlenschlåger  hidtil 
havde  ladet  trykke,  og  udbryder: 

..Aladdin  Adam  Oehlenschlåger! 

Xoureddin  Baggesen,  ukjendt  med  Svig, 

uegennyttig,  umisundelig, 

fro  hos  sin  Ven  at  se  den  Skat,  han  ønskte  sig, 

opkalder  Dig 

Aladdin  Adam  Oehlenschlåger". 

Berørende  „Vaulundurs  Saga" ,  hvori  Oehlen- 
schlåger efter  Baggesens  Mening  alt  viste  sig  som  en 
Mand,  ender  Rimbrevet  med  Forherligelse  af  Oelilen- 

sclilågers  sidste,  endnu  utrykte  Yærk  „Hakon  Jarl", 
hvorom  det  hedder: 

„--  Høi  og  herlig,  stod  Du  med  et  Hop. 
som  Hakon  Jarl,  paa  Fjeldets  Top-'. 

Baggesen  udbryder  saa: 

„Vær  hilset  her,  hvis  ei  mit  Øie  svigter, 

hvis  Du  bevarer  Dig  for  Fald. 

vær  hilset  af  den  ældre  Broderskjald 

med  høie  Bifaldshymners  Jubelskrald 

som  Danmarks  Melpomenes  største  Digter!" 

Rimbrevet  aabner  forskjelHge  Fremtidsperspek- 
tiver for  de  to  saa  vidt  forskjeUige  Aander,  der  — 
efter  Baggesens  Mening  —  ville  elske  hinanden  som 
de  navnkundige  græske  Dioskurer.  Om  Digter- 
ynglingen Aladdin  hedder  det : 

„Dig  vinker  i  din  Lampes  A  ånders  Dands 
paa  Fjeldets  Tinding  Evighedens  Krands". 

Om  den  grublende  Mand  Noureddin  siges  der: 

„Jeg  vandrer  end,  skjøndt  ei  blandt  Dalens  Dampe. 

forsigtig,  varsom-dristig,  uden  Lampe. 

Min  Gang  mod  Banens  store  Maal  er  sen, 

men  stadig,  lige,  tryg,  paa  begge  Ben. 

Dog,  hvad  jeg  finder  efter  mange  Kampe 

(ifald  jeg  ellers  finder  en) 

det  bliver  neppe  den  forunderlige  Lampe, 

men  ventelig  Vaulundurs  Sten." 

Vaulundurs  rødmende  og  luende  Ædelsten,  hvilken 
tilsidst  bryder  frem  igjennem  og  leger  med  alle 
Farver  —  der  af  Baggesen  bruges  som  Symbol  paa 
de  Vises  Sten  —  venter  den  rastløse  Aand  muligvis, 
efter  mange  Kampe,  at  finde  som  en  Erstatning  for 
den  vidunderlige  Lampe,  der  ikke  skulde  vorde  hans. 

I  et  Distikon,  der  blev  til  j^aa  samme  Tid  som  Rim- 
brevet  og  tr^'ktes  i  Baggesens  tjdske  Digtsamling 
^Heideblnmen"  1808  under  den  betegnende  Titel 
„Trost'",  hedder  det: 

„GottLob!  fiihl'  ich  doch  selbst  in  der  hochsten  Dichterbesreistrung 
iiber  dem  Dichter  in  mir  immer  was  Hoheres  noch". 

Den  Salighed,  der  vinker  Xonreddin  Baggesen, 
som  alt  i  sin  Ungdom  troede  at  have  fundet  de  Vises 
Sten  hos  Filosofen,  hvis  Fornavn  ..Immanuel'-  han 
adopterede,  og  hele  Livet  igjennem,  utrættet,  aldrig 
aflod  at  søge  den,  er  en  høiere,  totalere,  klarere  end 
Aladdin  Oehlenschlagers  poetiske  Triumf. 

Xaar  man  vil  gjøre  sig  Regnskab  for  dette  mærke- 
Hge  Rimbrevs  Hovedindhold,  drages  man,  som  næsten 
altid  ligeoverfor  dets  Forfatter,  i  dobbelt  Retning. 
Paa  den  ene  Side  maa  man  nødvendigvis  vurdere, 
endda  temmehg  høit,  den  Frihed  i  Sindet,  der  satte 
Baggesen  i  Stand  til  ikke  blot  at  se  Oehlenschlagers 
Aladdins-Fund,  men  ogsaa  til  —  med  Opgivelse  af  al, 
dog  naturlig  og  undskyldelig,  Egenkj ærlighed,  med 
Forglemmelse  af  de  lidte  Krænkelser  og  af  den  bittre 
Dethronisation  —  aabent,  utvetydigt  og  varmt  at 
anerkjende ,  ja  tiljuble  sin  seirende  poetiske  Rival. 
At  Baggesen  viste  sig  uegennyttig,  umisundelig,  har 
saa  meget  Mere  at  sige,  som  han  endnu  vistnok  af 
det  langt  overs^eiende  Flertal  ansaaes  for  Danmarks 
største  Digter.  Umiddelbart  før  hans  Besøg  i  Fædre- 
landet 1806  udkom  i  „SamHng  af  fortjente  danske 
Mænds  Portrætter  med  biografiske  Efterretninger" 
en  Skildring  af  Baggesen  ved  hans  nogle  Aar  ældre 
Yen  Xyerup,    der  begynder:  ..Den  Plads,    som  ved 


252  ANDET  KAPITEL. 

Evalds  Død  blev  ledig  paa  det  danske  Parnas,  er  man 
temmelig  enig  om,  kan  blandt  alle  norske  og  danske 
Digtere  ikke  tilkomme  Nogen  med  større  Eet  end  Jens 
Baggesen".  H.  C.  Ørsted  skriver  i  et  Brev  fra  September 
1806,  altsaa  umiddelbart  før  det  Baggesenske  Rim- 
brev, til  Oehlensclilager:  „Naar  Publikum  har  været 
vant  til  endnu  et  Par  Aar  at  kalde  Dig  en  stor  Digter, 
vil  Deres  Tal ,  der  anse  Dig  for  den  største ,  blive 
langt  mere  overveiende"  —  hvad  der  jo  er  en  aaben- 
bar  Anerkj endelse  fra  Oehlenschlågersk  Side  af,  at 
Forfatteren  af  „Aladdin"  endnu  ikke  var  kommet  i 
ubestridt  Besiddelse  afDigterthronen.  Med  hvor  ugun- 
stige Øine  Oehlensclilager  endnu  dengang  ikke  sjelden 
betragtedes,  fremgaaer  blandt  Andet  af  C.  Hauchs 
„Minder  fra  min  Barndom  og  Ungdom". 

Paa  den  anden  Side  lader  det  sig  ikke  negte,  at 
(len  overordnede  Position,  Baggesen,  hvad  Tænkning 
angaaer,  tillægger  sig  ligeoverfor  Oehlenschlager, 
uagtet  delvis  Berettigelse,  ingenlunde  i  sin  Helhed  er 
holdbar.  Baggesen  var  et  Barn  af  det  18de  Aar- 
Inmdrede  med  dettes  Fortrin  og  Feil  og  havde  alt 
overskredet  Manddomsalderens  Tærskel,  da  det  nye 
Aarhundrede  brød  frem,  og  de  nye  Idealers  Faner 
førtes  i  Marken.  Ikke  uden  Grund  skrev  han  til 
Adam  Moltke  Aaret  før  Rimbrevet  „Noureddin  til 
Aladdin",  at  det  18de  Aarhundrede  var  det  eneste, 
af  hvis  Aand  han  var  gjennemtrængt.  Pope ,  Wie- 
land  og  Voltaire  forgudedes  (som  Baggesen  beretter 
i  Forerindringen  til  en  ny  Udgave  af  „Labyrinten", 
hvoraf  der  1807  udkom  første  og  eneste  Del  under 
Titel  „Digtervandringer")  af  Korsørianerens  nærmeste 
Omgivelser,  da  han  kom  til  Kjøbenhavn  fra  Slagelse 

lærde  Skole  og  blev  Student;  og  Baggesens  første 
Hovedværk  „Komiske  Fortællinger^'  gik  strax  ind 
paa  Tidens  Smag  og  anslog  den  yndede  Spøgetone  i 
Vessels  Fodspor.  „Den  evig  store  herlige  Voltaire'-, 
af  hvem  Baggesen  oversatte  et  Par  mindre  Arbeider, 
pristes  i  det  første  Arbeide  i  „Komiske Fortællinger", 
„Poesiens  Oprindelse",  hvor  Paavii'kning  af  Wieland 
ligeledes  er  kj  endelig  nok.  Ogsaa  den  alvorlige  Ret- 
ning, som  Baggesens  delte  Natur  samtidigt  med  den 
spøgende  hengav  sig  til,  var  ganske  i  det  18de  Aar- 
hundredes  Aaiid.  Den  Klopstock-Evaldske  Odedigt- 
nings „IJberschwånglichkeit",  den  Rousseauske  Sen- 
sibilitet var  jo  fremherskende  i  dette  andet  Ansigt, 
som  Janus  Baggesen  vendte  mod  sit  Publikum.  Kants 
Subjektivisme  begeistrede  endvidere  Digteren ,  dei- 
ikke  drog  Subjektivismens  Konsekvenser  med  Fichte 
og  endnu  mindre  gik  over  til  Objektivismen,  hvilken 
Schelling  hævdede,  nærmest  for  Naturens  Vedkom- 
mende, ligesom  Hegel  senere  paa  Aandens  Gebet  — 
om  end  Baggesen  under  den  Krisis,  som  Opholdet  i 
Kjøbenhavn  i  Vinteren  1806 — 7  fremkaldte  hos  ham, 
blev  stærkt  paavirket  af  Naturfilosofien  saavelsom  af 
den  romantiske  Poesi.  Det  er  klart,  at  den  saaledes 
stillede  Baggesen  ikke  med  sin  bedste  Villie,  skjøndt 
han  i  Reflexion  og  filosofisk  Dannelse  havde  Meget 
forud  for  Oehlenschlåger,  kunde  indtage  en  i  Sandhed 
overordnet  Position  til  Forfatteren  af  „Hakon  Jarl", 
hvis  poetiske  Udgangspunkt  fra  „Digte"  af  var  den 
med  Schelling  frembrudte  nye  høiere  Livs-  og  Verdens- 
anskuelse, som  vor  „Aladdin"  rigtignok  saa  godt  som 
kun  paa  anden  Haand  gjennem  Steffens  havde  stiftet 
Bekjendtskab  med  og  blot  modtaget  et  mere  alminde- 

ligt,  ubestemt  Indtryk  af,  men  som  dog  under  alle 
Omstændigheder  havde  paavirket  og  befrugtet  ham. 

Ogsaa  hvad  Detailler  i  Baggesens  Eimbrev  an- 
gaaer,  kan  der  med  Grund  gjøres  adskilHge  Indven- 
dinger. I^aar  han  saaledes  kalder  sin  Grang  mod 
Maalet  lige,  tryg  o.  s.  v.,  da  er  han  aabenbart  hildet  i 
en  stor  Illusion. 

Dagen  efter  sin  27aarige  Fødselsdag  var  Oehlen- 
schlager  ankommet  til  Paris  efter  at  have  besøgt  det, 
ikke  mindst  ved  Luther,  navnkundige  Wartburg  og 
efter  paa  A^eien  til  Groethes  Fødeby  at  have  truffet 
den  landsforviste  P.  A.  Heiberg,  der  fulgte  Talley- 
rand,  som  drog  til  Berlin  for  at  ordne  det  under- 
tvuno-ne  Xordtvdsklands  Anlio-o-ender, 

Ligesom  Baggesens  Brev  fra  Marts  1806  bærer 
Vidnesbyrd  om  Emigrantens  Misstemning  mod  Oeh- 
lenschlager,  saaledes  viser  et  (utrykt)  Oehlenschlågersk 
Brev  fra  Februar  1806,  hvor  lidet  velsindet  man  i 
dennes  Kreds  var  mod  den  ulvkkelio'e  Bao-Q-esen. 
Det  hedder  nemlig  deri:  „Jeg  kan  ikke  noksom  for- 
undre mig  over  den  Sympathi,  der  har  været  over  os 
Alle  i  denne  Tid  med  at  ride  paa  den  stakkels  Bag- 
gesen, der  neppe  kan  bære  sig  selv,  mindre  lade  sig 
ride  paa  af  Andre  " . 

Alt  i  Januar  1807  udkom  i  Kjøbenhavn  Oehlen- 
schlagers  ..Svar  til  Baggesen  paa  hans  Brev:  jS[ou- 
reddin  til  Aladdin'-.  Man  ser,  at  Oehlenschlåger  ikke 
har  taget  sig  lang  Betænkningstid,  inden  han  be- 
svarede Digterkollegaens  poetiske  Henvendelse. 

Den  poetiske  Epistel  af  Baggesen,  der  foreholdt 
Oehlenschlåger  „den  af  Grækerne  og  Evigheden  er- 
kj  endte  Kunstens  rette  Vei" ,  hvilken  Pavels  alt  tid- 

ligere  havde  henvist  til  —  J.  P.  Mynster  kaldte  der- 
for i  et  Brev  spydigt  Epistelen  „Paveis'  Recension, 
udsat  i  en  Cantate"  —  var  i  moderne  rimede  Jamber; 
Svaret  af  Oehlenschlåger  var,  ligesom  det  nylig  for- 
fattede Sørgespil  „Baldur  hin  gode",  i  antikke  Tri- 
metre.  „Det  alvorlige  strenge,  af  Jern  smeddede  Tri- 
meter,  der  vedligeholder  en  fremtrængende  Tone", 
var  unegtelig  en  ligesaa  fortræffelig  Kunstform  for 
den  poetiske  Akilles'  kraftige  Svar-Pathos  som  de 
kortere  rimede  Jamber  for  Baggesens  aandrige  Rim- 
brev. Trods  al  Antikiseren  er  Baggesen  den  store 
Rimkunstner,  som  først  ret  er  sig  selv  i  moderne  Ind- 
hold og  Form;  og  trods  al  Romantik  er  Forfatteren 
af  „Baldur  hin  gode"  paa  mange  Maader  ved  sin 
umiddelbare  Xatur  og  plastiske  Fantasi  ikke  ganske 
lidet  beslægtet  med  den  antikke  Yerden. 

Oehlenschlåger  siger  vel  i  sin  Replik,  at  „ingen 
Vredesbrusen ,  ingen  Harm"  fremkalder  Svaret ,  og 
at  han  „rolig-streng"  tager  til  Gjenmæle;  men  det 
er  dog  tydeligt  nok,  at  denne  poetiske  Vin  er  voxet 
paa  Lava  —  og  det  er,  som  bekjendt,  ikke  den  daar- 
ligste  A^in,  der  voxer  der.  Det  er  ogsaa  let  at  for- 
staae,  at  det  heftige  Digterblod  kunde  komme  i  lidt 
Oprør  ved  Læsningen  af  det  Baggesenske  Rimbrev, 
der,  jævnsides  med  al  Anerkj endelsen,  paa  mange 
Maader  satte  Digteryngiingens  høie  Selvfølelse  paa 
en  streng  Prøve.  Oehlenschlåger  kalder  rigtignok  i 
Replikken  den  ældre  Broderskjald  „en  ædel,  en  be- 
slægtet skjøn  Xatur",  hvem  Ringens  Aand  gjestede 
ved  Fødselen,  og  hvis  Poesi  flød  som  en  Sølvbæk 
gjennem  Blomsterdalen,  dreven  af  egne  Kilder;  men 
Svaret    fattes    doe    ingenlunde    Bitterheder.      „Den 

Svage  taber  Modet;  snart  brændes  han  af  Solens 
Blus,  snart  fryser  Issen ;  som  et  Vrag  opløse  sig  hans 
Planker"  —  disse  Yttringer  ere  tydeligt  nok  myn- 
tede  paa  Baggesen.  De  korrespondere  jo  med  Ven- 
dingerne i  dennes  Rimbrev,  hvor  der  tales  om  Nou- 
reddins  „glødende  Pande"  og  „frysende  Hjerne", 
med  Digtet  „Korsør",  hvor  det  hedder,  at  „Blæsten 
ryster  dens  inderste  Tømmer"  o.  s.  v.,  samt  med  den 
nys  fremhævede  Replik  „Du  brænder  eller  fryser!"  i 
„Baldur  hin  gode".  Naar  „det  Maal,  som  forhen 
stod"  ,  karakteriseres  som  „en  Trøskepæl"  ,  er  det, 
mildest  talt,  heller  ikke  hensynsfuldt  mod  den  ældre 
Digter,  selv  om  det  var  fuldstændig  rigtigt,  hvad  det 
dog  paa  ingen  Maade  kan  siges  at  være.  Slutnings- 
Fihppikaen  mod  „Løgn,  Forfængeligheds  Hykler- 
maske,  Plathed  og  den  hule  Prosa,  der,  lig  Alliken, 
smykker  sin  Krop  med  falske  Fjere,"  er  neppe  heller 
uden  Braad.  Idet  Oehlenschlager  dvæler  ved,  at 
Baggesen  kalder  sig  iS^oureddin ,  indtræder  en  slem 
Mislighed.  Den  moralske  Side  af  Noureddin,  der  af 
Oehlenschlager  vendes  mod  Baggesen  som  et  for- 
stenende Medusahoved,  havde  Rimbrevets  Forfatter 
naturligvis  ladet  aldeles  ude  af  Sigte.  Han  havde 
brugt  Aladdin  og  Noureddin  som  Repræsentanter  for 
den  geniale  Umiddelbarhed  og  den  overlegne  Intelli- 
gens, men  hverken  tænkt  paa  at  angribe  Oehlen- 
schlagers  Karakter  som  letsindig  eller  paa  at  frem- 
stille sig  selv  som  hjerteløs ,  misundelig  o.  s.  v.  — 
han  kalder  sig  jo  udtrykkelig  „ukjendt  med  Svig, 
uegennyttig,  umisundehg".  Skulde  Nogen  mene,  at 
Oehlenschlager  umulig  kunde  være  saa  forblindet,  at 
han  ikke  saae,  hvad  de  nysanførte  Ord,  i  Konsekvens 

med  hele  Sammenliængen ,  ligefrem  udtale,  kommer 
Oehlenschlager  kun  fra  Asken  i  Ilden,  idet  han  der- 
ved taber  i  polemisk  Xoblesse,  hvad  han  vinder  i  In- 
telligens. Oehlenschlågers  Spørgsmaal:  „Du  kalder 
Dig  en  !N'oureddin?"  siges  vel  at  være  et  „venligt" 
Spørgsmaal,  der  gjøres  „fast  med  Smil" ;  men  der  er 
jo  forskjellige  Slags  Venlighed  og  forskjellige  Slags 
Smil. 

Midtpunktet  i  Baggesens  Rimbrev,  der  alt  frem- 
træder i  Overskriften  „Xoureddin  til  Aladdin",  be- 
røres kun  ganske  løseHgt  af  Oehlenschlager.  Han 
værger  vel,  og  det  med  Føie,  for  sit  herlige  dra- 
matiske Eventyr,  som  Baggesen  unegtelig  ikke  lod 
vederfares  fuld  Ret,  og  hævder,  at  det  ikke  er  „et 
Barneværk,  gjort  i  Søvne";  men  dette  var  jo  kun  et 
Moment  i  Sammenligningens  Totahtet.  Bemærk- 
ningen, at  „Digteren  har  Fuglens  Søvn"  o.  s.  v.,  der 
rammer  Hovedsagen,  kommer  først  henimod  Brevets 
Slutning  og  henkastes  blot  en  passant.  Det  Samme 
gjælder  om  Yttringen,  at  „Musers  Søn  har  sjelden 
svedt".  Hvad  forresten  dette  interessante  Spørgsmaal, 
Aladdins  og  I^oureddins  væsenligste  Mellemværende, 
angaaer,  da  lader  det  sig  selvfølgelig  ikke  negte,  at 
Umiddelbarheden,  Inspirationen,  som  Oehlenschlager 
ikke  uden  Ensidighed  forherligede  i  „Aladdin" ,  er 
Digterens  Udgangspunkt,  conditio  sine  qua  non ;  men 
det  er  ligesaa  uimodsigeligt,  at  Kunsten  ogsaa  er  en 
Anstrengelse  og  et  Arbeide,  og  at  Oehlenschlager 
ikke  altid  i  sit  Digterliv  gjorde  Fyldest  i  saa  Hen- 
seende. 

Et  enkelt  Sted  i  Baggesens  Rimbrev  modtog  en 
faktisk  Berigtigelse.  Baggesen  opfattede  „  Vaulundurs 

Saga"  som  et  Fremskridt  ud  over  „Aladdin'".  Hertil 
bemærker  Oehlensclilåger ,  at  „Vaulundur  digtedes 
før  Lampen". 

Naar  Baggesen  raillerer  med  den  nye  tydske  Ro- 
mantiks Indflydelse  paa  den  unge  Aladdin,  og 
„de  tydske  Snurrepiberier,  Rangier,  Schlegelpærer, 
Tieckske  Blommer,  Goethes  underjordiske  Grranater" 
i  den  Anledning  maa  holde  for,  jævnsides  med  den  af 
de  tydske  Romantikere  fremdragne  Calderon,  minder 
Oehlenschlåger  med  Grund  Baggesen  om  den  ældre 
tydske  Digterskoles  Indvirkning  paa  ham.  Samtidigt 
med ,  at  Baggesen  saaledes  advarer  Oehlenschlåger 
for  det  Tj^dske ,  som  han  selv  havde  været  mindst 
ligesaa  igaaet  med,  var  Oehlenschlågers  sunde  Xatur 
jo  forresten  ifærd  med  at  vende  sig  fra  den  nye 
Skoles  Udskeielser.  Alt  i  Sommeren  1806  havde  han 
skrevet  til  H.  C.  Ørsted:  „Jeg  skammer  mig,  naar  jeg 
tænker  paa  alle  de  ensidige  Domme,  som  Steffens  i 
sin  Rus  forledede  mig  til".  Oehlenschlågers  Reaktion 
mod  det  nylig  saa  stærkt  Hyldede  gik  endog  ikke 
sjelden  over  alle  rimelige  Grændser. 

Oehlenschlåger  beder  Baggesen  forskaane  sig  for 
slig  „Varselsang".  Det  skulde  dog  inden  ikke  lang 
Tid  vise  sig,  at  Oehlenschlåger,  ligesom  Eventyr- 
helten, efter  hvem  han  opkaldtes,  ikke  tog  tilstrække- 
Hg  vare  paa  sin  forunderhge  Lampe. 

Oehlenschlågers  Svar,  der,  med  al  sin  skjønne  pa- 
thetiske  Kraft,  unegtelig  er  noget  vel  bredt  og  mindre 
kunstfuldt  end  Rimbrevmesterens  poetiske  Epistel, 
skuflede  Baggesens  Overbevisning,  at  det  ikke  blot 
var  ham ,  som ,  efterat  de  to  Digtere  vare  komne 
„næsten   i   det  Uendelige-    bort   fra   hinanden,    var 

vendt  tilbage  til  det  sympathetiske  Udgangspunkt. 
H.  C.  Ørsted  læste  Oehlenschlagers  „gevaltig  stærke" 
Digt  (som  Brøndsted,  der  var  sammen  med  Oehlen- 
schlåger  i  Paris,  kalder  Svaret  i  sin  Dagbog  fra  den 
Tid)  for  Baggesen  i  Manuskript,  saasnart  det  var  an- 
kommet til  Kjøbenhavn.  I  Førstningen  fandt  Nou- 
reddin  det  fuldt  af  Bitterhed ;  men  da  han  fik  læst 
det  et  Par  Gange,  og  H.  C.  Ørsted  gjorde  ham  op- 
mærksom paa,  at  ikke  alt  det  Bittre  nødvendigvis 
var  myntet  paa  ham,  sagde  han  blot,  at  Oehlenschlåger 
ikke  vidste,  hvordan  han  nu  var. 

Publikum  optog  Oehlenschlagers  Eeplik  med  Bi- 
fald. Den  unge  Digters  Anseelse  var  i  stærk  Stigen; 
i  Vinteren  1806 — 1807  circulerede  (som  H.  C.  Ør- 
sted beretter  1814  i  et  Stridsskrift  mod  Grundtvig) 
vel  hundrede  Afskrifter  af  „Hakon  Jarl"  i  Kjøbenhavn, 
hvor  man  selvfølgelig  ikke  kunde  Andet  end  gribes 
af  denne  nye  mægtige  tragiske  Poesi.  Oehlenschlagers 
Svar  efterspurgtes  endog  hos  Boghandleren,  før  det 
var  averteret;  og  man  gik  i  sin  Iver  hen  til  Bog- 
binderen for  at  faae  det  hurtigere.  I  Dreiers  Klub 
læste  den  unge  Prof.  juris  M.  H.  Bornemann ,  der 
ogsaa  forsøgte  sig  som  Poet  og  Æsthetiker  —  Fader 
til  den  senere  juridiske  Professor  F.  C.  Bornemann 
—  Svaret  op  med  megen  Pathos ;  og  Alle  roste  det : 
selv  i  den  gamle  Skoles  Hovedkvarter,  som  Oehlen- 
schlåger faa  Aar  tidligere  havde  anset  det  for  rettest 
at  trække  sig  tilbage  fra,  vaiede  nu  hans  Fane  stolt. 
Oehlenschlagers  Venner,  hvoraf  de  fleste  ikke  saae 
paa  Baggesen  med  venlige  Øine  —  H.  C.  Ørsted 
siger  saaledes  i  Anledning  af  Eimbrevet,  at  Baggesen 
,,er    et   svagt  og  forfængeligt  Menneske ,    som   ikke 

17* 

mente,  hvad  han  skrev"  —  glædede  sig  naturhgvis 
specielt  over  Oehlenschlågers  ki-aftige  Rephk. 

Et  Brev  fra  Oehlenschlager  til  Fru  Rahbek 
Maaneden  efter,  at  hans  Svar  til  Baggesen  var  ud- 
kommet, fører  os  ind  bag  Kulisserne  hos  Aladdin, 
der  i  sit  trykte  Grjenmæle,  hvor  ski^apt  det  endog  er, 
ikke  taler  helt  fra  Leveren.  „Er  det  dog  ikke  løier- 
ligt«  —  hedder  det  deri  —  „at  den  Vindhas,  den 
Pigernes  Jens  vil  gjøre  sig  til  en  sat,  stadig,  betænk- 
som, svedende,  vaagende,  grublende  Mand  og  mig  til 
en  glathaget,  uopdragen  Dreng?"  Man  ser,  at  Oeh- 
lenschlager i  den  private  Skrivelse  ganske  anderledes 
gaaer  løs  paa  Hovedpunktet  i  Baggesens  Rimbrev 
end  i  sin  offentlige  Ripost.  Han  udbryder:  „Lad  ham 
probere  at  danne  en  „Aladdin";  han  barer  sig.  Pine- 
død, nok!  Eller  troer  han  maaske,  at  den  Kunst  at 
kunne  komponere  flyver  En  ind  i  Munden  som  en 
stegt  Due,  inden  man  har  studeret  Kontrapunkten  og 
Generalbassen?"  Baggesen  apostroferes:  „Spring  Du 
engang  af  din  Nurnberger-Kjephest  og  probeer,  hvad 
det  vil  sige  at  kjøre  med  Sex!  Der  gj ælder  det  at 
holde  Tømmerne  stramme  og  at  kunne  bruge  Pidsken 
med  Frihed  og  Sikkerhed."  Jens  Baggesen  var  nu 
o'anske  vist,  set  fra  sin  Karikatur-Side  —  ethvert 
Menneskes  Liv  vakler  stedse  mellem  sit  Ideal  og  sin 
Karikatur,  har  man  med  Rette  bemærket  —  ikke 
fri  for  at  være  noget  af  en  „Vindhas"  og  endnu  mere 
af  en  „Pigernes  Jens",  og  han  red  ikke  sjelden  en 
Kjephest,  af  hvilke  Heste  han  (som  han  selv  erklærer  i 
et  Brev  fra  Slutningen  af  forrige  Aarhundrede)  havde 
„et  herligt  Stutteri".  Baggesen  formaaede  visselig 
ikke  (hvad  han  jo  ogsaa  indrømmede  i  sit  Rimbrev) 

at  skrive  et  Lystspil  som  „Aladdin",  i  Anledning  af 
h\41ket  Oehlenschlåger  her,  som  i  Svaret  til  Baggesen, 
med  Føie  gjør  gj ældende,  at  der  kræves  Mer  end 
umiddelbar  Begeistring  til  at  komponere  et  saadant 
Værk,  om  det  end  var  i  friere  dramatisk  Form  — 
eller  en  Tragedie  som  den  nylig  endte  „Baldnr  hin 
gode",  hvis  sexføddede  Jamber  Oehlenschlåger  aaben- 
bart  sigter  til  i  Udtrykket  „at  kjøre  med  Sex".  Men 
Uge  sandt  bliver  det,  at  Baggesen  —  hvis  filosofiske 
Studier  Danmark  i  det  Hele  taget  og  Oehlenschlåger 
specielt  aldeles  ikke  kj endte  til  —  var  en  mere  stræ- 
bende, perfektibel,  reflekterende  Aand  end  Oehlen- 
schlåger. Denne  gjennemgik  vel  i  sin  Ungdom  en 
levende  Udvikling,  der  syntes  at  forjætte  uendelig 
Fremgang,  selv  i  Reflexion,  som  dog  ikke  var  hans 
stærke  Side  —  man  erindre  blot  den  fortræffelige 
Fortale  til  „Nordiske  Digte"  (hvori  „Hakon  Jarl"  og 
„Baldur  hin  gode"  samt  „ Thors Reise  til  Jothunheim" 
stod)  fra  samme  Aar  som  Replikken  til  Baggesen  og 
Brevet  til  Fru  Rahbek.  Men  han  slog  sig  desværre 
kun  altfor  snart  og  altfor  meget  til  Ro  og  hengav  sig 
med  vel  stor  Sangvinitet  og  Grodmodighed  i  Til- 
stand istedetfor  kraftigt  at  udvikle  sig  videre  ved 
ufortrøden  dristig  Stræben.  Og  denne  Tilstand  var 
tilmed  under  den  patriarkalske  Frederik  den  Sjette  i 
det  lille,  afsides,  efter  Krigsaarene  forkomne  Dan- 
mark i  Restaurationsperiodens  søvndyssende  Luft  en 
ikke  meget  ønskelig  Stilstand  og  oftere  en  afgjort 
Tilbagegang.  Den  sidste ,  større  IDel  af  Digterens 
Liv  er  unegtelig  et  Bevis  for,  at  Baggesens  Syn  paa 
ham  som  en  sorgløs  Aladdin  i  alt  Yæsenligt  var  rig- 
tigt, og  at  Noureddins  saa  ilde  optagne  „Yarselsang" 

ikke  savnede  Grund.  Man  kunde  fristes  til  at  an- 
vende Herrens  Ord  i  Prologen  i  Himlen  foran  G-oethes 
„Faust"  paa  Oehlenschlager  og  Baggesen: 

„Des  Menschen  Thåtigkeit  kann  alzu  leicht  ersclilaffen, 

er  liebt  sicli  bald  die  unbedingte  Ruh; 

drum  geb'  ich  gem  ihm  den  Gesellen  zu, 

der  reizt  und  wirkt  und  muss  als  Teufel  schaffen". 

Og  en  aandfuld  Læser  af  Baggesens  senere  Pole- 
mik mod  Oehlenschlåger  vil  vel  ogsaa  være  tilbøielig 
til  at  dele  Herrens  Mening  sammesteds : 

„Von  allen  Geistern,  die  verneinen, 

ist  mir  der  Schalk  am  Wenigsten  zur  Last". 

Det  hedder  videre  i  Brevet  til  Fru  Rahbek  om 
Baggesen  med  et  Genrebillede ,  hentet  fra  Oehlen- 
schlagers  Barndomsliv  paa  Frederiksberg,  hvor  den 
lille  Adam  oftere  om  Vinteren  bandt  sin  Slæde  til 
Bøndervognene:  „Der  løber  han  som  en  Gadedreng- 
og  binder  sin  Slæde  bag  i  Apollo-A^ognen.  Det  gaaer ! 
Hei,  vil  Du  gaae !  Saa  slentrer  den  til  høire,  saa  til 
venstre  Side,  snart  langsomt,  snart  høitravende,  indtil 
endelig  Kudsken  slaaer  bag,  eller  Seilgarnstraaden 
brister  —  og  Vognen  kjører  bort,  og  min  gode  Løm- 
mel ligger  i  Sne  til  op  over  Ørene."  Brevet  ved- 
bhver:  „Somme  Mennesker  komme  til  Verden  med 
et  hurtigt  Anlæg  til  Modenhed,  andre  med  en  med- 
født, evigvarende  Umodenhed.  Af  det  sidste  Slags  er 
denne  Jens.  Han  er  og  bliver  en  umoden  Digter  og 
staaer  i  denne  Henseende  langt  under  mange,  som 
forresten  have  mindre  Talent  end  han.  Jeg  kjender 
ikke  et  Stykke  af  ham,  hvori  Tonen  er  fuldkommen 
vedligeholdt,    som    den  burde  være.    Han  deiser  fra 

det  Ene  til  det  Andet.  Skal  han  være  djærv-naiv, 
saa  bliver  han  pludselig  fin-galant;  skal  han  være  ga- 
lant, saa  giver  han  sig  pludselig  til  at  filosofere  eller 
politisere.  Skal  han  være  vittig,  saa  bliver  han  al- 
vorlig; skal  han  være  alvorhg,  saa  spøger  han.  Han 
er  den  i  Menneskegestalt  personificerede  Eumfordske 
Sui^pe^),  der  rigtignok  skal  være  meget  nærende, 
men  som  jeg  sku  dog  ikke  gider  ædt.  Kartoflerne  er 
hos  ham :  Borger-Iver,  Ærterne :  Filosofi  (derfor  filo- 
soferer han  som  en  Ærtekj ælling) ,  Gulerødderne : 
Fantasi,  Fiesket,  som  er  det  Bedste :  Vittighed.  Paa 
denne  Maade  bespiser  han  ofte,  ligesom  vor  Herre 
Jesus,  5000  Mand  med  5  Bj-gbrød  og  2  smaa  Fiske; 
men  jeg  troer  ikke,  der  bliver  saa  mange  Levninger 
tilovers,  naar  man  har  spist."  Disse  bittre  Bemærk- 
ninger —  der  staae  i  øiensynlig  Modstrid  med  Aner- 
kj endelsen  af  Baggesen  i  det  trvkte  Gjenmæle  som 
„en  ædel  beslægtet  skjøn  K'atur'-  —  indeholde  vel 
ikke  saa  ganske  lidet  Træffende,  men  miskjende  dog 
aabenbart  det  humoristisk  Brudte  og  Blandede,  der 
ikke  er  mindre  berettiget  end  det  mere  Objektive, 
som  Oehlenschlåger  i  sin  egen  Interesse  forherligede 
paa  det  Subjektives  Bekostning  i  Fortalen  til  „Poe- 
tiske Ski'ifter".  I  sit  romantiske  Ungdomssværmeri 
havde  Oehlenschlåger  overhovedet  (som  man  blandt 
Andet  kan  se  af  Maaden,  hvorpaa  han  omtaler  Hol- 
berg, og  tildels  af  hans  egne  komiske  Præstationer) 
ikke  det  rette  Syn  paa  det  Komiske.  Baggesens  nj- 
hg  udkomne  „Skjemtsomme  Rimbreve",  hvori  „Nou- 
reddin  til  Aladdin"  fandtes,    kmme    godt    staae    for 


')  Et  billigt  Fødemiddel  tor  Fattige. 

Skud,  Og  de  bedste  af  dem  have  et  uforgængeligt  Liv 
i  vor  Literatur.  Efterat  Oelilensclilåger  i  sit  Brev 
saaledes  har  talt  sig  varm,  betænker  han  sig  ikke 
paa  at  sige,  at  Thaarup  staaer  langt  over  Baggesen, 
hvis  Aand  er  „Løgn  og  Affektation",  ligesom  Oehlen- 
schlager  samme  Aar  i  et  Brev  til  H.  C.  Ørsted  holder 
Rahbek  for  en  bedre  Æsthetiker  end  Steffens ,  til 
hvem  den  opbrusende  Aladdin,  som  var  ifærd  med  at 
gjøre  Front  mod  det  Nye  ikke  mindre  end  mod  det 
Gramle ,  jo  ogsaa  var  kommet  i  spændt  Forhold. 
Brevet  til  Fru  Rahbek  fortsætter:  „Og  nu  vor  Bag- 
gesen! Du  milde  Himmel!  Tingene  rende  af  med 
ham,  istedetfor  at  han  skulde  løbe  af  med  Tingene. 
Og  han  vilde  gnide  Kobberrust ! "  Der  hentydes  her 
til  Baggesens  Ord: 

„Stig  op,  stig  op, 

høit,  høiere,  til  Bjerget,  til  dets  Top! 

Der  sæt  Dig,  Lykkelige!  ved  min  Side; 

og  jeg,  som  ikke  Lampen  har,  men  veed 

om  Lampens  Brug  og  Lampens  Aand  Besked, 

vil  lære  Dig  dens  Kobberrust  at  gnide!" 

Brevet  vedbliver:  „Ja,  jeg  har  rigtignok  før  set 
Kobbertøi  poleres  med  en  Trippelse  af  stødte  Mur- 
sten og  raadne  Citroner.  Æbleskivepanderne  og 
Bouillonskjedlerne  i  Sofies  Kobber-Kjøkken  kan  han 
maaske  skure,  men  „Aladdin"  skal  Monsiøren  smukt 
holde  sin  Xæse  fra.  Han  har  lært  af  Yoss  at  gjøre 
regelmæssige  Hexametre ;  og  nu  troer  han,  at  Hexa- 
meter  og  Hexeri  er  Et  og  det  Samme,  fordi  de  begge 
begynde  med  Hex.  Forresten  er  han  hverken  trængt 
ind  i  det  danske  eller  det  tydske  Sprogs  sande  Genius. 
At  file  og  runde  og  pynte  paa  Klingklang  er  endnu 

langtfra  ikke  at  skrive  et  sonort,  kjærnefuklt  Sprog. 
Digtets  Politur  maa  fremarbeides  af  Materien  selv 
som  af  en  Guldplade;  der  hører  ikke  megen  Kunst 
til  at  giassere  Potteskaar."  I  Modsætning  til  denne 
Filippika  mod  en  af  vore  største  Sprogkunstnere  paa- 
skjønnede  N".  F.  S.  Grundtvig,  som  dog  ikke  kan 
mistænkes  for  Form-Kultus,  etPar  Aar  efter,  „Skjemt- 
somme  Kimbreve",  fordi  der  ,,ei  findes  Noget  i  dansk 
Maal  saa  rundt,  let  og  flydende".  Oehlensclilagers 
Spydighed  om  Baggesens  Kjøkkenskriveri  hos  Sofie 
Ørsted  er  det  vel  værd  at  lægge  Mærke  til.  Den 
røber  Jalusi,  ligesom  et  Oehlenschlågersk  Rimbrev 
til  Søsteren  fra  Marts  1808,  Slutningen  af  Digterens 
Pariserophold,  der  begynder: 

„Min  søde  Søster,  lille  Mo'erl 

da  mine  tvende  Prosabreve 

til  Dato  ubesvarte  bleve, 

saa  raaa  vel  troe  din  arme  Bro'er, 

at  Du  til  slige  Ereve  tier 

og  svarer  kun  paa  Rimerier  — 

at  Rimerier  bli'er  besvart, 

har  Baggesen  mig  aabenbart-'. 

Baggesens  Forhold  til  Sofie  Ørsted  har  over- 
hovedet vistnok  ingenlunde  bidraget  til  at  udjævne 
Kløften  mellem  de  to  Digtere,  især  da  dette  Forhold 
ikke  gik  Ram  forbi  i  vor  Hovedstad,  hvad  der,  blandt 
Andet,  synes  at  fremgaae  af  nogle  (utrykte)  Yttringer 
om  Sander  i  et  Oehlenschlågersk  Brev  til  H.  C.  Ør- 
sted fra  Februar  1808:  „Hvad  er  det  for  Epigrammer, 
han  har  ladet  trykke  for  Venner,  hvori  selv  Sofie 
skal  være  antydet?"  I  det  samme  Brev  lyde  nogle 
andre  (ligeledes  utrykte)  Yttringer:  „Det  vilde 
græmme    mio;   usio'eliort,    hvis    min  Søster   for   nær- 

værende  Tid  fandt  det  interessantere  og  vigtigere  at 
svare  Baggesen  end  hendes  Broder".  Oehlenschlagers 
Hjerteudgjdelse  til  Fru  Ealibek  fra  Februar  1807 
ender  med  følgende  Udtalelser  om  Baggesen:  „Netop 
denne  Svæven  og  Svaien  og  Springen  har  gjort  ham 
det  umuligt  at  skrive  noget  Drama,  hvori  slige  Ex- 
cesser allertydeligst  hevne  sig.  „Holger  Danske"  og 
„Erik  Eiegod"  ere  hverken  danske  eller  gode,  mindre 
eiegode.  Dog  hvo  kunde  have  Noget  imod  den 
underlige  Person  paa  sin  Kjephest?  Hans  Bøielighed, 
hans  Luner,  hans  Indfald  og  undertiden  hans  Sirlig- 
hed fortjene  vel  Opmærksomhed  og  Bifald;  men 
naar  den  gale  Krabat  vil  gjøre  sig  til  en  Biedermand 
og  betragte  mig  som  en  haabefuld  Yngling,  saa  kan 
han  ikke  fortryde  paa,  at  jeg  offenhg  læser  ham 
Texten  paa  en  billig  og  besindig  og  i  et  privat  Brev 
paa  en  overgiven,  djærv  Maade."  Der  er  ingen  An- 
ledning til  at  dvæle  længere  ved  denne  sidste  Maade  at 
læse  sin  Modstander  Texten  paa,  da  den,  trods  sin  del- 
vise Berettigelse,  er  ikke  hdet  ensidig,  lidenskabelig, 
bitter  og  tildels  barnagtig. 

I  det  i  Marts  1807  udkomne  Arbeide  „Grj engan- 
geren og  han  selv  eller  Baggesen  over  Baggesen", 
hvori  Digteren  vendte  sig  mod  den  ældre  Tid  og  sig 
selv  som  Participant  i  den,  spiller  naturligvis  Oeh- 
lenschlåger,  det  Nyes  poetiske  Hovedrepræsentant 
herhjemme,  ingen  ringe  Rolle.  „Min  Gj enganger  og 
jeg  selv",  den  Samtale,  som  udgjør  det  egenlige 
Yærk,  har  ogsaa  et  Motto,  der  tydeligt  nok  alluderer 
til  vor  Digtekunsts  Frelser  i  dette  Aarhundredes  Be- 
gyndelse,  nemlig  Døberen  Johannes'  Ord:  „Jeg- 
døber  med  Vand;  men  han  stod  midt  iblandt  Eder, 

den  I  ikke  kjende !"  Digtningen  begynder  betegnende 
udenfor  Vesterport,  hvor  den  poetiske  Reformators 
Vugge  stod.  „Jeg  selv,  den  sande  Baggesen",  elsker 
meget  Frederiksberg, 

„— maaske  fordi  det  høiuer 

sig  over  Kjøbenhavn  og  alt  hvad  rundtomkring 
man  i  en  uafselig*)  Omkreds  øiner". 

Grj engangeren ,  „den  ægte  pure  danske  Del'-  af 
Baggesen,  udbryder : 

„ —  Skjøndt  jeg  Aladdins*)  Forfatter  høilig  agter 

og  elsker  som  mig  selv,  endskjøndt  Vaulundurs  Bog 

jeg  som  en  runet  Bautasten  betragter 

og  gyser  ved  at  stirre  paa  —  saa  dog 

i  næsten  hvert  et  stort  og  lille  Stykke, 

han  i  sin  Overgivenhed  lod  trykke, 

mens  et  uværdigt  Mønster  ham  bedrog, 

erkj ender  jeg  hans  underlige  Fagter 

og  altfor  meget  Saxisk  i  hans  Sprog, 

forvisset,  at  han  selv  engang  foragter, 

hvorefter  han  engang  for  meget  jog-'. 

I  sit  Svar  paa  Abrahamsons  Recension  af  ..Nor- 
diske Digte"  bemærkede  Oehlenschlåger  i  Anledning 
af  de  sidstanførte  Ord,  hvori  der  med  „Saxisk"  aaben- 
bart  hentydes  til  Steffens:  „ISTaar  den  lunefulde  Bag- 
gesen i  et  Skolemesterlune,  med  flere  underlige  Ting, 
bebreider  mig  for  meget  Saxisk  i  mit  Sprog,  da  er 
dette  en  Underlighed,  der  bør  tilgives  den  humo- 
ristiske Digter,  hvis  Humor  i  et  selvkj  ærligt  Øiebhk 
drev  ham  til  med  Bjælker  i  sit  eget  at  se  Skjæver  i 
sine  Brødres  Øine".    Ligeoverfor  Abrahamson,    der 


')  uoverskuelig  („unabsehbar"). 

^)  Aladdin   skauderes    oftere    af  Baggesen    med  Tonen  paa  første 
Stavelse. 

ogsaa  bebreidede  Oehlenschlåger  Germanismer,  hæv- 
der denne  med  Føie ,  at  hans  SjDrog  i  det  Hele  taget 
smager  af  Kilden  og  Kjærnen,  idet  han  siger:  „Jeg 
har  med  alvorligt  Studium  og  sand  Kjærlighed  flere 
Aar  fordybet  mig  længer  ind  i  vort  literære  Ægypten 
for  at  finde  Kilden  til  Sprogets  Mlflod,  end  det  af 
Konsorter  længe  har  været  brugeligt;  og  jeg  troer, 
heller  ingen  Billig,  som  veed,  hvad  der  var  gjort  før 
mig,  og  hvad  jeg  har  gjort,  vil  kunne  sige,  at  jeg  er 
kommen  tilbage  uden  Udbytte."  At  Oehlenschlåger 
iøvrigt  under  den  stærke  tydske  Paavirkning,  om 
han  end  gjenfødte  vort  Sprog,  ikke  holdt  sig  til- 
strækkeligt fri  for  Germanismer,  er  vistnok;  men 
naar  Baggesen  foreholder  ham  det,  ligner  det  rigtig- 
nok Tale  om  Strikken  i  hængt  Mands  Hus.  Med 
Hensyn  til  Gj  engangerens  —  forresten  unegtelig 
overdrevne  —  Udtryk  om  „et  uværdigt  Mønster"  og 
„underlige  Fagter"  samt  Forvisningen  om,  at  Oeh- 
lenschlåger engang  vil  foragte  det,  hvorefter  han  jog 
for  meget,  er  der  Grund  til  atter  at  minde  om,  at 
Baggesen  her  ikke  saae  feil,  og  at  Oehlenschlåger  alt 
var  ifærd  med  at  gjøre  disse  Ord  til  Sandhed. 

Gj  engangeren  foreslaaer  at  gaae  ind  i  Sønder- 
marken; og  „Jeg  selv"  henviser  ham  om  Nøglen  til 
Oehlenschlågers  Fader,  som  veed,  „jeg  holder  af  hans 
Søn".  Gjengangeren  løber  saa  ind  til  den  gamle 
Slotsforvalterfuldmægtig  og  hilser  fra  Baggesen  om 
Nøglen.  Efterat  de  Samtalende  ere  komne  ind  i 
Søndermarken,  udbryder  Gjengangeren  i  Anledning 
af  Jeg  selv's  Forhold  til  den  nye  tydske  Eomantik  og 
dens  danske  Neofyt: 

„Du  synes  overalt,  om  jeg  tør  sige 

min  Mening  ganske  ligefrem, 

den  tydske  ny  Maneer  for  meget  at  bekrige 

hos  os  saavelsom  udenfor  vort  Hjem. 

Jeg  selv,  saa  dansk  jeg  er  i  Tonen  og  i  Sproget 

og  langt  fra  spansk  og  anden  Sydlighed, 

bekj ender,  at  jeg  helder  noget 

til  denne  ny  Maneer  og  blues  ei  derved.'- 

Han  siger  senere: 

„Naar  galt  skal  være,  heller  Haseri, 

som  aldrig  hørtes  før,  med  Tralleralleralle! 

end  nok  saa  sund  Forstand  og  Prækener,  som  Alle 

tilforn  har  hørt  i  vores  Poesi". 

Hertil  svarer  „Jeg  selv"  : 


for  pur 

Kultur  — 

naar  galt  skal  være!     Men  alvorlig  talt, 

hvor  staaer  det  skrevet,  det  skal  være  galt?" 

Der  standses  ved  „det  norske  Hus",  hvor  „Jeg 
selv"  docerer,  at  Geni  ikke  tilfredsstiller  i  vor  Tids- 
alders Poesi, 

„hvis  ikke  fuldelig  ved  Kunst  erstattes, 

hvad  der  af  Hedenolds  Vidundermørke  fattes". 

Det  er  Digterens  Dom, 

„som  ingen  Bersærkgang  af  Sprogets  Riser 
i  Gjenfærdskrøniker  og  Hexeviser 
med  alle  Stød  i  Luften  støder  om, 
fordi  det  er  Fornuftens". 

Det  aandfulde  Værk,  som  uimodsigelig  er  et  af 
Baggesens  ypperligste  Arbeider  og  et  af  vor  Litera- 
turs  herligste  Klenodier,  ender  med  ædel  Begeistring : 

„Det  er  for  Musen,  ingen  Fraadser  ægter, 

og  som  hver  Dranker  Haand  og  Hjerte  nægter, 

for  Hakons  Moder  og  for  Odins  Viv, 

til  hvem  de  beilede  —  for  Tidsfordriv, 

det  er  for  hendes  Ære,  Sangens  Liv, 

for  Kunstens  og  for  Sprogets  Sag  jeg  fægter, 

med  hvis  Formuenhed  i  Sus  og  Dus 

de,  mens  Odysseus  borte  var  og  Sønnen 

i  Opvæxt,  holdt  saa  skjændeligen  Hus." 

Ved  Fraadseren  sigtes  upaatvivlelig  til  Pavels, 
der,  efter  sin  egen  Tilstaaelse  (i  „Autobiografi"  og 
„Dagbogs-Optegnelser"),  satte  vel  stor  Pris  paa 
Bordets  Glæder,  og  ved  Drankeren  til  Rahbek,  som 
Baggesen  en  halv  Snes  Aar  iforveien  i  et  Digt  —  for- 
resten ikke  med  Rette  —  havde  kaldt  „Mester- 
drikker".  Ved  Hakons  Moder  og  Odins  Viv  tænkes 
der  aabenbart  paa  Oehlenschlågers  Tragedie  „Hakon 
Jarl"  og  Baggesens  episke  Digtning  „Odin" ,  af 
hvilken  sidste  der  i  Foraaret  1807  leveredes  en  Be- 
gyndelse i  Jamber  og  en  i  Hexametre  i  „Nye 
blandede  Digte".  Odysseus  er  naturligvis  den  vidt 
omtumlede  Baggesen  og  Sønnen  i  Opvæxt  den  unge 
Oehlenschliiger. 

Slutningsordene  af  „Gj  en  ganger  en"  lyde: 

*  „Nu  svæver  over  Hov'det  deres  Dom! 

Odysseus,  som  de  frækt  med  Vinen  overstænkte, 

fordi  de  ham  en  gammel  Betler  tænkte, 

foryng't,  i  al  sin  Kraft  tilbagekom. 

Vor  Dialog  er  blot  en  Kamp  for  Spøg,  der  fælder 

Antinoos  til  Prøve.     Ve  dem,  ve, 

naar  jeg  slaaer  Hammen  op  og  holder  op  at  le, 

naar  hele  Sværmen  det  for  Alvor  gjælder, 

hvis  de  mig  tirre  til  det  sidste  store  Slag, 

hvor  sig  Telemakos  vil  med  min  Harm  forene, 

tilskyndet  af  vor  Nordias  Athene, 

for  at  fuldende  deres  Dommedag!" 

Hvorledes  Oehlenschlåger  opfattede  „Gj engan- 
geren"   kan   man   se  af  Brøndsteds  endnu  bevarede 

Reise-Dagbog  fra  denne  Tid.  Det  hedder  nemlig 
deri:  „Jeg  har  oftere  havt  Forhandling  med  Oeh- 
lenschlager  desangaaende.  Vi  ere  enige  om,  at  „Grjen- 
gangeren"  er  i  Grunden  et  af  Baggesens  bedste  Pro- 
dukter". Men  at  Oehlenschlåger  skulde  forene  sig 
med  Baggesen  i  Kampen  mod  den  gamle  Skole,  var  dog 
en  af  den  illusionsrige  Gj  engangers  største  Illusioner. 
I  Foraaret  1807  udkom  Baggesens  „Nye  blandede 
Digte",  der  sluttede  med  „Til  Digteren  Adam  Oeh- 
lenschlåger i  Anledning  af  hans  Svar  paa  mit  Rimbrev 
Xoureddin  til  Aladdin".  Baggesen  har  ugjerne  i 
„Gj engangeren  og  han  selv"  nedladt  sig  fra  den 
Ætherluft ,  hvori  han ,  stirrende  mod  Solen ,  om- 
svævede den  vestre  Tind  af  Digterbjerget  —  altsaa 
den  dalende  Sols  Side  —  medens  Oehlenschlåger  fløi 
om  den  østre  —  altsaa  den  stigende  Sols  Side  — ;  men 
den  Gudinde,  begge  Digterne  tilbede,  Nordia,  bød' 
det,  da  hun  frygtede  tilsidst  i  Oehlenschlågers  Fra- 
værelse at  synes  strafværdig,  hvis  Ingen  tolkede 
hendes  Mening.  Nu  opsvinger  Baggesen  sig  atter  i 
den  Luft,  som  toner  af  Oehlenschlågers  Vingeslag. 
Aladdins  Svar  paa  den  „med  Alvor  blandte  lette 
Spøg"  gjenkaldte  ham  det  hele  Trylleri,  hvormed 
„Hakon  Jarl"  berusede  ham,  og  viste  ham  Oehlen- 
schlågers Modenhed  og  Manddom  i  dens  fulde  Glands. 
Uagtet  den  Bitterhed,  Baggesen  umuligt  kunde  und- 
lade at  finde  i  Oehlenschlågers  Replik,  der  tog  vel 
tungt  paa  det  aandfulde  Rimbrev,  der  (efter  Alad- 
dins eget  Udtryk),  flagrede  „let,  lig  Sommerfuglen, 
om  sin  Gjenstand",  har  han  altsaa  dog  saa  megen 
Aandsoverlegenhed  og  Selvbeherskelse,  at  han  for- 
maaer  at  yde  Svaret  Anerkj endelse.  Baggesen  hævder 

med  Grund  den  varme  Hyldest  i  sit  Rimbrev .  idet 
han  gjør  gjældende,  at  han  ikke  blot  fremhævede 
Digterbroderens  Naturbegavelse,  men  ogsaa  hans 
FremskiMt;  og  han  polemiserer  ligeledes  med  Føie 
mod  Oehlenschlågers  Udhæven  af  det  moralske  Ele- 
ment hos  Noureddin.    Digtet  ender  bevæget : 

,, „Haand  paa  Værket  lagt!" 

Du  raaber  og,  idet  Du  springer  kjæk  forbi 

min  rakte  Haand,  jeg  taber  Dig  af  Sigte 

høit  over  mig  i  Luften.     Hakon!  Hakon! 

Han  hører  kun  min  Varselsang,  men  ikke 

min  Broderstemme!  —  Vel,  saa  hører  nu 

mit  Hjertes  høie  Raab,  I  Guder!  hører 

min  faderlige  Bøn!     Og  Du,  som  høit 

(blandt  Alle  lydeligst)  ham  kaldte,  Du, 

som  kaldte  Goethe.  Sofokles  og  Shakesjjeare! 

hør.  hvad  af  ingen  Digters  Hjerte  steg 

saa  brændende  for  nogen  anden  Digter: 

Vogt  ham  for  Fald!     Han  ene  falde  kan 

ved  Overflyven  af  sig  selv,  ved  altfor  kjæk 

at  ville  Mer  end  hans,  Mer  end  det  Meste. 

Indgiv  ham  mindre  Tillid  til  sin  mindre 

og  større  til  sin  større  Kraft  —  den  største 

blev  hans!     Paa  Banen,  han  har  valgt,  jeg  aldrig 

vil  naae  ham;  thi  til  dennes  Tvillingtop 

opløfter  ene  Tvillingvingen,  som 

i  Vuggen  alt  af  Barnets  Haand  og  Fod 

frempipped  i  dramatisk  Dobbeltleg. 

O.  lad  ham  ei  miskjende  denne  Kraft, 

som  brød  i  Shakespeare  ud  til  Kunstens  største  Gran 

paa  sin  Tidsalders  Dovre!  lad  den  hellig-høi 

som  hin  og  underfuld,  men  mere  rund  — 

en  Tempelkuppel  mod  et  Kirkespir  — 

udbryde  paa  vor  Nutids  Libanon 

som  Melpomenes  største  Ceder!     Storm 

og  Torden,  Livets  Uveir  skaane 

dens  høitidsfulde  Krone!     Hjertets  Saar 

ei  nage  Marven  i  dens  Stamme!     Savn 

af  Livets  Nødtørft  aldrig  bore  sig 

ind  i  dens  stærke  Rødder!     Engang  frisk 

og  lykkelig,  ei  blot  af  Musen,  men 


I  PAKIS.  273 

af  Skjebnen  blidt  og  huldeligen  tilsmilt, 
se  Dannemark  sin  Digter,  før  omsonst 
dets  spildte  Taarer  kalde  ham  tilbage!" 

Ingen  Uhildet  kan  uden  dyb  Bevægelse  læse 
disse  Slutningsord  af  den  paa  mange  Maader ,  rigtig- 
nok ikke  uden  egen  Skyld,  af  Livet  haardt  med- 
tagne ældre  Sanger,  der  aabenbart  indrømmer,  at 
han  aldrig  vil  naae  den  yngre  Digterbroder;  og  ingen 
Uhildet  kan  uden  sørgmodig  Studsen  over  Forblin- 
delsens Magt  selv  over  en  ædel  Natur  høre  H.  C.  Ør- 
sted i  Efteraaret  1807  erklære,  at  Baggesens  Forhold 
til  Oehlenschlåger  er  „en  virkelig  I»[oureddins". 
Fremtiden  viste,  at  der  var  god  Grrund  til  at  anraabe 
Digternes  Fader  i  Anledning  af  Oehlenschlåger: 
„Vogt  ham  for  Fald!"  og  Hgeledes  til  Bønnen:  „Ind- 
giv ham  mindre  TilHd  til  sin  mindre  Kraft ! "  Oehlen- 
schlågers  Dalen,  der  især  lagde  sig  for  Dagen,  da  han 
efter  Hjemkomsten  vovede  sig  til  det  Mindre  og 
skrev  Syngespil,  Konversationsstykker  o.  s.  v. ,  frem- 
kaldte jo  den  Baggesenske  Feide. 

Et  Par  Smaadigte,  der  først  tryktes  i  Baggesens 
sidste  Bog  „Rosenblade  med  et  Par  Torne"  umiddel- 
bart før  Digterens  definitive  Bortreise  fra  Fædre- 
landet 1820,  men  stamme  fra  denne  Tid,  bidrage  til 
yderligere  at  oplyse  Baggesens  Stemning  lige  overfor 
Oehlenschlåger.  Det  ene  hedder  „Den  trufne  Centaur 
til  sin  Lærhng";  det  andet,  „Frederiksbergs  Slot", 
danner  et  Pendant  til  Oehlenschlågers  „Korsør"  og 
ender: 

„Ja,  det  er  Danmarks  skjønneste  Slot,  trods  alle  dets  Smaafeil! 
Hvad  er  mod  det  vel  Korsørs,  ak,  hvor  jeg  Stakkel  blev  født? 
Dette  beboes  af  et  Hof,  mit  faldende  næsten  af  Ingen ; 

18 

dette  sig  hæver  i  Sky,  hint  er  beskvulpet  af  Vand. 
Nær  Krigsskibenes  taarnede  Stad  ved  Sundet  er  dette, 
nær  Postsmakkernes  By  ligger  ved  Beltet  kun  hint. 

Afstand!  skulde  Du  være  saa  stor  fra  Sanger  til  Sanger, 
som  mellem  Slot  Du  og  Slot  findes?  Hvad  veed  jeg?  Maaske! 
Stort  er  just  ikke  mit  Haab.     Jeg  veed  slet  Intet  som  Digter; 
og  hvad  jeg  troer  om  mig  selv.  Gud!  er  uendelig  lidt." 

Henimod  Enden  af  Juli  1807  ankom  Baggesen 
igjen  til  sit  Landsted  i  Marly  i  Nærheden  af  Paris, 
efterat  han  under  Slutningen  af  sit  Ophold  i  vor 
Hovedstad  havde  været  sammen  med  Steffens,  der, 
da  Universitetet  i  Halle  ophævedes  efter  Slaget  ved 
Jena,  opholdt  sig  nogle  Dage  i  Kjøbenhavn.  Alt  i 
Begyndelsen  af  næste  Maaned  ilede  Noureddin  til 
Aladdin,  der  boede  i  sj^^ende  Etage  i  et  Hotel  lige- 
overfor Tuilerierne.  Oehlenschlager  modtog  Bag- 
gesen med  et  koldt:  „Goddag,  Hr.  Professor  Bag- 
gesen!" Men  Baggesen  raabte  grædende:  „Ikke  saa- 
ledes!  Du!  Du!"  trykkede  Digterbroderen  i  sine 
Arme  og  vædede  hans  Ansigt  med  sine  Taarer,  idet 
han  gjentagne  Grange  kyssede  ham.  Den  letbevæge- 
lige Oehlenschlager  var  vunden. 

En  Aften  silde  var  Baggesen  hos  Oehlenschlager ; 
og  den  fortræffehge  Improvisator  blev  ved  at  for- 
tælle, indtil  Klokken  var  saa  mange,  at  han  nødven- 
digvis maatte  blive  Natten  over.  De  to  Poeter  stu- 
vede sig  saa  sammen  i  Oehlenschlågers  Seng  og  laa 
den  halve  Nat  og  talede  paa  Eim  med  hinanden,  ind- 
til de,  dødstrætte,  slumrede  ind. 

Oehlenschlager  besøgte  Baggesen  i  Marly  paa 
hans  nydehge  Landsted  —  der  forresten  voldte  Emi- 
granten ikke  saa  ganske  faa  og  smaae  Sorger  — ;  og 
Aladdin  og  Noureddin  stode  broderhgt  ved  hinandens 

Side  paa  Altanen,  hvorfra  man  skuede  vidt  ud  over 
det  frugtbare  Land,  og  i  Rimbrevforfatterens  smukke 
Arbeidsstue,  hvor  et  Prospekt  af  Øresund  hang  over 
Skrivebordet  og  førte  Tanken  tilbage  til  det  fælles 
Fødeland. 

I  November  skrev  Baggesen  til  den  gamle  Oeh- 
lenschlager  paa  Frederiksberg,  hvor  den  Expatrierede 
nyhg  havde  tilbragt  lykkehge  Timer  med  Sofie  Ør- 
sted, som  han  ikke  ophørte  at  tænke  paa  i  Udlændig- 
heden: „Din  Adams  Hjerte  troer  jeg  at  være  kommet 
nærmere ,  end  han  maaske  selv  drømmer  om.  Vi 
have  levet  meget  og  meget  inderligt,  fortroligt  og 
barnUgt  sammen.  Sofie  spaaede  rigtigt  —  og  det  var 
nærved ,  at  vi  for  bestandigt  vare  blevne  adskilte. 
Men  just  en  saadan  blodig  Krisis  var  nødvendig;  og 
Adam  bemærkede  rigtigt,  at  intet  Venskab  paa 
Jorden  kan  modnes  til  Fuldkommenhed  uden  fore- 
gaaende  Misforstaaelse  i  høieste  Glrad ,  voldsom  Ry- 
stelse af  begge  for  hinanden  hemmeligen,  men  endnu 
ikke  lydeligen  stemte  Hjerter." 

De  Danske  i  Paris  maatte  nødvendigvis  i  forhøiet 
Grad  føle  sig  som  Brødre  efter  Kjøbenhavns  rædsels- 
fulde Bombardement  af  Englænderne  i  September, 
hvorved  den  skjønne  store  Graard,  som  Oehlen- 
schlågers  tilkommende  Svigerfader  eiede  paa  Nørre- 
gade, lagdes  i  Aske,  og  Baggesens  Søn  August  havde 
svævet  i  Fare ,  da  en  Bombe  sprang  i  Stuen  hos  Far- 
broderen, i  hvis  Hus  han  var,  medens  Baggesens 
Værker  brændte  hos  Forlæggeren.  Kort  efter  Bom- 
bardementet skrev  Sofie  Ørsted  til  Baggesen:  „Hils 
min  elskede  Broder  tusinde  Gange !  Min  Glæde  over, 
at  Du  og  han  ere  enige,  kan  jeg  ikke  beskrive.    Gud 

18* 

i  Himlen  velsigne  Eder  og  bevare  Eder!"  Den  sidste 
Oktober  sendte  den  gamle  OeMenschlager  et  Brev  til 
Baggesen,  som  denne  versificerede  i  den  poetiske 
Epistel  „Vor  Frues  Fald"  ,  der  tilstilledes  Adam  i 
lians  „høie  himmelske  Logis",  hans  „franske  Lid- 
skjalf",  med  den  Erklæring: 

„Jeg  længes inderlig 

min  Broder  Bragur!  efter  Dig; 
og,  trods  den  Virak  Dig  indhyller, 
og  som  man  for  at  holde  ud 
som  Du  maa  være  halv  en  Gud, 
den  Tanke  stedse  mig  fortryller: 
deroppe,  hvor  Du  boer,  at  staae". 

Som  Svar  paa  den  gamle  Oehlenschlågers  Skri- 
velse forfattede  Baggesen  det  store  Kimbrev  „Den 
vakte  Knud  eller  Bombardementets  nmlige  Følger", 
hvori  Digteren  udbryder : 

,.Er  Du  desuden  ikke  min, 

ja  selv  endogsaa,  som  det  lader, 

en  meget  større  Digters  Fader?" 

Man  ser,  at  Noureddin  stadigt  anerkjender,  ja 
varmt  hylder  Aladdin.  Dette  ^dser  sig  ogsaa  paa  en 
skjøn  og  gribende  Maade  i  det  fortræffelige  Digt 
,.Knud  Yidfadmes  Svanesang,  digtet  i  hans  Skibbrud 
1807,"  hvori  Digterguden  apostroferes: 

De  tvende  store  Lys  er  tændt, 
•  som  hvert  et  Skin  fordunkle; 

paa  dit  udstrakte  Firmament 
i  fulde  Glands  de  funkle. 

Din  Evald  gjennem  Sølvei'skyer 
med  Brudetrin  fremiler 
og  lysmildt,  indtil  Dagen  gryer, 
som  Nattens  Maane  smiler. 

Din  Oehlenschlager  stiger  op 
med  Brudgomsskridt  og  Bue. 
og  Dalens  Skjød  og  Klippens  Top 
er  tændt  af  Solens  Lue. 

Rundtom,  naar  Begge  skjule  sig, 
talløse  Smaalys  tindre. 
Hvor  er  en  Plads  endnu  for  mig 
endogsaa  blandt  de  mindre?"' 

Der  var  forresten  en  Plads  for  Baggesen ,  ikke 
mindst  som  Rimbrevforfatter ,  hvad  han  da  ogsaa  ind- 
saae  og  med  berettiget  Selvfølelse  udtalte  i  en  af  sine 
mesterligste  poetiske  Epistler  „Væddeløbet  i  det 
Lave"  ,  som  sendtes  fra  Marly  til  Oehlenschlager  i 
Paris  i  Anledning  af,  at  Tragediedigteren  gjorde  mis- 
lykkede Forsøg  i  den  Genre,  hvori  Baggesen  endnu 
den  Dag  i  Dag  staaer  uovergaaet.  Rimbrevet  slutter 
med  Hentydning  til  Bønnen,  der  endte  Turneringen 
med  Oehlenschlager  i  Vinteren  1806-7: 

„Jeg  derfor  giver  Dig.  min  Bro'erl 
det  Raad,  jeg  gav  Dig  alt  ifjor: 
Bliv  stor,  bliv  ved  at  være  stor, 
hvor  Melpomenes  Lamper  tindre ; 
men,  altfor  nær  ved  Jorden,  gys 
for  hendes  Søsters  Gøgle-Lys 
og  vov  Dig  sjelden  til  det  Mindre!" 

I  „E-imbrevpennen  eller  den  Korsørske  Svane", 
ligeledes  en  poetisk  Epistel  til  Oehlenschlager,  spøger 
Baggesen  med  sit  ,, lunefulde  Sort  paa  Hvidt  som 
versepistolariskPen",  der  hjemsøger  den  store  Lands- 
mand og  hans  ..Madonne,  som  kun  er  vant  til  høie 
Skridt",  og  med  sin  „Korsørske  Svane,  det  hlle  let- 
bevingte  Krik,"  som  Rimbrevmesteren  fik  til  Fart 
gjennem  Luften  paa  den  Bane, 

„der  løber,  jordnær,  i  det  Graa 
dybt  under  din,  der  blandt  Kometer 
høit  over  alle  ni  Planeter 
sig  himmellivælver  i  det  Blaa". 

Medens  Aladdin  saaledes  levede  idetmindste  i 
nogenlunde  god  Forstaaelse  —  thi  Kurrer  paa  Traaden 
fattedes  ikke  —  med  Noureddin,  der  jo,  om  end  kun 
tildels,  repræsenterede  det  Ældre,  fjernede  han  sig 
mer  og  mer  fra  det  Nye,  fra  „det  hele  Sønderlem- 
melsesvæsen"  ved  den  moderne  tydske  Filosofi  og 
fra  Romantikken.  Han  stødte  sammen  med  den  ka- 
tholiserende  Fr.  Schlegel  og  med  dennes  Broder 
A.  W.  Schlegel,  h^dlken  Sidste  han  traf  i  Nærheden 
af  Paris  hos  Madame  de  Stael-Holstein ,  Neckers 
aandfulde  Datter.  De  to  Brødre  gjorde  just  intet  be- 
hageligt Indtr3'k  paa  Oehlenschlåger ,  der ,  blandt 
Andet,  inkommoderedes  af  deres,  ligesom  af  Steffens', 
Overlegenhed  i  Eeflexion  og  Kundskaber,  hvilken  de 
synes  altfor  meget  at  have  ladet  ham  føle.  I  et  Hden- 
skabeligt  anti-romantisk  Brev  til  H.  C.  Ørsted  siger 
Oehlenschlåger,  at  Brødrene  „fornærmede  ham  paa 
den  plumpeste  Maade  med  Hovmod'" ;  og  den  danske 
Digter  gav  epigrammatisk  sin  Stemning  mod  dem 
Luft  paa  Tydsk  i  Linier  som : 

„Ach,  hatten  wir  statt  Sclilegeln  Lessing, 
nur  ein  Stiick  Gold  fiir  zwei  Stiick  Messing!" 

Flere  tydske  Digte  fra  Pariseropholdet  bære  over- 
hovedet Vidnesbyrd  om,  hvorledes  Oehlenschlåger 
efterhaanden  stillede  sig  næsten  fjendtlig  Ugeoverfor 
sin  tidhgére  Begeistringskilde.  Det  betydeUgste  af 
disse  „Der  irrende  Ritter  oder  Don  Quixote  der 
jiingre,  ein  Abenteuer  in  \ier  Romancen,"    tryktes 

senere  i  OeUenschlågers  „Gedichte".  Det  skildrer, 
hvorledes  en  romantisk  Yngling,  forsmaaende  den 
jævne  Virkelighed,  rider  til  Skoven  og  ved  Sol- 
nedgang gjæster  en  gammel  Ridderborg  paa  en 
Klippe.  En  jSTat  i  denne  „Røverrede"  kurerer  ham 
for  hans  romantiske  Illusioner  og  ved  Daggry  vender 
han  glad  Fortidsruinen  Ryggen,  idet  han  kommer  til 
en  lignende  Erkjendelse  som  den,  Prindsessen  i 
Groethes  herlige  „Tasso"  gjør  gj ældende: 

„Die  goldne  Zeit,  womit  der  Dichter  uns 

zu  schmeicheln  pflegt,  die  schone  Zeit,  sie  war, 

so  scheint  es  mir,  so  wenig,  als  sie  ist; 

und  war  sie  je,  so  war  sie  nur  gewiss, 

wie  sie  uns  immer  wieder  werden  kann". 

Oehlenschlagers  Reaktion  mod  Romantikerne  — 
der  forresten  selv  vare  ifærd  med  at  blive  betænke- 
lige ved  Følgerne  af  deres  Virksomhed  —  gik  saa 
vidt,  at  hans  Venner  i  Hjemmet  forargedes  derover. 
H.  C.  Ørsted  skrev  til  ham:  „Jeg  besværger  Dig  at 
vogte  Dig  for  ikke  at  bortkaste  altfor  Meget,  men  at 
veie  og  prøve  med  Fornuften,  hvad  der  maaske  turde 
findes  Stort  og  Herhgt  hos  Schelhng,  Stefi'ens,  Schle- 
gelerne  og  Tieck".  Og  J.  P.  Mynster  udbrød  i  An- 
ledning af  „Der  irrende  Ritter"  i  et  Brev  til  Fru 
Rahbek  (med  Hentydning  til  en  Yttring  i  Fortalen 
til  „Nordiske  Digte",  at  „flere  Shakespeareske  Dramer 
tabe  sig  i  det  Brede"):  „Guderne  forbyde  den  Rid- 
ders Varsel;  thi  derefter  vilde  det  gaae  Oehlenschlagers 
Liv,  som  han  siger  om  nogle  af  Shakespeares  Dramer, 
at  det  vilde  ende  sig  i  det  Brede ! "  Vennernes  Be- 
tænkeligheder savnede  heller  ikke  ganske  Grund. 
Idet  Oehlenschlåger,  efter  at  have  vendt  sig  fra  den 

gamle  Skole,  ogsaa  kastede  Vrag  paa  den  nye,  var 
han  udsat  for  at  sætte  sig  i  det  tomme  Rum  mellem 
to  Stole.  Han  endte  ogsaa  virkelig  noget  i  det  Brede, 
idet  han,  for  hvem  et  strengere  Studium  —  som  hans 
Pariserlærer  i  Fransk,  Tydskeren  Depping,  Forfatter 
af  et  bekjendt  Værk  om  Normannerne,  bemærkede 
—  var  „en  unaturhg  Tvang",  vel  meget  stolede  blot 
paa  sin  geniale  Natur  istedetfor,  kæmpende  og  ar- 
beidende,  at  fortsætte  sit  saa  lovende  begyndte  Aands- 
liv  i  høiere  og  høiere  Former. 

Oehlenschlågers  polemiske  Stilling  til  den  katho- 
liserende  Romantik  spores  ogsaa  i  Sørgespillet  „Pal- 
natoke",  som  digtedes  i  den  første  Halvdel  af  1807, 
efter  at  Forfatteren  havde  faaet  Suhms  store  Dan- 
markshistorie i  Seinestaden.  Hedenskabets  Banner- 
fører, som  alt  i  „Hakon  Jarl"  havde  taget  Løvens 
Part  af  den  poetiske  Interesse,  reiser  sig  i  „Palna- 
toke"  mod  „den  lumre  Munkepest  fra  Syd",  hvis  Re- 
præsentanter gjøres  til  Niddinger  og  Bedragere. 
Ogsaa  den  rhetoriske  Pathos  i  den  saakaldte  klas- 
siske franske  Tragedie,  med  hvilken  Oehlenschlåger 
forresten  ingenlunde  sympathiserede,  er  der  maaske 
Spor  af  i  „Palnatoke"  ,  hvor  man  paa  sine  Steder 
fristes  til  at  udbryde  med  Bue : 

„Sig  det  i  Hast,  at  vi  kan  vide  det; 
thi  ret  nu  taber  jeg  Taalmodigheden!" 

I  Heltedigtet  „Hrolf  Krake"  siger  Oehlenschlåger 
selv  med  Føie  en  Snes  Aar  senere: 

„ ' Vore  stærke  Fædre 

saa  godt  som  vi  ei  talde,  men  de  taug  meget  bedre". 

Ligeoverfor  den  nyere  norske  Digterskoles  af  og 

til  noget  forcerede  Reaktion  mod  Ordrigdommen  — 
hvilken  Reaktion  forresten  har  sin  store  relative  Be- 
rettigelse —  fristes  man  omvendt  oftere  til  at  an- 
vende Replikken  i  Bjørnstjerne  Bjørnsons  første  dra- 
matiske Arbeide  „Mellem  Slagene"  :  „Nu  vel,  saa  tal 
da,  Menneske,  tal!"  Den  Oehlenschlågerske  Ideali- 
seren  af  vor  Heltetid  ved  at  lægge  en  med  den  al- 
deles inkommensurabel  Oplysning,  Humanitet  og  Fø- 
lelse over  deri,  gjør  sig  ikke  sjeldent  stærkt  gj  ældende 
i  „Palnatoke",  saaat  Heltene,  der  repræsentere  Til- 
værelsens Helhed ,  eftersom  Kvinder  aldeles  fattes, 
ikke  ere  fri  for  af  og  til  at  overtage  Kvindernes 
Partes,  hvad  der  specielt  gjælder  om  den  alt  Andet 
end  islandske  Islænder  Thorvald  Vidførle,  ved  hvem 
Oehlenschlager  tænkte  paa  sin  Forlovedes  Broder 
Carl  Heger.  Scenen  i  „Palnatoke" ,  hvor  Helten 
skyder  Æblet  af  Sønnens  Hoved,  har  et  Pendant  i 
Schillers  „Wilhelm  Tell"  ;  Oehlenschlagers  Skildring 
er  dog  holdt  i  en  friskere ,  mindre  følsom  Tone  end 
Schillers. 

Hvorledes  Oehlenschlager  kunde  rives  hen  af  sine 
poetiske  Fantasier  i  de  ildfulde  Ungdomsaar,  er  alt 
tidhgere  omtalt;  Udarbeidelsen  af  „Palnatoke"  frem- 
byder et  nyt  Exempel  herpaa.  En  Aften  silde  faldt 
Oehlenschlager,  som  ellers  kun  viede  Formiddags- 
timerne til  sin  dagklare  Produktion,  paa  at  lade  Kong 
Harald  Blaatand  i  Mørke  tage  feil  af  Kroningsdragten 
og  Ligklæderne  og  med  stolt  Høitidelighed  komme 
ind,  iført  disse,  sigende : 

„Her  er  jeg  i  min  egenlige  Dragt!" 
o.  s.  V. 

Digteren  blev  saa  forfærdet,  da  dette  Billede  viste 

sig  for  ham,  at  han  ilede  ind  til  Brøndsted,  med  hvem 
han  boede  sammen,  og  bad  ham  spille  noget  Lystigt 
paa  Pianofortet  for  at  faae  Bugt  med  det  fæle  Kogleri. 

Hvor  ubekjendt  den  gamle  nordiske  Verden  i 
Regelen  var  selv  for  de  Dannede  af  Oehlenschlågers 
Landsmænd  fremgaaer  blandt  Andet  af  en  (utrykt) 
forbauset  Yttring  af  Brøndsted  i  dennes  Dagbog  i 
Anledning  af,  at  Oehlenschlåger  forelæste  et  Stykke 
af  Suhms  Historie  om  Jomsborgernes  Søslag  mod  Ha- 
kon Jarl  og  de  Fangnes  Henrettelse:  „Det  har  da 
været  nogle  Helvedes  Mennesker  disse  drabelige 
Jomsborgere ! " 

Det  var  umiddelbart  før  det  sørgelige  Vendepunkt 
i  vor  Historie,  der  indlededes  med  Kjøbenhavns  Bom- 
bardement, at  Oehlenschlåger  i  Verdensstaden  skrev 
sin  „Palnatoke" ;  og  Digteren  udbryder  i  den  Anled- 
ning i  et  endnu  bevaret  Brev  til  sin  Forlovede:  ,,At 
jeg  skulde  just  skrive  „Palnatoke"!  Netop  vælge 
den  nordiske  politiske  Vælde  til  Stof  for  mit  Digt 
faa  Minutter  før  dette  Øieblik!  Gjorde  Skjebnen  det 
af  Haan?  Eller  var  det  for  at  trøste  mig  ved  at  lade 
mig  kaste  et  Øie  ]Daa,  hvad  ogsaa  vi  vare,  og  for  at 
bringe  mig  i  frisk  Minde:  hver  Blomst  har  sin  Tid, 
men  i  Kunsten  florerer  en  evig  Vaar!"  Og  han 
sammenhgner  sig  med  Portugals  store  Digter  Ca- 
moens,  der  skrev  sit  berømte  nationale  Heltedigt,  kort 
før  Spanierne  bemægtigede  sig  hans  Fædreland. 

Om  den  skrækkehge  Katastrofe  —  ved  hvilken 
St.  St.  Blicher  og  B.  S.  Ligemann  havde  staaet  blandt 
Studenterne  paa  Volden,  og  Oehlenschlågers  senere 
varme  Ven  O.  Hauch,  der  endnu  ikke  var  Student, 
havde  deltaget  i  Livjægernes  Udfald  —  skiiver  Oehlen- 

schlager  i  samme  Brev:  „Vistnok  har  jeg  ikke  været 
i  Kjøbenhavn  og  delt  Faren  og  Skrækken  med  Eder, 
men  min  Kval  og  Ulyksalighed  har  ikke  været 
mindre.  I  langsomme  bedske  Skaaler  har  jeg  druk- 
ket, hvad  I  pludselig  have  slugt.  Endnu  mens  Alt 
var  roligt  i  Danmark  og  vel  inden  Borde,  havde  vi 
her  i  Paris  den  sandsynligste  Frygt  for,  hvad  der 
vilde  ske.  Skjebnens  sorte  Skyer  begyndte  for  vore 
Øine  at  trække  op  over  vort  arme  Fædreland,  medens 
man  her  i  Paris  celebrerede  idelige  Fredsfester.  Tænk 
Dig  den  raffinerede  Pine  at  sidde  i  et  Theater,  se 
muntre  Grlædesstykker  opføres,  et  lykkeligt  seirende 
Folk  juble,  Luxus  og  Flor  og  Overflødighed  rundt- 
omkring —  og  nu  med  Sjælens  Øie  at  stirre  ud  gj en- 
nem  Theatervæggen  i  den  dunkle  Horizont  i  Nord, 
se  den  engelske  Flaade  paa  Bølgerne ,  den  franske 
Armee  paa  Landjorden,  Kronborg  som  en  Ulykkes- 
profet  hæve  sin  Isse  over  Øresund  —  og  det  arme 
Kjøbenhavn!  Og  Eders  græsselige  Ro!  Just  paa 
Fredsfesten  her  i  Paris,  som  jeg  havde  været  i  jSTotre 
Dame,  hørt  Te  Deum,  set  hele  den  franske  Pragt  og 
Magt,  Napoleon  for  første  Gang  i  mit  Liv  i  Ridder- 
dragt under  en  Thronhimmel,  Senatet  og  alle  Raa- 
derne  i  deres  Stadsuniformer,  en  vrimlende  Mængde 
af  det  Pariserpublikum,  hørt  Bravoraab  og  Glædes- 
skrig, tryllet  min  poetiske  Aand  i  Karl  den  stores 
Dage  —  derfra  gjort  et  Spring  til  Norden,  det  gamle 
Norden  og  dets  forsvundne  Magt:  kom  jeg,  træt  og 
vemodig,  hjem  og  fandt  det  sidste  Brev  fra  Rahbek, 
Karen  Margrethe    og  Job^).     Lutter  Glæde!    Land- 

')  Job   o:    Jakob    Peter    Mynster,    efter    en    Forkortelse    af   hans 
første  Fornavn,  hvilken  stammede  fra  en  af  hans  Barndomslærere. 

reiser!  Spøg  og  Skjerts!"  Det  hedder  endvidere  i 
Brevet:  ..At  Eno-lænderne  kom.  havde  vi  forudset. 
Den  Easkhed,  det  Mod  og  de  Prækautioner,  som 
Aviserne  idehg  forsikkrede  os  om  fra  Danmark,  be- 
gyndte at  trøste  og  styrke  os.  Kastenskjolds  Hær! 
Borgersamfundet  i  Kjøbenhavn!  Den  usigeHge  Foragt 
for  Engelskmændene!  Den  gode  Sag!  Erindringen 
om  Danmarks  gamle  Hæder  og  Ære!  Forsikkring 
om  Overflødighed  paa  Le^metsmidler !  De  raske  For- 
holdsregler, man  tog  (i  A\dserne)  med  at  brænde 
Forstæderne  og  Frederiksberg!  O,  med  brændende 
Smertestaarer  saae  jeg  Vesterbro  og  Frederiksberg 
Slot  brænde !  Min  hele  Fødestavn  gik  tilgrunde, 
hvert  Monument,  som  forfriskede  Erindringen  fra  det 
svundne  Liv  i  mit  Hjerte!  Men  jeg  offrede  med 
Grlæde  min  Lyksalighed  for  Fædrelandets  Tarv.  Den 
29de  og  30te  skulde  være  sket  et  Helteudfald. 
Tidenderne  fortalte  os,  at  Studenterne  havde  været  i 
Spidsen,  havde  kastet  Granater  paa  Slottet  og  vare 
næsten  Alle  blevne  paa  Valpladsen.  Da  græd  jeg 
lydeligt.  Jeg  saae  Rahbek  og  Ørsted  og  Carl  og  Stef- 
fen og  Winkler  ^)  svømme  i  Blod,  min  gamle  Fader  i 
den  yderste  Livsfare.  Men  jeg  følte  mig  en  Spartaner 
og  anklagede  Skjebnen,  som  ikke  tillod  mig  ogsaa  at 
falde  ved  Thermopylæ  med  mine  Brødre.  Efter  nogle 
Dages  Forløb  fik  vi  Tidende  om,  at  ikke  alle  For- 
stæderne vare  brændte,  kun  Noget  af  Vesterbro,  og 
at  Frederiksberg  Slot  stod.  At  Slottet  stod,  glædede 
mig  usigeligt.  Vi  fik  ogsaa  at  vide,  at  Nederlaget 
paa  Studenterne  ikke  var  saa  stort,  som  der  gik  Ry 


')  "Winkler,  en  af  Oehlenschlagers  Barndomskammerater. 

af.  Jeg  begyndte  at  haabe  min  personlige  Lykke 
uden  at  frygte  for  det  Hele.  Evindelige  Efterretninger 
om  den  danske  Modstand  og  den  engelske  Indbildsk- 
hed lød  i  vore  Ører."  Det  hedder  videre:  „Vi  hørte 
nu  Intet  fra  Kjøbenhavn,  men  vi  frygtede  Intet.  En 
Morgen  sad  Brøndsted  hos  mig,  vi  lo  og  spasede.  I 
det  Samme  kommer  Koes  ind,  bleg  som  et  Lig,  og 
siger:  „Kjøbenhavn  er  taget!"  Du  har  Følelse  og 
Fantasi  nok  til  at  betænke,  hvilken  Virkning  dette 
gjorde  paa  os.  Fra  Haab  og  Munterhed  slog  det  os 
pludselig  ned  i  den  bittreste  Fortvivlelse."  Snart 
svandt  dog  Digterens  Fortvivlelse,  og  hans  Sjæl  hæ- 
vede sig  i  Ulykken.  Hvor  glædede  han  sig,  da  et 
Brev  fra  H.  C.  Ørsted  underrettede  ham  om,  at  alle 
hans  Kjære ,  for  hvem  han  havde  svævet  i  dødehg 
Frygt,  levede ! 

„Palnatoke"  bærer  ikke  saa  ganske  lidet  Præg  af 
at  være  skrevet,  medens  Skjebnens  sorte  Skyer  trak 
op  over  Digterens  arme  Fædreland,  og  faaer  derved 
forhøiet  Interesse.  Nogle  Linier  i  anden  Akt,  hvilke 
ikke  findes  i  det  endnu  bevarede  oprindehge  Manu- 
skript af  Tragedien,  men  ere  tilføiede  senere,  frem- 
kaldtes ved  Englændernes  Angreb  og  Tabet  af  vor 
Flaade.  Palnatoke  siger,  at  vor  Vælde  især  grunder 
sig  paa  Sømagten,  thi  den  danske  Mand  er  nu  engang 
en  Søfugl;  og  det  hedder  saa: 

„ —  —  Dertil  har  ham  Gud 

nu  engang  skabt;  og  uforgængelig, 
som  selv  Naturen,  er  ham  Gaven  fra 
de  evige  Guder.     Brænde  kan  en  Røver 
stundom  hans  Snekker  eller  stjæle  dem  — 
hvad  siger  det!    I  Skoven  voxer  Egen, 
i  Bjerget  blinker  Malmet.     Han  har  Arm 

og  Øxe  til  at  bygge  andre  nye; 

og  vore  Øer  har  den  Eviges  Haand 

i  Havet  kastet,  paadet  Kjølen  let 

sit  stolte  Element  kan  atter  finde. 

Den  er  en  Træl  og  vel  sin  Tilstand  værd, 

som  vilde  feig  i  Nøden  nu  forsage. 

Staae  sorte  Skyer  paa  den  danske  Himmel  — 

vel,  vi  vil  ei  fortvivle,  vi  vil  handle 

med  mandig  Styrke!" 

Om  Oehlenschlåger  end  ikke  fortvivlede  eller  for- 
sagede, vendte  han  sig  dog  efter  Fædrelandets  Yd- 
mygelse fra  Oldtiden  og  det  Heroiske  til  Middel- 
alderen og  densKjærligliedsliv  og  skrev  i  Begyndelsen 
af  næste  Aar  paa  G-rundlag  af  den  store  fortræffelige 
gamle  Folkevise ,  som  Holberg  havde  spaset  med, 
Sørgespillet  „Axel  og  Valborg '• ,  hvori  Forholdet 
mellem  Mand  og  Kvinde,  der  ingen  Rolle  havde  spil- 
let i  „Palnatoke",  næsten  er  Et  og  Alt,  om  end  Kri- 
gens Bulder  lyder  ind  deri.  Oehlenschlåger  trøstede 
sig  vedblivende  med  sin  Harpespiller : 

„Endnu  er  Kjærlighed  til  paa  ,Tord, 
med  det  Øvrige  ikke  den  svandt!" 

Vel  kan  der  gjøres  adskillige  Indvendinger,  for- 
nemmelig mod  de  sidste  Akter  af  „Axel  og  Valborg", 
men  Elskovstragedien  er  dog  uimodsigelig  et  af  Oeh- 
lenschlågers  skjønneste  Dramaer.  Vil  man  slaaende 
føle,  hvilken  ny  Aand  Oehlenschlåger  her  som  alle- 
vegne bragte  ind  i  vor  Poesi,  behøver  man  blot  at 
læse  Sørgespillet  i  Alexandriner  „Hagen  og  Axel"  fra 
1786  af  Jonas  Eein,  hvem  Pavels  1803  vovede  at 
gjøre  gjældende  ligeoverfor  Oehlenschlåger  —  en 
Sammenligning  med  P.  H.  Frimans  store  Romance 
„Axel  Tordsen  og  skjøn  Valborg"  fra  1775  (ikke  at 

tale  om  Charlotta  Dorothea  Biehls  elegiske  „Brev  fra 
Yaldborg  Immersdatter  til  hendes  Veninde"  i  Alexan- 
driner,  ligeledes  fra  sidstnæ\Tite  Aar)  ligger  selv- 
følgelig fjernere,  ikke  blot  fordi  TilbKvelse stiden  er 
længere  tilbage,  men  ogsaa  fordi  Kunstformen  er  en 
anden. 

I  Begyndelsen  af  1808,  da  Oehlenschlåger  skrev 
sin  Forherligelse  af  Kjærlighedens  Troskab,  skal  Dig- 
teren iøvrigt  (efter  utrvkte  Optegnelser  i  Brøndsteds 
Dagbog,  hvori  Oehlenschlåger  overhovedet  skildres 
som  „erfaren  Mand"  ,  hvad  flygtige  Kjærligheds- 
Eventyr  angaaer)  have  ønsket,  at  hans,  alt  syv  Aar 
gamle ,  Forlovelse  ikke  havde  fundet  Sted  —  J.  L. 
Heibergs  Polemik  mod  de  lange  Forlovelser  i  ,,De 
Uadskillelige"  var  ikke  et  Slag  i  Luften.  I  det  nys- 
omtalte  Brev  til  sin  Forlovede ,  med  hvem  Korre- 
spondancen var  alt  Andet  end  hyppig,  udbryder  Oeh- 
lenschlåger i  Anledning  af  Fødelandets  Ulykke :  „O, 
hvor  Nornerne  spille  Boldt  med  det  stakkels  Men- 
neskehjerte! Snart  synker,  snart  stiger  det!"  Disse 
Yttringer  sjmes  ogsaa  at  kunne  finde  privathistorisk 
Anvendelse  paa  Tragediedigteren.  I  Sommeren  1808 
skal  en  ung  yndig  norsk  Dame,  der  med  sin  Familie 
opholdt  sig  nogle  Uger  i  Paris ,  specielt  have  øvet 
stærk  Tiltrækningskraft  paa  den  letbevægelige  For- 
fatter af  ,,Axel  og  Valborg". 

Der  var  unegtehg  en  slaaende  Kontrast  mellem 
det  larmende  K^apoleonske  Verdenscentrum ,  hvor 
Militarismen  herskede,  medens  Ideologer  ringeagtedes, 
og  Oehlenschlågers  nordiske  Digtervirksomhed.  Denne 
Modsætnino;  mellem  Situation  oq;  Produktion,  der  vel 
kunde  have  noget  Inciterende,    føltes    ogsaa   af  den 

danske  Tragiker,  som  i  et  Digt,  hvilket  skyldte  den 
nylig  omtalte  norske  Familie  sin  Tilblivelse,  erklærer: 

„Vidt  fjernet  fra  mit  Fædreland, 

omgivet  af  en  fremmed  Vrimmel, 

der  kj ender  til  den  sølvblaa  Strand 

saa  lidt  som  til  den  sølvblaa  Himmel, 

der  bygger  om  en  grumset  Flod, 

hvori  de  vadske  sig  og  drikke, 

i  Hjertet  intet  Uskyldsblod, 

i  Øiet  ingen  Frihedsblikke, 

et  Folk  saa  langtfra  Norsk  og  Dansk 

som  nogen  Moderssjæl  kan  være, 

for  Resten  Tidens  største  Ære, 

et  Folk,  om  ikke  frankt,  dog  fransk  — 

omgivet  af  en  saadan  Flok, 

Hvad  Andet  for  en  Skjald  fra  Norden 

end  paa  en  vældig  Klippeblok 

at  tænke  stundom  sig  fra  Jorden, 

end  i  en  Drøm  at  virke  frem 

den  Fryd,  som  var  ham  ganske  negtet, 

end  skabe  sig  et  digtet  Hjem 

med  Alt,  hvad  der  var  ham  beslægtet!" 

Da  „Axel  og  Valborg"  i  Manuskript  kom  til  Kjøben- 
havn  i  Begyndelsen  af  næste  Aar,  modtoges  Tragedien, 
som  det  var  at  vente,  med  Henrykkelse.  H.  C.  Ør- 
sted, Oehlensclilagers  stadige  Korrespondent,  skriver: 
„Den  er  bleven  læst  og  atter  læst  af  os  Alle  i  Sam- 
fund og  ene.  Den  maa  nødvendig  virke  dybt  paa 
Alle.  Over  hele  Byen  spurgte  man  allerede  efter 
„Axel  og  Valborg",  før  den  kom;  og  nu,  da  den  er 
kommen,  tales  mere  om  den  end  om  de  fleste  trykte 
Bøger.  Jeg  hører,  at  næsten  alle  skikkeHge  Folk 
have  læst  den  —  Grud  veed,  hvorfra  de  have  faaet 
den!"  Oehlenschlåger  siger  i  sine  „Erindringer: 
„Skjøndt  Stykket  ikke  var  trykt  endnu,  var  det  alle- 
vegne bekjendt.    Man  havde  vidst  at  skaffe  sig  Af- 

skrifter  deraf,  disse  ble  ve  solgte  i  dyre  Domme,  og 
man  havde  saaledes  den  Fornøielse  at  sætte  sig  hen  i 
Munketiden  før  Bogtrykkerkunstens  Opfindelse,  hvor 
et  smukt  afskrevet  Exemplar  forhøiede  Nydelsen, 
fordi  den  var  sjeldnere,  og  fordi  man  nød  IN^oget,  som 
Andre  ikke  kunde  nyde." 

Af  de  enkelte  mindre  Poesier,  Oehlenschlåger 
sendte  hjem  fra  Paris,  maa  fremhæves  de  i  Rahbeks 
„Ny  danske  Tilskuer"  1807  og  1808  trykte  Romancer 
„Ægirs  Gave"  og  „De  tvende  Kirke taarne " .  Den 
første  er  en  af  Oehlenschlåger  —  i  Lighed  med  eller, 
rettere  sagt,  i  Modsætning  til  den  bekj  endte  græske 
Mythe,  der  skildrer  Grudindernes  Strid  om  Skjønheds- 
prisen  —  digtet  hUe  nordisk  Mythe,  hvilken  paa  det 
Skjønneste  i  klangfulde  Yers  forherliger  Brages  Hu- 
stru som  Valhals  bedste  Dise  og  ender: 

„Oldtids  dunkle  Taager  flye. 
Valhal  straaler  smukt. 
Guder  leve  op  paany 
ved  Ydunas  Frugt". 

Den  anden  Romance,  der  grunder  sig  paa  et 
gammelt  Sagn  om  Heltebrødrene  Absalon  og  Esbern 
Snares  Fødsel,  er,  som  bekj  endt,  et  mesterhgt  lyrisk- 
episk Digt,  hvori  den  gamle  Folkevisetone  paa  det 
Fortræffehgste  er  gjenfødt. 

I  Paris  digtede  Oehlenschlåger  endvidere  Ro- 
mancen „Agnete"  paa  Grundlag  af  den  berømte 
gamle  Folkevise ,  som  Digteren  havde  hørt  sjaige  i 
Hjemmet,  hvis  kjære  Toner  bestandig  løde  i  hans 
Øre.  I  Baggesens  „Nyeste  blandede  Digte,  1808," 
fremkom  en  anden  Bearbeidelse  af  det  samme  Æmne, 
„Agnete  fra  Holmegaard",  der  aabenbart  bærer  Præg 

af  Forfatterens  stærkt  bevægede  Samliv  med  Oehlen- 
schlagers  Søster,  som  maaske  har  sunget  den  gamle 
Vise  for  Digteren.  Oehlenschlågers  Romance  har  en 
mere  naiv  episk  Holdning,  medens  Baggesens  især 
virker  betagende  ved  den  lyriske  Stemningsfylde  og 
musikalske  Klang,  der,  jævnsides  med  det  romantisk 
Malende,  er  dens  Særkjende. 

I  Frankrigs  Hovedstad  var  Oehlenschlager  des- 
uden sysselsat  med  at  fortydske  flere  af  sine  større 
poetiske  Arbeider,  „Jesu  Liv  i  den  aarlige  Natur", 
som  forøgedes  med  flere  nye  Digte  (deriblandt  det 
lidt  fransk  epigrammatisk  aandfulde  „Mkodemus"), 
samt  ..Aladdin"  ,  „Hakon  Jarl"  —  hvilke  to  sidste 
Arbeider  alt  vare  oversatte  i  Tydskland,  men  saa 
mangelfuldt,  at  de  maatte  gjøres  om  —  og  „Pal- 
natoke".  I  „Axel  og  Valborg"  siger  den  elskende 
nordiske  Helt  til  sin  trofaste  tydske  Ven: 

„Da  Odins  Skare  delte  sig  i  tvende 
mægtige  Broderarme,  blev  dog  Roden 
af  Sproget  og  vort  Sindelags  Natur 
udeelt;  og  derfor  bør  det  sig  bestandig, 
at  Gothen  og  Germauen  elske  sig". 

Alt  i  Brevet  til  Baggesen  fra  Februar  1801  klagede 
Oehlenschlager ,  uagtet  han  dengang  endnu  ei  havde 
præsteret  Synderligt,  over  den  hjemhge  Læsekredses 
Sneverhed ;  og  det  kan  derfor  ikke  vække  For- 
undring, at  han  paa  sit  Genis  Høidepunkt  ei  vilde 
lade  sig  nøie  med  at  extemporere  Oversættelser  af 
sine  Arbeider  for  Enkelte,  men,  ligesom  Baggesen, 
søgte  at  faae  poetisk  Borgerret  hos  et  stort,  rigt  be- 
gavet Folk,  der  ikke  blot  var  beslægtet  med  hans 
eget,    men   til  hvilket  han  selv   specielt   baade  ved 

Fødsel  og  Dannelse  var  knyttet  med  stærke  Baand. 
Oehlenschlåger  følte,  ligesom  Wergeland, 

„—  den  arme  Digters  Vaande, 

som  i  lidet  Eolk  er  født, 

hen  i  Verdens  Hjørne  stødt 

med  et  Sprog, 

som  ei  rækker  fra  sin  Krog 

længer  end  dets  Læbers  Aande". 

Ved  disse  tydske  Arbeider  indslog  Oehlenschlåger 
dog  en  mislig  Vei,  som  den  store  Filolog  F.  A.  Wolf 
i  Halle  med  Grrund  havde  advaret  ham  for.  En  Dig- 
ters Sprog  er  ham  i  Kjødet  baaret  og  ikke  i  Klæ- 
derne skaaret;  og  det  er  et  forgjæves  Forsøg  at  ville 
skifte  det,  som  man  skifter  en  Dragt.  Oehlenschlåger 
kalder  vel  Tydsk  sit  „andet  Modersmaal"  og  siger: 
„Det  har  altid  krænket  mig  åjhi,  naar  man  under- 
tiden i  Tydskland  betragtede  mig  som  en  Fremmed" 
—  men  han  saae  feil  paa  dette  Punkt.  Hans  Slægt 
var  ganske  vist  overveiende  tydsk;  men  Hjemmets 
Sprog  var  dansk,  og  Digteren  besad  aldeles  ikke 
nogen  filologisk  Natur,  der  formaaede  at  lade  et 
fremmed  Sprog  ske  sin  Ret.  Hans  tydske  Arbeider, 
hvori  ovenikjøbet  de  danske  Originaler  oftere  ere 
blevne  fordærvede  ved  Forandringer  og  Tildigtninger, 
have  derfor  heller  aldrig  kunnet  give  Nabonationen 
nogensomhelst  Forestilling  om  hans  virkelige  Digter- 
storhed. 

Af  disse  tydske  Arbeider  udkom  „Aladdin"  alt 
1808,  indledet  med  et  varmtfølt  Digt  til  G-oethe, 
og  anmeldtes  med  Sympathi  af  Jean  Paul  Aaret  efter. 

Kortefter  Kjøbenhavns  Bombardement  udkom  i 
November  1807  i  vor  Hovedstad  Oehlenschlågers  tre- 

die  Hovedværk,  det  herlige  Bind  „Nordiske  Digte" 
med  „Thors  Eeise  til  Jothunheim'-,  „Baldur  hin  gode" 
og  „Hakon  Jarl"  ,  for  hvilket  han  nok  fik  en  tolv 
Rigsdaler  Arket  af  Forlæggeren,  Bogtrj^kker  SeideHn. 
Bogen,  der  var  tilegnet  Mæcenerne  Grev  og  Grevinde 
Schimmelmann,  indlededes  med  en  stor  ypperlig  For- 
tale, hvori  Digteren  —  ikke  uden  polemiske  Hentj'd- 
ninger  til  Baggesen,  ligesom  i  Fortalen  til  de  forud- 
gaaende  ..Poetiske  Skilifter"  —  udviklede  Grundsæt- 
ningerne, der  havde  været  ledende  ved  hans  Produk- 
tion. I  „Kjøbenhavnske  lærde  Efterretninger  for 
1808"  recenseredes  „Nordiske  Digte"  af  den  gamle 
Y.  H.  F.  Abrahamson,  der  ikke,  Hgesaa  lidt  som 
Pavels,  Rahbek  og  den  ældre  Generation  i  det  Hele 
taget,  havde  Øiet  tilstrækkehg  opladt  for  den  nye 
poetiske  Verden.  Denne  Recension  fremkaldte  en  i 
flere  Henseender  høist  interessant  æsthetisk  Afhand- 
ling af  Oehlenschlager  som  Svar. 

I  Januar  1808  opførtes  „Hakon  Jarl"  i  Kjøben- 
liavn  ved  Kongens  Fødselsfest  —  næsten  to  Aar  efter 
Stykkets  Indsendelse  til  Theaterdirektionen ,  næsten 
halvandet  Aar  efter  dets  Antagelse.  Theatret  havde, 
som  man  ser,  ikke  ilet  med  at  bringe  den  nye,  epoke- 
gjørende  dramatiske  Digtning  frem;  og  det  for- 
maaede  heller  ikke  endnu  at  gjengive  den  fj^ldest- 
gjørende.  Rosing,  for  hvem  Digteren  havde  bestemt 
Hakons  Rolle,  fængsledes  af  Gigt  til  sin  Lænestol  og 
tog  kortefter  Afsked  fra  den  Scene ,  hvis  Prydelse 
han  havde  været.  De  to  Eneste,  der  ret  magtede 
deres  Opgave,  vare  Steffen  Heger  som  Einar  Tambe- 
skjælver  og  hans  Hustru  som  Thora.  Publikum  reves 
dog  ikke  saa  ganske  lidet  med  af  det  mægtige  Digter- 

værk.  Det  opførtes  sex  Gange  i  den  første  Saison 
—  man  maa  forresten  her,  ligesom  senere,  vel  erindre, 
at  vor  Tids  Maalestok  ikke  kan  anlægges  paa  An- 
tallet af  Opførelserne  i  hine  Dage  —  men  henlagdes 
derpaa  til  1813  med  Undtagelse  af  en  Opførelse  til 
Beneficeforestilling  for  Heger. 

Depping  skildrer  den  unge  danske  Poet  paa  dette 
Tidspunkt  i  „Erinnerungen  aus  dem  Leben  eines 
Deutschen  in  Paris"  som  en  skjøn  Mand  med  et  ita- 
liensk Fysiognomi.  „Digterens  barnlige  Sjæl,  ildfulde 
Øine  og  skjønne  Hoved"  —  erklærer  han  —  ,,have 
altid  levende  staaet  for  min  Erindring". 

I  Rom. 


Efter  over  halvandet  Aars  Ophold  i  Paris  —  hvor 
Oehlenschlåger  omgikkes  noget  med  sin  ene  forviste 
Landsmand,  M.  O.  Bruun,  men  derimod  aldeles  ikke 
med  den  anden,  mindre  bøielige,  P.  A.  Heiberg  — 
drog  Digteren  i  Sommeren  1808  videre. 

Over  Strasburg,  hvis  Miinstertaarn  besteges,  og 
Stuttgart  og  Tiibingen,  hvor  han  traf  Digteren  Uh- 
land  og  Musikeren  C.  M.  v.  Weber,  naaede  Oehlen- 
schlåger i  September  Schweiz.  Vandfaldet  ved  Schaff- 
hausen  gjæstedes;  og  Rigi  besteges  i  Forening  med 
et  Par  rige  tydske  Kjøbmandsfamilier,  som  den  danske 
Digter  en  Tidlang  gjorde  Selskab  uden  al  Udgift  for 
sig.  Vinteren  1808 — 1809  tilbragtes  hos  den  rige 
og  gjæstfrie  Baronesse  Staél-Holstein  —  der  i  Aar- 
hundredets  Vendepunkt  i  sin  Bog  „De  la  littérature" 
(1800)  ogsaa  havde  viet  Norden  sin  Opmærksomhed 
og  nu  skrev  paa  sit  Værk  „De  1' AUemagne '• ,  hvori 
Oehlenschlåger  omtales  —  i  Coppet  ved  Genfersøen 
og  i  Grenf,    hvor  Oehlenschlåger   var   sammen   med 

B.  Constant,  A.  W.  Schlegel,  Zacharias  Werner,  Sis- 
moncli  o.  s.  v.  og  oversatte  „Axel  og  Valborg"  paa 
Tydsk.  I  Marts  1809  brød  Digteren  op  fra  Genf  og 
drog  over  Mont  Cenis  ind  i  Italien.  „Intet  af  Alt, 
hvad  jeg  har  set  paa  mine  Reiser"  —  siger  Oehlen- 
schlåger  —  „gjorde  et  saa  dybt  Indtryk  paa  mig  som 
Alperne.  Altid  havde  Fantasien  ellers  iforveien  malet 
mig  et  Billede  af  Gjenstanden,  fordetmeste  over- 
drevent, og  derfor  maatte  først  nøiere  Kjendskab  til 
Tingen  bringe  mig  til  at  foretrække  den  skjønne 
YirkeUghed  for  de  taagede  grændseløse  Drømme. 
Men  her  havde  Fantasien  ikke  kunnet  overdrive ;  thi 
Naturen  var  vældigere  og  vildere  end  den  ubændigste 
Fantasis  Fostre,  og  Virkehghedens  uhyre  Dygtighed 
bragte  alle  Taagebilleder  til  at  forsvinde  som  svage 
Skygger  for  Lyset.  Disse  Skaberens  Grranit-Fantasier 
bragte  mig  til  at  gyse  i  hellig  Ærefrygt." 

I  Mailand  imponeredes  Oehlenschlager  af  den 
mægtige  Marmor-Domkirke.  I  Parma  henreves  han 
af  Correo-oio.  Denne  store  Kunstners  Malerier  havde 
alt  i  Dresden  virket  paa  Oehlenschlager,  i  Paris  fat- 
tede Digteren  Tanken  om  at  behandle  den  berømte 
Malers  Liv  dramatisk,  og  i  Coppet  beskjæftigede  han 
sig  med  Planen  til  sin  Tragedie.  I  en  Kirke  i  Parma 
stod  han  og  stirrede  paa  Kuplen  med  et  herligt  Fresko- 
maleri af  Correggio.  Der  holdtes  Gudstjeneste  ,  Folk 
knælede.  Præsterne  sang  i  Koret.  Oehlenschlager 
■vilde  ikke  give  Forargelse  ved  saaledes  at  staae  midt 
i  Kirken  og  stirre  iveiret;  han  trak  sig  tilbage  i  en 
afsides  Krog  og  bad  paa  sin  Vis.  Slutningen  af  hans 
varme  Bøn  (der  findes  i  en  endnu  bevaret  tydsk  Dag- 
bog med  Titel  „Wallfart  nach  Rom  von  Genf")  bar 

et  lignende  Præg  som  Digterens  Tak  til  Gud  i 
Dresdens  Malerisamling  og  lød:  „Lad  mig  blive  en 
god  Digter,  kjære  Gud!  Du  har  skabt  mit  Hjerte  for 
Kunsten,  og  den  er  det  eneste  Fjernrør,  som  lader 
mig  skue  Dig.  Lad  mig  leve  i  mine  Yærker  efter 
Døden  som  denne  gode,  livsfriske  Correggio,  saaat 
jeg  som  han,  naar  jeg  er  Støv,  endnu  kan  henrive  og 
begeistre  mangt  ungdommeligt  Hjerte!"  Hvor  her- 
ligt er  ikke  denne  Bøn  med  den  betegnende  stærke 
Yttring  om  Kunsten  som  det  Oéhlenschlågerske  reli- 
giøse Medium  blevet  opfyldt!  Oehlenschlågers  ung- 
domsfriske Poesi  vil  bestandigt  være  en  Foryngelses- 
kilde  for  os.  Den  kan  vel  til  sine  Tider  spille  en 
mindre  Rolle,  end  der  med  Eette  tilkommer  den,  som 
i  vore  uroligt  gj ærende  Dage,  da  Problemer  af  for- 
skjellig  Art  lægge  saa  stærkt  Beslag  paa  Opmærksom- 
heden, og  den  realistiske  Reaktion  i  den  Grad  har 
Overtaget,  at  Chr.  Winther  med  Bitterhed  kunde 
erklære : 

„Her  findes  Kammerherrer,  ja  Studenter, 
som  Helge  kjender  ei  og  ei  Gulnare". 

Men  den  vil  altid  uimodstaaelig  gjøre  sig  gj  ældende 
med  sin  gamle  evig-unge  Magt,  naar  Trangen  til 
sand  og  sund  primitiv  Poesi  vaagner  i  vort  lille  Land. 
Med  Føie  sang  N.  Søtoft  1816  i  sit  dramatiske  Ar- 
beide  „Aandernes  Maskerade"  ,  hvor  Oehlenschlåger 
forherliges  som  „Ridderen  med  Guldharpen" ,  om 
denne : 

„8aa  glad  nu  han  skuer 

sin  Svededug  selv. 

Ei  Døden  ham  truer, 

let  svømmer  han  hen  paa  Udød'ligheds  Elv. 

I  fjerneste  Tider 

da  lever  lians  Navn; 

og  hvis  det  end  stundom  i  Tiden  ))ort glider, 

man  føler  da  snarlig  lians  Savn." 

I  Modena  bestyrkedes  Oehlenschlager  foran  et 
lille  Freskomaleri  af  Correggio  i  Hertugens  Palads  i 
sin  Beslutning  at  behandle  Malerens  Liv  dramatisk. 

Efter  i  Florens  —  hvorhen  Digteren  umiddelbart 
efter  sin  Hjemkomst  henlagde  Scenen  i  en  Romance 
„Rosentræerne"  og  tildels  ogsaa  i  et  Par  Fortællinger 
„Lykkeridderne"  og  „Munkebrødrene"  —  at  have  levet 
som  i  Renaissancens  Dage,  drog  den  nordiske  Pilgrim, 
der  gjenfødte  vor  Poesi,  endelig  i  April  ad  Porta  del 
popolo  ind  i  den  evige  Stad.  Samme  Maaned  op- 
førtes „ Palnat oke "  ,  der  var  udkommet  i  Marts  ^), 
tre  Gange  i  Hjemmet  med  Bifald,  uagtet  kun  Frj^den- 
dahl  som  Harald  Blaatand,  Kruse  som  Popo  og  Heger 
som  Thorvald  Vidførle  ret  udfyldte  deres  Roller,  men 
uden  at  øve  samme  Tiltrækningskraft  som  „Hakon 
Jarl". 

Paa  sit  Livs  Vendepunkt  umiddelbart  før  Stef- 
fens' Ankomst  til  vor  Hovedstad  i  Sommeren  1802 
havde  Oehlenschlager  ladet  den  mod  Syden  higende 
Skjald  i  sin  oldnordiske  Fortælling  „Erik  og  Roller" 
udbryde : 

„Se,  paa  Fædregraven 
jeg  med  Staven 
staaer.  Farvel  at  sige 
Nordens  Rige! 


^)  Forlæggeren,  Universitetsboghandler  Brummor,  hvis  Harder- 
lighed  vi  alt  tidligere  have  set  Prøve  paa,  trykkede  „Palnatoke",  for 
hvilken  Tragedie  han  havde  givet  12  Rd.  Arket,  uden  Aarsfal,  saa  han 
desto  lettere  kunde  gjøre  Efter-Oplag.  Der  forekommer  ogsaa  hyp- 
pigt et  Eftertryk  af  denne  Tragedie. 

Led  mig  til  de  svale 

Blomsterdale, 

hvor  bag  grønne  Gitter 

Druen  titter  — 

hvor  i  høien  Halle 
Toner  gjalde, 
sødt,  guddommelige, 
synke,  stige!" 

o.  s.  v. 

Nu  stod  han  selv  i  Midtpunktet  for  al  denne  Her- 
lighed. 

Digteren  ilede  naturligvis  strax  til  Studiet,  hvor 
den  henved  en  halv  Snes  Aar  ældre  berømte  Lands- 
mand, Islændersønnen  Thorvaldsen,  der  alt  havde 
været  tolv  Aar  i  Rom,  gjorde  godt  igjen,  hvad  hans 
gothiske  Forfædre  havde  syndet,  ved  at  gjenføde  de 
græske  Guder  og  Heroer  som  Oehlenschlåger  de  nor- 
diske. Hvor  forbausedes  Digteren,  da  han  traadte  ind 
i  Værkstedet  —  Thorvaldsen  var  ikke  tilstede  —  og 
saae  Jason  med  det  gyldne  Skind  og  de  andre  Mester- 
værker! En  simpelt  klædt  Mand  med  lerbestænkede 
Støvler  nærmede  sig,  medens  han  saaledes  stod  for- 
dybet i  Beskuelse  af  de  plastiske  Herhgheder,  og  be- 
tragtede ham  opmærksomt  med  smukke  blaa  Øine. 
„Thorvaldsen!"  raabte  Digteren,  da  han  blev  ham 
vaer.  „Oehlenschlåger!"  udbrød  Billedhuggeren.  De 
omfavnede  og  kyssede  hinanden.  Broderskabet  var 
sluttet  mellem  de  to  store  Landsmænd,  der  begge 
vare  Fattigfolks  Børn,  der  begge  vare  hinanden  lige 
i  storslaaet  Umiddelbarhed  og  plastisk  Skaberevne, 
der  begge  havde  begyndt  deres  stolte  Seirsbane  paa 
samme  Tid  for  faa  Aar  siden,  og  der  begge  nu  stode 
som  de  Ypperste  hver  i  sin  Retning.    De  to  herlige 

Nordboer  omgikkes  daglig,  ja  tingede  sig  endog  i 
Kost  sammen  hos  et  Par  tydske  Maler-Brødre  Riepen- 
hausen,  som  tegnede  Oehlenschlager  meget  ligt  med 
Sortkridt.  Efter  dette  Billede  blev  der  gjort  et 
Kobberstik  til  NyerupsISrytaarsgave  for  1812  „Idunna", 
hvilket  her  er  benyttet  til  Digterens  Portræt  foran  i 
Bogen ,  der  altsaa  gjengiver  vor  —  ligesom  den  unge 
Goethe,  om  end  paa  noget  anden  Vis  —  smukke  Skjald 
i  hans  hele  blomstrende  Ungdomsfylde  ved  Indtræ- 
delsen i  Manddomsalderen,  da  han  stod  paa  sit  Genis 
Høidepunkt. 

Paven  fik  den  danske  Digter  ikke  at  se.  En  Juli- 
nat bortførte  Franskmændene,  der  havde  besat  Rom, 
den  gamle  Pius  den  syvende,  som  faa  Aar  iforveien 
salvede  Napoleon,  men  nu  ikke  længere  vilde  lystre 
Kommando,  fra  hans  Residens,  Kvirinalet. 

I  Tiberstaden  var  Oehlenschlager  sammen  med 
den  der  bosatte  aldrende  tydske  Maler  og  Digter 
Friedrich  Muller,  en  af  „Sturm- und  Drang" -Periodens 
betydeligere  Digtere ,  der  blandt  Andet  havde  for- 
fattet en  „Faust'-  ligesom  Goethe  og  en  „Genoveva" 
før  Tieck,  og  med  Frederikke  Brun,  hvis  Bekj endt- 
skab  Oehlenschlager  havde  gjort  umiddelbart  før  sin 
Bortreise  fra  Fødelandet. 

I  den  hedeste  Aarstid  opslog  Oehlenschlager,  hvem 
det  varme  Klima  kun  hdet  behagede  og  som  i  det 
Hele  taget  ikke  var  fri  for  nogen  „Antihesperisme", 
sin  Bolig  i  det  landlige  Grotta  ferrata  i  Albaner- 
bjergene. 

I  Rom  og  i  Grotta  ferrata  digtedes  Tragedien  „Cor- 
reggio"  paa  Tydsk.  „Da  Correggio  er  et  Æmne,  som 
ikke  er  dansk,  men  europæisk"  (skrev  Oehlenschlager 

til  H.  C.  Ørsted)  .,vil  jeg  vise  Tydskland,  hvad  jeg 
kan  gjøre  med  det  tydske  Sprog,  naar  jeg  er  ubunden, 
da  jeg  dog  nu  engang  er  i  Aande  med  at  skrive  Ger- 
manisk". Det  var  paa  sin  sidste  Station,  at  den  dan- 
ske Digter,  som  hidtil  paa  Reisen  i  sine  Tragedier 
havde  dvælet  i  Norden,  saaledes  vendte  sig  til  Syden 
og,  omgivet  af  Roms  Mesterværker,  i  dagligt  Samliv 
med  vort  Aarhundredes  største  Kunstner  tog  fat  paa 
sit  berømte  Drama,  der  skildrer  et  Kunstnerliv  med 
dets  jordiske  Trængsel  og  himmelske  Fryd.  Correg- 
gios  Liv  og  Kunst  er  forresten  langtfra  ikke  rettelig 
fremstillet  af  Oehlenschlager ,  hvad  Tieck  —  i  hvis 
.,  Franz  Sternbalds  Wanderungen"  en  Kunstner  lige- 
ledes fremstiller  sin  Hustru  som  Madonna  og  sørger 
over  at  skulle  skilles  fra  sit  Værk  —  stærkt  accen- 
tuerer i  en  forresten  høist  ubillig  Bedømmelse  af 
^Correggio",  hvilket  Drama  ikke  blot  fandt  stærk 
Anklang,  men  endog  oftere  efterlignedes  i  Tydskland. 
Et  Kunstnerdrama  har  endvidere  den  Mislighed,  at 
Kunstneren  ikke  ret  kan  gjøre  sig  gjældende  som 
saadan  i  Handling.  Oehlenschlagers  Correggio  er 
desuden  i  vel  høi  Grrad  passiv  og  uden  nogensomhelst 
tragisk  Skyld.  De  tre  første  Akter  af  ., Correggio" 
høre  imidlertid  dog  (ligesom  de  tilsvarende  af  „Axel 
og  Valborg")  til  det  Skjønneste,  Oehlenschlager  har 
skrevet,  og  maa  —  om  end  paa  ganske  anden  Vis  end 
Goethes  „Tasso",  der  heller  ingenlunde  har  sin  Styrke" 
i  historisk  Troskab  eller  i  det  Dramatiske  —  dybt  be- 
væge enhver  poetisk  Natur.  Derimod  formaaede  den 
vel  bløde  Oehlenschlager  unegtelig  ikke  i  Kunstner- 
Tragedien  ,  saa  lidt  som  i  den  foregaaende  Elskovs- 
Tragedie,  at  føre  Handlingen   til  en  fyldestgj ørende 

Afslutning;  og  de  to  sidste  Akter  af  „Correggio" 
staae  derfor,  trods  alle  delvise  Skjønheder,  i  det  Hele 
taget  betydeligt  tilbage  for  de  tre  første.  In  specie 
er  Kunstnerens  eventyrlig  symbolske  Dødsmaade 
ingenlunde  heldig.  At  Oehlensclilager  saaledes  kom- 
mer tilkort  i  Katastrofen,  hvori  netop  den  dramatiske 
Kraft  stærkest  skulde  vise  sig,  er  ikke  ubetegnende. 
Ogsaa  i  „Correggio"  forherliges,  ligesom  i  „Alad- 
din", det  Umiddelbare  i  Modsætning  til  Reflexionen. 
Guilio  Romano  siger  i  den  danske  Oversættelse,  der 
blev  til  strax  efter  Digterens  Hjemkomst: 

„Stort  bygges  Skoler  i  de  store  Stæder, 

Ungdommen  dannes  efter  gode  Mønstre, 

fra  spæde  Barndom  øver  Haanden  sig. 

Saa  viser  sig  en  sjelden  Leilighed 

at  øve  ud  den  rigtig  lærte  Kunst  — 

og  hvad,  hvad  vorde  saa  vi  Lærlinge? 

Kun  Lærlinge!  selv  gode,  sjeldne  stundom. 

Men  skal  Geniet  atter  vise  sig  — 

det  groer  ei  i  et  Drivhus,  kunstig  Varme 

udklækker  ei  den  underskjønne  Frugt. 

Det  maa  derude  voxe  vildt  i  Skoven, 

tilfældig  af  en  Hændelse  saaet  hen, 

tilfældig  siden  modnet  ved  et  Under. 

Og  inden  vi  det  veed,  og  medens  vi 

forstenes  i  Betragtning  af  vort  Mønster, 

staaer  atter  herlig  frem  en  Genius; 

og  vi  —  vi  skue  og  forundres  atter. 

O  sælsomt,  at  et  Nazareth  saa  ofte 

det  Himmelske  frembringer,  at  saa  ofte 

den  skjønne  Aand,  som  huldt  begaver  Verden, 

sin  Vugge  finder  i  en  ussel  Krybbe!- 

Ligesom  Groethes  „Faust'*  lader  Noureddins  Tanke- 
verden, hvilken  Oehlenschlåger  stiller  i  det  Ondes 
Tjeneste,  komme  til  sin  Ret,  saaledes  accentuere  Groe- 
thes to  dramatiske  Smaaskizzer  „Klinstlers  Erde- 
wallen"     og     „Klinstlers    Apotheose"    (som    Oehlen- 

schlåger  under  Samlivet  med  Steffens  i  Kjøbenhavn 
havde  oversat),  i  Modsætning  til  „Correggio",  Skolen, 
der  i  den  nysanførte  Replik  saa  stærkt  sættes  i  Skygge 
ligeoverfor  Geniet.  I  „Kiinstlers  Apotheose"  tiltaler 
Mesteren  Discipelen: 

„Dem  gliicklichsten  Genie  wird's  kaum  einmal  gelingen 

sich  durch  Natur  und  durch  Instinct  allein 

zum  Ungemeinen  aufzuscli wingen. 

Die  Kunst  bleibt  Kunst.     Wer  sie  nicht  durchgedacht, 

der  darf  sich  keinen  Kiinstler  nennen. 

Hier  hilft  das  Tappen  nichts.    Eh'  man  was  Gutes  macht, 

muss  man  es  erst  recht  sicher  kennen." 

Baggesen,  hvis  Mellemværende  med  Oehlenschlåger 
væsenligst  dreiede  sig  om  dette  Punkt,  gjorde  ogsaa 
senere  i  sin  Feide  disse  Goetheske  Linier  gj ældende 
ligeoverfor  Digterkollegaens  vel  sorgløse  Stolen  paa 
sin  poetiske  Natur.  I  Dedikationsdigtet  til  Goethe 
foran  den  tydske  Oversættelse  af  „Aladdin"  havde 
Oehlenschlåger  forresten  selv  netop  prist  den  store 
Mester,  fordi  denne  havde  lært  ham  for  Kunstens 
Vedkommende 

„wie  erst  im  Ketten 
die  schone  Freiheit  sich 
kan  ewig  minniglich 
vom  Tode  retten". 

Oehlenschlåger,  der  alt  paa  femte  Aar  var  uden- 
lands —  med  500  Rd.  aarlige  Reisepenge  —  og 
ingenlunde  satte  samme  Pris  paa  Italien  som  Læreren 
og  Mesteren  Goethe,  ei  heller  var  en  Trækfuglenatur 
som  Baggesen,  længtes  tilbage  til  Fødelandet,  hvor 
han  ogsaa  gjerne  vilde  bivaane  den  første  ForestilHng 
af  „Axel  og  Valborg".  Han  opgav  derfor  at  se 
Neapel,  Vesuv  og  Pompeii,  uagtet  han  dog  var  saa 

nær  derved.  Ene  og  vemodig  besøgte  han  for  sidste 
Gang  Forum  romanum,  Vatikanet  og  de  andre  ro- 
merske Herligheder;  og  en  Septembermorgen  fulgte 
Thorvaldsen,  hos  hvem  Oehlenschlåger  Aftenen  ifor- 
veien  havde  været  i  Selskab,  og  andre  Venner  Dig- 
teren ud  af  den  evige  Stad. 

Da  Oehlenschlåger  i  Livorno  saae  Havet  igjen, 
brast  han  i  Graad.  Over  Simplon  drog  Digteren  med 
en  ham  hidtil  personlig  ubekjendt  rig  Landsmand, 
der  overtog  alle  Reiseudgifter  —  man  ser,  at  Lampens 
Aand  stadigt  dækkede  Bordet  for  vor  Aladdin.  I 
Heidelberg  besøgte  Oehlenschlåger  Voss,  der  glædede 
sig  over,  at  Forfatteren  af  „Correggio",  som  fore- 
læstes, ikke  var  nogen  extravagant  Romantiker.  I 
Weimar,  hvorhen  Oehlenschlåger,  skjøndt  det  ikke 
var  en  ganske  lille  Omvei,  drog  for  endnu  engang  at 
mødes  med  Goethe ,  havde  den  danske  Digter  en 
uventet  vemodig  Afslutning  paa  sin  store  Reise. 
Goethe  —  der  nylig  havde  endt  sin  tragiske  Roman 
„Die  Wahlverwandschaften"  ,  hvis  Tilblivelse  frem- 
kaldtes af  den  aldrende,  men  endnu  kraftige  Ægte- 
mands Kjærlighed  til  en  yndig  ung  Pige  —  modtog 
ham  kjøligt.  Oehlenschlåger  søgte  at  neddæmpe  sin 
Sorg  derover  og  underrettede  Mesteren  gjennem 
dennes  Sekretær  om,  at  han  i  Rom  havde  skrevet  en 
Tragedie,  som  han  ønskede  at  forelæse.  Goethe  lod 
imidlertid  bede  om  Manuskriptet,  da  han  helst  selv  vilde 
læse  den.  Oehlenschlåger  svarede,  at  han  kun  havde 
en  slet  skreven  Kladde,  fuld  af  Udstregninger  og  For- 
andringer. Goethes  Sekretær  fik  imidlertid  dog 
Manuskriptet,  men  bragte  det  tilbage  med  den  Be- 
sked, at  det  rigtignok  ikke  var  til  at  læse.    Oehlen- 

schlåger  følte  sig  krænket  og  røbede  det,  da  lian  et 
Par  Gange  var  tilbords  lios  Goethe.  Afskeden  mel- 
lem den  ældre  og  yngre  Digter  blev  som  en  Følge 
deraf  kold.  Den  sidste  Aften  i  Weimar  sad  Forfat- 
teren af  „Correggio"  i  lignende  Stemning  som  Maler- 
Martyren,  da  den  store  Mikkel  Angelo  har  været 
haard  imod  ham,  henad  Midnat  i  sin  Stue  i  Gjæst- 
givergaarden  med  Haand  til  Kind  og  Taarer  i  Øinene 
over  at  skulle  skilles  saaledes  fra  den  elskede  Mester. 
Pludselig  grebes  han  af  en  uimodstaaelig  Længsel 
efter  endnu  engang  at  trykke  Digteren,  som  han 
satte  saa  høit,  til  sit  Hjerte  og  ilede  til  Goethes  Hus. 
Der  var  endnu  Lys!  Sekretæren  maatte  melde  den 
dybtbevægede  nordiske  Pilgrim;  og  Oehlenschlager 
fik  Adgang  til  Olympieren.  Den  mægtige  Skikkelse 
med  det  udtryksfulde  Ansigt  stod  i  Natdragt  og  trak 
sit  Uhr  op,  ifærd  med  at  gaae  tilsengs.  „Nu,  min 
Bedste!  De  kommer  jo  som  en  Mkodemus",  udbrød 
Goethe  venligt,  medens  hans  klare  brune  Øine  hvilede 
paa  vor  Digter.  „Tillad  mig  at  sige  Digteren  Goethe 
for  evigt  Levvel!"  stammede  Oehlenschlager,  idet 
han  omfavnede  Forfatteren  af  „Faust".  Dennes  Svar 
lød  hjerteligt:  „Nu,  lev  vel,  mit  kj ære  Barn!"  Oeh- 
lenschlager raabte  saa  rørt :  „LitetMer,  intet  Mer!" 
og  styrtede  ud.  Det  blev  i  Virkeligheden  et  Levvel 
for  evigt ;  det  var  sidste  Gang,  de  to  Digtere  mødtes. 
Goethe  kunde  naturligvis  ikke  miskjende,  at  Oehlen- 
schlager var  „ein  herzlieber  Junge",  der  mente  det 
„treu  und  gut"  og  havde  ikke  ringe  poetisk  Begavelse ; 
men  Forfatteren  af  „Aladdin"  tyktes  dog  den  en 
Menneskealder  ældre  Forfatter  af  „Faust"  altfor  meget 
et  stort  baade  vel  blødt  og  vel  fremfusende  Barn  uden 

tilstrækkelig  Dannelse,  ja  uden  de  nødvendige  Betin- 
gelser for  at  erhverve  sig  aandelig  Modenhed ;  og  den 
tydske  Digterkonge,  der  mer  og  mer  havde  vendt  sig 
fra  Germauien  til  Hellas,  savnede  desuden  aabenbart 
tilstrækkelig  Interesse  for  den  af  Oehlenschlager  ny- 
opdagede poetiske  Verden  i  det  gamle  Korden,  om 
han  end  et  Øieblik  tænkte  paa  at  bringe  ,.  Hakon 
Jarl"  paa  Scenen. 

N.  F.  S.  Grundtvigs  Protest. 


For  syv  Aar  siden,  Aaret  efter  Slaget  paa  Rheden, 
der  i  saa  høi  Grad  vakte  Nationalfølelsen,  var  den  23- 
aarige  Oehlenschlåger  fremtraadt  med  sin  første  Sam- 
ling .,Digte",  som  ikke  tre  Aar  efter  fulgtes  af  „Poe- 
tiske Skrifter".  Han  drog  derpaa  udenlands;  og  Frug- 
terne af  hans  ikke  fuldt  halvfemteaarige  Reise  vare 
„Nordiske  Digte",  „Palnatoke",  „Axel  og  Valborg", 
„Correggio".  Han  var  begyndt  sin  glimrende  Bane  i 
Slutningen  af  1802,  paa  den  ene  Side  mægtigt  greben 
af  det  gamle  Norden,  paa  den  anden  Side  stærkt  paa- 
virket af  vort  store,  sydlige  Nabolands  nye  naturfilo- 
sofisk-romantiske  Aandsliv,  som  hvis  Apostel  Steffens 
optraadte.  Paa  sin  Pilgrimsvandring  til  den  tydske 
Kulturs  hellige  Steder  indviedes  han  yderligere  i  Om- 
gang med  Steffens,  Schleiermacher,  Fichte,  Goethe, 
Tieck,  Schlegelerne  o.  s.  v.  i  de  germaniske  Mysterier. 
Hans  sunde  danske  Natur  vendte  sig  imidlertid  mer 
og  mer  fra  de  romantiske  Excentriciteter,  da  han  fik 
dem  at  se  paa  nærmere  Hold.     Han  gjennemgik  paa 

sin  Udenlandsreise  en  ny  Udvikling,  selv  i  Reflexion, 
som  dog  ikke  var  hans  stærke  Side  —  Fortalen  til 
„Nordiske  Digte"  vidner  specielt  om  Tankerigdom  — ; 
og  den  30aarige  Digter  kom  ikke  ganske  lidet  for- 
andret tilbage.  Denne  Forandring  havde  imidlertid, 
foruden  gode ,  ogsaa  mislige  Sider.  Hans  Eien- 
dommelighed  fik  vel  derved  friere  Spillerum;  men 
han  var  ogsaa  mere  henvist  til  sig  selv  uden  den 
Støtte,  som  Tilslutning  til  en  bestemt  Skole  yder. 
Forudsætningerne  for,  at  hans  Manddom  skulde  holde, 
hvad  hans  straalende  Ungdom  forjættede,  vare  dels 
selvstændig  kraftig  Fremadstræben ,  dels  fremmende 
Livsforhold  i  Hjemmet.  I  begge  Henseender  saa  det 
dog  mindre  lyst  ud.  Oehlenschlågers  Natur  var  ikke 
tilbøiehg  til  stadigt  at  sætte  sig  nye  og  større  Maal 
og  underkaste  sig  det  strenge  Arbeide,  som  en  rast- 
løs Udvikling  uundgaaeHg  kræver.  Han  var  tvert- 
imod,  i  diametral  Modsætning  til  Schiller  og  Groethe, 
vel  tilbøielig  til  poetisk  Hvilen  i  sin  lykkeUge  Natur. 
Hvad  Studier  angaaer,  savnede  han  tilmed  solide 
Gi-rundlag  at  bygge  videre  paa.  I  sin  en  Snes  Aar  se- 
nere udgivne  Selvbiografi  siger  han  ogsaa  høist  beteg- 
nende, idet  han  erklærer,  at  han  havde  foresat  sig 
kun  at  fortælle  sit  Levnetsløb  til  det  tredivte  Aar: 
„Komedier  og  Romaner  ende  med  Heltens  Bryllup, 
de  fleste  Levnetsløb  burde  gjøre  det  Samme.  Det 
Eventyrlige  og  Tilfældige,  et  Menneskes  psykologiske 
Udvikling,  der  gjør  Fortællingen  morsom,  ophører 
fordetmeste  da;  thi  kun  Stræben,  ikke  Tilstand  egner 
sig  for  slig  Meddelelse."  Lidtrædelsen  i  Manddoms- 
alderen,  da  Kræfterne  ere  fuldt  udviklede,  og  Stræ- 
ben derfor  først  for  Alvor  kan  og  skal  begynde ,  fore- 

kommer  ham  altsaa  ikke  som  det  betydningsfulde  Ud- 
gangspunkt for  en  høiere  Udvikling,  men  som  en  Af- 
slutning, der  lader  Tilstand  afløse  Stræben.  Det  er 
ogsaa  værd  at  lægge  Mærke  til,  at  han  Aladdinsagtigt 
accentuerer  det  Event3a'ligé  og  Tilfældige,  men  ikke 
har  et  Ord  tilovers  for  Villiens  og  Selvvirksomhedens 
Moment.  Ligesom  Oehlenschliiger  nu  selv  paa  mange 
Maader  var  blevet  en  anden,  saaledes  var  det  Dan- 
mark, hvortil  han  vendte  tilbage,  heller  ikke  det,  han 
forlod.  De  første  Aar  af  dette  Aar hundrede,  da  vort 
lille  Land  havde  vidst  at  bevare  sin  i^eutralitet,  kunne 
betragtes  som  nogle  af  vore  Ijkkehgste;  men  den 
lange  uljkkehge  Krig,  som  begyndte  1807,  svækkede 
saavel  materielt  som  moralsk  vore  Kræfter  i  høi  Grad. 
Det  var  en,  trods  alt  sit  momentane  Liv,  ulige  mere 
pinhg  end  opløftende  Lidelseshistorie,  Oehlenschlåger 
kom  midt  ind  i  efter  Udenlandsreisen,  under  hvilken 
han  paa  et  af  Historiens  Høidepunkter  havde  bevæget 
sig  i  større  Forhold,  mellem  Datidens  aandfuldeste 
Mænd  og  Kvinder ;  og  han  var  mindre  end  de  Fleste 
anlagt  til  gjennem  en  slig  Trængselens  Skærsild  at 
udvikles  til  en  kraftig,  helstøbt  Karakter  og  saaledes 
faae  Godt  ud  af  Ondt,  Fremmen  af  Hemmen.  Hvor 
forandret  Tiden  var  blevet  ved  Belt  og  Sund,  aaben- 
barer'  sig  slaaende  i  den  nye  aandelige  Faktor,  som 
havde  begyndt  at  gjøre  sig  gjældende,  medens  Oeh- 
lenschlåger færdedes  i  Udlandet.  JST.  F.  S.  Grundt- 
vig, der  kun  var  faa  Aar  yngre  end  Oehlenschlågei-, 
var  vel,  Hgesom  denne,  født  under  smilende  Natur- 
omgivelser, nemlig  i  det  skjønne  Sydsjælland;  men 
hans  Vugge  stod  i  en  streng  rehgiøs  Præstegaard,  og 
han  kom  desuden  alt  i  Barndommen  bort  fra  Hjemmet 

Og  over  i  en  fremmed  Præstegaard  paa  den  stille,  al- 
vorlige jydske  Hede.  Grundtvig  havde  vel,  ligesom 
Oelilensclilager,  i  sit  første  Studenteraar  været  Vidne 
til  den  freidige  Skærtorsdagskamp  1801;  men  den 
havde  ingenlunde  gjort  saa  stort  Indtryk  paa  ham 
som  paa  den  lidt  ældre  Oehlenschlager,  og  han  fik 
først  sin  Ilddaab  i  Ulykkesaaret  1807,  som  nedslog 
Forfatteren  af  „Palnatoke"  saa  stærkt  i  Napoleons 
Yerdenscentrum.  I  et  Grrundtvigs  Digt  fra  1813,  alt- 
saa  henimod  Krigens  Slutning,  hedder  det: 

„Først  da  fra  Axelstad  Luerne  svang 

høit  sig  i  Sky, 

kom  under  V^aabnenes  Gny 

Liv  i  min  Sang". 

Kjærlighed  til  Husets  Frue  greb  ham  som  Hus- 
lærer paa  det  smukke  Langeland,  og  det  nje  Aands- 
liv  i  Danmark  og  Tydskland  bragte  yderhgere  Gjæ- 
ring. 

Grundtvig  havde,  ligesom  Oehlenschlager,  af  hvem 
han  stærkt  paavirkedes,  vendt  sig  til  det  gamle  Nor- 
den; men  han  stræbte  at  trænge  dybere  ind  i  denne 
gaadefulde  storstilede  Yerden  end  Forfatteren  af 
„Thors  Reise  til  Jothunheim'*,  „Baldur  hin  gode'^ 
o.  s.  V.  Han  havde,  ligesom  Oehlenschlager,  hørt 
Steffens,  der  var  en  Søstersøn  af  hans  Moder;  men 
den  unge  Theolog  søgte,  utilfredsstillet  ved  det  nye 
tydske  Evangelium,  en  dybere  Løsning  af  Livsgaaden 
ligesom  af  Nordens  Runer.  Hans  rationalistiske  Pe- 
riode, som  strakte  sig  til  hans  23de  Aar,  i  hvilken  han 
betragtede  Holberg  som  sit  „Mønster  paa  en  virkelig 
Poet  og  en  fuldkommen  Skribent",  afløstes  af  den  stær- 
keste religiøse  Gjæring.    I  Modsætning  til  Forfatteren 

af  „Aladdin'',  der  forherligede  „Naturens  muntre  Søn", 
hvem  Lykken  tilfalder,  „mens  han  sødt  og  sorgfrit 
blunder",  sang  Grundtvig,  som  i  den  indvortes  og  ud- 
vortes strenge  Lidelsens  Skole,  rastløs  kæmpende,  ud- 
viklede sig  til  sin  betydningsfulde  Livsgjerning,  i  det 
ovennævnte  Digt: 

„Kæmpe  vi  maa  i  den  løbende  Tid, 
Livet  lierneden  er  Strid". 

Grundtvig  havde  vel  ikke  faa  og  smaa  Betænke- 
ligheder ved  det  Nordiske  hos  den  saa  vidt  forskjel- 
lige  Oehlenschlåger;  men  Begeistringen  for  Digteren 
af  „Hakon  Jarl"  overveiede  dog  endnu  langt  disse 
hos  Forfatteren  af  „NordensMythologi"  fra  1808.  Den 
14de  November  1809,  Oehlenschlågers  30aarige  Fød- 
selsdag, feiredes  derfor  ogsaa  af  Grundtvig  med  et 
Digt  i  „Nyeste  Skilderi  af  Kjøbenhavn",  hvori  Dan- 
mark, det  „sydlige  Nord",  tiltales: 

„Dannemark,  Fædreneland! 
iklæd  Dig  dit  herligste  Smykke, 
gak  til  den  bølgende  Strand 
paa  Dagen,  som  fødte  din  Lykke, 
send  over  Havet  din  Elskedes  Navn, 
kald  ham  tilbage  i  moderlig  Favn!" 

Og  samme  Dag  skrev  Grundtvig  Fortalen  til  „Op- 
trin af  Kæmpelivets  Undergang  i  Nord",  der  tilegne- 
des Oehlenschlåger  med  det  bekjendte  Digt,  hvori 
det  hedder: 

„Som  Trygvason  Du  est  i  Norden  baaren, 
men  vendte  aarle  Dig  som  han  mod  Syd; 
og  hvor  Du  gik,  der  smiled  liflig  Vaaren, 
og  hvert  dit  Kvad  var  ligt  en  Guddoms  Lyd. 

Som  Olaf  Du  igjen  mod  Nord  Dig  vendte 
og  skued  Kraften  med  din  dybe  Sands. 
Du  vakte  den,  men  klædt  i  Sydens  Glands; 
og  stundom  ei  sig  selv  i  sig  den  kjendte." 

Alt  i  sine  Poesier  i  „Nordens  Mythologi"  („Freis 
Kjærlighed'-  o.  s.  v.)  var  Grundtvig  —  ligesom  Schack 
Staffeldt,  hvis  anden  og  sidste  Digtsamling  udkom 
1808  —  optraadt  i  poetisk  Yæddekamp  med  Oehlen- 
schlager;  og  det  Samme  er  Tilfældet  i  „Optrin  af 
KæmpeUvets  Undergang",  hvis  Hovedbestanddel  er 
en  „Palnatoke"  (der  var  skreven,  før  Oehlenschlågers 
udkom),  og  i  hvis  tredie  og  sidste  Parti,  „Yagn  Aage- 
sen eller  Jomsborgs  Undergang",  Hakon  Jarl  op- 
træder. I  Dedikationsdigtet  havde  han  forresten  er- 
klæret: 

„Ei  vil  jeg  mig  forvoven  med  Dig  maale: 
det  blege  Lys  i  Natten  har  sit  Hjem, 
men  aldrig  dog  i  Strid  det  traadte  frem 
om  Varme  og  om  Glands  med  Solens  Straale". 

Der  var  imidlertid  dem,  som  ikke  uden  Grund 
mente,  at  der  var  mere  Kraft  i  Grundtvigs  nordiske 
Poesi  end  i  Oehlenschlågers,  hvilken  dog  i  Skjonhed 
vidt  overstraalede  Medbeilerens. 

Det  var  umiddelbart  efter  sin  30aarige  Fødselsdag, 
at  Oehlenschlåger  i  Slutningen  af  November  1809 
vendte  tilbage  til  vor  Hovedstad.  Alt  paa  hans  Fødsels- 
dag for  tre  Aar  siden  havde  Overgangstidens  aandfulde 
Repræsentant  Baggesen  sænket  Kaarden  for  ham  som 
„Danmarks  Melpomenes  største  Digter"  ;  og  nu  hyl- 
dedes han  paa  sin  Fødselsdag  som  „Nordens  største 
Skjald"  af  den  nye  Kæmpegenius,  der  fremtraadte  saa 
forjættelsesrigt,  medens  den  ældre  store  Romantiker 

Schack  Staffeldt  aldeles  var  sat  i  Skygge  og  traadte 
bort  fra  Scenen.  „Din  Digterroes"  —  skrev  H.  C. 
Ørsted  i  Februar  1809  til  Oehlenschliiger  —  ,.har  i 
din  Fraværelse  udviklet  sig  endnu  mere  end  Axel  i 
sin  Fraværelse  fra  Yalborg".  Byen  kappedes  med 
Hoffet  om  at  feire  den  Hjemkomne,  der  fik  Titel  af 
Professor  og  i  Aftenselskaber  hos  Mæcenen  Grev 
Schimmelmann  og  andre  Store  maatte  forelæse  „Axel 
og  Valborg"  og  „Correggio".  ja  endog  nød  den  Ære 
at  læse  det  sidstnævnte  Sørgespil  for  Kongen  og  Dron- 
ningen. Den  gode  landsfaderlige  Konge  —  der,  da 
hans  Slotsforvalterfuldmægtigs  poetiske  Søn  ved 
Hjemkomsten  gjorde  ham  sin  Opvartning,  til  Digte- 
rens store  Ydmygelse  udbrød:  „Naa,  det  er  Oehlen- 
schlågers  Søn!'-  —  havde  forresten  ikke  synderlig 
Sands  for  Poesi  og  skal  have  synes  bedst  om  Røverne 
i  Kunstnerdramaet. 

Ogsaa  i  Sverrig,  hvor  den  nye  poetiske  Skole  lige- 
ledes var  trængt  ind,  og  fik  Navnet  den  fosforistiske 
efter  et  af  Atterbom  og  Palmblad  1810  begyndt  Tids- 
skrift med  den  betegnende  Titel  „Phosphoros'-  (Lys- 
bringeren,  Morgenstjernen),  gjorde  Oehlenschlågers 
Poesi  sig  gj ældende.  1810  skrev  den  kun  en  Snes 
Aar  gamle  Atterbom  Digtet 

O  e  h  1  e  n  s  c  h  1  a  g  e  r. 

Medan  i  Svithiod  blekt  det  borjar  att  dagas,  i  Danmark 

re'n  fram  ur  dimmorna  kor  solen  sitt  lysande  spann. 

Natten,  den  långa,  der  flytt;  som  yngling  år  Brage  pånyttfodd, 

men,  som  Aladdin,  han  bar  lampan  af  Østerns  magi. 

Drapans  sang  han  forstår  med  Kothurnens  forena.  och  Nordens 

gudar  och  hjeltar  till  lif  kallar  hans  plastiska  dikt. 

Heil,  ungdomlige  sångaredrott!     Snart  hor  du  det  hela 

Skandinavien  stolt  ropa  dig  till:     Du  år  min! 

Snart  sig  stracker  ditt  hem  från  Danavirke  till  Nordkyn, 
och  från  dess  fjållar,  som  ørn,  flyger  kring  jorden  ditt  namn. 

I  Januar  1810  opførtes  „Axel  og  Valborg",  der 
samtidigt  udkom  i  Trykken  —  Forlæggeren,  Bog- 
trykker Seidelin  honorerede  denne  Tragedie,  som 
solgtes  i  Tusindvis,  og  af  hvilken  et  Par  Eftertryk  be- 
sørgedes, med  300  Rigsdaler.  Den  opførtes  første 
Gang  ved  Kongens  Fødselsfest.  Madame  Heger  som 
Valborg  var  imidlertid  den  Eneste,  som  ganske  ud- 
fyldte sin  Rolle;  nærmest  hende  stod  hendes  Mand 
som  den  trofaste  Tydsker.  Ogsaa  Erkebispen  udførtes 
dog  vakkert  af  Kruse.  Oehlenschlågers  geniale  Ven 
Foersom  spillede  Axel  med  Fantasi  og  Følelse ;  men 
hans  Personlighed  lagde  ham  altfor  store  Hindringer 
i  Veien  til,  at  han  kunde  magte  Opgaven.  Stykket 
gik  otte  Gange  i  den  første  Saison  og  henlagdes  saa  i 
tre  Aar. 

IBegyndelsenaf  1810  skrev  Oehlenschlagerpaa  Ven- 
nen Weyses  Anmodning  „Faruk",  Syngespil  i  tre  Ak- 
ter, efter  et  Eventyr  i  „Tusinde  og  en  Fjerdedels  Time", 
under  allehaande  Afbrydelser  af  Besøg  o.  s.  v.  Dette 
Syngestykke,  der  vel  hører  til  Digterens  svagere  Ar- 
beider,  men  dog  ingenlunde  fattes  Poesi,  udkom  i 
Slutningen  af  næste  Aar  og  opførtes  første  Gang  ved 
Festforestillingen  i  Anledning  af  Kongens  Fødselsdag  i 
Januar  1812  uden  at  gjøre  synderlig  Lykke,  hvortil 
den  mangelfulde  Udførelse  og  den  —  med  Undtagelse 
af  Enkeltheder  som  den  yndige  Sang  „Risler  alle  Bøl- 
ger smaa"  —  ikke  ganske  let  tilgængelige  Musik  bi- 
drog sin  Del.  Stykket  opførtes  sex  Gange  i  første 
Saison,  men  hvilede  derpaa,  fraregnet  et  Par  Opførel- 
ser 1817—1818,  til  1834. 

En  Maidag  1810  —  et  Par  Dage  før  Orla  Leh- 
mann, der  skulde  bidrage  Sit  til  at  dethronisere 
Æsthetiken  hos  os,  fødtes  —  viedes  Oehlenschlåger  i 
det  landHge  Gjentofte  til  sin  mangeaarige  Forlovede 
og  kjørte  saa  med  Hustruen  til  Kristiansholm  ved  Sø- 
lyst, som  Grrev  Schimmelmann  havde  overladt  de  Ny- 
gifte til  Sommerbolig.  Om  Efteraaret  blev  Digteren  ud- 
nævnt til  Professor  i  Æsthetik  —  Svogeren  Rahbek,  der 
holdt  de  første  æsthetiske  Forelæsninger  hos  os,  havde 
været  Professor  i  Æsthetik  fra  1790  til  1799,  men 
søgt  sin  Afsked  paa  Grund  af  en  hvas  Kancelliskri- 
velse i  Anledning  af  nogle  Expektorationer  i  „Mi- 
nerva". Oehlenschlåger  havde  nu  1200  Rigsdaler  om 
Aaret,  de  600  fra  Universitetet,  de  andre  600  fra  Fi- 
nantskassen.  Ansættelsen  som  Professor  i  Æsthetik 
var  verdslig  taget  en  Slags  Lykke  for  vor  Digter,  men 
ideelt  set  alt  Andet.  Den  filosofiske  Evne  og  den  Kund- 
skabsfylde, en  Mand  i  en  saadan  Stilling  burde  være 
i  Besiddelse  af,  fattedes  Oehlenschlåger,  hvis  umiddel- 
bare poetiske  Natur  kun  lidet  egnede  sig  til  theore- 
tisk  Indsigt,  kritisk  Analyse  og  omfattende  Lærdom. 
Digteren  følte  ogsaa  selv  snart,  at  han  ikke  ret  var  en 
saadan  Post  voxen ;  og  den  blev  ham  ikke  sjelden  et 
trykkende  Aag.  Hans  skjønne  begeistrede  Oplæsning 
af  Poesi  i  Forening  med  hans  aandfulde  Anskuelser, 
der  rigtignok  i  Regelen  ikke  fremsattes  i  Tanke-  men 
i  Billed-Form,  bevirkede  dog,  at  hans  Forelæsninger 
hverken  savnede  Tiltrækningskraft  eller  Betydning, 
om  de  end  ikke  kunde  tilfredsstille  strengere  For- 
dringer, ligesaa  hdt  hvad  de  æsthetiske  Begrebers 
Udvikling  angik  som  i  Henseende  til  Lærdomsappa- 
ratet.    I  Aarene  1810 — 1812  holdt  han  Forelæsninger 

over  sine  kjære  Mestere  Evald  og  Schiller,  der  efter 
Forfatterens  Død  udgaves  ufuldstændigt  og  daarligt 
af  hans  ældste  Søn.  Det  er  ikke  ubetegnende,  at  Dig- 
teren (efter  hvad  Sønnen  i  Bogens  Forord  beretter), 
saavidt  mindes,  aldrig  har  omtalt  dette  Manuskripts 
Tilværelse.  Disse  Forelæsninger  staae  unegtehg  i 
æsthetisk  Modenhed  langt  tilbage  for  Fortalen  til 
„Nordiske  Digte"  fra  1807.  I  Begyndelsen  af  et  Frag- 
ment „Om  Evalds  Liv  og  Værker",  som  Oehlenschla- 
ger  i  Efteraaret  1813  lod  trykke  i  Maanedsskriftet 
„Athene",  benegter  den  æsthetiske  Professor  endog 
selvmorderisk,  at  der  kan  gives  en  æsthetisk  Viden- 
skab, idet  han  erklærer:  „Det  Skjønne  kunne  vi  ikke 
fatte  med  Forstand,  ei  engang  med  Fornuft.  Vi 
kunne  aldeles  ikke  fatte  det,  men  vel  forestille  os  det; 
vi  kunne  ikke  tydeligt  opløse  dets  Væsen  i  Begreb  eller 
Ideer."  Oehlenschlåger  kunde  rigtignok  ikke  gjøre 
det,  men  maatte  med  poetisk  Intuition  bøde  paa  sine 
filosofiske  Mangler.  „Jo  mindre  Mennesket  gjør  sik- 
kre  Slutninger"  —  siger  han  selv  i  det  nysnævnte 
Fragment  —  „jo  mere  maa  han  overlade  sig  til  det 
høiere  aandelige  Instinkt,  som  vi  kalde  Greni".  Den 
livskraftige,  brogede  Kunstner-Fantasi  kan  ikke  let 
føle  sig  hjemme  i  Tænkningens  stille,  blege  Skygge- 
verden. Selv  en  Aand  som  Schiller  faldt  det  ofte  van- 
skeligt. 

I  Januar  1811  udgav  Oehlenschlåger  sit  første  nye 
Arbeide  efter  Hjemkomsten,  et  Bind  „Digtninger". 
Klog  af  Skade,  forlagde  han  det  selv,  ligesom  de  der- 
paa  følgende  Arbeider,  uagtet  han  kun  daarligt  for- 
stod sig  paa  Boghandel.  Holberg  var  i  sin  Tid  lige- 
ledes sin  egen  Forlægger,  men  med  større  praktisk  Evne 

dertil  og  større  Held  dermed.  De  fleste  af  Oehlenschla- 
gers  „Digtninger"  vare  (som  det  hedder  i  Forerindrin- 
gen) „sjællandske  Markblomster  fra  Sommeren  1810, 
udklækkede  i  Herthas  moderlige  Bøgeskjgge",  me- 
dens nogle  vare  blevne  til  i  Udlandet  og  for  største 
Delen  alt  tidhgere  trykte,  deriblandt  —  foruden  de 
alt  før  nævnte  „Hjemve",  „De  tvende  Kirketaarne" 
og  „ÆgirsGave"  —  den  skjønne  „BøntilPenaterne". 
Bogen  begynder  med  det  større  fortællende  Digt 
„Sigrid"^  efter  det  bekjendte  smukke  Sagn  hos  Saxo 
(som  Suhm  i  sin  Tid  havde  benyttet  til  en  Fortælling), 
hvori  oldnordisk  blufærdig  Pigestolthed,  der  dog  til- 
sidst  smelter  i  Kjærlighedens  Flamme ,  skildres  i 
stærke  Træk.  Digtet  indledes  med  en  varm  Hilsen 
fra  den  Hjemvendte  til  Herthas  moderlige  Bøge- 
skygge, i  hvilken  den  unge  Ægtemand  nød  sine 
Hvedebrødsdage  paa  Digtets  Tilblivelsestid : 

„Mit  o-amle  Fædreland!  jeg  ser  Dig  atter, 
hver  Gjenstand,  som  var  spæde  Barndom  kjær. 
Din  lysegrønne  Mai  mig  taust  omfatter, 
mig  frisk  omkrandse  dine  Bøgetræer. 
Saa  stig  da  venlig  ned,  Du  Valhals  Datter  ! 
Ydunnal  kom  og  bliv  din  Sanger  nær! 
Du  ser  ham  hen  den  velske  Cither  hænge, 
han  griber  i  din  Harpes  gyldne  Strenge." 

Forfatteren  af  „Correggio"  har  dog,  som  man  ser, 
ikke  ganske  hængt  den  velske  Cither  hen;  Stoffet  i 
„Sigrid"  er  vel  nationalt,  men  Formen  sydlig.  I  den 
Anledning  hedder  det: 

„Og  har  maaske  en  sydlig  Sanggudinde 
her  Stemmen  dannet  ud  og  Harpen  stemt, 
saa  tro  dog  ei,  at  Oldtids  eget  Minde 
er  nu  af  Skjaldens  Fantasi  forglemt. 

Tdunna  maa  det  Herlige  forbinde, 
af  ingen  Tid  og  ingen  Tone  hemt; 
og  giver  Norden  bedste  Stof  til  Toner, 
saa  tones  atter  bedst  bag  Laurens  Kroner." 

Denne  store  vakkre  Romance,  hvori  Digteren  (som 
han  selv  siger)  slynger  Sydens  Blomsterkrands  om 
Nordens  Gravhøi,  efterfulgtes  af  „Harald  Hildetand", 
hvori  ikke  blot  Stoffet  er  nordisk,  men  ogsaa  Formen 
bærer  samme  Præg  og  benytter  det  alt  i  „Baldur  hin 
gode"  anvendte  Bogstavrim,  som  er  saa  væsenligt  i 
den  gamle  islandske  Poesi.  „Tidens  Perspektiv"  røber 
Oehlenschlagers  forandrede  Stilling  til  det  romantiske 
Fortidssværmeri.  Man  kommer  uundgaaeligt  ved  den 
i  dette  Digt  skildrede  unge  Mand  til  at  tænke  paa 
Grundtvig,  der  et  Par  Aar  iforveien  i  „Indbydelse  til 
gamle  Nordens  Venner"  havde  bekæmpet  Tanken  i 
„Tidens  Perspektiv",  at  de  svundne  Dages  Glands  er 
borget  af  Fjernheden.  Der  siges  om  Fortidens  Be- 
undrer i  Oehlenschlagers  Digt,  at  han 

„ — var  from  og  klog, 

vel  belæst  i  mangen  Bog, 
leved  med  sin  Fantasi 
i  den  Tid,  som  var  forbi, 
kjendte  vel  af  gamle  Skrift 
hver  en  Helt  og  hans  Bedrift, 
ønskte  sig  paa  Livets  Vei 
Heltene,  men  fandt  dem  ei"  — 

Og  det  hedder  saa: 

„Derfor  kasted  lian  Foragt 
paa  sin  Tid  som  uden  Magt". 

Forfatteren  af  „Optrin  af  Kæmpelivets  Undergang 
i   Nord" ,    der   havde    gjort   den    af  ham    besungne 

Oehlenschliigers  Bekjendtskab  efter  dennes  Hjem- 
komst fra  Udenlandsreisen,  udbrød  i  Slutningen  af 
1808,  ligesom  Oehlenschlåger  saa  ofte  tidligere  en- 
sidigt forherligende  det  Forbigangne  paa  det  Nu- 
værendes Bekostning : 

,. Axelstad!  maatte  jeg  da 
leve  i  Dig  til  min  Død, 
knyttet  til  Oldtidens  Liv, 
fremmed  for  Nutidens  Død!" 

I  „Digterens  Hjem"  hævder  Oehlenschlåger,  Hge- 
som  Schiller  før  ham,  at  det  er  „mellem  Syd  og 
Nord",  og  at  han  tilhører  „hver  en  Tid".  Digtet 
ender,  betegnende  for  Oehlenschlågers  Religiøsitet, 
der  ikke  mindre  end  hans  Nordiskhed  var  saa  vidt 
forskjellig  fra  Grrmidtvigs,  med  at  lovsynge  ..det  egen- 
Uge  Fædreland, 

hvor  kjærligt  sidde  ved  hinandens  Side 
den  ædle  Jesus,  Baldur,  Sokrates". 

„Til  min  Læser"  erklærer  om  Digteren,  i  Over- 
ensstemmelse med  „Digterens  Hjem" : 

„Tidsaldren  er  ham  kun  et  dunkelt  Kammer, 
hans  Fødeegn  en  snever  Urtegaard. 
Som  Evighedens  Præst  og  Verdens  Borger 
han  tolker  Seklers  Lyst  og  Seklers  Sorger." 

Digtet  ender: 

„Og  som  en  Ven,  der  kommen  er  tilbage 
nu  i  sin  Barndoms  lykkelige  Havn, 
ham  glæder  mangt  et  Blomster  at  opdage, 
som  før  han  neppe  kj endte  ret  af  Navn. 
Den  unge  Kraft  begynder  med  at  vrage; 
men,  modnet,  Hjertet  trykker  til  sin  Favn 
Alt,  hvad  med  Hiramelstraalen  er  beslægtet, 
og  som  at  skue  før  dets  Blik  var  nægtet." 

Oehlenschlåger  har  faaet  et  friere  Blik  og  videre 
Perspektiver  paa  sin  Udenlandsreise  og  afstreifet  ikke 
saa  lidt  afdeiiExklusivitet,  hvori  han  tidligere  satte  sin 
Ære,  og  hvori  han  ikke  mindst  havde  havt  sin  poetiske 
Styrke.  Hvor  meget  Digteren  imidlertid  end  har  af- 
streifet —  Aladdins  Kaftan  kaster  han  ikke.  I  „Den 
hemmelige  Røst"  og  ..Augustinus"  gjenfindes  Oehlen- 
schlågers  kjære  stadige  Tanke,  at  Umiddelbarheden 
er  det,  hvorpaa  Alt  kommer  an,  at  det  gj ælder  Tro, 
at  Tanken  er  magtesløs,  ja,  at  det  er  formastehgt  at 
ville  søge  at  løse  Livsgaaden.  Af  de  øvrige  Digte 
skal  her  endnu  kun  som  betegnende  fremhæves 
„Evalds  Grav"  og  „Mine  Mestere".  Bogen  endte 
med  „Aly  og  Gulhvnd}^",  et  Eventyr,  der,  Hgesom  de 
fleste  af  de  lyriske  Poesier  i  Samlingen,  var  blevet  til 
den  foregaaende  Sommer,  da  Digteren  boede  ved 
Dyrehaven,  og  hvorom  det  hedder  i  Forerindringen: 
„Ogsaa  „Aly  og  Gulhyndy"  er,  sit  østerlandske  Ud- 
seende uagtet,  aldeles  sjællandsk;  den  skylder  saa  lidt 
Orienten  sin  Opfindelse  som  sin  Behandling".  Et 
Indledningsdigt  til  dette  Eventyr  siger : 

„Kaldt  fra  Østens  Strande, 

mon  Aladdin  lande, 

ført  herhid  ved  Digterskibets  Gang. 

Musen  smilte  yndig  — 

Aly  og  Gulhyndy, 

egne  Børn,  af  Skjaldens  Hjerne   sprang." 

Og  det   hedder   i    diametral  Modsætnuig  til  vor 
Tids  Realisme  og  Materialisme : 

I  din  Aand  sit  Sæde 

har  den  sande  Glæde, 

Følelsens  og  Tankens  Helligdom. 

Hvad  Du  føler,  tænker, 

Dig  jo  Lykken  skjenker; 

det  er  virkeligt,  det  lever  Du." 

..Aly  Og  Gulhyndy' ,  der  var  Hovedstykket  i 
Oehlenschlagers  første  Værk  efter  Hjemkomsten  lige- 
som „Aladdin"  i  lians  sidste  før  Bortreisen,  kan  vel 
ikke  i  Genialitet  maale  sig  med  det  herlige  drama- 
tiske Eventyr,  ligesaa  lidt  som  „Digtninger"  med 
„Poetiske  Skrifter" ;  men  det  er  dog  et  skjønt  Ar- 
beide,  der  ikke  mindre  end  Størstedelen  af  de  foran- 
gaaende  Digte  bærer  afgjort  Præg  af  Oehlenschlagers 
rige  Fantasi  og  varme  Hjerte.  For  Hjertets  Vedkom- 
mende er  der  iøvrigt  Grund  til  at  minde  om  P.  L. 
Møllers  træffende  Bemærkning:  .,  Oehlenschlagers 
Livsfilosofi  syntes  mere  og  mere  at  gaae  op  i  Be- 
undring for  det  Gode.  Vistnok  er  det  Gode  en  meget 
respektabel  Ide,  men  den  har  den  Indskrænkning  at 
fængsle  Tanken  til  Menneskenaturens  Følelseselement, 
og  vi  ønske  at  se  dette  som  Led  af  en  høiere  Tanke- 
række". Hvad  J.  L.  Heiberg  bemærker  om  „Alad- 
din", at  den  moralske  Ide  maaske  fremtræder  i  et 
altfor  reflekteret  Lys,  gj  ælder  i  langt  høiere  Grad  om 
det  østerlandske  Eventyr  i  ..Digtninger"  ,  hvor  Aly 
er  traadt  istedetfor  Aladdin,  Gulhyndy  istedetfor 
Gulnare,  Lokmann  istedetfor  N^oureddin  og  Peribanou 
istedetfor  Lampens  og  Ringens  Aand,  men  hvor  Alt 
er  holdt  ulige  mere  moralsk  allegoriserende,  hvad 
der  ogsaa  er  Tilfældet  i  „Faruk"  —  ved  slig  Alle- 
gorisering  adskilte  alt  den  tydske  „Aladdin"  sig  paa 
en  mindre  heldig  Maade  fra  den  danske. 

Samme  Maaned  som  „Digtninger"  saae  Lyset,  op- 
førtes det  samtidigt  udkomne  Kunstnerdrama  „Cor- 

reggio"  ved  Kongens  Fødselsfest  og  gjorde  Lykke. 
Det  var  ogsaa  den  af  Oehlenschlagers  Tragedier,  som 
blev  spillet  bedst,  især  af  Foersom  som  Maler- 
Martyren,  af  Madame  Heger  som  Hustruen,  af  Heger 
som  Guilio  Romano  og  af  Kruse  som  Silvestro.  Fryden- 
dahl var  Mikkel  Angelo,  Lindgreen  Battista.  Stykket 
gik  dog  kun  faa  Glange  i  de  første  tre  Aar  og  hen- 
lagdes saa  indtil  1823. 

Grrundtvigs  Opfattelse  og  Grjengivelse  af  det  Nor- 
diske begyndte  at  gjøre  sig  mer  og  mer  gjældende 
som  et  Korrektiv  til  Oehlenschlagers.  I  en  anonym 
Anmeldelse  af  „Correggio"  1811  i  „Dansk  Literatur- 
Tidende"  af  Adjunkt  ved  den  daværende  lærde  Skole 
i  Helsingør  Meisling  —  i  hvis  Hus  Tilhængere  af  Oeh- 
lenschlager  senere  forsamlede  sig  under  Baggesens 
Feide,  Ophavsmanden  til  Tanken  om  Tylvtens  Ud- 
fordring —  hedder  det  om  Oehlenschliiger ,  hvis 
Kunstnerdrama  angribes  qua  organisk  Helhed  og  ka- 
rakteriseres som  rørende,  men  ikke  tragisk,  at  han  i 
sine  nordiske  Tragedier,  med  Undtagelse  af  ,,  Hakon 
Jarl",  kun  i  Stoffet  er  nordisk,  derimod  i  Behandlingen 
sydlig,  idet  der  tilføies :  „Denne  Mangel  bliver  saa  meget 
mere  mærkelig  som  en  anden,  med  nordisk  Aand  for- 
trolig Forfatter  i  stærke  Grreb  lod  en  ægte  nordisk 
Harpe  klinge".  Og  Filosofen  F.  C.  Sibbern,  der,  som 
Alumnus  paa  Yalkendorfs  Kollegium  samtidigt  med 
Grundtvig,  havde  været  dennes  Yen,  indrømmede, 
uagtet  han  var  en  varm  Beundrer  af  Oehlenschlåger, 
i  sit  Gjenmæle  i  „Nyeste  Skilderi  af  Kjøbenhavn" 
mod  Meislings  Anmeldelse ,  at  der  var  noget  Sandt 
i  den  Paastand,  at  Oehlenschlåger  ikke  var  ret  nor- 
disk, fordi  det  Nordiske  hos  ham  altid  spiller  over  i  det 

Almenmenneskelige.  I  April  1812  skriver  Normanden 
G.  Sverdrup,  Professor  i  Græsk  ved  vort  Universitet, 
til  F.  C.  Sibbern:  ..Det  lader,  som  det  æsthetiske  Pu- 
blikum deler  sig  mellem  Oelilenschlåger  og  Grundt- 
vig". Selv  saa  ivrige  Oelilenschlågerianere  som 
C.  Hauch  og  Poul  Møller  betoges  i  deres  første  Stu- 
denteraar  stærkt  af  Grundtvig.  Oehlenschlåger  kunde 
naturligvis  heller  ikke  selv  være  blind  for.  at  Grundt- 
vig havde  gjort  et  betydningsfuldt  Skridt  til  en  dy- 
bere Indtrængen  i  det  gamle  Norden.  I  hans  „Erin- 
dringer'- hedder  det,  hvor  Talen  er  om  Hjemkomsten 
fra  den  første  Udenlandsreise :  „Jeg  læste  Grundt- 
vigs Kæmpeoptrin;  og  skjøndt  det  kun  er  Samtaler, 
som  han  selv  kalder  dem,  uden  dramatisk  Handling 
og  Kunst,  saa  forbausedes  jeg  dog  over  den  Ild  og 
Kraft  i  Sproget,  den  Fortrolighed  med  de  gamle 
Sagn,  der  havde  beriget  ham  med  Ord  og  Udtryk  og 
med  mange  karakteristiske  Træk  i  Skildringerne,  der 
gjorde  denne  Bog  til  et  mærkværdigt  Produkt  i  den 
danske  Literatur".  Og  Oehlenschliiger  indrømmer, 
at  Grundtvig  var  seilet  Historien  adskillige  Streger 
paa  det  poetiske  Kompas  nærmere  end  han  selv.  I 
Efteraaret  1811  udkom  den  alt  det  foregaaende  Aars 
Sommer  forfattede  Bearbeidelse  af  Kæmpedigtene 
om  Volsungerne  og  Niflungerne  i  den  ældre  Edda, 
„Optrin  af  Norners  og  Asers  Kamp''  af  Grundtvig, 
der,  medens  Oehlenschlager  havde  slaaet  sig  til  Ro 
som  Embedsmand  og  Ægtemand,  i  Foraaret  1811  var 
bleven  personel  Kapellan  hos  sin  gamle  Fader,  til 
hvis  Landsbypræstegaard  han  var  tyet  ud  fra  Valken- 
dorfs  Kollegium ,  rystet  i  de  inderste  Fuger  af  den 
stærkeste  Gjæring    og  greben   af  svar  Sindssygdom, 

der  førte  ham  til  Yanvidets  Rand,  som  denne  dybt 
bevægede  Natur  oftere  nærmede  sig.  Da  Grundtvig 
en  Aften  i  Efteraaret  1810  sad  alene  paa  Kollegiet  og 
læste  i  en  historisk  Bog  om  .,det  visne  Kors'",  havde 
han  kastet  Bogen  fra  sig  og  var  sprunget  op  som 
grebet  af  en  mægtig  Aand,  der  kaldte  ham  til  Refor- 
mator. Grrundtvigs  stormende  Opvækkelse  hin  Efter- 
aarsaften  danner  et  interessant  Pendant  til  Mjaisters 
roligere  Sommeraftenen  syv  Aar  tidligere  under  Læs- 
ningen af  F.  H.  Jacobis  Bog  om  Spinoza. 

I  Februar  1812  udgav  Oehlenschlåger  Tragedien 
„Stærkodder",  som  var  bleven  forfattet  foregaaende 
Foraar  og  Sommer.  Dette  Drama  opførtes  i  Oktober 
1812,  men  ingenlunde  godt.  Kun  Hegers  In  gild  var 
tilfredsstillende.  Selv  hans  Hustru,  der  ellers  var  saa 
kommensurabel  med  Oehlenschlagers  Kvindefigurer, 
magtede  ikke  ganske  Helga,  som  spænder  Brynien 
om  Jomfrubarmen  og  iler  med  i  Slaget.  Stykket  gik 
fem  Gange  i  den  første  Saison,  men  henlagdes  derpaa 
til  1826;  1816  valgte  Ryge  det  dog  til  sin  Benefice- 
forestilling, ved  hvilken  Leilighed  han  første  Gang 
udførte  Titelrollen.  Man  feiler  neppe  ved  at  sætte 
denne  Tragedie,  hvis  Helt  i  den  gamle  nordiske  Krafts 
Navn  vender  sig  mod  Blødagtigheden,  og  hvori  Anger 
og  Bod  spille  en  saa  stor  Rolle,  i  nogen  Forbindelse 
med  Grundtvigs  Fremtræden.  Oehlenschlagers  blø- 
dere, lysere,  livsgladere  Natur  har  aabenbart  ikke 
ganske  kunnet  unddrage  sig  Paavirkning  af  hin  kraf- 
tigere, mørkere,  tungsindigere  Aand,  der  søgte  at 
ryste  og  vække  Samtiden  under  Lidelsesperioden, 
som  var  begyndt  med  vor  Hovedstads  Bombarde- 
ment.   Enhver  maa  under  alle  Omstændio-heder  finde 


s.  F.  S.  GRU JJDT VIGS  PROTEST.  327 

., Stærkodder"  —  hvis  noget  brogede  Kolorit  og  skif- 
tende Versemaal  ligesom  betegne  en  lidt  urolig  j)oe- 
tisk  Overgangstilstand  hos  Tragediedigteren  —  endel 
forskjellig  fra  Oehlenchlagers  tidligere  nordiske  Tra- 
gedier. Digterens  aandfulde  Søster  skrev  endog  om 
dette  Drama  i  April  1812  til  Sibbern,  der  havde  af- 
løst Baggesen  i  Sværmeriet  for  hende:  „Jeg  vilde 
neppe  have  gjettet  paa  min  Broders  Navn  som  For- 
fatter, naar  man  havde  læst  det  for  mig  uden  at  sige, 
hvem  der  havde  skrevet  det".  Hvor  meget  Oehlen- 
schlåger  dengang  har  havt  sit  Bhk  rettet  paa  den  nye 
nationale  og  religiøse  Faktor,  som  slog  til  Lyd  med 
saa  stor  Myndighed,  kan  ses  af  Fortalen  til  „Stærk- 
odder", hvori  Oehlenschlager  søger  at  hævde  sin  Po- 
sition hgeoverfor  Grrundtvig  som  tidligere  ligeoverfor 
Baggesen.  Og  de  samme  Aar  udkomne  „Betragt- 
ninger over  Oehlenschlågers  dramatiske  Værker"  af 
Dahlmann,  der  i  Halle,  hvor  han  en  Tid  studerede 
Filologi  under  F.  A.  Wolfs  Yeiledning,  havde  været 
en  ivrig  Discipel  af  Steffens  og  i  Kjøbenhavn  levede  i 
fortrolig  Omgang  med  Forfatteren  af  „Stærkodder", 
stræbe  ligeledes  at  lægge  et  Lod  i  Oehlenschlågers 
Vægtskaal,  for  at  Grrundtvig  ikke  skal  faae  Overtaget, 
med  aabenbar  polemisk  Hentydning  til  denne  Sidste. 
Om  end  Oehlenschlager  imidlertid  ikke  blev  aldeles 
upaavirket  af  Grundtvigs  „sære  Stemme"  (for  at  bruge 
dennes  egen  Karakteristik  i  Indledningsdigtet  til 
„Roskilde-Rim"  et  Par  Aar  senere),  var  Forfatteren 
af  „Stærkodder"  dog  altfor  vidt  forskjelhg  fra  For- 
fatteren af  „Optrin  af  Kæmpelivets  Undergang  i 
Nord",  til  at  der  kunde  være  Tale  om  et  Kompromis. 
Grundtvig  havde  sendt  Oehlenschlager  sine  „Optrin 

af  Norners  og  Asers  Kamp"  1811;  men  nogle  Yt- 
tringer  i  Fortalen  til  denne  Bog  forargede  Oehlen- 
schlåger  saaledes,  at  han  ikke  læste  videre  i  den. 
Det  er,  som  om  man  hørte  Forfatteren  af  „Stærk- 
odder" selv  i  Eigils  Udbrnd  strax  i  Tragediens  Be- 
gyndelse : 

„Den  friske  unge  lysegrønne  Lyst 

opfylder  med  sin  hele  Kraft  mit  Bryst. 

Hal  spørger  Blomsten,  mens  den  Knoppen  bryder, 

hvad  Tordenskyen  over  den  betyder? 

Den  folder  ud  et  spraglet  Kryderblad. 

og  Solen  skjænker  den  sit  varme  Bad." 

Oehlenschlåger  siger  i  sine  ., Erindringer"  an- 
gaaende  sit  daværende  Forhold  til  Grundtvig,  der 
mer  og  mer  stillede  sine  Evner,  ogsaa  de  poetiske,  i 
Kristendommens  Tjeneste:  .,Jeg  følte,  hvor  umuligt 
det  vilde  vorde  mig  at  komme  i  Sympathi  med  denne 
Mand,  hvis  Ild,  Begeistring,  Veltalenhed  jeg  be- 
undrede, og  hvis  gode  Villie  jeg  var  overbevist  om, 
men  hvis  Følelser  og  Livsanskuelser  stode  i  saa  stærk 
Modsætning  til  mine".  Og  privat  foer  han  ligesaa 
voldsomt  frem  mod  Grundtvig  som  mod  Baggesen. 
Det  Oehlenschlågerske  Exemplar  af  .,Xordens  My- 
tologi" fra  1808  makuleredes  saaledes  med  de  mest 
nærgaaende  Noter  af  Forfatteren  til  „Nordiske  Digte", 
der  i  det  sidstnævnte  Aar  i  sit  Svar  paa  Abrahamsons 
Recension  havde  erklæret  det  for  en  af  sine  kjæreste 
Tanker  og  fasteste  Beslutninger  med  Tiden  at  skjænke 
sine  Landsmænd  en  nordisk  Mythologi.  I  personligt 
Samkvem  med  Grundtvig  og  i  Omtale  af  ham  lod 
denne  Stemning  sig  heller  ikke  uden  Vidnesbyrd, 

„Stærkodder",  hvilken  Tragedie  uvilkaarligt  fører 

Tanken  hen  til  Grundtvig,  der  stod  som  en  mørk 
Tordensky  i  Horizonten,  som  Stærkodder  ved  In- 
gilds  Hof,  blev  ogsaa  Anledning  til  en  Forklaring 
mellem  Grundtvig  og  Oehlensclilager.  et  Vendepunkt 
i  de  to  geniale  Aanders  Forhold.  Kortefter  at  Tra- 
gedien, der  langtfra  ikke  fuldstændig  magter  sit  stor- 
slaaede  Æmne ,  var  udkommet ,  skrev  Grundtvig  i 
April  1812  til  sin  Yen  Povel  Dons,  hvem  han  Aaret 
iforveien  havde  tilegnet  „Optrin  af  Norners  og  Asers 
Kamp'-  med  et  større  Digt,  et  Brev  fra  den  sydsjæl- 
landske Landsbypræstegaard  —  Kjøbenhavneren  Po- 
vel Dons,  der  blev  Student  1802,  var,  ligesom  en 
anden  Yen  af  Grundtvig,  Bornholmeren  Peter  Nikolai 
Skovgaard,  der  var  bleven  Student  1798,  en  af  de  Fi- 
gurer fra  vor  ,,Sturm  und  Drang" -Periode  i  Aarhun- 
dredets  Begyndelse,  som  gik  under  i  Livets  Malstrøm; 
Grundtvig  viede  ham  et  smukt  Gravdigt.  I  Brevet 
til  Dons  spørger  Grundtvig:  ..Hvor  er  det  Nordiske 
hos  „Stærkodder",  ja  hos  Oehlenschlåger?"  Og  det 
hedder  videre :  „Enkelte  Træk,  der  i  hvert  nyt  Digt 
udslettes  og  vanheldes  mere,  dem  ser  jeg.  Mange 
finder  jeg  samlede  i  „Hakon  Jarl",  men  løb  ikke  Far- 
verne sammen  i  Axel  og  Valborgs  Taarer?  Jo  visse- 
lig! Oehlenschlåger  jordede  sin  nordiske  Harpe  i 
Olufskirken  med  den  Gilske  Slægt;  han  græd  ved 
Graven,  men  han  reiste  i  „Correggio"  et  prægtigt 
Mindesmærke  og  glemte  sit  Tab  under  Beskuelsen  af 
Kunstværket.  Den  Bane  løbe  Folkefærd,  den  samme 
løbe  Digterne,  naar  de  ikke  betids  give  sig  i  hans 
Tjeneste,  der  kan  befæste  deres  Trin  paa  den  slibrige 
Vei,  der  ellers  river  dem  fort.  Ligesom  Valborg  efter 
Døden    vilde    som    en  Skygge    glædes    ved   Skygge- 

billedet  af  det  Forsvundne^),  saaledes  og  Oehlen- 
schlåger;  og  det  blev  neppe  vanskeligt  i  hans  sidste 
Digtes  dybeste  Toner  at  opdage  en  Efterklang  af 
hans  forrige  Kvad.  For  nærværende  Tid  finder  jeg 
ikke  Drift  til  at  føre  denne  Undersøgelse  ud  som  ét 
Modstykke  til  Dahlmanns,  men  maaske  engang,  om 
Gud  vil,  og  jeg  mener,  det  kan  gavne.  Forinden  ud- 
vikler Alt  sig  vel  klarere,  enten  saa  Oehlenschlåger 
frelses  af  Kristus  eller  gaaer  længere  fra  ham.  „Stærk- 
odder" er  aabenbar  med  alle  sine  Grudenavne ,  slet 
ikke  egenlig  gudelig  (religiøs);  baade  Stærkodder 
og  Ingild  ere  et  Slags  moralske  Allegorier  —  ligesom 
Faruk  og  dennes  Aander,  ligesom  Gjenfærdet  hist  ^) 
ere  luftige  Skygger  af  det  Guddommelige.  Du  kan 
troe,  naar  Digteren  begynder  at  spøge  med  Aander, 
da  er  han  ikke  langt  fra  at  udle  den  høiere  Aandelig- 
hed!"  Henved  et  Par  Maaneder  efter,  i  Juni  1812, 
følte  Grundtvig  sig  drevet  til  at  sende  Oehlenschlåger 
et  Brev,  hvori  samme  Tankegang  gjøres  gj ældende. 
Der  siges  deri:  „Vil  De  engang  i  Mindet  gjenføde 
den  Stemning  hos  Dem,  under  hvilken  De  digtede 
Deres  „Poetiske  Skrifter"  og  tænke  Dem  denne 
Stemning  som  en  fast,  rohg  Overbevisning,  hvorfra 
Alt  er  adskilt,  som  ei  har  sin  Eod  i  Kristendommen 


')  Hentydning  til  Valborgs  sværmeriske  Replik  efter  Axels  Død: 

„Hvor  her  er  husligt,  smukt  i  denne  Kirke! 
Her  skal  vi  leve  ret  fornøiet  sammen." 
o.  s.   V. 

^)    1    „Axel    og   Valborg"    optræder    Vilhelm  jo    som    ,,St.    Olafs 
blege  Larve",  erklærende:  * 

„Jeg  er  hans  Gjenfærd.     Er  et  Gjenfærd  ei 
en  jordisk  Larve  for  en  evig  Aand?" 

—  Og,  bedre  end  Ord  kan  udtrykke  det,  vil  De  da 
føle,  hvorledes  jeg  maa  bedømme  Deres  ny  Digter- 
bane; thi  at  De,  efter  at  have  endt  Hakon  Jarls 
Mindesmærke,  begyndte  en  ny,  er  De  Dem  sikkerlig 
bevidst.  At  jeg  ikke  er  blind  for  Deres  senere  Digtes 
Skjønhed  eller  den  langt  større  Runding  og  Propor- 
tion, disse  besidde,  vil  De  vel  troe  ])aa  mit  Ord:  men 
at  det  inderlig  maa  bedrøve  mig,  at  den  rehgiøse  Al- 
vor er  flygtet  mere  og  mere  fra  Deres  Digte,  og  at 
den  i  Deres  seneste  Digte  fortrænges  af  en  vis  Leg 
med  det  Aandelige,  samt  at  jeg  maa  kalde  disse  Digte 
i  Grrunden  langt  mindre  poetiske  (begeistrede),  følger 
af  sig  selv.  Mest  smerter  det  mig ,  fordi  en  saadan 
Omskiftning  maa  have  sin  Grund  i  Digterens  inderste 
Væsen,  maa  følge  deraf,  at  han  forsager  den  alvorlige 
Eftertanke  over  sit  eget  aandelige  Forhold  til  Gud 
som  hans  Tjener  paa  Jorden,  at  han  lægger  mere 
Vægt  paa  at  ghmre,  vinde  Ære  og  Bifald  end  at  op- 
løfte sine  Brødre  til  Guds  Tilbedelse  i  Aand  og  Sand- 
hed." At  Oehlenschlager  i  sin  Svarskrivelse  aldeles 
ikke  kunde  gaae  ind  paa  Grundtvigs  Betragtnings- 
maade,  følger  af  sig  selv.  Han  siger  blandt  Andet: 
,.  Jeg  har  Intet  imod,  at  dette  kaldes  en  Leg  med  det 
Aandelige.  Det  er  et  Spil,  som  Correggio  siger.  Men 
i  dette  beskedne  Spil  indslutter  sig  den  høieste  Al- 
vor, den  helligste  Begeistring,  og  just  hellig,  jo  mere 
Luen  brænder  klar,  venlig  og  rolig,  ikke  med  gni- 
strende Røg  som  en  convulsivisk  Flamme  fra  den 
\T:-ede  melankolske  Tordensky. "  ^)    I  den  ved  Juletid 


')  Baade  Grundtvigs  Brev  til  Oehlenschlager  og  Oehlenschlagers 
til  Grundtvig  haves  endnu.  I  Oehlenschlagers  „Erindringer"  ere  de 
aftrykte  ikke  blot  ufuldstændigt,  men  ogsaa  unøiagtigt. 

samme  Aar  udkomne  Bog  „Kort  Begreb  af  Verdens 
Krønike'-  fremstillede  Grrundtvig  vidtløftigere  sin  Op- 
fattelse af  „den  store  Skjald,  hvis  Harpeslag  har  for- 
herliget det  ny  Aarhundrede " .  Uagtet  enkelte  Par- 
tier af  denne  Karakteristik  alt  tidligere  ere  frem- 
dragne, gjengives  den  dog  her  i  sin  Helhed  for  at 
komme  til  sin  fulde  Ret  —  hvad  der  er  saa  meget 
mere  Anledning  til,  som  Bogen  ikke  længer  er  let  at 
faae  fat  i.  Det  hedder:  „Indtil  Steffens  kom,  sang 
Oehlenschlager  hartad  som  de  andre  Fugle ;  men  dog 
forkyndte  Slutteise  til  Evald  og  Higen  mod  de  gamle 
Tider  en  Dybde  i  Længslerne,  som  lovede  anderledes 
Syner.  Hvad  han  uden  Steffens  vilde  blevet,  det  veed 
kun  Han,  som  tier;  men  uden  ham  var  han  aldrig 
kommet  til  at  synge,  som  han  sang  —  ei  heller  kunde 
da  saadant  Kvad  fundet  den  Indgang,  det  fandt. 
Hans  første  Digte,  som  udgik,  ændsedes  kun  af  Faa 
og  yndedes  af  Færre.  Endel  af  dem  avledes  ogsaa  i 
en  aandelig  Rus;  men  det  maatte  Hver  sande,  som 
havde  nogen  Forstand  paa  Skjaldskab,  at  aldrig  havde 
nogen  dansk  Digter  gjæret  saa  kraftig  eller  lovet  saa 
Meget.  Hans  „Poetiske  Skrifter"  ere  derimod  en 
Blomsterkrands ,  til  hvilken  Danmark  ei  og  Tydsk- 
land  neppe  kan  fremvise  Magen.  Hartad  Alt  er  ud- 
rundet af  en  høi.  Meget  af  en  hellig  Begeistring  og 
har  sikkerlig  virket  Mere  for  Kristendommen  end  alle 
Tidsalderens  apologetiske  Skrifter  tilsammen ,  thi  de 
herlige  Digte  maatte  vække,  hvad  de  aandede :  en  kri- 
stelig Stemning.  Den  søde  Enfoldighed  i  „  Vaulundurs 
Saga"  maatte  hos  Mange  avle  Væmmelse  for  det  høi- 
travende  Svulst,  der  kaldtes  et  smukt  Sprog;  at  det 
er  paa  den  barnlige  Fromheds  Vinger,  ei  paa  Kund- 

skabens  opdyngede  Myretuer,  Mennesket  kan  vinde 
til  Stjernerne,  maatte  visselig  falde  paa  Sinde  ved 
mangt  et  Kvad,  medens  det  i  henrivende  Toner  ud- 
lagdes gjennem  „Aladdin";  Tidens  Vanart  og  latter- 
lige Hovmod  stilledes  klart  for  Øie  ligesaavel  i  de 
muntre  Kvad  om  Freias  Alter  og  Beltseiladsen  som 
i  den  herlige  „Morgen vandring"  og  saa  mangen  al- 
vorlig Sang  om  Kristi  Livsbillede  i  den  aarlige  Na- 
tur; og  hvor  er  den  Klagesang  i  den  ny  Tid,  som  tør 
lade  sig  høre  ved  Siden  af  dem  over  Yahl  og  Wiede- 
welt?  Dog,  at  der  var  en  Orm,  som  nagede  den  her- 
lige Rose  og  ^T.lde,  hvis  den  fik  Raaderum,  fortære 
dens  herhgste  Safter,  det  var  synligt,  fremfor  Alt  i 
den  allegoriske  Fremstilhng  af  Kristi  Liv.  Digteren 
var  Kristen,  men  Tænkeren  var  det  kun  halvt.  De 
optraadte  mod  hinanden  i  en  Række  af  Dramaer,  og 
Digteren  vandt  ikke  Seir.  I  „Hakon  Jarl"  kæmpe  de, 
men  i  „Palnatoke"  staaer  Tænkeren  seirende  som  en 
oplyst  Mand  fra  det  attende  Aarhundrede.  Liderhg, 
men  jordisk  sværmende  Kjærlighed  besang  han  rø- 
rende i  „Axel  og  Valborg"  ;  men  selv  i  Kristkirken 
saae  han  ikke  Kristus  og  misbrugte  det  høitidelige 
Sted  til  verdshge  Øiemed.  I  „Correggio"  skildrede 
han  tro  Malerkunstens  sørgelige  Idræt:  at  fremtrylle 
en  Skygge  af  de  forsvundne  himmelske  Skikkelser.  I 
„Faruk"  fremskride  herlige  Skikkelser,  men  som 
Drømmebilleder,  der  svæve  i  Luften,  som  om  kun  i 
en  Feverden  Ydmyghed  straalende  løfter  sig  over 
hovmodig  Bram.  „Stærkodder"  er  et  livligt  Spil 
uden  hel  Betydning  og  Digtningerne  en  mat  Efter- 
klang af  de  Poetiske  Skrifters  herlige  Toner.  Vilde 
den  store  Digter  dog  ihukomme  sin  første  Kjærlighed, 

Og  hvorfra  lian  er  falden,  vende  om  og  gjøre  sine 
forrige  Grjerninger!  Vil  han  ikke  det,  da  kommer  den, 
som  tændte  i  ham  det  herhge  Lys,  hastelig  over  ham, 
bortfly tter  Lyset  og  lader  ham  sidde  sorgfuld  i  Mørke." 
I  Begyndelsen  af  1812,  altsaa  paa  den  Tid,  da  Grundt- 
vig afgjort  stillede  sig  i  Opposition  til  Oehlenschlager, 
havde  Grrundtvig  endvidere  skrevet  et  Digt  „Skjalde- 
livet", der  dog  først  tryktes  tre  Aar  efter  i  „Kvæd- 
linger".  Ogsaa  det  kaster  et  stærkt  Lys  over  Grrundt- 
vigs  Stilling  til  Oehlenschlager.    Det  begynder: 

„Hvad  er  en  Skjald  og  livi  færdes  han  saa 

som  en  Udlænding  hernede? 

hvi  mon  sig  selv  han  saa  lidet  forstaae? 

hvorefter  monne  han  lede? 

Alt  som  han  ældes,  hans  Længsel  forgaaer  — 

har  han  sig  selv  da  udgrundet? 

har  han  sit  Fædreland  fundet? 

har  han,  forstandig  ved  Aar, 

mærket,  trods  glimrende  Skygge, 

som  ham  i  Ungdom  var  kjær: 

hvad  som  paa  Jord  monne  bygge, 

haver  sit  Fædreland  her? 

Ikke  dog  klinger  hans  Stemme  saa  sød, 

naar  han  sin  Længsel  har  jordet. 

Glimmeren  vorder  saa  kold  og  saa  død, 

Aanden  er  veget  fra  Ordet. 

Nemme  nu  ere  hans  Kvad  at  forstaae, 

intet  Forborgent  de  gjemme, 

alle  paa  Jord  de  har  hjemme. 

Var  det  da  Skyggen  af  Intet  han  saae? 

ere  de  Egne  da  tomme, 

hvorfra  den  Stemme  saa  sød, 

Tone  saa  dyb  kunde  komme  — 

gaaer  ikke  Liv  foran  Død?" 

Havde  Grundtvigs  oldnordiske  Studier  alt  tid- 
ligere indgydt  ham  Betænkeligheder  ved  Oehlen- 
schlagers  Nordiskhed,  saa  bragte  Præsteskjaldens  re- 

ligiøse  Begeistring  ham  nu  til  en  ulige  dybere  Oppo- 
sition —  en  Opposition,  der  samtidigt  spirede  mod 
Oehlenschlågers  Yen  J.  P.  Mynster,  som  netop  den- 
gang begyndte  sin  betydningsfulde  Virksomhed  i 
vor  Hovedstad:  i  December  1812  opgjorde  Grrundtvig, 
(ler  var  en  Søstersøn  af  Mynsters  Stiffader,  skriftligt 
sit  Mellemværende  med  den  religiøse  Hovedfaktor  i 
hine  Dage  ligesom  i  Juni  med  den  poetiske.  „De 
kan  troe"  —  udbryder  Grundtvig  i  Brevet  til  Oeh- 
lenschlager  —  „det  koster  mig  mangen  Grang  svar 
Kamp  at  udsætte  mig  netop  for  de  Mænds  Arrede, 
hvis  Venskab  jeg  helst  ønskede;  men  hvad  kan  det 
hjælpe,  jeg  har  mit  Ærende,  og  det  maa  jeg  røgte". 
For  det  Nordiskes  Vedkommende  savnede  Grundt- 
vigs Protest  mod  Oehlenschlåger  ingenlunde  Beret- 
tigelse ,  hvor  meget  der  end  kan  indvendes  mod 
Grundtvigs  egen  Opfattelse  af  vor  Oldtid.  For  det 
Religiøses  Vedkommende  fattedes  Grundtvig  uimod- 
sigelig fra  sit  transcendente  Standpunkt  heller  ikke 
Beføielse  til  et  alvorligt  Memento.  I  Digtcyklen 
„Fyensreisen"  fra  1835  siger  Oehlenschlåger  selv  i 
„Det  store  Crucifix" : 

„I  en  forfænglig  Sommeralder 
I  var  Crucifixet  mig  imod. 

Jeg  raabte:  Smagen,  Modet  falder, 
og  Skjønhed  flyer  for  levret  Blod. 
Hvor  herligt  dog"  betvang  Hellener 
en  skummel,  fæl  Melankoli! 
Ei  kjender  slige  Sørgescener 
Den  nordiske  Mythologi. 

Og  Schiller  savned  græske  Guder, 
Goethe  foragted  Kristnes  Gud. 
Isblomsten  stod  paa  Hyttens  Ruder, 
og  Skjalden  lød  —  et  Digterbud. 

De  Billeder  fra  Barudonisdage, 
som  henrykt  han  i  Kirken  saae, 
i  Taager  traadte  de  tilbage  — 
han  vilde  kun  i  Solen  staae." 

Med  den  falsterske  Landsbypræstesøn  B.  S.  Inge- 
mann, der  ogsaa  havde  faaet  sin  Ilddaab  under  vor 
Hovedstads  Bombardement,  optraadte  paa  denne  Tid 
en  nogle  Aar  yngre,  blødere  Aandsfrænde  af  Grundt- 
vig. 1811  og  1812  udkom  Ingemanns  to  første  Bind 
„Digte".  I  „Tilbageblik  paa  mit  Liv  og  min  For- 
fattervirksomhed" siger  han:  „Jeg  fremstod  som  Dig- 
ter et  Decennium  efter  Oehlenschlager,  og  min  Poesi 
er  i  sin  Hovedretning  saa  langt  fra  at  slutte  sig  til 
hans,  at  den  snarere  vender  sig  til  en  aldeles  modsat 
Region  i  det  poetiske  Livs  Sfære.  Med  Oehlenschlager 
har  jeg  aldrig  personlig  staaet  paa  nogen  fortrolig 
Fod.  Vore  Livsanskuelser  have  ikke  villet  forene 
sig.  Jeg  har  altid  med  Glæde  erkjendt  hans  poetiske 
A^erdens  Rigdom;  men  i  hans  Fylde  savnede  jeg  ofte, 
hvad  der  var  mig  vigtigst."  Ingemann  vendte  sig  vel, 
ligesom  den  henved  en  halv  Snes  Aar  ældre  Oehlen- 
schlager, ved  sin  Fremtræden  til  det  fantasirige 
Orient,  Romantikens  forjættede  Land;  men  medens 
det  i  „Aladdin"  er  „Naturens  muntre  Søn",  der  for- 
herliges, er  det  i  „Parizade"  den  „blege  Himmel- 
brud". I  Ingemanns  dramatiske  Digt  „Tassos  Be- 
frielse" fra  1819,  hvor  Sammenstillingen  mellem 
Tasso  og  Ariost  aabenbart  sigter  til  Ingemann  selv 
ligeoverfor  Oehlenschlager,  siger  Tasso  om  Aiiost: 

„Han  var  for  liøi  til  Hjerter  kun  at  røre. 
Hans  Aand  var  sund,  den  svang  med  muntre  Vinger 
sig  over  Livet  sum  en  Sommerfugl 
og  baded  sig  i  friske  Blomsters  Duft. 

Paa  underfulde  gyldne  Skyer  svæved 
Heroerne  for  ham  i  Morgenglands; 
og  Trylleslotte  stod,  hvorhen  han  saae; 
og  skjønne  Feer  svæved  ham  imøde 
med  Elskovsfylde  i  den  aabne  Barm  — 
mens  jeg  gik  sygelig  i  tause  Lunde 
og  græd  i  Maaneskin  for  Leonora 
og  sang  kun  svagt,  som  mødig  Pillegrim, 
om  Landet,  det  forjættede,  det  fjerne, 
og  om  Befrielsen." 

„Huldregaverne  eller  Ole  IsTavnløses  Eventyr"  l)e- 
Ijser  endnu  stærkere  den  Ingemannske  og  Oelilen- 
schlågerske  Retnings  Divergenser.  Ligesaa  lidt  som 
Grundtvig  og  den  øvrige  poetiske  Samtid  undgik  dog 
Ingemann  at  paavirkes  af  Skjaldenes  Adam,  hvis 
^Hakon  Jarl"  tydeligt  spores  i  „Mithridat",  og  hvis 
..Axel  og  Valborg"  ikke  har  været  uden  Indflydelse 
paa  „Ridderløftet'-. 

Jens  Baggesens  Feide. 


Oelilensclilager  lader  i  Begyndelsen  af  „Stærk- 
odder" Eigil  udbrrde: 

„O  Lykke,  som  mig  aldrig  end  forlod! 

din  Yndling  liaaber  end.     Kom,  styrk  lians  Mod! 

Ha,  skjTider  Du  Dig  ei  fra  Valhals  Sale, 

jeg  føler  det,  da  maa  min  V^inge  dale." 

Lykken  var  ved  at  forlade  Oelilensclilager,  og  hans 
Vinge  dalede. 

I  Marts  1813  udkom  og  opførtes  ..Kanarifuglen", 
et  Lystspil  i  tre  Akter  i  rimede  Alexandrinere  om  en 
jaloux  Ægtemand,  som  den  unge  Ægtemand  havde 
skrevet  i  Begyndelsen  af  Vinteren  1811 — 1812.  Et 
saadaiit  Konversationslystspil  laa  imidlertid  ikke  for 
Tragediedigteren  og  Opførelsen  bidrog  ikke  til  at 
dække  Mangierne  ved  Stykket,  som  derfor  optoges 
koldt  og  kun  gik  tre  Gange  over  Scenen.  Endnu  slet- 
tere Skjebne  havde  Oehlenschlågers  samtidigt  ud- 
komne og  opforte  Idyl  i  Prosa  i  to  Akter  (efter  et 
Folkesagn    fra    Harzen)     ..Ærlighed   varer    længst". 

hvori  Hjertet  bag  Bondekoften  forherliges  hgesom  i 
tidhgere  Oehlenschlågerske  Poesier.  Det  opførtes  kun 
to  Gi-ange.  Overtrædelsen  af  Baggesens  Advarsel  for 
„det  Mindre"  hevnede  sig. 

Efter  Uheldet  med  disse  Grenrestykker,  hvilke  iø\Tigt 
ikke  vare  blottede  for  poetisk  Liv,   vendte  Oehlen- 
schlåger  sig  atter  til  Tragedien.     I  September  1813 
udkom  den  samme  Aar  forfattede  „Hugo  von  Rhein- 
berg"  ,   der  indlededes  med  et  Digt,    hvori  Oehlen- 
schlåger  atter  hævdede,  at  detSkjønnes  Fædreland  er 
overalt  paa  Jorden.    Det  Større  lykkedes  imidlertid  i 
hine  Dage  ikke  heller  ret  for  Digteren.     Han  havde 
alt  i  sine  tidligere  Tragedier,  specielt  i  „Axel  og  Val- 
borg",   ikke    ganske    holdt  sig   fri  for,    mildest  talt, 
tvivlsom  Mystik   og  Romantik;    og   i  „Stærkodder" 
var  det  Interessante   begjiidt  at  spille  en  betydelig 
Rolle  ved  Siden   af  det  Pathetiske.    I  det  til  Kors- 
togenes Tid  og  Rhinen  henlagte  ridderlige  Sørgespil 
„Hugo  von  Rheinberg"  var  Alt  anlagt  paa  Effekt,  og 
Varsler    og    lignende    pseudo-poetiske    Ingredienser 
gjorde  sig  stærkt  gj ældende  deri.    Uagtet  Tragedien, 
hvori  en  Ægtemands  forbryderske  Kjærlighed  til  en 
gift  Kone  skildres ,    ingenlunde    fattes  endog  meget 
skjønne  Partier  —  ikke  mindst  fortjener  Slutnings- 
scenen at  fremhæves  —  maa  Dramaet,    ogsaa  hvad 
Sprogbehandhngen  angaaer,  karakteriseres  som  et  af- 
gjort Fald  fra  den  tragiske  Høide,  hvortil  Digteren 
havde  hævet  sio^.  oo;  Overskou  kalder  ret  træffende  Tra- 
gedien  „et  Kotzebuesk  Anlæg,  udført  med  Oehlen- 
schlagersk  Digterkraft".    Det  er  betegnende  for  dette 
Drama,    der   blev   til,    medens   Napoleons    Tidsalder 
ilede  sin  tragiske  Undergang  imøde,  at  alle  de  lie- 

roiske  Personer  deri  gaae  tilgrunde,  og  kun  den 
jævne  Hverdagsagtighed  bliver  tilbage  efter  det  store 
Skibbrud  af  de  vildt  oprørte  Lidenskaber.  Tragedien 
begynder  med  Eeplikken:  ,,Ja,  er  det  ikke  forunder- 
ligt med  disse  saakaldte  Store  og  deres  Lidenskaber? 
Det  er  som  en  Lynild,  der  slaaer  ned  i  Skoven  og 
holder  ikke  op  at  brænde,  før  den  har  ødelagi  hvert 
Træ.  Vi  Smaafolk  ere  som  Urter,  os  holder  Jorden 
med  Fugtighed.    Yi  brændes  ikke  saa  let  af.'' 

Paa  denne  Tid  fremtraadte  en  Skuespiller,  som 
skulde  blive  af  gjennemgribende  Betydning  for  den 
Oehlenschlågerske Melpomene.  Den  32aarige  Dr.  Ryge, 
Fysikus  i  Flensborg,  en  velstaaende  Familiefader,  der 
tidligere  havde  spillet  privat  og  paa  et  Pro\'inds- 
theater,  sad  en  Dag  i  Høsten  1812  ene  i  sit  Værelse. 
Da  foer  det  ham  pludseligt  gjennem  Hovedet,  at  nu 
begyndte  Theatersaisonen  i  Kjøbenhavn.  Han  blev 
med  Et  luehed  af  en  uforklarhg  Uro.  Dreven  af  en 
Magt,  som  han  ikke  kunde  modstaae,  ilede  han  til 
Skrivebordet  og  meldte  sig  som  Debutant.  Kunstner- 
aanden  kom  over  ham  som  den  poetiske  1802  over 
Oehlenschlåger  og  den  rehgiøse  1803  over  Mynster 
og  1810  over  Grundtvig.  Aarhundredets  Begyndelse 
var  unegtehg  rig  paa  vidunderlige  Fænomener.  I 
April  1813  debuterede  ^ygQ  paa  en  storartet  Maade 
som  „Palnatoke"  og  i  Mai  som  „Hakon  Jarl".  Sidst- 
nævnte Maaned  blev  ogsaa  ellers  af  ikke  ringe  Be- 
tydning for  Theatret,  idet  Shakespeare  holdt  sit  Ind- 
tog. Baade  hans  aandfulde  danske  Oversætter  Foer- 
som  og  hans  geniale  danske  Efterfølger  Oehlenschlåger 
havde  ivrigt  virket  for  hans  Indførelse  paa  vor 
Scene,    og   i  Mai    1813   kom  endelig   ..Hamlet"    paa 

Brædderne  med  Foersom  som  den  danske  Kongesøn 
og  Heger  som  Vennen  Horatio. 

I  Begyndelsen  af  1811  var  Baggesen  —  der  under 
sin  Emigration  havde  bekæmpet  den  nyere  Skoles 
Udskeielser  i  „Der  Karfunkel-  oder  Klingklingel- 
Almanach,  ein  Taschenbuch  fiir  vollendete  Roman- 
tiker und  angehende  Mystiker  auf  das  Jahr  der  Gnade 
1810/'  samt  hengivet  sig  til  filosofiske  Studier  —  atter 
vendt  tilbage  til  Danmark  og  blevet  Professor  i  det 
danske  Sprog  og  den  danske  Literatur  ved  Univer- 
sitetet i  Kiel.  I  Slutningen  af  samme  Aar-  gjestede 
han  Kjøbenhavn.  Han  kom  i  Begyndelsen  godt  ud  af 
det  med  Oehlenschlager,  om  hvem  Baggesen  umiddel- 
bart før  sin  Hjemkomst  havde  erklæret  i  en  Skri- 
velse til  Grev  Schimmelmann,  at  Danmark  i  Oehlen- 
schlager havde  .,en  langt  bedre"  Digter  end  i  Bag- 
gesen, der  af  sit  „ganske  Hjerte"  beundrede  den 
yngre  Medbeilers  „guddommelige  Harpe".  Sofie  Ør- 
sted, der  1807  havde  tilskrevet  Baggesen:  „Jeg  er 
evig  din  uforanderlige  Veninde" ,  modtog  derimod 
den  Tilbagevendte  med  isnende  Kulde.  I  en  Fest- 
tale i  Kongehusets  Nærværelse  i  December  talede 
Baggesen,  der  i  den  senere  Tid  igjen  havde  syslet 
med  den  nordiske  Oldtid,  umiskj endelig  med  Hen- 
tydning til  Oehlenschlager,  om  Edda,  hvis  Harpes 
underfulde  Toner  „endnu  fortrylle  Danmark  i  hendes 
alleryngste  Søns  med  de  gamle  Strenge  fortrolige 
Haand".  Kort  før  Baggesens  Afreise  fra  vor  Hoved- 
stad i  Begyndelsen  af  1812  opstod  der  imidlertid 
Splid  mellem  ham  og  Oehlenschlager.  I  et  Brev  til 
Pram  fra  Kiel  umiddelbart  efter  Hjemkomsten  fra 
Kjøbenhavn  yttrede  Baggesen  om  sit  Besøg  i  Hoved- 

staden:  ,.I  denne  saa  længe  savnede  Familie -Musik 
skurrede  kun  en  eneste  Mislyd,  den  halvtydske  Oek- 
lenschlågers  uendelige  Grovhed.  Skade ,  at  dette 
næsten  mageløse  poetiske  jSTaturgeni  i  Alt,  hvad  der 
ligger  udenfor  det  Poetisk-Plastiske  og  Fantastisk- 
Anskuelige  skal  være  saa  rent  ravruskende  gal ,  at 
ikke  engang  jeg,  hans  Geniahtets  ældste  og  hjerte- 
ligste Beundrer,  kan  holde  det  ud  med  ham!"  Og 
kortefter  skrev  Baggesen  til  Sønnen  August,  der 
havde  meddelt  Faderen,  at  „Faruk"  ikke  havde  gjort 
videre  Lykke:  „Var  jeg  Oehlensclilagers  Fjende, 
maatte  jeg  ønske  „Faruk"  al  muhg  og  umuhg  Lykke. 
Yarjeg,  som  jeg  engang  var,  Oehlensclilagers  Yen, 
-sdlde  jeg  ønske,  at  den  maatte  times  al  Ulykke,  for 
at  bringe  ham  derved  paa  rette  Yei.  Men  han  har 
desværre  bragt  mig  i  en  Stenming,  hvori  jeg  hverken 
ønsker  det  Ene  eller  det  Andet.  Forandrer  han  sig 
imidlertid  til  det  Bedre,  overvinder  han  engang  sin 
Stoltheds  Djævel,  og  faaer  for  hans  Øine  noget  Andet 
Yærd  end  hans  Eget,  skal  mit  broderlige  Yenskab 
igjen  staae  til  hans  Tjeneste.  Min  Beundring  kan 
Intet  røve  ham;  og  jeg  læser  bestandig  med  Fortryl- 
lelse, hvad  han  har  skrevet  godt.  Jeg  ønsker  Litet 
hellere  end  Fred  og  Yenskab,  jeg  er  uendeligen  langt 
fra  at  være  uforsonlig."  Oehlenschlager  siger  i  sine 
„Erindringer" :  „En  vis  Heftighed  og  Stolthed  i  mit 
Yæsen  dengang  opflammede  Ilden.  Jeg  skjønnede 
maaske  ogsaa  for  lidet  paa  Baggesens  Geni." 

I  Slutningen  af  1812  gjestede  Baggesen  atter 
Kjøbenhavn;  og  næste  Aar  bragte  han  Hustruen  og 
Sønnen  Poul  fra  Kiel  til  Hovedstaden,  hvor  Kongen 
havde  tilladt  ham  at  leve  med  sin  FamiHe,  saa  længe 

Krigen  stod  paa.  Fra  Kiel  havde  Baggesen  tilskrevet 
en  Ven  i  Kjøbenhavn  Rimbrevet  „Min  Gj enganger- 
Spøg  eller  den  søde  Kniv",  hvori  han,  med  Tilbage- 
blik paa  sin  tidligere  Grjengangerfærd  mod  den  ældre 
Skole  under  det  foregaaende  Ophold  i  Hovedstaden 
1806 — 1807,  stillede  en  lignende  i  Udsigt  mod  den 
nyere.  Baggesen  erklærede  i  denne  store  poetiske 
Epistel,  at  han  slaaer  til,  naar  han  tirres 

„ —  i  Særdeleshed  for  at  faae  Smagen  stemt 
en  Smule  mod  den  altfor  grove 
vestpreussiske  Literatur-Moral, 
der  længe  var  lidt  fuld  og  lidt  fatal, 
men  efter  Schlegelernes  Perial 
blev  bindegal, 

brød  alle  Velanstændighedens  Love 
og  —  Tak  den  genialske  Fløsefi, 
Naturpossi 
•    samt  andet  Pudsenmakeri!  — 
blev  paa  Katheder,  i  Alkove, 
paa  hvert  Studerekammer,  selv  til  Hove 
et  Udtryks-Sansculotteri, 

hvis  Tøilesløshed  hver  en  Dreng  med  lidt  Geni, 
der  gjerne  vil  sig  til  en  Laurbærkrone  sove, 
som  simpel  Kakkelovnsstudent '), 
paa  Prent 
ret  godt  kan  hove, 
fordi  den  gjør  hans  stærke  Fantasi 
aldeles  fri 

for  Smagens  og  Fornuftens  Slaveri 
og  sparer  ham  pedantisk  Bryderi 
med  Læsning  af  de  Gamle,  med  Metriken, 
med  Modersprogets  Dyrkning,  med  Kritiken, 
og  selv  med  al  Orthografi". 

Rimbrevet  endte  med  den  Erklæring,  at  Digteren 
^dl  vende  tilbage  med  „den  søde  Kniv",  han  brugte 


')  Hentydning  til  Oehlenschlågers    private  Indskrivning  ved  Uni- 
versitetet, den  saakaldte  Kakkelovnsexamen. 

sidste  Gang  i  Kjøbenhavn,  eftersom  man  blandt  Andet 
melder  ham 

„ —  —  hvorlunde  selv  den  Skjald, 

der  steg  engang  saa  skjønt,  gaaer  nedad  Bakke, 
fordi  med  Alt  fra  ham  man  ta"er  tiltakke  — 
og  at  vort  Pindus  bli'er  tilsidst  en  Ase-Stald, 
hvis  ingen  Muse  mer  med  Aserne  tør  snakke". 

I  November  1813  udgav  Oelilenschlåger  anden 
Del  af  ., Digtninger"  ,  indeholdende  fem  „Fortæl- 
linger", hvilke  i  poetisk  Henseende  ikke  ere  af  videre 
Betydning,  men  hvoraf  de  tre  sidste  frembyde  endel 
biografisk  og  literaturhistorisk  Interesse.  Paa  dette 
Vendepunkt  i  sit  Liv,  da  Skyer  begyndte  at  fordunkle 
hans  straalende  Digtersol,  har  Oelilenschlåger  følt  en 
naturhg  Trang  til  at  gjøre  sig  Rede  for  sin  Situation 
saavel  i  Forhold  til  det  Nye  som  til  det  Glamle.  I 
„Lykkeridderne"'  hentydes  der  til  de  to  Lykkeriddere 
Oehlenschlåger  og  Steffens.  Det  naive  Naturmenneske 
Xaver  er  ligesaa  forgabet  i  den  skarpsindigere  Al- 
berto, der  forlader  sit  uskjønsomme  Fædreland,  som 
Oehlenschlåger  i  Aarhundredets  Begyndelse  i  Stef- 
fens. Alberto  er  henrj'kt  i  Beskuelse  og  prædiker, 
idet  han  forhaaner  Tidsalderens  Kjærlighed  til  det 
Platte,  om  den  evige  Længsel,  om  Følelsen  for  det 
Høiere ,  om  det  Betydningsfulde ,  om  E\åghedens 
Mindesmærker,  om  Indiiferensen  af  det  Timelige  og 
det  Evige,  om  den  evige  Ide.  FortælHngen  polemi- 
serer mod  Moden :  at  opløse  enhver  naiv  Følelse  i  et 
overfladisk  Begreb  og  med  Kjækhed  i  en  metafysisk- 
poetisk Jargon  at  anvende  tretten,  fjorten  filosofiske 
Talemaader  paa  Alt,  hvad  der  forekommer.  Den  in- 
tellektuelle Anskuelses  Arrogance   maa   ogsaa  holde 

for.  Oehlenschlager  lader,  med  Allusion  til  den  ro- 
mantiske Skoles  Sonet-Raseri,  som  ogsaa  Baggesen 
havde  spottet  i  sin  „Karfunkel-  und  Klingklingel- 
Almanacli" ,  Alberto  digte  trehundrede  Sonetter  til 
sin  Elskede.  Xaver  taaler  længe  Albertos  og  Kon- 
sorters Finter  og  Grloser,  men  tilsidst  forgaaer  Taal- 
modigheden  ham ,  ligesom  Oehlenschlager  overfor 
Steffens  og  de  andre  Romantikere,  Brødrene  Schlegel 
o.  s.  V.  I  Modsætning  til  .,de  egoistiske  Smaasjæles 
kolde  Kløgt"  forherliges  ,,et  ufordærvet  Hjertes  hel- 
lige Enfoldighed".  „Munkebrødrene"  polemiserer 
mod  „et  vist  sygeligt  Sværmeri,  der  begyndte  at  gaae 
i  Svang,  og  som  gav  sig  en  fornem  Mine".  Den  sidste 
og  største  af  Fortællingeiiie  „Eremiten"  —  hvori  den 
smukke  Gravsang  „Lær  mig,  o  Skov,  at  visne  glad!" 
findes  —  frembyder  specielt  ikke  faa  frie  Fantasier  af 
denne  Art.  Oehlenschlågers  Barndomsliv  ude  paa 
Frederiksberg  og  Forlovelse  med  den  i  social  Hen- 
seende høiere  staaende  Elskede  gjenkjendes  let  i 
Skildringen  af  Frandses  første  Livsperiode.  Steffens 
optræder  i  Frandses  anden  Livsperiode  under  ISTavnet 
Blumau.  Blumau  er  sex  Aar  ældre  end  Frands  — 
netop  Forholdet  mellem  Steffens'  og  Oehlenschlågers 
Alder.  Frands  siger  om  Blumau:  ..Aldrig  har  jeg  følt 
for  nogen  Mand,  hvad  jeg  følte  for  Blumau;  og  jeg 
regner  de  Dage,  jeg  tilbragte  med  ham,  for  at  være 
nogle  af  de  lykkeligste  i  mit  Liv".  I  „Erindringer" 
hedder  det  næsten  med  samme  Ord:  ..Ingen  Mand 
har  jeg  elsket  mere  end  Steffens.  Herlige  Dage  levede 
jeg  med  min  Yen."  Blumau,  der  udmærker  sig  ved 
usædvanhg  Ild  og  Veltalenhed,  lovpriser,  Hgesom 
Steffens ,    Shakespeare    og    er    ogsaa    sammen    med 

Frands  i  en  lille  Stad  i  Saxen.  Baggesen  optræder 
som  en  Harlekin  Schwalbe.  Frands  siger:  „Havde 
jeg  behandlet  min  brogede  Kunstbroder  med  lidt 
mere  Agtelse,  saa  havde  jeg  maaske  gjort  ham  til 
min  Yen,  istedetfor  at  han  nu  blev  min  Fjende".  I 
„Erindringer"  siger  Oehlenschlager  næsten  det  Samme 
om  sig  selv  ligeoverfor  Baggesen:  „Havde  jeg  været 
noget  mere  taalmodig  og  overbærende  med  ham,  var 
han  vel  ikke  gaaet  saa  vidt".  Frands  kommer,  efter 
at  have  flakket  om,  hjem,  ægter  sin  Elskede  og  bliver 
Fader  til  en  Datter.  Han  udbryder:  „Hvor  var  jeg 
lykkelig  i  Kredsen  af  alle  mine  Barndomsminder! 
Den  samme  Have,  samme  Skov,  samme  Spadsere- 
gange, en  elskværdig  Kone,  et  nyfødt  Barn,  agtet  og 
elsket ,  et  rigehgt  Udkomme ,  Sundhed !  Saaledes 
svandt  tre  Aar,  og  min  Kone  var  igjen  høi  frugt- 
sommelig. Jeg  ønskte  mig  en  Søn  —  det  eneste 
Ønske,  som  endnu  manglede  Opfyldelse  for  at  gjøre 
mig  fuldkommen  lykkelig."  Det  er  ganske  Oehlen- 
schlågers  Situation  i  Vinteren  1812 — 1813.  I  April 
1811  havde  Hustruen  født  ham  en  Datter,  som  op- 
kaldtes efter  Grevinde  Schimmelmann ,  der  holdt 
Barnet  over  Daaben,  Charlotte;  og  i  Februar  1813 
saae  hans  ældste  Søn  Lyset  og  opkaldtes  efter 
Evald  og  Goethe  Johannes  Wolfgang.  Da  støder 
Frands  atter  sammen  med  Schwalbe,  der  kommer 
dragende  som  en  Baj  as:  „en  ondskabsfuld  Ild  blin- 
kede i  hans  Øie".  Frands  siger:  „Jeg  forudsaae  alle 
mine  Ulykker  og  var  saa  bleg  som  et  Lig". 

Maaneden  efter  Oehlenschlågers  Fortællinger,  alt- 
saa  i  December  1813,  udkom  Syngespillet  „Ludlams 
Hule",  hvori  Ideen  om  Forsoningen  atter,  ligesom  i 

„Stærkodder",  er  Midtpunktet.  Oehlenschlåger  havde 
her  sammensmeltet  et  Par,  forresten  temmelig  uens- 
artede, tydske  Folkesagn.  „Ludlams  Hule",  der  var 
bleven  skrevet  for  Wejse,  som  ønskede  et  Synge- 
stykke  af  vor  Digter,  har  vel  ikke  faa  Mangler,  saavel 
i  dramatisk  Henseende  som  ellers,  f.  Ex.  hvad  Sprog- 
behandhngen  angaaer,  men  fattes  hverken  poetisk 
Liv  eller  Skjønhed.  Ikke  mindst  fortjene  flere  af  Eo- 
mancerne  og  Balladerne  i  det  at  fremhæves.  Scenen 
i  Slutningen  af  anden  Akt,  hvori  John  Bull  er  Hoved- 
figuren, og  Scenen  mellem  Robin  og  George  i  tredie 
Akt  samt  Digte  som  „Der  er  en  0  i  Livet",  „Tomme- 
liden var  sig  en  Mand  saaspæcl",  „Naar  Mørket  slukker 
Aftenrøden",  „Piben  lyder.  Trommen  skralder",  „Vil 
Du  være  stærk  og  fri",  „Her  sad  de  gamle  Fædre", 
„Hr.  Oberst!  en  Skotte  maa  slaa  for  sit  Land"  ere 
af  mer  end  efemer  Betydning,  om  de  end  ikke  ere  fri 
for  Pletter. 

Da  Baggesen  fra  Saisonens  Begyndelse  i  Sep- 
tember 1813  flittigt  besøgte  Theatret,  ved  hvilket 
Rahbek  var  Direktør  og  N.  T.  Bruun  Oversætter,  fik 
han  ikke  sjelden  grundet  Anledning  til  Forargelse 
og  grebes  af  den  Følelse  ,  at  her  trængte  til  at  luges. 
Han  gav  sig  saa  til  at  holde  Øie  med  Skuepladsen  i  det 
af  hans  Yen  J.  K.  Høst  udgivne  Ugeblad  „Dannora", 
hvis  Navn  skulde  udtrykke  Foreningen  mellem  Dan- 
mark og  Norge ,  som  netop  paa  dette  Tidspunkt 
sprængtes.  Baggesens  Theateranmeldelser  vare  vel 
anonyme,  men  deres  Forfatter  var  let  kj endelig,  og 
Alle  vidste  godt,  af  hvem  de  vare. 

I  December  anmeldte  han  „Hakon  Jarl",  der  ved 
sin  Fremkomst  havde  bragt  ham  til  at  hilse  Oehlen- 

schlager  som  „Danmarks  Melpomenes  største  Digter". 
Anmeldelsen  kalder  Tragedien  „vort  bedste  nationale 
Sørgespil,  vor  danske  Scenes  skjønneste  Prydelse, 
Forfatterens  Mesterstykke,  dette,  trods  alle  Smaafeil, 
æsthetisk  store  Sørgespil".  Der  bemærkes  imidlertid, 
at  Stykket,  mod  hvilket  der  gjøres  enkelte  Detail- 
Indvendinger ,  „med  al  sin  Fortræffelighed,  har  til- 
fælles med  alle  moderne  Dramer  i  den  Shakespeareske 
Smag  eller,  om  man  vil,  i  den  gothiske  Stil,  at  Grrund- 
tegningen,  saa  at  sige,  ikke  letteligen  tillader  en 
fuldstændig  Harmoni  i  Udførelsen,  da  Blandingen  af 
det  Komiske  og  det  Tragiske  allerede  ligger  i  de 
sammenstillede  Karakterer".  Idet  der  paastaaes,  at 
denne  Blanding  forresten  ikke  saa  meget  er  gammel 
engelsk  som  ny  tydsk,  erklæres  dog,  at  der  „er 
mindre  af  dette  Gøtz  von  Berlichingeri  i  „Hakon 
Jarl"  end  i  vor  danske  Shakespeares  øvrige  Dramer". 
Disse  Bemærkninger  vise ,  at,  havde  Oehlenschlager 
ikke  tilstrækkelig  Sands  for  det  Humoristisk-Blandede 
i  Baggesens  Natur  og  Poesi,  saa  led  Kritikeren  af  en 
lignende  Skavank  for  det  Romantisk-Blandedes  Ved- 
kommende. 

I  Marts  1814  anmeldte  Baggesen  „Correggio"  som 
kaldes  „dette  næsten  altfor  æsthetiske  Sørgespil",  og 
om  hvilket  der  siges :  „Stykket  er  langt  fra  at  være 
et  tragisk  Mesterstykke  af  Hakon  Jarls,  Baldur  hin 
godes  og  Axel  og  Valborgs  Rang,  i  hvis  tragiske 
Trias  Forfatteren  synes  at  have  udtømt  sin  Origi- 
nalitet og  den  ham  muhge  dramatiske  Kunst".  Dra- 
maet, mod  hvilket  der  gjøres  forskjellige ,  tildels 
uberettigede,  Indvendinger,  forekommer  Kritikeren 
„som  et  stort  poetisk  Spørgsmaalstegn  af  den  nordiske 

Aand,  hvis  Svar  indeholdes  i  alle  følgende  Stykker" ; 
og  Oehlenschlager  siges  „fra  denne  hans  Muses  sce- 
niske Vendepunkt  i  en  Række  af  mer  og  mer  roman- 
tiske Frembringelser  at  være  øiensynligen  nedstegen 
fra  den  klassiske  Høide ,  han  i  sin  nordiske  Ham 
havde  opsvunget  sig  paa".  Baggesen  indrømmer  iøv- 
rigt,  at  Kunstnerdramaet  „glimrer  ved  mange  og 
store  fortryllende  Skjønheder"  ,  og  at  „Farven  og 
Tonen  i  det  Hele  er  yndig". 

I  April  udkom  Syngespillet  „Røverborgen",  der 
opførtes  Maaneden  efter  med  stort  Bifald.  En  Epi- 
sode i  en  af  Oehlenschlager  i  Efteraaret  1802  ud- 
given Oversættelse  af  en  tydsk  Ridderroman,  danner 
Grundlaget  for  dette  til  Middelalderen  og  Provence 
henlagte  romantisk  brogede  Arbeide  med  Sange  som 
„Velkommen,  varme  Purpurskaal!"  Det  gav,  trods 
alle  sine  Mangier,  Kuhlau,  som  foranledigede  dets 
Tilblivelse,  Leilighed  til  at  vise  sit  Mesterskab. 

I  Marts  var  „Hugo  von  Rheinberg"  bleven  op- 
ført, uden  at  de  mange  Effekter  gjorde  den  tilsig- 
tede Effekt,  hvortil  den  mangelfulde  Udførelse  bidrog 
sin  Del  —  Hovedpersonens  Erotik  laa  saaledes  slet 
ikke  for  Ryge.  I  Mai  tog  Baggesen  vidtløftigt  fat 
paa  denne  sidste,  unegtelig  mindst  heldige  af  Oeh- 
lenschlågers  indtil  da  forfattede  Tragedier,  som  kal- 
des „dette  Baldur  hin  godes,  Hakon  Jarls  og  Axel 
og  Valborgs  Digters  høist  uværdige  Forsøg  i  det 
ridderlige  Sørgespil".  Der  siges:  „Ufatteligt  er  det, 
hvorledes  en  tragisk  Skuespildigter  af  Oehlenschlagers 
upaatvivlehge  Rang  (den  vi,  med  Hensyn  paa  de  her- 
lige Stykker,  hvori  han  blev  sin  eiendommelige  Muse 
tro,  gjerne  erkjende  for  den  høieste  næst  Evalds)  har 

kunnet  fornedre  sig  til  at  sammensætte  af  alskens 
tydske  Reminiscenser  et  saa  Kotzebueligt  Stykke". 
I  Anledning  af  Diktionen,  der  angribes  paa  det  Hef- 
tigste, udbryder  Baggesen:  „Hvad  vilde  Følgen  blive 
for  Sproget  i  Fremtiden,  hvis  den  liele  danske  Ung- 
dom ,  der ,  hvis  den  og  læser  andre  Digtere ,  idet- 
mindste  ikke  troer  paa  andre  end  den  almindelig  er- 
kj endte  største,  blev  ved  at  anse  Pletterne  i  denne 
Literaturens  Sol  for  lutter  Straaler  og  hans  parodiske 
Bommerter  for  alvorlige  Skjønheder?"  Der  ind- 
rømmes forresten,  at  Dramaet  har  ,, alvorlig  skjønne 
Scener,  som  ikke  vilde  skjænde  den  ædleste  Tra- 
gedie". I  Forbigaaende  karakteriseres  „Kanari- 
fuglen"  som  en  Parodi  paa  den  Moliéresk-Holbergske 
Komedie,  „Ærlighed  varer  længst"  som  en  Parodi 
paa  det  Floriansk-Engelske  Idylspil  og  „Faruk"  og 
„Ludlams  Hule"  som  Parodier  paa  Operaen  og  Ope- 
retten. Anmeldelsens  store  Overdrivelse  —  for  ikke 
at  bruge  stærkere  Ord  — ,  som  Angrebets  dehise 
Berettigelse  ingenlunde  kan  retfærdiggjøre,  er  iøine- 
faldende;  og  den  usømmehge  Tone  gjør  kun  Ondt 
værre.  Ogsaa  Grrundtvig  misbilligede  forresten  høilig 
„Hugo  von  Rheinberg"  og  erklærede  Aaret  efter  i 
„Kvædlinger"  i  Anledning  af  Digtet  paa  Oehlen- 
schlagers  Fødselsdag  1809:  „Aldrig  skal  jeg  aflade  at 
sørge  over,  at  Hakons  Skjald  vilde  synke,  til  han 
blev  Hugos,  førend,  det  Gud  give!  jeg  igjen  hører 
de  gamle  dybe  kjære  Toner  fra  hans  Harpe  og 
Tunge". 

I  et  Blad ,  som  Baggesen  paa  den  Tid  havde  be- 
gyndt, „Lille  Søndag- Aften",  fremkom  Polemikeren 
endvidere  fra  Marts  til  Juni  med  den  store  allegoriske 

Fortælling  i3aa  Yers  „Pindsvinet"  ,  rettet  mod  den 
herskende  Dramaturgi,  hvori  Oehlenschlåger  figu- 
rerede som  „Asagalt",  „Yildgalt".  Denne  brede 
vrængende  Satire,  hvori  det  burleske  Element  med 
stærk  Tilsætning  af  det  Cyniske  dominerer,  ender 
med  „et  Svin-Apollonisk  Despoti",  hvori  Asagalten 
bærer  Kronen,  efterat  det  polemiske  Baggesenske 
Pindsvin  er  ryddet  af  Veien. 

Samme  Maaned,  som  Baggesen  sluttede  „Pind- 
svinet", lod  han  i  et  andet  Blad,  han  dengang  udgav, 
„Skuddagen",  trykke  et  lille  Digt,  hvori  han  henviste 
til  den  nylig  med  sit  „Marionettheater"  fremtraadte 
unge  J-.  L.  Heiberg  —  der  stod  i  personligt  Forhold 
baade  til  Baggesen  og  til  Oehlenschlåger  —  som  den, 
der  engang,  „Fremtids  Grenius  i  Upartiskhed  lig", 
vilde  dømme  Digterkollegaerne  imellem. 

Samtidigt  endte  Baggesen,  som  var  bleven  ent- 
lediget  fra  sit  Professorat  i  Kiel  og  saaledes  paany 
løst  fra  alle  Baand,  „Lille  Søndag- Aften"  med  et 
stort  Krigsmanifest  mod  Oehlenschlåger,  betitlet 
„Gj  engangeren  til  den  danske  poetiske  Literaturs 
Despotisme  hadende  Borgere".  Baggesen  undsiger 
Oehlenschlåger,  „ —  følende  sit  Kald  og  sit  literariske 
Værd  uden  opblæst  Stolthed,  og  kjed  af  de  Unoder, 
hvormed  han  har  gjengjældt  en  kun  altfor  hyldende 
hterarisk  Agtelse  fra  min  Side  —  i  denne  tilkastede 
Handske  med  den  Erklæring,  at  Recensionerne  i 
„Dannora"  af  Hakon  Jarl,  Correggio  og  Hugo  ere  af 
mig,  Gj  engangeren ,  og  at  ydermere  med  Asagalten 
fornemmehg  er  ment  Freias  Alters,  Langelandsreisens, 
Jesus  i  Naturens,  Kanarifuglens,  Faruks,  Mads  Gede- 

buks^),  Mutter  Ludlams,  Eøverborgens ,  Digtnin- 
gernes, Novellernes  og  det  parisiske  Trimeterbrevs 
altfor  ugenerte  Genialitet".  At  Baggesen  forløber  sig 
ved  saaledes  at  stille,  idetmindste  i  det  Hele  og  Store 
taget,  skjønne  Værker  af  Oelilenschlåger  sammen 
med  mindre  heldige  —  „Langelands-Reise"  sagtens 
tildels  paa  Grund  af  Digtet  „Korsør"  —  er  soleklart. 
Manifestet  endte:  „Vor  Hensigt  er  ingenlunde  at  be- 
stride den  fordum  nordiske  Digter  Adam  Oehlen- 
schlåger,  hvis  Vaulundur,  Thors  Reise  til  Jothunheim, 
Baldur,  Axel  og  Valborg  og  enkelte  skjønne  Smaa- 
digte  vi  hjertehgen  elske  og  beundre.  Vor  Bestræ- 
belse gaaer  kun  ud  paa  at  nedrive,  hvad  der  er  ham 
egenhg  fremmed:  den  nærværende,  i^aa  ham  ind- 
podede spansk-tydske  Romantiker.  Vor  Hensigt  er, 
hvis  denne  Bestræbelse  ikke  ganske  skulde  Ijkkes  os, 
idetmindste  at  gjøre  saavel  ham  som  Pubhkum  op- 
mærksom paa  den  uendelige  Skjødesløshed,  hvormed 
han  forsømmer  alle  Kultur  skjaldens  Pligter  i  sin 
ligesaa  magelige  som  tyranniske  Misbrug  af  alle  den 
barbariske  Bardes  Rettigheder." 

Grundtvig  havde  alt  søgt  at  standse  Oelilen- 
schlåger paa  den  Ski^aaplan,  han  øiensynlig  var  ifærd 
med  at  glide  nedad;  og  Baggesen  tager  nu  fat. 
Grundtvig  rettede  fra  et  exklusivt  supranaturahstisk 
og  nationalt  Standpunkt  sin  Protest  mod  Oehlen- 
schlågers  Aandsliv  i  det  Hele  taget,  Baggesens  An- 
greb gaaer  udelukkende  i  æsthetisk  Retning  og  holder 
sig  med  Forkj ærlighed    til  det  Sproglige.      Et  sligt 


')  Oehlenschliigers  dramatiske  Idyl  ,.Ærlighed  varer  længst"  fik 
Øgenavnet  „Mads  Gedebuk",  fordi  Handlingen  dreier  sig  om  et  saa- 
dant  Dyr. 

Korrektiv  kunde  nu  ganske  vist  være  ønskeligt. 
Baggesen  fattedes  heller  ingenlunde  Betingelser  til 
at  hævde  „Kulturskjaldens  Pligter",  men  han  var 
dog  ikke  den  vanskelige  Opgave  voxen.  Han  havde 
vel  gjort  filosofiske  Studier,  men  disse  vare  ikke 
sjelden  kun  „Tankeleg"  (for  at  bruge  hans  eget  be- 
tegnende Udtryk  derom).  Han  var  in  specie  hverken 
tilstrækkehgt  paa  det  Rene  med  det  Nordiske  eller 
det  Dramatiske,  for  kun  at  fremhæve  et  Par  af  de 
væsenligste  Faktorer  i  Oehlenschliigers  Forfatter- 
virksomhed. Baggesens  Udgangspunkt  fra  det  18de 
Aarhundrede  bevirkede  desuden,  at  han,  trods  al  sin 
Perfektibilitet,  ikke  stod  tilstrækkelig  uhildet  over- 
for det  Nye;  og  han  var  ogsaa  altfor  meget  „et  ved 
Natur,  Kunst  og  Skjebne  svagt,  fantastisk  og  liden- 
skabeligt Menneske"  (som  han  selv  karakteriserer 
sig)  til  at  kunne  beklæde  Dommersædet  med  den 
nødvendige  overlegne  E,o,  især  ligeoverfor  en  Digter- 
kollega, der  ikke  blot  havde  distanceret  ham,  men 
endog  krænket  ham  med  hensynsløs  Selvfølelse.  Det 
satiriske  Lune  maatte  endelig  oftere  forlede  Pole- 
mikeren til  at  gjøre  Kampen  til  en  mer  eller  mindre 
lystig  Himmelspræt-Leg,  der  ikke  tog  det  saa  nøie. 
Feidens  Begyndelse  røbede  ogsaa  alt  klart,  af  hvad 
Art  den  vilde  blive. 

Forresten  erklærede  Baggesen  i  sit  Krigsmanifest: 
„Overser  Oehlenschlager  og  ikke,  som  han  synes  at 
indbilde  sig,  hele  Parnasset,  saa  har  han  dog  virkelig 
engang  staaet  paa  en  af  dets  tvende  Toppe;  og  hvo 
veed,  om  han  ikke,  før  jeg  ser  mig  til,  kan  være  der 
igjen,  i  hvilket  Tilfælde  min  kritiske  Kamp  imod  hans 
Adfærd  vilde  ende   sig  med  en  kritisk  Omfavnelse". 

ii3 

I  Slutningen  af  September  og  Begyndelsen  af  Ok- 
tober leverede  Baggesen  i  ..Dannora"  en  vidtløftig 
Kritik  af  ..Røverborgen"  ,  der  siges  „mere  at  være 
gaaet  hurtigt  fra  Haanden  end  tænksomt  fra  Hovedet 
eller  følsomt  fra  Hjertet".  Det  hedder:  „Røverborgen 
er  et  i  det  Hele  yderst  trivielt,  i  nogle  dets  Dele 
høist  urimeligt  og  i  andre  overmaade  flaut  Sudleri; 
men  det  er  med  alt  det  et  Digterværk  —  i  Ordets  ka- 
rakteristiske Forstand  —  Tak  ske  Forfatterens  rigtig- 
nok vilde  og  uregjerlige,  men  levende  og  kraftige 
Fantasi  og  hans,  om  ogsaa  stundom  aldeles  skjæve, 
dog  altid  poetiske  Anskuelse  af  Livet  og  Tingene".  I 
en  Slutningsanmærkning  erklæres:  „Xærværende  kri- 
tiske Dom  over  „Røverborgen"  er  en  virkehg  kritisk 
Fordømmelse.  Men  ligesaa  lidt  som  vi  i  Bedømmelsen 
af  „Hakon  Jarl"  med  Dadelen  af  enkelte  Karakterer, 
Scener  og  Udtryk  har  tænkt  eller  havt  til  Hensigt  at 
nedrive  hint  Stykke  —  hvilket  vi  hjerteligen  i  det 
Hele  og  de  langt  fleste  Dele  beundrede  —  ligesaa 
lidt  drømme  vi  om  nu  ved  Fordømmelsen  af,  et  helt 
Stykke  som  „Røverborgen"  at  ville  nedrive  Digteren 
selv.  Thi,  hvis  og  ikke  blot  dette  Misværk,  og  det 
endnu  værre  ,,Hugo  von  Rheinberg",  men  „Ludlams 
Hule"  ,  „Kanarifugien"  ,  „Faruk"  ,  „Ærlighed  varer 
længst",  „Freias  Alter",  „Langelands-Reisen",  No- 
vellerne og  de  fleste  af  hans  „Digtninger"  vare  til- 
intetgjorte eller  (rigtignok  bedre)  aldrig  vare  blevne 
til,  vilde  han  dog  som  Forfatter  af  „Aladdin"  og  de 
„Nordiske  Digte"  og  adskillige  herlige  Ballader  være 
og  blive,  om  ikke  Dannemarks  allerstørste,  saa  dog 
en  af  Dannemarks  store  Digtere,  selv  naar  man  ind- 
skrænker disses  Tal  til  det  allermindste.    Tværtimod, 

vi  troe  paa  den  sandeste,  kraftigste  og  veldædigste 
Maade  i  egenligste  Forstand  at  dyrke  Hr.  Oehlen- 
schlågers  Grenius  og  sande  Hæder  ved  med  djærve 
Hug,  der  gjøre  os  selv  ondt  i  Armen,  at  kappe  de 
vilde  Skud  og  raadne  Grrene,  der  ikke  blot  vansire, 
men  saftudsuge  sammes  frodige  Træ,  hvilket,  kritisk 
beskaaret  og  befriet  især  fra  de  mangfoldige  frem- 
mede Indpodninger,  pleiet  med  flittigt  Sprog-  og 
Kunst-Studium  og  gjødet  med  nogle  flere  nærende 
Kundskaber,  endnu  maaske  turde  vorde  det  herligste 
i  Idunas  nordiske  Have.  Skulde  denne  lidt  forkjælede 
Dryas  miskjende  vor  Grartner-Omhu,  saa  er  vor  Trost,  at 
Iduna  selv  ikke  vil  miskjende  den,  thi  hun  veed  — 
idetmindste  vil  hun  engang  vide  det  — ,  at  aldrig 
hyldede  en  samtidig  Genius  ærligere  en  anden  end 
vor  Forfatteren  af  de  „Xordiske  Digte".  Vel  kunne 
vi  ikke  tale  om  en  vis  Tilbedelse,  som  vi  maa  over- 
lade de  blindt  Forelskede;  men  sikkerhg  kan  ingen 
ældre  Søster  oprigtigere  elske  den  yngre,  vi  turde 
sige:  selv  ingen  Moder  sin  Datter,  end  Baggesens 
Muse  den  Oehlenschlågerske.  Netop  fordi  denne  liv- 
fulde, vevre,  blomstrende  Muses  naturlig-skjønne  Ge- 
stalt, smukke  Øine  og  blussende  Kinder  ligesaa  høit 
skattes  af  vort  Bhk  som  hendes  indre  Godmodighed 
af  vort  Hjerte,  beklage  vi  indtil  Græmmelse,  der  (i 
Betragtning  af  hendes  Egensindighed  i  denne  Punkt) 
gaaer  over  til  Vrede,  at  hun  saa  aldeles  forsømmer 
sin  Paaklædning,  for  ikke  at  sige :  Pynt,  og  Renhed, 
idetmindste,  for  ikke  at  sige:  Pænlied.  Vi  ønskede 
hende  velopdraget  i  den  Grad,  hvori  hun  er  lykkelig- 
begavet,  ikke  mindre  tækkelig  og  anstændig  klædt 
end    velskabt,    og   ligesaa   ren  og  pæn  som  rød    og 

hvid;  især  gad  vi  formaae  hende  til  baade  med  det 
Onde  og  med  det  Grode  at  aflægge  de  fremmede 
tydske  Fagter  og  Grimacer  og  visse  fjantede  Lader, 
der  ofte  gjøre  hendes  eiendommehge  nordiske  Skjøn- 
hed  aldeles  usynlig.  Vi  have  til  den  Ende  foreholdt 
hende  den  strenge  Kritiks  ubarmhjertige  Speil  og 
ladet  hende  høre  Efterverdenens  Dom  om  hendes 
sludskede  Optræden  paa  Scenen  i  den  senere  Tid, 
nærende  det  Haab,  at  Vanen  endnu  ikke  er  bleven 
til  en  anden  Natur,  og  at  hun  —  ved  klarligen  at  se, 
hvad  ingen  kjøbenhavnsk  Dommer  har  turdet,  og 
hvad  ingen  Smigrer  eller  Hykler  har  kunnet  eller 
villet  sige  hende  —  alvorligen  vil  gaae  i  sig  selv  og 
betænke,  at  en  Digter,  der  forsømmer  sit  Sprog  og 
aldrig  filer  sine  Vers,  ligesaa  sikkert  gaaer  glip  af 
udødelig  Hæder  som  en  aldrig  sleben  Diamant  af 
straalende  Glands  trods  den  ædleste  Stenkjerne". 
Det  lader  sig  ikke  negte,  at  „Røverborgen",  uagtet 
den  i  mange  Henseender  er  en  fortræffelig  Syngespil- 
text,  gav  slemme  Blottelser;  og  den  Baggesenske 
Kritik  savner  derfor  heller  ikke,  hvad  der  end  kan 
indvendes  mod  Detailler,  Berettigelse.  Selv  en  saa 
varm  Beundrer  af  Oehlenschlager  som  Peder  Hjort 
erklærede,  at  den  Oehlenschlågerske  Skjønhed  var 
„forsvundet"  i  „Hugo  von  Rheinberg"  og  „Røver- 
borgen", hvor  „Mangel  paa  ideel  Gehalt  erstattes  ved 
at  sammendynge  en  Mængde  af  Realitet,  hvis  Fylde 
dog  kun  er  tilsyneladende,  da  den  skjuler  sin  Tom- 
hed bag  et  blændende  Skjær". 

I  Slutningen  af  November  og  i  December  leverede 
Baggesen,  der  om  Efteraaret  havde  udgivet  sine 
„Poetiske  Epistler",  i  J.  K.  Høsts  „Den  nordiske  Til- 

skuer"  (en  Fortsættelse  af  „Dannora")  en  meget  om- 
fangsrig Kritik  af  „Axel  og  Valborg",  hvilket  Drama 
var  blevet  til  under  Baggesens  og  Oehlensclilågers 
Samliv  i  Paris  for  faa  Aar  siden,  og  vendte  dermed 
tilbage  til  sit  anerkj endende  Udgangspunkt  for  Be- 
dømmelsen af  Oelilenschlågers  dramatiske  Virksom- 
hed ,.Hakon  Jarl" ,  idet  Kjærlighedstragedien  kaldes 
„dette  herlige,  alle  danske  Hjerter  fortryllende  bedste 
Værk  af  vor,  desværre !  altfor  tidlig,  altfor  blindt  og 
altfor  barnagtigt  forgudede  Digter".  Der  siges,  til- 
dels høist  træffende :  „  Oehlenschlåger  er  af  Naturen 
begavet  med  et  uhyre  poetisk  Talent.  I  den  blotte 
Fantasis  lykkeligste  Momenter  overflyver  han  stun- 
dom alle  talentfulde  Digtere,  kun  er  det  mer  enten 
et  Spring  eller  et  glimrende  Raketskud  end  en  Flugt; 
han  falder  brat  igjen  fra  sin  Høide  eller  slukkes 
pludselig  i  samme  uden  egenlig  at  dale.  Hans  dra- 
matiske Talent  kulminerede  i  „Axel  og  Valborg", 
hans  i  det  Hele  fortræffeligste  Stykke.  Med  Hensyn 
paa  det  Enkelte  glimre  de  foregaaende  og  et  Par  af 
de  efterfølgende  ved  stundom  varmere  Kolorit,  oftere 
kraftigere  Penselstrøg  og  hist  og  her  anbragte  større 
tragiske  Figurer;  men  i  intet  er  saa  simpel  Komposi- 
tion, saa  rigtig  Tegning,  saa  vel  fordelt  Lys  og  Skygge 
og  saa  skjøn  tragisk  Holdning.  Begyndelsen  og 
Midten  ere  næsten  ganske  mesterlige,  kun  Enden  er 
aldeles  mislykket.  Havde  Forfatteren  aldeles  udeladt 
de  to  sidste  Akter  og  sluttet  med  en  let  af  Hand- 
lingen selv  udspringende  Katastrofe  ved  Enden  af 
tredie,  vilde  yi  ikke  betænke  os  paa  at  indrømme  det 
en  af  de  allerhøieste  Pladser  mellem  de  rørende 
Sørgespil.    I  tre  Sørgespil  har  Oehlenschlagers  poe- 

tiske  Talent  været  nærved  at  jttre  sig  som  tragisk 
Greni,  var  det  maaske  virkeligen  i  disse.  I  ..Baldur 
liin  gode",  „Hakon  Jarl"  og  „Axel  og  Valborg"  kar 
vor  dramatiske  Digters  umiskj  endelige  Genialitet 
frembragt  en  national  tragisk  Trias ,  der  vil  sikkre 
hans  nordiske  Muse  Udødeliglied ,  saa  længe  dansk 
Literatnr  er  til;  og,  noget  forandrede,  hist  og  her  be- 
skaarne  og  fornemmelig  Stil-  og  Vers-forbedrede, 
ville  disse  Stykker  ikke  blot  prange  i  det  hjemlige 
Tempel,  men  engang  overføres  i  Kunstens  europæiske 
Pantheon.'-  Baggesens  Bedømmelse  af  „Axel  og 
Valborg'-,  den  udførligste  af  hans  hidtil  præsterede 
Kritiker,  er  uimodsigehg  ogsaa  den,  man  kan  dvæle 
med  mest  Tilfredsstillelse  ved.  Han  gjør  sig  vel  skyl- 
dig i  den  Inkonsekvens,  at  kalde  Kjærlighedstrage- 
dien  Oehlenschlågers  bedste  Værk,  medens  han  i  sin 
første  Kiitik  af  de  Oehlenschlagerske  Dramaer  et 
Aarstid  iforveien  havde  sat  „Hakon  Jarl"  liøiest,  og 
Adskilligt  i  Kritiken  giver  grundet  Anledning  til 
Misnøie ;  men  i  alt  Væsenligt  rammer  han  dog  Søm- 
met paa  Hovedet,  specielt  ved  at  fremhæve  de  tre 
første  Akter  i  Sammenhgning  med  de  to  sidste. 

Baggesens  Bedømmelse  af  „Axel  og  Valborg" 
sluttede:  „Vi  troe  med  nærværende  Kritik  som  med 
vore  forrige  Bedømmelser  blot  at  gjøre  den  talent- 
fulde Digter  og  store  tragiske  Dramatiker  opmærk- 
som paa  sin  egen  Samvittighed.  Vor  Hensigt  var  og 
er  blot  at  vække  den;  og  sandelig!  vi  troe  det  ven- 
skabelioere  handlet,  end  om  vi  med  tilsvneladende 
Venlighed  taug  bomstille  eller,  lig  de  samvittigheds- 
løse Smigrere  og  Hyklere,  gav  os  til  at  visselulle,  for 
saa   meget  som  muhgt  at  befordre  dens  søde  Søvn. 

Yor  kritiske  Strenghed  er  djærv  og  skarp  i  Forhold 
til  vor  poetiske  Hylden  af  den  herlige  Xaturgave,  vi 
med  inderlig  Bedrøvelse  se  paa  Yeien  til  Ødelæggelse. 
Saa  længe  den  af  os  hilsede  „Danmarks  Melpomenes 
største  Digter'-  i  sin  tragisk-dramatiske  Aabenbarelse 
gik  opad,  beundrede  vi  h^deligere  end  nogen  Anden; 
medens  han  syntes  at  gaa  nedad  i  Kunsten,  tang  vi, 
haabende  snart  en  anden  Vending;  men  da  denne 
l^edgang  vedbliver,  truende  med  dybere  og  dybere 
Synken,  raabe  vi  høit,  hvad  vi  engang  forgjæves  hvi- 
skede. Yi  gjentage  dette  Raab,  medens  det  endnu  er 
Tid ,  lidet  bekymrede  om  sammes  Skurren  i  den 
vaagne  menneskelige  Forfatters  Øre,  naar  det  kun 
trænger  ind  i  den  slumrende  guddommehge  Sangers 
Hjerte.'* 

Grrundtvigs  alvorlige  Protest  og  den  umiddelbart 
derpaa  følgende  skarpe  Baggesenske  Kritik,  disse 
strenge  Memento'er  fra  saa  forskjellige  Standpunkter, 
kunde  umuligt  overhøres.  Hvor  meget  end  Oehlen- 
schlager  følte  sig,  og  hvor  lidet  han  end  var  modtage- 
lig for  Kritik,  maatte  shge  stærke  Indsigelser  baade 
fra  ældre  og  yngre  Side,  saavel  hvad  det  Reale  som 
Formale  angik,  uundgaaelig  øve  Indvirkning  paa 
hans  letbevægelige  Digtersjæl.  Han  grebes  af  Trang 
til  igjen  at  gjøre  sine  forrige  Gjerninger  og  samle  sig 
til  nye  poetiske  Yærker  af  støiTe  Betydning  og  Fuld- 
endthed paa  det  Territorium,  der  var  hans  Kolumbus- 
Fund.  det  gamle  Xorden. 

Alt  i  Yinteren  1813 — 1814,  da  Baggesens  Feide 
begyndte,  havde  Oehlenschlåger  skrevet  Tragedien 
„Hagbarth  og  Signe",  som  udkom  i  Marts  181.5.  I 
dette  Arbeide,  der  ikke  er  fri  for  moderne  Sentimen- 

talitet  og  andre  Skavanker,  prøvede  OeUenschlåger, 
trods  det  romantiske  Stof,  at  „seile  den  franske  Tra- 
gedie endnn  nogle  Grader  nærmere"  end  i  ,.Axel  og 
Valborg",  med  hvilket  Drama  „Hagbarth  og  Signe" 
imidlertid  hgesaa  lidt  kan  maale  sig  som  med  den  af- 
benyttede ypperlige  gamle  Folkevise.  Peder  Hjort 
erklærede  ikke  nden  Grnnd:  „I  „Hagbarth  og  Signe" 
synes  endnu  en  Kamp  at  finde  Sted  med  en  dog  sei- 
rende  Tilbagevenden  til  den  gamle  klare  Rolighed, 
den  gamle  rene  ophøiede  Anskuelse,  i  hvilken  Kamp 
vi  dog;  troe  g-rant  endnu  at  mærke  en  flvo-tio-  Fantasis 
tunge  Fostre".  I  Januar  1816  opførtes  „Hagbarth  og 
Signe"  med  Bifald,  uagtet  kun  Madame  Rosing  som 
Dronning  Bera  og  Haack  som  Hagbarths  Stalbroder 
Hamund  udmærkede  sig ,  medens  hverken  Foersom 
som  Elskeren  eller  Madame  Zink  som  Elskerinden 
var  ret  tilfredsstillende.  Samtidigt  gjorde  Ingemanns 
ulige  sentimentalere  Kjærlighedstragedie  ..Bianca" 
Furore,  skjøndt  den  stod  langt  tilbage  for  „Hagbarth 
og  Signe"  og  med  Føie  blev  Grjenstand  for  Heibergs 
Railleri  i  „Julespøg  og  Nytaarsløier".  Tiden  var 
unegtelig  slap:  og  at  Oehlenschliigers  umiddelbare 
Grenius  savnede  Kraft  til  at  modstaae  dens  uheldige 
Paavirkning,  kan  ikke  vække  Forundring. 

Havde  Oehlenschlåger  i  „Hagbarth  og  Signe" 
endnu  ikke  hævet  sig  til  sin  tidligere  Storhed,  saa 
gjorde  han  det  derimod  umiddelbart  efter  i  „Helge". 
I  Sommeren  1814  leiede  han  sig  midt  under  den 
Baggesenske  Feide,  for,  fjernet  fra  Kamplarmen,  i 
idylhsk  Ro  at  hengive  sig  til  sin  Genius  i  Barndoms- 
hjemmet, et  Værelse  paa  det  kjære  Frederiksberg  i 
Degneboligen,    hvor  han  havde  modtaget  den    høist 

tarvelige  Undervisning  i  de  første  Drengeaar;  og  her 
skrev  han  ,,Helge",  som  udkom  i  December  samtidigt 
med,  at  Digterens  anden  Søn,  der  opkaldtes  efter 
Shakespeare  som  den  første  efter  Evald  og  Groethe, 
saae  Lyset.  Grundlaget  for  „Helge"  findes  i  Hrolf 
Krakes  Saga,  og  Evald  havde  begyndt  at  behandle 
dette  Stof  i  dramatisk  Form.  Oehlenschlagers  Mester- 
værk bestaaer,  som  bekjendt,  af  to  Romancecykler, 
den  mindre  „Erodes  Drapa"  og  den  større  „Helges 
Eventyr"  samt  af  Tragedien  „Yrsa",  der  —  i  antik 
Stil  ligesom  „Baldur  hin  gode"  —  afslutter  Digt- 
ningen, hvori  det  Dramatiske  alt  i  de  to  første  Par- 
tier oftere  gjør  sig  ikke  ganske  lidet  gj  ældende  inden- 
for de  lyrisk-episke  Grændser.  Hvem  har  vor  poetiske 
Literatur  kjær  og  mindes  ikke  den  ypperlige  Mod- 
sætning mellem  de  to  Konge-Brødre,  den  vildt  frem- 
stormende Helge  og  den  fredsæle  Hroar  —  den  ro- 
mantiske Personifikation  af  Havets  dæmonisk  be- 
daarende  Skjønhed  Tangkjær,  til  hvem  Helten  føler 
sig  hendraget  af  sin  dunkle  Naturgrund,  og  med  hvem 
han  avler  Datteren,  den  deilige,  men  falske  Skulde  — 
Saxerdronningen  Oluf,  hvilken  stolte,  mandige  Kvinde 
beskæmmes  saa  dybt  og  føder  Yrsa,  der  bliver  Fa- 
derens tragiske  Nemesis,  idet  han,  som  en  nordisk 
Ødipus ,  ægter  hende  uden  at  vide ,  at  det  er  hans 
Datter!  En  plastisk  Anskuelighed,  hvorover  der 
hviler  det  mest  romantiske  Skjær,  de  klangfuldeste 
Vers  med  Toner  fra  den  gamle  islandske  Poesi,  Kæmjje- 
viserne,  Niebelungenlied  og  den  græske  Tragedie, 
samt  en  ypperlig  Sprogform  udmærker  dette  Digter- 
værk, der  blev  til,  efterat  Tidsalderens  fra  Val  til  Val 
stormende  Helt  var  bleven  rammet  af  Nemesis,  lige- 

som   Helge.     De    enkelte    Smaapl etter ,    som   kunne 
eftervises  i  „Helge",  ere  for  Intet  at  regne. 

G-rundtvig  —  som  efter  Faderens  Død  1813  var 
vendt  tilbage  til  Hovedstaden,  hvor  han  i  fortrykte 
Kaar,  miskjendt,  førte  et  Slags  Eremitliv  mellem  Bø- 
gerne og  nogle  faa  gode  Venner,  deriblandt  Inge- 
mann—  formaaede  ikke  at  se  Opreisningen  i  „Helge", 
hvis  hist  og  her  stærkt  sandselige  Præg  sagtens  mis- 
hagede Præsteskjalden,  hvorimod  han  lovpriste  Inge- 
manns samtidigt  udkomne  diametralt  forskjellige  ro- 
mantiske Epos  „De  sorte  Eiddere"  med  dets  sym- 
bolsk fantastiske  Tankebilleder  i  supranaturalistisk 
Aand.  Det  Kristelige  gjorde  sig  mer  og  mer  exklu- 
sivt  gjældende  hos  den  aandeligt  gjærende  og  legem- 
ligt lidende  geniale  Theolog,  hvis  Extase  af  og  til  i 
en  foruroligende  Grad  nærmede  sig  Sindsforvirring 
og  foranledigede  et  skrapt  Angreb  af  Oehlenschlagers 
Yen  H.  C.  Ørsted ,  ligesom  Oehlenschlåger  vistnok 
sigter  til  ham  med  en  af  sine  poetiske  Forklaringer 
til  Thorvaldsenske  Fiourer,  hvilken  trvktes  i  De- 
cember  1814  under  Titel:  „Kristus  med  Børnene" 
og,  med  den  sædvanlige  Forherligelse  af  Umiddelbar- 
heden, lød : 

„Føl,  Sværmer,  din  Vildfarelse  med  Smerte! 
Se  Jesu  Kirke  her  og  se  hans  Maal: 
Uskyldigheden  i  et  venligt  Hjerte, 
ei  Priestestolthed,  intet  Munkebaal!" 

Havde  den  yngre  Opponent  Grundtvig  ikke  Øie 
for  Betydningen  af  „Helge",  saa  havde  derimod  den 
ældre,  Baggesen  —  hvis  Liv  i  disse  Ulykkesaar  var 
næsten  ligesaa  isoleret  og  forpint  som  Grundtvigs  — 


JENS  BAGGESENS  FEIDE.  363 

det  desto  mere.    Et  Par  Aar  efter   skrev  Baofo-eseii, 
under  den  heftigste  Feide,  om  Oehlenschlager: 

„ —  — Saa  tidt  han  og  har  svigtet, 

hvis  og  vor  Digter,  der  nu  dræber  sig, 
Halvparten  kun  af  „Helge"  havde  digtet, 
han  var  og  er  og  bli'er  udødelig". 

Uagtet  Baggesen  i  sit  Krigsmanifest  havde  er- 
klæret, at  hans  kritiske  J^^amp,  hvis  Oehlenschlager 
igjen  hævede  sig  til  sin  gamle  Storhed,  vilde  ende  sig 
med  en  kritisk  Omfavnelse  —  kunde  han  dog  ikke 
overvinde  sig  dertil,  men  standsede  kun  med  Feiden. 

Ogsaa  hinsides  Sundet  gjorde  „Helge"  sin  Trj^lle- 
magt  gjældende.  Sverrigs  berømteste  Digter  Tegner, 
der  kun  var  et  Par  Aar  jngre  end  Oehlenschlager, 
paavirkedes  stærkt  af  det  danske  Mesterværk,  hvilket 
fremkaldte  „Frithiofs  Saga",  som  imidlertid,  trods  det 
ulige  større  Ry,  dens  sentimentalere,  blomsterrigere 
l^^riske  Pathos  ikke  mindst  bidrog  til,  ingenlunde 
kan  maale  sig  med  Helge,  hvad  der  saa  end  med  mer 
eller  mindre  Grund  kan  siges  og  er  bleven  sagt  (f.  Ex. 
i  den  senere  Tid  af  Gr.  Ljunggren  og  Gr.  Brandes)  til 
det  svenske  Arbeides  Pris. 

I  Begyndelsen  af  1815  udgav  Holbergianeren 
A.  E.  Boje,  Fuldmægtig  i  Finantskollegiet,  „En  liden 
gavnlig  Morskabsbog  for  Alle  og  Enhver  eller  Bidrag 
til  en  Contrafey  af  den  vidtberømte  nyeste  Critique 
ved  Peter  Vegener",  hvilket  pseudonyme  Efternavn 
var  laant  fra  en  Skuespiller  Henrik  Vegner  paa  Hol- 
bergs Tid,  efter  hvis  Fornavn  vor  store  komiske  Dig- 
ters fiffige  Tjenere  opkaldtes.  Man  støder  i  denne 
lille  Bog  —  der  for  største  Delen  var  Aftrj^k  af  Pole- 
mik fra   det  foregaaende  Aar  i  Bibliothekssekretær 

C.  Molbechs  Maanedsskrift  „Athene"  —  paa  Oeh- 
lenschlagersk  Tankegang  og  Udtryksmaade,  saaledes 
som  denne  fremtræder  i  det  tidhgere  omtalte  Brev 
fra  Oehlenschlåger  til  Fru  Rahbek  1807  i  Anledning 
af  „Nonreddin  til  Aladdin". 

Ligesom  Oppositionen  mod  Oehlenschlåger  ikke 
blot  i  Grrundtvig  havde  en  Repræsentant  i  den  yngre 
Slægt,  men  ogsaa  i  Baggesen  en  i  den  ældre,  saaledes 
var  det  Samme  Tilfældet  med  Forsvaret.  Ikke  blot 
den  yngre  A.  E.  Boye,  men  ogsaa  den  ældre  Pram 
(der  1817  i  Skuespillet  „Drømmeren"  med  større 
Held,  end  man  skulde  vente,  vovede  sig  ind  i  Alad- 
dins østerlandske  Eventyrverden)  rykkede ,  uagtet 
han  var  en  Ungdomsven  af  Baggesen  og  i  en  ganske 
anden  Grrad  end  Polemikeren  hørte  til  den  ældre 
Digterskole,  frem  til  Undsætning  for  den  saa  haardt 
angrebne  Oehlenschlåger,  med  hvem  Pram  i  sin  Tid 
oftere  privat  havde  karamboleret  stærkt  i  Anledning 
af  den  nyere  Poesi.  I  Marts  1815  helHgede  Pram  en 
Oversættelse  af  et  Drama  af  —  Voltaire ,  som  dog 
først  udkom  Aaret  efter,  til  Oehlenschlåger  med  en 
høist  opstyltet  Tilegnelse  paa  henved  et  Par  Ark, 
hvori  Forfatteren  af  „Stærkodder"  i  et  næsten  utrolig 
knuddret  Sprog  med  en  hos  den  iltre  Normand  sæd- 
vanlig Overdrivelse  hævede  den  yngre  Digterkollegas 
„samtlige"  Værker  til  Skyerne  og  i  de  voldsomste 
Udtryk  drog  tilfelts  mod  Angrebene  af  „en  vor  Efter- 
verden fuldeligen  ubekjendt  En". 

I  Augustheftet  af  „Athene"  for  1815  lod  Oehlen- 
schlåger —  som  havde  skrevet  et  Digt  og  en  „Folke- 
sang" til  Frederik  den  sjettes  Kroningsfest  Maaneden 
iforveien  og  i  den  Anledning   var  bleven  Ridder  af 

Dannebroge  —  trykke  „Den  vandrende  Digter  eller 
Don  Quixote  den  j^ngre  (et  Fragment)'*,  et  Par  Sange 
i  Hexametre,  Begyndelse  til  en  fuldstændig  Omarbei- 
delse  af  det  i  Paris  skrevne,  Romantikens  Fortidsrus 
spottende  Digt  „Der  irrende  Ritter".  Dette  Fragment 
er,  ligesom  „Tidens  Perspektiv",  neppe  uden  Henblik 
paa  Grundtvig,  rettet  mod  en  Yngling, 

„som  af  en  sværmerisk  Ild  forført,  af  ungdommelig  Blindhed 
søgte  sin  Lyst  kun  i  Oldtids  sælsomt  dæmrende  Skygger-'. 

En  ny  Tildigtning  i  Slutningen  er  aabenbart  myn- 
tet  paa  den  mer  og  mer  fremtrædende  Grrundtvigske 
Orthodoxi. 

Efterat  Baggesen,  der  søgte  Yaulundurs  Sten,  da 
den  forunderlige  Lampe  var  tilfaldet  Oehlenschlåger, 
1815  havde  udgivet  „Det  evige  Sindbillede,  ikke  blot 
Literaturens  Oprindelse ,  men  Filosofiens  Maal  og 
Ende,  enGraade  som  Prisopgave  for  aandelig  Levende," 
og  tumlet  sig  i  „Tallialla-Leg"  med  Grrundtvig,  be- 
gyndte lian  1816  Maanedsskriftet  „Danfana"  eller 
Dannertemplet,  som  han  selv  forklarer  Ordet,  hvilket 
Tidsskrift  i  en  større  Stil  skulde  fortsætte,  hvad  hans 
Bladvirksomhed  et  Par  Aar  iforveien  havde  indledet. 
Januarheftet  endte  med  den  Erklæring,  at  „Krigen 
nu  først  for  Alvor  begynder". 

Den  30te  Januar  var  Oehlenschlågers  i  Slutningen 
af  1813  udkomne  Syngespil  „Ludlams  Hule" ,  om 
hvilket  Arbeide  Overskou  erklærer,  at  Skjødesløsheds- 
feilene  i  det  ere  i  meget  høiere  Grad  theatralsk  ska- 
dende end  i  „Røverborgen",  gaaet  over  Scenen  som 
Festforestilling  i  Anledning  af  Kongens  Fødselsdag- 
og  blevet  modtaget  med  Bifald,    mest  dog  for  Mu- 

sikens  Skyld.  Alt  i  Februar  spottede  Baggesen  dette 
Syngestykke  i  et  i  „Nyeste  Skilderi  af  Kjøbenhavn" 
indrykket  større  Digt  „Aand  mod  Haand".  I  Marts- 
heftet  af  „Danfana"  angrebes  Forfatteren  af  Grjen- 
færds-Stykket  med  „Heautontlieorumenos  eller  Spø- 
gelset i  Kjerteminde,  et  forunderligt  Drømmespil  som 
Graade  for  Lærde  og  Ulærde " ;  og  i  samme  Hefte  be- 
gyndte en  omfangsrig  „Kritisk  Vurdering  af  Ludlams 
Hule",  der  fortsattes  og  endtes  i  April-  og  Mai-Heftet. 
Baggesen  erklærer:  „Hakons  af  os  selv  som  be- 
gyndende tragisk  Digter  desværre  lidt  for  tidligt  og 
for  liøit  udbasunede  Forfatter  har,  ifølge  den  Plads 
og  Indflydelse,  han  i  Parnassets  Anarki  vidste  at  for- 
skaffe sig,  og  i  Kraft  af  et  vist  Monopolium  paa  Gleni, 
som  Literaturens  unge  Terrorister  indrømte  ham,  saa 
at  sige  faaet  Hævd  paa  at  trodse  Smagen  og  den 
sunde  Sands  med  alle  mulige  og  umulige  Arter  af 
Poesi  og  Prosa  i  alle  optænkelige  Blandinger,  indtil 
han  endelig  er  bleven  staaende  ved  en,  der  ikke  blot 
ophæver  al  Kunst,  men  al  Natur  i  Spøg  som  i  Alvor". 
Der  siges  om  „Ludlams  Hule"  :  „Uagtet  det  desværre 
er  uafgjort,  om  det  just  er  det  sletteste  af  vor  store 
parodiske  Shakespeares  Stykker  —  det  er  f.  Ex.  mindre 
kjedsommeligt  end  „Kanarifuglen",  mindre  oprørende 
end  „Faruk"  ^)  og  mindre  flaut  end  Mads  Gedebuk 
—  saa  er  det  dog,  hvad  Indretningen  for  Skuepladsen 
angaaer  og  især  som  Syngestykke  det  ravgaleste,  der 
endnu  er  bleven  sammensat  paa  vort  Theater".  Og 
det  hedder:   „I  denne  Ludlams  Hule  spøger  ikke  blot 


')  Her  sigtes  aabenbart  nærmest  til  Skiveskydningen  efter  Faderens 
Jjig  i  ,, Faruk". 

Mo'er  Ludlam  og  den  hvide  Kone,  men  fast  uden  Und- 
tagelse alle  den  nyere  tydske  Ex-Poesis  mangfoldige 
Barbarismers  ellevilde  Grjenfærd". 

Baggesens  kritiske  Vurdering  af  ,, Ludlams  Hule", 
som  vrimler  af  mer  eller  mindre  berettigede  og  ube- 
rettigede hensynsløse  satiriske  Indhug  og  er  den  største 
Kritik,  Polemikeren  har  produceret,  mødtes  strax  i  Juli 
af  Oehlenschlagers  ihærdige  Forkæmper  A.  E.  Boye 
med  „Om  Syngespillet  Ludlams  Hule  med  Hensyn  til 
dets  kritiske  Vurdering  af  Baggesen ,  et  Bidrag  til  at 
vise  det  Vrange  og  Usande  i  denne  Skribents  Kritik  i 
Almindelighed  af  Peter  Vegner,"  hvilken  lille  Bog 
paaviste  ikke  faa  Misligheder  ved  den  Baggesenske 
Polemik. 

Peder  Hjort  anmeldte  Syngestykket  anonymt  i 
Martsheftet  af  „Athene"  for  1816,  altsaa  samtidigt  med 
Baggesen.  Oehlenschlagers  unge  Ven  indrømmede,  at 
Digterens  „kraftige,  livfulde  Aand  havde  bukket  under 
i  Trængselens  Tid" ;  og  de  store  Brøst  ved  „Ludlams 
Hule"  saavelsom  ved  flere  af  Oehlenschlagers  senere 
Produktioner  fordulgtes  ikke.  I  udeladte  Detailler 
(hvilke  først  tryktes  1867  i  „Kritiske  Bidrag  til  nyere 
dansk  Tænkemaades  og  Dannelses  Historie")  hed  det 
endog  om  Oehlenschlåger :  „Undertiden  nærmer  denne 
store  Digter  sig  til  Søtofts  Porvirring".  Dette  sære 
og  forvildede  Talent  —  der  i  Marts  1815  udgav  sit 
første  større  Arbeide  „Romantiske  Digte"  og  Aaret 
efter  „Aandernes  Maskerade",  en  satirisk  fantastisk 
Capriccio  i  Tiecks  Maneer,  hvori  Oehlenschlåger  for- 
herligedes, og  Baggesen  saavelsom  Grundtvig  og  Inge- 
mann angrebes  —  var  et  af  de  ikke  ganske  faa  Datids 
Fænomener,  som  viste  Berettigelsen  af  Baggesens  Paa- 

stande  i  „Kritisk  Yurdering  af  Ludlams  Hule",  at 
Romantikens  „Trylledamp"  alt  havde  gjort  mangen 
haabefuld  Yngling  „ør  i  Hovedet",  og  at  et  Korrektiv 
derfor  var  nødvendigt  mod  „den  saakaldte  nyere  Skoles 
Fantasi,  Sprog  og  Smag  fordærvende  Hexekunst". 
Grrundtvigs  Ord  i  Glravdigtet  over  Vennen  Povel  Dons : 

„Gjennemrystet,  gjennemsuset, 
gjennemluet,  overspændt, 
svimled  han  som  en  Beruset, 
blussed  som  en  Selvantændt" 

kunde  i  hine  Dage  finde  Anvendelse  paa  Fler  end  paa 
Povel  Dons. 

Baggesens  Kritik  over  „Ludlams  Hule"  endte: 
„Vi  troede  ikke,  det  stod  i  vor  Forfatters  Magt  at 
drive  Kragemaalet  videre  og  tænkte  derfor  at  kunne 
slutte  vor  Fremstilling  af  alle  begaaelige  Synder  fra 
denne  Side  med  en  lidt  udførlig  Paapegen  blot  af  de 
Ludlamske  Bommerter.  Men  midt  under  vort  Arbeide 
udkom  den  nye  Skoles  poetiske  Kragemaals  sande 
thesaurus  i  det  dramatiske  Eventyr  Fiskeren".  I  April 
var  nemlig  dette,  alt  den  foregaaende  Sommer  for- 
fattede. Digterværk  udkommet.  Medens  Oehlenschlii- 
ger  med  „Helge"  vendte  sig  til  Norden,  hvor  han  havde 
feiret  saa  store  poetiske  Triumfer,  vendte  han  sig  med 
„Fiskeren"  til  Østerland,  i  hvis  tusind  og  en  Nat  han 
havde  fundet  sin  forunderlige  Lampe  —  ogsaa  her  vilde 
han  gjøre  sine  forrige  Gjerninger.  Kunde  imidlertid 
„Helge"  dristigt  maale  sig  med  „Thors  Reise  tilJothun- 
heim" ,  „Hakon  Jarl"  og  „Baldur  hin  gode",  saa  var 
„Fiskeren",  hvori  de  enkelte  Dele  kun  ere  løst  for- 
bundne ,  Fremstillingen  ofte  er  overfladisk  bred ,  det 
Komiske  ingenlunde  altid  vellykket,  og  Sprogbehand- 

Ungen  af  og  til  noget  skjodesløs,  langtfra  ikke  jævn- 
byrdig med  „Aladdin".  Trods  alle  sine  Mangler  er 
dog  „Fiskeren"  et  Digterværk,  hvori  der  er  saa  megen 
Fantasi  og  Følelse  —  specielt  gjør  Faderfølelsen  sig 
smukt  gjældende  deri  — ,  at  Baggesens  Forkastelses- 
dom  maa  kaldes  utilbørlig,  om  den  end  kan  undskyldes 
noget  paa  Grund  af  det  dramatiske  Eventyrs  heftige 
Angreb  paa  Polemikeren,  ikke  blot  i  den  Aristofanske 
Parabase,  hvor  Skruptudserne  i  Dammen  ,.kvække  for 
den  gode  Smag"  og  ville  „lære  selv  Nattergalen  at 
slaae",  men  ogsaa  andetsteds,  £  Ex.  i  en  dramaturgisk 
Scene,  hvor  et  ikke  meget  smigrende  Portræt  tegnes 
af  Skuespil-Kritikeren  —  Peder  Hjort  karakteriserer 
Oehlenschlåger  paa  denne  Tid  som  „den  allerede  saa 
irriterede  Forfatter". 

I  Aprilheftet  af  „Danfana",  hvori  Midten  af  „Kritisk 
Vurdering  af  Ludlams  Hule"  stod,  fandtes  ogsaa  „Rude 
og  Potte  eller  Krystalline  og  Charlotte ,  et  dramatisk 
Eventyr  i  Yindvet",  hvori  Xatur-Blomsten  paa  Ruden 
med  nordisk  Iskulde  ser  ned  paa  den  kultiverede  Blomst 
i  Urtepotten.  Enden  paa  Legen  i  Baggesens  drama- 
tiske Eventja-,  der  saae  Lyset  samtidigt  med  „Fiskeren", 
er,  at  „Polens  underfulde  Mø  med  sine  diamantne 
Runestave"  bliver  til  det  bare  A'and.  Juliheftet  af 
„Danfana"  indeholdt  „Den  nyeste  skjønne  Literatur", 
en  versificeret  Fortælhng,  der  polemiserer  mod  „den 
nye  skjønne  tydske  Snak"  om  Geni  og  Fantasi  o.  s.  v. 

Samtidigt  rykkede  Peder  Hjort,  der  vel  ikke  var 
bhnd  for  Oehlenschlågers  Dalen  og  træffende  og  skarpt 
paapegede  den,  men  dog  afgjort  stillede  sig  paa  hans 
Side  mod  Baggesen,  i  „Athene"  frem  med  „Tolv  Para- 
grafer om  Jens  Baggesen- ,  hvori  Polemikerens  Kritiker 

karakteriseredes  som  ..i  bidsk  og liaanende  Spydighed, 
forsætlig  Misforstaaelse  og  afsindig  Fortolkning  over- 
gaaende  al  Forestilling-,  og  hvori  der  søgtes  godtgjort, 
at  „Baggesen  ikke  er  i  Besiddelse  af  en  eneste  af  alle 
de  Egenskaber,  der  udfordres  til  at  være  Smagsdommer, 
end  sige  Kritiker,  og  at  han  som  Digter  knap  fortjener 
Plads  i  den  danske  Literatiir- ,  at  han  ,,maa  betragtes 
som  et  skadeligt  Ukrud,  der  kvæler  Smag  og  Huma- 
nitet 0£!:  derfor  har  o-jort  si«'  uværdio-  til  at  bære  Navn 

O  OU  o  o 

af  dansk  Digter".  Et  Par  Ting  i  disse  utilbørlige  „Tolv 
Paragrafer'- ,  i  Anledning  af  h^^.lke  Baggesen  anlagde 
Proces,  skyldes  Oehlenschlåger,  der  inspirerede  Peder 
Hjort  saavelsom  A.  E.  Boye  og  paa  denne  Tid  endog 
tænkte  paa  selv  at  rykke  i  jMarken  med  et  æsthetisk- 
kritisk  Tidsskinft,  „fasces "  —  hos  de  gamle  Romere 
Navnet  paa  et  Knippe  Ris,  af  hvis  Midte  en  Øxe  ragede 
op.  Symbolet  paa  den  øverste  Myndighed. 

Stod  „ Fiskeren ''  tilbage  for  ..xlladdin",  saa  stod 
Lystspillet  „Freias  Alter'',  der  udkom  i  Juli  og  i  Sep- 
tember forkastedes  af  Theaterdirektionen,  endnu  mere 
tilbage  for  Syngesj^illet  af  samme  Xavn  fra  1803.  Det 
var  aabenbart  et  Misgreb  at  omforme  detburlesk-roman- 
tiske  Syngestykke  til  et  regelmæssigere  Lystspil,  og 
Oehlenschlåger  egnede  sig  desuden  kun  lidet  til  en 
saadan  Omformen.  En  mod  „den  lækkre  Smag'"  rettet 
Fabel  i  Fortalen  og  et  Par  Replikker  i  selve  Lystspillet 
ere  øiensj^nligt  adresserede  til  Baggesen.  Den  heftige 
Feide,  der  opstod,  da  Theaterdirektionen  lod  Lyst- 
spillet deleSkjebne  med  Syngespillet,  og  hvori  Oehlen- 
schlagers  ukritiske  Selvfølelse  og  det  tidt  ikke  mindre 
uki^itiske  Partigængeri  for  ham  yttrede  sig  extravagant, 
viste,  som  saa  meget  Andet,  at  der  vel  kunde  være 

Anledning  til  at  stemme  sig  mod  Strømmen,  for  at 
den  ikke  skulde  gaae  over  alle  Bredder.  Ikke  blot 
Oehlensclilager ,  som  endog  tænkte  paa  at  henvende 
sig  til  Kongen  angaaende  det  forkastede  Lystspil,  ud- 
gav en  i  den  lidenskabeligste  Tone  affattet  Brochure 
mod  Theatercensorerne  Rahbek  (der  1816  blev  Oehlen- 
schlagers  Kollega  ved  Universitetet  som  Professor  i 
Æsthetik  samt  dansk  Sprog  og  Literatur)  og  Olsen, 
hvori  Baggesen  heller  ikke  gik  Ram  forbi;  men 
A.  E.  Boye,  Peder  Hjort,  C.  Hauch,  F.  C.  Sibbern  og 
Peter  Tetens  (Stud  theol.,  senere  Præst,  der  søgte  at 
bringe  en  Henvendelse  til  Kongen  istand)  rykkede 
med  mer  eller  mindre  Fanatisme  i  Marken  for  det 
ingenlunde  heldige  Lystspil.  Det  var  ikke  uden  Føie, 
at  Grundtvig,  der  atter  i  Lystspillet  havde  faaet  et  Hib 
for  sit  oldnordiske  Sværmeri,  i  sit  Tidsskrift  „Danne- 
virke" 1817  spottede  „den  berømte  Hexedands  om 
Freias  Alter''. 

En  Følge  af  Oehlenschliigers  jSTavnkundighed  var,  at 
han  stadigt  maatte  producere  Leilighedsdigte .  „  At  gjøre 
en  god  Kvad  ved  bestemt  Leilighed"  —  siger  Oehlen- 
schlågers  Repræsentant  Skjalden  Hrane  i  „Hroars 
Saga"  —  „er  altid  vanskeligt;  og  jeg  troer,  jo  mere 
Skjalden  er  Skjald,  jo  mindre  lykkes  det".  Oehlen- 
schlåger  har  nu  ganske  vist  skrevet  nogle  af  de  skjøn- 
neste  Leilighedsdigte,  vi  eie ,  f.  Ex.  „Wiedewelt"  og 
„Yahl"  ;  men  han  har  ogsaa  skrevet  ikke  ganske  faa  mid- 
delmaadige  og  slette.  En  saadan  mislykket  Sang  tilKon- 
gen  ved  Fugleskydningen  i  August  181 6  frådet  kjøben- 
havnske  Skyde-Selskab  og  danske  Broderskab  frem- 
kaldte Maaneden  efter  en  hel  lille  Bog  af  Baggesen 
mod,    hvad  Polemikeren    titulerede   Oehlenschliigers 

„Grespenst"  ,  nemlig  „Per  Vrøvlers  yderst  grundige 
Kommentar  over  den  uhyi^e  Digter  Oehlenschlagers 
sidste  genialske  Sang  ved  Fugleskydningen,  paa  Rim 
udsat,  med  et  Par  enfoldige  Anmærkninger  af  Knud 
Sjællandsfar".  Baggesen,  der  i  sit  „Flaskebrev" 
kaldte  sig  „en  født  Matros",  siger  i  et  andet  E/imbrev, 
at  han 

„ —  altid  bar 

paa  Holmen,  hvor  han  hjemme  var, 
det  Ulkenavn:  „Knud  Sjællandsfar". 

Ikke  blot  i  poetisk  Kjækhed  og  Jovialitet,  men 
ogsaa  i  Grrovhed  kunde  Baggesen  visselig  være  en  rig- 
tig Ulk  og  var  det  ikke  mindst  i  „Per  Vrøvler",  som 
slog  to  Fluer  med  eet  Smæk,  idet  ikke  blot  Oehlen- 
schlagers Festsang  o.  s.  v.,  men  Peter  Vegners  apolo- 
getiske Virksomhed  maatte  holde  for,  ikke  at  tale  om 
Sidehug  til  forskjellige  Andre.  Grrundtvig  dømte 
dog,  at  „Per  Vrøvler  er  noget  i  alle  Maader  saa  ægte 
Genialsk,  at  den  hos  Enhver,  som  fatter  den  i  sin 
Dybde,  maa  ene  være  et  gyldigt  Vidnesbyrd  om 
Baggesens  høie  Digterkald  og  sjeldne  Gaver".  Det 
er  især  de  mere  pathetiske  sidste  to  Trediedele  af 
„Knud  Sjællandsfars  nærmere  Oplysning",  der,  hvad 
man  end  kan  indvende  mod  den  voldsomme  Tone  og 
adskilUge  Enkeltheder,  søger  sin  Lige  som  kraftig  og 
aandfuld  poetisk  Polemik,  hvorimod  det  Foregaaende 
vel  indeholder  ikke  faa  morsomme  Ting,  men  ogsaa 
endel  mindre  Vellykket  og  desuden  lider  af  en  noget 
trættende  Bredde,  hvilken  i  det  Hele  taget  oftere 
svækker  Virkningen  af  Baggesens,  som  af  adskillige 
andre  Komikeres,  lunefulde  Præstationer.  I  November 

rykkede  Peter  Vegner  i  Marken  mod  „Per  Vrøvler" 
med  en  Brochure. 

Den  yngre  Generation  stillede  sig  mer  og  mer 
paa  Oehlenschlagers  Side  mod  Baggesen,  der  i  „Per 
Vrøvler"  træffende  erklærede,  at  han  er 

„Den  Baggesen,  der  er  kun  lidt  paa  Jorden 
og  vced,  hvor  rent  lian  taber  sig  i  Alt, 
men  her,  paa  denne  lille  Plet  i  Norden, 
dog  føler,  at  det  Lidt,  han  er,  er  Salt, 
og  troer  sit  Embed  rigtigst  at  forvalte 
ved  Nutidsaandens  Ferskhed  lidt  at  salte''. 

Oehlenschlager  gjenfødte  i  Aarhundredets  Begyn- 
delse vor  poetiske  Literatur  og  aabnede  en  ny  rig 
Aandens  Verden  for  alle  modtagelige  Sjæle.  Hvad 
Under,  at  han  vakte  den  varmeste  Begeistring!  Vel 
havde  Oehlenschlager  ikke  Karakterstyrke  nok  til  at 
gaae  uskadt  ud  af  de  trykkende  Tidsforhold  efter 
Hjemkomsten  fra  sin  Udenlandsreise,  end  sige  til  at 
modnes  i  deres  strenge  Skole ;  og  hans  senere  Værker 
stode  hyppigt  langt  tilbage  for  de  tidhgere  og  bare 
stærkt  Præg  af  Flygtighed  og  Skjødesløshed  —  men 
Ungdommen  blændedes  saaledes  af  den  Oehlenschlå- 
gerske  Sols  Straaleglands,  at  den  ikke  kunde  se  Plet- 
terne og  under  alle  Omstændigheder,  selv  om  den 
kunde  se  dem,  syntes,  at  de  vare  for  Intet  at  regne. 
Af  og  til  vilde  den  endog  ikke  se  dem.  C.  Hauch 
(der  i  Juni  1816  havde  udgivet  sit  første  større  Ar- 
beide  ..Kontrasterne",  to  dramatiske  Digte  af  høist 
tvivlsom  Værdi,  hvori  der,  ligesom  i  X.  Søtofts  Maa- 
neden  iforveien  udkomne  „Aandernes  Maskerade", 
polemiseredes  ikke  blot  mod  Baggesen,  men  ogsaa 
mod  Grundtvig  og  Ingemann)  erklærer  saaledes  i 
„Minder  fra  min  Barndom  og  Ungdom",  at  han,  naar 

Oehlenschlåger  skrev  Noget,  der  mindre  tiltalede 
ham,  var  tilbøielig  til  at  mene,  at  Feilen  laa  hos  ham 
selv  og  ikke  hos  den  store  Digter.  Baggesen  gav 
desuden  ikke  liden  Forargelse  ved  sin  i  Regelen 
yderst  hensynsløse  og  ofte  uberettigede  Polemik, 
som  tilmed  ikke  var  fri  for  literær  Jesuitisme  (for  at 
bruge  et  træffende  Udtryk  af  J.  L.  Heiberg  om  den). 
Dertil  kom,  at  den  yngre  Slægt  ikke  saaledes  som 
den  ældre  havde  set  Baggesens  poetiske  Morgengry 
og  lyttet  til  de  nye  Toner,  han  i  det  foregaaende 
Aarhundredes  Slutning  anslog.  Baggesen  var  jo  des- 
uden i  vort  Aarhundredes  første  Decennium  bosat  i 
Paris  og  havde  søgt  Gjæsteborgerskab  i  den  tydske 
Literatur.  Han  optraadte  vel  igjen  herhjemme  1806 
— 1807  med  friske  Kræfter,  men  hans  aandfulde 
Gj  enganger  færd  var  for  kortvarig  til  paany  at  skaffe 
ham  fast  Position  indenfor  vore  literære  Enemærker. 
Den  nye  Oehlenschlagerske  Poesi  virkede  tilmed 
saa  betagende,  at  Baggesens  Eiendommelighed  havde 
ondt  ved  at  komme  til  sin  Ret,  og  at  den  distancerede 
Digter  vel  kunde  fristes  til  at  gjøre  Goethes  Ord  i 
„Die  Braut  von  Corinth"  til  sine : 

„Keimt  ein  Glaube  neu, 

wird  oft  Lieb'  und  Treu 

W'ie  ein  boses  Unkraut  ausgerauft". 

Ligesom  Baggesen  i  „Pindsvinet'-,  havde  angrebet 
den  herskende  Dramaturgi  og  i  „Per  Vrøvler"  den 
Oehlenschlagerske  Leilighedspoesi,  saaledes  forsøgte 
han  at  slaae  et  Dommedagsslag  mod  den  yngre  Oeh- 
lenschlågersk  sindede  romantiske  Generation  i  Sep- 
temberheftet af  „Danfana"  med  det  store  versificerede 
Arbeide  „Ase-Nutidens  Abrakadabra".  Ligesom  de  to 

foreo-aaencle  Dele  af  den  Bao-Q;-esenske  ., Trias  af  ko- 
miske  Lærecligte"  fattes  Slutstenen  hverken  grotesk 
Komik  eller  polemisk  Patlios;  men  „Ase-Xutidens 
Abrakadabra'"  har  ogsaa  trættende  Vidtløftighed  og 
overvættes  Grovhed  tilfælleds  med  „Pindsvinet"  og 
„Per  Vrøvler",  og  Arbeidets  Vittighed  og  Sprogform 
er  heller  ingenlunde  altid  vellykket. 

I  jSTo vember  1816  udkom  en  Oversættelse  af 
Shakespeares  „A  midsummer-night's  dream"  af  den 
forresten  ikke  synderlig  sprogkyndige  Oehlenschlager, 
hvilket  Arbeide  var  blevet  indleveret  til  Theater- 
direktionen,  men  ikke  antaget.  Maaneden  efter  ud- 
gav Oehlenschlager  en  Bearbeidelse  af  endel  ypper- 
hge  Eventyr  af  Tieck,  Fouqué  o.  s.  v.  Saavel  i  For- 
talen til  „En  Skjærsommernats  Drøm"  som  i  Fortalen 
og  de  aandfulde  orienterende  Bemærkninger  til  „Even- 
tyr af  forskjellige  Digtere"  sigtes  der  oftere  med  stor 
Bitterhed  til  Baggesen,  hvis  Xavn  dog,  som  sædvan- 
hgt,  aldrig  nævnes.  I  Januar  1817  udgav  Oehlen- 
schlager, der  havde  tilbragt  den  foregaaende  Sommer 
i  Barndomshjemmet  med  sin  Familie,  den  der  forfat- 
tede vakkre  lille  Digtcyklus  „Frederiksberg".  I 
Sommeren  1816  tyede  Oehlenschlager  endvidere, 
medens  den  literære  Kamplarm  rasede  i  Hovedstaden, 
i  det  idylliske  Barndomshjem  ikke  blot  til  de  person- 
Hge  Minder,  men  ogsaa  —  ligesom  et  Par  Aar  ifor- 
veien  i  den  Baggesenske  Feides  første  Aar  —  til  de 
nationale  og  tog  fat  paa  „Hroars  Saga",  en  Fortsæt- 
telse af  „Helg^e". 

Kortefter  sin  37aarige  Fødselsdag  forlod  Oehlen- 
schlager i  December  1816,  medens  Striden  om  „Freias 
Alter"   endnu  førtes,    sit  Fødeland    „ved  en  frivillig 

Ostracisme '^  (for  at  bruge  hans  egne  Ord  derom  i 
„Erindringer"),  idet  han  ledsagede  en  ung  Mand  af 
fornem  Familie,  Poul  Godske  Bertouch  Lehn,  paa  en 
Udenlandsreise  med  det  Ønske  for  en  Tid  at  unddrage 
sig,  hvad  han  kaldte  „sine  Fjenders  Had".  Hilset 
med  en  Afskedssang  i  „Athene"  af  den  nu  og  da  som 
Kronprætendent  opstillede  Ingemann,  drog  Oehlen- 
schlåger  ad  Paris  til. 

Medens  Oehlenschlåger  i  Slutningen  af  Januar 
1817,  efter  at  have  truffet  Friedrich  Schlegel  i  Groe- 
thes  Fødebv  som  Legationsraad  ved  det  østerrigske 
Gesandtskab  hos  Forbundsdagen,  betraadte  fransk 
Grund ,  forsøgte  hans  koleriske  unge  Yen  Peder 
Hjort  i  Hjemmet  at  komme  Baggesen  yderligere  til- 
livs ved.  bedraget  af  et  falsk  Skin,  at  beskylde  Pole- 
mikeren for  at  have  stjaalet  det  i  Anledning  af  Kon- 
gens Fødselsdag  opførte  Syngespil  „Trylleharpen". 
Theater-Skandale  ved  anden  Forestilling  af  Stykket 
og  Baggesens  Anmodning  om  dets  Henlæggelse,  ind- 
til han  havde  bevist  sit  Forfatterskab,  var  Følgen  af 
dette  Overfald. 

Med  Januar-,  Februar-  og  Martsheftet  1817,  der 
udkom  under  Et,  afbrød  Baggesen  saa  „Danfana". 
Heri  findes  den  versificerede  Fortælling  „Danlingen 
eller  spildt  Umage"  som  Afskedshilsen  til  den  bort- 
dragne Oehlenschlåger  og  Afslutning  paa  Feidens 
anden  Akt,  hvori  Persiflagen  afgjort  havde  faaet 
Overhaand  paa  Kritikens  Bekostning.  Ithuriel  (en 
Engel,  der  optræder  hos  Milton,  Klopstock,  Evald 
—  og  Voltaire)  .,med  filosofisk  Aand  og  poetisk 
Hjerte,  dannet  Øre  og  Øie,  hinimelsk  Sind  og  Sands, 
trods  et  fremmed  noget  Eget  og  lidt  Fyrighed  for- 

meget,  ret  en  ægte  Dannemand",  reiser  fra  „sit  Der- 
oppes  Eden"  til  .,et  fremmed  Land  herneden,  fuldt  af 
lutter  vilde  Dyr"  og  giver  sig  til  at  danne  paa  En, 
„til  vor  Fader  Adam  Mage".  Hverken  det  Grode 
eller  det  Onde  hjælper  imidlertid,  uagtet  .,den  for- 
træffelige Plan  i  Guds  Billeds  Caliban"  '). 

Den  første  Februar  naaede  Oehlensclilager  Paris, 
hvor  han  for  en  halv  Snes  Aar  siden  var  sammen  in 
bona  caritate  med  ham,  for  hvis  Skyld  han  nu  havde 
expatrieret  sig.  I  Slutningen  af  samme  Maaned  de- 
monstrerede man  i  Hjemmet  for  den  fraværende  Dig- 
ter ved  efter  en  Forestilling  af  „Røverborgen"  — 
unegtelig  ikke  nogen  synderlig  velvalgt  Anledning 
—  at  udbringe  et  „Oehlenschliiger  leve!"  hvortil 
Grundtvig  upaatvivlelig  sigter  i  „Danne-Virke"  for 
samme  Aar  med  Udtrykket  „de  Yngstes  blinde  Al- 
larm  og  fjantede  Hurra".  I  Paris,  hvor  Forholdet  til 
Neckers  berømte  Datter  endte  endnu  brattere  end 
Forholdet  til  Goethe  i  Weimar  paa  den  første  Uden- 
landsreise ,  udarbeidedes  „Hroars  Saga"  og  skreves 
desuden  Tragedien  „Fostbrødrene".  I  Slutningen  af 
April  forlod  Oehlenschlåger  efter  næsten  et  Fjerding- 
aars  Ophold  „Europas  og  de  to  sidste  Aarhundreders 
interessanteste  Stad"  ,  om  hvilken  Digteren  i  „En 
Reise ,  fortalt  i  Breve  til  mit  Hjem",  siger:  „Jeg- 
elsker  dette  Middelpunkt  for  europæisk  Liv  og  Virk- 
somhed ;  i  ingen  Stad  næst  Kjøbenhavn  har  jeg  været 
og  virket  saa  meget"  —  paa  sin  første  Udenlands- 
reise  havde  han  jo  opholdt  sig  der  over  halvandet  Aar 
og  ligeledes  skrevet  et  Par  nordiske  Arbeider. 


')   Caliban   er   en  vild    og    vanskabt    Træl    i    „The    tempest' 
Shakespeare. 

Over  Stuttgart,  livor  „Marchen  und  Erzåhlungen" 
og  „Greclichte"  —  som  dog  ikke  egnede  sig  til  at 
give  Tydskerne  nogen  Forestilling  om  Oehlenschlågers 
Greni  —  udkom  1816  og  1817,  drog  Oehlenschlager 
til  Mlinchen,  hvor  han  første  Grang  traf  sammen  med 
Schelling,  der  indirekte  gjennem  Steffens  havde  paa- 
virket den  begyndende  danske  Digter.  I  Wien,  hvor 
man  havde  spillet  „Hakon  Jarl",  der  imidlertid  ikke 
faldt  i  Donaustadens  Smag,  „Axel  og  Valborg"  samt 
„Correggio"  (det  sidste  Drama  dog  stærkt  beskaaret 
og  omkalfatret),  saae  Oehlenschlager  Kjærligheds- 
tragedien  opføre  og  omarbeidede  „Freias  Alter"  og 
„Ludlams  Hule"  paa  Tydsk,  det  sidstnævnte  Arbeide 
som  et  romantisk  Skuespil. 

Forfatterinden  Karoline  Pichler,  en  født  Wiener- 
inde,  hvem  Oehlenschlager  oftere  besøgte  i  Donau- 
staden, skildrer  med  Varme  vor  Digter  i  „Denkwiirdig- 
keiten  aus  meinem  Leben",  hvor  det  blandt  Andet 
hedder:  „Legemlig  Skjønhed  og  mandig  Anstand 
tjente  Oehlenschlågers  literære  Berømmelse  til  Folie. 
Han  holdt  sig  helst  til  de  unge  Piger  og  Mænd ;  hans 
aabne,  tvangfri  Væsen  satte  ham  paa  lige  Fod  med 
Ungdommen.  Han  var  imidlertid  ikke  mindre  inter- 
essant i  alvorlige  Samtaler,  naar  han  dvælede  ved 
sine  Reiser,  sine  Digtninge,  sine  Anskuelser  om  Poesi 
og  Liv,  hvorved  han  kundgjorde  en  høiere  moralsk 
Karakter  og  et  Standpunkt,  der,  ophøiet  over  smaa- 
lige  og  indskrænkede  Livsforhold,  saae  disse  i  deres 
sande  Lys;  ja  han  forstod  endog  med  ægte  tragisk 
Ro  at  afvinde  Døden  en  munter  Side." 

Medens  Oehlenschlager  opholdt  sig  i  Østerrigs 
Hovedstad,  udkom  i  vor  „HroarsSaga",  hvilket  Værk 

—  der  ikke  saaledes  som  „Helge'-  har  Sagnet  at 
støtte  sig  til  —  ikke  ganske  lidt  minder  om  den 
fredelige  Eestaurationstid,  der  havde  afløst  ISTapoleons 
Krigsbulder.  Den  Baggesenske  Opposition  har  efter- 
ladt sig  stærke  Spor  i  Skildringen  af  Skjaldene  Ragn- 
vald  og  Hrane,  og  der  fattes  heller  ikke  Polemik 
mod  den  exklusive  Grundtvigske  Nordiskhed  og  "Re- 
hgiøsitet.  „Hroars  Saga"  har  unegtelig  i  sine  yp- 
perste Partier  eiendommelige  Fortrin.  Skulde ,  hvis 
Grundtræk  iøvrigt  alt  foreligge  i  „Helge"  ,  er  saa- 
ledes en  af  Oehlenschlågers  aandfuldeste  Figurer;  og 
der  findes  meget  skjønne  Digte,  f.  Ex.  Fiskerens  og 
Fiskerkonens  Sang  („Har  jeg  min  Baad,  mit  Seil  og 
mit  Næt"  og  „Paa  Stranden  staae  de  grønne  Træer"). 
Men  den  kan  dog  i  sin  Helhed  ikke  maale  sig  med 
„Helge"  eller  med  „Yaulundurs  Saga",  med  hvilket 
sidstnævnte  Arbeide  en  Sammenligning  især  ligger 
saa  nær.  Den  prosaiske  Form  fristede  Digteren,  der 
ikke  længer  var  i  sin  Ungdoms  fulde  aandelige  Kraft, 
til  at  brede  sig  vel  meget,  især  i  Reflexioner,  som 
ikke  vare  hans  Force;  og  Sprogformen  lader  ogsaa 
hist  og  her  Noget  tilbage  at  ønske.  I  senere  Udgaver 
har  Digteren  dog  været  mer  end  almindelig  heldig  med 
at  beskære  adskillige  Udvæxter. 

I  August  ankom  Oehlenschlåger  til  Berlin,  hvor 
Romantiken  dengang  feirede  sine  vildeste  Orgier,  og 
den  danske  Digter  stiftede  Bekjendtskab  med  Hoft- 
mann,  hvis  dæmonisk-fantastiske  Værker  dengang 
slugtes  begj  ærlig,  ogsaa  hos  os,  samt  med  Fouqué, 
som  var  paa  Yeien  til  at  blive  „en  Ridderhghedens 
Lafontaine",  for  at  bruge  et  træffende  Udtryk  af 
Atterbom.    Denne  un^e  blonde  sværmende  Banner- 

fører  ved  Romantikens  Indtog  i  Sverrig  var  netop 
dengang  i  Preussens  Hovedstad  og  opsøgte  strax  vor 
af  ham  besungne  Skjald,  hvem  han  i  „Minnen  från 
Tyskland  och  Italien"  skildrer  som  „en  ånnu  rått 
ungdomlig  och  fyllig  Sanguinicus ,  jovialisk ,  god- 
hjertad,  latt  eldfångd,  maklig  och  sinnlig". 

Hjemveen,  der  betog  Oehlenschlåger  paa  den  første 
Udenlandsreise  saa  stærkt  i  Rom,  at  han  ikke  engang 
gav  sig  Tid  til  at  se  Neapel,  greb  ham  atter;  og  han 
tilbød  sin  ihærdige  koleriske  Forkæmper  Peder 
Hjort  —  der  ikke  blot  var  traadt  op  mod  Baggesen, 
men  ogsaa,  ligesom  C.  Hauch  og  N.  Søtoft,  mod 
Grundtvig  og  Ingemann,  og  hvem  det  vel  kunde 
være  formaalstj enligt  at  fjerne  fra  Kamppladsen  —  at 
indtage  den  reisende  Mentor-Plads,  som  Digteren  na- 
turligvis heller  ikke  var  videre  skikket  til.  I  Sep- 
tember var  Oehlenschlåger  saa  atter  i  Kjøbenhavn, 
hvor  Baggesens  aldrende  Veninde  Frøken  Juliane 
Marie  Jessen  samme  Maaned  under  Mærket  Peter 
Vegner  udgav  et  aandløst  Rimeri  om  „Hr.  Smagen- 
hærgen"  med  Titel  .,Hinkentudse  eller  Else-Mo'ers 
Eventyr"  ,  og  hvor  man  et  Par  Dage  efter  Oehlen- 
schlågers  Hjemkomst  hyldede  ham  ved  Opførelsen  af 
„Hugo  von  Rheinberg"  —  unegtelig  ikke,  ligesaa  lidt 
som  „Røverborgen"  ,  nogen  videre  velvalgt  Anled- 
ning —  og  til  Ære  for  ham  afsang  en  uheldig  Sang, 
hvori  det  paa  Trods  mod  al  Sandhed  hed : 

.,Stor  Du  var  tilforn,  men  nu 
dobbelt  stor  at  skue". 

Vor  Digters  anden  Udenlandsreise  var  vidtforskjel- 
lig  fra  hans  første.  Paa  den  første  var  Oehlenschlåger 

en  ung  genial  Aladdin,  der  tilbragte  henimod  lialv- 
femte  Aar  i  Verdens  Midtpunkter  under  en  epoke- 
gjørende  historisk  Krisis.  Aarhundredets  store  fran- 
ske Helt  ilede  seirrig  fra  Val  til  Val,  medens  Tydsk- 
lands  Heroer  i  Aandens  Verden  feirede  ikke  mindre 
Triumfer.  Napoleons  Kanonkugler  fra  Slaget  ved 
Jena  fløi  over  den  danske  Digters  Hoved  i  Weimar, 
hvor  Goethe  thronede ;  og  Oehlenschlager  havde  ifor- 
veien  været  sammen  med  Schleiermacher  i  Halle,  med 
Fichte,  Alexander  Humboldt  og  Johannes  Miiller  i 
Berhn,  med  Hegel  i  Jena,  med  Tieck  i  Dresden;  og 
han  traf  senere  Brødrene  Schlegel  i  Paris,  hvor  Na- 
poleon i  al  sin  Keiser-Herlighed  hentryllede  Poeten  i 
Karl  den  stores  Dage.  Efter  længere  Tids  Ophold 
hos  Neckers  berømte  Datter  i  Schweiz  levede  Oeh- 
lenschlager endelig  i  Rom  i  dagligt  Samliv  med  Tids- 
alderens største  Kunstner.  Det  var  derimod  som 
Embedsmand,  Ægtemand  og  Fader,  at  Oehlenschlager, 
paa  mange  Maader,  lig  Thor,  sat  i  Knæ  af  Tiden  — 
der  ikke  var  uhg  en  gammel  Kjærhng  —  og  Gj  en- 
stand  for  de  voldsomste,  ingenlunde  ganske  uberet- 
tigede Angreb,  paa  hvilke  en  som  oftest  altfor  kritik- 
løs Anerkj  endelse  daarhgt  bødede ,  tiltraadte  sin 
anden  Udenlandsreise,  der  kun  varede  en  halv  Snes 
Maaneder.  Ludvig  den  attendes  Podagra  havde  af- 
løst Napoleons  Heroisme,  og  en  „sentiment  de  mal- 
aise'"  (for  at  bruge  et  Udtryk  af  Alfred  de  Mussets 
„Confession  d'un  enfant  du  siécle")  bredte  sig  mer  og 
mer  ud  over  Europa  under  Restaurationens  trykkende 
Mareridt.  I  Tydskland  lavede  Hoffmann  „Elixire  des 
Teufels"  ;  og  samtidigt  lød  den  fra  sit  Fædreland  for- 
jagede Byrons  dæmoniske  Smerteskrig,  sælsomt  blandet 

med  vild  Latter.  Udbyttet  af  Oehlenschlagers  anden 
Udenlandsreise  var  ogsaa,  foruden  Udarbeidelsen  af 
„Hroars  Saga"  —  „Fostbrødrene",  medens  den  første 
fremkaldte  „Hakon  Jarl",  „Baldur  liin  gode",  „Palna- 
toke",  „Axel  og  Yalborg",  „Correggio". 

Og  vardet  ikke  til  løftende  Forhold,  Oehlenschlåger 
vendte  tilbage  1809,  saa  var  det  endnu  mere  slappende, 
han  forefandt  ved  sin  Hjemkomst  1817.  Kampen  og 
Spændingen  fra  Krigsaarene  var  i  Danmark,  som  i  Ud- 
landet, veget  Pladsen  for  en  udmattet  Vegeteren,  hvor- 
under man  spidsborgerlig  lod  Fem  være  lige  og  uden 
synderlig  Utilfredshed  fandt  sig  i,  at  den  landsfaderlige 
Frederik  den  sjette,  som  i  sin  frisindede  Ungdom  gik 
i  Spidsen  for  Reformer,  førte  et  alt  Andet  end  mønster- 
værdigt Adjudant-Regimente.  Paa  Grund  af  de  siden 
Norges  Tab  endnu  mer  end  før  diminutive  Forhold 
var  Situationen  ved  Belt  og  Sund,  hvori  Fjeldets  Sønner 
ikke  længere  spillede  deres  betydningsfulde  supple- 
rende Rolle,  endog  ulige  filistrøsere  hos  os  end  i  de 
større  Lande.  Umiddelbart  efter  Oehlenschlagers  Hjem- 
komst skrev  Baggesen  et  Brev,  hvori  han  skildrer  Kjø- 
benhavn  som  ,,en  Stad,  hvor  der  maaske  findes  flere  i 
Sandhed  gode  Hoveder  og  i  Sandhed  gode  Hjerter  end 
i  nogen  anden  af  lige  Størrelse,  men  hvor  ulykkelig- 
vis paa  Grund  af  en  forkert  Opdragelse  og  af  uheldige 
Tidsomstændigheder  det  at  leve  „in  den  Tag  hinein" 
blot  for  Livets  Skyld  er  blevet  Mode,  og  hvor  Bevarel- 
sen af  Livets  ydre  Skin  er  blevet  Livets  største  For- 
nødenhed og  høieste  Opgave".  OgN.  F.  S.  Grundtvig 
kalder  i  „Mands  Minde"  Tiden  mellem  1815  og  1830 
„vor  i  alle  Maader  baade  trangeste  og  døsigste  Tid". 
Naar  man  vil  fælde  en  billig  Dom  over  Oehlenschlåger 

i  hine  Dage,  maa  disse  Tidsforliold  stadigt  haves  for 
Øie.  Ikke  mindst  bør  den  mishge ,  pekuniære  Status 
tages  i  Betragtning,  da  den  naturligvis  øvede  ikke 
ganske  liden  Indvirkning  paa  Oehlenschliigers  For- 
fattervirksomhed og  tildels  nødte  ham  at  skrive  mere, 
hurtigere  og  skjødesløsere  end  ønskeligt.  Tegner  siger 
1821  ikke  uden  Grrund  om  Oehlenschlågers  „allt  for 
fruktbara  sångmo",  at,  „når  man,  som  hon,  faller  i 
barnsång  hvart  halfår,  så  kunna  ej  alla  barnen  vara 
vålskapade " . 

I  Slutningen  af  1817  udkom  „Fostbrødrene",  hvori 
Fostbroderskabet,  der  spillede  saa  skjøn  en  Rolle  i  den 
nordiske  Oldtid,  i  det  givne  Tilfælde  fremtraadte  som 
en  Forvildelse  —  man  kommer  uvilkaarligt  til  at  tænke 
paa  Oehlenschlågers  og  Baggesens  — ,  og  hvori  den 
tragiske  Forvikling  beroede  jDaa  en  Mystifikation,  der 
gjorde  det  Hele  til  blind  AUarm.  Alt  i  Januar  næste 
Aar  saae  Oehlenschlåger  sig  foranlediget  til  at  lade  sit 
Sørgespil,  der  vel  ikke  fattes  poetiske  Partier,  men 
dog  i  det  Hele  maa  karakteriseres  som  et,  mildest  talt, 
mindre  vellykket  Arbeide,  fremkomme  i  en  noget  for- 
andret Skikkelse  med  en  n}^-  Katastrofe  —  Oehlen- 
schlågers Genius,  der,  lig  Olav  Trygvesøns  Bue  i  den 
sidste  Dyst,  var  for  veg,  havde,  som  man  ser,  vanske- 
ligt ved  at  bringe  den  dramatiske  Spænding  til  en 
fyldestgj  ørende  Afslutning,  hvad  alt  „Axel  og  Valborg" 
og  „Correggio"  bar  Vidnesbyrd  om.  I  April  opførtes 
„Fostbrødrene",  men  modtoges  med  Kulde  og  gik  kun 
fire  Gange  i  Alt.  Ryge  spillede  Asmund,  men  var  ikke 
aldeles  tilfredsstillende;  og  af  de  øvrige  Roller  udførtes 
kun  Rereks  fyldestgj  ørende  af  Haack. 

Samtidigt  med  „Fostbrødrene"  udkom  første  Del 


384  ANDET  KAPITEL. 

af  „En  Reise,  fortalt  i  Breve  til  mit  Hjem",  hvis  anden 
og  sidste  Del  saae  Lyset  næste  Sommer.  Denne  Reise- 
beskrivelse, hvori  Oehlenschlåger  gav  sig  mange  Blot- 
telser, bragte  paany  Forfatteren  af  „Labyrinten",  der 
ikke  gikEam  forbi  i  den,  ligesom  i  de  fleste  af  Oehlen- 
schlågers  Arbeider  fra  denne  Tid ,  paa  Benene ;  og 
Teppet  rullede  op  for  tredie  og  sidste  Akt  af  det 
Baggesenske  Feidedrama,  efter  at  Oehlenschlågers 
elskede  Søster,  Baggesens  tidligere  varme  Veninde, 
var  død  i  Februar  1818  af  en  hidsig  Feber  i  en  Alder 
af  kun  35  Aar,  og  efterat  i  Mai  flere  af  den  bortreiste 
Peder  Hjorts  Udladelser  i  „Tolv  Paragrafer"  vare 
blevne  mortificerede  og  Kalumnianten  for  Plagiat- 
beskyldningen idømt  en  Bøde  af  200  Ed. 

I  Begyndelsen  af  September  —  paa  hvilket  Tids- 
punkt Hustruen  glædede  Oehlenschlåger  med  en 
Datter,  der  blev  døbt  Maria  Louise  —  begyndte  Bagge- 
sens „Breve  til  Oehlenschlåger  i  Anledning  af  en  Eeise 
fra  en  ditto",  hvis  Titel,  som  man  ser,  spydigt  forud- 
satte, at  denne  „Eeiser"  umuligt  kunde  være  den  rig- 
tige Oehlenschlåger.  I  det  femte,  fra  Vesterbro,  Oeh- 
lenschlågers Fødested,  daterede  Brev  i  Anledning  af 
„Ædereisen"  (et  Øgenavn,  Baggesen  gav  Eeise- 
brevene  paa  Grund  af  den  Eolle,  Maden  spillede  deri) 
hed  det  tilsidst:  „Det  er  virkelig  mit  fulde  Alvor, 
Oehlenschlåger!  at  jeg  haaber  at  vække  din  indslum- 
rede poetiske  Samvittighed.  Det  er  umuligt,  synes 
mig,  at  Du  ikke  skulde  se  i  det  Speil,  jeg  holder  for 
Dig,  at  hvis  denne  Oehlenschlåger  er  Kjød  af  dit 
Kjød  og  Ben  af  dine  Ben,  det  i  det  Høieste  er  dit 
Lig,  hvori  der  ikke  er  mindste  Livsaande  mer  tilbage. 
Lad  det  altsaa  i  Stilhed  begrave  I    Jeg  besværger  Dig 

ved  alle  de  Digte,  Du  skrev,  før  Dii  kom  paa  Digter- 
thronen  og  blev  ør  i  Hovedet  af  den  megen  Konge- 
røgelse, tilintetgjør  denne  Reise  og  hvad  der  ligner 
den  og  staaer  i  Forbindelse  med  dens  Gralskab !  Ikke 
sandt,  Du  lover  mig  det  og  —  holder  det !  Hvilken 
Grlæde  paa  Parnasset !  Og  hvilken  Belønning  for  mig, 
der  med  saa  megen  Standhaftighed  under  de  bittreste 
og,  hvad  der  er  det  værste,  kjedsommeligste  Forføl- 
gelser i  en  Række  af  Aar  har  ox3o£Fret  —  idetmindste 
min  Popularitet  din  Redning ! " 

Strax  de  første  af  disse  Breve  bragte  A.  E.  Boye, 
C.  Hauch  og  Flere  til  at  rykke  i  Marken  mod  Pole- 
mikeren. 

I  Slutningen  af  September  udkom  ,, Breve  til  Oeh- 
lenschlager  fra  Baggesen,  andet  Oplag,  med  en  For- 
tale til  Fædrelandets  studerende  Ynglinger,  inde- 
holdende samtlige  udkomne  Breve  eller  Brevvex- 
lingens  første  Del".  Den  store  Fortale  til  dette 
andet  Oplag,  hvoraf  Baggesen  lod  Exemplarer  gratis 
uddele  paa  Regensen,  begyndte:  „Det  er  fornemmelig 
med  Hensyn  paa  Eder,  mine  unge  akademiske  Med- 
borgere! til  hvis  hæderlige  Klasse  jeg,  som  selv  endnu 
bestandig  studerende,  holder  det  for  en  Ære  at  kunne 
regne  mig,  og  af  Lyst  til  .endnu  at  bidrage  ^oget, 
om  ikke  som  Lærer,  saa  dog  som  ældre  Lærling,  til 
Eders  Yeiledning  paa  den  Bane,  I  have  valgt  og 
vandre  paa,  at  jeg  i  Trykken  har  udgivet  følgende 
til  en  i  akademisk  Betydning  ustuderet  Lærer  skrevne 
Breve.  Jeg  har  hdet  eller  intet  Haab  om  deres  til- 
sigtede Yirkning  paa  hans,  som  det  lader,  forstenede 
Fantasilyst  og  Fornufthad;  jeg  frygter,  at,  hvis  han 
ogsaa  er  istand  til    at  indse  Sandheden   i   mine  Be- 

mærkninger,  han  dog  ikke  vil  agte  derpaa,  idet- 
mindste  ikke  før  alle  hans  Beundrere  sige  det  Samme 
som  jeg  her,  hvilket  —  saa  vist  det  ogsaa  vil  ske  en- 
gang —  endnu  neppe  saa  snart  er  at  formode:  og 
endelig,  lykkedes  det  mig  endog  at  vinke  ham  tilbage 
paa  den  forladte  Yei  og  omvende  ham,  saa  at  sige,  til 
sit  bedre  Jeg  (alt  Haab  har  jeg  ikke  opgivet),  saa  var 
dog  dermed  kun  det  Halve  af  min  Hensigt  opnaaet. 
Denne  selvsamme,  med  al  sin  fordums  Fantasi,  Ge- 
nialitet, og  hvad  jeg  ellers  altid  har  beundret  hos 
ham.  mens  han  endnu  besad  det,  smagløse  Skiibent 
og  for  lærd  Kundskab  blottede  Smagslærer  er  mig 
ingenlunde  magtpaaliggende,  undtagen  forsaavidt  han, 
baåde  i  det  ene  og  det  andet  Hverv,  har  Indflydelse 
paa  Eders  aandelige  Dannelse ,  Fædrenelandets  ulige 
vigtigere  Lærlinger  I  ~  I  Anledning  af,  at  Baggesen 
til  Gjenstand  for  sit  Angreb  har  valgt  et  Arbeide 
som  Reisebrevene.  ..en  mod  Fornuften  og  Smagen 
anlagt  Fæstning,  der  falder  af  sig  selv'*,  erklæres,  at 
Polemikeren  derved  tilsigter  ,.en  Klargjøren  af,  hvad 
dets  Usselhed  forudsætter,  en  Ty deliggj oreise  af  den 
Foragt,  hvormed  Despotismen,  jeg  egenlig  angriber, 
selv  i  sin  Afmagt  behandler  sine  Slaver,  og  en  Op- 
fordrino-  til  Afkastelse  af  et  Aao-,  der  er  smedet  af 
blot  Uvidenhed,  paalagt  af  blot  Partiskhed  og  baaret 
af  Svaghed  eller  Blindhed".  Fortalen  ender:  „Læser, 
L  hvis  unge  Hjerner  en  uforfalsket  naturlig  Tænke- 
lyst  endnu  beskytter  mod  fantastisk  Drømmen,  h\is 
unge  Hjerter  Uskyldighedens  Genius  endnu  bevogter, 
hvis  Sjæle  brænde  for  det  Ædle,  det  Sande  og  det 
Skjønne ,  min  sidste  literariske  Protest  mod  det 
L'ædle,  det  Falske  og  det  Hæslige  i  dets  fuldstændige 

literariske  Aabenbaring!  Læser  den  med  Eftertanke 
og  dømmer!'' 

Denne  Henvendelse  til  Studenterne  fremkaldte  i 
Begyndelsen  af  Oktober  —  efter  at  Baggesen  havde 
udgivet  sjette  og  syvende  Brev  til  Oehlenschlåger  og 
„Reisen  til  mit  Hjem  i  Udtog'-  —  et  latinsk  Manifest 
fra  tolv  Studenter  i  Bladet  ..Dagen"  med  umiddel- 
bart derpaa  følgende  dansk  Grjengivelse,  hvori  Oeh- 
lenschlåger karakteriseredes  som  „vor  mest  geniale 
Digter"  ,  der  staaer  „høit"  over  alle  andre  ,,i  et- 
hvert Old"  —  altsaa  ogsaa  over  Holberg,  Evald  og 
Yessel  — ,  hvem  Baggesen  begyndte  at  nedrive,  da 
han  „vedblev  at  lade  nye  herlige  Værker  komme  for 
Lyset"  —  som  om  ..Faruk",  ,,Kanarifuglen",  „Ærlig- 
hed varer  længst'",  „Hugo  von  Rheinberg",  „Fortæl- 
linger'-, „Ludlams  Hule",  „Røverborgen"  o.  s.  v.  vare 
„herlige"  Værker.  Manifestet  endte:  „Da  Du  i  en 
Skrivelse  til  Studenterne  gjør  disse  til  Voldgiftsmænd, 
udæske  vi  Dig  herved  til  en  videnskabelig  Disputats. 
Du  behage  offentlig  paa  Latin  først  at  forsvare  dine 
kritiske  Grundsætninger  og  Maaden,  hvorpaa  Du  an- 
vender disse  mod  Andre;  dernæst  vise,  at  Du  virkelig 
har  de  Kundskaber,  som  Du  giver  Dig  ud  for  at  be- 
sidde. Skulde  Du  afslaae  denne  Udfordring,  ville  vi 
ikke  erkjende  Dig  for  en  Medbroder  og  ikke  tage  i 
Betænkning  overalt  at  erklære  Dig  for  en  slem, 
avindsyg  Skjændegjæst." 

Den  første  Tanke  om  en  saadan  Udfordring  til  en 
latinsk  Turnering  angaaende  Digteren,  der  neto^D  ved 
sin  nationale  Poesi  i  saa  høi  Grad  fremskyndede  den 
latinske  Anmasselses  Reduktion,  stammede  fra  Cand. 
theol.  og  Dr.  philos.  Meisling,  Adjunkt  ved  Metro- 

politanskolen,  i  hvis  Hus  Tilhængere  af  OeKLensclilåger 
samledes.  Aktstykket  var  undertegnet  af  A.  Gr. 
Rudelbach,  Poul  Møller,  C.  Hauch,  J.  C.  Liitken, 
C.  Flor,  Brødrene  V.  R.  og  G.  A.  Dichman,  X.  B. 
Krarup,  H.  Brøchner,  K.  C.  L.  Abrahams,  jSi^.  C.  Møhl 
og  L.  C.  D.  Yestengaard.  Udfordringen  overbragtes 
Baggesen,  der  boede  i  det  triste  Brolæggerstræde, 
medens  Oehlenschlåger  thronede  i  den  aristoki^atiske 
Bredgade,  paa  en  brusqve  Maade  af  Poul  Møller  og 
C.  Flor. 

Faa  Dage  efter  besvarede  Baggesen  dette  ung- 
dommelige Manifest,  der  gik  ud  fra  den  ugrundede 
Forudsætning,  at  Baggesen  havde  tænkt  paa  at  gjøre 
Studenterne  til  ..Voldgiftsmænd'-,  med  et  latinsk  Rail- 
leri  i  ..Dagen''  og  udgav  ottende  Brev  til  Oehlen- 
schlåger. 

Foruden  Andre  rvkkede  nu  C.  Hauch  frem  o  o- 
udgav  „  Om  første  Del  af  Baggesens  Breve  til  Oehlen- 
schlåger, med  en  Extrakt  af  Doms-Præmisserne  i 
Sagen  mellem  Baggesen  og  Hjort  til  Oplysning  om 
de  Beskyldninger  mod  Førstnævnte,  hvilke  ei  ere 
mortificerede".  Denne  høist  hdenskabehge  Brochure 
hævdede,  at  Baggesen  ..staaer  literær  brændemærket 
for  Xutid  og  Efterslægt",  og  at  ..hans  blotte  Isslyii 
maa  beskjæmme  enhver  Tunge,  der  herefter  rører  sig 
til  dets  Forsvar". 

I  Midten  af  Oktober  —  da  Oehlenschlåger  jordede 
og  besang  sine  Ungdomsvenner  O.  H.  Mynster  og 
M.  Rosing  —  gjordes  der  endehg  en  Diversion  af 
ikke  liden  Betydnmg  til  Fordel  for  Baggesen  med  en 
i  „Dagen-  indrj'kket  ..Erklæring  fra  et  Antal  Viden- 
skabsdyrkere ved  Kjøbenhavns  Universitet",  hvilken 

var  skrevet  af  N.  F.  S.  Grundtvig,  der,  om  end  Bag- 
gesens Polemik  „sjelden  var  efter  hans  Hoved  og 
endnu  sjeldnere  efter  hans  Hjerte",  dog  delte  Kri- 
tikerens Mening  om  Oehlenschlagers  Dalen  og  har- 
medes over  Ungdommens  Forgudelse  af  Mesteren, 
selv  naar  han  sank  „dybt  under  sin  Harpe".  Denne 
velskrevne  Erklæring,  der  endnu  haves  i  Manuskript, 
undertegnet  af  J.  C.  Lindberg  og  fem  Andre,  hævdede 
med  Føie,  at  „Baggesens  Kritik  dreier  sig  om  den 
Paastand,  at  der  i  Bogverdenen  er ,  saa  at  sige ,  to 
Oehlenschlågere  (en,  som  har  skjænket  Dannemark 
de  udødeUge  Værker  Vaulundur ,  Aladdin ,  Hakon 
Jarl  og  hvad  dertil  hører  —  en  anden,  som  har  for- 
ringet sig  til  at  skrive  Ting  som  Ludlams  Hule,  Reisen 
og  hvad  dertil  hører,)"  og  gjør  denne  Paastand  til  sin. 
Denne  Erklæring  mødtes  med  en  kort  latinsk  Re- 
plik af  de  Tolv  i  „Dagen",  som  derpaa  gjengaves  i 
dansk  Oversættelse,  og  med  en  længere  lidenskabelig 
Artikel  sammesteds  af  Poul  Møller,  der  endte  med  at 
deklamere  om  „en  Avindsmand,  der  styrter  som  en 
gridsk  Rovfugl  over  Duen,  hver  Gang  den  bringer  et 
nyt  Olieblad  til  Kunstnerens  Krands"  —  som  om  „En 
Reise"  (for  kun  at  fremhæve  Foranledningen  til  den 
nys  begyndte  sidste  Akt  af  den  Baggesenske  Feide) 
var  et  nyt  Blad  til  Kunstnerens  Krands.  Poul  Møller, 
der,  ligesom  C.  Hauch,  ingenlunde  førte  Diskussionen 
synderlig  godt,  blev  imødegaaet  af  J.  C.  Lindberg, 
hvis  Stringens  stak  stærkt  af  imod  Modstandernes 
Fusentasteri.  Ogsaa  Cand.  theol.  og  Dr.  phil.  J.  J. 
Dampe,  hvis  politiske  Uforsigtighed  kortefter  for- 
spildte hans  Liv,  Islænderen  T.  G.  Repp  og  enkelte 
Andre  bekæmpede,   tildels  med  Vid,  Tylvtens  ung- 


390  ANDET  KAPITEL. 

dommelige  Pathos  —  E,epp  f.  Ex.  med  et  græsk 
Kontra-Manifest.  Den  unge  Professor  i  Filosofien 
F.  C.  Sibbern  og  Flere  støttede  derimod  de  Tolv. 

I  Slutningen  af  Oktol^er  udgav  Baggesen  Slutnin- 
gen af  ottende  Brev  til  Oelilenschlåger,  hvori  det,  del- 
vis ret træfi"ende,  hedder:  „Den  afdøde  Oehlenschlågers 
naive  Aandsværk  har  ophørt,  den  nu  spøgende  Oeh- 
lenschlågers kunstige  Digtning  og  Ræsonering  er 
blevet  usselt  Haandværk.  Kan  øo-  vil  den  Saliofe  staae 
op  igjen  i  Deres  Virksomhed  herefter,  som  jeg  hjerte- 
lig ønsker,  maa  De  gjøre  ham  det  muligt  ved  Et  af 
To:  enten  ved  alvorligt  Studium;  tlii  den  blotte, 
ovenikjøbet  fortjdskede.  Fantasi  i  Deres  Alder  kan 
ikke  længer  strække  til  —  den  med  alskens  unordiske 
Xutidskløgt  gifte  Muse  vinder  aldrig  Barnets  uskyl- 
dige Xaivetet  tilbage.  Ikke  som  om  jeg  \ålde  raade 
Dem  til  at  opgive  hin  Oehlenschlågers  Fag:  den  nor- 
diske Helteskildring  i  Epopee  og  Drama;  tværtimod, 
jeg  troer  det ,  formedelst  den  Sammenhæng  med 
ham,  der  endnu  aabenbarer  sig  i  ..Helge",  Deres 
eneste  sande.  Men  jeg  raader  Dem  at  forbinde  Deres 
Eddas  og  Snorres  endnu  mulige  Begeistring  med  lo- 
gisk og  grammatisk  Sprogdyrkning,  og,  kan  De  ikke 
aldeles  glemme  alt  det  hverken  hugne  eller  stukne 
Sydhge  og  Moderne ,  De  har  lært,  at  lære  det  til- 
gavns. Eller  (hvis  den  alvorlige  Studering  er  Dem 
umuhg  og  den  lærde  Dannelse ,  en  Skribent  bør 
have ,  uopnaaehg)  levnes  Dem  endnu  et  Middel  til 
hin  Opstandelses  Forberedning  —  det  raadeUgste  i 
Deres  Tilstand:  aldeles  Ophøren  en  Tid  lang,  et  Par 
Aar  idetmindste,  med  Digten  og  fuldkommen  Af- 
holdenhed saavel  fra  modern  Lecture,  der  forvilder 

Dem,  som  fra  Titten  i  de  Gamle,  hvis  Sprog  De  ikke 
foi'staaer.  Beskjæftigelse  i  denne  diætetiske  Mellem- 
tid med  et  egenlig  blot  Haandarbeide,  var  det  og  det 
bekjendte  gamle  gode  Hans  Sachsiske  —  et  Par  Keiser, 
ikke  til  Rom  og  Paris,  Wien  og  Berlin  (der  ingen- 
lunde er  den  rette  Yei  for  en  forvildet  Thor  tilbage 
fi-a  Jothunheim),  men  til  Island  og  Norge  —  og  en 
fuldkommen  Forglemmelse  i  Xaturens  Skjød  af  alt 
det  Kunstige,  De  har  lært  fra  Dem:  vilde  maaske  da 
bevirke ,  hvad  jeg  forstaaer  under  Dødeisen  af  den 
gamle  Adam  (den  nærværende)  og  Gjenfødelsen  af 
den  nye  (den  forrige)  Oehlenschlåger.  Deres  Nor- 
diske Digtes  Fønix  vilde  da  maaske  herligen  kunne 
staae  op  igjen  af  sin  Aske.'* 

Henad  Midten  af  November  tog  Grundtvig,  som 
dengang  var  ifærd  med  Oversættelsen  af  Saxo  og 
Snorro,  i  „Nyeste  Skilderi  af  Kjøbenhavn"  tilorde 
mod  de  Tolv  (af  hvilke  Poul  Møller  og  Hauch  tid- 
ligere havde  været  henrevne  af  ham,  Flor  senere  blev 
hans  begeistrede  Tilhænger  og  Rndelbach  en  Tid 
lang  endog  hans  Medarbeider,  men  derpaa  igjen  en 
ivrig  Modstander)  med  „Et  lidet  Bidrag  til  Dagens 
Penne-Historie",  som  endte:  „Nu  mener  jeg  tydeligt 
nok  at  have  givet,  hvad  der  i  mine  Øine  er  Sandhed, 
min  Aands  Stemme  —  mod  den  af  mig  som  Digter 
høit  beundrede  og  inderlig  elskede  Adam  Oehlen- 
schlågers  Udraabelse  til  Pave ,  Imperator ,  Pontifex 
maximus,  eller  hvad  man  vil  kalde  ham  som  ufeilbar 
og  som  en  Gud  i  Skoven ,  Ingen ,  uden  at  begaae 
poetisk  og  literær  Majestætsforbrydelse,  kan  skose 
eller  laste  —  mod  de  under  hans  Navn  udkonme 
Keisebreve,  hvilke,  jeg  mener,  burde  aldrig  nævnes, 

iiaar  de  ikke  førte  saa  berømt  et  Xavii,  men  bør  nu, 
da  Oehlensclilåger  hverken  har  villet  forsvare  eller 
fralægge  sig  dem,  som  en  Yaadesgjerning,  være  Sa- 
tiren overladte  uden  at  komme  de  Poetiske  Skrifters 
og  Nordiske  Digtes  store  Aand  til  mindste  Vanrj-gte 
eller  Forkleinelse  —  først  og  sidst  mod  Tylvten,  som 
aldrig  ved  at  forsvare,  men  kun  ved  at  frafalde  og  af- 
bede sin  Ungdoms-Daarlighed  kan  vente  Historiens 
Tilgivelse". 

Feiden  havde  kun  varet  et  Par  Maaneder;  og  der 
var  alt,  foruden  Gadeviser,  fremkommet  henved  en 
Snes  Piecer  og  70,  tildels  store  Inserater  i  „Dagen", 
ikke  at  tale  om  „Skilderiet" ,  der  nu  begyndte  at 
træde  til,  og  andre  Organer. 

Samtidigt  med  Grundtvigs  vægtige  Indlæg  i 
Skilderiet  udkom  Baggesens  niende  og  sidste  Brev  til 
Oehlenschlager,  hvori  det  hedder:  „Hensovne  him- 
melske Digter  Adam  Oehlenschlager!  trædende  paa 
Krybet  om  dit  store  Lig,  med  den  inderligste  Lyst  til 
at  brænde  dette  Lig  til  Aske,  vidner  jeg  for  Hjerte- 
dommeren, at  jeg  elskte  Dig  fra  det  Øieblik,  jeg  saae 
Dig,  og  elsker  Dig  endnu  høiere  end  mig  selv  som 
Digter  —  at  jeg  ikke  blot  undte  Dig  Nutidens  mig 
for  lidt  maaske,  men  Eftertidens  mig  for  meget  maa- 
ske  magtpaaliggende  Beundring  —  og  at  den  eneste 
Følelse ,  hvormed  jeg  ender  Afskedstalen  til  Dig 
uværdige  Gjenfærd,  er  dyb  Medlidenhed". 

Medens  Baggesen  var  ifærd  med  dette  sidste  Brev, 
udkom  i  Begyndelsen  af  November  (i  hvilken  Maaned 
Oehlenschlager  mistede  og  besang  sin  Svigerfader) 
den  dramatiske  Idyl  „Den  lille  Hyrdedreng".  Dette 
mindre  Digterværk  var  —  ligesom  det  større  „Helge", 

der  afsluttede  den  Baggesenske  Feides  første  Af- 
deling 1814,  og  den  lille  Digtcyklus  „Frederiks- 
berg", der  saae  Lyset,  da  Feidens  anden  Afdeling 
endte  1816  —  blevet  forfattet  om  Sommeren  i  det 
idylliske  Barndomslijem. 

Da  denne  dramatiske  Idyl  kom  i  Baggesens  Hæn- 
der, udbrød  han  i  sit  sidste  Brev  til  dens  Forfatter: 

,.Tdet  min  Aand  sig  bort  fra  Kæmpeliget  svinger, 
en  lille  Hyrdedreng  dens  Flugt  imøde  springer". 

Det  vakkre  Digterværk,  hvori  en  barnlig  Aladdin 
uskadt  hopper  forbi  det  faretruende  Svælg,  bevægede 
Baggesen  saa  stærkt,  at  han  endte  sit  Brev  med  en 
poetisk  „vidunderlig  Slutning",  hvori  han  tilsidst  er- 
klærede : 

„Opstandne  Digterhjertes  andet  Du! 

bryd  lidt  Dig  om,  nu  Du  skal  Kiget  arve, 

hvad  i  min  Vrede  jeg  har  knust  itu  — 

sku,  kjend  og  føl  det  dybt:  det  var  din  Larve!-' 

Kamppladsen indsnevredes kortefter,  idet  „Dagen", 
som  havde  været  den  egenlige  Arena  og  indeholdt 
omtrent  hundrede  Inserater,  lukkede  sine  Spalter  for 
de  Krigførende  med  Begyndelsen  af  December. 

I  Midten  af  December  optraadte  Grundtvig  — 
der  stod  i  personlig  Forbindelse  med  Baggesen  — 
atter  i  Skilderiet  med  et  stort  Indlæg  „Om  Tylvten". 
Ogsaa  i  sit  Tidsskiift  „Danne- Virke"  tog  han  tilorde, 
specielt  i  en  læseværdig  Afhandling  „Om  Digterne 
Baggesen  og  Oehlenschlåger  med  Hensyn  paa  Deres 
offentlige  Mellemværende".  Grundtvigs  Haandsræk- 
ning  modtoges  naturligvis  med  høi  Glæde  af  Bag- 
gesen, men  spottedes  af  Poul  Møller  i  hans  bekj endte 

vittige,  af  Grundtvigske  Mosaikstykker  sammensatte 
„Forsøg  til  et  Himmelbrev  i  Grundtvigs  nye  histo- 
riske Smag". 

I  den  sidste  Halvdel  af  December  tog  Oelilen- 
schlager,  som  hidtil  offentligt  havde  ladet  sig  nøie 
med  indirekte  Angreb  paa  Baggesen,  endelig  direkte 
tilorde  og  udgav  en  Brochure  ,, Professor  Oehlen- 
schlagers  Erklæring  til  Publikum  om  hans  personlige 
Forhold  til  Justitsraad  Baggesen",  et  i  høieste  Grad 
lidenskabeligt  og  ingenlunde  i  Et  og  Alt  paalideligt 
Indlæg  mod  hvad  der  tituleres  Baggesens  „neder- 
drægtige Æreskjænderi".  Denne  Erklæring  frem- 
kaldte i  Begyndelsen  af  næste  Aar,  1819,  i  Baggesens 
sidste  Bog  „Rosenblade  med  et  Par  Torne"  et  bidende 
„Ligvers",  der,  hentydende  til  det  bekj endte  Sagn 
hos  Saxo  om  Frode  den  fredegode,  lød: 

„Tre  Aar  i  Bærestol  at  føre  rundt  om  Land 

Skjoldungen,  der  var  død  i  legemlig  Forstand, 

skjøndt,  virkende,  hans  Aand  end  leved  —  lod  sig  høre; 

men  i  tre  Gange  tre  saaledes  om  at  føre 

Skjald  ungen,  der  er  død  i  aandelig  Forstand, 

skjøndt  legemlig  endnu  han  er  en  holden  Mand  — 

det  maa  hver  rørig  Aand,  der  lever  end,  oprøre. 

Desværre  ses  deraf  foruden  Hovedbrud, 

at  Lugt  af  Aanders  Lig  kan  længe  holdes  ud." 

Samtidigt  med  at  Oehlenschlåger  selv  rykkede  i 
Marken,  udgav  den  i  ham  (efter  eget  Udtryk)  „for- 
elskede" C.  Hauch  en  Xytaarsgave  for  1819  „Iris", 
der  aabnedes  med  Oehlenschlågers  Romance  „Wil- 
liam Shakespeare"  og  heftigt  polemiserede  mod  hans 
Modstander,  talentfuldest  i  den  satiriske  Allegori  af 
Hauch  „Hunden  mod  Maanen",  der,  ligesom  Poul 
Møllers  „Himmelbrev",  viste,  at  Oehlenschlågers  unge 

Forkæmpere  efterhaanden  havde  faaet  ikke  liden 
Færdighed  i  Yaabenbrug.  „Iris"  fremkaklte  i  „Rosen- 
blade med  et  Par  Torne'-  to  polemiske  Digte  af  Bag- 
gesen „Makulaturens  Iris,  en  beskuende  Romance," 
og  „Shak  Per  eller  Adam  Vævers  Romance". 

I  Januar  1819  kom  „Den  hlle  Hyrdedreng"  første 
Gang  paa  Scenen  ved  en  Beneficeforestilling  for  Ma- 
dame Heger.  Den  opførtes  sex  Grange  i  den  første 
Saison,  men  henlagdes  derpaa  til  1825.  Ryge  og  Ma- 
dame Heger  vare  fortræftehge  som  Fader  og  Moder. 

Samme  Maaned  udkom  Oehlenschlågers  Komedie 
„Robinson  i  England".  Dette  i  den  sidste  Halvdel  af 
det  foregaaende  Aar,  altsaa  umiddelbart  efter  Pro- 
cessen i  Anledning  af  „Trylleharpen",  forfattede  Ar- 
beide  dreier  sig  om  en  Plagiathistorie  og  fattes  heller 
ikke  forskjellige  andre  Hentydninger  til  Baggesen. 
Komedien,  som  dvæler  ved  den  navnkundige  Bog  fra 
Begyndelsen  af  det  18de  Aarhundrede,  der  var  bleven 
oversat  paa  Dansk  i  Midten  af  samme  Aarhundrede 
og  havde  spillet  en  Rolle  for  Oehlenschlågers  som  for 
Evalds  Barndom,  stiller,  med  Robinsons  Forfatter  til 
Midtpunkt,  det  friske  Poetiske  overfor  det  plat  Pro- 
saiske, ligesom  „Freias  Alter".  „Robinson  i  Eng- 
land" er  ingenlunde  uden  Værdi  (specielt  fortjener 
Natscenen  mellem  Defoe  og  Selkirk  at  fremhæves), 
men  heller  ikke  uden  iøinefaldende  Svagheder,  f.  Ex. 
i  det,  som  sædvanligt  hos  Oehlenschlåger ,  noget 
barnagtigt  Burleske.  En  af  Bifigurerne  i  Stykket  — 
hvoraf  der  leveredes  et  versificeret  spottende  Referat 
i  „Rosenblade  med  et  Par  Torne"  — ,  den  unge  Peter 
blev  gjennem  Rosenkildes  Fremstilling  Stammefader 
til  en  hel  lille  Slægt,    Poul  Møllers  Hans  i  „Hans  og 

Trine,  Scene  i  Rosenborghave",  J.  L.  Heibergs  Hans 
Mortensen  i  „Aprilsnarrene"  og  Peter  i  „Et  Eventyr 
i  Rosenborg  Have"  o.  s.  v.  En  Omarbeidelse  afslut- 
ningen af  „Robinson  i  England"  indeholdt  det  skjønne 
Digt  „Selkirk  i  Robinsonshulen",  som  tryktes  1823,  i 
hvilket  Aar  Stykket  gik  første  Grang  over  Scenen  og 
mødte  Opposition,  saa  det  kun  opførtes  fem  Gange  i 
Alt,  uagtet  det  blev  ypperlig  spillet. 

„Rosenblade  med  et  Par  Torne",  Baggesens  sidste 
Bog,  der  udkom  i  Januar  1819,  indeholdt  ligesom 
hans  Svanesang  i  Digtet  „Jubelæblet  eller  den  gamle 
Harpespiller",  hvis  Slutningsvers  lød: 

„Skattes  Skat!  jeg  Dig  har  vundeu!" 
Som  lian  jublede  det,  kom 
bagom  Træet  ind  i  Lunden 
just  en  Dreng  og  saae  sig  om. 
Ak,  men  Oldingen  ved  Roden, 
Jubel-mattet,  alt  laa  død. 
Da  hans  Offers  Frugt  var  moden, 
faldt  den  ned  i  Drengens  Skjød." 

„Hermes,  Nytaarsgave  for  1820  af  C.  Hauch, 
P.  Vegner,  o.  s.  v.",  der  udkom  i  Februar  1819,  af- 
sluttede den  literære  Feide  fra  Oehlenschlagers  Til- 
hængeres Side.  Denne  heltigjennem  polemiske  Nyt- 
aarsgave  aabnedes  med  Poul  Møllers  Parodi  „Om 
Jenses  Lidenhed"  („Der  var  en  Tid,  da  Jens  var 
meget  større"),  der,  ligesom  A.  E.  Boye  og  Peder 
Hjort  tidligere,  med  Uret  retorkverede  Baggesens 
Angreb  paa  Oehlenschlager  som  dalende  med  et:  „Det 
kan  Du  selv  være!"  K^ytaarsgaven  indeholdt  desuden 
blandt  andet  Lignende  en  paa  Baggesen  og  Grundtvig 
myntet  versificeret  allegorisk  Fortælling  „Abekatten 
og  Bjørnen"    af  Hauch   —    der,    ligesom    ..Hunden 

mod  Maanen"  i  „Iris"  ei  savnede  en  vis  for  Dior- 
teren  just  ikke  ellers  eiendommelig  bidende  Yittighed 
—  og  en  ret  morsom  anonym  Efterligning  af  de  navn- 
kundige „Epistolæ  virorum  obscurorum"  fra  Refor- 
mationstiden  af  F.  C.  Sibbern. 

Teppet  faldt  nu  for  tre  die  og  sidste  Akt  af  det  i 
„Baggesen  og  Oehlensclilåger'-  af  denne  Bogs  For- 
fatter udførligere  skildrede  polemiske  Drama  med  stor- 
artet Theaterskandale  ved  Grjenoptagelsen  af  ,.Tr3dle- 
harpen"  i  Slutningen  af  Februar  1819  og  med  et 
„Pereat!"  for  Baggesen  efter  Forestillingen  udenfor 
hans  Bolig  samt  med  Udpibning  af  „Ludlams  Hule" 
et  Par  Dage  efter. 

Naar  C.  Hauch  1867  i  „Minder  fra  min  Barndom 
og  Ungdom",  applauderet  af  Gr.  Brandes  i  „Danske 
Digtere"  1877 ,  hævder,  at  den  Baggesenske  Feide 
var  en  Strid  mellem  det  Gramle  og  det  Nye ,  er  det 
ikke  lidet  vildledende.  Alene  det  Factum,  at  Schack 
Staffeldt,  jS^.  F.  s.  Grundt^åg  og  J.  L.  Heiberg  stil- 
lede sig  saa  gunstigt  til  Baggesens  Polemik,  som  de 
gjorde,  er  et  Bevis  for  det  Uholdbare  i  denne  Paa- 
stand, der  ogsaa  klart  nok  modbevises  af  Feidens  Hi- 
storie. At  gjøre  Baggesen,  især  paahans  senere  Udvik- 
lingstrin, til  Repræsentant  for  det  Gamle,  som  han 
netop  paa  mange  Maader,  ikke  mindst  humoristisk, 
sprængte,  er  desuden  en  meget  bornert  Opfattelse  af 
denne  aandfuldt  spillende  Genius,  der  aldrig  slog  sig 
til  Ro  i  det  Givne. 

I  SejDtember  næste  Aar  forlod  Baggesen  — 
efter  i  den  fjortenaarige  f3^enske  Skomagersøn  H.  C. 
Andersen  at  være  stødt  paa  en  ny  Aladdin  —  mis- 
modig Fødelandet,  som  han  aldrig  mere  skulde  gjense. 

I  Oktober  1819  havde  han  faaet  et  slaaende  Bevis 
paa,  hvorledes  hans  Situation  var  i  Hjemmet,  idet 
man  forbigik  ham  ved  en  Fest  for  Thorvaldsen  —  der 
efter  over  en  Snes  Aars  Fraværelse  aflagde  os  et  Be- 
søg — ,  ved  hvilken  Oehlenschlåger  holdt  Talen  og 
desuden  hyldede  Æresgjesten  med  en  smuk  Sang 
(„Hr.  Thorvald  drog  over  salten  Hav"). 

Før  Baggesens  Bortreise  var  „Nordens  Guder,  et 
episk  Digt",  udkommet  i  Juni  1819.  Oehlenschlåger 
havde  dermed  realiseret  den  Tanke,  som  alt  udtales  i 
Besvarelsen  af  Universitetets  Prisopgave  for  1800,  og 
paa  hvis  Grjennemførelse  han  et  Par  Aar  efter  var  be- 
gyndt. „Nordens  Guder"  aabnedes  med  Thors  Keise 
til  Jothunheim,  der  havde  staaet  i  „Nordiske  Digte" 
1807,  med  adskillige,  som  sædvanligt  hos  Oehlen- 
schlåger, fordetmeste  ikke  heldige.  Forandringer.  At 
Oehlenschlåger  tog  sit  Udgangspunkt  fra  denne 
Mythe,  som  den  nordiske  Treenighed,  hvem  den 
yngre  Edda  lægger  sine  Fortællinger  om  Guderne  i 
Munden,  synes  det  er  bedre  ikke  at  tale  om,  og  hvori 
der  drives  Gjæk  med  Thor,  varslede  alt  om,  at  den 
ophøiede  nordiske  Mythologi  ikke  vilde  komme  til 
sin  fulde  Ret  hos  den  danske  Digter,  hvis  umiddel- 
bare Genius,  ubekjendt  som  den  var  med  alle  dybere 
Brud,  havde  saa  lidet  Slægtskab  med  det  Dybe, 
Gaadefulde,  Mørke,  Tungsindige,  utrætteligt  Kæm- 
pende hos  Valhals  Guder.  Det  er  ogsaa  betegnende, 
at  Freirs  Kjærlighedshistorie  med  Gerde  indtager  en 
ganske  uforholdsmæssig  Plads  i  Fortsættelsen.  Denne 
stemmer  heller  ikke  hverken  i  Tone  eller  Form  ret 
med  Begyndelsen,  hvortil  de  hyppigt  skiftende  Verse- 
maal  —  deriblandt  endog  Hexametre,  som  Fortalen 

til  „Nordiske  Digte"  med  Grund  havde  polemiseret 
imod  i  demie  Forbindelse  —  bidroge  deres  Del.  Og 
det  geniale  Ungdomsarbeide  staaer  desuden  uimod- 
sigeligt over  det  senere  Tilkomne.  At  imidlertid 
ogsaa  Fortsættelsen  af  det  episke  Digt  —  hvori  Oeh- 
lenschlager  vistnok  oftere  ved  Skildringen  af  Loke 
har  tænkt  paa  Baggesen  —  indeholder  mange  og 
store  Skjønheder,  er  med  Føie  almindelig  anerkjendt. 
Af  Oehlenschlågers  øvrige  Produktioner,  som 
saae  Lyset  1819,  skal  blot  fremhæves  et  Par  Drikke- 
viser („Muser  har  Grlæden,  Druen  kjær"  og  „Nu 
sjunger  høit  og  lad  Luerne  brænde!")  samt  Romancen 
om  Korfits  Ulfeldt  „Den  sælsomme  Jordefærd". 

I  September  1819  besøgte  Bernhard  v.  Beskow 
Oehlenschlåger,  som  dengang  boede  i  Bispegaarden 
ligeoverfor  Frue-Kirke,  og  skildrer  dette  Besøg  i  sine 
Oehlenschlåger  tilegnede  „Vandrings-Minnen",  hvor 
det  blandt  Andet  hedder:  „Man  kan  svårligen  vara 
mer  ålskvård ,  forekommande  och  oppenhjertig  an 
Oehlenschlåger.  Hans  manliga  skonhet  och  intagande 
umgångesått  gora  det  lika  angenåmt  att  se  och  hora 
honom.  Han  år,  når  han  så  vill,  hofman  i  detta  ords 
ådla  bemårkelse,  forenande  en  enkel  och  liksom  med- 
fodd  vårdighet  med  ett  lått  och  behagligt  sått  att 
vara.  AUt,  som  omger  honom,  tyder  ordning,  smak 
och  elegans.  Endast  frid  och  lugn  målar  sig  på  hans 
panna  och  andas  inom  denna  boning.  Ofvanfor  hans 
skrifbord  hånga  bilder  af  Martin  Luther,  Goethe 
och  Schiller.  Han  lefver  helst  i  skotet  af  sin  familj. 
Skådespelet  år  den  enda  storre  folksamling,  han  be- 
soker.  Han  ser  der,  som  han  sade,  „ett  smukt  ansigt", 
hor  en  vacker  musik  och  återvånder  till  sitt  skrifbord. 

Hans  yttre  antj^der  foga  mer  an  några  ocli  tjngu  år. 
Den  lugna  giaclje ,  som  livilar  på  lians  ansigte  och 
lians  stilla  lyckliga  lif  tjckes  bevisa,  att  lian  år  en 
adel  man." 

I  April  1820  udkom  Tragedien  „Erik  og  Abel", 
livori  Oelilensclilager  første  Gang  vovede  sig  ind  i 
Historiens  klarere  Dagslj^s.  Dette  Middelalders-Drama, 
hvis  Skildring  af  de  fjendtlige  Kongebrødre  oftere 
fører  Tanken  hen  til  den  nvlig  endte  Baggesenske 
Feide ,  hører  til  Oehlenschlågers  bedre  dramatiske 
Arbeider,  om  end  ogsaa  her  en  vel  stor  Blødhed,  for 
ikke  at  tale  om  Andet,  svækker  det  tragiske  Indtryk. 
Den  fædrelandske  Tragedie,  hvis  Scene  var  den  usalige 
Dannevirke-Egn  —  hvor  Schack  Staffeldt  paa  Tra- 
gediens Tilblivelsestid  saa  sørgehgt  gik  tilgrunde  — 
opførtes  i  April  Aaret  efter  og  gjorde  ikke  ringe 
Indtryk.  Frydendahl  spillede  Erik,  ^jge  Abel;  og 
Jfr.  Brenøe  havde  sin  tredie  Debut  som  Sofia.  Dra- 
maet gik  fem  Gange  i  den  første  Saisoii  og  henlagdes 
derpaa  indtil  1831. 

Ligesom  den  Oehlenschlågerske  Tragedie  i  Jfr. 
Brenøe  fik  en  herlig  nordisk  Elskerinde,  saaledes  fik 
den  i  hendes  tilkommende  Mand,  Artillerilieutenant 
N.  P.  Melsen,  der  debuterede  i  samme  Saison  i  Se^D- 
tember  1820  som  Axel  i  „Axel  og  Valborg",  sin 
rette  Elsker  og  unge  Helt. 

Umiddelbart  efter  Baggesens  Bortreise  leveredes 
der  et  sørgeligt  Bevis  paa,  hvilke  bittre  Frugter  den 
Baggesenske  Feide  havde  baaret  jævnsides  med  de 
bedre,  og  hvad  selv  en  ubekjendt  Yngre  troede  at 
turde  tillade  sig  mod  Oehlenschlåger.  Et  unegtelig 
meget  svagt  latinsk  Universitetsprogram  ved  Refor- 

mationsfesten  i  November  1820  (til  hvis  Udarbeidelse 
Oehlensclilager  ved  en  Skjebnens  Ironi  havde  benyt- 
tet Tylvtens  Bekæmper  Repp  som  Latinlærer),  der 
udkom  paa  Dansk  i  Januar  næste  Aar  under  Titel: 
Digterne  i  Levnet  som  i  Værker",  fremkaldte  nemlig 
i  December  1820  Brochuren  „Bevis  for  at  Oehlen- 
schlåger  er  gaaet  fra  Sands  og  Samling"  af  den  23- 
aarige  Student  Tage  Algreen  Lussing. 

Maaneden  efter  Napoleons  Død  paa  St.  Helena 
udkom  i  Juni  1821  Oehlensclilågers  det  foregaaende 
Aar  forfattede  Syngespil  „Tordenskjold" ,  hvori  den 
navnkundige  kjække  norske  Søhelts  bekj endte  Even- 
tyr, da  han  hentede  Repræsentanter  for  de  svenske 
Stænder  til  sin  Konge,  var  sat  i  Forbindelse  med  en 
Kjærlighedshistorie  mellem  en  skaansk  Bondeknøs  og 
Bondepige.  Oehlenschlåger  havde  bestemt  dette  Ar- 
beide,  som  ikke  fattes  poetisk  Liv,  til  Opførelse  paa 
Kongens  Fødselsdagsfest  og  faaet  det  antaget.  Men 
Spot  med  fornem  Storagtighed  deri  skal  have  vakt 
Forargelse ;  en  dansk  Konge  efter  Suverænitetens  Ind- 
førelse maatte  heller  ikke  optræde  paa  Scenen,  tilmed 
syngende  —  og  der  blev  Intet  af  Opførelsen.  Det 
fædrelandske  Syngespil  helligedes  Forfatteren  af  „Høst- 
gildet" og„Peters  Bryllup " , Veteranen  Thomas  Thaarup, 
som  var  optraadt  med  faderlige  Formaninger  iinder 
Tylvtestriden,  og  hvis  umiddelbart  derpaa  følgende 
Død  fremkaldte  et  smukt  Mindedigt  af  Oehlenschlåger. 

1822  var  det  hundrede  Aar  siden,  at  den  danske 
Skueplads  grundlagdes  af  Tordenskjolds  Landsmand  og 
Samtidige  med  „Den  politiske  Kandestøber".  Oehlen- 
schlåger  forherligede  Hundredeaarsfesten  for  vor  Ko- 
medies Fader  med  et  varmtfølt  Forspil  og  forfattede 
desuden  i  den  Anledning  et  ret  vakkert  Digt.  Samme 
og  næste  Aar  udkom  en  til  Holbergs  Beundrer  og 
talentfulde  Forelæser  Tieck  dediceret  tydsk  —  tildels 
temmelig  fri  —  ikke  vellj'kket  Oehlenschlågersk  Be- 
arbeidelse  af  Størstedelen  af  vor  store  Komikers  Lyst- 
spil, der  alt  tidligere  vare  oversatte  paa  Tydsk  og 
havde  spillet  en  ikke  ganske  ringe  Rolle  i  det  store 
Naboland. 

1823  skrev  Oehlenschlåger  et  skjønt  Forspil  „Maria 
Elisabeth  Zincks  Minde"  til  Ære  for  denne  yndige 
Skuespillerinde,  der  ogsaa  havde  virket  i  Oehlenschlå- 
gerske  Dramaer  og  sidste  Gang  umiddelbart  før  sin 
Død  var  optraadt  som  Rose  i  „Sovedrikken".  Ved 
Oehlenschlågers  Forspil  blev  denne  Mindefest  af  ene- 
staaende  Yirkning;  ikke  blot  Pubhkum,  men  ogsaa 
hendes  Kunstfæller  paa  Scenen  smeltedes  til  Taarer. 

Samme  Aar  tryktes  et  Par  smaa  Oehlenschlå- 
gerske  Digte,  som  neppe  ere  uden  Hentydning  til 
N.  F.  S.  Grundtvig,  der  nogle  Aar  iforveien  med  øien- 
synhg  Allusion  til  sig  selv  havde  begyndt  sit  større 
Digt  .,Paaskelilien"  saaledes: 

„Sig  migr,  Blomst!  hvad  vilst  Du  her? 
Bondeblomst  fra  Landsbyhave 
uden  Duft  og  Pragt  og  Skjær, 
hvem  est  Du  velkommen  Gave?" 

Det   ene   af  disse  Oehlenschlågerske   Digte   „Lilien" 
begynder: 

„En  sværmersk  Lilie  prægtig  stod 
og  hæved  Kalken  paa  sin  Stengel 
og  troede  selv,  den  var  en  Engel, 
og  haaned  Rosen  ved  sin  Fod-'. 

I  det  andet  ,,Den  hvide  og  den  blaa  Yiol"  erklærer 
den  første,  at  den  sidste  „lefler  med  blaarøde  Blade", 
og  udbryder: 

„Jeg  derimod  i  kolde  Luft 
forsmaaer  den  sandselige  Larve, 
jeg  blomstrer  bleg  og  uden  Farve 
og  næsten  ogsaa  uden  Duft". 

Samme  og  næste  Aar  udgav  Oehlenschlåger  sine 
„Samlede  Digte  " ,  hvori  der  findes  nogle  ikke  før  trykte 
versificerede  Linier  „Skorpionen",  der  upaatvivlelig 
referere  sig  til  Baggesen,  paa  hvem  Oehlenschlåger 
anvender  det  samme  Billede  i  sin,  mildest  talt,  over- 
ordenlig naive  Beretning  om  den  Baggesenske  Feide 
i  „Erindringer". 

Det  maa  forresten  have  været  med  en  underhg 
blandet  Følelse,  at  den  danske  Læseverden  i  Eestau- 
rationstiden  modto«-  den n ve  Udo-ave  af  Oehlenschlåo-ers 
Digte  fi'a  Aarhundredets  Begyndelse,  da  Romantiken, 
medens  Napoleon  gik  sin  Seirsgang,  holdt  sit  straa- 
lende  Lidtog  hos  os.  At  ikke  blot  Tiden  var  blevet 
en  anden,  men  at  ogsaa  Digteren  ikke  ganske  Hdet 
havde  delt  Skjebne  med  den,  vise  de  fleste  af  de  For- 
andringer, Oehlenschlåger  underkastede  sin  geniale 
Ungdomspoesi.  I  „Yalravnen"  er  saaledes  den  aaben- 
bart  af  den  gamle  Spinoza  og  den  unge  Schellinggj en- 
nem  Steffens  inspirerede  Engels  Ord:  „Alt  ordnes 
ved  en  streng  Nødvendighed"  —  som  Oehlenschlåger  i 
Tragedien  ..Hugo  von  Eheinberg"  fra  1813  omtrent 

ordret  havde  lagt  Misdæderen  Hugo  i  Munden  —  bleven 
til  det  mere  Moralske  „Men  Dyden  lyder  ei  Nødven- 
dighed" ,  uagtet  det  er  i  Strid  med  hele  Digtets  Aand,  og 
uagtet  Digteren  lader  den  unge  Kongesøn,  der  i  Moders 
Liv  hjemfalder  til  Uhyret,  erklære:  „Jeg  ser,  det  hjæl- 
per ei  mod  Skjebnen  stride".  I  „Harald  i  Offerlunden" 
ønsker  den  sværmeriske  Yngling  ikke  længer  i  Digtets 
Slutning  den  svundne  Tid  tilbage  —  hvad  Pavels 
havde  forarget  sig  over.  I  „Den  gamle  Kæmpe  Kome- 
tes"  har  Oehlenschlåger  udeladt  de  prægtige  Strofer, 
hvori  Kometkæmpen  fortæller,  at  han,  hver  Gang  han 
kom  tilbage ,  fandt  Alt  ringere  og  ringere  —  Digtet 
faaer  derved  (som  Hauch  træffende  bemærker)  Ud- 
seende af  en  forhen  dristig  Seiler,  hvorpaa  de  høieste 
Master  ere  blevne  kappede.  I  „Borgridderen",  som  er 
bleven  omdøbt  „Ridderspøgelset",  polemiserer  Oehlen- 
schlåger endog  i  tilføiede  Vers  mod  sit  eget  Ungdoms- 
digt og  udbryder: 

„Lad  Spøgelser  da  klage, 
for  Gammelt  er  ei  mer!"' 
o.  s.  V. 

I  „Ellehøien"  har  Digteren  i  den  Grad  ydet  sin  Tribut 
til  Spidsborgerligheden,  at  han  lader  sin  romantiske 
Poesi  udmunde  i  den  skære  Prosa  ved  tilhængte  apo- 
logetiske Vers,  som  ende: 

„Før  nævntes  Alf  og  Ellepige  Trolden, 
nu  kaldes  han:  Forkjølelsen  og  Kolden". 

Selv  i  de  mindste  Detailler  har  Oehlenschlåger  ofte 
paa  en  næsten  utrolig  Maade  fordærvet  sine  bedste 
Digte.  Det  er  ligeledes  betegnende,  at  Poesier  som 
„Digteren  i  Leire-Lunden"   og  „Fuglefængeren"   ere 

udeladte,  medens  langt  ringere,  ja  selv  Arbeider  fra 
Oehlenschlågers  tidligste  Ungdom,  da  han  endnu  gik  i 
den  gamle  Tids  Ledebaand,  ere  optagne.  Man  kommer 
uvilkaarligt  til  at  tænke  paa  den  Staffeldtske  Sonet, 
der  begynder:  „Rundt  Fornuft  min  Ungdoms  Feslot 
tænder",  og  der  slutter  med  at  minde  om lSi'e^Yton,  som 
tilsidst  ikke  længer  skal  have  kunnet  sætte  sig  ind  i 
sine  tidligere  store  Ide-Kombinationer.  Det  temmelig 
kolde  Forhold  til  ham,  der  gav  Stødet  til  Oehlen- 
schlågers romantiske  Ungdomspoesi,  kan  ses  af,  at 
Slutningsdigtet  i  ..Langelands-Heise'',  hvori  Følelsen 
for  Steffens  i  sin  Tid  fandt  saa  varmt  et  Udtryk,  er  al- 
deles omarbeidet,  og  endnu  mere  af,  at  Digtet  „For- 
trøstning", der  ligeledes  findes  i  „Poetiske  Skrifter" 
og  giver  den  samme  Følelse  et  ikke  mindre  stærkt 
Udtryk,  endog  er  udeladt.  Heller  ikke  de  yngre  Digte 
ere  gaaede  fri  for  adskillige  uheldige  Rettelser  jævn- 
sides med  heldigere  —  Oehlenschlågers  umiddelbare 
Natur  gjorde  ham  overhovedet  kun  lidet  skikket  til 
en  saadan  kritisk  Eftergaaen.  Enkelte  nye  Arbeider 
i  „Samlede  Digte"  som  Fædrelandssangen  „Der  er  et 
yndigt  Land"  og  endnu  mere  Romancen  „Ridderen 
ved  Kulsvierhytten"  om  Kiels  Ebbesen  vise  dog  ogsaa 
her  —  hvad  der  stadigt  gjentager  sig  hos  Oehlen- 
schlåger  — ,  at  vor  Aladdin  vel  kunde  vanrøgte  sin  for- 
underlige Lampe,  ja  endog  lade  den  shppe  sig  ud  af 
Hænderne,  men  at  den  igjen  vendte  tilbage  til  Eier- 
manden.  Der  var  noget  ligesom  Symbolsk  i  det  nye 
Slutningspoem  i  „Samlede  Digte"  om  Thors  Hammer- 
tab, der  endte: 

^Stundom  i  Bjergets  Rifter 
dog  Haiureu  man  gjenfandt. 

ved  mandige  Bedrifter 
da  Kæmpen  Seier  vandt, 
da  Dværgen  ei  bedaarte, 
med  List  og  Flitterbram  — 
men  snart  var  Helten  borte 
og  Hammeren  med  ham". 

Umiddelbart  efter  at  Oehlenschlager  i  „Samlede 
Digte"  liavde  behandlet  sin  geniale  Ungdomspoesi  saa 
hensynsløst,  gjæstede  Steffens,  der  en  Snes  Aar  ifor- 
veien  bidrog  til  at  fremkalde  den,  skjøndt  heller  ikke 
ganske  lidet  forandret,  dog  bestandig  interessant  og 
Interesse  vækkende,  Danmark.  Han  hilsedes  i  Septem- 
ber 1824  i  den  1820  stiftede  Studenterforening  med  en 
ikke  meget  inspireret  Sang  af  Oehlenschlager,  som  var 
kommet  langt  bort  fra  sit  tidligere  Sværmeri  for  Stef- 
fens, medens  Oehlenschlagers  yngre  Yen  Poul  Møller 
til  en  Fest  paa  Skydebanen  skrev  et  ulige  bedre  Digt 
(„En  Mester  i  Tankernes  Eige"). 

Oehlenschlager,  som  altid  følte  sig  stærkt  hen- 
dragen til  det  Naive  og  Primitive  og  for  faaAar  siden 
havde  dvælet  ved  Eobinson,  vendte  sig  paa  denne  Tid 
til  en  lignende  Bog,  der  ogsaa  havde  spillet  en  betydehg 
Rolle  for  ham  i  hans  Drengeaar.  Det  var  den  af  Hermann 
Hettner  (i  hans  „Litteraturgeschichte  des  achtzehnten 
Jahrhunderts'")  ikke  uden  G-rund  med  Varme  fi^em- 
hævede,  1809  af  Achim  von  Arnim  til  en  lille  Fortæl- 
ling benyttede  Roman  fra  den  første  Halvdel  af  det  1 8de 
Aarhundrede  —  et  Aarlmndrede,  som  Oehlenschlao-er 
nu  igjen  lod  vederfares  mere  Ret  — ,  ..AVunderhche 
Fata  einiger  Seefahrer,  absonderlig  Alberti  Julii".  Om 
denne  Bog  hed  det  1802  i  „Min  barnUge  Dannelse": 

„Og  Felsenborg,  Du  Eden-skjønne  0, 
hvis  steile  Klipper  Held  og  Dyder  hegne! 

naar  dig  jeg  mindes  med  din  vilde  Sø, 

da  er  det,  som  jeg  saae  min  Barndoms  Egne" 

Og  1817  i  „Frederiksberg": 

„Felsenborgs  Klipper 
aldrig  jeg  slipper". 

Med  Benyttelse  af  denne  alt  1761  paa  Dansk  oversatte 
Robinsonade  —  af  hvilken  der  1828  udkom  en  ny,  i 
alt  Væsentligt  uforandret,  Udgave  med  en  Indledning 
af  Tieck  —  skrev  Oehlensehlåger  en  stor  Roman  „Øen 
i  Sydhavet"  paa  Tydsk  (ligesom  „Correggio"),  der 
strax  oversattes  af  Forfatteren  paa  Dansk.  Det  danske 
Værk  udkom  1824  og  1825,  den  tydske  Original  1826. 
„Øen  i  Sydhavet"  er  ikke  uden  Poesi  —  der  findes, 
for  kun  at  nævne  eet  Exempel,  et  saa  smukt  Digt  som 
„Til  Havet"  — ;  men  en  utilbørlig  Bredde,  hvortil 
Oehlensehlåger  let  hengav  sig,  naar  Rhytmerne  ikke 
lagde  Baand  paa  ham,  i  Forening  med  vel  løs  Sammen- 
hæng, vel  ubetydelige  Hovedpersoner,  vel  naive  Histo- 
riebilleder og  Reflexioner  o.  s.  v.  svækkede  ikke  ganske 
lidet  dens  Virkning.  Digteren  forkortede  siden  hel- 
digt Romanen,  der,  ligesom  andre  Oehlenschlågerske 
Værker  fra  Manddomsaarene ,  betegnende  for  den 
umiddelbare  Digtergenius  i  Restaurationsperioden, 
hvori  Heroismen  havde  udspillet  sin  Rolle,  forherliger 
„et  uskyldigt  frit  idyllisk  Liv"  som  „Menneskets 
bedste  Lod  paa  Jorden". 

Paa  denne  Tid  sendte  Oehlensehlåger  Walter  Scott 
—  hvis  Romaner  i  hine  Dage  spillede  en  saa  stor  Rolle 
og  heller  ikke  var  uden  Indflydelse  paa  vor  Literatur, 
i  hvilken  Ingemann  1826  og  Hauch  1834  begyndte 
deres  Romanvirksomhed  —  sine  Skrifter  med  et  varmt 

anerkj  endende  Brev.  Den  navnkundige  skotske  Dig- 
ter sendte  til  Gjengjæld  Oehlensclilager  sine  Værker 
og  søgte,  men  forgjæves,  at  skaffe  Forlægger  til  en 
engelsk  Oversættelse  af  „Øen  i  Sydhavet". 

I  Sommeren  1825  høitideligholdtes  Eahbeks  50- 
aarige  Studenterjubilæum  smukt  af  Studenterforenin- 
gen, hvis  eneste  Æresmedlem  Veteranen  var;  og 
Oehlenschlåger  skrev  i  den  Anledning  en  Sang  til  Ære 
for  Svogeren,  den  vakkre  Repræsentant  for  den  ældre 
Tidsaand,  som  Oehlenschlåger  havde  dethroniseret. 
Det  viste  sig  ved  denne  Leilighed,  ligesom  ved  Festen 
for  Steffens,  at  „vor  Adam  paa  Parnasset"  alt  havde 
fostret  et  Sønnekuld,  der  til  sine  Tider  endog  evnede 
at  fordunkle  Stammefaderen :  Oehlenschlågers  Sang  for 
Rahbek  kunde  ikke  maale  sig  med  J.  L.  Heibergs  „Ved 
Kongens  Slot  en  Hytte  staaer"  eller  med  Poul  Møllers 
„Den  Slotsklokke  gaaer  i  den  ældgamle  Lund"  (der 
forresten  alt  var  bleven  brugt  ved  en  ældre  Høitide- 
lighed)  og  „En  Ridder  lig  i  blanke  Vaabenklæder". 

Samme  Aars  Vinter  gjorde  den  yngre  Digterskole 
sig  paa  det  mest  slaaende  selvstændigt  gj ældende,  idet 
Heiberg  brød  en  ny,  original  Bane  ved  hundrede  Aar 
efter  Holbergs  Komedier  at  indføre  Vaudevillen  paa 
vor  Scene. 

I  sin  første  Vaudeville  „Kong  Salomon  og  Jørgen 
Hattemager",  hvor  Handlingen  er  henlagt  til  Bagge- 
sens Fødeby,  mindede  Heiberg,  der  følte  sig  ikke 
lidet  hendraget  til  vor  emigrerede  store  Stadssatyrikus, 
om  denne,  hvis  aandfulde  Vid  der  nok  kunde  være 
Anledning  til  at  savne  under  Restaurationstidens  Mi- 
sere, med  Udraabet:  „Gid  han  var  her  for  at  hjælpe 
os  ud  af  vor   Kattepine!"    Dette  Ønske   skulde  dog 

ikke  gaae  i  Opfyldelse.  Den  3die  Oktober  1826  ud- 
aandede  Repræsentanten  for  Overgangstiden  mellem 
det  18de  og  19de  Aarlmndrede  i  Frimurerhospitalet  i 
Hamborg.  Den  ulykkelige  Janus  havde  af  en  af  sine 
Sønner,  døende,  ladet  sig  føre  ad  Hjemmet  til,  men 
sank  med  tragisk  Symbolik  sammen  paa  Grændsen 
og  jordedes  i  Kiel.  Budskabet  om  den  navnkundige 
Forfatters  sørgelige  Død  vakte  selvfølgelig  ikke  gan- 
ske liden  Bevægelse  i  Danmark,  specielt  i  Hovedstaden, 
hvor  hans  Yenner  alt  havde  beredt  sig  til  at  modtage 
den  Hjemvendende  paa  en  festlig  Maade.  Den  14de 
Oktober  lod  X.  F.  S.  Grundtvig  et  stort  Gravdigt  over 
den  Hedenfarne  trykke.  Privattheatre  og  Provinds- 
theatre  hædrede  den  Afdødes  Minde.  Det  kongelige 
Theater  vilde  ikke  staae  tilbage  og  tænkte  paa  en 
Sørgefest  for  sin  tidligere  Direktør,  der  havde  ydet 
det  tre  Operaer,  hvoraf  den  sidste  led  saa  skandaløs 
en  Behandling.  Imod  denne  Plan  til  Forherligelse  af 
ham,  hvem  AarestrujD  kalder  ,,Du  lyrisk  Smidige,  Du 
giftig  Stærke,  Du  Rimets  musikalske  Klapperslange", 
rykkede  imidlertid  en  Stud.  theol.  C.  J.  F.  Hammeleff, 
en  Brodersøn  til  en  Skribler,  som  i  Tylvtestridens 
Dage  havde  stillet  sig  mod  Baggesen,  anonymt  i  Mar- 
ken, bekæmpet  af  Heiberg.  Da  Baggesens  Modstander 
indblandede  Oehlenschlager  — hvem  Emigranten  kort 
før  sin  Død  havde  sendt  en  venlig  Hilsen  med  den 
Bemærkning:  „Han  var  mig  dog  altid  kjær!"  —  tog 
Oehlenschlager  paa  en  smuk  Maade  tilorde  og  udtalte, 
at  han  af  Frygt  for,  at  man  skulde  troe  ham  istand  til 
at  hade  en  Mand  efter  Døden  og  være  blind  for  hans 
Fortjenester,  sk^ddte  Sandheden,  den  Afdøde  og  sig 
selv  følgende  Erklæring :  „Jeg  har  altid  i  Baggesen  er- 

kjendt  en  Digter  af  Geni  med  et  sjeldent  vittigt  Lune. 
Jeg  har  stedse  beundret  Forfatteren  af  de  komiske 
FortæUinger,Ungdomsarbeiderne, Labyrinten  og  mangt 
et  senere  Digt,  hvori  ingen  lidenskabelige  Storme 
hindrede  Rosen  og  A'^iolen  i  at  blomstre.  Han  har  er- 
hvervet sig  et  udmærket  Xavn  i  den  danske  Literatur. 
Hvo ,  der  tænker  saaledes  om  ham ,  kan  ikke  misunde 
hans  Grav  Laurbærkrandsen.  Fred  over  hans  Støv! 
Døden  forsoner  med  den  Døde ,  lad  den  ogsaa  forsone 
de  Levende!  Det  var  den  skjønneste  Fest  til  hans 
Minde."  Baggesens  Fødselsdag  den  15de  Februar  fei- 
redes  saa  1827  af  det  kongelige  Theater  med  et  For- 
spil af  C.  J.  Bove  —  der  var  traadt  i  Oehlenschlågers 
Fodspor  med  fædrelandske  Tragedier  og  havde  den 
virksomste  Andel  i  Udgivelsen  af  Baggesens  danske 
Værker  —  samt  med  „Axel  og  Valborg",  hvis  Fortrin 
Baggesen  saa  varmt  havde  anerkjendt,  og  en  Ej)iloo- 
af  Oehlenschlager.    Oehlenschlågers  Epilog  begyndte : 

„Høitideligt  et  taus-vemodigt  Stille 
sin  Skygge  breder  over  Festens  Glands. 
Hvo  sang:  „Der  var  en  Tid,  da  jeg  var  lille," 
og  under  Digterurnen  ei  sin  Krands?"' 


Den  endte: 


„Pra  By  til  By  Du  vandrer  ikke  længer, 
Du  muntre  Skjald!  med  lunefulde  Mad. 
Den  brustne  Harpe  taus  i  Hallen  hænger, 
og  Vingen  faldt  dig  af  den  trætte  Fod. 

Ja,  vis  er  Døden!  Men  i  salig  Slummer, 

dit  Hjerte  hviler,  bløder  ikke  mer. 

Som  Skyens  Skygger  bortsvandt  Livets  Kummer, 

og  Evighedens  Lys  dit  Øie  ser. 

Og  Livets  Taager  bort  med  Døden  ile; 
hver  Storm  har  lagt  sig,  Himlen  er  saa  blaa. 

Vi  til  din  Grav  igjennem  Taarer  smile: 
men  Lauren  trøster,  som  vi  se  derpaa." 

Denne  Epilog  var  unegtelig  en  hjertegribende 
„Fredslutning  i  Aandernes  Bige".  (for  at  bruge  Hei- 
bergs betegnende  Udtryk  derom),  der  smukt  sluttede 
sig  til  den  sidste  Strofe  af  Oehlenschlågers  Afskeds- 
sang til  Baggesen  1800,  Prologen  til  de  to  Digteres 
Forhold : 

„Men  lyder  du  den  Høies  Stemme 

og  er  det  Skjebnens  mørke  Bud, 

at  fremmed  Land  dit  Støv  skal  gjemme  — 

da  smil  til  Danmai-k  ned  fra  Gud! 

En  Taare  skal  hvert  Øie  væde, 

og  Hver  skal  hviske  mod  din  Grav: 

Gud  gh^de  Dig  for  hver  en  Glæde, 

din  sjeldne  Sang  de  Danske  gav!-' 

Baggesen  var  vel  død  og  begravet,  men  Kritiken 
over  Oehlenschlåger  var  ikke  dermed  stedet  til  Hvile. 
Alt  i  sin  Feides  første  Aar,  1814,  havde  Baggesen  hen- 
peget til  Heiberg  som  til  den,  der  engang  skulde  dømme 
Oehlenschlåger  og  ham  imellem.  Hvorledes  Heiberg 
betragtede  Baggesens  paabegyndte  Feide,  kan  ses  af 
et  Brev  fra  ham  1814,  hvori  det  hedder  om  Polemikeren : 
„Unegtelig  har  han  Eet  i  Meget  af  sin  Kritik.  Oeh- 
lenschlåger har  virkelig  tabt  sig.'*  Heibergs  poetiske 
Bevidsthed  var  bleven  vakt  af  Oehlenschlågers  herlige 
Ungdomsværker,  men  Baggesen  havde  i  høi  Grad  bi- 
draget til  at  skærpe  Heibergs  Reflexion.  Den  Bagge- 
senske Feide,  som  rev  næsten  alle  poetiske  Aander 
ind  i  sin  Malstrøm,  havde  Heiberg  holdt  sig  udenfor; 
nu  var  imidlertid  Tiden  kommet,  da  han,  der  ikke 
havde  tao^et  saa  o-anske  Lidet  i  Arv  efter  den  nvs  af- 

døde  Baggesen,  skulde  fortsætte  dennes  Polemik  mod 
Oehlenschlager  i  en  høiere  og  renere  Aand  og  Form. 
IJanuar  1827udkom  „Skuespil'-  af  Oehlenschlager, 
indeholdende  Syngespillet  „Flugten  af  Klosteret"  og 
Tragedien  „Væringerne  i  Miklagard".  Syngespillet, 
hvortil  Digteren  havde  ben}- ttet  en  Episode  i  Romanen 
„Øen  i  Sydhavet"  og  det  Meste  af  Musikken  i  Mozarts 
Opera  „Cosi  fan  tutte",  var  bleven  opført  første  Gang 
i  December  1826  med  en  Oehlenschlågersk  Prolog  til 
Ære  for  Mozart,  hvem  vor  Digter  skattede  ikke  min- 
dre end  Groethe ,  men  gik  kun  fire  Gange  i  Alt,  sidste 
Gang,  forkortet  og  med  en  apologetisk  Epilog,  i  Marts 
1827.  Ogsaa  Æmnet  til  Tragedien  —  hvilken  var 
bleven  forfattet  1826,  efterat  Oehlenschlågers  Mel- 
pomene  i  flere  Aar  ikke  havde  ladet  høre  fra  sig  — 
havde  Digteren  alt  benyttet  i  „Øen  i  Sydhavet". 
Dette  Æmne  var  unegteligt  heldigt  valgt,  forsaavidt 
det  gav  Anledning  til  en  interessant  Kontrast  mellem 
Nordboer  og  Byzantinere.  Oehlenschlågers  Karakte- 
ristik af  disse  to  store  Modsætninger  lader  imidler- 
tid Meget  tilbage  at  ønske,  ikke  mindst  i  Skildrin- 
gen af  den  fra  Historiens  vidt  forskjellige  Harald 
Haarderaade.  Trods  sine  Mangier  hører  „Væringerne 
i  Miklagard"  dog,  ligesom  den  foregaaende  Tragedie 
„Erik  og  Abel"  fra  1820,  til  Oehlenschlågers  bedre 
Tragedier,  om  den  end  paa  ingen  Maade  kan  maale 
sig  med  hans  }'^perste.  „Væringerne  i  Miklagard"  — 
hvis  Slutning  havde  speciel  Betydning  for  den  græske 
Uafhængighedkamps  Tid,  idet  den  døende  Maria  be- 
geistret  spaaer  sit  Fædrelands  Gjenfødelse  —  opførtes 
første  Gang  i  jSTovember  1827,  Maaneden  efter  Slaget 
ved  l^avarino,  et  Par  Dage  efter  Digterens  48aarige 

Fødselsdag.  Blandt  de  Spillende  udmærkede  sig  især 
det  herlige  Firkløver  Nielsen  som  Harald,  Madame 
Wexschall  (tidlige  Jfr.  Brenøe)  som  Maria,  Ryge  som 
Eremiten  Olav  Trygvason  og  C.  Winsløw  som  Greorgios. 
Stykket  vandt  stort  Bifald  og  var  paa  Repertoiret  til 
1831,  menKritiken  undlod  ikke  at  paapege  dets  Svag- 
heder. Efter  at  Nathan  David  under  et  Ma^rke  i  et 
Blad  i  en  stor  og  omhyggelig  udarbeidet  Anmeldelse 
havde  fremsat  siile  Indvendinger,  hvorpaa  Oehlen- 
schlåger  svarede  i  en  Brochure,  rykkede  strax  derpaa 
Heiberg  frem  i  det  af  ham  samme  Aar  paabegyndte 
interessante  Organ  „Kjøbenhavns  flyvende  Post",  hvori 
Moderen,  Fru  Gryllembourg,  umiddelbart  efter  at  Søn- 
nen havde  indført  Vaudevillen  paa  Scenen,  debuterede 
anonymt  i  Literaturen  med  sine  Hverdagshistorier  — 
de  nærmest  fores^aaende  Aar  var  Blicher  ovre  i  Jvl- 
land  optraadt  med  sine  Noveller:  Genren  var  iRestau- 
rationstidsalderen  ifærd  med  at  gjøre  Tragedien  og 
Heltedigtet  Rangen  stridig.  Heiberg  hævder,  at  Oeh- 
lenschlager  i  Henseende  til  Stoffets  A^alg  vistnok  har 
været  ligesaa  heldig  i  „Væringerne  i  Miklagard",  som 
i  sine  bedste  tidligere  Tragedier  „Hakon  Jarl",  „Pal- 
natoke",  „Axel  og  Valborg",  „Correggio",  og  at  Pla- 
nen i  sine  Hovedomrids  er  hgesaa  godt  udkastet  som 
i  „Hakon  Jarl"  den  bedste  af  Digterens  Tragedier  i 
saa  Henseende,  medens  Planen  i  de  andre,  især  i  „Axel 
og  Valborg"  og  „Correggio",  har  den  Grundfeil,  at 
Hovedinteressen  er  forbi  før  Stykket,  hvad  alt  Bagge- 
sen stærkt  havde  accentueret  for  Kjærlighedstrage- 
diens  Vedkommende.  Udførelsen  i  Detaillerne  svarer 
dog  ikke,  efter  Heibergs  Mening,  i  Godhed  til  Hoved- 
omridsene af  Planen.   Heiberg  gjør  overhovedet  gjæl- 

dencle,  at  selv  Oehlenschlågers  bedste  Tragedier  lide 
af  betydelige  Feil  mod  det  Dramatiske,  hvad  der  upaa- 
tvivlelig  kommer  af,  at  hans  Genis  naturlige  Retning 
lader  ham  opfatte  ethvert  Stof  lyrisk  eller  lyrisk-episk. 
Det  i  teknisk  Henseende  Fuldkomneste ,  som  han  har 
præsteret  i  det  Dramatiske,  er  uden  Tvivl  „Sankt 
Hansaften-Spil"  og  „Aladdin",  fordi  den  i  disse  to 
Digtninger  valgte  friere  Form  er  Dramaets  oprindelige, 
umiddelbare  Skikkelse,  hvori  det  staaer  den  lyriske 
og  episke  Poesi  nærmest,  og  disses  Elementer  endnu 
ikke  have  gjennemtrængt  hinanden  til  den  høiere 
Enhed,  hvori  ethvert  isoleret  Spor  af  begge  for- 
svinder. „Baldur  hin  gode"  maa  vel  anses  som  det 
i  teknisk  Henseende  fuldkomneste  af  Digterens  drama- 
tiske Værker  næst  efter  hine  to,  hvad  der  har  sin 
Grrund  i,  at  denne  Digtning,  uagtet  den  er  en  Tragedie 
og  altsaa  staaer  paaet  høiere  Udviklingstrin,  dog  ikke 
er  bestemt  for  Theatret  og  følgelig  staaer  i  nærmere 
Forbindelse  med  de  lyriske  og  episke  Elementer  end 
de  egenlige  Theaterstykker.  Den  Cyklus  af  disse  i  det 
tragiske  Fag  —  hvilket  Fag  især  synes  at  egne  sig  for 
hans  Geni  i  denne  høiere  Retning  —  Digteren  aabnede 
med  „Hakon  Jarl",  svarer  langtfra  ikke  saaledes  til  Be- 
grebet som  hine,  der  holdt  sig  paa  det  umiddelbare  Trin, 
men  staaer  i  teknisk  Henseende  tilbage  for  dem,  hvor- 
for der  imidlertid  gjerne  kan  findes  høiere  poetiske 
Skjønheder.  Hvad  Stilen  og  Versifikationen  angaaer, 
hævder  Heiberg,  ligesom  Baggesen,  at  den  Velklang, 
der,  trods  alle  Ufuldkommenheder,  engang  gjorde 
Oehlenschlågers  Vers  til  nogle  af  de  skjønneste  i  vor 
Literatur,  synes  han  i  sine  senere  Arbeider  at  bekymre 
sig  mindre  og  mindre  om. 

Heibergs  Kritik  mødtes  strax  af  Oehlenschlåger 
med  en  Brochure,  der,  ligesom  den  foregaaende  mod 
Nathan  David  og  adskilligt  Andet  fra  de  senere  Aar, 
viste,  at  Oehlenschlåger  endnu  mindre  for  Eeflexionens 
end  for  Poesiens  Vedkommende  havde  holdt  sig  paa 
den  Høide,  hvortil  han  var  naaet  i  „Xordiske  Digte" 
med  den  ypperhge  store  Fortale.  Svaret  til  Heiberg- 
røber  ogsaa,  ligesom  „Samlede  Digte",  slaaende,  hvor- 
ledes Oehlenschlåger  miskj  endte  sin  herlige  Ungdoms- 
poesi,  idet  „Sankt  Hansaften-Spil"  karakteriseres  som 
„et  flygtigt  barnligt  Ungdomsarbeide". 

Oehlenschlågers  Gjenmæle  fik  en  større  Betydning, 
end  der  i  og  for  sig  tilkom  det,  ved  at  fremkalde,  som 
Replik,  en  stor  æsthetisk  Afhandling  af  Heiberg, 
hvis  „Elverhøi"  dengang  kom  paa  Scenen  ved  en  Fest- 
forestilling i  Anledning  af  den  senere  Kong  Frederik 
den  syvendes  Formæling  med  Frederik  den  sjettes 
yngste  Datter  —  et  Oehlenschlagersk  Udkast  til  et 
Fest-Stykke  („Sigrid  med  Sløret")  havde  maattet  vige 
Pladsen  for  Heibergs.  I  sin  Recension  havde  Heiberg 
gjort  gjældende,  at  Oehlenschliigers  Geni  var  mere 
lyrisk-episk  end  dramatisk ;  og  dette  udvikles  nu  videre. 
Oehlenschlåger  havde  i  Grunden  selv  uden  at  være 
sig  det  bevidst  sagt  noget  Lignende  i  sit  Svar,  hvor 
han  erklærede,  at  han  troer,  at  Mange  overgaae  ham 
i  det  Lyriske,  og  at  han  hele  sit  Liv  igjennem  følte  en 
uimodstaaelig  Drift  til  at  fremstille  Objekter  af  det 
mestforskjellige  Slags,  hvilken  Beskjæftigelse  udgjorde 
en  af  hans  Livs  høieste  Glæder.  Heiberg  hævder,  at 
Oehlenschlåger  hverken  er  stor  lyrisk  eller  episk 
Digter,  men  stor  i  den  Digtart,  som  staaer  paa  Grænd- 
sen  mellem  det  Lyriske  og  Episke,  Romancen,  hvilken 

er  Grundvolden  for  Oehlenschlagers  hele  poetiske 
Geni,  den  Spire,  hvoraf  alle  hans  Værker  have  udviklet 
sig.  Geniet  i  sin  Umiddelbarhed  vender  sig  mod  den 
udvortes  Yerden,  ikke  mod  sig  selv,  eftersom  Selv- 
betragtning først  er  et  Produkt  af  Reflexionen.  Dette 
har  Geniet  tilfælleds  med  Bevidstheden,  der  ligeledes 
i  sin  Umiddelbarhed  (f  Ex.  hos  Barnet)  er  en  Bevidst- 
hed af  Objekter,  inden  den  bhver  Selvbevidsthed. 
Men  ligesom  denne  vaagnende  objektive  Bevidsthed, 
endog  i  sin  Egenskab  af  objektiv,  er  ufuldkommen, 
fordi  der  til  tjdehg  at  være  sig  Objekterne  bevidst 
udfordres  at  være  sig  selv  bevidst,  uden  hvilket  man 
endnu  ikke  kan  begTændse  hine  (kun  ved  Grændsen, 
ved  Adskillelsen  fra  mit  Jeg,  blive  de  bestemte),  saa- 
ledes  er  ogsaa  det  poetiske  Geni  i  sin  Umiddelbarhed 
uskikket  til  den  høieste  Spidse  af  objektiv  Fremstilling, 
det  egenlig  Episke,  ligesaa  vel  som  til  det  yderste 
Punkt  af  subjektiv  Opfatning,  det  egenlig  Lyriske. 
Og  Oehlenschlagers  Geni  staaer  paa  det  umiddelbare 
Trin;  det  er  endnu  ikke  vaagnet  til  den  Kamp  med 
den  udvortes  Yerden,  som  kaldes  Reflexion.  At  det 
ikke  fyldestgjør  i  det  Dramatiske,  er  en  Selvfølge. 
Heiberg  gjør  forresten  gjældende,  at  Oehlenschlagers 
Geni  fra  „Digte''  1802  gjennem  „Poetiske  Skrifter" 
1805  til  „Nordiske  Digte"  1807  gjennemgik  en  levende 
Udvikling.  Men  disse  sidste,  hvori  Reflexionenkj ende- 
lig træder  frem,  vare  Oehlenschlagers  Kulminations- 
punkt. Efter  i  kort  Tid  at  have  holdt  sig  omtrent  paa 
samme  Høidepunkt,  vendte  han  pludseligt  om  og  gik 
tilbage  til  sit  Genis  Umiddelbarhed  istedetfor  ved 
fortsat  Fremgang  i  den  engang  begyndte  Retning  at 
gjenerhverve  sig  samme  som  et  nyt  Resultat  i  forhøiet 

Skikkelse.  Heiberg*  sætter  altsaa,  ligesom  Grundtvig 
og  Baggesen,  Oelilenschlågers  første  Udenlandsrejse 
som  et  Vendepunkt.  Angaaende  Detaillerne,  hvorpaa 
her  naturligvis  ikke  kan  gaaes  ind,  maa  henvises  til 
selve  Afhandhngen,  som,  hvad  Mangier  den  end  kan 
have,  og  hvad  der  end  kan  indvendes  mod  Enkelt- 
heder, ubestridehg'  er  det  værdifuldeste  hidtil  Præste- 
rede om  Oehlenschlågers  Grenius  og  Poesi.  Heibergs 
Digternatur,  intellektuelle  Begavelse  og  æsthetiske 
Studier,  hvilke  støttede  sig  til  den  nye  Hegelske 
Pilosofi,  gjorde  ham  mer  end  nogen  tidligere  Kritiker 
skikket  til  en  saadan  Orientering,  ikke  mindst  for  det 
Dramatiskes  Vedkommende,  hvor  hans  store  Scene- 
kjendskab  desuden  specielt  kom  ham  til  Nytte.  Re- 
plikken til  Oehlenschlåger  har  saa  meget  mere  Betyd- 
ning, som  den  endog  indeholder  en  hel  Poetik  in  nuce. 

Midt  i  Heibergs  interessante  Udviklinger  faldt 
Oehlenschlåger  (som  Kritikeren  udtrykker  sig  des- 
angaaende)  „med  Døren  ind  i  Huset",  idet  han  i 
„Kjøbenhavns -Posten"  —  der  var  begyndt  samme 
Aar  som  ..Kjøbenhavns  flyvende  Post"  —  med  sæd- 
vanlig Hidsighed  tog  til  Gjenmæle  mod  Heibergs 
endnu  ikke  endte  Afhandling,  hvori  Oehlenschlåger 
kun  saae  „luftige  Abstraktioner  og  tekniske  Tale- 
maader",  som  „intet  Reelt  indeholde  for  den  sunde 
Menneskeforstand".  Og  Oehlenschlågers  yngre  Ven 
Peder  Hjort  rykkede  sammesteds  i  Marken  med  en 
Række  Artikler  mod  hele  Heibergs  Kritik,  hgesom 
tidligere  mod  Baggesens. 

I  Mai  1827  var  Oehlenschlågers  Fader,  som  langt 
om  længe  var  bleven  Slotsforvalter,  død,  næsten  79  Aar 
gammel.  Selv  i  sin  Alderdom  udmærkede  han  sig  ved 

Sundhed,  Kraft  og  Munterhed,  og  F.  C.  Sibbern  kunde 
i  et  Digt  i  hans  Hjemstavns  Sprog  paa  en  af  de  sidste 
Fødselsdage  sige  til  ham: 

„Dir  ward  ein  ewig  walires  Gut: 
die  rege  Lust,  der  leichte  Muth 
und  zu  dem  losen,  heitern  Scherz 
der  rechte  Quell:  das  edle  Herz". 

Det  havde  hjertelig  glædet  Sønnen  at  besøge  den 
Gamle  om  Søndagen  med  Kone  og  Børn  og  se  sine 
Smaa  tumle  sig,  hvor  Digterdrengen  selv  havde  leget. 
Bevæget  stod  Skjalden  ved  Liget  i  det  lille  Kammer, 
hvor  han  i  Barndommen  i  mange  Aar  havde  sovet 
ved  Faderens  Side,  og  fulgte  Kisten  til  den  lille  Kirke, 
hvor  den  Afdøde  næsten  i  halvhundrede  Aar  havde 
spillet  Orgelet  og  med  høi  Røst  sunget  Psalmerne.  I 
et  G-ravdigt  tog  han  rørt  Afsked  med  den  brave  Fader. 
Det  kjære  Frederiksberg-Slot,  hvor  den  Oehlenschlå- 
gerske  Arne  indtoges  af  en  anden  Familie,  blev  nu  et 
fremmed  Sted  for  Digteren. 

Oehlenschlåger  var  ikke  længe  efter  Moderens 
Død  for  næsten  en  Menneskealder  siden  kommet  fra 
Gravskyggen  i  Solskinnet  ved  sin  Forlovelse.  Yen- 
skabet tilsmilede  ham  efter  Faderens  Død,  idet  Digte- 
rens varme  Beundrer  C.  Hauch  netop  da  vendte  til- 
bage fra  en  sexaarig  Udenlandsrejse,  paa  hvilken  han, 
ogsaa  deri  forskjellig  fra  den  elskede  Aladdin-Oehlen- 
schliiger,  gjennem  store  Lidelser  var  modnet  til  Skjald. 
Han  hjembragte  poetiske  Arbeider  som  Tragedien  „Ti- 
berius"  o.  s.  v.  Næste  Aar  begyndte  han  LMgivel- 
sen  af  sine  dramatiske  Værker  med  „Bajazet  og  Tiber" 
og  endte  Forordene  til  disse  to  Sørgesx)il  saaledes: 
„Jeg  har  en  kjær  og  hellig  Pligt  at  opfylde,  den  nem- 


420  TREDIE  KAPITEL. 

lig  at  erkjende,  hvormeget  jeg,  ligesom  enhver  yngre 
Dyrker  af  den  danske  Digtekunst,  skylder  vor  store 
Forgænger  Danmarks  sjeldne  Digter  A.  Oehlenschlager, 
livem  jeg  tilegner  disse  tvende  Sørgespil.  Som  Groethe 
virkede  i  Tydskland,  saaledes  liar  Oehlensclilåger  vir- 
ket hos  os.  Hvo  blandt  os,  der  har  et  Hjerte  til  at 
føle  og  en  Aand  til  at  forstaae,  er  ei  ved  ham  bleven 
vakt  og  begeistret!  Hvor  ofte  har  han  ikke  bragt  vor 
Barm  til  at  svulme!  Hvor  ofte  har  han  ikke  smeltet 
os  i  Yemod,  og  hvor  ofte  har  ikke  hans  klare  Digter- 
øie  ledet  os  til  mandigt  og  frit  at  skue  ud  over  Livet!" 
Ligesom  Oehlenschlåger  med  „Væringerne  iMikla- 
gard"  igjen  havde  optaget  sin  Tragedie- Virksomhed, 
saaledes  vendte  han  sig  paa  denne  Tid  til  en  anden  af 
sin  Fortids  poetiske  Retninger,  den  burleske  Grenre. 
Nu,  da  Heibergs  Vaudeviller  havde  gjort  Lykke,  ind- 
rettede han  „Freias  Alter"  til  Musik  af  forskjellige 
Komponister,  i  hvilken  Skikkelse  Sjmgespillet  udkom 
og  opførtes  i  AjDril  1828,  men  kun  opnaaede  to  Fore- 
stillinger. Heiberg,  hos  hvem  den  kritiske  Sands 
var  langt  stærkere  udviklet  end  hos  Hauch,  og  der 
for  et  saadant  burlesk  Syngespils  Vedkommende  endnu 
mer  afgjort  end  for  Tragediens  A^edkommende  var  selv- 
skreven til  at  fælde  en  Dom,  afgav  ogsaa  en  saadan  i 
„Kjøbenhavns  flyvende  Post".  Han  erklærede,  at 
„Freias  Alter"  fra  1805  kan  more  ved  Læsningen, 
fordi  det  er  fuldt  af  Lune  og  indeholder  en  Del  komi- 
ske Indfald,  rigtignok  blandede  med  en  betydehg 
Mængde  Platituder.  Jævnsides  hermed  fremhævede 
Heiberg,  at  det  besidder  samme  Feil  som  Digterens 
andre  dramatiske  Arbeider  og  det  i  en  langt  høiere 
Grad,  nemlig  Mangel  paa  Ironi.   Ligesom  denne  Man- 

gel  i  Oehlenschlågers  tragiske  Værker  viser  sig  i,  at 
han  aldrig  kan  faae  sine  Personer  ædle  og  rørende 
nok,  saaledes  viser  den  sig  her  i,  at  han  aldrig  kan 
faae  dem  komiske  nok.  Betragtes  „Freias  Alter"  som 
et  umiddelbart  Drama,  hvori  Personerne  omtrent  have 
Lov  til  at  sige  Alt ,  hvad  der  falder  Digteren  ind ,  er 
det  ikke  ganske  forkasteligt.  Men  som  Theaterstykke 
savner  det  Berettigelse.  Der  findes,  saa  at  sige,  ingen 
Karakterer  deri,  thi  disse  ere  udmalede  med  en  saa 
grov  Pensel,  at  de  blive  umulige  Karikaturer.  Stj^kkets 
Dialog  svarer  hertil :  den  uhyre  Mængde  absurde  Ind- 
fald deri  ere,  idetmindste  for  en  Del,  ikke  i  sig  selv 
uvittige ;  i  et  lystigt  Selskab  kunne  Indfald  af  den  Art 
more,  naar  man  hører  dem  i  en  fornuftig  Mands  Mund; 
for  at  gjøres  taalelige  maa  man  tænke  sig,  at  det  er 
Forfatteren  selv,  som  i  et  overgivent  Lune  ironisk 
kommer  med  dem.  Paa  Scenen  vil  man  imidlertid 
ikke  høre  Autor,  men  hans  Personer.  Heiberg  hævder 
endvidere,  at,  skulde  Stykket  kunne  anvendes  paa 
Scenen,  maatte  det  upaatvivlehg  være  i  dets  første 
Syngespil-Skikkelse ,  forudsat  at  det  fandt  en  fantasi- 
og  lunefuld  Komponist.  Som  Lystspil  blev  det  alt 
brede  Stykke  1816  endnu  mere  udspilet  og  forplumret. 
Da  Musiken,  som  det  eneste  ideale  Princip  i  „Freias 
Alter 'S  er  aldeles  nødvendig  forArbeidet,  gjorde  Dig- 
teren Ret  i  at  vende  tilbage  til  den  musikalske  Form. 
Men  han  feilede  ved  at  gjøre  det  til  en  Vaudeville, 
hvortil  det,  selv  om  Forfatteren  havde  forstaaet  at  ind- 
rette det  som  saadan,  allermindst  er  skikket  paa  Grund 
af  sin  store  Bredde  og  grove  Karaktertegning ,  tilmed 
da  Digteren  ikke  har  forstaaet  af  vælge  Melodierne 
dramatisk. 

I  „Kjøbenhavns-Posten"  værgede  C.  Haucli  og 
F.  C.  Sibbern  under  Bogsta^Tiiærke  „Freias  Alter", 
for  hvilket  Arbeide  de  alt  tidligere  vare  rykkede  i 
Marken,  og  angrebe  paa  det  Hidsigste  den  Heibergske 
Recension. 

I  Xovember  1828  udkom  første  Del  af  Oehlen- 
schlågers  „^je  poetiske  Skrifter",  indeholdende  Helte- 
digtet ..Hrolf  Krake"  og,  ligesom  „Poetiske  Skrifter" 
fra  1805,  indledet  med  et  Digt  til  Frederik  den  sjette. 
Heiberg  havde  i  sit  Svar  til  Oehlenschlager  i  Kampen 
om  „Tæringerne  i  Miklagard",  hævdet,  at  Oehlen- 
schlågers  Greni  mer  egnede  sig  for  Romancen  end  for 
Epopeen,  hvortil  der  kræves  en  større  Tilintetgjø- 
relse  af  det  Subjektive,  som  i  det  umiddelbare  Geni 
ube^ådst  spiller  med.  I  ..Hrolf  Krake"  forsøgte  Oeh- 
lenschlager at  nedlægge  en  praktisk  Protest  mod  denne 
Paastand.  Oehlenschlagers  ikke  lidet  plastisk  naive 
ISlatur  var  nu  vel  i  mange  Henseender  homogen  med 
Epoj)eens  plastisk  naive  Verdensbillede ;  og  den  natio- 
nale heroiske  Ungd omsalder,  hvortil  Digteren  følte 
sig  stærkt  hendraget,  frembød  ubestridelig  godt  Stof 
for  en  Epope.  „Hrolf  Krake"  er  derfor  ogsaa  paa  ikke 
faa  Punkter  af  megen  Skjønhedsvirkning.  Men  paa 
den  anden  Side  optaarne  der  sig  i  den  nyere  Tid  store 
Vanskeligheder  ved  Forsøget  paa  at  frembringe  et  Epos, 
som  den  ubevidste  Medspillen  af  det  Subjektive,  hvil- 
ket Oehlenschlager  paa  ingen  Maade  var  istand  til  at 
holde  ude,  tilmed  forøgede.  Epopeen  holder  sig  (som 
F.  T.  Vischer  med  Rette  gjør  gj  ældende  i  sin  store 
„Aesthetik")  nærmest  til  Karakterens  Naturside,  til 
det  udad\irkende  Menneske,  for  hvem  Tapperhed  er 
Kardinaldyd;  og  den  lader  Heltesagn  og  Mythe  gaae 

over  i  hinanden  ved  at  knytte  Alt  til  Guderne. 
Oehlensclilagers  „Hi'olf  Krake"  fremhæver  derimod 
stærkt  Antvdninsjen  i  Kilderne  af  det  fredeho-e,  hu- 
mane,  rationalistiske  Element  hos  den  gamle  Leire- 
konge ,  ved  hvis  Skildring  Digteren ,  mer  end  heldigt 
var  for  hans  Værk,  tænkte  paa  sin  egen  Tid.  Det 
hedder  i  Oehlenschlågers  af  Orla  Lehmann  (i  dennes 
«, Erindringer")  bittert  spottede,  men  forresten  poetisk 
skjønne  Indledningsdigt  til  Frederik  den  sjette: 

,.Xaar  jeg  saae  Hrolf  henride. 
lyshaaret,  faderlig, 
ved  siue  Kæmpers  Side  — 
da  tænkte  jeg  paa  Dig. 
Naar  stort  og  blaat  lians  Øie 
ham  viste  Konge-god 
mod  Ringe  som  mod  Høie  — 
dit  Billed  for  mig  stod.-' 
o.  s.  V. 

Katastrofen  i  Hrolf  Krakes  Historie  er  ogsaa  stærkt 
tragisk-dramatisk,  hvad  der  havde  bragt  Evald  til  at 
behandle  Stoffet  i  Traoedie-Form.  Det  af  Oehlen- 
schlager  paa  Grundlag  af  Xiebelungen-Lied  dannede 
nve  Versemaal  er  ofte  af  stor  Virkning,  men  kan  dog 
ogsaa  paa  sine  Steder,  Hgesom  Sproget,  give  gTundet 
Anledning  til  Udsættelser.  I  sin  Helhed  kan  ..Hrolf 
Krake",  om  Digtningen  end  har  eiendommehge  For- 
trin, ikke  maale  sig  med  ,.Helge"  fra  1814  eller  de 
bedste  Partier  af  ..Xordens  Guder",  in  specie  „Thors 
Reise  til  Jothunheim"  i  „Nordiske  Digte"  1807.  En 
særegen  Interesse  faaer  forresten  ..Hrolf  Krake"  ved 
den  poetiske  Varme,  hvormed  Xordens  Enhed  be- 
tones deri.     „Hrolf,  Hjalte,  Bjarke  og  Vøggur  vare 

Venner"  —  ender  Fortalen  — ;  „gid  Danske,  Norske 
og  Svenske  stedse  være  det!" 

I  det  nylig  begyndte  ansete  „Maanedsskrift  for 
Literatur"  recenseredes  „Hrolf  Krake"  af  Heiberg. 
Kritikeren  hævder,  at  saavel  Stoffets  Beskaffenhed 
(Heiberg  kjendteiøvrigt  ikke  Hovedkilden,  den  island- 
ske Saga)  som  Digterens  naturlige  Anlæg  forenede  sig 
om  at  fordre  en  Romance-Cyklus,  hvilken  karakteri- 
seres som  en  fra  flere  Punkter  udgaaende  lyrisk  Stræben 
efter  at  gribe  og  fastholde  et  episk  Midtpunkt  —  maa- 
ske  skulde  dog  Katastrofen  helst  have  været  behandlet 
dramatisk  som  „Yrsa"  i  „Helge".  Sin  Dom  om  Epo- 
j)een  sammenfatter  Kritikeren  i  følgende  Ord:  „Den 
første  Sang  er  en  livlig  og  kjærnefuld  Exposition; 
den  sidste  indeholder  den  tragiske  Katastrofe,  frem- 
stillet med  sand  poetisk  Kraft  og  med  en  dramatisk 
voxende  Interesse.  De  øvrige  Sange,  som  forbinde 
Slutningen  med  Begyndelsen,  sætte  Fantasien  i  Be- 
vægelse ved  en  Del  sælsomme  og  eventyrlige  Fiktioner, 
mer  eller  mindre  heldigt  opfundne  og  behandlede; 
men  hver  af  disse  er  altfor  selvstændig  og  griber  for 
lidt  ind  i  det  Hele ,  saaat  denne  Mellemdel  af  Værket, 
ligesom  en  piéce  å  tiroir,  kan  udvides  efter  Behag,  og 
Katastrofen  ganske  mekanisk  kan  føies  til.  Hertil 
kommer,  at  selv  den  Nydelse,  som  Skjønhederne  i 
Digtet  kunne  forskaffe ,  altfor  hyppigt  forstyrres  ved 
uheldige  Raisonnements  og  ubehændige  Udtryk." 

I  en  Brevvexling  angaaende  denne  Kritik  med 
H.  C.  Ørsted  —  der  i  Maanedsskriftet  foran  Heibergs 
Recension  fremhævede  Vennen  Oehlenschlågers  For- 
tjenester af  den  nordiske  Digtekunst  —  erklærer 
Heiberg,  at  Oehlenschlager  tilforn  har  hørt  til  et  andet 

Parti,  men  nu  har  forladt  det  uden  at  lade  sin  forrige 
Anskuelse  modificere  den  njere.  ,,  Oehlenschlågers 
Geni"  (siger  han)  „har  allerede  i  mange  Aar,  mildest 
talt,  været  stillestaaende ;  han  har  i  ingen  Henseende 
udvidet  sin  Anskuelse  eller  optaget  noget  Nyt  i  sin 
Poesi.  Selv  den  største  Digter  har,  naar  hans  Idegang 
har  fuldendt  sit  Kredsløb,  en  Ting  tilfælleds  med 
Stymperen,  nemlig  at  være  uden  Stræben."  Oehlen- 
schlager  havde  i  Virkeligheden  forlængst  gjennem- 
løbet  Hovedstadierne  paa  sin  poetiske  Arena.  Hans 
geniale  Ynglingsnatur  —  og  Yngling  var  han  først 
og  fremmest  —  havde  tidligt  udfoldet  sine  Muligheder 
og  føiede  senere  intetsomhelst  Væsenligt  til. 

Imod  Heibergs  Recension  rykkede  C.  Hauch  i 
Marken  i  „Kjøbenhavns-Posten"  uden  dog  paa  nogen 
Maade  at  kunne  magte  den  aandfulde  Kritiker.  Som 
man  ser,  protesterede  Oehlenschlager  og  hans  yngre 
Venner  ligesaa  ivrigt  mod  Heibergs  Kritik  som  mod 
Baggesens. 

Samme  Aar,  ..Hrolf  Krake"  udkom,  debuterede 
Chr.  Winther,  efter  at  have  vundet  et  Xavn  ved  Bidrag 
til  Blade  og  Tidsskrifter,  med  sine  „Digte",  hvori 
„Træsnit"  fandtes;  H.  Hertz  var  alt  fremtraadt  som 
anonyui  Lyriker  og  Dramatiker  i  Heibergsk  Retning; 
H.  C.  Andersen  begyndte  at  lade  enkelte  mindre  Ting 
trykke.  En  ny  Digter- Generation  var  i  Færd  med 
at  gjøre  sig  gjældende,  af  hvis  Medlemmer  den  fattige 
fyenske  Skomagersøn  med  endnu  mer  end  Oehlen- 
schlågersk  Aladdins-Lykke  skulde  vinde  eventyrlig 
Berømmelse  baade  i  den  gamle  og  den  nye  Verden. 

Efterat  Oehlenschlåo'er  i  Januar  1829  havde  skre- 
vet  et  Mindedigt  over  sin  Hustrus  Søster,  den  sjeldne 

Kamma  Kahbek  —  hvis  sidste  Dage  hendes  gamle 
Ægtefælle  har  skildret  saa  rørende  smukt  i  sidste  Del 
af  sine  „Erindringer"  — ,  udgav  han  i  Marts  anden  Del 
af  „Nye  poetiske  Skrifter",  indeholdende  Tragedierne 
„Karl  den  store"  og  „Langbarderne",  hvoraf  især  den 
første  hørte  til  Digterens  svage  Arbeider  og  bekræftede 
Heibergs  Paastand,  at  Oehlenschlågers  Styrke  mere 
laa  i  det  Lyrisk-Episke  end  i  det  Dramatiske.  Disse 
to  Tragedier  anmeldtes  i  „Maanedsskrift  for  Litera- 
tur"  anonymt  af  O.  A.  Thortsen,  der,  sluttende  sig  til 
den  Baggesen -Heibergske  Kritik,  med  Eette  frem- 
hævede, at  Oehlenschlåger  især  har  vundet  sin  Be- 
rømmelse ved  de  Fortrin,  der  ere  den  unge  Digter 
mest  egne :  Følelsernes  begeistrende  Yarme  og  Sand- 
hed og  Fantasiens  henrykkende  Rigdom  ogLivhghed. 
„Have  disse"  —  vedbliver  han  —  „for  en  Del  tabt  sig 
og  mere  bevaret  Skinnet  i  hans  udtr^^ksfulde  og  skil- 
drende Sprog,  end  de  vise  deres  Magt  usvækket  i  Gjen- 
standene  selv,  som  han  behandler,  da  kan  denne  natur- 
lige Forandring  neppe  hos  vor  Digter  erstattes  ved 
andre  Sjælekræfters  ualmindelige  Fortrinlighed.  Dybe 
filosofiske  Blik  i  Naturen  og  Menneskelivet,  fine  og 
grundige  psykologiske  Skildringer,  en  aldeles  fuldendt 
Komposition  og  afrundet  Form  have  aldrig  været  det, 
der  skaffede  hans  Geni  den  almindelige  og  velfortjente 
Beundring."  Med  ikke  mindre  Ret  bemærker  Kriti- 
keren, at  een  af  Hovedman  gierne  i  „Karl  den  store" 
turde  være  at  udlede  af  en  Retning  i  mange  af  Oehlen- 
schlågers senere.  Værker :  en  vis  Subjektivitet  i  hans 
Karaktertegning,  hvorved  han  lader  sine  ædle  Per- 
soner interessere  sig  for  Dyd  og  Sandhed  under  Former, 
der  ere  deres  Digter  mer  egne  end  dem  selv  og  deres 

Tidsalder,  og  hvorved  han  forener  i  sine  slette  Per- 
soner de  Feil  og  Laster,  der  i  Livet  ere  ham  ubehage- 
ligst, stundom  under  Former,  hvori  de  maatte  mishage 
Personerne  —  denne  Interesse  for  det  Gode  og  For- 
nuftige hersker  paa  det  Karakteristikes  Bekostning. 
I  en  senere,  meget  forkortet  Redaktion  af  Tragedien 
tog  Oehlenschlager  Hensyn  til  Thortsens  Recension, 
der  var  et  af  de  fiere  Tidens  Tegn,  som  røbede,  at  den 
kritiske  Sands,  hvilken  Restaurationen  paa  mange 
Maader  fremkaldte,  hos  os  ikke  mindst  med  Baggesen 
som  Udgangspunkt,  var  ifærd  med  at  danne  en  gavn- 
lig Modvægt  mod  den  altfor  exklusive  æsthetiske 
Følelse.  At  Oehlenschlager  selv  paavirkedes  deraf  og 
oftere  saae  sig  foranlediget  til  at  omarbeide  sine  Vær- 
ker er  ikke  lidet  betegnende.  Før  Thortsen  havde 
Nathan  David  i  „Kjøbenhavns  flyvende  Post"  under 
Bogstavmærke  kritiseret  „Karl  den  store"  og  frem- 
kaldt en  Antikritik  af  Oehlenschlager  i  „Kjøbenhavns- 
Posten".  Tragedien  opførtes  første  Gang  i  Oktober 
1829,  sidste  Gang  i  Januar  1830,  i  Alt  kun  5  Gange, 
skjøndt  den  modtoges  med  Bifald,  hvortil  ikke  mindst 
Ryges  Udførelse  af  Karl  den  store,  Nielsens  af  Albion, 
C.  Winsløws  af  Pepin  og  Madame  Wexchalls  og  Jom- 
fru Påtges'  (senere  Heibergs  Hustru)  af  Karl  den 
stores  Døttre  bidrog. 

„Langbarderne"  i  antik  Tragediestil  kan  hverken 
i  kvantitativ  eller  kvalitativ  Henseende  maale  sig  med 
sine  Forgængere  „Baldur  hin  gode"  og  „Yrsa",  om 
dette  Arbeide  end  ikke  fattes  den  næsten  altid  mer 
eller  mindre  for  Oehlenschlager  eiendommelige  poeti- 
ske Skjønhed. 

Endnu  svagere  Værker  vare  de  to  Syngespil  „Bil- 

ledet  og  Busten"  og  „Overilelsen",  der  fandtes  i  tredie 
og  sidste  Del  af  „Nye  poetiske  Skrifter",  hvilken  ud- 
kom i  Juli  1829.  Den  Heibergske  Genre  laa  ikke 
for  OehlenscMåger.  „Billedet  og  Busten",  hvormed 
A.  P.  Berggreen  debuterede  som  dramatisk  Kompo- 
nist, opførtes  første  Grang  1832,  men  gik  i  xllt  kun 
fire  Gange.  „Overilelsen"  —  hvis  første  Akt  er  hen- 
lagt sammesteds  som  Heibergs  Operette  „Et  Eventyr 
i  Rosenborg  Have"  fra  1827  —  var  bleven  antaget  af 
Theaterdirektionen,  men  opførtes  aldrig.  Oehlenschlå- 
ger  forkortede  senere  disse  Syngespil  betydeligt. 


FEMTK    BOG. 

SLUTNING. 


FØRSTE  KAPITEL. 
Kroning  i  Lunds  Domkirke. 


Oehlenschlåger  havde  gjennemgaaet  en  streng 
Krisis  i  Mancldomsaarene.  Den  aandfulde  Repræsen- 
tant for  Overgangen  fra  det  18de  til  det  19de  Aar- 
hundrede  Baggesen  havde  paa  det  Voldsomste  be- 
kæmpet ham,  og  Polemiken  var  bleven  fornyet  med 
uHge  større  æsthetisk  Myndighed  af  en  af  det  19de 
Aarhundredes  aandfuldeste  yngre  Sønner  Heiberg. 
Dennes  diametrale  Modsætning  Grrundtvig  havde  fra 
et  endnu  høiere  Stade  nedlagt  en  alvorhg  Protest  mod 
den  kun  faa  Aar  ældre  Oehlenschlåger.  Vor  Digter, 
der  i  Aarhundredets  Beo'vndelse  droo^  nd  som  en 
Aladdin  i  et  af  Historiens  kolossaleste  Vendepunkter, 
men  nogle  Aar  efter  under  Xapoleons  synkende  Lykke- 
stjerne vendte  hjem  til  et  dybt  ydmyget  Fødeland, 
havde  unegtelig  ogsaa  3^det  Støvet  rigelig  Tribut. 
Hans  „jS^ye  poetiske  Skrifter'-  —  Digterens  sidste  Pro- 
duktion -—  mindede  ikke  til  deres  Fordel  alt  ved 
Xavnet  om,   hvilken  Afstand   der  var  mellem  deres 

snart  50aarige  Forfatter  og  den  25aarige  Forfatter  af 
„Poetiske  Skrifter". 

Jævnsides  med  sine  svage  og  slette  Arbeider  havde 
O ehlenschlåger  imidlertid  præsteret  bedre,  og  „Helge" 
fra  1814  kunde  endog  dristigt  maale  sig  med  hans 
glimrende  Ungdoms  ypperste  Yærker.  Han  var  under 
alle  Omstændigheder  vort  Aarhundredes  største  danske 
Digter,  hvis  Sol,  om  end  nok  saa  meget  fordunklet  af 
Skyer,  overstraalede  Alt  paa  vor  poetiske  Himmel.  Det 
havde  ogsaa  selv  Opponenterne  anerkjendt.  Baggesen 
erklærede,  at  O  ehlenschlåger,  trods  sine  Forløbelser, 
vilde  være  og  bhve  en  af  Danmarks  store  Digtere: 
Heiberg  tilstod,  at  hans  poetiske  Bevidsthed  først 
vaktes  ved  Oehlenschlågers  Poesi;  og  Grundtvig  er- 
kj  endte  ligeledes  en  beundringsværdig  Magt  i  Oehlen- 
schlågers Ord  og  skjønnede  ikke  rettere  end,  at  det 
fornemmelig  var  dem,  som  opvakte  og  oplivede  ham. 
En  af  de  sidste  Kritikere,  Thortsen,  havde  i  sin  Recen- 
sion af  anden  Del  af  „Nye  poetiske  Skrifter"  med  Føie 
hævdet,  at  hos  Oehlenschlåger  kunde  Meget  tages  bort 
og  dog  saare  Meget  blive  tilbage. 

Efter  alle  Anfægtelser  i  Manddommen  skulde  ende- 
lig Oehlenschlåger  ved  dens  Slutning  blive  Gjenstand 
for  en  Rehabilitation,  hvortil  han  vel  kunde  trænge, 
ja  for  en  Forherligelse,  der  næsten  som  et  Eventyr 
brød  ind  i  den  strenge  prosaiske  Virkelighed.  Aladdin- 
Adam  Oehlenschlåger,  hvis  forunderlige  Lampe  havde 
været  udsat  for  saa  megen  Fare,  skulde  inden  sit  Livs 
Aften  krones  og  kunne  sige  som  sin  Lykkens  YndHng : 

„Dernede  gik  jeg  som  en  lille  Dreng 
hver  Søndag,  naar  jeg  havde  faaet  Lov, 
og  saae  forundret  op  til  Sultans  Pallads 

og  kunde  ej  begribe,  hvordan  dog 

man  kunde  bygge  sligt  et  Taarn  fra  Jorden. 

Dernede  kasted  jeg  i  Raseri 

en  Sten  blandt  Mængden,  som  forfulgte  mig 

og  spotted  følesløs  min  haarde  Skjebne. 

Dernede  nu  udraabe  de  mig  Alle 

til  deres  Sultan,  deres  store  Sultan. 

Hvor  sælsomt  er  dog  Menneskenes  Liv, 

hvor  mystisk  bryder  Alt  sig  blandt  hinanden!" 

I  Juni  1829  —  i  hvilken  Sommer  Digteren  hos 
den  bekj  endte  realistisk  gemytlige  Yærtsliusholder 
Lars  Mathiesen  paa  Frederiksberg  havde  faaet  et  lille 
Baghus  tilleie ,  der  vendte  ud  mod  Frederiksberg- 
Have  —  foreslog  man  ham  at  tage  over  til  Malmø  og 
Lund  i  Forening  med  nogle  Landsmænd.  Fulgt  af  sin 
yngste  Søn,  drog  Oehlenschlåger  saa  Søndagmorgen 
den  14de  Juni  i  det  skjønneste  Sommerveir  paa  Damp- 
skibet .,Caledonia",  der  den  Dag  foretog  sin  første 
Lysttour  i  dette  Aar  med  over  hundrede  Passagerer, 
til  Nabolandet,  hvor  han  tidligere  iRamløsavar  bleven 
forestillet  for  Kong  Carl  Johan.  Aaret  iforveien  havde 
Oehlenschlåger  ved  at  høre  om  den  skandinaviske 
Stemning,  der  herskede  ved  disse  Farter  over  Sundet, 
ski'evet  et  Digt  „Dampskibsfarten",  hvori  det  hed  om 
Dampens  nye  vidunderlige  Virksomhed: 

„Som  Støtterøgen  høit  i  Ørken  over 
det  folk,  der  drog  til  Kanaan, 
saa  vinker  Du  paa  Østresaltets  Vover 
fra  Naboland  til  Nabolaud". 

I  Malmø  bødes  den  danske  Digter  Velkommen  paa 
svensk  Grund  af  en  Lagmand ,  i  hvis  Hus  han  kompli- 
menteredes af  Borgermesteren  og  flere  af  Byens  Ho- 
noratiores. Det  skaanske  Sprog  lød  med  hjemhge 
Toner  i  Dannerskjaldens  Øre;  i  den  gamle  Petrikirke 

traf  han  Ligstene  og  Tavler  med  danske  Gravskrifter; 
paa  det  gamle  Eaadhns  hang  Billeder  af  Knnd  den 
hellige,  Margrethe  og  Unionskongerne.  I  Lund  ind- 
bød en  Deputation  af  Studenter,  sortklædt  og  med 
Kaarde  ved  Siden,  Oehlenschlåger  til  næste  Uge  at 
overvære  Magisterpromotionen,  hvad  Digteren  lovede. 
I  den  botaniske  Haves  Sal  hilsedes  Oehlenschlåger  i 
en  talrig  Forsamling  af  Studerende  samt  de  indbudte 
danske  Keisende  afEektorMagnifikus,  og  en  af  Tegnér- 
iden  Assar  Lindeblad  til  en  Melodi  af  Kuhlau  forfattet 
Sang  blev  afsungen.    Den  endte: 

„Bjucl  oss  ej  farvål!    Midsommarsolen 
langtar  se  Dig  har  i  Saxos  stad. 
Gladje  vacks  af  norrskenet  vid  polen, 
Du  gor  ynglingsfesten  glad." 

Hvor  Studenterne  fra  Halle  i  det  tragiske  Drama 
„Tordenskjold",  der  blev  til  etPar  Aar  efter,  i  Hanno- 
ver hilse  den  reisende  Helt  med  en  Sang,  har  Digteren 
upaatvivlelig  tænkt  paa  denne  sin  første  Hvidest  i  Nabo- 
landet, som  han  sagtens  har  besvaret  paa  en  lignende 
Maade  som  Tordenskjold: 

„Jeg  skulde  tale  —  men  jeg  kan  det  ei. 

Jeg  skulde  takke  —  men  den  Graad,  som  sjelden 

mit  Øie  fylder,  kvæler  ber  min  Røst. 

Der  er  ei  Ord  for  slige  Følelser. 

Men  det  er  vist,  at  sligt  et  Øieblik 

betaler  Farer  og  Anstrengelser.-' 

Ved  sinBortkjørsel  fra  Lund  overraskedes  Oehlen- 
schlåger ved  en  Afskedshilsen  fra  Studenterne,  der 
havde  samlet  sig  udenfor  Byen.  En  Docent  fremtraadte 
og  tolkede  Beundringen  for  Nordens  store  Skjald  og 
Glæden  overHaabet  om  snart  at  gjenseham.  Enthusia- 

stiske  Vivat  løde.  Oehlenschlåo^er  takkede  rørt  os" 
gjentog  sit  Løfte  om  at  fornye  Besøget.  Under  Hiirra- 
raab  rullede  Digteren,  dybt  bevæget,  videre  —  det 
Hele  forekom  ham,  der  hjemme  havde  lidt  saa  megen 
Forfølgelse ,  som  en  deilig  Drøm.  Paa  Dampskibet 
vilde  Landsmændene  ikke  staae  tilbage  for  Svenskerne 
og  udbragte  enthusiastisk  en  Toast  for  Oehlenschlager. 

Søndagen  efter  seilede  Oehlenschlager  med  hele 
sin  Familie  over  Sundet  og  kjørte,  efter  at  være  bleven 
hædret  i  Malmø,  til  Lund,  hvor  han  traf  sammen  med 
Sverrigs  berømteste  Digter,  den  tre  Aar  yngre  Tegner. 

Tegner  havde  som  en  munter,  rødmusset,  gul- 
lokket  ung  Mand  hilst  paa  Oehlenschlager  kort  efter,  at 
denne  var  kommet  hjem  fra  sin  første  Uclenlandsreise. 
I  Sommeren  1825,  da  Tegner  var  bleven  udnævnt  til 
Biskop  i  Wexiø  og  stod  ifærd  med  at  forlade  Lund, 
hvor  han  havde  været  Professor,  gjæstedehanKjøben- 
havn  med  sin  Hustru  og  ældste  Søn  og  traf  sammen 
med  Oehlenschlager  i  Bispegaarden  paa  Frueplads, 
hvor  den  lærde  Frederik  Munter,  med  hvem  Oehlen- 
schlager 1806  havde  været  sammen  i  Dresden,  en 
Broder  til  Fru  Frederikke  Brun,  J.  P.  Mynsters  Sviger- 
fader, paa  billige  Yilkaar  havde  overladt  vor  Digter 
Stueetagen,  hvad  der  gav  Anledning  til  Tegners  Vers- 
linier i  en  af  Miinters  Døttres  Stambog : 

„Vill  Du  en  sang,  som  verldens  bifall  åger, 
gå  trappan  ner,  ty  der  bor  Oehlenschlågerl" 

Under  den  svenske  Rigsdag  1829  var  Prokansleren 
ved  Lunds  Universitet,  Biskop  Faxe,  af  sin  poHtiske 
Virksomhed  forhindret  fra  at  være  tilstede  ved  Ma- 
gisterpromotionen, og  Kansleren,  Kronprinds  Oscar, 

havde  overdraget  Prokanslerens  Partes  til  Tegner,  der 
vilde  gjæste  sin  kjære  Universitetsby,  hvor  en  Søn 
af  ham  skulde  promoveres. 

Om  Mandagen,  Dagen  før  Promotionen,  mødtes 
Oehlenschlåger  og  Tegner.  Udenfor  Bispegaarden, 
hvorhen  de  to  Digtere  havde  begivet  sig,  bragte  de 
Lundensiske  Studenter  først  Tegner  et  jublende  Vivat, 
i  hvilket  de  danske  Studerende,  som  under  Universitets- 
festen  befandt  sig  i  Lund ,  enthusiastisk  deltoge ,  og 
dernæst  hyldedes  Oehlenschlåger.  Docenten,  der  ved 
den  danske  Digters  Afreise  Ugen  iforveien  havde 
tolket  sine  Landsmænds  Følelser,  udtalte  varmt  deres 
Glæde  ved  at  gjense  ham. 

Klokkeklang  fra  St.  Laurentii  gamle,  ærværdige 
Domkirke  forkyndte  Tirsdagen  den  23de  Juni  Høi- 
tidelighedens  Begyndelse.  Festtoget  begav  sig  i  straa- 
lende  Skjærsommersol  til  Kirken  i  Procession.  Først 
kom  et  Par  hvidklædte  Smaapiger,  som  i  Sølvskaaler 
bare  de  til  Uddeling  bestemte  Laurbærkrandse  — 
saa  Dekanus  i  det  filosofiske  Fakultet  og  de  unge 
Mænd,  der  skulde  kreeres  til  Magistre,  samt  en  Jubel- 
magister, der  for  50  Aar  siden  havde  taget  Magister- 
graden ved  Lunds  Universitet  —  dernæst  den  akade- 
miske Yagt  og  tvende  Pedeller  med  Sølv-Sceptre  — 
saa  Tegner  med  Eektor  magnifikus  —  derpaa  Skaanes 
øverste  Befalingsmand  med  Oehlenschlåger  —  derefter 
forskjellige  Honoratiores,  Civile  og  Militære  —  og 
endelig  Professorer,  Docenter  o.  s.  v.  Alle  undtagen 
Biskoppen  og  Rektoren  gik  med  blottede  Hoveder. 
Under  Klokkeringning  og  Kanontorden  traadte  Fest- 
toget ind  i  den  herhge  Middelalderskirke,  som  naturhg- 
vis  var  fuld  af  Mennesker,  og  begav  sig,  modtaget  af 

det  udenfor  Orgelet  placerede  militære  Musikkorps 
af  blæsende  Instrumenter,  op  paa  det  med  Guirlander 
af  Granbar  og  Blomster  smykkede  saakaldte  Parnas 
ved  Alteret.  Høitideliglieden  aabnedes  med  en  latinsk 
Oration  af  Promotor,  Rektor  magnifikus.  Tegner,  der, 
samme  Aar  Oehlenschlågers  første  Digtsamling  udkom, 
som  nittenaarig  Yngling  lier  var  bleven  laurbærkrandset 
som  Magister,  holdt  derpaa  en  versificeret  svensk  Tale, 
i  hvis  Begyndelse  han  udbrød: 

„Kold  ar  den  åldrandes  vinst;  men  jag  prisar  evardlige  Fadern, 
att  han  bevarat  mitt  inre  for  frost,  att  jag  ålskar  som  fordom 
tankens  allvarliga  varf  och  diktens  olympiska  lekar". 

Han  vendte  sig  derpaa  til  de  unge  Magistre : 

„Se,  hur  han  strålar  den  deliske  gud,  hur  han  klåder  med  lager 
porten,  som  forer  er  in  i  verlden,  er  forstå  triumfport!" 

Efter  nogle  tungsindige  Yttringer  —  der  lede  Tanken 
hen  til  Tegners  senere  forfærdelige  Skjebne  —  og  efter 
Polemik  mod  Tiden,  „som  ånnu  ej  satt  sig",  bad  han 
Rektor  „bekransalockar,  somlångta  till  lagern  i  dag,^ 
og  sagde  derpaa: 

Innan  Du  borjar  likval  din  lagerfordelning,  så  skank  mig 

en  —  den  ar  icke  for  mig,  men  i  en  vill  jag  adla  dem  alla. 

Skaldernas  Adam  år  hår,  den  nordiske  sångarekungen, 

tronarfvingen  i  diktningens  verld,  ty  tronen  år  Gothes. 

Visste  blott  Oscar  derom,  han  gåfve  sitt  namn  åt  min  handling."' 

Han  vendte  sig  saa  til  Oehlenschlager  og  talede  med 
høi  Røst: 

„Nu  år  det  icke  i  hans  och  ån  mindre  i  mitt,  men  i  sangens, 
i  den  evårdhgas  namn,  fornummen  i  Hakon  och  Helge, 
som  jag  Dig  bjuder  en  krans  —  han  år  vuxen,  der  Saxo  har  lefvat. 
Sondringens  tid  år  forbi  (och  hon  borde  ei  funnits  i  andens 

fria,  oandliga  verld),  och  beslågtade  toner,  som  kliuga 
Sundet  utofver,  fortjusa  oss  nu  och  synnerligt  dina. 
Derfore  Svea  Dig  bjuder  en  krans,  hår  for  jag  dess  talan. 
Tag  den  af  broderlig  hånd  och  bar  den  til  minne  af  dagen!" 

Med  disse  Ord  satte  den  svenske  Præsteskjald 
under  Paukers,  Trompeters  og  Kanoners  Lyd  enLaur- 
bærkrands  paa  den  danske  Digters  skjønne  Hoved 
og  omfavnede  og  kyssede  ham.  Det  var  et  gribende 
Øieblik,  et  nordisk  Pendant  til  den  italienske  Digter- 
Kroning  paa  Kapitolium,  ja  endnu  mere,  Indvielsen 
af  en  ny  Æra  for  de  beslægtede  Folk. 

Oehlenschlåger  tog  dybt  bevæget  et  Digt,  som  han 
førte  trykt  med  sig  fraKjøbenhavn,  ud  af  sin  Barm  — 
Tegner  havde  Dagen  i  forveien  forberedt  ham  paa, 
hvad  der  vilde  ske.  I  den  hellige  Hvælving,  hvorunder 
der  hviler  saa  mange  danske  Ridderes  og  Klerkers 
Støv,  lød  atter  efter  Aarhundreders  Forløb  det  danske 
Sprog  fra  en  af  Danmarks  bedste  Sønners  Læber.  Med 
Laurbærkrandsen  om  de  prægtige  sorte  Haar  —  det 
var  et  stolt  Syn  —  vendte  Oehlenschlåger  sig  mod  den 
talrige  ForsamHng  af  Unge  og  Gamle,  Lærde  og  Ulærde, 
Herrer  og  Damer  og  reciterede  med  sin  herlige  Stemme 
og  med  udtryksfulde  Lader  kraftigt  og  varmt  —  kun 
den,  som  har  hørt  og  set  det  (lyder  en  svensk  Beret- 
ning) kan  gjøre  sig  en  Forestilling  derom  —  sit  Digt, 
der  begyndte : 

„Som  lille  Gut  fra,  Frederiksberg!  din  Bakke 
jeg  daglig  saae  den  svenske  Strand-'. 

Det  hed  i  Digtet : 

Og  Svensk  og  Dansk  af  samme  Heltestamme, 
men  af  den  lange  Feide  kjed, 
forbinder  Baldurs  Flamme 
til  Broder-Enijrhed". 

Bevæget  udbrød  den  danske  Digter  med  Hentyd- 
ning til  sit  den  foregaaende  Yinter  udgivne  oldnordiske 
Helte  digt : 

„Som  svenske  Voggur  for  Hrolf  Krake  smeltet 
stod,  da  han  fik  den  gyldne  Ring, 
staaer  jeg  fra  Danerbæltet 
paa  svenske  Folkething". 

Om  Middagen  var  der  stor  Diner,  hvortil  Oehlen- 
schlager  og  de  andre  i  Lund  tilstedeværende  Danske 
vare  indbudte;  og  der  udbragtes  naturligvis  Skaaler 
baade  for  Tegner  og  Oelilenschlåger  —  Jubelen  ved 
den  danske  Digters  var  ubeskrivelig.  Efter  endt  Maal- 
tid  løftede  Studenterne  Oehlenschlåger  paa  deres  Skul- 
dre, og  Tegner  udbragte  et  Vivat  for  ham.  I  den  bo- 
taniske Haves  Sal,  hvor  der  serveredes  Kaffe,  hyldedes 
den  danske  Digter  paany.  Tegner  og  Oehlenschlåger 
løftedes  paa  Studenternes  Skuldre  og  hilsedes  til- 
sammen med  jublende  Vivat. 

Sent  om  Aftenen  kjørte  Oehlenschlåger  til  Malmø, 
og  næste  Dag  seilede  han  med  Paketbaaden  tilbage 
til  Kjøbenhavn. 

Søndagen  den  28de  Juni  foretog  Dampskibet  „Ca- 
ledonia"  en  Lystfart  fra  Malmø  til  Bellevue  med  hen- 
ved 300  Passagerer,  deriblandt  Tegner.  Ved  en  Col- 
lation  paa  Bellevue ,  til  hvilken  samtlige  svenske 
Keisende  vare  indbudte ,  blev  et  Par  Sange  afsunget, 
hvoraf  den  ene,  „Hilsen  til  vore  svenske  Venner",  var 
af  Oehlenschlåger.    Den  endte : 

„Ei  Dansken  svigter 

de  gjæstfri  Pligter, 

thi  Skaal  for  Eder  og  Eders  Digter  — 

den  Ædles  Skaal!-' 

At  de  nordiske  Dioskurers  Toast  udbragtes,  er  en 
Selvfølge.  Oelilenschlager  kom  iøvrigt  sent  tilstede 
ved  denne  Leiliglied ,  da  lian  først  var  til  Taffels  paa 
Sorgenfri,  livor  daværende  Prinds  Kristians  Gremalinde 
Karoline  Amalies  Eødselsdag  feiredes.  Han  burde  dog 
upaatvivlelig  liave  opoffret  Hoffesten  for  det  svenske 
Gjenbesøg. 

Samme  Aar  blev  Oelilenschlager  Ridder  af  Nord- 
stjernen og  modtog  Diplom  som  Doktor  i  Filosofien 
fra  Universitetet  i  Lund. 

Man  hører  som  en  Efterklang  af  disse  skandinaviske 
Sammenkomster  i  Oehlenschlågers  tragiske  Drama 
„Tordenskjold"  i  Scenen  mellem  Tordenskjold  og  den 
svenske  Søofficer  Leyonankar: 

Tordenskj  old. 

Gid  Freden  altid  os  forene  maa! 

Leyonankar. 

Vi  er  jo  dog  eet  Folk,  een  Moders  Børn. 

Tordenskj  old. 

Vort  Sprog  er  næsten  eet. 

Leyonankar. 

Som  Mol  og  Dur 

af  samme  Melodi. 

o.  s.  V. 

Paa  sin  BOaarige  Fødselsdag  modtog  Oelilenschlager 
ogsaa  af  de  danske  Studenter  en  varm  Hyldest.  Da 
der  den  Aften  holdtes  den  sædvanhge  aarlige  Fest  for 
Universitetets  Stiftelse  i  Studenterforeningen,  udbrag- 
tes hans  Skaal  med  Begeistring ;  og  efter  Midnat  begav 
en  Del  af  de  ved  denne  Leilighed  samlede  Studenter 
sig  til  hans  Bolig  og  bragte  ham  et  enthusiastisk  Vivat. 
Et  Par  Dage  efter  takkede  Oelilenschlager  offentlig  i 
et  Digt  for  denne  Hyldest  af  Studenterne,  i  hvis  Kreds 
han,  ligesom  Tegner  blandt  Lundenserne,  havde  en  Søn. 

Som  der  i  Oldtiden  blev  sunget  Spottesange  efter 
den  romerske  Triumfator,  saaledesgjorde  J.L.Heiberg 
Løier  med  Oelilenschlagers  skandinaviske  Triumftog, 
der  under  Vaudevilleforfatterens  Hænder  forvandledes 
fra  et  pathetisk  Drama  til  en  hverdagsagtig Yaudeville. 
„Kjøbenhavns  flyvende  Post",  som  havde  ferieret  i 
1829,  aabnedes  1830  af  P.  A.  Heibergs  Søn  med 
Laterna  magica- Billeder,  der  bragte  en  lille  poetisk 
Nytaars-Revue  over  det  foregaaende  Aar.  Det  sjette 
og  syvende  havde  (med  Benyttelse  af  Couplets  i  „Kong 
Salomon  og  Jørgen  Hattemager")  fat  i  Togene  over 
Sundet.    Det  sjette  begyndte: 

„Hver  Gang  jeg  vanker 
ved  Hjemmets  Strande, 
mit  Hjerte  banker 
mod  hine  Lande. 
Vil  Du  mig  laane 
din  gamle  Kikkert? 
I  den  jeg  sikkert 
kan  se  til  Skaane. 
Ja,  Fanden  ta'e  mig, 
kan  jeg  se  derhen! 
O,  la'  mig,  la'  mig, 
min  Faders  Ven!" 

Andet  og  tredie  Vers  i  det  noget  tarvelige  Digt, 
Oehlenschlåger  reciterede  i  Lunds  Domkirke,  løde 
nemlig  om  Barndomshjemmet  paa  Frederiksberg: 

„Naar  Nattergalen  høit  sin  Foraarstone 
i  Træet  hæved,  ren  og  klar, 
da  Malmø  med  Landskrone 
jeg  saae  i  slebne  Glar. 

Min  Faders  gamle  Ven!  Du  var  fra  Skaane. 
Tidt  har  Du  om  dit  Hjem  fortalt, 
naar  Glands  af  køle  Maane 
hen  gjennem  Bøgen  faldt." 

Heibergs  sjette  Laterna  magica-Billede,  der  lod  Sa- 
tyrspillet følge  ovenpaa  det  alvorlige  Drama,  vedblev: 

„Godt  Folk  forleden 
saae  hen  ad  Sundet, 
og  strax  var  Freden 
hos  dem  forsvundet. 
Hvorom  de  talte, 
det  hjalp  dem  ikke; 
for  deres  Blikke 
sig  Laurbær  malte. 
Ja,  Fanden  ta'e  mig, 
man  trak  mig  med! 
Man  vilde  ha'e  mig 
Til  Skaanes  Bred. 

Jeg  der  ei  vented, 
tog  Vogn  paa  Rullen. 
En  Hat  man  hented 
med  Krands  om  Pulden. 
I  den  tilvisse 
boer  al  min  Lykke, 
bestandig  smykke 
den  skal  min  Isse. 
Ja,  Fanden  ta'e  mig, 
man  fik  den  fat! 
Jeg  maatte  ha'e  mig 
en  Doktorhat." 

Svenskernes  Gjenbesøg  maatte  holde  for  i  syvende 
Billede,  der  begyndte : 

Held!  Held!  Held  os!  En  Folkefest! 
Sven-  Sven-  Svensken  er  her  til  Gjæst. 
Nu,  nu,  nu  lad  os  vise  ham, 
at  vi  kan  prise  ham 
Alle  som  bedst!" 

Forholdet  mellemHeiberg  og  Oehlenschlåger  truede 
overhovedet  at  faae  ikke  ringe  Lighed  med  Forholdet 
mellem  Baggesen  og  Oehlenschlåger.  I  „Hrolflvrake", 

som  netop  blev  til,  da  Kampen  om  „Væringerne  i 
Miklagard"  stod  paa,  kan  man  endog  fristes  til  at  finde 
Sideblik  til  Heiberg  i  Begyndelsen  af  tiende  Sang,  hvor 
Hjartvar  karakteriseres,  og  det  blandt  Andet  hedder: 

,,I  ham  er  ingen  Alvor  saa  lidt  som  ægte  Spøg" 
o.  s.  V. 

Heibergs  Laterna  magica-Billeder  havde  ogsaa  fat 
i  Oehlenschlågers  sidst  opførte  mislykkede  Tragedie 
„Karl  den  store"  og  i  hans  ,.Auxiliair-Corps"  i  Sorø 
Digterne  C.  Hauch  og  Chr.  Wilster  —  hvilken  Sidste 
1827  havde  udgivet  sin  første  lille  Samling  „Digtninger" 
—  samt  Peder  Hjort.  Chr.  Wilster,  der  i  Sommeren 
1829  i  „Kjøbenhavns-Posten"  havde  ladet  indrykke  et 
mod  Heiberg  og  Ligesindede  rettet  polemisk  Digt 
„Den  æsthetiske  Recensents  sære  Vilkaar" ,  leverede 
til  Tak  for  Sidst  sammesteds  „Doublet-Billeder  til  den 
nye  Laterna  magica",  hvoraf  det  sjette  begyndte: 

„Hver  Gang  jeg  tænker 
paa  Dannerskjalden, 
det  dybt  mig  krænker, 
da  pirres  Galden. 
Hvert  Aar  forøger 
hans  Roes  og  Hæder, 
Europa  glæder 
sig  ved  hans  Bøger. 
Ja,  Fanden  ta'e  mig, 
det  er  utaalelig, 
at  jeg  med  ham  ei 
skal  kunne  maale  mig!-' 


Det  endte 


„En  kritisk  Kikkert 
mig  Hegel  laante, 
og  Skjalden  sikkert 
jeg  aldrig  skaante. 

Det  Haab  jeg  nærer 
ham  ret  at  pine 
ved  høit  at  grine, 
naar  man  ham  ærer. 
Ja,  Fanden  ta'e  mig, 
hvis  Nogen  roser  ham, 
saa  slaaer  jeg  fra  mig 
igjen  og  skoser  ham!" 

Heiberg  replicerede  med  en  stor  poetisk  Epistel, 
hvori  det  hed : 

,,Hvis  jeg  før  mit  sjette  Billed 
havde  sagt:  „O  Publikum! 
i  hvad  her  er  forestillet 
se  en  Spøg  og  vær  ei  dum! 

Dybt  mit  danske  Hjerte  skjønner 
paa  det  ærefulde  Kald, 
at  og  Sveas  Laurbær  lønner 
Nordens  Guders  høie  Skjald. 

Hædrer  man  hans  Digt  og  Sange, 
faaer  vor  fælleds  Bane  Glands, 
Selv  jeg  har  alt  mange  Gange 
flettet  Laurbær  i  hans  Krands. 

Men  da  sagtens  Alt  i  Livet 
og  en  komisk  Side  har, 
og  det  mig  især  blev  givet 
den  i  Alt  at  blive  vaer  — 

da  man  og  for  den  Laterne, 
som  har  Navnet  af  Magi, 
ikke  maler  just  saa  gjerne 
Rafaelisk  Maleri  — 

og  da  nu  den  tørre  Karpe 
om  en  Kikkert  og  en  Ven 
efter  den  Tegnérske  Harpe 
tonede  lidt  fattigt  hen ; 

thi  da  han  i  Nabolandet 
var  vor  Digtekunsts  Gesandt, 
kunde  han  dog  talt  om  Andet 
end  sig  selv  og  Fjas  og  Tant  — 

da  nu  dette,  som  og  Mere, 
dygtig  Vand  i  Blodet  slog, 
lidt  med  Tingen  at  raillere 
jeg  mig  ydmygst  Frihed  tog; 

og  fra  Arilds  Tid  forresten 
(dette  mærk,  o  Publikum!) 
overalt  Satiren  næsten 
har  et  Privilegium": 

hvis  jeg  havde  talt  saalunde, 
vilde  hver  en  Digter  svart: 
„Hvad  Du  sagde  der,  det  kunde 
Du  Dig  gjerne  have  spart. 

Muligt,  at  det  Hoben  øver, 
thi  den  fatter  vanskeligt; 
men  hvo  Digter  er,  behøver 
sagtens  ei  at  lære  Sligt." 

Heiberg  erklærede  til  Wilster  angaaende  Oehlen- 
schlåger : 

„Selv  jeg  har  saa  stærke  Volde 
bygget  om  hans  faste  Plads, 
at  jeg  tænker,  de  skal  holde  — 
dine  springe  vil  som  Glas! 

Hver  en  Skjald  erobrer  bare 
nyt  Terrain  bag  eget  Skjold, 
men  for  Grændsen  at  forsvare 
byggedes  Ki-itikens  Vold. 

Hvis  engang  Vandalers  Flokke, 
uden  Kundskab,  uden  Smag, 
vil  den  store  Digter  rokke  — 
os  det  hændes  vist  en  Dag  — 


446  FØRSTE  KAPITEL. 

skal  man  raabe  til  dem:  „Frække! 
veed  I,  hvad  I  prøve  paa? 
Her  til  Grændsen  kan  I  række, 
længer  kan  I  ikke  gaael" 


C.  Hauch  optraaclte  med  „Den  babyloniske  Taarn- 
bygning  i  Mignature",  et  mere  lidenskabeligt  end 
heldigt  „Forsøg  i  den  Aristofaniske  Komedie";  og  Si- 
tuationen fik  større  og  større  Lighed  med  den  Bagge- 
senske Feide ,  hvorom  man  ogsaa  mindedes  ved  et  In- 
serat i  „Kjøbenhavns-Posten",  Hoved-TumlexDladsen 
for  Heibergs  Modstandere,  som  lød:  „Johan  Ludvig 
Heiberg!  Husk  paa,  hvad  Ende  det  tog  med  Jens 
Lnmanuel  Baggesen !  Vend  om !  Det  er  endnu  god  Tid, 
men  det  kan  snart  blive  for  sildigt  for  Dig.  Lad  ikke 
Danmark  sørge  over  dine  Gjerninger  saa  dybt,  som 
Du  maa  ønske,  at  det  skulde  sørge  ved  din  Baare!" 
I  Slutningen  af  Aaret  benyttede  H.  Hertz  i  sine  ano- 
nyme „Gj  enganger-Breve  eller  poetiske  Epistler  fra 
Paradis"  aandfuldt  denne  Parallelisme  og  manede 
Baggesen  frem  mod  Hauchs  „Portstolpe-Polemi"  — 
aabenbart  Hentydning  til  Portstolpe-Kæmpen  i  „Freias 
Alter",  hvilket  Stykke  Hauch  gjentagne  Gange  var 
rykket  i  Marken  for  — ,  „mod  seige  Hjorterygge", 
mod  det  „Vildt,  der,  under  Navn  af  Vilster,  bli'er 
bestilt  i  Sørøs  adelige  Dyrehave"  o.  s.  v.  ØiensynUgt 
med  Hentydning  til  Oehlenschlåger  hedder  det  spydigt : 


„En  tager  mig  til  Siden:  „Min  Poet 
er,  tro  mig,  fuld  af  Genialitet. 
Bedøm  ham  anderledes!    For  Genier 
bør  skrives  singulære  Theorier." 

Fra  sit  høiere  Stade  foreholder  Baggesen  dog  i  „Gjen- 

ganger-Breve"    Heiberg  Adskilligt,   f.  Ex.  Eailleriet 
med  Kroningen  i  Lund: 

„Der  gives  Spot,  jeg  aldrig  ret  kan  lide: 
Din  Sangs  laterna  magica 
(dens  Morsomhed,  dens  overgivne  Side 
er  yndet  af  mig,  kan  Du  sagtens  vide) 
jeg  havde  gjerne  taget  Noget  fra. 
Siig,  var  det  Ret  og  vel  betænkt  at  give 
saa  mærkelig  en  Stemning  hos  et  Folk 
og  dennes  Gjenstand,  Dannerfolkets  Tolk, 
til  Pris  for  dem,  der  ørkesløse  drive!" 


ANDET  KAPITEL 


Senere  Aar. 


Midt  under  den  heftige  Strid  mellem  Oehlenschla- 
gers  Tilhængere  og  Heiberg  døde  den  ældi'e  Tids 
fredelige  Repræsentant,  der  saa  smukt  forbandt  Xu- 
tiden  med  Fortiden,  og  i  hvis  Hus  baade  Oehlenschlii- 
ger  og  Heiberg  saa  tidt  var  kommet,  K.  L.  Eahbek,  i 
Foraaret  1830,  Aaret  efter  sin  hoit  elskede  og  djbt 
savnede  Kamma,  i  sit  70de  Aar  paa  det  kjære,  nu 
saa  ensomme ,  forfaldne  Bakkehus ,  hvilket  han  havde 
beboet  omtrent  et  halvt  Aarhundrede.  omtrent  en 
Menneskealder  med  sin  herlioe  Hustru.  Oehlenschlii- 
ger  forfattede  et  Par  Mindedigte  over  Svogeren  til  en 
Sørgefest  paa  det  kongehge  Theater  og  i  Studenter- 
foreningen. 

Samme  Aar,  da  den  gamle  Tids  literære  danske 
Bannerfører,  som  var  født  næsten  en  Menneskealder 
før  Revolutionen  1789,  døde,  fødtes  med  Juhrevolu- 
tionen  en  ny  Tid,  der  ogsaa  gjorde  sig  gj ældende  hos 
os,  idet  Politiken  bredte  sig  i  videre  og  videre  Kredse, 

Reflexionen  —  det  var  den  Hegelske  Filosofis  Tids- 
alder —  vandt  mer  og  mer  Spillerum,  Scribe  domi- 
nerede Scenen  og  Hverdagshistorierne  Literaturen. 
Den  aldrende  Oelilenschlåger,  hvis  poetiske  Kulmina- 
tion faldt  i  Xapoleons  Dage ,  maatte  med  sin  fremher- 
skende umiddelbart  pathe tiske  Xatur,  der  ovenikjøbet 
oftere  gav  slemme  Blottelser,  uundgaaehg  træde  noget 
tilbage  i  Louis  Philippe's  Bourgeois-Tid,  medens  den 
Heibergske  Kredses  Genrebilleder  og  Filosoferen  samt 
den  jngre  Generations  høirpstede  Frihedsfordringer 
lagde  uKge  større  Beslag  paa  Opmærksomheden.  Et 
af  Julirevolutionen  fremkaldt  Oehlenschlågersk  Digt 
„Til Humaniteten"  bærer  ogsaaPræg  af,  at  dets  Digter 
vel  kunde  hilse  den  nye  Tid  med  —  forresten  ingen- 
lunde videre  heldig  —  Sang,  men  dog  var  en  anden 
Tids  Fostersøn.  Humaniteten  var  jo  Idealet  for  Oeh- 
lenschlåger  som  for  Goethe  og  Schiller,  efterat  ..Sturm- 
und  Drang" -Perioden  var  endt,  hvori  den  tidUgere 
Tids  „Humanitet  og  Dyd  ogGa^Ti-  persifleredes.  Den 
yngre,  malkontente  Slægt  var  derimod  hyppigt  alt 
Andet  end  human.  Det  foregaaende  Aar  havde  Oelilen- 
schlåger ogsaa  givet  sig  til  at  opgjøre  sit  literære  Bo, 
idet  han  i  Breslau  (hvor  Steffens  1811  var  bleven 
Professor)  begyndte  at  udgive  sine  „Schriften,  zum 
ersten  Male  gesammelt,  als  Ausgabe  letzter  Hånd," 
hvis  to  første  Dele  indeholdt  Digterens  Selvbiografi, 
der  1831  i  noget  udvidet  Skikkelse  gjengaves  XDaa 
Dansk  under  Titel  „Oehlenschlågers  Levnet,  fortalt  af 
ham  selv"  —  et,  især  for  de  ^ddtløftigere  behandlede 
interessanteste  første  tredive  Aars  Vedkommende,  til- 
talende Arbeide,  hvorvel  ikke  fri  for  ufrivillige  fakti- 
ske og  andre  L^rigtigheder. 

fl9 

I  September  1830  udkom  og  opførtes  Lystspillet 
„Trillingbrødrene  fra  Damask".  Bogen  indlededes 
med  et  Digt  til  Studenterforeningen,  hvori  det,  med 
Hentydning  til  Studenternes  Hyldest  paa  Digterens 
50aarige  Fødselsdag,  hed: 

„En  Ynglingsflok  af  Landets  ædle  Sønner 
et  Vivat  bragte  ham  hans  Fødselsnat. 
Ved  deres  Ild  for  ham,  ved  deres  Bønner 
han  følte  sig  hen  i  sin  Ungdom  sat. 
Ei  agted  han  i  Natten  Sneens  Kampe 
med  Stormen  og  den  kolde  Vinter-Is  — 
han  stod  i  Østens  Morgen-Paradis, 
Aladdin  kom  og  vinkte  med  sin  Lampe. 

Det  var  ved  Juletide  just,  den  søde; 
Minervas  Sønner  samlede  sig  hist 
for  i  det  vittig-muntre  Svende-Møde 
at  glæde  sig  ved  Mummespil  som  sidst. 
Alt  ofte  havde  denne  Spøg  ham  gottet, 
hvor  Kløgten  sig  med  Skjelmeri  forbandt. 
Et  gammelt  Eventyr  i  Hu  ham  randt, 
fortalt  ham  af  hans  Moder  hist  paa  Slottet." 

Ii[aar  Oehlenschlåger  her  minder  om  det  umiddelbart 
efter  Napoleons  Keiserkroning  udkomne  Ungdomsværk 
„Aladdin",  er  det  ikke  heldigt  for  det  umiddelbart 
efter  Julirevolutionen  udkommende,  ligeledes  fra  „Tu- 
sinde og  een  ISlat"  hentede  Arbeide.  Dette  er  vel  ikke 
uden  Fantasi  og  Lune;  men  Restaurationsaarene  vare 
ikke  gaaede  sporløst  hen  over  Digterens  Hoved,  og 
„Trilhngbrødrene  fra  Damask"  taaler  ingen  Sammen- 
ligning med  „Aladdin",  ja  ikke  engang  med  „Fiskeren". 
Stykket,  hvis  Æmne  er  i  høi  Grad  utheatralsk,  mod- 
toges i  Theatret  med  noget  Mishag  og  gik  kun  tre 
Gange  i  Alt  (de  to  sidste  Gange  forkortet),  uagtet 
C.  Winsløw  var  fortræffelig  som  Babekan  og  Jfr. 
Pæto'es  som  dennes  Kone. 

I  November  samme  Aar  skrev  Oelilenschlager  en 
vakker  Prolog  til  det  dramatisk-literære  Selskabs 
Halvhundredaarsfest,  „Det  Gamle  og  det  Nye",  hvori 
det  smukt  ked: 

„Se!  Livets  Scener  komme,  flye; 
det  hjælper  ei,  en  enkelt  Du  forfølger. 
Det  Gamle  sig  forene  med  det  Ny 
som  i  en  Flod  de  snelle  Bølger!" 

Efterat  Oelilenschlager  den  17de  Marts  1831  havde 
forherliget  Halvhundredaarsfesten  paa  det  kongelige 
Theater  efter  Evalds  Død  med  en  af  Melsen  fremsagt 
varmtfølt  Prolog  foran  „Baldurs  Død",  gjorde  han  i 
Juni  en  lille  Reise  til  Leipzig,  Dresden  og  Berlin.  I 
Dresden  traf  Oehlenschlåger  atter  venskabelig  sam- 
men  med  Tieck  trods  dennes  faa  Aar  iforveien  frem- 
komne ubillige  Recension  af  „Correggio".  „Morgen- 
landische  Dichtungen",  indeholdende  „Die  Fischers- 
tochter"  og  „Die  Drillingbriider  von  Damask",  hvilke 
saae  Lyset  samme  Aar,  dediceredes  Tieck,  ligesom  den 
tydske  „Aladdin"  i  sin  Tid  Groethe,  med  et  Digt. 
Oehlenschlåger  udbrød  heri  bevæget: 

,.Mein  Tieck!  ich  seh'  Dich  wieder.     Helle  Thranen 
steh'n  mir  im  Auge.     Du  bist  wieder  mein. 
Holbergs  Apostel  und  Du  Freund  der  Danen, 
Du  hast  nicht  aufgehort  mein  Freund  zu  sein." 

Tieck  —  der  forresten  mente ,  at  Oehlenschlåger  var 
paa  Eetour  —  skrev  et  Digt  i  Oehlenschlågers  Stam- 
bog, hvori  det  hed : 

„Und  neu  mit  Dir  verbunden, 
reich  ich  die  Freundes-Hand. 
Wie  wir  uns  friih  gefunden, 
hast  Du  mich  nie  verkannt. 

29* 

Wir  Sanges-Briider  wallten 
durch  manchen  schonen  Raum 
lebendig  fest  zu  halten 
des  Lebens  Wunder-Traum." 


Den  21de  Marts  næste  Aar  fejredes  paa  det  konge- 
lige Tlieater  en  Mindefest  over  den  samme  Maaned  i 

o 

en  Alder  af  kun  45  Aar  døde  geniale  Hannoveraner 
KuMau ,  hvis  sidste  Arbeide  var  nogle  herlige  Musik- 
nummere  til  „Trillingbrødrene  fra  Damask'',  med  en 
Prolog  af  Oehlenschlåger  samt  Komponistens  prægtige 
Værk  „Røverborgen",  der  gik  for  48de  Gang.  Faa 
Dage  efter  opførtes  Oehlenschlågers  dramatiske  Even- 
tja^  „Rllbezahl" ,  hvortil  Digteren  paa  en  uheldig 
Maade  havde  benyttet  et  Par  af  ham  i  „Eventyr  af 
forskjellige  Digtere"  oversatte  Folkesagn  af  Musåus. 
Stykket,  der  kun  gik  to  Grange,  tryktes  1833  i  Dig- 
terens Maanedsskrift  „Prometheus"  og  forkortedes 
senere  betydeligt. 

Den  22de  Marts  1832  var  Goethe  død,  næsten 
83  Aar  gammel.  I  henved  et  Par  Menneskealdere 
havde  han  thronet  i  Weimar  som  Poesiens  Drot  og  en 
af  Kulturhistoriens  imposanteste  Skikkelser,  hyldet  af 
den  studsende  Verden  rundtom.  Oehlenschlåger  — 
hvis  Stilling  i  vor  Literatur  ikke  ganske  lidet  svarer 
til  Goethes  i  den  tydske  —  havde,  som  Samtiden  i  det 
Hele  taget,  set  ]3egeistret  op  til  ham.  Paa  sin  første 
Udenlandsreise  var  det  N'oget  af  det  Første,  vor  Alad- 
din gjorde,  at  opsøge  Forfatteren  af  „Faust" .  Bekjendt- 
skabet  med  Goethe  strax  ved  Reisens  Begyndelse 
hørte  til  dens  bedste  Minder;  men  Enden  havde  ikke 
svaret  til  Begyndelsen ,  og  Afskeden  med  Olympieren 
ved  Reisens  Slutning  efterlod  en  Braad  hos  Oehlen- 

schlager,  der  aldrig  siden  gjensaae  sin  store  Lærer  og 
Mester,  efter  hvem  han  opkaldte  den  ældste  Søn.  I 
Goethes  Dødsaar  var  Oehlenschlåger  netop  Rektor; 
og  da  Rektorskiftet  fandt  Sted  i  Slutningen  af  Juni 
Maaned,  viedes  omtrent  Halvdelen  af  Oehlenschlagers 
Tale  Goethe.  Talen  gjengaves  i  „Prometheus"  i  en 
Artikel  „Om  Goethe",  der  endte  bevæget:  „Ja,  Goethe ! 
Hver  Yaar  ville  Blomsterne  smile  din  Pris,  og  den 
modne  Frugt  i  Høst  vil  runde  sig  sundt  og  saftigt 
vederkvæo;ende  som  dine  Aandsværker.  Du  hviler  nu 
i  Hvælvingen  hos  din  Hertug  og  den  store  Broder- 
sanger. Med  høitidelig  Gysen  ville  Fremtidens  Pille- 
grimme  indtræde  i  denne  Hvælving  og  prise  den  Tid 
og  det  Land  lykkelig ,  der  eiede  slige  Mænd  og  slige 
Fyrster."  At  Oehlenschlåger  forresten  ikke  fuldtud, 
mægtede  at  overskue  og  vurdere  Goethes  ulige  rigere 
og  mangesidigere  Genius  og  Livsvirksomhed,  er  en 
Selvfølge. 

Umiddelbart  før  Oehlenschlåger  nedlagde  sit  Rek- 
torat og  mindedes  Goethe  saa  varmt,  var  han  i  Be- 
gyndelsen af  Juni  bleven  hyldet  paa  det  kongeUge 
Theater  ved  den  første  Opførelse  af  Overskous  Vaude- 
ville „Kunstnerliv"  til  en  Sommerforestilling.  Kunst- 
nerne sang  deri  først  til  Ære  for  Thorvaldsen  i  Rom, 
og  derpaa  lød  det  under  Publikums  Akklamation : 

..Gud  skjænkede  Danmark  en  Skjald,  til  hvis  Kvad 

to  Broderfolk  lyttede  glad. 

Fast  Svea  til  Dan  ved  sin  Lyra  han  bandt, 

og  Hadet  forsvandt. 

Ved  Donau  og  Rhin  høit  hans  Toner  gjenklang; 

og  Danmark  vandt  Hæder,  naar  Digteren  sang. 

Hans  Krands  skal  som  Danrigets  Ære 

uvisnelig  være, 

tlii  Grud  kaared  ham  til  dets  Skjald. 

I  Hytte  og  Hal 

evig  Oehlenschlåger  mindes  skal." 

Overskou  afgav  selv  et  Bevis  paa ,  hvorledes  Oehlen- 
schlågers  Helteverden  endog  trængte  frem  til  Bagstuen. 
„Nordiske Digte'"  aabnede  ,, en  ganske nv,  fortryllende 
Yerden"  for  den  en  halv  Snes  Aar  gamle  opvakte  Dreng, 
der  var  Søn  af  en  fattig  Mestersvend  paa  et  Sukker- 
raffinaderi oo"  oik  i  en  Almueskole  —  som  Overskou 

o    O 

fortæller  i  ..Af  mit  Liv  og  min  Tid". 

Alt  under  den  Baggesenske  Feide  havde  Oehlen- 
schlåger  1816  tænkt  paa  at  udgive  et  Tidsskrift  til 
Værge  for  sin  Muse.  Som  Modvægt  mod  Heibergs 
mer  -og  mer  stigende  Indflydelse  begyndte  Oehlen- 
schlager  nu,  i  Slutningen  af  1832  et  „Maanedskrift  for 
Poesi,  Æsthetik  og  Kritik"  med  Titelen  ..Prometheus", 
der  fortsattes  et  Par  Aar.  Han  var  imidlertid  kun  lidet 
skikket  til  slig  Virksomhed,  og  selv  Peder  Hjort  fandt 
sig  forphgtet  til  at  komme  med  et  alvorligt  Memento 
imod  den  i  ..Kjøbenhavns-Posten"  1834.  Heiberg- 
havde  i  ..Kjøbenhavns  flyvende  Post"  leveret  et  Ud- 
kast til  en  Poetik;  i  ..Prometheus"  forsøgte  Oehlen- 
schlåger  at  levere  en  hel  Æsthetik,  som  dog  ikke  førtes 
til  Ende.  Hvad  der  heri  tilhører  Oehlenschlåger  selv, 
viser  klart,  at  hans  Aand  var  altfor  umiddelbar  og  alt- 
for lidet  logisk  skolet,  til  at  han  mægtede  at  præstere 
Xoget  af  større  Betydning  paa  dette  Gebet;  og  hans 
Kundskabsapparat  slog  desuden  ingenlunde  til.  Der 
findes  selvfølgehg  adskillige  sunde  og  træffende  Be- 
mærkninger, men  endnu  flere  trivielle  eller  omtviste- 
lige eller  urigtige :  og  det  Hele  er  desuden  kun  en 
Række  mer  eller  mindre  rhapsodiske  Aper^uer  i  en 

hyppigt  meget  skjøclesløs  Form.  Ulige  bedre  end  det 
Abstrakte  lykkedes  det  mere  konkret  Æsthetiske 
Digteren,  f.  Ex.  i  Artiklerne  om  Hexene  og  Natvæg- 
teren i  Shakespeares  „Macbeth" ,  om  det  følsomme 
Drama  i  Anledning  af  Samsøes  „Dyveke",  om  Thomas 
Thaarup,  om  Hauchs  Tragedier,  om  Heibergs  Vaude- 
viller. Der  findes  ogsaa  flere  Fortællinger  af  Oehlen- 
schlåger  i  „Prometheus".  Novellen  spillede  dengang 
en  stor  Rolle.  I  Tydskland  havde  Tieck  vendt  sig  til 
denne  Digtart,  og  BHchers  og  Fru  Gyllembourgs  No- 
veller hørte  til  den  mest  yndede  Læsning  hos  os  i  hine 
Dage.  Oehlenschlagers  Fortællinger  have  dog  store 
Mangler.  Den  strengere  episke  Fremstilling,  hvori 
Subjektiviteten  maa  vige  for  Objektiviteten,  laa  ikke 
saa  godt  for  Oehlenschlåger  som  den  lyrisk-episke ; 
og  hans  Prosa-Form  er  ogsaa  i  Regelen  uhge  ringere 
end  hans  poetiske.  ..Den  blege  Ridder"  er  en  ingen- 
lunde vellykket  (senere  noget  forkortet)  Fortælling, 
hvortil  Tempelherrernes  Historie  og  den  gamle,  i  „Axel 
ogYalborg"  benyttede.  Folkevise  om  Ridder  Aage  og 
Jomfru  Else  —  med  Melodi  af  Oehlenschlåger  —  har 
afgivet  Hovedmotiverne.  I  denne  Fortælling  findes 
forresten  det  smukke  lille  vemodige  Digt: 

„Hvor  blev  I  røde  Roser  dog 
fra  Ungdoms  Dage  glade? 
I  min  Erindrings  Psalmebog 
jeg  gjemmer  Eders  Blade. 

Og  skjøndt  hvert  Blad  er  gult  og  graat 

som  Farven  af  de  Døde, 

den  Sommerdag  jeg  mindes  godt, 

da  de  var  purpurrøde. 

I  deres  fine  Væv  endnu 
jeg  kjender  hver  en  ^are. 
Som  før  af  Morgenduggen,  nu 
den  fugtes  af  min  Taare." 


Forfatteren  af  „Den  blege  Ridder-  kunde  unegtelig 
have  Grund  til  at  mindes  Forfatteren  af  „Axel  og  Val- 
borg" med  et  Suk.  „Den  gale  Uglspeil"  er  en  lille 
spøgende  Fortælling.  „De  to  Jernringe",  som  har  en 
mørk  Kolorit,  dvæler  i  Indledningen  ved  Hoffmanns 
Spøgelsehistorier  og  ved  den  Kunst,  hvormed  han  for- 
stod at  inddrage  Hverdagslivet  i  sine  vilde,  gyselige 
Fantasier.  I  den  lille  Fortælling  „Den  itahenske  Digter 
blandt  de  Vilde"  stilles  Ovid  i  sin  Udlændighed  Hge- 
overfor  Odin  og  Freia,  før  disse  kom  til  jS'orden.  I 
Novellen  „Den  billige  Kunstdommer"  optræder  Les- 
sing,  hvis  klare,  alt  i  „Langelands  Reise  i  Sommeren 
1804"  forherligede  Forstandighed  Oehlenschlåger  med 
Føie  satte  stor  Pris  paa.  Den  mest  tiltalende  af  disse 
mer  eller  mindre  svage  Fortællinger  er  upaat^dvlehg 
den  lille  Novelle  „Digterbesøget",  hvori  Vessel  føres 
sammen  med  Evald  i  Rungsted.  Af  de  Oehlenschla- 
gerske  Digte  i  „Prometheus"  ere  de  Heste  temmelig 
ringe  Arbeider. 

Samme  Aar,  som  Oehlenschlåger  begyndte  sit 
Maanedskrift,  vendte  han  sig  atter  til  det  danske  Folks 
Yndling,  den  raske  Tordenskjold,  af  hvis  Liv  Digteren 
en  halv  Snes  Aar  iforveien  havde  benyttet  en  Episode 
til  et  Syngespil,  og  dvælede  i  et  tragisk  Drama  ved 
Heltens  sidste  Dage,  da  han,  kun  29  Aar  gammel, 
umiddelbart  efter  Fredslutningen  faldt  for  den  svenske 
Obersts  Kaarde.  Dette  Drama  opførtes  første  Gang  i 
Februar  1833.     Xielson  var  fortræffelio:  som  Torden- 

skjold,  Madame  Wexschall  som  Harriet,  C.  Winsløw 
som  Kold,  og  Jfr.  Jørgensen  som  Debora.  Stykket 
liilsedes  med  Begeistring  og  gik  ikke  mindre  end  ti 
Grange  i  første  Saison.  Det  udkom  trykt  i  April.  „Torden- 
skjold" gaaer  ikke  dybt  i  det  Tragiske,  hvilket  her 
fremtræder  i  umiddelbarere  Form  som  Følelsen,  der 
vækkes  ved  det  Herliges  tidlige  Undergang,  idet  den 
nordiske  Søhelt  i  Lighed  med  den  græske  Havgud- 
indes Søn  rammes  af  Døden  i  sin  Ungdomskrafts  straa- 
lende  Grlands.  Tordenskjolds  Broder,  som  fremtræder 
i  en  Episode  i  sidste  Akt,  siger : 

Han  steg 
som  en  Raket  mod  Himlen,  knalded  høit 
og  kasted  skjønne  Stjerner.     Han  har  spillet 
sin  raske  korte  Rolle." 

Og  Helten  sammenstilles  træffende  med  sin  kongelige 
Modstander  Karl  den  tolvte.  Det  strengere  Tragiske 
laa  overhovedet  Oehlenschliigers  noget  bløde  Natur 
fjernere.  Hvad  Digteren  i  „Prometheus"  ved  Omtalen 
af  „Tordenskjold"  fremhæver  som  tragisk  Skyld  hos 
sin  Helt  —  „det  er  Letsindighed  og  Stolthed,  der  faaer 
ham  til  at  modtage  Tilbudet  med  Duellen  paa  Kaar- 
der  og  endnu  mere  paa  saadanne  Kaarder;  hans  For- 
vovenhed har  ofte  hjulpet  ham,  tilsidst  fælder  den 
ham"  —  accentueres  kun  svagt.  Handhngen  er  heller 
ikke  koncentreret  nok ,  og  der  findes  vel  meget  Epi- 
sodisk i  Dramaet.  En  Karakter  som  Tordenskjold  laa 
imidlertid  i  mange  Henseender  for  Oehlenschlåger ; 
og  det  Samme  gj  ælder  om  de  mer  eller  mindre  be- 
slægtede Figurer  Hans  von  Grørz,  Kold  og  Harriet. 
Af  de  kontrasterende  Skikkelser  er  Debora  vistnok 
den  bedst  lykkede.     Oehlenschlagers  friske  sjælfulde 

Pathos  og  naive  Lune  er  paa  mange  Steder  i  „Torden- 
skjold" af  betj^delig  Virkning.  Prægtig  er  saaledes 
strax  i  Stykkets  Begyndelse  Samtalen  mellem  Torden- 
skjold og  Kold,  hvor  Kold  siger: 

„  —  Det  var  ikke  Trællen,  som  fortjente 
Foragt,  men  det  var  Undertrykkeren, 
som  gjorde  Mænd  til  Trælle" 

Og  Tordenskjold  derpaa  hidsigt  udbryder: 

,.Xei,  min  Bro'er ! 
For  Satan  I  det  var  Trællen.  Hvorfor  lod 
den  Hund  sig  undertrykke?" 

For  Oehlenschlågers  personlige  Vedkommende  kan 
man  iøvrigt  ikke  undlade  at  frapperes  over  den  hen- 
synsløse Maade ,  hvorpaa  han  ved  Lehn  leder  Tanken 
hen  til  sin  Telemak  af  samme  Xavn  paa  L^denlands- 
reisen  1816 — 17. 

Oehlenschlåger  havde,  naar  han  drog  hjemmefra, 
med  Undtagelse  af  sine  smaa  L^dflugter  over  Sundet, 
hidtil  kun  gjæstet  Syden,  ikke  mindst  det  store  tydske 
Kulturland,  som  han  alt  fra  Fødselen  af  var  saa  stærkt 
knyttet  til,  og  hvis  rige  Literatur  havde  paa"\irket 
ham  mægtigt.  I  Sommeren  1833  reiste  han  umiddel- 
bart efter  at  have  forherliget  den  navnkundige  norske 
Søhelt  endehg  til  dennes  Fødeland,  der  saa  længe 
havde  været  knyttet  til  Danmark,  og  fra  hvilket  Dig- 
teren havde  faaet  ikke  faa  Impulser  ligefra  Barndoms- 
aarene  under  Edvard  Storms  og  Dichmans  Ægide  og 
Ungdomstidens  Samhv  med  Steffens.  I  Kristiania  var 
Oehlenschlåger  et  Par  Grange  til  Taffels  hos  Prinds 
Oskar,  som  dengang  var  Xorges  Vicekonge,  og  over- 
værede i  hans  Loge  en  Forestilling  af  „Hakon  Jarl". 

hvori  Ryge,  der  ogsaa  gjæstede  Kristian  den  fjerdes 
By  i  Klippelandet,  optraadte.  Ved  et  Festraaaltid  ud- 
bragte den  noget  ældre  Professor  Sverdrup  Æres- 
gjæstens  Skaal,  og  en  Sang  af  den  25aarige  Student 
Welhaven  fra  Holbergs  Fødeby  blev  afsungen.  Oehlen- 
schliiger  tog  ved  denne  Leiliglied  et  Digt .  han  havde 
skrevet  samme  Morgen,  frem  af  Barmen  og  reciterede 
det  med  den  ham  egne  skjønne  Begeistring.  Det 
begyndte : 

„Fra  Barnsben  fik  jeg  Xorge  kjær; 
derom  var  daglig  Tale, 
det  laa  saa  fjernt  og  dog  saa  nær 
ved  Danmarks  grønne  Dale". 

Den  skandinaviske  Ide  gjøres  stærkt  gj ældende: 

,.Xu  Tanken  var  mig  kjær  for  Alt: 
til  værdigt  Eftermæle 
at  ene  Fjeld  og  Østresalt 
i  Nordens  ædle  Sjæle." 

Digtet  —  der  forresten ,  ligesom  det  tilsvarende  ved 
Laurbærkroningen  i  Lunds  Domkirke,  ingenlunde  var 
i  Høide  med  Situationen  —  endte  smukt : 

„Gid  aldrig  Thor  os  skille  maa, 
men  Bragi  sammensmelte  I 
Baldur  hin  godes  Alter  staae 
ved  Nordhav  og  ved  Beltel" 

Oehlenschlåger  reiste  lidt  om,  gjæstede  den  male- 
riske Krogkiev,  der  forener  Fjeldnaturen  med  Dal- 
skjønheden,  og  gjennem  hvis  Kæmpespalter  man  ser 
hele  det  smilende  frugtbare  Ringerike,  besøgte  ISTorder- 
haugs  Præstegaard,  forherhget  ved  Anna  Colbjørnsen, 
fra  hvem  Oehlenschlag^ers  Yen  C.  Hauchs  Moder  ned- 
stammede,  Bjergstaden  Kongsbergs  Sølvgruber  o.  s.  v. 

Sin  Udflugt  besang  han  strax  i  den  i  December  samme 
Aar  udgivne  Digtekrands  „JSTorgesreisen",  der,  trods 
sit  ulige  mægtigere  Stof,  staaer  uendelig  langt  under 
„  Langeland  s-Reis  e"  fra  Ungdomsaarene  og  er  et  af 
Oehlensclilågers  svageste  Arbeider,  hvori  kun  de  fær- 
reste Digte  have  nogen  Værdi.  Man  mærker  i  „ISTorges- 
reisen"  ingen  synderlig  Luftning  fra  dette  „høiadelige 
Land,  hvor  Nordens  poetiske  Aand  suser  som  gjennem 
en  ubetraadt  Urskov,  hvor  der  fra  hver  en  Bjergeli 
høres  Anslag  til  hjertegribende  udødelige  Melodier" 
—  for  at  bruge  Welhavenske  Udtryk  i  et  Brev  til 
Ingemann  fra  1839.  Man  faaer  i  „Norgesreisen"  heller 
ingen  Anelse  om,  at  det  var  i  et  mærkeligt  Vende- 
punkt i  jSTorges  Kulturhistorie,  at  Oehlenschlager 
gjæstede  Klippelandet  (hvor  hans  yngre  Ven  Poul 
Møller  nylig  havde  været  Professor,  men  ikke  kunnet 
fæste  Rod,  og  somLigemann  samme  Sommer  besøgte). 
Den  norske  Aand  var  paa  Julirevolutionens  Tid  vakt 
til  større  Selvbevidsthed,  og  en  „Sturm-  und  Drang"- 
Periode  begyndte  mellem  Fjeldene.  Fra  Storthinget 
1833,  hvor  et  sluttet  Bondeparti  trængte  sig  stærkt 
frem,  dateres  et  nj't  Tidsrum.  Den  med  AVelhaven 
omtrent  jævnaldrende  theologiske  Kandidat  Henrik 
Wergeland,  det  gjenfødte  Norges  første  store  poetiske 
Repræsentant,  havde  1830  udgivet  sit  —  blandt  Andre 
Steffens,  „Norges  bortblæste  Laurblad",  tilegnede  — 
første  store  betydningsfulde  Digterværk,  „Menneske- 
hedens Epos,  Republikanerens  Bibel",  under  Titel 
„Skabelsen,  Mennesket  og  Messias".  En  literær  Borger- 
krig rasede  med  Wergeland  i  Spidsen  for  den  nye 
Norskhed  og  Welhaven  som  Bannerfører  for  den  væsen- 
lig til  Danmarks  Kulturliv  sig  støttende  „Intelligens". 

Oehlenschlåger  gik  heller  ikke  Ram  forbi  under  Werge- 
lands hensynsløse  Kamp  mod  „Danomanien".  1834  — 
samme  Aar  som  Welhavens  polemiske  første  større 
poetiske  Arbeide  „Norges  Dæmring"  udkom,  og  Digte 
af  ham  tryktes  i  Oehlenschlågers  „Prometheus"  — 
tog  Wergeland ,  der  ikke  var  kommen  i  Berøring  med 
Oehlenschlåger  detforegaaende  Aar,  i  „Morgenbladet" 
fat  paa  „Karl  den  store",  „Tordenskjold"  og  „Norges- 
reisen"  ;  ogAaret  efter  spottede  han  i  sin  Farce  „Pape- 
gøien,  et  Fastelavnsris, "  med  „Prometheus,  Digter- 
konge". Oehlenschlåger  fattedes,  som  de  Fleste  den- 
gang, aldeles  Blik  for  denne  vilde  Norskheds-Kamps 
Betydning  og  Rækkevidde;  ja,  han  taler  endnu  i  sine 
„Erindringer"  om  det  nye  Norges  rigtignok  tidt  ba- 
rokke Forkæmpere  som  „exalterede  unge  Mennesker", 
der  kun  aldeles  forbigaaende  spillede  en  Rolle  —  om- 
trent paa  samme  Maade  blev  han  selv  i  sin  Ungdom 
betragtet  af  den  ældre  Skole.  Umiddelbart  før  Oehlen- 
schlågers Norgesreise  var  alt  Bjørnstjerne  Bjørnson, 
der  skulde  føre  Wergelands  Grjerning  videre,  kommet 
til  Yerden;  og  Henrik  Bjsen,  som  ikke  mindst  fort- 
sætter Wergelands  Blotten  af  Raadenskabet  i  Samfunds- 
livet, havde  faa  Aar  iforveien  set  Dagens  Lys. 

Om  Efteraaret  førte  et  Besøg  af  Schleiermacher  i 
Kjøbenhavn,  hvor  den  berømte  Theolog  blandt  Andet 
hædredes  med  en  Sang  af  Oehlenschlåger,  Digterens 
Tanker  tilbage  til  de  herlige  Ungdomsdage,  da  hans 
Fantasi  i  Halle  færdedes  i  det  gamle  Norge,  og  „Hakon 
Jarl"  blev  til.  Det  var  1833  netop  25  Aar  siden,  at 
denne  Oehlenschlågers  første  og  mest  storartede  Tra- 
gedie kom  paa  Scenen.  Ved  dens  Opførelse  paa  Dig- 
terens 54aarige  Fødselsdag  hyldedes  han  derfor  med 

en  af  Nielsen  fremsagt  Prolog  af  H.  P.  Holst;  efter 
endt  Forestilling  blev  en  anonym  Sang  afsungen  af 
Pnblikum;  og  et  „Leve!"  udbragtes  for  den  tilstede- 
værende, dybt  rørte  Digter  under  jublende  Bifaldsraab. 
Alt  før  sinNorgesreise  havde  „den  nordiske  sångare- 
kungen",  hos  hvem  den  skandinaviske  Ide  gjorde  sig 
mer  og  mer  gj ældende,  forherliget  den  store  Kvinde, 
der  grundede  Foreningen  mellem  de  tre  beslægtede 
nordiske  Folkeslag  ved  Kalmarunionen,  i  sin  Tragedie 
„Dronning  Margareta".  Margareta  udbryder  i  Slut- 
ningen af  Dramaet,  hvori  norske  Figurer  —  den  falske 
Oluf,  hans  Moder  og  Elskede  —  spille  en  væsenlig 
Rolle,  begeistret: 

„Vel  muligt,  at  min  Daad  kun  bli'er  en  Skumblomst 

paa  Bølgen,  som  forsvinder  med  min  Død; 

jeg  haaber  dog,  at  den  skal  vorde  mer! 

Og  kommer  ei  med  mig  den  sande  Vaar 

endnu  i  Nordensrigerne,  saa  skal 

dog  denne  Marts  i  Tidshistorien 

med  nogle  blide,  duftende  Violer, 

skjøndt  afbrudt  af  en  stormfuld,  kold  April, 

Forløber  vorde  for  en  Fremtids-Mai." 

„Dronning  Margareta"  er  unegtehg  ikke  ret  tragisk. 
Den  falske  Olufs  Optræden,  som  er  det  egenthg  be- 
vægende Midtpunkt  i  Dramaet  og  minder  om  Stoffet 
i  Schillers  efterladte  Tragediefragment  „Demetrius", 
drager  desuden  vel  udelukkende  Opmærksomheden 
hen  paa  sig,  uagtet  den  kun  (for  at  bruge  Holbergs 
Udtryk  i  hans  Danmarkshistorie)  var  „en  liden  Uroe- 
lighed" i  den  navnkundige  Dronnings  epokegjørende 
Regeringstid.  Det  Historiske  er  endvidere ,  som  i  Re- 
gelen hos  Oehlenschliiger,  temmeligt  svagt  behandlet; 
og  Valdemar  Atterdags  Datter  er  ingenlunde  en  hel- 

støbt  mandig  Kvinde  fra  det  14de  Aarhundrede.  Der 
er  ogsaa  vel  megen  Opera-  og  Ballet-Pomp  i  dette 
som  i  andre  Dramaer  af  vor  Digter.  Prægtige  drama- 
tiske Partier,  hvori  den  Oehlensclilågerske  Poesi  vir- 
ker uimodstaaeligt,  fattes  dog  ikke.  Ragnhild  Jonsdat- 
terer  en  effektfuld  Skikkelse,  om  end  Digterens  lysere, 
mildere  ISTatur  ikke  ganske  har  magtet  at  skildre  en 
saadan  mørkere,  haardere  Karakter,  der  er  i  Slægt  med 
Sagaernes  storstilede  Kvinder;  og  Olufs  og  Ingeborgs 
Scener  have  en  varm,  Hjertet  bevægende  Folkevise- 
Klang.  Dramaet  opførtes  og  udkom  i  December  1833. 
Madame  Wexschall  spillede  j^perligt  Margareta  og 
Jfr.  Jørgensen  ikke  mindre  fortræffeligt  hendes  kvinde- 
lige Antagonist  Ragnhild;  Modsætningen  til  disse  to 
kraftige  Kvindefigurer,  de  blødere  Elskende  Ingeborg 
og  Oluf  gjengaves  smukt  af  Jfr.  Heger  og  Holst.  Virk- 
ningen paa  Scenen  var  betydelig,  og  efter  Stykkets  før- 
ste Opførelse  udbragtes  der  et  „Adam  Oehlenschlåger 
leve!".  I  Februar  næste  Aar  erklærede  Aarestrup  i 
nogle  Verslinier  om  Oehlenschlåger,  at  „der  er  flere 
Kræfter  i  hans  Bærme  end  i  de  Andres  Første-Draaber  " . 
Paa  en  mer  end  almindehg  slaaende  Maade  viste 
Oehlenschlåger  forresten  1835,  at  han,  hvor  megen 
Hyldest  der  saa  bragtes  ham,  dog  var  en  dalende  Sol. 
Digteren  havde  vendt  sig  fra  Norden  til  Syden  i  „De 
itahenske  Røvere",  som  tildels  er  bygget  paa  Erin- 
dringer fra  hans  første  store  Udenlandsreise.  Denne 
uheldige  saakaldte  Tragedie  opførtes  fjårste  Gang  i 
Februar  1835  og  gik  sidste  Gang  i  April,  i  Alt  kun  fem 
Gange,  uagtet  Nielsen  som  Røverhøvdingen  og  Fru 
Heiberg  som  dennes  Kjæreste  gjorde  deres  Bedste. 
H.  C.  Andersen,   der  netop  dengang  havde  skrevet 

„Improvisatoren",  udbryder  i  et  Brev:  „Det  er  noget 
elendigt  Tøi!  Efter  den  at  dømme  har  Oehlenschlager 
hverken  været  i  Itahen  eller  nogensinde  været  Digter, 
og  det  er  jo  begge  Dele  uomtvistelige  Sandheder." 
Stykket  udkom  trykt  i  Juni  samme  Aar. 

I  Marts  1835  døde  Oehlenschlager  s  Førstefødte, 
den  endnu  ikke  24  Aar  gamle  Datter  Charlotte, 
der  havde  arvet  Forældrenes  varmblodige  ISTatur  og 
voldt  ikke  faa  Bryderier  og  Bekjmiringer.  „Lottchen 
ist  Feuer  und  Flamme,  enthusiastisch  und  oft  wild  und 
ungestum  in  ihren  Gefllhlen",  skriver  Faderen  1831  i 
et  utrykt  Brev  til  Tieck.  Hun  ægtede  efter  forskj  el- 
lige  Peripetier  den  unge  Skuespiller  Phister,  hvem  hun 
fødte  et  Par  Døttre  (af  hvilke  den  sidste  kostede  hende 
Livet)  og  debuterede  som  hans  Hustru  paa  Scenen 
uden  at  egne  sig  mere  dertil  end  Faderen  og  uden  at 
opnaae  Ansættelse  —  hun  optraadte  ligesom  Faderen 
i  Kotzebues  forskruede  Lystspil  „Armod  og  Høimodig- 
hed" ,  hvilket  endnu  ikke  var  lagt  ad  acta.  I  sin  Ligtale 
i  Frederiksberg-Kirke  skildrede  Oehlenschlågers  Ung- 
domsven J.P.Mynster,  der  1834  var  bleven  Sjællands 
Biskop,  den  Afdøde  som  „levende,  fyrig,  let  tilegnende 
sig  Livets  hele  Mangfoldighed,  tiltrækkende  for  de 
Forskj elligste,  for  Gramle  og  Unge,  snart  udgydende 
sig  i  Munterhedens  letteste  Skjemt,  snart  henaandende 
Hjertets  Følelser  i  de  alvorlige  Toner" ;  nq.en  han  frem- 
hævede ogsaa  hendes  „brændende  Uro"  og 

„das  arme  Herz,  bienieden 
von  manchem  Sturra  bewegt". 

Faderen,  der  —  ikke  ubetegnende  i  religiøs  Hen- 
seende — ,  da   Datteren   paa   sit  Dødsleie   hviskede: 


SENERE  AAR.  465 

„Sig  mig  en  Trøst!"  ingen  havde  at  yde,  skrev  et 
Gravdigt  over  hende,  hvori  der  tales  om  den  Afdødes 
„urolige  Liv'-',  som  Peder  Hjorts  Brevvexling  aabner 
et  Indbhk  i. 

Fra  Vemoden  over  Datterens  Død  i  Ungdommens 
Aar  udreves  Oehlenschlager  ved  en  Indbydelse  af 
Prinds  Kristian  til  at  besøge  ham  i  Fyen,  hvis  Guvernør 
Mæcenen  var.  Digteren  rullede  nu  som  Aldrende  hen 
ad  den  Vei,  hvorpaa  han  som  blomstrende  Yngling 
kjørte  en  Menneskealder  tidligere,  da  han  drog  til 
Ørstedernes  Fødeø.  Hentydende  til  Digtet  „Korsør" 
i  „Langelands-Reise  i  Sommeren  1804",  udbryder  han 
med  sin  sædvanHge  hildede  Opfattelse  af  den  Bagge- 
senske Feide: 

„Nu  til  Korsør,  den  By.  hvor  Jens  Baggesen  fødtes!    Hvi  har  Du. 
Ungdoms  Letsindighed!  mig  bragt  til  en  drillende  Spøg, 
som  en  Spire  blev  til  hans  Had?  Et  svulmende  Gifttræ 
steg  af  det  kastede  Korn;  Gnisten,  som  næsten  var  slukt, 
pusted  Tvedragten  op  til  en  vildtfortærende  Flamme  — 
ak!  og,  en  Fønix  i  Sang,  brændte  sig  Sangeren  selv." 

Med  Prindsen  seilede  den  feirede  Digter  over  til 
Langeland,  hvor  han  i  sin  Poesis  Yaartid  havde  til- 
bragt saa  deilige  Dage,  til  Als,  Arnestedet  for  det  Op- 
rør, der  snart  skulde  bryde  Freden  i  Danmark,  og  til 
Slesvigs  Fastland,  hvorfra  Faderen  stammede.  Ud- 
flugten, paa  hvilken  Oehlenschlager  i  Odense  traf  sin 
Ungdoms-Inklination  Ehne  Bech  som  Etatsraadinde, 
blev  besunget  i  Digtekrandsen  „Fyensreisen",  som  ud- 
kom i  December  samme  Aar.  Der  findes  vel  enkelte 
ret  smukke  Poesier  i  dette  Arbeide ,  deriblandt  et 
Par  den  nys  afdøde  elskede  og  dybt  savnede  Datter 
viede  Digte;  men  i  sin  Helhed  gjør  det  ingenlunde 

Forfatteren  Ære,  og  der  kan  ikke  være  Tale  om 
Sammenligning  mellem  det  og  ..Langelands-Reise". 
Trivialiteterne,  Platituderne  og  Skjødesløshederne  deri 
ere  talrige  og  ofte  næsten  utrolige. 

Samtidigt  med  „Fjensreisen-  udkom  og  opførtes 
Oeklensclilagers  i  Vinteren  1834 — 35  forfattede  Tra- 
gedie „Sokrates",  hvori  vor  nordiske  Digter,  der  tid- 
ligere havde  benyttet  græsk  Kunstform,  første  og 
sidste  Grang  behandlede  et  Æmne  fra  den  hellenske 
Verden.  Den  berømte  græske  Vismands  Død  er  nu 
vel  tragisk,  men  Stoffet  er  unegtelig  ikke  ret  drama- 
tisk og  frembyder  —  hvad  F.  C.  Olsen  ogsaa  frem- 
hævede i  en  omhyggelig  udarbeidet  og  mer  end  al- 
mindelig vellykket  stor  anonym  Recension  i  „Maaneds- 
skrift  for  Literatur",  som  foranledigede  Digteren  til 
nooie  senere  Forandrino-er  i  Dramaet  —  baade  i  Hen- 
seende  til  Handling  og  Karakterer,  Vanskeligheder, 
som  det  ikke  stod  i  Oehlenschlagers  !Magt  at  beseire. 
Digteren  var  desuden  ingenlunde  tilstrækkelig  inde  i 
det  antikke  Liv,  og  en  Karakter  som  Sokrates  for- 
maaede  han  specielt  ikke  fuldelig  at  opfatte  og  gjen- 
o-ive.    De  fra  de  o-ræske  Kilder  hentede  Bestanddele 

O  O 

staae  o^-saa  oftere  i  en  temmelio-  stærk  Modstrid  med 
de  Oehlenschliigerske.  Skildringen  af  Aristofanes  er 
ubetinget  forkastelig;  og  det  var  med  god  Grund,  at 
Heiberg  faa  Aar  efter  i  sin  aandfulde  apokalyptiske 
Komedie  „En  Sjæl  efter  Døden''  lod  den  geniale 
atheniensiske  Komediedigter  forarge  sig  over  et  saa- 
dant  Portræt  og  karakterisere  sin  danske  Digterbroder 
som  „stor  i  Fortrin,  stor  i  Feil".  I  Fremstillingen  af 
Aristofanes  og  Dafne  har  forresten  aabenbart  Char- 
lottes Kjærhghedshistorie  med  den  danske  Komiker 

foresvævet  Digteren,  der  ogsaa  i  sine  „Erindringer" 
fortæller,  at  det  især  var  Dafne,  som  beskjæftigede 
Datterens  Fantasi,  da  han  ved  hendes  Sjgeleie  fortalte 
hende  om  sit  nje  Arbeide.  Ikke  blot  til  Sokrates' 
Datter,  ogsaa  til  dennes  veltegnede  koleriske  Kone 
har  Oehlenschlåger  hentet  Træk  fra  sit  eget  Hjem, 
hvoraf  H.  P.  Holst  i  det  tiltalende  Digt  „Huset  i  Oprør- 
(i  „Fra  min  Ungdom")  har  leveret  et  karakteristisk  lille 
Billede.  Paa  Scenen,  hvor  ^jge  spillede  Sokrates, 
Jfr.  Jørgensen  Xantippe,  Mad.  Holst  Dafne  ogXielsen 
Aristofanes,  gjorde  Stykket  ingen  Lykke;  og  det  gik 
kun  fire  Grange  over  Brædderne. 

I  Januar  1836  døde  Oehlenschlagers  otte  Aar 
ældre  kjære  Svoger  og  trofaste  Yen  Carl  Heger  (der 
—  efter  sin  egen  Erklæring  —  altid  havde  elsket 
Hytter,  men  fik  sin  Bolig  i  et  Pallads,  idet  han  1809 
blev  Bibhothekar  hos  Prinds  Kristian),  siddende  i 
sin  Lænestol  med  det  nje  Testament  i  Haanden, 
fredeligt  og  bhdt,  som  han  havde  levet.  Denne  ædle 
„kunstelskende  Klosterbroder" ,  der  (for  at  bruge 
J.  P.  Mynsters  Ord  ved  hans  Jordefærd)  vandrede 
stille  og  fordringsfri  gjennem  Livet,  men  h^^s  Xavn 
dog  var  sanamenflettet  med  næsten  alle  deres,  som 
gjennem  et  halvt  Aarhundrede  kaldtes  ypperhge  og 
ædle  i  hans  Folk,  begravedes  ved  Søsteren  Kammas 
og  hendes  Mands  Side  paa  Frederiksberg-Kirkegaard 
og  blev  besunget  af  Oehlenschlåger  i  et  stort  varmt- 
følt Digt ,  der  fører  Tanken  tilbage  til  det  mindre, 
hvilket  omtrent  en  Menneskealder  tidligere  1807  send- 
tes fra  Paris  med  ..Palnatoke"  og  endte: 

„Men  een  af  mine  Helte,  slet  og  ret, 
som  i  det  nye  Billed  her  er  malet, 

fordunkler  undertiden  Idealet 

og  er  dog  Andet  ei  end  et  Portræt; 

thi  virkelig  min  Thorvalds  Hjerte  slaaer 

endnu  for  Andres  Yel  med  samme  Lue  — 

ham  kan  Du  finde  i  din  egen  Stue. 

naar  med  Dig  selv  for  Gud  Du  ene  staaer." 

Et  Bevis  paa  hvilken  overordenlig  Rolle  Oelilen- 
schlager  endnu,  trods  de  forandrede  Tidsomstændig- 
heder og  hans  oftere  meget  svage  Værker,  spillede  for 
den  begavede,  hjertevarme  yngre  Generation,  fore- 
ligger i  Grundtvigianeren  Vilhelm  Birkedals  store 
Digtcyklus  fra  1863  og  1864  „En  Livsførelse'-  i  Digtet 
-Adam  Oehlenschlåger",  der  ogsaa  indeholder  ret  ka- 
rakteristiske Interieurer  fra  Digterhj  emmet  i  Bispe- 
gaarden  paa  Frueplads. 

I  Januar  1837  opførtes  Lystspillet  „Den  hlle  Skue- 
spiller'-, hvori  den  58aarige  Forfatter  af  „Aladdin" 
med  usvækket  Sjmipathi  skildrede  et  eventyrhgt  vaga- 
bondisk  Liv  og  et  ungt,  Lænkerne  sprængende  Geni, 
med  Benyttelse  af  den  berømte  tydske  Skuespiller 
Schi^øders  Barndoms-  ogUngdomshistorie.  Lystspillet 
fattes  vel  ikke  ganske  Poesi,  men  hører  dog  til  Oehlen- 
schlagers  svageste  dramatiske  Arbeider.  Det  gik  og- 
saa kun  fem  Gange  i  Alt,  uagtet  Fru  Heiberg  spillede 
Hovedrollen,  den  unge  Schrøder,  og  Theatrets  bedste 
Kræfter  medvirkede.-  Det  udkom  1839  i  en  efter  den 
første  Opførelse  foretaget  abbrevieret  Omarbeidelse. 

Samme  Saison  opførtes  Henrik  Hertz'  romantiske 
Tragedie  „Svend  Dyrings  Hus",  hvori  den  af  Oehlen- 
schlåger til  den  tragiske  Dialog  i  et  Par  Scener  af 
„Dronning  Margareta"  med  stor  Virkning  benyttede 
gamle  Folkevisetone  ypperhgt  er  gjennemført  i  hele 
Dramaet,    og    hvor   man    ogsaa   kan    finde    Oelilen- 

schlågerske  Motiver  fra  Slutningsscenen  i  „Hugo  von 
Rheinberg"'  anvendte. 

I  Marts  1838  opførtes  Tragedien  „Olaf  den  hellige", 
der  udkom  i  April.  Uagtet  den  Oelilenschlågerske 
Genius  heller  ikke  ganske  fornægter  sig  i  dette  Ar- 
beide,  er  det  dog  i  sin  Helhed  mislykket.  Det  af  Bour- 
nonville til  Musik  af  Hartmann  komponerede  Slag- 
ved  Stiklestad  bevirkede  imidlertid,  at  denne  yderst 
løse  dramatiske  Komposition,  hvori  Nielsen  spillede 
Hovedfiguren  og  Holst  Kalf  Arnason,  trods  sine  iøine- 
faldende  Brøst,  gjorde  Lykke  ved  sin  Fremkomst  paa 
Scenen  og  gik  ti  Gange. 

I  September  1838  vendte  den  snart  70aarige  Thor- 
valdsen med  snehvide  Haar  tilbage  til  sin  Fødeby,  der 
modtog  den  berømte  Fostersøn  saa  storartet,  som 
maaske  aldrig  Nogen  hos  os  er  bleven  modtaget.  Det 
er  betegnende  for  vor  daværende  æsthetiske  Situation, 
at  Sangen,  hvormed  de  festhg  smykkede  Baade,  fulde 
af  Kunstnere,  Digtere  o.  s.  v.,  bragte  den  Hjemvendende 
Hovedstadens  Hilsen  ude  paa  Rheden,  ikke  var  af 
Oehlenschlager,  men  af  Heiberg.  Oehleuschliiger  skrev 
dog  flere  Digte  i  denne  Anledning,  deriblandt  et  større, 
som  han  selv  fremsagde  ved  en  Fest  for  den  sjeldne 
Kunstner.  Den  en  Snes  Aar  gamle  H.  V.  Kaalund, 
der  dengang  forsøgte  sig  som  Kunstner  og  var  stærkt 
paavirket  af  „skaldernas  Adam",  debuterede  i  hine 
Dage  som  Poet  med  en  varmfølt  Hilsen  til  Thorvaldsen, 
hvori  der  til  Slutning  smukt  betonedes,  at  Islænder- 
sønnen fra  vor  Hovedstad  dog  var  en  Fremmed  i  Syden 
„med  sit  Øies  blaa  Forglemmigei". 

I  Marts  1839  opførtes  Tragedien  „Knud  den  store", 
som  Maaneden    efter   udkom   i   Trykken.     Den   var 

skreven  den  foregaaende  Sommer  paa  Frederiksberg- 
Slot,  hvor  Digteren,  da  Kongeliuset  ikke  var  der  det 
Aar,  havde  faaet  Tilladelse  til  at  boe.  Han  opholdt  sig 
der  med  sin  tyveaarige  yngste  Datter  Maria  Louise,  som 
1840  æo'tede  en  velhavende  æsthetiserende  anti-Wero;e- 
landsk  norsk  Kjøbmandssøn  WoUert  Konow,  der  1827 
var  bleven  Student  i  Kristiania  og  paa  en  Udenlands- 
reise  levede  nogle  Aar  i  Kjøbenhavn.  „Knud  den  store  " , 
hvis  Historie  alt  benyttedes  til  den  vakkre  Romance  i 
„Poetiske  Skrifter"  1805,  bærer  ogsaa  Yidnesb3a^d  om 
sit  Tilblivelsessted  i  den  lille  smukke  episodiske  Scene, 
hvor  Tym  (der  spilledes  af  Fru  Heiberg)  gjæster  Barn- 
domshjemmet. Under  dette  Ophold  paa  Sommerslottet 
begyndte  Oehlenschlåger  endvidere  paa  sine  „Erin- 
dringer". Tragedien  „Knud  den  store"  hører  forresten 
til  Digterens  svageste  Arbeider.  Uagtet  Mangier  i 
Rollebesætningen,  Arrangementet  o.  s.  v.  modtoges 
den  imidlertid  med  Bifald  paa  Scenen,  men  gik  dog 
kun  tre  Gange  i  Alt. 

Havde  Oehlenschlågers  sidste  dramatiske  Arbeider 
hverken  skaffet  Publikum  eller  Digteren  synderlig 
Glæde ,  saa  feirede  han  derimod,  umiddelbart  efter  at 
„Knud  den  store"  var  gaaet  for  sidste  Gang,  i  April 
1839  uventet  en  Triumf  ved  Opførelsen  af  „Aladdin", 
Ungdomsaarenes  straalende  Hovedværk.  1819  var 
„Sankt  Hansaften-Spil"  i  forkortet  Skikkelse  blevet 
opfort  ved  en  Benefice  og  havde,  skjøndt  det  kun  lidet 
egnede  sig  for  Theatret,  gjort  en  vis  Virkning.  1814 
gaves  ved  en  Aftenunderholdning  Scener  af  „Aladdin". 
Ved  en  Extraforestilling.  i  Anledning  af  Stormfloden 
paa  Jyllands  Vestkyst  1839  kom  det  hele  geniale  dra- 
matiske  Eventyr   paa   Theatret   under   Balletmester 

Bournonvilles,  Skuespillerne  Holsts  og  Overskous  samt 
Koncertmester  Funcks  Ægide.  Især  ved  Udeladelsen 
af  Partiet  med  Hindbad  Ij'kkedes  dette  næsten  utrolige 
Vovestykke  over  al  Forventning.  Opførelsen,  der  fandt 
Sted  for  udsolgt  Hus  til  dobbelte  Priser,  indlededes 
med  en  af  Fru  Heiberg  fremsagt  Prolog  af  Digteren, 
hvem  Publikum  efter  Teppets  Fald  h^^ldede  med  et 
„Leve ! ''  Det  dramatiske  Eventyr,  hvori  Hovedpersonen 
spilledes  af  Holst,  medens  hans  Hustru  gav  Gulnare, 
Ryge  Soliman,  Nielsen  Noureddin,  C.  Foersom  Mustafa 
og  Jfr.  Jørgensen  Morgiane ,  gik  i  den  første  Saison 
ikke  mindre  end  11  Gange  for  udsolgt  Hus.  Det 
var  paa  Repertoiret  til  1842  og  opførtes  23  Gange  i 
Alt.  I  en  ny  Bearbeidelse  er  det  i  Saisonen  1877 — 78 
kommet  paa  Brædderne  i  „Kasino"  og  gaaet  endnu 
meget  tiere. 

I  December  1839  døde  den  alderstegne  Frederik 
den  sjette  efter  i  mer  end  et  halvt  Aarhundrede  at 
have  staaet  for  Styret  i  Danmark.  Det  var,  ligesom 
en  hel  Tidsalder  med  ham  gik  i  Graven;  og  Folke- 
sorgen fik  et  varmt  Udtryk  i  Digternes  Sange,  af  hvilke 
H.  P.  Holsts  fordringsløse  lille  Digt  over  den  fordrings- 
løse Enevoldskonge  „O  Fædreland,  hvad  har  Du  tabt?" 
især  fandt  ganske  overordenlig  Gjenklang.  Oelilen- 
schlåger  skrev  en  Kantate  til  Bisættelsen  i  Roeskilde 
gamle  Domkirke  (hvorhen  Bønder  bar  deres  gamle 
Yelgjører,  og  hvor  J.  P.  Mynster  holdt  Sørgetalen) 
samt  et  Mindeskrift  —  en  Slags  Rimkrønike  —  som 
Indbydelsesskrift  til  Universitetets  Sorgefest,  ved 
hvilken  Heibergs  Kantate  med  det  smukke  Digt  „Til 
Roeskild  har  de  Kong  Frederik  bragt"  lød  gribende 
til  Weyses  Musik.    Samtidigt  hyldede  Oehlenschlåger 

den  nye  Konge,  der  havde  ulige  mere  Sands  for  Skjøn- 
hedens  Verden  end  den  gamle  og  var  vor  Digterkonges 
varme  Velynder,  med  et  Digt,  som  endte : 

^Alt  graane  Skjaldens  mørke  Haar; 
snart  vil  en  yngre  Digtervaar 
Dig  Blomster  i  din  Krone  flette  — 
men  Hjertet,  Kristian!  glemmer  ei 
sin  første  Sang;  og  Du,  o  nei! 
vil  ei  din  gamle  Skjald  forgjette". 

En  ny  Tidsaand,  som  havde  det  saakaldte  national- 
liberale Parti  til  Ordførere  og  oven'eiende  beskjæftigede 
sig  med  Kampen  for  den  politiske  Frihed  og  for  Dansk- 
heden i  Slesvig,  gjorde  sig  mer  og  mer  gjældende  og 
tog  ikke  altid  med  bløde  Hænder  paa  den  gamle  Skjald. 
Oppositionsbladet  ..Kjøbenhavns-Posten"  forargede 
sig  saaledes  over  Digtet  til  den  nye  Konge,  der  skuf- 
fede Forventningerne  om,  at  han,  som  i  sin  Tid  havde 
staaet  Fadder  til  Norges  frie  Forfatning,  vilde  skjænke 
Danmark  en  lignende.  Og  i  den  Fastelavnssøndag 
første  Marts  1840  i  „Vildmanden'*  paa  Østergade  af 
Studenterklubben  ..Akademisk  Læseforening"  opførte 
Plougske  Atellan  „Kontubernalerne"  hed  det  i  Skil- 
dringen af  „Hotel  d'Hélicon,  ogsaa  kaldet:  Stadt 
Parnas",  skarpt:  „Paa  første  Sal  er  Oehlenschlagers 
berømte  Restauration,  som  i  den  sidste  Tid  især  har 
udmærket  sig  ved  sin  ypperlige  Ragout.  At  denne 
er  saa  stærkt  kryddret,  som  den  er,  er  ikke  forunder- 
ligt; thi  Restauratøren  bruger  sin  egen  Laurbærkrands 
til  at  kryddre  den  med." 

Ogsaa  Heiberg  tog  i  en  stor  og  indholdsrig  An- 
meldelse af  et  fransk  litera turhistorisk  Værk  1840  i 
et  tydsk  Hegelsk  Tidsskrift  ikke  læmpehgt  paa  Oehlen- 

schlager,  idet  han  hævdede  Berettigelsen  af  den  Bag- 
gesenske Feide,  der  karakteriseredes  som  „det  sidste 
Hoved- Vendepunkt  i  den  danske  Literaturs  Historie, 
den  uhge  vigtigste  Begivenhed  siden  Oehlenschlågers 
Fremtræden".  Det  hedder  om  Feiden:  „Denne  Pole- 
mik har  frembragt  en  betydelig,  endnu  bestandig  ved- 
varende og  vel  aldrig  ophørende  Virkning,  idet  den 
har  vakt  de  Dannedes  kritiske,  hidtil  slumrende  Be- 
vidsthed og  derved  indsat  den  æsthetiske  Tanke  i  dens 
af  lutter  æsthetisk  Følelse  usurperede  Ret.  Idet  Oehlen- 
schlager,  hvilende  paa  de  vundne  Laurbær,  efterhaanden 
gjorde  det  sig  bekvemt  og,  efter  at  have  opgivet  Ro- 
mantiken,  ogsaa  opgav  de  plastiske  Karakterer,  den 
sande  Handling,  den  gediegne  poetiske  Gehalt  i  mangt 
nyere  Værk,  ikke  sjelden  synkende  ned  fra  den  poetiske 
Region  til  en  flad  moralsk  Livsanskuelse,  hvor  en  ab- 
strakt Filantropi  indtog  den  bortflygtede  Ides  Plads 
—  rykkede  Baggesen  i  Marken,  først  imod  Digteren 
selv,  som  han  endnu  bestandig  haabede  at  omvende, 
og  dernæst  mod  Publikum,  der,  hildet  i  blind  Autori- 
tetstro, holdt  hine  svage  Værker  for  ligesaa  gode  som 
de  tidligere  gediegne  og  overhovedet  stemplede  enhver 
Kritik  over  Digterens  infallible  Muse  som  oprørsk. 
At  Oehlenschlåger,  naar  han  ikke  opgav  den  Bane, 
han  tilsidst  var  slaaet  ind  ]3aa,  ødelagde  Poesien,  medens 
han  syntes  kaldet  til  at  føre  den  henimod  Fuldendelse ; 
og  at  det  var  paa  høie  Tid,  at  Publikum  lod  sig  be- 
lære og  danne  ved  Kritik  istedetfor  i  blind  Fanatisme 
at  stoppe  Ørene  til  —  det  var  omtrent,  hvad  Baggesen 
vilde  sige  og  explicere;  og  at  han  havde  Ret  heri, 
indrømmes  næsten  almindeligt  nutildags.  Ligesom 
Vindens  Stemme  tilraabte  den  græske  Skipper  Ordene : 

„Den  store Pan  er  død!"  saaledes  klang  gjennem Bag- 
gesens hele  Polemik,  som  sjmpathetiskTone,  det  sagte 
Ord,  der  ikke  opfattedes  af  ethvert  Øre:  „Oehlen- 
schlager  er  bleven  aandløs!"  Heiberg  var  forresten 
ikke  bhnd  for  de  svage  Sider  A^ed  denne  Polemik,  „der 
førtes  dels  med  uudtømmelig  Vittighed,  dels  med  mas- 
sive Grovheder,  snart  med  grundig  Demonstration, 
snart  med  forsætlige  Misforstaaelser ,  med  hverken 
ærlige  eller  morsomme  Ordfordreielser  og  overhovedet 
med  en  vis  literær  Jesuitisme'- ;  og  han  indrømmede, 
at  Baggesen  for  at  være  Kampen  voxen  „maatte  have 
været  i  Besiddelse  af  ganske  andre  Kategorier  end  de 
fra  det  Kantske  Sjstem  hentede  eller  idetmindste  med 
det  forenelige".  Dette  Heibergske  Yotum  havde  saa 
meget  mere  Vægt,  som  Oehlenschlågers  poetiske  Virk- 
somhed efter  den  Baggesenske  Feide  unegtelig  ofte 
paa  en  slaaende  Maade  godtgjorde  Berettigelsen  af 
Protesten. 

Det  nye  Arbeide  „Sibylle-Tempelet",  et  Lystspil 
med  Sange  i  een  Akt,  der  1840  aabnede  sidste  Del  af 
Oehlenschlågers  1835  begjaidte  Udgave  af  ,,Digter- 
værker" ,  skulde  ikke  ophjælpe  Digterens  synkende 
Aktier.  Dette  nogle  Aar  iforveien  skrevne  lille  Drama, 
hvori  Minder  fra  Opholdet  i  Italien  spille  ind,  var  vel 
blevet  antaget  til  Opførelse,  men  kom  aldrig  paa 
Scenen.  Et  omtrent  paa  samme  Tid  som  det  forfattet 
ikke  synderlig  heldigere  Syngespil  „Fornuftgifter- 
maalet  Xr.  2",  ligeledes  i  een  Akt,  hvori  det  gik  ud 
over  Scribe  —  hvis  „Fornuftgiftermaalet"  havde  gjort 
Lykke  paa  vor  Scene  —  udkom  først  efter  Oehlen- 
schlågers Død.    Det  var  blevet  indsendt  til  Theatret, 

hvis  Direktion  ikke  vilde  „modsætte  sig"  dets  Opførelse, 
der  imidlertid  aldrig  fandt  Sted. 

Oelilenschliiger  fik  dog  stadigt  Bevis  paa,  kvor 
høit  det  Væsenligste  og  Bedste  i  hans  Poesi  skattedes, 
og  hvilken  Indflydelse  det  øvede.  H.  Y.  Kaalmid  til- 
egnede ham  saaledes  1840  sin  første  Digtsamling  med 
et  Digt,  der  begyndte : 

„Nordens  Homeros!  hvad  kan  jeg  Dig  sige, 

som  ei  alt  Tusind  har  sagt? 

Du,  som  din  Stav  over  A åndernes  Rige 

har,  lig  en  Troldmand,  udstrakt. 

Prise  din  Storhed!:'  Den  Vise,  alt  gammel, 

talløse  nynned  før  mig  — 

ak,  fast  jeg  troer,  fra  jeg  sad  paa  min  Skammel, 

elsked  som  Fader  jeg  Dig!-' 

Kristian  den  ottendes  Thronbestigelse  bragte  nyt 
Liv  i  vor  Digterkonge  ligesom  i  hele  Folket,  hvorom 
alt  Oehlenschlågers  store  Kantate  ved  Kroningsfesten 
paa  Frederiksborg  i  Sommeren  1840  bar  Vidne. 
Oehlenschlager  blev  ved  denne  Ledighed  ført  tilbage 
til  de  forjættelsesrige  Ungdomsdage,  idet  han  atter 
mødtes  med  Steffens,  hvem  Kongen  havde  indbudt. 
Paa  Baron  Stampes  Herregaard  l^ysø  ved  den  smukke 
Præstø  Bugt  samledes  hin  Sommer  det  navnkundige 
Firkløver,  som  i  Aarhundredets  Morgen  udfoldede  sig : 
Steffens,  Oehlenschlager,  Grrundtvig  og  Thorvaldsen ; 
og  den  store  Billedhugger,  der  Aaret  iforveien  havde 
modeleret  Oehlenschliigers  Buste  paa  i^ysø,  udkastede 
en  Portræt -Medaillon  af  Steffens.  Oehlenschlager 
vendte  samme  Aar  ogsaa  Blikket  tilbage  paa  de  poe- 
tiske Kilder,  hvortil  han  især  havde  tyet,  idet  han 
udgav  en  Samling  —  forresten  ingenlunde  videre 
heldigt  bearbeidede  —  „Nordiske  Oldsagn-  og  „Gamle 

danske  Folkeviser'*  samt  en  Oversættelse  af  et  af  G-oethes 
bedste  Arbeider  ..Hermann  und  Dorothea". 

Det  var,  ligesom  en  Oehlensclilågersk  poetisk  Efter- 
sommer brød  frem  med  ..Ørvarodds  Saga''  1841.  Da 
Sagaens  Helt  tilsidst  slaaer  sig  til  Ro,  hedder  det: 
„Ørvarodd  sad  ene  tilbage,  grundede  og  smilte;  dog 
blandte  der  sig  i  dette  Smil  noget  Vemodigt  og  Bittert. 
Altsaa  Alt,  hvad  jeg  tilforn  var  stolt  af  og  glad  over 
(tænkte  han  ved  sig  selv)  var  blotte  Ungdomsdrømme ! 
Tapperhed,  Eventyr,  Kjærlighed,  Had  —  Alt  kun 
Drømme !  Xu  er  jeg  da  vaagen.  Den  hedenske  Vild- 
mand er  vorden  ki-istelig  tam.  Lad  saa  være !  Jeg  er 
vaagnet.  Hvis  kun  ikke  denne  Aarvaagenhed  faaer 
altfor  stor  Lighed  med  en  dyb,  rohg,  drømmeløs 
Middagssøvn !  '•  Oehlensclilåger  har  naturhgvis  oftere 
som  Embedsmand  02;  Æotemand  under  vore  diminutive 
spidsborgerlige  Forhold  følt  sig  som  en  Ørn  i  et  Bur 
—  en  Følelse,  som  heller  ikke  Goethe  i  Weimar  havde 
kunnet  undgaae.  Da  den  Glaarige  Digter  læste  „Ør- 
varodds Saga"  for  sin  en  halv  Snes  Aar  yngre  trofaste 
Ven  C.  Hauch,  bevægede  det  sidste  Parti  af  Digter- 
værket Oehlenschlåger  dybt;  han  brast  i  Graad  og 
udbrød:  „Det  er,  hgesom  det  var  mig  selv!"  Og  han 
stillede  „A'aulundersSaga"  fra  Ungdomsaarene  op  imod 
sit  sidste  Arbeide.  Der  er  nu  ganske  ^4st  udbredt  en 
poetisk  Morgen-  og  Foraarsglands  over  den  nordisk 
romantiske  Kunstnersaga  omVølund,  som  Heltesagaen 
om  Ørvarodd  ikke  straaler  i.  Men  den  Oehlenschliiger- 
ske  dalende  Digtersol,  der  i  den  over  en  Menneskealder 
yngre  „Ørvarodds  Saga"  for  sidste  Gang  i  Sagaform  bry- 
der gjennem  Skyerne,  virker  paa  den  anden  Side  med  alt 
det  Trylleri,  hvormed  den  nordiske  hældende  Sommer 

en  skjøn  September  dag  kan  bevæge  Sindet.  Humani- 
teten, som  mer  og  mer  var  bleven  Oelilenschlågers 
Alfa  og  Omega,  gjør  sig  maaske  nok  vel  stærkt  gj æl- 
dende ;  men  de  gamle  Sagaer  —  Ørvarodds  og  Hen^ørs 
—  liave  dog  nnegtelig  i  det  Hele  og  Store  faaet  en 
ædel  poetisk  Transfiguration  i  deres  sildig  fødte  Æt- 
ling. Det  Oldnordiske,  ikke  mindst  Lakonismen  og 
Lunet,  er  maaske  endog  kommet  mere  til  sin  Ret  i 
dette  Værk  end  i  noget  tidligere  af  vor  Digter.  Den 
efterhaanden  stigende  Forstaaelse  af  hine  gamle  Dage 
kunde  selvfølgelig  heller  ikke  undlade  at  paavirke 
Oehlenschlåger. 

Et  Par  Maaneder  efter,  at  Oehlenschlåger  havde 
udgivet  den  smukke  Saga,  hvormed  han  vendte  tilbage 
til  sin  første  poetiske  Kjærlighed,  døde  i  Sommeren 
1841  faa  Uger  før  hendes  59aarige  Fødselsdag  hans 
Ungdomselskede,  Hustruen,  der  i  en  Menneskealder 
„trofast  med  skjærmende  BHk,  vaagende,  værgende, 
kæmpende,  aldrig  hvilende"  (som  det  træffende  hedder 
i  C.  Hauchs  ypperlige  Mindedigt  over  hende)  havde 
staaet  ved  Digterens  Side.  En  fattig  Kone,  der  under- 
tiden hjalp  i  Huset  med  Yadsk  og  Andet,  var  bleven 
syg;  den  brave,  altid  hjælpsomme  Fru  Oehlenschlåger 
med  sit  „Martha- Værk"  og  med  sit  „ømme  Hjerte" 
(for  at  bruge  Udtryk  af  Vilhelm  Birkedal  om  Digte- 
rens Hustru),  der  i  de  sidste  Aar  selv  havde  været 
lidende,  besøgte  hende  og  fik  Tyfus.  Oehlenschlåger 
skrev  dengang  paa  „Dina" ;  og  Scenen  henimod  Slut- 
ningen af  dette  tragiske  Drama,  hvor  den  miskj endte 
Korfits  Ulfeld  og  hans  trofaste  Hustru  drage  bort  fra 
Fædrelandet,  var  det  Sidste,  Digteren  læste  for  den 
syge  Hustru.   Kristianes  smukke  store  blaa  Øine  fyld- 

tes  med  Taarer  —  en  endnu  tungere  Afsked  forestod 
hende.  Den  sidste  Dag,  hun  levede,  laa  hun  som  i 
Dvale  og  kj endte  nepx^e  Manden,  der  bevæget  sagde 
hende  Farvel  og  utrøstelig  vandrede  ud  til  sit  kjære 
Frederiksberg.  En  Grosserer  tillod  Digteren,  som  ikke 
havde  Mands  Mod  og  Hjerte  til  at  bhve  hos  sin  døende 
Hustru  —  i  hvilken  Henseende  han  hellerikke  er  uden 
Lighed  med  Goethe,  der  med  Aarene  mer  og  mer 
skyede  alle  gribende  tragiske  Indtryk  —  at  boe  i  sit 
Hus  i  Alleen,  indtil  han  fik  andre  Værelser.  Han  var 
imidlertid  ikke  kommen  der,  før  Sønnen  Wilham  bragte 
Tidende  om  Moderens  Død.  Oehlenschlåger  skrev  et 
Gravdigt,  hvori  der  hentj^des  til  det  herlige  drama- 
tiske Eventyr,  som  var  forfattet  i  Kjærlighedens  straa- 
lende  Foraarsdage.     Det  hedder  blandt  Andet  deri: 

„Frisk  som  Rose  blomstred  Du 
i  din  Skjønheds  feire  Dage. 
Atter  vorder  ung  min  Hu, 
naar  paa  dem  jeg  ser  tilbage. 

Som  Aladdin  staaer  din  Ven  — 
halvt  Aarhundred  snelt  bortilte  — , 
tænker  paa  den  Tid  igjen, 
da  til  første  Sang  Du  smilte. 

Naar  jeg  nu  har  endt  en  Sang, 
søger,  efter  gammel  Vane, 
Dig  —  da  lyder  Harpens  Klang 
aldrig  mer  for  Kristiane. 

Ved  din  Grav  til  sorgfuldt  Sind 
Harpen  toner  svagt  og  ene 
som  en  vildsom  Nattevind 
i  de  vaade  Vintergrene. 

Visselulle  da,  Barnlil ! 
sov  nu  sødt  og  sov  nu  længe, 
skjøndt  din  Vugge  stander  stil 
uden  Dun  og  uden  Gænge!" 

Kongen  tillod  Digteren  at  flytte  ind  i  den  ledigt 
staaende  Slotsforvalterbolig  paa  Frederiksberg;  og 
Oehlenschlager  boede  saa  Resten  af  Sommeren  med 
sine  moderløse  Sønner  der,  hvor  kun  en  bred  Plads 
skilte  ham  fra  Kirkegaarden  med  Hustruens  Grav. 
Paa  en  skjøn  Sommerdag  kortefter  Kristianes  Død 
viede  Oehlenschlåger  hende,  vemodsfuld,  et  Digt, 
hvori  han  udbryder: 

„Ak,  Du  var  saa  ivrig  og  saa  tro, 
men  Du  vaudred  ei  ad  Glædens  Bane. 
End  jeg  ser  dem  hist,  de  gamle  Sko, 
og  din  brune  Kaabe,  Morgiane! 
Din  Aladdin  var  jeg,  skjøndt  din  Mand; 
og  igjennem  alle  Livets  Kampe 
trøstede  Dig  i  din  Ægtestand 
Poesiens  underfulde  Lampe." 

Et  Digt  „Den  høiere  Hjemve"  (som  først  tryktes 
efter  Oehlenschlågers  Død  i  F.  L.  Liebenbergs  Udgave 
af  Digterens  „Poetiske  Skrifter")  er  ligeledes  fra  disse 
Vemodens  Dage.  Oehlenschlåger  begynder  her  med 
at  skildre,  hvorledes  han  paa  sin  store  Udenlands- 
reise  i  Ungdomsaarene  ofte  grebes  af  Hjemve,  og 
fortsætter  saa: 

„Nu  boer  jeg  i  mit  Eden, 

jeg  kommen  er  i  Havnen 

af  elskte  Hjem;  men,  ak!  med  Taareblikke 

henstirrer  jeg  i  Favnen 

af  Mindet  og  af  Freden 

i  Paradis  —  thi  Eva  er  der  ikke. 

De  blege  Blomster  nikke 

paa  hendes  Grav  med  brudte  Stilk  i  Vinden; 

thi  grusomt  Dødens  Engel 

brød  hendes  Liliestengel, 

og  mere  bleg  end  Lilien  blev  Kinden; 

og  Husbond,  Sønner,  Datter 

forgjæves  Kristiane  kalder  atter." 

Digteren  dvæler  derpaa  ved  Tanken  om,  at  ikke  alene 
Hustruen,  men  saa  mange  andre  Kjære  have  taget  Af- 
sked, og  at  en  ny  Tid  er  i  Frembrud.  Han  er  dog  \ds 
paa  atter  at  skulle  leve 

„i  ægte  Hjem  med  alle  kjære  Døde, 

hvor  ei  Tidsbølgen  triller  — 

hos  Goethe,  Shakespeare,  Æskylos  og  Schiller". 

Digtet  ender: 

„Men  dog  skal  ei  min  Længsel, 

skjøndt  did  den  Haanden  strækker, 

i  Livets  Høst  og  A'inter  mig  forkue. 

Ei  Alderdom  er  Fængsel. 

Skjøndt  Sneen  Haaret  dækker. 

kan  Hjertet  brænde  med  en  Ungdomslue. 

Kjækt  i  min  lille  Stue 

vil  jeg,  som  i  min  Ungdom,  Harpen  røre ; 

og  mange  Danmarks  Sønner 

end  Hakons  Skjald  belønner 

ved  gjerne  paa  hans  Hjertekvad  at  høre. 

Ei  gamle  Træ  er  Stubbe. 

Homer  var  Digter,  skjøndt  han  var  en  Gvibbe. 

Saa  vær,  mit  Barndoms  Hjem!  endnu  det  kjære, 
endskjøndt  jeg  aner  gjerne 
Lyksaligheden  hisset  i  det  Fjerne!" 

Paa  Oehlenschlågers  62aarige  Fødselsdag  samme 
Aar  gjorde  Studenterforeningen  ham  —  ligesom  for 
at  bringe  lidt  Trøst  over  Tabet  af  Hustruen  —  til  sit 
Æresmedlem,  livad  hidtil  kun  Kahbek  og  Thorvaldsen 
havde  været,  og  indbød  ham  til  en  festlig  Diner  nogle 
Dage  efter.  Yed  denne  løde  Sange  af  Chr.  Winther, 
H.  C.  Andersen,  Ludvig  Bødtcher  o.  s.  v.  for  „vor 
Mester  og  vor  Fader" ;  og  der  overraktes  Digteren  et 
poetisk  Album,  hvori  blandt  Andet  Henrik  Hertz 
hyldede  „Hakons,  Nordens  Guders  og  Helges  Skjald"-; 

Studenterne  ledsagede  ham  endelig  en  masse  hjem  til 
hans  Bolig,  som  dengang  var  ved  Frederiksholms 
Kanal,  hvor  de  endnu  engang  til  Afsked  bragte  ham 
deres  jublende  Hylding. 

I  Oktober  1842  —  i  hvilket  Aar  H.  C. Andersen 
helligede  Partiet  om  Orienten  i  .,En  Digters  Bazar" 
til  Forfatteren  af  ..Aladdin"  og  ..Aly  og  Gulhyndy" 

—  skrev  vor  store  Romancedigter  et  Sørgedigt  ved 
den  ikke  mindre  store  Eomancekomponist  TV^ej'ses 
Jordefærd,  hvilket  dog  langtfra  ikke  kan  maale  sig 
med  Heibergs  af  Fru  Heiberg  fremsagte  Prolog  paa 
det  kongeUge  Theater  paa  Wejses  Fødselsdag  i  Marts 
næste  Aar.  Samme  Maaned,  som  "Wejse  begravedes, 
opførtes  det  tragiske  Drama  „Dina'-,  der  for  Oehlen- 
schlåo'ers  Vedkommende  afo-av  et  slaaende  Yidnesbvrd 
om  Sandheden  i  hans  nys  anførte  Ord,  at  Hjertet  kan 
brænde  med  Unodomslue  i  Alderdommen.  Hvad  der 
end  maa  indvendes  mod  dette  Yærk,  hvad  Mangler  og 
Feil  der  end  klæber  f.  Ex.  ved  det  Historiske,  ikke 
mindst  i  Henseende  til  Korfits  Ulfeld  og  hans  Hustru 

—  Eet  staaer  fast,  at  en  ungdommelig  Inspiration 
raader  deri,  specielt  i  Skildringen  af  Hoved^Dersonen, 
som  øver  en  uimodstaaelig  Tiltrækningskraft.  Den 
gamle  Digter  bøier  sig  her  ved  sin  Banes  Slutning 
tilbage  mod  dens  Begyndelse ;  og  man  mindes  paa  ikke 
faa  Steder  om  den  blussende,  kampberedte  Begeistring 
i  ..Sankt  Hansaften-Spil".  Hvor  prægtig  angribes  saa- 
ledes  ikke  Reahsmens  Prosa  i  Samtalen  mellem  Johanne 
og  Dina  i  Begyndelsen  af  anden  Akt !  Dina  udbryder : 

„O  tro  mig,  der  er  Noget  i,  min  Søster! 
at  Aanden  styrkes  ved  at  rystes  stundom 
af  en  høitidelig,  en  panisk  Skræk. 

Vi  stakkels  Mennesker  i  Hverdagslivet, 

som  af  Naturen  skjenktes  Fantasi 

og  Følelse,  saa  gjerne  vil  opleve 

lidt  usædvanligt  i  den  tomme  Verden  — 

dog  lykkes  det  saa  sjelden.     Legemet 

ei  trænger  mer  til  Næring  end  vor  Aand 

til  hvad  der  sætter  den  i  Samkvem  med 

det  Høie,  Sjeldne,  det  Forunderlige. 

Men  det  er  fast  forbi.     Kun  Børnene 

og  Digterne  befatte  sig  med  Sligt." 

Og  med  hvilken  Ild  fortsættes  denne  Kamp  ikke  senere 
i  samme  Akt  i  Dialogen  mellem  Dina  og  Yalter,  livor 
Dina  fortornet  stamper  i  Gulvet  og  siger: 

„Foragt  kun  Poesi,  Begeistringen  — 
bortjag  af  Livet  alt,  hvad  der  er  sjældent 
og  eventyrligt,  stort!" 
o.  s.  V. 

Ved  Siden  heraf  er  der  i  Behandlingen  af  dette  Stof 
fra  den  nyere  Tid  en  moderne  Luftning,  som  ikke  saa- 
ledes  findes  i  Oehlenschlågers  foregaaende  Værker  og 
viser  henimod  Fremtiden.  Kvindespørgsmaalet,  som 
George  Sand  i  hine  Dage  satte  under  Debat  i  sine  ild- 
fulde Romaner,  dæmrer  frem;  og  en  hos  vor  Digter 
ikke  almindelig  psykologisk  og  pathologisklndividua- 
liseren  i  Retning  af  det  Interessante ,  der  alt  gjør  sig 
noget  gj ældende  i  enkelte  tidhgere  Arbeider,  spiller 
en  betydelig  Rolle.  Medens  Scribe  dominerede  Scenen, 
hvorfra  han  prædikede  sit  mod  Lidenskabens  Natur- 
kraft rettede  Bourgeosi-Evangelium  i  Louis  Philippe's 
Dage,  hvis  danske  Pendanter  Heiberg  holdt  Speilet  op 
for  i  „En  Sjæl  efter  Døden"  ogPaludan-]\Ililleri„Adam 
Homo  " ,  for  ikke  at  tale  om  Søren  Kierkegaard  —  kom 
den  livsfriske  Olding  Oehlenschlågers  Protest  som  et 
rensende  Tordenveir,  der  bragte  alle  unge  Sjæle  til 

atter  et  Øieblik  friere  at  trække  Yeiret.  Det  tragiske 
Dramas  Virkning  paa  Scenen  var  overordenlig,  hvortil 
Fru  Heiberg,  der  aabenbart  ikke  ganske  lidet  havde 
inspireret  Oehlenschlager  til  Dina,  fornemmelig  bi- 
drog ved  sin  aandfulde  Fremstilling  af  den  usædvan- 
lige, geniale,  Verden  udfordrende  Kvindefigur;  og  ved 
den  første  Opførelse  hyldede  Pubhkum  Digteren  med 
et  „Leve!".  Stykket,  som  udkom  trykt  i  December 
1842  og  varmt  anerkj endtes  af  Heiberg,  gik  fjorten 
Gange  i  den  første  Saison  og  er  i  Alt  blevet  opført 
33  Gange. 

Et  Par  Dage  efter  den  første  Opførelse  af  „Dina*' 
fik  „Aladdin"  fornyet  Betydning,  idet  Michael  Wiehe 
kom  til  at  spille  Hovedrollen,  og  Publikum  ved  denne 
Leilighed  først  ret  fik  Øinene  op  for  hans  Geni. 

I  Sommeren  1843  reiste  Oehlenschlager  atter  til 
Norge,  denne  Gang  for  med  sin  yngste  Søn  William 
at  besøge  Datteren,  hvis  Mand  havde  kjøbt  en  Gaard 
et  Par  Mil  fra  sin  Fødeby  Bergen.  Den  berømte  Violo- 
nist  Ole  Bull  var  med  ombord  paa  Skibet,  der  bragte 
vor  Digter  til  Klippelandet.  I  Kristiania,  hvor  Oehlen- 
schlager lod  sig  føre  op  til  Wergeland,  hilsedes  den 
danske  Skjald  i  Hotellet  med  en  Sang;  og  i  Holbergs 
Fødeby  hædredes  han  med  en  Fest. 

Hos  Datteren  i  Norge  fuldendte  Oehlenschlager 
Tragedien  „Erik  Glipping",  som  han  havde  begyndt 
samme  Sommer  paa  Fasangaarden  i  Frederiksberg 
Have,  hvor  Kongen  havde  tilladt  Digteren  at  boe.  Alt 
Samsøe  havde  gjort  Udkast  til  et  Sørgespil  om  Marsk 
Stig;  et  Sørgespil  af  C.  J.  Boye  „Erik  den  syvende" 
var  1827  gaaet  over  Scenen;  og  Ingemann  havde  Aaret 
efter  behandlet  Stoffet  i  sin  historiske  Roman   „Erik 

Menveds  Barndom'',  som  Bournonville  benyttede  til 
sin  1843  opførte  Ballet  af  samme  Navn.  1850  gik  Tra- 
gedien „Marsk  Stig"  af  C.  Hauch,  hvilken  Chr.  Eichardt 
1878  har  benyttet  til  en  Operatext  med  Musik  af 
P.  Heise.  Stoffet  har,  som  man  ser,  øvet  stærk  Til- 
trækningskraft. Oehlenschlågers  „Erik  Ghpping"  op- 
førtes første  Grang  i  Januar  næste  Aar  og  udkom  trykt 
i  Marts.  Dette  ingenlunde  vellykkede  Drama,  som  ikke 
har  modtaget  ret  megen  Beaandelse  fra  de  herlige 
gamle  Folkeviser  om  Marsk  Stig  med  de  storartede 
malerisk-brogede  stemningsfulde  dramatiske  Billeder, 
—  end  sige,  at  den  mægtige  historiske  Brydning  mel- 
lem Kongemagt  og  Adelsvælde  skulde  være  kommet 
til  sin  Ret  — ,  gik  kun  fem  Grange  i  Alt  og  persiflere- 
des  ikke  ganske  uden  Gi-rund  af  en  af  den  nye  Tids 
Ordførere  M.  Goldschmidt  i  hans  bekj endte  Organ 
..Korsaren",  hvilket  Organ  i  hine  Dage,  da  der  (som 
H.  C.  Andersen  siger  i  et  Brev  fra  1841)  var  „en  evig 
Lyst  til  at  grine  ad  Alt'-  i  Kjøbenhavn,  spillede  en  saa 
stor  og  karakteristisk  Rolle. 

Den  24de  Marts  1 844  var  Thorvaldsen  —  der  endnu 
engang  1841—1842  havde  gjæstet  sit  kjære  Italien  — 
pludselig  dod  i  Theatret.  Kunstnerkongen,  der  i  sin 
sidste  Levetid  sj^slede  med  Kunsternes  Grenier  i  Me- 
daillon-Basreliefs ,  havde  samme  Middag,  som  han  om 
Aftenen  udaandede  i  Kunstens  Tempel,  tilligemed 
H.  C.  Andersen,  Constantin  Hansen  og  J.  F.  Schouw 
været  sammen  med  Digterkongen  hos  Baronesse  Stampe 
og  været  oprømt  og  liøist  elskværdig.  „Oehlenschla- 
ger!  Den  lille  Poesiens  Genius,  som  jeg  har  gjort,  har 
jeg  bestemt  til  en  Medaille  for  dig!"  vare  Thorvaldsens 
sidste  Ord  til  Oehlenschlager.  Dagen  før  Halvhundred- 


SENEKE  AAK.  485 

aars-Dagen ,  efter  at  Thorvaldsen  som  en  fattig  Yng- 
ling havde  modtaget  den  store  Giildmedaille ,  fandt 
hans  Jordefærd  Sted.  Liget  førtes  under  storartet 
Deltagelse  af  Kongehuset  og  hele  Hovedstaden  fra 
Kunstakademiet,  der  havde  huset  den  Afdøde,  til 
Frue  Kirke ,  hvor  hans  Kristus  og  Apostle  stode ,  og 
en  Kantate  af  Oehlenschlager  lød.  Thorvaldsens  Død 
fremkaldte  ogsaa  et  Par  andre  Oehlenschlågerske  Digte. 
Grundtvigs  Stemme  klang  endnu  mægtigere  i  det  for- 
resten først  nogle  Aar  efter  trykte  Digt,  der  begynder: 

„Tidsalderne  har  og  en  Nyaarsdag, 
naar  Solhvervs-Aander  svæve  over  Jorden. 
Da  sidst  de  svæved  under  Tordenbrag, 
sig  vendte  Solen  morgenrød  mod  Norden; 
og  aarle  vaagned  da  et  Kæmpekuld 
med  Kronehjelme  af  det  røde  Guld.-' 

Yed  Theatrets  Sørgefest  over  Thorvaldsen  den 
9de  April,  der  indlededes  med  en  skjøn  Prolog  af 
Heiberg,  fremsagt  af  Fru  Heiberg,  opførtes  „Hakon 
Jarl"  med  en  af  Hartmann  komponeret  Ouverture. 

Samme  Foraar  drog  Oehlenschlager  atter  uden- 
lands, fulgt  af  sin  yngste  Søn.  Yed  denne  Leilighed 
kjørte  Digteren  første  Gang  paa  Jernbane  —  det  var 
(siger  han  i  et  Brev  til  Hjemmet)  ligesom  Aladdin, 
da  han  blev  ført  gjennem  Luften  af  Eingens  Aand.  I 
Berhn  besøgte  han  Steffens,  Tieck  og  Schelling,  fra 
hvilke  han  i  sin  Ungdom  havde  modtaget  saa  stærke 
Impulser,  samt  Alexander  Humboldt,  der  førte  ham 
til  „Romantikeren  paaThronen",  den  preussiske  Konge 
Frederik  Yilhelm  den  fjerde,  for  hvem  vor  Digter 
læste  „Dina'*  i  tydsk  Oversættelse ,  og  af  hvem  han 
modtog  den  Orden    „pour  le  merite",  som  den  nys 

afdøde  Thorvaldsen  havde  baaret.  I  Wien,  hvor 
Oehlenschlager  gjæstede  Fyrst  Metternich,  indbødes 
han  til  et  Grilde,  ved  hvilket  Digteren  Grillparzer 
rakte  ham  en  Laurbærkrands ;  og  i  Miinchen  hæ- 
dredes han  paa  lignende  Maade.  I  Paris,  hvor  hans 
Navn  ogsaa  skattedes,  gjæstede  han  Udenrigsmini- 
steren Gruizot,  Sjælen  i  den  daværende  franske  Re- 
gering, og  den  gamle  Kong  Louis  Philippe,  der  i  Re- 
volutionsaarene  i  Slutningen  af  forrige  Aarhundrede  paa 
sin  Omflakken  havde  været  i  Danmark.  Oehlenschlager 
besøgte  endvidere  Undervisningsministeren,  den  be- 
kj  endte  Literaturhistoriker  Villemain,  den  udmærkede 
Porfatter  af  „Histoire  de  la  conquéte  de  l'Angieterre  par 
les  Normands"  Augustin  Thierry,  Romantikeren  Alfred 
de  Yigny  og  den  franske  Romantiks  berømte  Høvding- 
Victor  Hugo ,  hvilken  Sidste ,  der  var  født  i  det  Aar, 
da  Oehlenschlågers  første  Digtsamling  saae  Lyset,  ikke 
faldt  i  den  over  en  Snes  Aar  ældre  vidt  forskjellige 
danske  Digters  Smag.  Om  den  berømte  tragiske  Skue- 
spillerinde Rachel  skrev  Oehlenschlager  i  Efteraaret 
1845  i  et' Digt  til  Jenny  Lind: 

„Da  Rygtet  lød:  I  Frankers  store  Stad, 
der  vil  Du  sikkert  din  Gudinde  møde; 
Udødlighed  hun  vækker  fra  de  Døde, 
og  hendes  ædle  Sorg  gjør  Sjælen  glad. 

Jeg  iled  did,  og  hurtig  var  min  Vei; 
Jeg  haabed  Melpomene  vist  at  finde. 
Det  var  en  ildfuld,  aandefuld  Jødinde  — 
men,  ak!  min  Melpomene  var  det  ei." 

Oehlenschlager  besøgte  Heine,  der  kj endte  og  satte 
Pris  paa  vor  Poesi,  specielt  paa  Oehlenschlager,  om 
hvem  han  Aaret  iforveien  havde  sagt  til  H.  C.  Ander- 

sen:  „Oehlenschlager  er  dog  Kongen!"  Heine  udbrød: 
„I  have  mere  Natur  end  vi!'-  Arnold  Euge  fra  Rj'gen, 
som  dengang  boede  i  Paris,  førtes  til  Oehlenschlager 
af  Digteren  Hebbel  fra  Ditmarsken.  „Oehlenschlager" 
—  siger  Ruge  i  sin  Reiseskildring  i  „Gresammelte 
Schriften"  —  „tilhører  ganske  hin  naive  Kunstner- 
verden, i  hvilken  Poesien  endnu  var  uforstyrret  af 
Torvets  Larm".  Uagtet  den  baade  religiøst  og  politisk 
radikale  Ruge  selvfølgelig  ikke  kunde  undgaae  at  for- 
arge og  skræmme  den  fredelige,  loyale  danske  Digter, 
besøgte  de  dog  hinanden;  og  Ungdomsfriskheden  og 
Produktionskraften  hos  den  aldrende  Oehlenschlager, 
som  læste  sit  i  Paris  forfattede ,  i:)aa  Tydsk  oversatte 
lille  nordiske  Heltespil  „Landet  fundet  og  forsvundet" 
for  Ruge ,  interesserede  denne  meget.  Da  Ruge  blev 
udvist  fra  Paris,  fandt  Oehlenschlager  sig  dog  ikke 
beføiet  til  at  lægge  et  godt  Ord  ind  for  ham  hos  den 
franske  Konge.  Paa  Hjemreisen  gjæstede  Oehlen- 
schlager i  Bryssel  Kong  Leopold  den  første  af  Belgien, 
hvem  han  havde  truffet  hos  dennes  Svigerfader  Louis 
Philippe,  og  nød  i  Hamburg  den  Glæde  at  træffe 
sammen  med  Jenny  Lind,  der  et  Par  Aar  iforveien 
havde  besøgt  ham  paaFasangaarden,  og  at  se  „Correg- 
gio"  opføres.  I  Foraaret  1845  vendte  han  efter  et 
Aars  Fraværelse  og  efter  at  have  udgivet  Vessels  „Kjær- 
hghed  uden  Strømper"  i  tydsk  Oversættelse,  tilbage 
til  vor  Hovedstad. 

Den  svenske  Forfatter  Vilhelm  v.  Braun,  der  traf 
sammen  med  Oehlenschlager  paa  denne  Reise,  skildrer 
ham  i  sine  „Beråttelser,  reseminnen  m.  m."  saaledes 
paa  dette  Tidspunkt:  „Det  var  en  aldre,  något  fetlagd 
man  med  ådla,  till  och  med  skona  anletsdrag;  isynner- 

het  hade  hans  mun  ett  oåndligenvanhgt  och  behaghgt 
uttryck.  Hans  kinder  voro  blomstrande  som  en  tjugo- 
årig  jaiglings,  hans  hår  skinande  och  nåstan  svart. 
Endast  på  de  tåta  vecken  kring  ogonen  kunde  man 
se,  att  han  passerat  medelåldern.  " 

I  Februar  1845  var  Henrik  Steffens  død,  og  Oehlen- 
schlåger  viede  Ungdomsvennen  et  Mindedigt,  der  be- 
gyndte : 

„En  Yngling  Døden  rammed  — 
vel  var  han  to  og  syvti  Aar, 
dog  varmt  hans  Hjerte  flammed 
som  i  hans  Ungdomsvaar-'. 

Om  denne  hed  det: 

„Mod  Syd  ham  Skjebnen  førte, 
hvor  eventyrlig  var  hans  Gang; 
der  Tænkeren  han  hørte, 
ham  glædte  Skjaldesang. 

Hans  unge  Hjerte  brændte 
for  Sandhed,  Skjønhed,  ren  og  klar; 
til  Norden  hjem  han  vendte, 
henrykt  som  en  Ansgar." 

Ogsaa  Grundtvig  besang  sin  navnkundige  Slægtning 
i  et  Digt,  der  ulige  kraftigere  end  Oehlenschlagers 
skildrer  den  romantiske  jSTaturfilosofs  Virkning  blandt 
os  i  Aarhundredets  Begyndelse,  og  hvori  det  hedder: 

„Naar  det  knittrer,  naar  det  dønner, 
naar  det  runger  dybt  i  Fjeld, 
naar  I  lytte,  Nordens  Sønner! 
muntre  end  i  Tidens  Kvæld  — 
mindes,  det  var  ham,  der  blunder, 
som  i  Nord  til  stort  Vidunder 
stødte  først  i  Heimdals  Lur". 

I  Paris  havde  Oehlenschlåger  ligesom  tidligere 
skrevet  et  Par  storre  poetiske  Arbeider,  nemlig  Skue- 

spillet  „Gjenfærdet  paa  Herlufsholm"  og  det  nordiske 
„Heltespil"  i  to  Akter  „Landet  fundet  og  forsvundet". 
Ligesom  „Hroars  Saga"  og  „Fostbrødrene"  fra  Dig- 
terens andet  Ophold  i  Paris  imidlertid  ikke ,  især  for 
det  sidstnævnte  Arbeides  Vedkommende,  kunde  maale 
sig  med  „Palnatoke"  og  „Axel  og  Valborg"  fra  det 
første  Pariserophold,  saaledes  stode  „Gjenfærdet  paa 
Herlufsholm"  og  „Landet  fundet  og  forsvundet"  til- 
bage for  „Hroars  Saga"  og  „Fostbrødrene",  skjøndt 
rigtignok  den  sidstnævnte  Tragedie  overgaaes  af  det 
lille  Heltespil.  Om  det  i  Juni  1845  udgivne  Skuespil 
„Grjenfærdet  paa  Herlufsholm",  hvis  paa  et  Folkesagn 
om  Herlufsholm-Skole  grundede  Æmne  Oehlenschlåger 
tidligere  havde  behandlet  i  en  Romance,  siger  Digteren 
i  et  Brev  fra  Paris  umiddelbart  efter  dets  Fuldførelse : 
„Kjærhghed  til  Fædreland  og  Børn  er  den  Idun,  som 
har  begeistret  mig".  Uagtet  det  er  et  af  Oehlenschla- 
gers  svagere  Arbeider,  som  Theaterdirektionen  med 
Heiberg  som  Censor  mente  at  burde  forkaste,  er  det 
heller  ikke  blottet  for  Poesi.  Ulige  skjønnere  er  imid- 
lertid „Landet  fundet  og  forsvundet",  der  —  med  Be- 
nyttelse af  Momenter  iEyrbyggja  Saga  —  dvæler  ved 
Islændernes  forbigaaende  O^Ddagelse  af  Amerika  (Vin- 
land) i  Slutningen  af  det  tiende  Aarhundrede.  Dette 
lille  Digterværk  i  Trimetre,  der  udkom  i  December 
1845  —  "Wergelands  Dødsaar  —  opførtes  første  Gang 
i  Mai  næste  Aar  og  modtoges  med  Bifald,  hvortil 
Holsts  Spil  som  Bjørn  Asbrandson,  Melsens  som  Thor- 
kild Eigilson,  Mad.  Holsts  som  Thuride  Snorresdatter 
og  M.  Wiehes  som  Bjørn  hin  unge  bidrog  Sit.  Især 
behagede  den  første,  mest  dramatiske  Akt,  hvori  Thu- 

rides  skjønne  Monolog-Digt  om  hendes  „kjære  stadige 
Tanke"  findes. 

Oehlenschlågers  Poesi  havde  i  høi  Grad  fremmet 
Skandinavismen,  som  begyndte  at  yttre  sig  i  ^N'atnr- 
forsker-  og  Studentermøder.  Yed  Natnrforskermødet 
i  Kjøbenhavn  1840,  hvorved  Steffens  var  tilstede,  skrev 
Oehlenschlåger  en  Sang  til  Afskedsfesten  og  udbragte 
en  Skaal  for  den  stedse  voxende  Enio-hed  mellem  de 
skandinaviske  Broderfolk,  medens  H.  P.  Holst  mindede 
om  Oehlenschlåger  og  Tegner,  der  havde  sunget  J^or- 
den  sammen.  Da  vor  Hovedstad  i  Sommeren  1845 
gjæstedes  af  norske  og  svenske  Studenter,  forfattede 
Oehlenschlåger  en  Prolog  til  Festforestillingen  paa 
det  kongelige  Theater  (Holbergs  Komedie  „Barsel- 
stuen" og  Bournonvilles  Ballet  „Torreadoren"),  hvor- 
med Fru  Heiberg  som  Ydun  bød  Studenterne  fra 
Brødre-Universiteterne  velkommen.  Intet  af  disse  to 
Oehlenschlågerske  Digte  var  forresten  i  Høide  med 
Situationen.  Ved  det  storartede  Studentermøde  havde 
Digteren  fire  Gjæster,  tre  Svenske  og  en  Normand; 
og  Studenterne  hyldede  ham,  der  trods  alle  Brøst 
var  Xordens  største  Digter,  ude  ved  hans  Bolig,  Fasan- 
gaarden  med  Sang  (af  B.  E.  Malmstrøm)  og  Tale  — 
lignende  Ære  vistes  Grrundtvig. 

I  November  og  December  1845  udkom  et  Par  af 
Theaterdirektionen  forkastede  Oehlenschlågerske  Lyst- 
spil, det  et  Par  Aar  iforveien  skrevne  „Garrick  i  Fran- 
krisr"  i  tre  Akter  og-  „Den  Rijre  og-  den  Fattioe"  i  een 
Akt.  Begge  disse  to  —  sidste  —  Lystspil  af  Oehlen- 
schlåger, saavel  det  første  i  Prosa,  hvori  der  brydes 
en  Landse  for  Theaterfolkene ,  som  det  andet  i  Alex- 
andriner,  hvori  (ligesom  i  Holbergs  „Plutus  eller  Pro- 

ces  imellem  Fattigdom  og  Rigdom")  Penia  staaer  med 
Palmer  i  Hænderne  ligeoverfor  Plutus,  vare  svage  Ar- 
beider. 

Havde  Oelilenschlager  ikke  Held  med  sine  Lystspil, 
saa  stod  Lykken  ham  derimod  bedre  bi,  da  han  igjen 
vendte  sig  til  Tragedien.  „Amleth" ,  der  udkom  i 
November  1846  og  opførtes  første  Gang  paa  Digterens 
67aarige  Fødselsdag,  fremkaldte  begeistret  Hj'lding 
fra  Pubhkums  Side  og  en  varm  Anerkjendelsesskrivelse 
fra  Kong  Kristian  den  ottende  samme  Aften  efter  Op- 
førelsen, ved  hvilken  Kongehuset  var  tilstede.  Det 
var  unegtelig  ungdomskjækt  af  Oldingen  at  optage 
Evalds  Tanke  om  en  saadan  Tragedie  efter  Shakespea- 
res verdensberømte  Mesterværk.  Der  kunde  imidler- 
tid nok  være  Anledning  til  at  forsøge  en  Fremstilling 
af  Saxos  fra  den  engelske  Digters  vidtforskjelhge  danske 
Kongesøn,  hos  hvem  den  med  Tapperhed  parrede  List, 
der  minder  om  Roms  første  Konsul  Brutus,  spiller 
Hovedrollen.  Og  Oehlenschlåger  viste  i  sin  ..Amleth", 
at  Ælde  endnu  ikke  havde  sat  ham  i  Knæ.  Der  er 
vel  en  noget  urolig  Scene-  og  Yersemaal-Yexel  i  hans, 
fremherskende  i  Trimetre  skrevne.  Drama;  Heltens 
forstilte  Vanvid  er  heller  ikke  overalt  holdt  tilstræk- 
kehgt  i  oldnordisk  Stil  ligesaa  lidt  som  den  Oehlen- 
schlågerske  Pathos ;  Katastrofen  kan  der  ogsaa,  især  i 
theatralsk  Henseende,  gjøres  grundede  Indvendinger 
imod  —  men  hvad  der  end  paa  disse  og  andre  Punkter 
monne  skorte  paa,  er  dette  Digterværk  fra  Oehlen- 
schlågers  Alderdom  af  ikke  ringe  Virkning  og  bærer 
næsten  overalt  Præg  af  ungdomsfrisk  Fantasi  og 
usvækket  Følelse.  Tragedien,  hvori  Melsen  spillede 
Fengo,  Mad.  Nielsen  Geruthe,   Holst  Amleth,  Mad. 

Holst  Sigrid,  M.  "Wielie  Humble  og  Fru  Heiberg  Grjda, 
gik  forresten  kun  ni  Gange  i  Alt. 

Samme  Maaned,  som  ^.Amleth-'  saae  Lyset,  døde 
Tegner  efter  at  have  været  indhyllet  i  Tungsindets  og 
Yanvidets  forfærdelige  Xat;  og  Oehlenschlager  viede 
den  svenske  Digterbroder,  som  havde  kronet  ham  i 
Lunds  Domkirke,  et  Mindekvad,  hvori  det  hed: 

„Men  leve  vil  din  Sang  i  Vaar 

paa  Fjeld,  ved  Strand,  i  Dal, 

saa  vist  som  yndeligt  hvert  Aar 

gjenfløiter  Nattergal. 

Saa  vist  som  Freia  smiler  ned 

klart  over  Land  og  Sø, 

vil  Frithiofs,  Axels  Kjærlighed 

i  Norden  aldrig  døe." 

Næste  Sommer  drog  Oehlenschlager  med  sin  yngste 
Søn  til  Tegners  Fødeland,  hvis  nærmeste  Kyst  den 
danske  Digter  hidtil  kun  havde  gj æstet.  Denne  svenske 
Reise,  der  ad  Gothakanalen  gik  til  Stockholm  —  hvor 
Geijer  var  død  om  Foraaret  —  og  det  ældgamle  Up- 
sala,  var  en  sand  ,,Eriksgata'%  et  uafbrudt  Hyldingstog. 
Alle  fra  Kongehuset  til  den  Ringeste  kappedes  om  at 
hædre  „Skaldernas  Adam",  hvis  fleste  Værker  vare 
oversatte  paa  Svensk.  Bernhard  v.  Beskow,  af  hvem 
Oehlenschlager  havde  fordansket  et  Par  Tragedier  af 
den  svenske  Historie,  og  som  ikke  lidet  bidrog  til 
at  berede  Oehlenschlager  Glæde  paa  Reisen  i  Nabo- 
landet, har  i  et  Tillæg  til  „Erindringer''  udførligt 
skildret  sin  danske  Yens  Besøg  i  Sverrig,  ved  hvilket 
det  høie  Norden  paa  en  storartet  og  gribende  Maade 
hyldede  Skjalden,  hvem  det  skyldte  saa  Meget,  umid- 
delbart før  hans  Død.  Det  var  ikke  det  mindst  høi- 
tidelige  Øieblik,  da  i  Upsala  Nyboms  Sang  begyndte : 

„Bringen  Er  helsning, 
Soner  af  Norden! 
Skaldernas  kronte 
Konung  ar  har, 
gastar  de  gamle 
Grudarnes  salar, 
gastar  det  unga 
Svithiods  hopp"  — 

Og  Sommer- Aftenhimlen  oplystes  af  de  stærkeste  Lyn, 
fulgt  af  vældige  Tordenbrag,  som  vilde  den  gamle 
Thor  selv  i  Asernes  Hjemstavn  hilse  den  aldrende 
Digter,  der  alt  i  Ungdomsaarene  besang  Thrudvangers 
stolte  Herre.  Da  Oehlenschlåger  stod  ifærd  med  paa 
Dampskibet  at  forlade  Sverrigs  Hovedstad,  overraktes 
der  ham  i  Afskedens  Øieblik  et  Digt  af  A.  A.  Afzehus, 
der,  med  Hentydning  til  Wergelands  Død  1845  og 
Tegners  og  Geijers  de  to  paafølgende  Aar,  begyndte: 

Från  Birgers  gamla  stad,  från  svenska  jorden 
Farvål,  Du  Skaldaspillers  ådla  Son, 
Du  Sangens  sista  envåldskung  i  Norden! 
Tegner  år  dod,  vi  egne  Dig  hans  thron^ 
och  Geijer  har  sitt  Manhem ')  ofvergifvit  — 
til  Sångarthronen  arfvinge  Du  blifvit. 

Och  uppå  Dovre  Henrik.  Jarl  af  Sangen, 

Nordmannaharpan  stammer  icke  mer. 

Till  Skaldens  hem,  Valhalla  år  han  gangen, 

nu  Hakon  Jarl  sin  skald  hans  rike  ger; 

ty  ingen  bard  nu  på  Norræna  tunga 

som  Oehlenschlåger  hors  kring  Thule  sjunga." 

Oehlenschlagers  skjønne  Personlighed  bidrog  ikke 
mindre  end  hans  Poesi  til  at  stemme  Alles  Hjerter  for 
ham.  Forfatterinden  Friherreinde  v.  Knorring,  der 
besøgte  ham  det  foregaaende  Aar  i  Kjøbenhavn,  skild- 


')  Hentydning  til  et  Digt  af  Geijer. 

rer  i  „Bref  till  hemmet  under  en  Sommarresa  1846" 
Skjalden,  over  hvem  et  Par  Menneskealdere  vare 
gaaede  næsten  sporløst,  paa  følgende  Maade:  „Hans 
panna,  hans  ogon,  hans  mun  hafva  alla  ungdomens 
behag  ånnu  i  behåll;  och  hans  hållning,  hans  vackra 
hånder,  hans  perlhvita  tander,  hans  vårdade  toilett 
och  framlor  allt  hans  milda,  skona,  nåstan  gudomlige 
leende  kom  mig  til  en  borjan  att  glomma  alla  hans 
snillefoster  och  bara  se  honom  sjelf".  Og  hun  siger,  at 
„snillet  val  sålian  byggt  sig  ett  skonare  tempel  att 
bo  uti". 

Dod  og  Eftermæle. 


Oehlenschlåger  havde  begyndt  sin  Bane  i  Slutningen 
af  forrige  Aarliundrede  i  Kronprinds  Frederiks  Reform- 
tid; og  hans  Geni  var  kommet  til  Gjennembrud  umid- 
delbart, efterat  Slaget  paa  Kongedybet  i  vort  Aar- 
hundredes  Begyndelse  i  saa  høi  Grad  havde  hævet 
Nationalfølelsen.  Digterens  Liv  afsluttedes  i  Aar- 
hundredets  Midte,  da  den  under  Frederik  den  sjette 
begyndte  Frihedsudvikling  under  Frederik  den  syvende 
havde  ført  til  vor  Grundlov,  der  indledede  en  ny  Tids- 
alder; og  hans  Muses  sidste  Toner  løde  under  den 
første  slesvigske  Krig,  der  atter  bragte  Nationalfølelsen 
til  at  blusse  stærkt  op  og  fremkaldte  en  afgjort  Reak- 
tion mod  det  store  overmægtige  sydlige  jSTaboland, 
fra  hvis  gjenfødte  Kulturliv  Oehlenschlager  havde 
modtaget  næsten  ligesaa  stærke  Impulser  som  fra 
Fødelandet  og  det  øvrige  Norden. 

Umiddelbart  før  den  nye  Tid  brød  frem,  kastede 
den  endnu  livsfriske  Olding  paa  Gravens  Rand  et 
Bhk   tilbage    paa   sit  Udgangspunkt   i   Digtet    „Mit 

Fødselsted  paa  Vesterbro"    fra  Xovember  1847.  der 
begynder: 

,.Du  ringe  Hus  I  end  stander  Du, 

af  faa  tilbage  blevet. 

for  bedre  Bygning  ei  endnu 

nedrevet. 

Du  stander  ved  Alleens  fort'); 

og  er  den  sidste  Vandring  gjort, 

bag  skvggefulde  Linde 


:  &0 


skal  hist  min  Grav  jeg  finde. 

Mit  Fødselshus,  min  Kirkegaard, 

Trægangen  mellem  begge! 

Det  kan  i  Høst  saa  lidt  som  Taar 

forskrække. 

Kort  er  den  længste  Livets  Yei, 

min  fattig  var  paa  Glæder  ei. 

Huldt  møder  Kirkemuren 

Samlivet  og  Naturen." 

I  Januar  1848  døde  Kristian  den  ottende  efter 
en  ikkun  otteaarig  Regering  —  en  ikke  videre  lyste- 
lig Overgangsperiode  i  vor  m^ere  Historie.  Oehlen- 
schlåger  skrev,  ligesom  ved  Frederik  den  sjettes  Død. 
en  Sørgekantate  i  Anledning  af  Bisættelsen  i  Roes- 
kilde Domkirke,  hvor  J.  P.  Mynster  talte,  og  et  Minde- 
digt som  Indbydelse sskiift  til  Universitetets  Sørgefest. 
Februarrevolutionen  brød  ud  i  Paris.  Hvor  frisindet 
den  danske  Digterkonge  —  der  forresten,  ligesom 
den  tydske,  kun  var  altfor  upolitisk  —  trods  sin  Roya- 
lisme endnu  i  sin  Alderdom  tænkte,  kan  ses  af  „Erin- 
dringer", hvor  det  hedder:  „Ved  Finantsernes  totale 
Forvining  og  Udtømmelse ,  ved  Bestikkelserne ,  som 
bleve  taalte ,  ved  ulovhg  Brug  af  Magten  fik  Fransk- 


')  Der  var    dengang  en  stor  Jernport  ved   Indgangen  til  Alleen 
fra  Vesterbro. 


I 

mændene  Eet  til  at  gjøre  Oprør".  Ja,  i  Anledning  af 
de  høie  kjøbenha\aiske  Embedsmænds  overlegne  Træk- 
ken paa  Smilebaandet  over  den  franske  Republiks  Til- 
sagn om  at  skaffe  Ai'beiderne  Ai'beide  udbryder  vor 
ædle,  varmhjertede  Digter  endog  socialistisk:  „Mig 
synes,  naar  Mennesker  kunne  arbeide  og  ville  arbeide 
og  dog  ikke  kunne  faae  Arbeide,  saa  har  Statsindret- 
ningen gjort  dem  til  legitime  Røvere  og  Oprørere". 

Den  slesvigske  Krig  kom  efter  mer  end  en  Menne- 
skealders uafbrudte  Fred,  og  i  de  sidste  Dage  af  Marts 
rykkede  de  danske  Tropper  ind  i  Sles^dg.  Oehlen- 
schlåger  mindede  i  et  Digt  den  anden  April  til  Frederik 
den  syvende  om  Aarhundredets  Begyndelse ,  da  Dan- 
mark Hgeledes  efter  en  lang  Fredsperiode  begeistret 
havde  reist  sig  til  Kamp,  idet  han  til  Slutning  —  til- 
dels med  Ord  fra  Ungdomsaarene  i  Anledning  af 
Slaget  paa  Rheden  —  udbrød: 

..I  Dag  for  halve  Secul  siden 
blev  Danmark  vakt  af  Stridens  Ild. 
Dit  Minde  svækker  aldrig  Tiden, 
Du  anden  Yaardag  i  April! 

thi  gamle  Kæmpehøie  sjunke; 
men  atter  tænder  denne  Dag 
til  Sværdslag,  til  Kartovers  Brag 
vor  Kraft  som  en  elektrisk  Funke." 

Ogsaa  i  en  af  sine  Krigssange  fra  samme  Maaned 
mindede  Digteren  om  Kanontordenen  paa  Kongedybet, 
der  skød  Aarhundredet  ind.  Vore  Bønderkarles  „naive 
Tapperhed",  der  ofte  fremtraadte  „rørende"  og  „ko- 
misk sublim"  (som  Oehlenschlåger  siger  i  et  Brev), 
gTeb  den  gamle  Digter,  hvis  Ungdom  faldt  i  Bonde- 
Emancipationens  Dage  og  hvis  Genius  havde  begyndt 
sin  romantiske  Flugt  med  de  gamle  Guders  Sang : 

32 

„Naturens  SOn, 
ukjendt  i  Løn, 
men  som  sine  Fædre 
kraftig  og  stor 
dyrkende  sin  Jord, 
ham  vil  vi  hædre! 

Oelilenschlager  følte  Xoget  af,  hvad  der  1850  bragte 
Grundtvig  til  bevæget  at  udbryde : 

„O,  hvilke  høie  Sjæle 
boer  i  det  Lave  her!'' 

Under  Yaabenstilstanden  udkom  og  opførtes  i 
Oktober  —  da  vor  Grundlov-givende  Rigsdag  be- 
gyndte —  Oehlenschlågers  det  foregaaende  Aar  for- 
fattede Tragedie  „Kjartan  og  Gudrun".  Ligesom  „Ør- 
varodds  Saga"  var  en  smuk  Afslutning  paa  OeMen- 
schlågers  Saga- Virksomhed ,  saaledes  var  „Kjartan  og 
Gudrun"  det  for  Tragediens  Vedkommende.  Tanken 
vender  sig  uvilkaarligt,  ligesom  vedØrvarodd  tilVau- 
lundur,  ved  Oehlenschlågers  sidste  Tragedie  til  hans 
første ,  saa  meget  mere  som  Olaf  Tr jgvason ,  Kristen- 
dommens Bannerfører  i  det  høie  Xorden,  optræder  i 
dem  begge.  Var  „Hakon  Jarl'-  en  gribende  sublim 
Solopgang,  saa  var  „Kjartan  og  Gudrun'-  —  hvori 
Oehlenschlåger,  som  i  Eegelen  med  betegnende  For- 
kj  ærlighed  holdt  sig  til  de  mere  eventyrlige  Sagaer, 
havde  vendt  sig  til  de  af  N.M.Petersen  oversatte,  ofte 
ypperlige,  skarpt  karakteriserende  islandske  Slægt- 
sagaer —  en  betagende  broget  Solnedgang.  Den  heroi- 
ske kokette  dæmoniske  Gudrun  Osvifsdatter,  „Aanden 
uden  Sjæl",  Midtpunktet  i  denne  i  Trimetre  skrevne 
Tragedie,  er  en  dristig  komponeret  Skikkelse,  der  staaer 
ved  Slutningen  af  Oehlenschlågers  epokegjørende  tra- 

giske  Kunstbane  som  et  slaaende  Vidne  om  den  Ild, 
der  endnu  luede  i  den  gamle  Digterkonge.  H.  C.  An- 
dersen udbrød  med  Føie  i  et  Brev  Dagen  efter  den 
første  Opførelse  af  Tragedien:  „Det  er  mærkeligt, 
hvilken  Friskhed  i  Aanden  den  gamle  Oehlenschlager 
har!"  Oehlenschlagers  Gudrun  er  rigtignok  ulige 
i*iere  i  Slægt  med  den  Oehlenschlagerske  Dina  end 
med  Laxdæla  Sagas  Grudrun.  Og  den  sildig  fødte 
franske  Romantik  —  for  ikke  at  tale  om  det  saakaldte 
unge  Tydskland  —  ligger  mellem  disse  tragiske  Kvinde- 
figurer af  Oehlenschlager  og  hans  tidligere  vidtfor- 
skjellige  Heltinder.  Men  den  moderne  Grudrun,  denne 
Datter  af  en  sorthaaret  Viv  fra  Syden,  hvis  Blod  „flyder 
velsk",  har  dog  en  forunderlig  tiltrækkende  Skjønhed. 
Tragedien,  der  ogsaa  ellers  meget  frit  behandler  sit 
Sujet  uden  at  naae  op  til  det,  og  desuden  lider  af  ad- 
skillige Mangler,  f.  Ex.  en  af  og  til  noget  urolig 
Scenevexel  og  vel  meget  Episodisk,  modtoges  ved  Op- 
førelsen med  levende  Bifald,  hvortil  Fru  Heibergs  ge- 
niale Fremstilling  af  Gudrun  i  Forening  med  M.  Wiehes 
af  Kjartan,  Holsts  af  Olaf  Trygvason  og  Mad.  Holsts 
af  Ingeborg  bidrog  ikke  Lidet.  Men  den  gik  dog  kun 
otte  Gange  i  Alt.  Den  tragiske  Virkehghed  skød 
Kunsten  tilside.  Uagtet  det  fjendtlige  Forhold  til 
Tydskland  oversatte  Oehlenschlager,  seende  bort  fra 
Øieblikkets  Kiv,  ogsaa  sin  sidste  Tragedie  paa  Tj^dsk. 
I  December  udkom  „Regnar  Lodbrok"  og  „Digte- 
kunsten '■ .  Angaaende  Skildringen  af  det  vilde  Yikinge- 
liv  i  „Regnar  Lodbrok"  siger  Oehlenschlager  i  sine 
„Erindringer",  at  det  trøstede  ham  i  kun  lidet  lystelige 
Dage,  fulde  af  politisk  Smaalighed,  at  tye  hen  til  en 
kraftig  barbarisk  Tid.     Dette  Arbeide  blev  Oehlen- 

32* 

schlågers  sidste  Heltedigt.  I  Anelsen  heraf  havde  han 
ogsaa  først  endt  det  med  Ordene : 

„Gramle  Skjald  om  gamle  Xordens  Helte  sang  for  sidste  Gang"  — 

hvilke  imidlertid  nogle  Venner  fik  ham  til  at  ombytte 
med  andre.  „Eegnar  Lodbrok"  er  affattet  i  Eomancer 
Kgesom  ..Helge",  men  staaer  meget  langt  tilbage  foj* 
dette  ypperlige  Yærk  og  kan  heller  ikke  paa  nogen- 
somhelst  Maade  maale  sig  med  Oehlenschlagers  første 
storladne  Eomancedigtning  om  vor  Oldtid  ..Thors  Eeise 
til  Jothunheim"  eller  med  ..Xordens  Gruder"  i  det 
Hele  taget.  Digterens  rige  Fantasi  og  lyrisk-episke 
Mesterskab  har  dog  ikke  ganske  ladet  sig  uden  Vidnes- 
byrd i  hans  sidste  Heltedigt,  hvormed  den  mægtige 
Flod  taber  sig  i  Sandet  uden  at  faae  den  fornødne  Til- 
strømning fra  sin  Hovedkilde.  Ee2:nar  Lodbroo-s  Sara, 
som  med  de  levende  Kamp-  og  Kjærligheds-Billeder 
i  al  sin  Vildhed  er  ulige  mere  poetisk  end  Oehlen- 
schlao-ers  Disftnino-. 

..Digtekunsten"  er  en  Ars  poetica,  der  aabnes  med 
et  versificeret  Forord,  som  begynder: 

,.I  et  Halvhundredaar  jeg  Harpen  rørte, 
mig  Landsmand  tidt  og  Nabo  gjerne  hørte; 
og  denne  skjønne  Løn  i  Høstens  Dage 
forfrisker,  kalder  Vaaren  mig  tilbage. 

Men  Ydun.  første,  sidste  Elskerinde! 
nu  vil  Du  ogsaa  vel  snart  fra  mig  svinde? 
Jeg  holder  ikke  paa  Dig;  thi  din  Vinge 
maa  være  fri,  Du  lader  Dig  ei  tvinge." 

Det  var  naturhgt,  at  Oehlenschlåger  ved  Slutningen 
af  sin  poetiske  Løbebane,  der  strakte  sig  fra  Skærtors- 
dagsslaget  paa  Kongedybet  til  Paaskedagsslaget  ved 

Dannevirke, '  kunde  føle  Trang  til  at  gjøre  Rede  for 
den  Kunst,  han  havde  viet  sit  Liv.  Og  det  var  lige- 
ledes naturligt,  at  han  i  Følelsen  af,  at  den  strengere 
Begrebsudvikling  ikke  laa  for  ham,  valgte  en  friere 
Form  dertil.  Men  den  didaktiske  Poesi,  der  overskrider 
Poesiens  Grrændse  for  at  begive  sig  ind  paa  Prosaens 
Naboterritorium,  der  sprænger  den  æsthetiske  Enhed 
af  Ide  og  Billede  og  kun  paa  en  ydre  Maade  tager  den 
skjønne  Form  i  sin  Tjeneste  som  et  smykkende  Appen- 
dix  til  Reflexionen,  er  i  og  for  sig  af  en  betænkelig  Ka- 
rakter, idet  hverken  Poesien  eller  Begrebsudviklingen 
kommer  til  sin  fulde  Ret,  men  den  Ene  maa  opgive 
Meget  til  Fordel  for  den  Anden.  Oehlenschlåger  havde 
heller  ikke  ved  den  revolutionære  Begyndelse  af  sin 
romantiske  Løbebane  skaanet  denne  Blandingsform, 
hvormed  hans  Poesi  nu  udmundede  i  Prosaen  og  paa 
en  Maade  som  Cirkelen  vendte  tilbage  til  sit  Udgangs- 
punkt, Ungdomsdigtene  i  det  attende  Aarhundredes 
Aand.  En  saadan  reflekterende  Poesi  var  desuden  i 
mer  end  almindelig  Grad  uadækvat  med  vor  Digter. 
„Digtekunsten" ,  hvormed  Oehlenschlåger  i  sit  Livs 
Aften  ved  Enden  af  en  betydningsfuld  Kulturperiode 
forsøgte  at  fremstille  sine  æsthetiske  Anskuelser,  lige- 
som Horats  i  Augusts  Tidsalder  .og  Boileau  i  Ludvig 
den  fjortendes,  savner  derfor  næsten  enhversomhelst 
Betydning. 

Samme  Maaned,  som  Oehlenschlågers  sidste  større 
poetiske  Arbeide  udkom ,  feiredes  det  kongelige  The- 
aters Hundredaarsfest.  Man  havde  dog  ikke  i  den  An- 
ledning henvendt  sig  til  Oehlenschlåger,  men  til  den 
nye  Aladdin  H.   C.  Andersen,   der   skrev  et  Forspil 

,, Kunstens  Dannevirke",  hvori  vor  største  tragiske 
Digter  naturligvis  ogsaa  hyldedes. 

Krigen  begyndte  igjen  i  April  1849.  I  det  store 
Udfald  fra  Fredericia  i  Juli  —  Maaneden  efter  at  Dan- 
marks Eiges  Grundlov  var  vedtaget  —  fandt  Nor- 
manden Olaf  Rj^e  sin  Bane,  og  Forfatteren  af  „Hakon 
Jarl"  skrev  under  hans  Portræt: 

„Dig  aldrig  glemmer  Danmarks  Land, 
omkring  Din  Ære  nu  sig  Himlen  hvælver, 
Du  Daniel  Eantzaus  Ligemand, 
Du  Søn  af  Einar  Tambeskjælver!" 

I  sine  „Erindringer",  som  Oehlenschlåger  havde  be- 
gyndt en  halv  Snes  Aar  iforveien  og  nu  atter  tog  fat 
paa  under  den  nye  Yaabenstilstand ,  udbryder  han: 
„Grud  velsigne  dem,  som  faldt  og  gik  til  deres  Brødre 
fra  anden  April  1801!"  Man  ser,  at  Oehlenschlagers 
Tanke  under  Kamptummelen  i  hans  Livs  Slutning 
stadigt  vender  tilbage  til  Erindringen  om  Kanontor- 
denen i  Ungdomsaarene. 

Til  Frederik  den  syvendes  Fødselsfest  i  Oktober 
samme  Aar  skrev  Digteren  en  Sang,  hvori  det  hed: 

,,Ei  Kraften  længer  sover, 
som  Skjalden  blot  besang; 
som  Ørn  den  svæver  over 
det  hele  Danavang". 

Oehlenschlagers  7 Oaarige  Fødselsdag  nærmede  sig. 
Hans  Medborgere  kunde  selvfølgelig  ikke  lade  den 
gaae  hen  uden  at  give  ham  et  Vidnesbyrd  om  Fædre- 
landets Paaskjønnelse.  En  Komite  traadte  sammen, 
bestaaende  af  Digteren  H.  P.  Holst,  Skuespilleren  Niel- 
sen, Musikeren  Hartmann  og  Maleren  Marstrand. 
Festen  stod  paa  den  kongelige  Skydebane  i  Nærheden 

af  OehlenscUågers  Føclehus.  Et  stort  Maleri  af  Mar- 
strand  „Ægirs  Grjæstebud"  (i  det  Øjeblik  Thor  jager 
Loke  bort),  hvis  Motiv  var  hentet  fra  „Xordens  Guder" , 
bedækkede  den  Side  af  den  gbmrende  oplyste  Sal, 
ligeoverfor  hvilken  Oehlenschlågers  festlig  smykkede 
Plads  var  mellem  Holbergs  og  Evalds  Buster.  Paa  de 
to  Sidevægge  vare  anbragte  fire  mindre  Malerier  af 
Konstantin  Hansen,  der  forestillede  legende  Alfer, 
hvortil  Motiverne  ligeledes  vare  tagne  af  „JN'ordens 
Guder",  som  lader  Loke  efter  Ægirsgildet  tye  til  disse 
venlige  Smaavæsener.  Prydet  med  Dannebroges  høieste 
Ærestegn,  Storkorset,  hvormed  Kongen  paa  denne  Høi- 
tidsdag  havde  hædret  Skjalden  —  der  efterhaanden 
var  stegen  til  Konferensraad  og  bleven  rigt  dekoreret 
med  Ordener  —  traadte  Oehlenschlåger  ind  i  Salen ; 
og  hans  ædle,  endnu  saa  livsfriske  Skikkelse  gjenkaldte 
uvilkaarligt  i  Erindringen  et  Vers  i  det  poetiske  For- 
ord til  „Digtekunsten",  der  lød: 

„End  rinder  Blodet  let  i  Skjaldens  Aarer 
med  Ynglingslatter  og  med  Pigetaarer; 
end  røres  han,  henrives  af  det  Skjønne; 
og  paa  hans  Eg  er  alle  Blade  grønne". 

Han  modtoges  i  den  talrige  Kreds  (et  Par  Hundrede) 
med  en  Sang  af  Overskou,  for  hvis  fattige  Barndom 
Oehlenschlågers  Poesi  havde  spillet  saa  stor  en  Rolle. 
Den  begyndte : 

„Du,  som  har  Fortidens  Storhed  afhyllet. 
Nutiden  ved  dine  Sange  fortryllet, 
eviggjort  fjerneste  Fremtid  dit  Navn, 
Du,  som  din  Hæder  til  Danmarks  har  bundet 
og  i  dets  Sprog  Dig  din  Bautasten  grundet. 
Du,  som  ei  glemmes,  før  det  er  forsvundet  — 
hil  Dig,  velkommen  i  Kjærhgheds  Favn!" 

Efterat  OeMenschlågers  trofaste  Ungdomsven  H.  C.  Ør- 
sted havde  udbragt  en  Skaal  for  den,  om  end  paa  en 
ganske  anden  Vis,  ikke  mindre  end  Frederik  den 
sjette  folkekjære  Konge  Frederik  den  syvende,  blev 
en  Sang  af  C.  Hauch,  der  saa  varmt  havde  sluttet  sig 
til  og  kæmpet  for  Æresgjæsten,  sunget.  Den  be- 
gyndte : 

„Aldrig  skal  dit  Navn  forgjættes  i  det  høie  Nord, 
medens  Mænd  paa  Bølgen  færdes  og  paa  grønnen  Jord. 
Ekko  skal  dit  Kvad  gjentage, 
kaste  det  med  Klang  tilbage 
mellem  Fjeld  og  dunkle  Skove 
til  den  salte  Vove." 

Denne  Sang  fulgtes  af  en  hjertelig  og  indtrængende 
Tale  af  Nielsen,  der  saa  mesterligt  havde  gjengivet 
Oehlenschlågers  ungdomsfriske  Helteskikkelser  paa 
Scenen.  Efterat  Digterkongens  Skaal  derpaa  var  bleven 
drukket  med  Begeistring,  takkede  denne  ved  med  sin 
klangfulde  Stemme  at  oplæse  et  større  Digt,  hvori 
han  ved  Siden  af  det  Nordiske  betonede  det  Univer- 
sellere,  „thi  Digterhaven  kjender  intet  Hegn",  og  ud- 
brød: 

„I  hædre  mig!  —  Jeg  nær  ved  Grændsen  staaer. 

dog  end  af  Mathed  bugner  Gubben  ikke. 

Jeg  drikker  med!    Et  Glas  jeg  ogsaa  faaer; 

thi  det  er  ei  mit  Gravøl,  som  I  drikke. 

El  Tiden  har  min  Livskraft  mig  forødt. 

Tre,  fire  Huse  herfra  blev  jeg  født; 

men  derfra  gaaer  —  vil  det  Naturens  Orden  — 

endnu  en  smuk  Allee  til  Kirkegaarden." 

Med  Hentydning  til  de  truende  Tidsforhold  hed  det: 

„Og  nu  til  Fryd!  —  Europa  sande  maa: 
i  Danmark  flammer  ogsaa  Livets  Lue. 
Men  hvad  især  den  Danske  har  som  Faa, 
er  Munterhed,  som  ingen  Farer  kue. 

Mens  Skyerne  ved  Horizonten  staae, 
han  feii'er  Digterfest  i  glade  Stue, 
han  pleier  Blomster  i  sin  lille  Have  — 
og  dem  skal  ingen  Syndflod  os  begrave!" 

Efter  en  Sang  til  Fremtiden  af  H.  P.  Holst,  hvori 
det  hed : 

„Hvad  han  har  sunget 
i  sine  Draper, 
bar  ikke  Nutid 
givet  det  Bliv?" 

talede  H.  N.  Clausen,  der  dengang  var  Minister,  og 
betonede  som  et  Memento  for  Samtiden,  at  Oehlen- 
schlagers  Sangmø  aldrig  var  den  blege,  skrantne,  tung- 
sindige ,  i  Tvivl  og  Ængstelse  hensygnende.  Efter  en 
Sang  for  Xordens  Enighed  af  Grundtvig,  tog  denne 
diametrale  Modsætning  til  og  gamle  Bekæmper  af  den 
foregaaende  Taler  Ordet  og  hyldede  Skjaldekongen, 
der  ikke  mindst  havde  bidraget  til  at  vække  ham  i 
Ungdomsaarene,  idet  han  erklærede:  „Yed  at  tænke 
paa  Nordens  Hovedskjald  Adam  Oehlenschlåger  kunne 
vi  faae  et  deiligt  Forbillede  paa  Enighed  i  Norden;  thi 
da  han  for  et  halvt  Aarhundrede  siden  først  slog  paa 
den  ægte  nordiske  Streng,  som  vi  kalde  Brages  Guld- 
harpe, da  vaagnede  alle  Ivdhøre  Folk  i  Norden  og  enedes 
prægtigt  om  at  lytte ;  og  vel  var  vi  Mange  i  alle  tre 
nordiske  Eiger,  som  siden  slog  paa  samme  Streng, 
Hver  efter  Evne  og  Hver  paa  sin  Yis,  men  vi  ere  Alle- 
sammen enige  om,  at  vi  har  lært  af  ham,  og  at  han  er 
vor  Mester'- .  Efter  at  en  Sang  af  H.  C.  Andersen  —  der 
atter  baade  i  Liv  og  Værker  bragte  Eventyret  til  Ære  — 
havde  prist  Poesiens  herhge  Land,  hvori  Oehlenschlåger 
blev  Drot,  talede  den  aandfulde  H.  L.  Martensen,  som 
dengang  var  Professor  i  Theologi  ved  vort  Universitet, 

Og  fremhævede,  at  den  store  Skjald  i  Xorden,  hvis  Fest 
feiredes,  paa  mange  Maader  havde  vakt  baade  Ældre 
og  Yngre  til  at  se  Livet  i  et  sandere,  et  høiere  Ljs, 
at  hans  Sjner  og  Sange  for  Mange  havde  været  Uge- 
som  en  Indgang  til  Aandens  og  Tankens  hoiere  Yerden. 
Han  sluttede  med  det  Ønske,  til  hvis  Reahsation  han 
selv  ikke  har  bidraget  saa  ganske  Lidet,  at  det  mer  og 
mer  maatte  blive  kjendeligt  i  vor  Videnskab,  at  den 
havde  tilegnet  sig,  hvad  de  danske  Digtere  havde  set. 
og  at  den  danske  Tone,  som  lød  i  vore  Digteres  Sange, 
ogsaa  paa  tilsvarende  Maade  maatte  blive  hørhg  i  den 
danske  Videnskabs  Tale.  Derefter  istemtes  en  Sang 
af  Martensens  aandsbeslæo'tede  Ven  J.  L.  Heibero- 
..Den  yngre  Digterskole '• ,  hvori  det  hed: 

„Vel  synger  Hver  sin  egen  Sang, 
Hver  har  sin  egen  Stemme; 
hos  Alle  dog  en  fælleds  Klang 
sig  lader  grandt  fornemme. 
Fra  første  Mand  i  Paradis 
nedstamme  Smaa  som  Store, 
i  Skjaldes  Kunst  vi  ligervis 
Parnassets  Adam  spore." 

Derefter  fik  —  ikke  uden  en  visSkjebnensL'oni  — 
den  berømte  latinske  Filolog  J.  X.  Madvig,  som  den- 
gang var  Minister  for  Kirke-  ogL^ndervisningsvæsenet, 
Ordet  til  Ære  for  ham,  hvis  Poesi  i  saa  høi  Grad  havde 
fremmet  Afrystelsen  af  det  utilbørhge  og  utaalehge 
latinske  Supremati,  h^dsTr3'k  Skjalden  selv  havde  følt, 
naar  han  som  Professor  skulde  holde  latinske  Taler, 
og  faa  Aar  iforveien  polemiseret  mod  i  en  dansk  Tale 
i  Anledning  af  Kongens  Fødselsdag  ved  Universitets- 
festen  i  September  1842,  hvori  han  glædede  sig  over. 

,,at  det  latinske  Sprog  er  viist  inden  sine  Grændser, 
at  Modersmaalet  har  afkastet  Aaget".  Madvig  priste 
som  en  Del  af  det  Oehlenschlågerske  Digterlivs  Lykke 
og  af  hans  nationale  Betydning,  „at  han,  endnu  trods 
Aarenes  Tal  aandsfrisk  og  stærk,  skuer  ud  over  en 
Kække  af  aandelige  Fostersønner,  der,  imedens  de  alle 
erkjende  det  fælles  Udspring,  dog  paa  de  mangfoldigste 
Maader  have  udviklet  sig'-.  Madvig  havde  forresten, 
mildest  talt,  ikke  taget  varligt  paa  et  Par  af  dem, 
St.  St.  Blicher  og  CarlBagger.  Madvig  fremhævede  spe- 
cielt Heiberg,  der  „ofte  og  paa  mange  Maader  har 
blandet  dybsindig  Alvor  med  l^^stig  Skjemt  i  yndig 
Forening  " .  Den  svensk-norske  Minister  Baron  v.  Lager- 
heim  henledede  derefter  Tanken  paa,  hvorledes  Tegner 
i  Lunds  Domkirke  havde  sat  en  Laurbærkrands  paa 
Oehlenschlågers  Hoved  og  kaldt  ham  ,,tronarfving  i 
diktningens  verld,  ty  tronen  år  Gothes".  Ministeren 
erklærede :  „  Gothe  har  långesedan  betalt  sin  skatt  till 
forgångligheten ,  och  Oehlenschlåger  har  intagit  den 
lediga  tronen."  Og  han  udbrød:  ..I  denne  Tegners 
hyllning  af  de  nordiska  Sagornas  vårdiga  tolkare  torde 
det  vara  mig  tillåtit  att  varsna  forstå  spiran  till  det 
broderhga  forbund,  som,  grundadt  af  yngiingarne  och 
vetenskapernas  idkare,  sluttat,  att  med  aktningens  och 
vånskapens  fasta  band  omslynga Nordens trenne Folk". 
Svenske  og  norske  Frivilliges  Deltagelse  i  vor  Kamp 
mod  den  tydske  Overmagt  og  de  forenede  Brødrerigers 
bevæbnede  Demonstration  1 848  gave  disse  Ord  dobbelt 
Yægt.  Efter  at  Madvig  havde  udbragt  en  Skaal  for 
Oehlenschlågers  trofaste  L^ngdomsvenner  Brødrene 
Ørsted,  blev  der  saa  afsungen  en  Sang  af  Paludan- 
Miiller  til  Nordens  Kvinder,  hvori  det  hed : 

,,En  frisk  og  fager  Krands  til  Valborgs  Sanger, 

som  tidt  Jer  Sjæl  har  frydet,  vi  forlanger  — 

en  Krands,  hvis  Skjønhed  svinder 

ei  bort  med  Tid  og  Aar, 

af  Roser  og  Kjærminder 

der  evig  Ungdom  spaaer! 

Om  hans  Lok  en  Liliehaand  den  trykke! 

Fagre  Krands,  Du  Pant  paa  Livets  Lykke, 

fagre  Krands!" 

En  Liliehaand  kunde  imidlertid  ikke  trykke  en  saadan 
frisk  og  fager  Krands  af  Iloser  og  Kjærminder,  som 
Paludan-Miiller  med  Føie  krævede  for  Valborgs  Sanger, 
om  Digterens  Lokker.  Der  var  ingen  Kvinder  tilstede 
ved  Festen  —  saa  vidt  var  man  endnu  ikke  naaet. 
Desuagtet  kom  her  Festens  Glandspunkt,  idet  Grundt- 
vig i  de  nordiske  Kvinders  Navn  rakte  Oehlenschlåger 
en  Laurbærkrands  med  de  Ord:  „Selskabet  har  ønsket, 
at  jeg  skulde  overrække  Dem  Laurbærkrandsen  fra 
danske  Kvinder;  og  Selskabet  ønsker  det  jo,  fordi  alt 
fyrretyve  Vintre  ere  henrundne,  siden  jeg  hilste  Dem 
som  den  Hovedskjald  i  Norden,  De  nu  i  hele  Norden 
med  Hylding  erkj endes  for.  Men  det  følger  af  sig  selv, 
at  denne  Krands  ei  faaer  sit  Værd  fra  den ,  der  over- 
rækker, men  fra  dem,  der  bandt  den;  og  Dem  behøver 
jeg  ikke  at  sige,  hvad  der  gjør  Krandsen  fra  Danne- 
kvindens Hænder  dyrebar.  Derfor  vil  jeg  kun  be- 
mærke, at  Dannekvindens  Ærekrands  til  Skjalden  har 
en  egen  mageløs  Glands,  fordi  det  er  i  Danmark  alene, 
man  har  det  Oldsagn,  at  Folket,  da  deres  gamle  Konge- 
stamme  var  uddød,  virkelig  rakte  Kronen  til  Hoved- 
Skjalden  Hjarne.  Gid  De  da  længe  lyslevende  maa 
bære  Krandsen  med  Krone-Glands,  som  vi  veed  skal 
omstraale  Navnet,  mens  Bøgen  har  Løv  og  Danne- 
kvinden har  Hjerte!"    Oehlenschlåger  takkede,  dybt 

bevæget,  for  denne  Hylding,  hvilken  Grundtvigs  for- 
underlig gribende  Personlighed  og  Veltalenhed  gav 
særegen  Fynd ,  og  rettede  ikke  blot  sin  Tak  til  dem, 
der  havde  sendt  ham  Krandsen,  men  ogsaa  til  dem, 
der  ved  deres  mesterlige  Fremstillingsgave  havde  bi- 
draget til  fra  Scenen  at  skaffe  hans  A-^ærker  Indgang  i 
Nationen.  Efter  at  H.  P.  Holst  derpaa  havde  udbragt 
en  Skaal  for  Oehlenschlagers  Børn,  baade  de  kjødehge 
og  de  aandelige,  udbragte  Grundtvig  en  for  sin  blødere 
Aandsfrænde  Ingemann  med  de  Ord:  „Naar  De  har 
tømt  Adam  Oehlenschlagers  Skaal,  da  har  De  dermed, 
efter  mine  Tanker,  drukket  alle  de  følgende  Skjaldes 
og  Kunstneres  Skaal  i  Norden;  thi  som  Skjald  taaler 
Ingen  at  nævnes  ved  Siden  af  ham.  Men  da  vi  ved  en 
lille  venlig  Uorden  er  kommet  til  at  nævne  flere  Navne, 
beder  jeg  om  Lov  til  ogsaa  at  nævne  eet  og  gjør  det 
saa  meget  dristigere ,  som  det  egenlig  er  Navnet  paa 
en  Skjaldinde,  der  kan  staae  ved  Siden  af  den  største 
Skjald  uden  at  bilde  sig  det  Mindste  ind,  fordi  Skjald- 
inden  er  ikke  Skjaldens  Medbeiler,  men  hans  Med- 
hjælp som  Ydun  var  Brages".  Det  vilde  unegtehg 
nu  have  været  smukt,  om  man  havde  udbragt  Grundt- 
vigs Skaal  —  men  dennes  Tid  var  endnu  ikke  ret 
kommet,  om  den  end  var  i  Frembrud.  Til  Slutning 
blev  en  Sang  af  H.  Hertz  „Ægirs  Gjæstebud"  afsun- 
gen.  Texten  mellem  Sangens  første  og  anden  Afdeling 
reciteredes  af  Skuespiller  M.  Wiehe.  Det  hed  deri: 
„Det  er  dette  i  Asagudernes  Historie  berømte  Gjæste- 
bud, der  af  kunstneriske  Hænder  er  fremstillet  her 
paa  Lærredet  —  ikke  for  at  give  denne  enkelte  Be- 
givenhed ,  men  for  paa  en  sindrig  og  billedhg  Maade 
at  drage  Tanken  hen  til  det  Gudeliv,  hvis  HerHghed 

Og  Fald  en  Sanger  blandt  os  i  udødelige  Kvad  har 
besjunget.  •'   Den  anden  Afdeling  af  Sangen  begyndte : 

,.Du,  som  har  manet 
Xorden  af  Jb'jeldet, 
manet  den  op  fra 
0  og  fra  Strand ! 
Skjalden  at  hilse  — 
Loptur  er  bunden  — 
atter  har  Aser 
gjæstet  vor  Strand". 

Derefter  istemmede  et  usynligt  Kor  til  Musik  af  Hart- 
mann et  Digt  af  C.  K.  F.  Molbech,  der  endte : 

„Viid.  at  vi,  Du  vakte, 
vil  din  Harpe  værne, 
gjæve  Skjald!  naar  sent  Du 
gangen  er  til  Gladhjem. 
Hver  Gang  Stordaad  øves, 
skal  dens  Streng  gjenlyde; 
thi  det  hoie  Xordens 
Hjerte  slaaer  i  Harpen." 

Efter  at  endelig  Stiftsprovst  Tryde  havde  udbragt  et 
Leve  for  Digterne  og  Kunstnerne ,  hvis  Bestræbelser 
denne  skjonne  Aften  skyldtes,  takkede  Præsidenten, 
H.  P.  Holst,  og  sagde:  „Naar  vi  i  een  Sum  samle  Alt, 
hvad  der  er  talt  og  sunget  denne  Aften,  hvo  har  da 
ikke  folt,  hvor  dybt  Oehlenschlager  har  slaaet  Eod  i 
hele  vor  Bevidsthed,  hvor  mægtig  han  har  grebet  ind 
i  vor  Tilværelse ,  og  hvilken  uendeHg  Betydning  han 
har  for  sin  Samtid  og  de  Tider,  der  følge  efter.  Lader 
os  sammenfatte  vor  Tak,  vor  Kjærlighed  og  Beundring 
i  et  varmt  og  begeistret  „Længe,  længe  leve  Adam 
Oehlenschlager!"  Under  Forsamlingens  Jubel  blev 
derpaa  Festmaaltidet  hævet. 

Det  var  unegtehg  en  skjøn  hædrende  Afslutning 
paa  Oehlenschlågers  lange  Digterliv.    I  sit  første  Ar- 

beide  efter  Hjemkomsten  fra  den  første  Udenlands- 
reise,  „Digtninger",  havde  lian  1811  erklæret: 

„ —  Synge  vil  jeg  fro,  til  Dødens  Haand 

min  Isse  rører  med  sin  kolde  Finger, 

til  Atropos  afklipper  X/ivets  Eaand, 

og  til  den  sidste  Streng  i  Harpen  springer-'. 

Og  han  havde  trolig  gjort  det.  Festen  paa  hans  70- 
aarige  Fødselsdag  var  en  fortjent  Transfiguration,  der 
ikke  fik  mindst  Betydning  ved,  at  Grrundtvig,  der, 
jævnsides  med  begeistretAnerkjendelse,høit  og  stærkt 
havde  opløftet  sin  advarende  Røst,  og  Heiberg,  der 
fortsatte  den  Baggesenske  Kritik,  saa  varmt  hyldede 
Digterkongen. 

Oehlenschlågers  Digt  hin  Festdag  blev  hans  Svane- 
sang. „Oldingsungdom  varer  ikke  længe",  havde  han 
selv  sunget  i  det  poetiske  Forord  til  „Digtekunsten". 
Et  Par  Maaneder  efter  lød  den  nye  Aladdin  H.  C.  An- 
dersens Sørgesang  ved  den  gamle  Aladdins  Jordefærd 
fra  Fødestedet  i  Xærheden  af  Festhallen. 

Den  21de  December  var  Oehlenschlåger  i  en  Venne- 
kreds hos  Ungdomsvennen  H.  C.  Ørsted  med  til  at 
feire  A.  S.  Ørsteds  Fødselsdag,  et  Par  Dage  efter  var 
han  til  en  anden  Familiefest,  Juleaften  havde  han  sin 
Famihe  samlet  hos  sig.  Hans  Helbred  tog  imidlertid 
mer  og  mer  af.  Xaar  han  følte  sig  bedre,  lod  han 
Partier  af  Groethes  „Wilhelm  Meister"  læse  for  sig; 
og  faa  Dage  før  sin  Død  udtalte  han  sig  med  sædvanlig 
Begeistring  og  Kjærlighed  om  den  store  tydske  Mester. 
Da  Lægerne,  hans  gamle  Yen  og  Kollega  ved  Universi- 
tetet O.  Bang  —  der  ved  Festen  paa  Skydebanen  havde 
reciteret  et  Digt  til  Ære  for  Oehlenschlåger  —  og 
Huslægen,  om  Formiddagen  den   20de  Januar  1850 

samtalede  om  Sygdommen  i  et  Værelse  ved  Siden  af 
den  Sjges,  spurgte  denne  sin  ældste  Søn,  hvad  de 
mente  om  hans  Befindende ;  og  da  denne  svarede :  ..Du 
maa  ei  frygte  !"  afbrød  han  ham  med  Liv:  „Kjære  Søn ! 
troer  Du,  jeg  frygter  Døden?  Xei,  langtfra!"  Da  Bang- 
samme  Dags  Eftermiddag  gik  fra  ham,  kaldte  han  ham 
tilbage,  saae  ham  venligt  i  Øinene,  trykkede  hans  Haand 
og  sagde :  „  Tak  for  godt  Kammeratskab ! "  Om  Aftenen 
følte  han  Dødens  Komme  og  forlangte  en  Pude,  som 
hans  Datter  i  Norge  havde  broderet  til  ham,  lagt  under 
sin  Hovedpude.  Klokken  halvti  kaldte  han  paa  sin  æld- 
ste, efter  Evald  og  Goethe  opkaldte,  Søn  og  sagde,  at 
han  skulde  slutte  „Erindringer",  samt  at  „Sokrates" 
skulde  opføres  til  Sørgefesten  paa  Theatret.  Vor  Dig- 
ter ,  hvis  Tanker  i  Dødsstunden  betegnende  dvælede 
ved  Værkerne,  specielt  ved  Digterværket  fra  den  af 
hans  kjære  Mestere  Goethe  og  Schiller  forherligede 
hellenske  Verden,  og  ved  den  af  vore  Forfædre  saa  høit 
skattede  Eftermælets  Hæder,  sagde  derpaa  til  Sønnen : 
„Du  skal  nu  forelæse  mig  Scenen,  hvor  Sokrates  taler 
om  Døden".  Og  han  tilføiede:  „Det  er  saa  usigelig 
deiligt!"    Sønnen  læste  saa: 

„Hvordan  kan  Døden  gjøre  Dig  bedrøvet? 

Den  være  kan  jo  dog  blot  Eet  af  To: 

hvad  enten  Noget,  Kebes!  eller  Intet. 

Hvis  den  os  røved  hver  en  Følelse 

og  blev  en  Søvn,  hvori  den  Sovende 

ei  ængstedes,  selv  ei  af  mindste  Drøm  — 

da  var  den  alt  en  uskatterlig  Vinding; 

thi  vist  jeg  troer,  hvis  Nogen  sammenligned 

slig  rolig  Nat  med  alle  Nætter,  Dage, 

han  tilbragt  har  i  et  uroligt  Liv, 

da  foretrak  han  slig  velsignet  Ro. 

Men  hvis  Bevidstheden  ei  Døden  dræber, 

er  den  en  Sjælomskiftning,  en  Forvandhng, 

en  Reise  til  et  Sted,  hvor,  efter  Sagnet, 
man  atter  træffer  alle  sine  Kjære  — 
tænk,  hvilken  Glæde  det  da  vel  maa  vorde 
at  leve  der  med  Guder  og  at  tale 
med  Hesiod,  med  Orfeus,  med  Homer 
og  alle  store  Mænd,  som  var  før  os!" 

Han  hørte  dette  for  hans  Livsanskuelse  saa  karakteri- 
stiske Sted  forelæse  med  stor  Bevægelse,  idet  han  med 
et  lykkehgt  Smil  stirrede  hen  for  sig.  Da  Replikken 
var  endt,  afbrød  han  Læsningen  og  tog  Afsked  med 
sine  Sønner,  sin  Svigerdatter  —  den  ældste  Søns 
Hustru  —  og  hendes  Søster,  som,  tilHgemed  Hus- 
folkene, stode  ved  hans  Leie.  Efter  en  kort  og  let  Døds- 
kamp udaandede  han  en  Time  før  Midnat  roligt  og 
med  fuld  Bevidsthed  til  det  Sidste.  Hans  Lig  havde 
Udseende  af  en  Bronce  -  Statue ;  Panden  var  deilig. 
Udtrykket  ædelt. 

Var  Oehlenschlågers  Liv  vidtforskjelligt  fra  hans 
store  Forgænger  Evalds,  saa  var  hans  Død  det  ikke 
mindre.  En  af  de  sidste  søvnløse  Nætter  dikterede 
den  kun  37  Aar  gamle  Lazarus  paa  sit  lille  fattige 
Kvistværelse  i  Skindergade  som  sin  Svanesang:  „Ud- 
rust Dig,  Helt  fra  Golgatha!"  den  sidste  Nat  læste 
han  i  Klopstocks  Messiade ,  og  paa  sin  Dødsdag  bad 
han  sagte  de  Bønner  efter,  Præsten  Dr.  Schønheyder 
fremsagde. 

Oehlenschlågers  Begravelse  foregik  Vinterdagen 
den  26de  Januar  i  klart,  mildt  Erostveir  fra  Frue  Kirke, 
hvor  Holbergs  Lig  et  Aarhundrede  iforveien  var  bleven 
bisat,  før  det  bragtes  til  Sorø.  Kirken  var  draperet 
med  Sort  og  oplyst  med  Lys  i  Krandse  og  Kandelabrer. 
Kisten  var  smykket  med  mangfoldige  Blomsterkrandse, 
to  Sølvkrandse ,  en  Sølvharpe  og  en  Sølvlyre,  hvilken 

Sidste  var  sendt  af  Efterslægtselskabets  Skole,  hvor 
Digterkongen  i  sin  fattige  Barndom  havde  nydt  fri 
Undervisning.  Efter  et  Præludium  af  Hartmann  istem- 
mede  et  Mandskor  en  Sang  af  Grundtvig  til  Musik  af 
Weyse,  der  hegjiiåte : 

„Et  Sorgens  Budskab  Norden  gjennemsuser 
som  Vinterstormen  over  Blomstergrav, 
det  Dannekvindens  Hjerte  gjennembruser 
som  Vinterstrønimen  i  det  vilde  Hav, 
det  Sorgens  Budskab :  død  er  Oehlenschlager, 
tre  Rigers  Yndling,  Nordens  Hovedskjald; 
hans  Mesterliaand  ei  mer  paa  Harpen  leger. 
Guldharpen  med  det  fulde  Tonefald  — 
med  ham  paany  er  falmet  Oldtids  Glauds, 
med  ham  har  Norden  tabt  sin  Laurbærkrands !" 

Biskop  Mynster,  Oehlenschlågers  Ven  fra  Ung- 
domsaarene,  der  dannede  en  saa  stærk  Modsætning  til 
Grundtvig,  traadte  saa,  ledsaget  af  et  stort  Antal  Geist- 
lige fra  Hovedstaden  og  Landet,  hen  til  Kisten  og  holdt 
med  dyb  Bevægelse  en  begeistret  Tale.  Derpaa  blev 
Oehlenschlågers  „Lær  mig,  o  Skov,  at  visne  glad!" 
der  karakteristisk  fornemmelig  dvæler  ved  Naturen, 
den  Oehlenschlågerske  Poesis  kjære  Foryngelseskilde, 
sungen  af  Mænd  og  Kvinder;  og  Følget  forlod  saa 
under  en  pompøs  Sørgemarsch  af  Hartmann  Kirken, 
hvis  Kristus  og  Apostle  mindede  om  den  faa  Aar  ifor- 
veien  herfra  begravede  store  Billedhugger.  Ligtoget 
aabnedes  af  et  militært  Musikkorps,  derpaa  fulgte  et 
af  flere  Sangforeninger  dannet  Sangerkor  med  deres 
Fane,  derpaa  Studenterne  med  deres,  Skolernes  Elever 
o.  s.  V.  Kisten  bares  afvexlende  af  Studenter  og  Bor- 
gere af  alle  Klasser.  Fra  mange  Vinduer  kastedes 
Blomster.  Gaderne,  der  vrimlede  af  Mennesker,  vare 
bestrøede  med  Grønt.    Ved  Frihedsstøtten  —  til  hvis 

Grundstens  Nedlæggelse  af  Kronprinds  Frederik  Oeh- 
lenschlåger  havde  været  Vidne  som  Dreng  —  sluttede 
en  Afdeling  danske,  norske  og  svenske  Matroser  med 
deres  Flag  paa  halv  Stang  sig  til  Sørgetoget  som  be- 
tydningsfulde Repræsentanter  for  det  Norden,  Oeh- 
lenschlåger  havde  sunget  sammen.  Fra  Skydebanen, 
hvor  Digterens  70aarige  Fødselsdag  for  et  Par  Maa- 
neder  siden  var  bleven  feiret,  affyredes  Minutskud. 
Oehlenschlågers  gamle  Fødehus  var  smykket  med 
grønne  Krandse  og  Flor-Festons;  og  Sangerkoret 
istemte  her  en  Sang  af  H.  C.  Andersen,  der  oprindeUg 
havde  været  bestemt  til  at  synges  fra  Volden,  og  hvis 
Begyndelse  og  Ende  lød  gribende : 

„Farvel,  Du   største  Skjald  i  Norden! 
Ud  til  dit  Hjem  nu  Toget  gaaer. 
„En  smuk  Alles  til  Kirkegaarden"  — 
et  Folk  i  Sorg  langs  Veien  staaer," 

Efter  at  Kisten  var  nedsænket  i  Graven  paa  Frederiks- 
berg Kirkegaard,  hvor  Digterens  Fader,  Moder,  Søster, 
Hustru,  Datter  og  andre  Kjære  hvilede,  talede  Grundt- 
vig, der  saaledes  med  Føie  fik  det  sidste  Ord  ved 
Skjaldekongens  Ligfærd.  Høitideligheden  sluttedes 
med  Afsyngelsen  af  Koralen:  „Hvo  veed,  hvor  nær 
mig  er  min  Ende?" 

Det  var  faa  Dage,  før  den  nye  politiske  Tidsalder, 
repræsenteret  af  den  første  lovgivende  danske  Rigsdag, 
holdt  sit  Indtog  paa  de  gamle  Enevoldskongers  Slot 
Kristiansborg ,  at  den  æsthetiske  Tidsalders  Hoved- 
repræsentant i  Aarhundredets  Midte  stededes  til  Hvile 
i  Familiebegravelsen  paa   den   lille   Kirkegaard    ved 

Barndomshjemmet,  om  hvilken  Digteren  havde  sunget 

en  Menneskealder  iforveien  i  Digtcyklen  „Frederiks- 
berg" : 

„Naar  jeg  er  død.  maaske  Du  mine  Ben 
skal  gjemme  bag  en  oprejst  Kampesten. 
Da  mangen  Vandrer  standse  vil  sin  Gang, 
paa  Graven  se  og  tænke  paa  min  Sang." 

H.  C.  Andersen  fortæller  i  „Mit  Livs  Eventyr"  som 
et  Træk  af  Tilfældets  Poesi,  at,  da  man  vilde  hænge 
friske  Krandse  paa  Oehlenschlågers  Grav  og  derfor 
tog  de  visne  bort,  opdagede  man,  at  en  Sangfugl  havde 
bygget  Rede  i  en  af  disse. 

Den  6te  Februar  feirede  Theatret,  hvilket  var  luk- 
ket paa  Digterens  Dødsdag,  medens  det  Aarhundredet 
iforveien  lod  sin  Grrundlægger  Holbergs  Død  gaae 
uændset  hen,  en  Sørgefest  med  Opførelsen  af  Oehlen- 
schlågers første  og  mest  storartede  Tragedie  „Hakon 
Jarl",  der,  ligesom  symbolsk  sluttedes  med  Olaf  Tryg- 
vesøns  Udraabelse  til  Konge.  Istedetfor  Thoras  Slut- 
ningsmonolog  i  den  underjordiske  Hvælving  fulgte 
en  Epilog  af  C.  Hauch,  fremsagt  af  den  Oehlenschlå- 
gerske  Melpomenes  ypperste  Præstinde  Mad.  Nielsen, 
der  endte: 

,,Ja,  slig  en  Skjald  har  Norden  aldrig  set 

tilforn;  og  mange  Sekler  svinde  skal, 

og  længe  skal  vi  vente,  før  igjen 

en  saadan  Digtersjæl  vor  Jord  besøger. 

Derfor  vi  lægge  vil  paa  Kisten  ned 

den  store  Krands  som  Tegn  paa  Folkets  Hyldest; 

thi  han  skal  aldrig  glemmes  i  vort  Nord, 

saa  længe  Hekla  brænder  under  Sne, 

saa  længe  Aanden  høre  kan  og  se, 

saa  længe  Sproget  toner  til  vor  Lyst, 

saa  længe  Hjertet  slaaer  i  Folkets  Bryst.-' 

Derefter  udførtes  Hartmanns  Sørgemarsch  ved  Oehlen- 
schlågers Jordefærd  og  tilsidst  det  Parti  i  Slutningen 

af  „Sokrates",  Digterens  Tanker,  saa  betegnende  for 
ham,  havde  dvælet  ved  i  Dødsstunden. 

Næste  Maaned  feirede  det  skandinaviske  Selskab 
en  Mindefest  i  Universitetets  store  Sal  med  en  Tale  af 
H.  N.  Clausen,  et  Digt  af  C.  Ploug  til  Musik  af  Rung 
og  aandfulde  Betragtninger  over  Oehlenschlagers 
Digterliv  af  O.  Hauch.  I  Efterslægtsselskabets  Skole 
mindedes  Oehlenschlåger  samme  Marts  Maaned  med 
en  Tale  af  H.  P.  Holst,  der  ogsaa  holdt  en  versificeret 
Tale  ved  Studenterforeningens  Mindefest  i  Juni  paa 
Skydebanen  „tæt  ved  hans  Vugge,  nær  hans  Grav", 
som  det  hedder  i  den  ved  samme  Leilighed  afsungne, 
af  Oehlenschlagers  varme  Beundrer  og  Yen  Berggreen 
smukt  komponerede  Kantate  af  Hostrup,  der  var  ikke 
lidet  paavirket  af  Oehlenschlåger  og  nylig  havde  banet 
sig  Vei  til  det  kongelige  Theaters  Scene  med  sine 
ungdomsfriske  Komedier.  Kantatens  Slutningsord  løde 
gribende : 

„Ja  vi,  o  Fader!  hvem  Næring  Du  gav 

med  Blod  af  din  egen  Aare, 

vi  offre  paa  din  hellige  Grav 

Beundringens  hedeste  Taare. 

Den  Skat,  Du  Ynglingen  gav  i  Arv, 

skal  han  i  sit  Hjerte  pleie; 

og  den  skal  give  ham  Mod  og  Marv 

til  Vandring  paa  dine  Veie, 

til  Daad,  som  kan  lyse  fra  Strand  til  Strand 

og  hædre  Dig  og  dit  Fædreland." 

Af  de  talrige  Mindedigte,  Dødsfaldet  fremkaldte, 
skal,  foruden  de  alt  nævnte,  kun  endnu  fremhæves 
B.  S.  Ingemanns,  H.  V.  Kaalunds  og  C.  K.  F.  Molbechs. 
Ogsaa  Norge  og  Sverrig  blandede  deres  Stemmer  i  det 
almindelige  Sørgekor  ved  den  nordiske  Digterkonges 
Bortgang. 

1861  opreistes  en  Portræt  -  Statue  af  Bronce  af 
H.  V.  Bissen  for  Oehlenschlåger  paa  St.  Anna-Plads, 
hvorfra  den  senere  flyttedes  til  det  nyopførte  Theater 
paa  Kongens  Nytorv  for  at  indtage  Pladsen  udenfor 
den  dramatiske  Kunsts  Tempel  ved  Siden  af  ham,  der  i 
det  foregaaendeAarhundredes  Midte  stededes  til  Hvile, 
efter  at  have  grundlagt  vor  Komedie.  Ved  Statuens 
Afsløring  skrev  C.  Hauch  et  Digt,  der  begyndte: 

„Mens  Seklerne  svinde,  mens  Tiderne  gaae, 
dit  Minde  skal  staae". 

1873   afsløredes  en  Mindetavle  for  Oehlenschlåger  i 
Frederiksberg  Kirke. 

Oehlenschlågers  bedste  Minde  er  dog  hans  poetiske 
Skrifter,  hvoraf  F.  L.  Liebenberg  1857—1862  har  be- 
sørget en  omhyggelig  kritisk  Udgave  (jfr.  „Nogle  Be- 
mærkninger om  Textkritiken  i  Oehlenschlågers  Skrif- 
ter" af  F.  L.  Liebenberg  i  „Nordisk  Universitets  Tids- 
skrift" 1857). 

